
„Vom avea de-a face înainte de toate cu experienţe în 
plină lumină a zilei. Vom duce observatorul în aer liber şi nu, aşa 
cum se obişnuia, într-o cameră mohorîtă, întunecoasă". 

(Goethe, Farbenlehre)". 
PREFAŢĂ 


Un iubitor al naturii nu poate rămîne departe de ea: a se bucura de natură este pentru el tot atît 
de necesar ca şi a trăi şi a respira. El observă natura într-o zi senină şi pe ploaie, în arşiță şi pe ger; în 
păduri şi în aşezări omeneşti, pe uscat şi pe mare, peste tot el găseşte ceva interesant. În orice clipă, în 
juru-i, se petrec fenomene uimitoare. El hoinăreşte fără încetare, se uită la toate, îşi apleacă urechea la 
orice foşnet abia perceptibil, aspiră aroma cîmpiilor şi pădurilor, simte orice schimbare de temperatură, 
atinge uşor, ici şi colo, cîte un tufiş pentru a se simţi mai aproape de tot ce e pămîntesc; el este o ființă 
omenească pătrunsă în cel mai înalt grad de plinătatea vieții. 

Vă înşelaţi dacă consideraţi că pentru cineva care observă natura cu ochii omului de ştiinţă, 


! Farbenlehre (Teoria culorilor). — N.R 


aceasta îşi pierde poezia şi culoarea. Obişnuinţa de a observa ascute sensibilitatea noastră față de 
frumos; lumea bogată în culori devine şi mai strălucitoare şi pe fondul ei diferitele fenomene ale naturii 
ies şi mai bine în relief. Pentru un astfel de observator, ceea ce se petrece în jur se leagă în mod 
armonios într-un tot unic, interdependenţa fenomenelor devine mai clară, cauzele şi efectele proceselor 
din natură devin mai inteligibile; pentru observatorul obişnuit însă, fenomenele naturii apar ca un şir de 
scene nelegate între ele. 

O parte din fenomenele descrise în această carte se întîlnesc în viaţa de zi cu zi şi va fi 
interesant să aflați explicaţia lor ştiinţifică. Sînt prezentate, de asemenea, şi alte fenomene care au loc 
zilnic, dar pe care încă nu le-aţi observat; rămîne să le descoperiţi de acum înainte; nu aveţi decît sa vă 
atingeţi ochii cu bagheta magică care se cheamă „să ştii ce sa vezi”. În sfîrşit, veţi găsi descrise şi acele 
fenomene care se întîmplă atît de rar, încît chiar observatorul cel mai experimentat trebuie să aştepte 
ani de zile pentru a le întîlni; şi atunci cînd reuşeşte, el are marea satisfacție că asistă la un fenomen atît 
de neobişnuit. 

Oricît de ciudat ar părea, noi vedem numai lucrurile cu care sîntem obişnuiţi şi numai rareori 
observăm ceva nou, necunoscut pînă atunci, cu toate că acest lucru se află chiar în fata ochilor noştri. În 
vremurile antice şi în evul mediu, oamenii au observat o mulţime de eclipse de Soare, dar se pare că 
pînă în anul 1842 coroana solară n-a fost observată. Astăzi însă, tocmai această coroană este 
considerată fenomenul cel mai interesant din timpul eclipselor de Soare şi ea poate fi lesne observată cu 
ochiul liber. 

În această carte am încercat să adun faptele ce au devenit treptat cunoscute omenirii, datorită 
activităţii multor oameni de ştiinţă care s-au dedicat cercetării naturii. Fără îndoială că în natură multe 
fenomene n-au fost încă observate. În fiecare an se tipăresc noi lucrări ştiinţifice care lămuresc o serie 
de procese; şi ne surprinde gîndul cît de surzi şi orbi putem să fim la atît de multe lucruri din jurul 
nostru care, cu siguranță, vor atrage atenția în viitor. 

De obicei cînd se vorbeşte despre „observarea naturii" se are în vedere studiul plantelor şi al 
animalelor. Dar oare vîntul, vremea şi norii, miile de sunete care umplu spaţiul, undele, razele Soarelui, 
cutremurele de pămînt nu fac şi ele parte din aceeaşi natură? O carte despre aceste lucruri trebuie să fie 
foarte interesantă; pentru cel care studiază fizica lucrurilor neînsuflețite ea este tot atît de necesară ca o 
carte despre faună şi floră pentru biolog. În această carte, noi nu putem lăsa la o parte domeniile în care 
domneşte meteorologul şi nici domeniile care se învecinează cu ştiinţe ca astronomia, geografia şi 
biologia; cu toate acestea, sper că am găsit un punct de vedere unitar, astfel ca legătura dintre 
fenomenele studiate să devină evidentă. 

Deoarece ne vom ocupa numai de simpla şi nemijlocita observare a naturii, nu trebuie: 

1) să folosim aparate; în schimb trebuie să ne bizuim pe simțurile noastre; acestea sînt 

ajutoarele noastre principale şi, de aceea, trebuie să cunoaştem bine proprietățile lor; 

2) să tragem concluzii bazate pe analiza statistică; 

3) să recurgem la raționamente teoretice ce nu rezultă direct din ceea ce vedem. 

Ne vom convinge că şi în aceste condiţii ne mai rămîn surprinzător de multe posibilități de 
observare; într-adevăr, aproape nu există domeniu al fizicii care să nu-şi fi găsit aplicaţii în aer liber şi, 
de cele mai multe ori, astfel de experienţe au loc la o scară mult mai mare decît cele din laborator. 
Cititorul să-şi amintească totdeauna că el poate observa şi înțelege tot ce este descris în această carte. El 
poate singur să vadă şi să facă totul! 

Dacă anumite explicaţii vor părea prea sumare, îl sfătuim pe cititor să-şi împrospăteze 
cunoştinţele asupra principiilor fundamentale ale fizicii, cu ajutorul unui manual elementar oarecare. 

Mulţi oameni încă nu şi-au dat seama de importanţa pentru învăţămînt a observațiilor în aer 
liber. Dar tocmai observaţiile efectuate în afara laboratorului ne permit să aplicăm cunoştinţele obținute 
în viaţa de zi cu zi. În mod firesc, ele ridică în fața noastră mii de probleme şi ne confirmă, prin forța 
faptelor, justeţea celor învățate la şcoală. În felul acesta ne convingem de caracterul general al legilor 
naturii, ce ne apar ca o realitate uimitoare şi măreaţă. 

Această carte este scrisă pentru toți iubitorii naturii: pentru tineretul care cutreieră lumea largă 
şi care se strînge la popasuri lîngă un foc; pentru artistul pasionat de culorile şi lumina peisajului, dar 
care nu înțelege cauzele apariţiei lor; pentru cei care trăiesc la ţară; pentru toți cei cărora le place să 
călătorească, precum şi pentru cei care trăiesc la oraş şi pentru care fenomenele naturii nu dispar nici 
măcar în zgomotul şi agitația străzilor. Sperăm că pînă şi fizicianul experimentat va putea găsi ceva nou 
în această carte, dat fiind că anumite fenomene descrise în ea depăşesc limitele unui curs general de 
fizică. lată de ce în lucrarea de față se găseşte descrierea atît a unor observaţii simple, cît şi a altora 
mult mai complexe. 

Este foarte probabil că această carte să fie prima în genul ei şi, de aceea, ea va fi departe de 
perfecțiune. Mă simt pur şi simplu copleşit de frumuseţea şi bogăția materialului şi mă tem că n-am să 
fiu în stare să-l expun precum merită. Timp de 20 de ani am efectuat, în mod sistematic, experienţe şi 


am citit cîteva mii de articole apărute în diferite publicaţii periodice; în carte însă citez numai lucrările 
care fie că descriu complet fenomenul respectiv, fie că discută anumite probleme speciale. Îmi dau prea 
bine seama că această colecție de fapte adunate de mine este departe de a fi completă. Multe lucruri 
deja descoperite îmi sînt încă necunoscute, iar multe altele nu sînt clarificate încă nici de specialişti. 
Voi fi foarte recunoscător acelora care, cu ajutorul observaţiilor lor sau măcar prin indicarea de date 
bibliografice, mă vor ajuta să corectez erorile sau scăpările existente. 


I. Lumina Soarelui şi umbrele 


1. Imaginile Soarelui 


„O Soare, !... În umbra frunzişului des şi 
aromat al teiului în care arunci aceste pete 
Mă doare să calc" 

(E. Rostand, Cîntăreţul zorilor, Odă Soarelui) 


În umbra unui grup de copaci vedem pete de lumină de diferite mărimi, împrăștiate 
dezordonat pe suprafața pămîntului, care au însă toate o formă regulată eliptică. Aşezaţi un creion în 
faţa uneia din ele: dreapta care uneşte creionul cu umbra indică direcţia razelor de lumină care 
formează această pată mică pe suprafața pămîntului. Acestea sînt, desigur, razele solare care pătrund 
prin luminişurile din coroana copacului; într-adevăr, sus, în frunziş, ochiul observă nişte pete de lumină 
orbitor de strălucitoare. 

Ne surprinde faptul că toate aceste pete au aceeaşi formă; este greu de presupus că toate 
ochiurile frunzişului să fie atît de rotunjite şi asemănătoare! Prindeţi una din aceste imagini pe o bucată 
de hîrtie, astfel ca razele să cadă perpendicular pe ea; veţi vedea că pata nu mai este eliptică, ci 
circulară. Ridicaţi hîrtia mai sus; pata va deveni din ce în ce mai mică. De aici tragem concluzia că 
fasciculul de raze care produce o astfel de pată are forma unui con, iar pata apare ca o elipsă, deoarece 
suprafața pămîntului intersectează acest con sub un anumit unghi. 


Fig. 1. Razele solare pătrunzind printr-un frunziş des. 

Cauza acestui fenomen trebuie căutată în faptul că Soarele nu este pur şi simplu un punct. 
Orice orificiu P (fig. 1), oricît de mic, produce o imagine mică, bine conturată a Soarelui AB; un alt 
orificiu mic, P’, formează o imagine puţin deplasată A'B' (liniile punctate). Un orificiu mai mare, care 
cuprinde atît punctul P, cît şi punctul P', produce o imagine mai puţin netă, dar mai luminoasă, AB. 
Într-adevăr, putem observa, în umbră, pete de lumină de intensităţi diferite, iar dacă există două pete de 
mărime egală, atunci cea mai intensă dintre ele va fi mai puţin net conturată. Pentru confirmarea celor 
de mai sus, observați următorul fapt: cînd în faţa Soarelui trec nori, ei pot fi observați lunecînd pe 
fiecare pată de lumină în parte, dar în direcţie contrară. În timpul unei eclipse parțiale de Soare, toate 
imaginile Soarelui au o formă de seceră. Cînd pe Soare există o pată mare, ea poate fi văzută dacă 
reuşim să obținem o imagine clară a lui. Puteţi căpăta o imagine clară a Soarelui, făcînd un mic orificiu 
circular într-o foaie subţire de carton şi ţinînd-o astfel ca imaginea să cadă într-un loc bine umbrit. 

Observaţi imaginea Soarelui produsă de un orificiu pătratic la diferite distanțe de acest 
orificiu. 

Fig. 2. Vedem discul Soarelui sub un unghi de 1/108 radiani. 

Unghiul sub care vedem discul solar este unghiul APB de la vîrful conului care formează 
imaginea Soarelui. Astfel de unghiuri mici se măsoară, de obicei, în radiani. Cînd spunem că „unghiul 
este de 1/108 radiani", aceasta înseamnă că Soarele ne apare ca avînd o mărime de 1 cm la o distanţă de 
108 cm sau o mărime de 10 cm la o distanţă de 1 080 cm (fig. 2). De aici rezultă că diametrul imaginii 
nete a Soarelui trebuie să fie 1/108 din distanţa acestei imagini pînă la orificiu, iar în cazul unei imagini 
difuze trebuie să mai adăugăm secţiunea orificiului din frunziş. Prindeţi pe o foaie de hîrtie o imagine 
nu prea strălucitoare, dar clară, a Soarelui. Ținînd hîrtia perpendicular pe razele solare, măsuraţi 
diametrul k al petei luminoase şi determinaţi cu ajutorul unei bucăţi de sfoară distanţa L de la hirtie la 
orificiul din frunziş. Este oare într-adevăr diametrul k egal aproximativ cu 1/108 (vezi fig. 1)? 

Dacă imaginile Soarelui pe o suprafață plană sînt elipse, trebuie măsurate ambele axe, axa 
mică k şi axa mare b; raportul dintre ele este egal cu raportul dintre înălțimea H a copacului şi distanța 
L. Prin urmare, 


H = k/b * L= 108 k * k/b 


Într-un caz concret, axele unei imagini deosebit de mari a Soarelui produsă de frunzişul unui 
fag au fost de 53, respectiv 33 cm; din formula de mai înainte am putut determina înălțimea orificiului 
din frunziş obţinînd 2 200 cm sau 22 m. 

Priviţi Soarele dimineaţa şi la amiază; veţi observa că dimineaţa imaginile Soarelui au o formă 
mai alungită, iar la amiază forma lor se apropie de un cerc. 

Imagini fidele ale Soarelui pot fi observate în umbra fagilor, teilor, frasinilor şi mai rar în 
umbra plopilor, ulmilor, platanilor. 

Uitaţi-vă la imaginile Soarelui formate de copacii care cresc la malul iazurilor de mică 
adîncime; pe fundul apei, aceste imagini au o formă foarte bizară. 


2. Umbrele 


Priviţi-vă umbra pe suprafața pămîntului. Umbra picioarelor este conturată net, umbra capului 
este mai difuză. Umbra părţii inferioare a trunchiului unui copac sau a unei coloane este clară în timp 
ce umbra părții superioare este din ce în ce mai ştearsă. 

Țineţi mîna în faţa unei foi de hîrtie; veți observa o umbră netă. Îndepărtaţi mîna de hîrtie. 
Umbra plină a fiecărui deget devine din ce în ce mai îngustă în timp ce semi-umbrele se măresc treptat 
pînă ce se contopesc!. 

Acest fenomen, ca şi imaginile Soarelui, confirmă faptul că Soarele nu este punctiform. Priviţi 
cu atenţie umbra unui fluture sau a unei păsări (cât de rar le observăm!); o să vedeţi că umbra este 
circulară; aceasta este „imaginea de umbră a Soarelui”. 

O dată m-a uimit umbra ciudată a unui gard de sîrmă împletită sub formă de celule 
dreptunghiulare. Se vedeau numai umbrele firelor verticale; cele orizontale nu aveau umbră! Dacă 
ținem o foaie de hîrtie găurită în mai multe locuri astfel ca să cadă asupra ei razele Soarelui, fiecare 
gaură va forma pe suprafaţa pămîntului o pată luminoasă eliptică. Închipuiţi-vă că umbra unei sârme se 
formează în urma suprapunerii unor astfel de elipse mici, dar întunecoase, situate foarte aproape una de 
altă; umbra este destul de clară atunci cînd firul de sîrmă este aşezat în direcţia axei mari a elipselor şi 
difuză cînd firul este orientat în direcția axei mici (fig. 3). 


! Goethe, Farbenlehre, I, 1, 394—395. 


a) 6) 


Fig. 3. Umbrele unei sirme de 
fier, formate de raze solare în 
cădere oblică. 


a) umbra netă; b) umbra difuză 


Țineţi o foaie de hîrtie foarte aproape de o plasă de sîrmă, în spatele ei, şi îndepărtați-o apoi 
din ce în ce mai mult astfel ca să puteţi urmări apariția treptată a acestor umbre interesante. Repetaţi 
experiența cînd razele Soarelui cad pe suprafața pămîntului sub unghiuri diferite; observați, de 
asemenea, umbrele unei plase cu ochiuri oblice etc. 

Umbrelor li s-a acordat o mare atenţie în folclor. De obicei se zicea că pierderea umbrei 
proprii prevesteşte o nenorocire. Oamenii credeau că omul a cărui umbră nu avea cap este sortit morții 
într-un an. Astfel de prejudecăţi existau la toate popoarele şi în toate timpurile. 


3. Imaginile Soarelui şi umbrele din timpul eclipselor şi al apusului de Soare 


În timpul unei eclipse de Soare observăm cum Luna lunecă în fața discului solar, acoperindu-l 
treptat şi cum, după un anumit timp, rămîne vizibilă numai o seceră îngustă. În acest moment, micile 
imagini ale Soarelui sub frunziş arată ca nişte seceri în miniatură, orientate toate în aceeaşi direcţie şi 
care diferă prin mărime şi luminozitate. 

Formele umbrelor în timpul eclipselor solare sînt supuse unor modificări analoge. Umbrele 
degetelor, de exemplu, încep sa amintească de forma unor gheare. Orice obiect întunecos mic aruncă în 
acest moment o umbră sub formă de seceră; umbra unei vergele mici constă dintr-un număr mare de 
astfel de seceri, încît la capăt umbra este curbată. 

Un exemplu bun de obiect întunecat izolat este un balon, într-adevăr s-a observat că, în timpul 
eclipsei de Soare, atît umbra balonului, cît şi cea a nacelei aveau forma de seceră. Dacă un avion zboară 
suficient de sus, umbra sa este şi ea curbată. 

Eclipsele de Soare, chiar şi cele parțiale, au loc foarte rar; totuşi astfel de umbre se pot vedea 
atunci cînd Soarele apune în largul mării şi se observă umbrele unor monede sau discuri de diferite 
dimensiuni lipite de un geam sau atîrnate de un fir. Forma umbrei şi distribuţia de lumină în ea variază 
în funcție de mărimea monedelor şi de adîncimea la care a coborit discul solar sub orizont. 


4. Umbrele duble 


Toamna, cînd copacii şi-au pierdut frunzele, vedem adeseori umbrele a două ramuri paralele 
suprapunîndu-se. Ramura mai apropiată aruncă o umbră întunecoasă netă, în timp ce umbra ramurii 
îndepărtate este mai lată şi mai cenuşie. Surprinzător este aici faptul că atunci cînd cele două umbre se 
suprapun întîmplător, observăm o fişie luminoasă clară în mijlocul umbrei mai întunecate, ca şi cum 
aceasta ar fi dublă (fig. 4). Cum se explică acest lucru? Să presupunem că ramura mai îndepărtată este 
mai groasă decît cea apropiată. Pentru a determina iluminarea pe suprafaţa pămîntului în diferite puncte 
ale umbrei şi în puncte apropiate de ea, să ne închipuim că privim Soarele succesiv din toate aceste 


puncte. Pentru început, să presupunem că ochiul nostru se află într-un punct la 10—20 cm depărtare de 
umbră; vom vedea că sîntem iluminaţi de întregul disc solar. Apoi să ne închipuim că ochiul nostru se 
deplasează puţin în poziția A (fig. 4), intrînd astfel în penumbra ramurii mai îndepărtate. Acum această 
ramură apare în fața discului solar. Deoarece ea acoperă parțial discul solar, iluminarea punctului 
respectiv este micşorată. Să deplasăm ochiul în poziţia B. Acum şi ramura a doua va fi în fața Soarelui; 
ambele ramuri obturează o bună parte din lumină. Să deplasăm mai departe ochiul, pînă ce ajunge în 
poziția C unde cele două ramuri par să se suprapună. În această poziție, partea discului solar, ale cărei 
raze sînt interceptate de ramuri, a devenit din nou mai mică, iar iluminarea pămîntului, care joacă rolul 
de ecran, se măreşte în consecință. Cînd vedem o astfel de umbră pe suprafaţa pămîntului, trebuie să 
avem în vedere toate cazurile considerate mai sus; atunci va deveni clar de ce fişia centrală a întregii 
umbre este mai luminoasă decît părțile imediat adiacente din dreapta şi stînga. 

În fig. 4 este reprezentat schematic discul solar văzut succesiv din punctele A, B, C, D, E; s-a 
presupus că ramura îndepărtată este mai groasă decît cea apropiată. 

Desigur, fenomenul poate fi observat numai în cazul cînd distanța unghiulară între ramuri este 
mai mică decît diametrul aparent al discului solar. 


Fig. 4. Cum apar umbrele duble. 


Acelaşi fenomen poate fi observat şi în umbrele stîlpilor de telegraf, atunci cînd ele se 
suprapun. 

Luaţi în mînă o carte şi țineţi-o astfel încît umbra ei să apară în lumina slabă a unei imagini 
foarte mari a discului solar. Veţi vedea că umbra cărții va fi mult mai netă decît în mod obişnuit. 
Căutaţi un loc unde nişte puieți subțiri şi înalți aruncă o umbră ştearsă şi ţineţi în umbra aceasta un 
creion. Veţi obţine de îndată o umbră dublă sau multiplă, în care o componentă va fi mai pronunțată sau 
mai slabă decât celelalte. Ţineţi în acelaşi loc o carte şi veţi observa că umbra ei va avea margini de 
penumbră deosebit de nete. 


„Am hoinărit o dată pe țărmul mării... Era o seară pe la sfîrşitul lui martie. La apus, dincolo de 
orizont, apunea Soarele; Luna strălucea în partea de răsărit a bolţii cereşti. Mult timp asfinţitul îmi proiecta 
umbra în răsărit; la un moment dat însă, umbra dispăru complet şi apăru din nou la apus, cînd Luna 
începuse să strălucească mai puternic decît amurgul serii”. 

(S. Nordal, Hel.) 


Au fost oare aceste observaţii reale? 


II. Reflexia luminii! 


5. Legea reflexiei 


Găsiţi un loc în care Luna se reflectă pe o suprafață de apă foarte liniştită. Comparaţi înălțimea 
unghiulară a Lunii deasupra orizontului cu distanța unghiulară a imaginii reflectate a Lunii sub orizont; 
veţi constata că aceste două mărimi sînt egale în limita erorilor de observație. 

Dacă Luna nu este prea sus pe cer, întindeți mîna, ținînd în ea un băț vertical, astfel încît vârful 
lui să fie în fața discului lunar, iar degetul mare al mîinii să marcheze pe băț linia orizontului. Rotiţi 
apoi băţul în jos, mîna fiind axa de rotaţie şi vedeţi dacă vîrful lui atinge imaginea Lunii. Măsurători 
analoge făcute cu telescopul asupra stelelor constituie verificarea cea mai riguroasă a legii reflexiei. 


Fig. 5. Lumina solară reflectată de o ferea- 
stră aşezată adinc în perete. 

Razele Soarelui, situat nu prea sus deasupra orizontului, cad asupra unei ferestre aşezate adînc 
în perete (fig. 5). Umbra AB indică direcţia razei incidente; lumina reflectată cade sub forma unei pete 
mai luminoase în direcția BC. Se vede clar că ambele direcții sînt simetrice față de perpendiculara BN 
şi, de aceea, <ABN = <CBN. Aceasta nu este chiar legea reflexiei, ci o consecință a ei. Demonstraţi 
acest lucru. 

De ce geamurile caselor îndepărtate reflectă numai Soarele care răsare sau apune? 


6. Reflexia pe fire de sîrmă 


Firele de telegraf strălucesc în Soare; dacă mergem de-a lungul firelor, petele de lumină de pe 
ele se deplasează cu aceeeşi viteză ca şi noi. Tot astfel, seara, felinarul de pe stradă aruncă o pată 
strălucitoare de lumină asupra firelor d e tramvai. Ce determină poziţia acestei pete luminoase? 


1M. Pollock, Light and Water, London, 1903 


Fig. 6. Reflexia luminii unui felinar pe 
firele de telegraf. 


Încercaţi să construiți în imaginaţie un elipsoid tangent la sîrmă, astfel ca ochiul şi sursa de 
lumină să se afle în focarele sale (fig. 6). Pata luminoase de pe sîrmă este punctul de tangenţă; conform 
unei proprietăți binecunoscute a elipsoidului, rezultă că dreptele care unesc orice punct de pe elipsoid 
cu focarele formează unghiuri egale cu planul tangent. 


7. Deosebirea dintre obiect şi imaginea sa reflectată 


Mulţi cred că peisajul reflectat într-o apă liniştită nu se deosebeşte prin nimic de peisajul real 
şi este numai răsturnat. Aceasta este foarte departe de adevăr! Observaţi cum se reflectă noaptea în apă 
un şir de felinare (fig. 7). Imaginea unui dig în apă pare micşorată şi dispare chiar complet dacă ne 
aflăm la o înălțime destul de mare deasupra apei (fig. 8). 

Cu cît obiectele sînt mai aproape de noi, cu atît mai jos vor apărea reflexiile lor faţă de fond. 
Nu veți reuşi niciodată să observați reflexia virfului unei pietre care se află pe jumătate în apă. 

În fig. 9 sînt date cîteva exemple care ilustrează acest lucru. Fig. 9a arată că un observator 
vede Luna deasupra turnului, în timp ce în reflexie Luna este ecranată de clopotniță. Un exemplu 
asemănător este dat în fig. 9b. În imaginea reflectată, clopotniţa apare sub Lună, iar vîrful copacului din 
apropiere apare sub clopotniţă. 

Comparaţi, de asemenea (fig. 9, c), aşezarea copacului şi a lanţului de munţi care se văd în 
depărtare; efectul este deosebit de convingător şi ne aminteşte de o serie de imagini care ni s-au 
întipărit cîndva inconştient în memorie. 


Fig. 7. Imaginea poate să difere de 
obiectul însuși! 


Fig. 8. Contracţia imaginii unei pante 
abrupte. 


Aceste lucruri nu sînt surprinzătoare dacă ţinem seama că imaginea reflectată corespunde într- 
adevăr riguros însuşi peisajului şi diferă de acesta numai prin perspectivă, care se dovedeşte a fi 
deplasată. Noi vedem peisajul ca şi cum am privi obiectul dintr-un punct situat sub nivelul apei, la 
aceeaşi distanţă la care ochiul nostru se află deasupra nivelului apei. Această deosebire se micşorează o 
dată cu apropierea ochiului nostru de nivelul apei şi cu îndepărtarea obiectului (cf. $$ 5, 146). 


Fig. 9. Deosebirea dintre peisaj și imaginea sa. Săgeţile pe 
desenul de sus indică direcția Lunii. 


Trebuie însă considerată şi o alta latură a fenomenului. Deseori se poate observa că reflexiile 


copacilor şi tufişurilor în iazuri şi lacuri mici, situate aproape de drum, sînt mai clare şi au culori mai 
pure şi tonuri mai calde decît înseşi obiectele. Norii reflectaţi de o oglindă apar totdeauna mai frumoşi. 
Foarte clară este imaginea străzii într-o vitrină care are un fundal întunecat. Cauza acestui fenomen este 
mai curînd de natură psihologică decît fiziologică. Unii consideră că un peisaj reflectat exercită asupra 
noastră aceeaşi impresie ca şi un tablou, în care totul este reprezentat într-un plan (din punct de vedere 
fizic, reflexiile sînt situate în planuri diferite ca şi înseşi obiectele). Este posibil ca, din cauza ramei, să 
nu ne dăm seama de poziția reală în spaţiu a obiectelor reprezentate în tablou şi această senzaţie de 
nesiguranță accentuează parcă caracterul în relief al imaginii. După părerea mea, cauza cea mai 
importantă pare să fie aceea că ochiul nu este orbit de strălucirea cerului din jurul obiectului observat, 
asemănător cu cazul cînd efectuăm observaţiile cu ajutorul unui tub ($ 192). Mai mult chiar, 
luminozitatea redusă a imaginii uşurează observarea cerului şi a norilor, care la observarea directă sînt 
prea strălucitoare pentru ochi. 


8. Razele de lumină reflectate în canale şi rîuri 


Pe vreme însorită, orice suprafață de apă liniştită reflectă razele luminii solare, care se ridică 
deasupra peisajului ca fasciculul de lumină al unui reflector uriaş (fig. 10). Aceste raze nu pot fi însă 
observate decît rareori: e nevoie pentru aceasta de un concurs de împrejurări rar favorabile. De cele mai 
multe ori, ele pot fi văzute dimineaţa sau seara cînd Soarele se află aproape de orizont şi reflexia este 
mai puternică ($ 60). Razele de lumină trebuie să fie vizibile în aer pe timp de ceaţă slabă; însă 
observaţiile nu pot fi efectuate pe timp de ceață densă cînd luminozitatea razelor scade rapid şi valul de 
lumină care se abate asupra tuturor lucrurilor şterge deosebirile fine de luminozitate. Pîrîul sau canalul 
trebuie să aibă o astfel de poziţie, încât razele solare să cadă liber pe suprafaţa apei. 

Fig. 10. Fasciculul de raze solare reflectate de canal se 
conturează clar în aer. 


Am ajuns la concluzia că la astfel de observații este mai bine să priveşti în direcția Soarelui şi 
nu în direcția opusă; în acest caz, difuzia este mai intensă şi razele sînt mai nete (§ 206). Suprafața apei 
nu trebuie să fie încreţită şi e bine ca vîntul să bată slab şi în direcţia perpendiculară la canal. În privința 
aceasta sînt favorabile malurile înalte, dar totuşi nu prea înalte pentru a nu opri razele incidente şi 
reflectate. Raza de lumină reflectată va fi cu atît mai vizibilă, cu cît canalul este mai lung şi mai drept. 

Din experienţă, mai putem adăuga că partea stîngă a „razei de lumină" care se ridică se va 
contura mai net dacă observatorul se află pe partea stîngă a canalului. 

În condiţii favorabile, acest fenomen interesant poate fi observat lîngă canalele obişnuite care 
sînt atît de numeroase în Olanda. Pentru a vedea fenomenul, observatorul trebuie să se afle aproape de 
canal sau de rîu. 


9. Reflexii neobişnuite (fotografia 1) 


! Fotografiile numerotate cu cifre romane se află la sfîrşitul cărţii. 


Pe stradă, în umbra aruncată de clădiri, se pot vedea pe neaşteptate, ici-colo, pete de lumină 
(fig. 11). Cum ajunge lumina acolo? Țineţi mîna în faţa unei astfel de pete de lumină şi din poziția 
umbrei veți putea determina de unde cad razele. Se constată că ele sînt reflectate de geamurile caselor 
situate pe partea opusă a străzii. 

Fig. 11. Pete de lumină solară 


Fig. 12. Formarea petelor 
e x e 5» T í € 10 a 
pe: o -stradă îngustă și întu- Į r mo 


1 bile de lumină la reflexia pe o 
necoasă. suprafață de apă uşor agitată. 


Tot astfel se pot vedea pete de lumină care strălucesc pe suprafața unui canal, atunci cînd 
însuşi canalul se află în umbră. Aceste pete sînt reflectate de casele de pe celălalt mal al canalului. 

Casele de-a lungul malului sînt în întuneric şi totuşi pe ele apar tot timpul pete de lumină 
mobile. Acestea sînt reflexiile valurilor apei (fig. 12). O parte AB a undei reflectă lumina ca o oglindă 
concavă şi concentrează razele în L; o altă parte a undei, BC, care este mai puțin curbată, concentrează 
razele într-un punct mai îndepărtat. Astfel, la orice distanţă de zid există o porţiune a suprafeţei de apă 
care aruncă o pată de lumină netă asupra zidului, în timp ce celelalte părţi ale suprafeţei contribuie la 
iluminarea de ansamblu. Fenomene asemănătoare pot fi observate de-a lungul cheiurilor şi sub arcurile 
podurilor. Avem aici de fapt un model pentru licărirea stelelor (vezi $ 48). 

O privelişte măreaţă ne oferă strălucirea luminii Soarelui pe suprafaţa apei unui canal, încrețită 
de o briză proaspătă care ridică, pe alocuri, mici valuri. Mii de scîntei strălucitoare apar şi dispar ritmic, 
cam de cinci ori într-o secundă şi aceasta se întîmplă aproape simultan pe toată suprafaţa canalului. 

Perioada de repetiţie a licăririlor coincide cu timpul de deplasare a unei unde (urmăriți, într- 
adevăr e aşa?). De fiecare dată după acest interval situaţia se repetă, însă din cauza neuniformității 
vîntului, scînteierile nu sînt peste tot ritmice. 


10. Tirul în imaginile reflectate 


Lîngă Salzburg se află lacul Konigsee; el este înconjurat de munţi înalți şi, de aceea, suprafața 
sa este totdeauna foarte liniştită. Aici se practică concursuri de tir. Trăgătorii nu ochesc în ţintă, ci în 
imaginea ei în apele lacului, iar gloanţele nimeresc în ţintă ricoşînd în apă. Probabilitatea de a nimeri 
astfel ținta este, după cît se pare, tot atît de mare ca la tragerea directă. 

Este remarcabil că gloanţele nu sînt ricoşate de suprafaţa apei, ci pătrund (deşi nu prea adînc) 
în apă. Hidrodinamica arată că glonţul este împins de straturile de apă spre suprafață şi, ca rezultat, el 
iese din apă. Unghiul făcut de direcţia de ieşire a glonţului cu suprafața apei este egal cu unghiul dintre 
direcţia de intrare a acestuia şi suprafața apei. Mişcarea gloanţelor a fost urmărită cu ajutorul unui ecran 
scufundat în apă. 


11. Heliotropul lui Gauss 


Ţineţi o oglindă mică astfel ca să reflecte lumina solară. Imaginea obținută în apropierea 
oglinzii are aceleaşi trăsături ca şi oglindă; la o distanță mai mare, ea devine mai puţin netă, iar şi mai 
departe, ea este circulară; la distanțe mari, ea este imaginea reală a Soarelui. Obturaţi acum o parte a 


oglinzii. Pata de lumină rămîne circulară, dar devine mai palidă. Ea nu poate fi urmărită la o distanță 
mai mare de 50 m, în schimb, se poate vedea oglinda care încă mai străluceşte puternic în Soare, chiar 
şi la o depărtare aşa de mare. 


Fig. 13. Cum se semnalizează cu ajutorul 
unei oglinzi. 


Fixaţi oglinda cu o clemă sau între două pietre într-un loc deschis, astfel ca raza reflectată să 
fie perfect orizontală, îndepărtaţi-vă din ce în ce mai mult de acest loc fără a pierde din vedere lumina. 
Veţi observa că acest lucru este destul de greu, însă, din fericire, diametrul razei se măreşte pe măsură 
ce vă îndepărtați; apreciaţi lărgimea razei, deplasîndu-vă lateral. Veţi constata că la o distanță de 100 m 
ea este de 1 m. Trebuie ţinut seama că Soarele se mişcă pe bolta cerească; de aceea e mai bine să 
efectuaţi această experiență la amiază, deoarece atunci raza va rămîne în planul orizontal şi nu va trebui 
să schimbaţi poziția oglinzii. 

Distanţa de la care se mai poate vedea o astfel de oglindă mică este surprinzător de mare. 

O oglindă cu dimensiunile de 5x5 cm poate fi văzută de la distanţă de 13 km, iar o oglindă de 
buzunar obişnuită poate fi văzută uneori şi de la 30 km. Printre ustensilele de salvare ale vaselor se află 
totdeauna şi oglinzi. 

Fig. 13 ilustrează un mod foarte simplu de orientare a fasciculului luminos. Pentru aceasta 
răzuiți o porţiune a stratului de pe spatele oglinzii şi, prin orificiul astfel format, vizați ținta peste 
marginea de sus a unei tăblițe aşezate la o anumită distanță, înclinați oglinda pînă cînd fasciculul 
reflectat va arunca pe tăbliță o pată de lumină tăiată pe jumătate de marginea tăbliței. 

Gauss, ocupîndu-se de triangulaţii!, a obţinut prin această metodă surse de lumină foarte clare 
care puteau fi observate prin lunetele instrumentelor de măsură la o distantă de 100 km. Un astfel de 
„heliotrop" este prevăzut cu un aparat special pentru orientarea razei în direcţia dorită de observator. 
Acoperind şi descoperind sursa de lumină se pot transmite semnale Morse. 


12. Reflexia într-un glob de grădină 


In şcoală se studiază totdeauna oglinzile convexe, însă aceste oglinzi sînt mici şi au o curbură 
mică. Pe globurile pe care le întîlnim uneori în grădini, ele corespund la o porțiune mică (însemnată cu 
linia groasă) care este îndreptată spre noi şi în care putem vedea propria noastră imagine (fig. 14). 


! Operaţie de stabilire, pe o porțiune a suprafeţei Pămîntului, a unei reţele de triunghiuri, formală din 
puncte materializate pe teren pornind de la o bază de lungime relativ mică, însă măsurată cu precizie; 
serveşte la ridicări geodezice pe suprafeţe întinse prin raportarea punctelor terenului la vârfurile 
triunghiurilor. — N.R. 

Fig. 14. Întreaga lume se reflectă 
într-un mic glob de grădină. 


el putem vedea întreaga suprafaţă a sferei cereşti (mai corect vorbind, şi cerul, şi pămîntul), cuprinsă în 
interiorul unui cerc. Globul de grădină funcționează ca un instrument optic cu apertură ideal de mare. 
Desigur, aceasta este posibil numai în măsura în care toate imaginile apar deformate; ele sînt 
contractate radial cu atît mai mult cu cît sînt mai aproape de „marginea" sferei (vezi fig. 14). Pentru 
simplitate, să presupunem că atît obiectul observat, cât şi observatorul se află la o distanță mare de glob 
(în comparaţie cu raza R a globului); în acest caz, obiectul aflat într-o direcţie care formează unghiul a 
cu linia CO, se va reflecta la o distanţă r = R sin 0/2 de centrul sferei. Se vede că, pe măsură ce a creşte, 
pînă la 180°, r creşte pînă la R şi, astfel, toate lucrurile de pe pămînt, precum şi cerul se vor reflecta de 
fapt în glob. Din imagine lipseşte numai porțiunea redusă a spaţiului care se află exact dincolo de glob 
şi care devine cu atît mai mică, cu cît ne îndepărtăm mai mult de glob. 

Helmholtz a remarcat odată că peisajul deformat de glob ar trebui să apară absolut normal, 
dacă măsura liniară folosită ar fi deformată după aceeaşi lege. Această afirmaţie este strîns legată de 
principiile teoriei relativității. 

Globul de grădină poate fi folosit pentru observaţii foarte fine în domeniul opticii 
meteorologice, dat fiind că în el se vede bine o mare parte din ceri. 

Dacă staţi la cîțiva metri de glob, astfel ca reflexia Soarelui să fie acoperită de capul 
dumneavoastră, veţi putea observa, cu o claritate uimitoare, o serie de fenomene (asupra cărora vom 
reveni în capitolele următoare): 

a) inele, halo, curcubeie, inelul lui Bishop, umbrele de crepuscul; deosebit de clar reflectă 
globul deosebirile dintre imaginea cerului în zilele cînd aerul este curat şi în zilele cînd aerul este 
tulbure (opalescent); 

b) petele lui Haidinger şi polarizarea lungimii cerului. 

Din cauza micşorării imaginii, variaţia treptată a nuanţelor apare mai pronunțată, astfel că 
diferenţele de strălucire şi culoare devin mai evidente pentru ochi. Pe suprafaţa strălucitoare a unei 
sonerii de bicicletă se pot vedea adeseori nori uşori, care trec neobservaţi cînd privim direct cerul. 


13. Reflexia în baloanele de săpun 


Multe experienţe cu baloanele de săpun au fost efectuate de Gh. Boyce. El recomandă lansarea 
acestora în aer liber. 

Pentru aceasta, trebuie să alegem o zi fără vînt şi un loc ferit de mişcările aerului. În aceste 
condiţii se pot observa reflexiile pe pelicula subțire a baloanelor în toată splendoarea lor. 

Jumătatea de sferă îndreptată spre noi este o oglindă convexă şi dă aceleaşi imagini drepte ca 
şi globul de grădină. Cu cît imaginile sînt mai apropiate de margini, cu atît ele se contractă şi se 
curbează mai mult. 

Totodată, prin suprafaţa baloanelor de săpun se vede şi partea sa posterioară, care joacă rolul 
unei oglinzi concave. Ea dă imagini răsturnate. Imaginile drepte şi cele răsturnate au aceeaşi mărime, 
dar ele nu se suprapun, deoarece prima imagine este mai apropiată de ochiul nostru decît cea de-a doua. 
Imaginea dreaptă se află la distanţa r/2 înaintea centrului băşicii, iar cea răsturnată la distanţa r/2 
dincolo de centru. 

Este interesant de observat: 

1) reflexia dublă a cerului senin; 


! Fr, Volz, „Photographische Wissenschaft", 3, 3, 1954. 


2) silueta capului nostru care apare întunecată pe fondul luminos; 

3) forma sensibil deformată a acoperişurilor caselor; 

4) imaginea mărită a mîinii noastre care ține la un capăt tubul cu baloanele de săpun (aceasta 

se vede deosebit de clar pe partea concavă a balonului); 

5) reflexia pe partea concavă a balonului a celuilalt capăt al tubului din care a ieşit balonul. 

Deosebit de frumos este jocul culorilor de curcubeu care, din cauza alternanței multiplelor 
nuanţe, devine din ce în ce mai bogat... pînă cînd balonul plesneşte. Acest joc de culori se datoreşte 
interferenţei (culorile lui Newton) ($ 172). 

Încercaţi să fotografiaţi un balon de săpun şi reflexiile pe balon! 


14. Neuniformităţi pe suprafața apei 


Gîndiţi-vă la o băltoacă situată într-o adîncitură, unde nu ajunge vîntul care să agite apa. Ici- 
colo ies din apă fire de iarbă sau de trestie. Observaţi următorul fenomen interesant: fiecare fir este 
înconjurat de cîte o pată de lumină în locul în care iese din apă. Avem de-a face cu fenomenul de 
capilaritate; datorită tensiunii superficiale, apa se ridică în jurul bazei tulpinii. Mica încrețire a apei, 
care se formează, reflectă lumina şi ea poate fi văzută la distanțe mari. Dacă o parte a ochiului de apă 
reflectă panta întunecată a dunelor, iar cealaltă parte cerul luminos, în apropierea hotarului dintre cele 
două părți se poate vedea cum toate încrețiturile reflectă o combinaţie de întuneric şi lumină, în funcţie 
de direcția după care privim. 

Tot astfel, în rîuri, pretutindeni unde există o cît de slabă scurgere, se pot vedea mici vîrtejuri. 
În interiorul vîrtejurilor, presiunea este ceva mai mică şi la suprafață se formează o mică adîncitură. 
Diametrul acestei adîncituri este de circa 4 cm, iar adîncimea de cîțiva milimetri. În apropierea graniţei 
dintre imaginile întunecate şi cele luminoase se pot vedea pe suprafaţa apei chiar şi cele mai mici 
perturbații. Adeseori se văd limpede micile şuvoaie. 

Fig. 15. Apa de ploaie formează în şinele 
de tramvai o oglindă curbată. 

Abia a stat ploaia. În şinele de tramvai s-a adunat apă şi iată că observăm reflectîndu-se în 
direcția orizontală o oarecare linie transversală. Este firul care susţine conducta electrică a tramvaiului. 
Privind de-a lungul şinei vedem că imaginea este deformată simetric (fig. 15, a). Aceasta indică clar că 
suprafața apei este curbată şi formează un menisc capilar. Dacă ne aşezăm în stînga şinei, imaginea se 
deformează ca în fig. 15, 6, iar dacă stăm în dreapta şinei, imaginea apare ca în fig. 15, c. Încercaţi să 
explicaţi de ce imaginile au această formă. 

Reflexii pe o suprafaţă curbată de lichid se pot observa de pe un vapor, privind valurile care se 
mişcă împreună cu vaporul. Dar trebuie să stăm pe acelasi loc şi să ne uităm mereu în aceeaşi direcție. 
O atenţie deosebită merită modificările formelor reflexiilor pe primul val la prora vasului. Imaginile 
sînt foarte mult contractate; ele sînt fie drepte, fie inversate, în funcție de faptul dacă va uitaţi pe partea 
convexă sau concavă a suprafeţei. 


15. Sticla de geam şi de oglinda 


Privind reflexiile în geamurile caselor puteţi stabili de îndată din ce sînt făcute: din sticlă 
obişnuită sau din sticlă de oglindă. Dacă geamul e făcut dintr-o sticlă de oglindă, imaginile sînt relativ 
fidele. Dacă sticla este însă obişnuită, imaginile sînt atît de deformate, încît se observă imediat 
neuniformitățile suprafeţei sticlei. Se observă lesne dacă două geamuri din sticlă de oglindă, aşezate în 
acelaşi rînd, nu se află exact în acelasi plan, deoarece, în acest caz, imaginile marginii acoperişurilor 
sînt deplasate una față de cealaltă. De asemenea, pe o sticlă de oglindă de bună calitate se observă 
imediat micile defecte sau că suprafața ei nu este perfect plană. 


16. Oglinda de stradă 


La încrucişările periculoase ale străzilor se pun deseori oglinzi care sînt, de obicei, de proastă 
calitate. Seara se poate vedea cum se deplasează, se dublează şi se alungesc în aceste oglinzi imaginile 
felinarelor de stradă. Este surprinzător însă că, din apropiere, o astfel de oglindă nu pare chiar atît de 
proastă. 

Fig. 16. Detormaţia imaginii într-o 
oglindă proastă. 


Uitaţi-vă la ea de aproape şi de la distanță. După cum am arătat mai înainte ($12), observatorul 
vede imaginea unui obiect într-o porțiune mică a oglinzii, dacă se află în imediata ei apropiere, şi într-o 
porţiune mare a oglinzii, dacă este departe de ea. Cu cît porțiunea „de lucru" a oglinzii este mai mare, 
cu atît mai mare este abaterea ei de la pla-neitate. Un mic calcul ne va permite să înțelegem mai bine 
fenomenul (fig. 16). 


Un observator O situat, la distanța w de o oglindă plană, vede obiectul Lu care se află la distanța 
v de oglindă, reflectat de porţiunea de suprafaţă Mı. Obiectul Lz este reflectat de porțiunea vecină de 
suprafață, M2. Dacă însă oglinda nu este plană şi perpendicularele la suprafaţa oglinzii în punctele M; şi 
M: se intersectează sub unghiul a, raza de lumină va fi deviată cu unghiul 2a şi obiectul pare deplasat cu 
distanţa LL» =2 a v. 

Observatorului i se pare însă că vede obiectul la distanța v în spatele oglinzii, astfel că obiectul 
se îndepărtează de ochiul său cu distanța v + w. Deci el percepe deplasarea obiectului ca o deplasare cu 
unghiul 2 a. Ținînd seama că unghiul a creşte aproximativ proporțional cu distanța M.M;, la o distanță 
dată Lı L, acest unghi va fi proporțional cu w/w+v iar deplasarea va fi proporțională cu vw/(v + w). 

Dacă, de exemplu, v = 10 m, pentru 


w 0 05 1 2 3 10 m 
deformația va fi (în unități arbitrare). 0 0,5 0,8 1,4 ET i25. 


17. Reflexia neregulată pe o apă uşor unduită 


Fîşiile lungi de lumină de pe suprafața apei sînt pentru mine nedespărțite de senzațiile trăite 
într-o seară liniştită. Văd Luna reflectată în mare aruncînd un fascicul larg de lumină. Sau îmi amintesc 
de casele şi turnurile din vechiul Bruges reflectate în canalele liniștite, unde fiecare pată de lumină, 
fiecare bandă colorată se alungeşte pe verticală şi pîlpîie necontenit, devenind cînd mai strălucitoare, 
cînd mai întunecată, aprinzîndu-se şi stingîndu-se. 

Este interesant că în reflexii găsim numai linii verticale. Un coş sau un catarg înalt şi subțire se 
reflectă foarte net, însă linia pronunțată a acoperişurilor dispare. Trunchiurile verticale ale copacilor se 
reflectă foarte clar, în timp ce trunchiurile care au o înclinaţie cît de mică se reflectă mai puţin clar, iar 
ramurile lor înclinate dispar complet. Gâtul zvelt al lebedei se reflectă ca o fişie de lumină strălucitoare, 
în timp ce corpul păsării se pierde în mişcarea apei. 

Putem observa un fenomen elementar de acest gen noaptea privind lumina felinarelor de pe 
stradă. 

Peisajul reflectat poate fi considerat un ansamblu de puncte luminoase, dintre care fiecare se 
alungeşte prin reflexie într-o linie verticală. Dacă contururile peisajului sînt verticale, aceste linii se 
suprapun şi se intensifică; dacă contururile sînt orizontale, ele se înşiruie una lîngă alta şi lărgesc 
conturul. 


Fig. 17. Cum se formează pata de lumină 
reflectată. 


Lucrul esenţial care trebuie explicat este faptul că un punct de lumină se transformă într-o diră 
lungă orientată înspre ochiul nostru, în timp ce undele înseşi sînt împrăștiate pe suprafață cu totul 
neregulat şi apar la fel de des în toate direcţiile. 

Observînd reflexia Lunii sau a unui bec într-o apă apropiată uşor încrețită, ne dăm seama că, 
în realitate, fiecare undă mică dă cîte o imagine separată. Toate undele iluminate formează împreună o 
pată lunguiaţă a cărei axă mare se află în planul vertical care trece prin ochi şi sursa de lumină. 

Pentru a înţelege cum apare dîra luminoasă, să începem cu o experiență simplă (fig. 17). 

Aşezaţi-vă la masă, puneţi pe ea o oglindă M astfel ca razele lămpii L să vă cadă, după 
reflexie, în ochi. Puneţi acum sub oglindă o bucată de carton, astfel ca oglinda să fie înclinată înspre 
dumneavoastră. Veţi observa că oglinda reflectă acum obiectele care se află deasupra lămpii. Dacă 
doriţi ca să vă cadă în ochi o rază din punctul L, trebuie să deplasaţi oglinda pînă în punctul N'. Să 
punem acum cartonul în partea cealaltă, astfel ca oglinda să fie înclinată în direcția opusă şi să 
deplasăm oglinda în punctul N'. În aceste două poziţii înclinate oglinda va reprezenta poziţiile extreme 
ale undelor pentru care lumina reflectată mai ajunge în ochiul nostru. Distanţa între N şi N' va fi astfel 
lungimea dîrei luminoase. În toate punctele între N şi N' se vor găsi părți de undă care vor avea o 
înclinaţie suficientă pentru a reflecta razele în direcția ochiului nostru. Cu cît vor fi mai multe 
asemenea porţiuni, cu atît mai strălucitoare va fi dîra luminoasă în punctul dat. 

Aşadar, problema constă în calculul, cu ajutorul teoriei probabilităților, al distribuţiei medii de 
intensitate luminoasă într-o astfel de dîră. Acest lucru este destul de complicat’. Simplificînd întrucâtva 
problema, să presupunem că înclinarea undei nu depăşeşte un anumit unghi a şi să încercăm să 
determinăm numai marginile benzii de lumină. Vom formula această problemă astfel: dacă în orice 
punct al suprafeţei există un număr apreciabil de mici unde reflectante care au aceeaşi înclinare a, însă 
orientări diferite, care vor fi marginile benzii iluminate? ŞI chiar astfel simplificată, problema rămîne 
încă destul de dificilă. 


! Cox and Munk, „J. Optic. Soc. Amer.", 44, 838, 1954. 


Fig. 18. Cum se calculează axa mare a petei 
de lumină reflectată. 


1. Cazul cel mai simplu: h = h', observatorul şi sursa de lumină se află la acelaşi nivel 
deasupra suprafeței apei (fig. 18). 

O mică oglindă orizontală aruncă lumina în ochiul observatorului O cînd ea se află exact la 
mijloc, pe locul reflexiei obişnuite M. Oglinda înclinată sub unghiul a trebuie deplasată puţin din 
mijloc pentru ca să reflecte lumina spre observator. Cît de mare este distanţa cu care trebuie deplasată? 
Dacă deplasarea va avea loc în planul vertical care trece prin ochi şi sursa de lumină, răspunsul este 
uşor de dat. Fie N — poziția oglinzii deplasate într-o direcție şi N' — poziţia pentru cealaltă direcţie. 
Din motive de simetrie MN = MN!. Să studiem acum unghiurile între razele de lumină; evident că 


P+a=y+ò 
P-u=e=6 

De aici 
y=P+a- (P-a) 


Unghiul sub care vedem axa cea mai mare a petei luminoase este egal cu unghiul dintre 
înclinările maxime ale undelor (fig. 19). 

Fig. 19. Unghiul dintre Fig. 20. Cumse calculează 
inclinările undelor. axa mică a petei de lu- 


mină reflectată. 


Să deplasăm oglinda noastră în planul care trece prin M, perpendicular la dreapta care uneşte 
ochiul cu sursa de lumină şi să notăm cu P şi P' punctele în care apar reflexii satisfăcătoare (fig. 20). 
Evident că MP = MP' = h*tg a. Aşadar, lărgimea benzii de lumină este egală cu 2b = 2h tg a iar axa 
mică formează unghiul PP/OM= 2h tg a / sgrt(l'+h”) 
Raportul dintre cele două semiaxe vizibile ale petei de lumină este deci 

h *tga/a* sqrt (h™Î) sau aproximativ h / sqrt(h™? = sin œ dacă pata nu este prea mare. 


De aceea, dacă privim suprafața apei de pe o colină, avem impresia că pata este numai puţin alungită (œ 
este mare, sin œ este apropiat de 1). Cu cât este mai mic unghiul sub care privim apa, cu atît mai 
alungită este pata. Dacă privirea noastră ar aluneca pe suprafaţa apei, pata ar deveni infinit de îngustă. 

Trebuie să distingem totdeauna „ovalul primar", adică curba imaginară de pe apa încrețită, 
care pare să delimiteze pata de lumină, de „ovalul secundar", care apare din primul, prin proiecția 
acestuia pe planul perpendicular la privirea noastră. Axele primului oval pot fi calculate foarte simplu, 
însă întreaga figură constituie o curbă complexă de gradul şase, simetrică față de M. Al doilea oval 
devine uşor asimetric, el are lărgimea maximă nu în punctul M unde am notat intersecţia axelor, ci mai 
aproape de noi. Această asimetrie este deosebit de vizibilă, atunci cînd privim suprafaţa apei sub un 
unghi mic. 

Fig. 21. Observarea unei pete de lumină 
de la o înălţime care diferă de înălțimea 

sursei de lumină. 


2. Cazul general: h 7 h' (fig. 21). 

Prin raționamente analoge putem demonstra două proprietăți fundamentale: 

utv =2a 

w+v=2a 

uty tH’ +v’ =y + y = 40 

Calculele ulterioare arată că pata rămîne mai mult sau mai puţin eliptică, însă rezultatul este 
destul de complicat. Practic, diferenţa în înălțime dintre h şi h' influenţează numai dimensiunile petei 
luminoase, nu şi forma ei; cu aproximaţie astfel că 


y / Y =h'/h astfel că, y = 4 a * h'/ (h+h”) 


3. Cazul particular: h' = œ. Acesta este cazul reflexiei Soarelui, Lunii şi a unor felinare de 
stradă foarte înalte. 

Formulele devin acum: y = 4 a ; PP' = h * tg 2 a (aceasta se poate demonstra). Axele ovalului 
formează aproximativ unghiurile 4 a şi 4 y = 4 a * sin œ. Raportul dintre lungimea şi lărgimea vizibilă 
a petei luminoase este astfel egal cu sin œ, adică este acelaşi ca în cazul 1; deosebirea constă în faptul 
că toate dimensiunile sînt de două ori mai mari. 

Putem să ne facem fără prea multe calcule o idee despre distribuția luminii în aceste imagini în 
felul următor (fig. 22). Să considerăm o suprafață reflectantă de dimensiuni foarte mici, aşezată 
aproape de centrul unei sfere mari. Perpendiculara la suprafața liniştită a apei trece prin punctul N: 
perpendicularele la undele înclinate (cu unghiul de înclinare a) sînt cuprinse într-un cerc mic cu raza 
unghiulară a şi centrul în N. Sursa de lumină la infinit este reprezentată pe sferă de punctul L; imaginea 
ei pe sferă cade în punctul N'. Pentru a găsi cum reflectă razele o suprafață perpendiculară la OS, este 
suficient să construim un arc de cerc mare LS şi să-l prelungim pînă în S' astfel ca SS' = SL. Se vede, 
astfel, imediat că razele reflectate de toate undele mici formează un con cu o secțiune transversală 
ovală; ovalul devine mai alungit pe măsură ce se micşorează unghiul sub care privim suprafața apei. 
Este, de asemenea, foarte uşor de înţeles de ce conul limitat de direcţiile de privire ale observatorului, 
adică de liniile duse din ochi pînă la marginile petei luminoase, are aceeaşi formă. 


Fig. 22. Apariţia direlor de lu- 
mină explicată cu ajutorul cons- 
trucţiilor pe sferă. 

Să tragem concluziile calculului nostru din punctul de vedere al observatorului practic. În 
primul rînd, dacă ne situăm deasupra suprafeţei apei la aceeaşi înălțime ca şi sursa de lumină, unghiul 
corespunzător axei mari a petei luminoase este totodată unghiul 2 a dintre cele două înclinații maxime 
ale undelor (fig. 19). Corespunzător cu aceasta, axa transversală a petei este cu atît mai mică cu cît 
privim mai oblic suprafața apei. 

În al doilea rînd, dacă sursa de lumină se află la o înălțime mai mare deasupra apei decît 
ochiul nostru, dimensiunile petei luminoase (măsurate unghiular) se măresc în toate direcțiile; ele se 
dublează aproape în comparaţie cu mărimea lor inițială, dacă sursa se îndepărtează la infinit, însă 
raportul dintre axa mare şi axa mică rămîne aproape acelaşi. 

Comparaţi dîra luminoasă aruncată de Lună cu aceea dată de o lampă, a cărei imagine este 
orientată aproximativ în aceeaşi direcție. Diîrele de lumină sînt cu atît mai mari, cu cît ele sînt mai 
îndepărtate de sursa de lumină. Obiectele care se află lîngă apă dau imagini aproape punctiforme, 
nealungite. Comparaţi diferite dîre de lumină observate sub unghiuri diferite față de suprafața apei. 
Determinați unghiul 2 a din lungimea petelor de lumină (în unităţi de unghi) la intensităţi diferite ale 
vîntului. 

Observaţi cît de frumoase sînt dîrele de lumină verticale, lungi şi regulate, care se formează pe 
timp de ploaie; undele, deşi mici, au înclinații foarte mari. 

Comparaţi dîrele de lumină de la Soare şi de la Lună în condiţii egale: din cauza intensității de 
lumină mult mai mari, dîra solară este mai strălucitoare; diferitele pante foarte înclinate se evidenţiază 
mai mult şi aceasta e suficient pentru ca noi să mutăm granițele direi mai departe de observator. 


18. Studiul detaliat al coloanelor de lumină 


E interesant, de asemenea, de urmărit forma reflexiilor pe fiecare undă în parte. Pe toate se 
formează o pată de lumină alungită în direcţia orizontală; pata se întinde, transformîndu-se într-o mică 
linie, pe măsură ce Soarelele apropie de orizont, iar toate aceste benzi minuscule de lumină formează 
împreună coloana verticală (fig.23 stînga). 

La capătul dinspre noi al coloanei de lumină putem vedea clar cum dîra de lumină se alungeşte 
sau se scurtează în funcție de gruparea undelor pe apă, în timp ce la capătul celălalt, îndepărtat, benzile 
se contopesc treptat. 

Foarte interesantă este apariția unor inele de lumină închise, atunci cînd sursa de lumină se 
află la o înălțime mare deasupra apei şi are o suprafață întinsă (de exemplu, reclamele de neon; fig. 23, 
dreapta). 

De aceste reflexii mai este legată o altă particularitate a perspectivei. Fiecare coloană se află în 
planul vertical care trece prin ochiul observatorului şi sursa de lumină (în ceea ce priveşte excepţiile 
vezi$ 19). Cînd desenez, eu proiectez tot ceea ce vreau să reprezint pe planul vertical din fața mea şi, de 
aceea, fiecare pată de lumină trebuie să aibă direcţie verticală, chiar şi atunci cînd nu se găseşte în 
centrul tabloului. Pe unul din tablourile lui Claude în Florenţa, Soarele este pictat foarte aproape de 
marginea pînzei. Artistul a pictat coloana de lumină care cade oblic de la Soare în centrul planului 


anterior, însă aceasta este greşit’. 

Vizați cu aparatul fotografic marea iluminată de Soare şi observați pe sticla mată distribuția 
luminii reflectate de valuri; de aici se poate calcula înclinarea undelor şi direcția lor predominantă; 
dintr-o singură privire putem să ne formăm o impresie generală despre suprafața apei şi această 
impresie poate fi fixată pe placa fotografică. 


Fig. 93. În stinga — pată de 
lumină pe o suprafaţă de apă 
uşor ondulată; în dreapta — re- 
flexia unei surse de lumină si- 
luată la înălţime. 


19. Reflexia pe o fîşie de apa uşor unduită 


Dîrele de lumină sînt deseori asimetrice; dacă stai la marginea canalului şi te uiţi la felinarul 
de pe partea cealaltă, care se află, să zicem, spre dreapta, coloana de lumină nu se mai află în planul 
vertical care trece prin ochiul observatorului şi sursa de lumină; ea se înclină apropiindu-se de direcția 
canalului (fig. 24). 

Totuşi teoria noastră a fost corectă. Gînd plouă şi nu e vînt, petele de lumină sînt riguros 
verticale, din orice direcție am privi. Cauza abaterilor menţionate mai sus o constituie vîntul care bate 
de-a lungul canalului şi care produce unduirea transversală a apei (fig. 25). 

În consecință, aici nu mai poate fi vorba de formarea ideal neregulată a undelor. Pentru a ne 
convinge de aceasta, menţionăm următoarele observaţii: 

1. Pe suprafaţa unui rîu larg abaterea coloanelor luminoase este mult mai puțin sistematică; 

nu predomină orientarea perpendiculară a undelor la direcția malului. 

2. Cînd apa este acoperită cu gheaţă, în stratul de gheaţă există o mulțime de mici bucăţi 
care reflectă lumina; reflexia este foarte clară şi verticală. 

3. Pe o stradă asfaltată umedă, după ploaie, se pot observa aceleaşi abateri ca şi pe un canal 
într-o zi cu vînt, dacă observăm pe suprafața umedă reflexiile felinarelor şi ale farurilor 
maşinilor şi bicicletelor. Se constată că aceste neuniformităţi se datoresc circulaţiei de pe 
stradă (o problemă în sine foarte interesantă este însuşi modul lor de apariţie!). Privind 
atent suprafaţa străzii, observăm imediat neuniformitățile care se aseamănă cu nişte unde 
adevărate cu crestele orientate perpendicular la direcția străzii. 


i Ruskin, Modern Painters, I, partea a II-a. 


Fig. 24. O privelişte ciu- 
dată! Imaginea nu se află în 
planul vertical în care se 
află ochiul şi sursa de lumină. 

Acest fenomen încă n-a fost studiat în amănunt, însă cu ajutorul proiecției pe sferă, menţionată 
înainte, putem să înţelegem trăsăturile sale fundamentale, cel puţin pentru cazul unei surse de lumină la 
infinit (fig. 22). Dacă perpendicularele la suprafaţă sînt distribuite pe un arc NS, razele reflectate vor fi 
orientate înspre puncte diferite ale sferei, aşezate pe arcul N'S”; axa dîrei de lumină nu se va mai afla în 
planul LNN?, ci va fi deplasată lateral’. 


Fig. 25. Cum apar petele înclinate de lumină, cînd um- 
brele au o anumită direcţie: 

a) benzile de pe placă, reprezentind un șir de unde, sînt perpendi- 

culare la direcția sursă de lumină-ochi; b) benzile sînt așezate 
oblic faţă de această direcţie. 


20. Reflexia pe o suprafaţă mare de apă, acoperită cu unde (fotografia my 


Reflexia pe suprafaţa agitată a mării este însoţită întotdeauna de un fenomen pe care-l vom 
numi deplasarea imaginii spre orizont (fig. 26). Imaginea A'B' a marginii A B a unui nor pe cerul 
albastru este mult mai aproape de orizont decît însăşi marginea” AB. Imaginea unei margini care se află 
la 25° sau 35° de orizont nici nu va putea fi văzută. Toate imaginile vor fi, desigur, deformate 


i Minnaert, „Physica", 9, 925, 1942; van Wieringen, „Proc. Acad. Amsterdam", 50, 952, 1947. 

? E, O. Hulburt, „J. Optic. Soc. Amer. ", 24, 35, 1934; Suleikin, Fizika moreq, M., 1941. 

3 Vezi picturile lui Aivazovski din Muzeul rus (Leningrad): Litoralul mării (1841), Studiu de nori 
(1889). 


neuniform, însă acțiunea acestui fenomen este atît de puternică, încît el influențează sensibil chiar 
distribuția generală a luminii pe întreaga suprafață vizibilă a marii. Prin aceasta se poate explica faptul 
că dunele, copacii de pe mal etc. nu se reflectă niciodată în mare, deoarece nu sînt suficient de înalți. 
Din acelaşi motiv nu vedem decît foarte rar reflexiile vaselor, deoarece pata întunecată care ar trebui să 
se formeze aproape se contopeşte cu vasul. 

Reflexia Soarelui în valuri este o pată orbitor de strălucitoare, care, pe măsură ce Soarele se 
apropie de orizont, devine mai mult sau mai puţin triunghiulară. Acest fenomen indică, de asemenea, 
deplasarea imaginii spre orizont. 


Fig. 26. Reflexia pe mare: imaginta norului este deplasată 
înspre orizont. 

Deplasarea imaginii înspre orizont poate fi explicată uşor. La distanță mare vedem numai 
acele laturi ale valurilor care sînt îndreptate spre noi. De aceea, toate obiectele par să se reflecte într-o 
oglindă înclinată (fig. 28). Prin urmare, dacă cele care se află la mai puţin de 30° de apă nu se reflectă, 
înclinația undelor în orice direcţie este de circa 15° (în cazul cînd marea nu este nici prea liniştită, dar 
nici furtunoasă). 


Fig. 27. Marea iluminată de Soare. 


De ce n-am amintit de acest fenomen în partea teoretică din $ 17? Pentru că acolo nu am 
considerat cazul œ < 2 a, cînd privim suprafața apei sub un unghi foarte mic. Aşadar, fenomenele 
pentru care calculele noastre nu sînt aplicabile sînt legate de o suprafaţă de apă foarte întinsă, în special 


de mare. Cu cît marea este mai liniştită, cu atît privirea noastră trebuie să fie mai înclinată. 


— ÎI Se Si 


Fig. 28. Explicarea deplasării imaginii; raza 
reflectată trece mai aproape de suprafața apei 
decit raza incidentă. 


Că acest lucru este adevărat se poate observa imediat dacă privim marea iluminată de Soare. 
Diîra de lumină atinge aici orizontul şi nu mai putem determina înclinarea undelor din lungimea direi 
luminoase, ci trebuie să aplicăm o alta metodă; dacă înclinarea undei devine mai mare, atunci la orizont 
o fişie din ce în ce mai largă va fi acoperită de o lumină scînteietoare (vezi fotografia I). 

Măsuraţi unghiul A care determină lărgimea petei luminoase la orizont. Măsuraţi, de 
asemenea, înălțimea Soarelui œ şi calculaţi de aici înclinarea undei a cu ajutorul diagramei (fig. 29) sau 
cu ajutorul formulei lui Spooner, simplificată pentru altitudini solare mai mici de 15%; a = A /2 œ 
radiani (l radian = 57°). 


OUWE WE I a 60° 


Fig. 29. Fiecărei perechi de valori 
observate œ şi A îi corespunde un 
anumit punct. Găsiți poziția sa față 
de curbe, fiecare curbă corespun- 
zind unei anumite valori æ („J. 
Optic. Soc. Amer.“, 24; 35, 1934). 


Pe o mare foarte liniştită, Soarele care apune şi răsare dă o imagine aproape liniară, care, 
contopindu-se cu discul de foc al Soarelui, formează o figură asemănătoare cu litera Q (fig. 30). 
Cîteodată, pe o mare foarte liniştită, imaginea eliptică a Soarelui poate fi văzută chiar atunci cînd 
Soarele se află la 1° deasupra orizontului, dar, de obicei, transformarea într-o pată triunghiulară are loc 
foarte rapid. În aceste cazuri începe să conteze curbura suprafeței Pămîntului; dacă n-ar exista de loc 
valuri, s-ar putea vedea clar că Pămîntul e rotund, însă în toate cazurile studiate pînă în prezent, chiar şi 
în cele mai favorabile, deplasarea spre orizont rămîne încă de două ori mai mare decît cea care ar 
corespunde numai curburii Pămîntului. 


Fig. 30. Putem oare deduce curbura suprafeţei terestre 
din reflexia Soarelui care răsare pe o mare foarte 
liniştită? 


21. Vizibilitatea valurilor foarte mici 


Valurile foarte mici pot fi observate mai uşor dacă privim crestele lor sub un unghi drept decît 
dacă aceste creste sînt paralele cu privirea noastră. De aceea, pentru a vedea cum ridică vîntul valurile 
pe suprafaţa unui canal trebuie să privim, de obicei, într-o direcţie paralelă cu canalul. Tocmai din 
această cauză, valurile splendide care se întretaie în spatele unui vas sînt uşor vizibile de pe punte, în 
timp ce de pe mal ele sînt practic neobservabile. Acest fenomen se explică în acelaşi mod ca şi 
transformarea imaginii felinarului într-o dîră luminoasă. Dacă priviți unda sub un unghi drept vedeți, 
cum s-ar zice, axa mare a petei luminoase; dacă vă uitaţi în direcţia paralelă se vede axa mică. Valurile 
produc perturbații mai mari pe suprafața apei în direcția perpendiculară la crestele lor. 


22. Petele de lumină de pe suprafața unei ape murdare 


Chiar şi în cazul cînd suprafața apei este lucie ca oglinda vedem, adeseori, seara, dîre 
luminoase în reflexia luminilor de pe stradă. Aceste dîre nu seamănă cu licărirea frumoasă a luminii pe 
valuri; ele sînt perfect liniştite şi imobile. Dîrele apar acolo unde suprafaţa apei este murdară; probabil 
particulele de praf formează pe suprafața apei o mulțime de neuniformități minuscule, care, din punct 
de vedere optic, sînt echivalente cu mici valuri. E de aşteptat ca dîrele de lumină să devină cu atît mai 
înguste, cu cît privim mai oblic suprafața — şi, într-adevăr, aşa se şi întîmplă. 

La o incidenţă aproximativ verticală a razei, aceste pete de lumină sînt aproape de nedistins; 
atunci cînd lumina cade sub un unghi mic față de suprafață, petele apar foarte clar şi indică în mod 
sigur existenţa prafului pe suprafață. O astfel de diferență mare în intensități trebuie să aibă o cauză 
specială. Particulele de praf sînt atît de mici, încît sîntem îndreptățiți să vorbim despre difuzia şi nu 
despre reflexia luminii. Pe parcurs vom vedea că difuzia pe astfel de particule este mult mai puternică 
într-o direcție apropiată de direcția razei incidente ($ 189). Iată de ce, cu cît privim sub un unghi mai 
mic suprafața apei, cu atît mai strălucitoare ne apare pata de lumină. 


23. Petele de lumină pe zăpadă 


Uneori suprafața zăpezii este acoperită de un strat de fulgi care au forma unor frumoase şi 
minuscule discuri şi steluțe plane, mai mult sau mai puţin orizontale. Dacă doriți să găsiți pe zăpadă 
reflexia Soarelui situat la o înălțime mică deasupra orizontului, priviți dîra frumoasă de lumină care 
trebuie atribuită abaterilor mici ale unor „plăcuţe de zăpadă" de la planul orizontal. Soarele trebuie să 
fie aproape de orizont; în acest caz, dîra de lumină se îngustează şi devine mai strălucitoare şi mai uşor 
de observat. 

Seara, în lumina străzii, formarea petelor luminoase este şi mai încîntătoare: pe zăpada 
proaspăt căzută se reflectă fiecare felinar de stradă! 


24. Petele de lumină pe străzi 


Pete care amintesc de dîrele luminoase pe suprafața acoperită de valuri apar şi pe străzi. Ele 
sînt deosebit de strălucitoare după ploaie, cînd totul este acoperit de apă şi luceşte. Minunat arată aceste 
reflexii pe şoselele noastre moderne, asfaltate, însă ele pot fi văzute şi pe străzile pavate şi chiar pe cele 
acoperite cu pietriş. Chiar şi fără ploaie, şoselele noastre reflectă atît de bine lumina, încît direle de 
lumină apar practic peste tot, cu condiţia să privim sub un unghi suficient de mic (vezi $ 19). 


25. Reflexiile în băltoace în timpul ploii 


Priviţi seara, în timpul ploii, reflexia felinarului de pe stradă într-o băltoacă. Imaginea este 
înconjurată de o mulţime de scîntei care apar în jurul locurilor unde cad picăturile de ploaie şi care 
arată ca nişte mici linii luminoase ce diverg dinspre centrul de reflexie (fig. 31). Forel a observat 
acelaşi fenomen privind printr-o sticlă întunecată reflexia Soarelui într-o apă liniştită în care ici-colo se 
ridicau bule de aer". 

Aceasta se poate explica foarte uşor. Fiecare picătură produce cîteva unde circulare 
concentrice, iar reflexiile de pe pantele lor trebuie să fie cuprinse totdeauna într-un plan ce trece prin 
centrul undelor şi imaginea sursei de lumină (fig. 32). Aceasta se poate observa uşor dacă sursa de 
lumină L şi ochiul O se află la aceeaşi înălțime de suprafaţa apei şi picătura D cade la o distanță egală 
de L şi O. Punctele D, şi D» se află pe dreapta MD; dacă unda circulară se propagă din punctul D, 
imaginea se mișcă pe o porţiune a dreptei DM; aceasta se întîmplă atît de rapid încît produce impresia 
unei linii luminoase. Calculul arată că aceste linii sînt mici arcuri de hiperbolă?. 


Fig. 31. Picăturile de 


ploaie în cădere răspîndesc 
in toate sensurile scintei 
de lumină în jurul ima- 


ginii felinarului. 


“FA. Forel, Le Leman, II, Lausanne, 1895, p. 507. 
? M. Minnaert, „Physica", 9, 1942. 

Fig. 32. Apariţia scinteilor în 
jurul imaginii felinarului, 


Acest fenomen poate fi reprodus dacă pe o placă de sticlă, în care se reflectă o lampă, 
deplasăm un obiect acoperit cu linii circulare concentrice, de exemplu o placă de patefon. 


26. Cercurile luminoase pe crengile copacilor! 


Cînd în spatele unui copac se află un felinar de stradă aprins, noaptea se observă că lumina 
este reflectată de unele ramuri; aceste pete luminoase sînt, în realitate, benzi luminoase mai lungi sau 
mai scurte, distribuite concentric în jurul sursei de lumină (fotografia III). 

Fig. 33. Apariția cercurilor de lumină 
in coroana copacului. 


În cazul cînd felinarul este foarte aproape de copac, cel mai bine este să priveşti stînd în umbra 
trunchiului. Însă acelaşi fenomen poate fi observat şi la lumina Soarelui, în special după ploaie, cînd 
rămurelele umede şi strălucitoare formează o broderie delicată de benzi luminoase care se leagănă pe 
un fond întunecat (fotografia IV). Pentru a se feri de lumina orbitoare, observatorul trebuie să se aşeze 
la umbra unui zid sau a unui acoperiş. Deosebit de frumoase sînt şi ramurile îngheţate care scînteiază în 
lumina Soarelui. 

Toate acestea se explică în modul următor (fig. 33). Imaginaţi-vă o mică porțiune dintr-un 
plan V care reflectă lumina felinarului în direcția ochiului nostru. Vom observa că toate ramurile din 
acest plan strălucesc, însă din cauza deformării prin perspectivă, ramurile în direcția AB ne vor apărea 
mult scurtate, în timp ce ramurile din direcţia CD se văd în mărimea lor naturală. Ramurile care se află 
lîngă V, însă sînt perpendiculare la AB şi CD, nu conţin nici un element de plan orizontal şi nu pot 
reflecta razele sursei de lumină în direcţia ochiului nostru. Deoarece în toate direcțiile există o mulțime 
de ramuri, vom vedea în special liniile luminoase CD sub unghiuri drepte faţă de planul OLV. Acelaşi 


i Fokker, „Physica", 2, 238, 1922; Neuberger, „Meteor. Zs.", 65, 68, 1938. 


lucru este valabil şi în ceea ce priveşte alte porțiuni mici de plan, ca V', pe care le vedem deasupra 
sursei de lumină în dreapta sau în stînga ei; se creează astfel impresia unor cercuri concentrice. Este 
uşor de observat că direcţia are un rol cu atît mai însemnat, cu cît este mai mic unghiul dintre privirea 
noastră şi dreapta OL şi ca efectul va fi ceva mai mare atunci cînd sursa se află la infinit — aşa cum 
este cazul Soarelui —, decît dacă avem un felinar situat în imediata noastră apropiere. 

Comparaţi aceasta cu petele de lumină pe suprafața ondulată a unei ape (fig. 34). Pentru 
aceasta trebuie să ne închipuim că ramurile nu sînt aşezate în toate direcțiile, ci numai într-un singur 
plan (suprafața apei). Benzile mici, care se află în acest plan şi caro formează, totodată, porţiuni alo 
unor cercuri concentrice în jurul lui OL, sînt aşezate fiecare sub un unghi drept faţă de planul OVL şi 
toate împreună formează o dîră luminoasă în acest plan. Aceasta este cu totul analog cu cazul valurilor 


pe apă. 


Fig. 34. Comparaţi cercurile lumi- 

noase din coroana copacului cu 

direle luminoase pe o suprafață 
de apă încreţită. 


Fenomene asemănătoare pot fi observate la apusul Soarelui pe un lan de grîu sau pe vreme de 
ceață, cînd privim felinarele de stradă printr-o pînză de păianjen presărată cu mici picături de rouă. În 
acest caz strălucesc în special liniuţele perpendiculare la planul de incidenţă a razei; ele dau impresia 
unor circumferinţe concentrice, distribuite în jurul sursei de lumină. 


HI. Refracţia luminii 


27. Refracţia luminii la trecerea din aer în apă 


Visla de care ne servim pentru a împinge o barcă pare frîntă în locul în care intră în apă. 
Această impresie se datoreşte refracției razelor de lumină la trecerea din aer în apă sau, invers, din apă 
în aer. Trebuie observat însă că vîsla „frîntă" nu ne permite în nici un caz sa ne facem o imagine asupra 
felului în care este deviată raza de lumină; ea este deviată într-o direcție diametral opusă! Aceasta se 
vede pe fig. 35. 


Fig. 35. În urma refracției 
razelor de lumină, visla 
pare îrintă. 


Apreciaţi cu ochiul adîncimea unui obiect oarecare sub apă şi încercați rapid să puneţi mîna pe 
el. De obicei nu veţi reuşi, deoarece în urma refracției razelor de lumină, obiectul apare mai sus (vezi 
fig. 35). În realitate, el se află la o adîncime mai mare decît presupuneţi. Fenomenul acesta nu e însă 
atît de simplu, încît să-i putem descrie corect, spunînd că refracția luminii înlocuieşte pur şi simplu 
obiectul prin imaginea sa situată la o înălțime ceva mai mare. Cînd veţi avea ocazia să treceţi, de 
exemplu, pe jos sau cu bicicleta de-a lungul unui şanţ cu apă limpede, îndreptaţi-vă atenția asupra 
faptului ca plantele care se află sub apă sînt supuse unor modificări surprinzătoare; imaginile lor 
deplasate se mişcă şi cu cît vă aplecați mai mult spre apa cu atît mai sus se ridică; ele spre suprafață 
(fotografia vV).. 

Soarele aruncă prin apa transparentă benzi de lumină strălucitoare pe fund, ele se văd uşor în 
iazuri sau la malul rîurilor. Crestele undelor mici joacă rolul unor lentile care concentrează razele de 
lumină în focar sub formă de benzi care se mişcă încet împreună cu undele (fig. 36 şi fotografia VI). 
Ne-am întîlnit cu un fenomen asemănător în capitolul dedicat reflexiei luminii (fig. 9). Cînd razele cad 
oblic, benzile de lumină sînt colorate la margini; partea apropiată de Soare este albastră, iar cea 
îndepărtată de Soare, roşiatică; razele albastre sînt refractate mai puternic decît cele roşii. Acesta este 
fenomenul de dispersie a luminii. 

Aruncaţi o piatră albă într-o apă adîncă şi transparentă şi uitaţi-vă la ea de la oarecare distanţă; 
piatra apare sus albastră şi jos roşie“; acest fenomen se explică, de asemenea, prin dispersia luminii. 


28. Refracţia pe o suprafaţa de apă concavă 


Îndată ce suprafaţa apei nu mai este perfect plană, aceasta se observă după modificarea 
direcției razelor de lumină refractate, însoţită de o neuniformitate a luminozității pe fund. 


! F, A. Forel, op. cit. p. 456. 
? Ibidem, p. 454. 
"LL, Boltzmann, Populare Schriften, 59. 

Fig. 36. Razele Soarelui pătrund 

Uitaţi-vă la micile vârtejuri dintr-un pîrîu. Fiecare vârtej formează cîte o mică adîncitură la 
suprafaţa apei pe care apar imediat pete întunecate ce plutesc peste suprafața luminoasă a fundului 
nisipos. Dacă observam cu atenţie, putem vedea că fiecare pată de acest gen este încadrată de o fişie 
luminoasă. Fig. 37 ne explică cum apare acest fenomen. Ceva asemănător se poate observa pe umbrele 
unor insecte cunoscute la noi sub numele de „ploşnițe de apă" care gonesc pe suprafața apei ca nişte 
patinatori. Ele se menţin la suprafață datorită forțelor de tensiune superficială. Fiecare lăbuță se 
scufundă în apă, formînd o mică adîncitură. Aceasta reiese din faptul că în locul respectiv apar, sub 
formă de imagini-umbre, şase mici pete întunecoase, fiecare avînd în jur cîte o aureolă luminoasă. 
Umbrele frunzelor plutitoare ale nufărului de pe fundul unui iaz limpede seamănă, în mod surprinzător, 
datorită marginilor crestate, cu umbra unei frunze de palmier. Aceasta se explică prin faptul că frunza 
este puțin răsucită şi în aceste locuri apa se ridică uşor sub acțiunea forţelor capilare. În „prismele" mici 
care se formează, razele de lumină sînt refractate şi împrăştiate în fascicule neregulate în direcția 
umbrei de pe fund. 


29. Refracţia în geamuri care nu sînt perfect plane 


Dacă privim prin geamurile vagoanelor vechi, putem observa că anumite părți ale acestora 
deformează complet priveliştea. Dacă Soarele luminează printr-un astfel de geam o foaie de hîrtie, 
porțiunile respective ale geamului formează pe hîrtie benzi luminoase şi întunecoase, îndepărtați foaia 
de hîrtie de geam, veţi observa cum fiecare bandă se transformă într-o linie foarte luminoasă şi fină. 

Probabil că suprafața geamului nu este perfect plană şi părțile sale mai subțiri sau mai groase 
acţionează ca nişte lentile aşezate dezordonat, împrăştiind sau concentrînd razele de lumină şi formînd 
benzi ciudate în focar (vezi § 27). 

Chiar şi devieri foarte mici în incidenţa razelor produc o modificare însemnată a strălucirii, 
astfel că pe geamul de sticlă benzile sînt peste tot vizibile. 

Calitatea geamurilor „de oglindă" este mult mai bună. Totuşi, aflîndu-ne în umbră şi la o 
distanță apreciabilă de un astfel de geam, putem observa, şi în acest caz, benzile pe sticlă în număr mai 
mare sau mai mic şi putem determina şi orientarea lor. 

Aceste benzi apar deosebit de clare atunci cînd razele Soarelui pătrund prin frunzișul unui 
copac şi formează imaginea solară ($ 1) care cade apoi pe geam. Într-adevăr, fasciculul incident de 
raze, îndreptat acum asupra geamului, este mai net conturat şi mai direct, deoarece porțiunea 
considerată nu mai primeşte lumina de la întregul disc solar, ci numai de la o mică parte a sa. Acum 
devine vizibilă şi cea mai mică abatere a razelor. 

Un cititor care suferă de miopie îmi scria că stînd la cîțiva metri de geam, el vede foarte bine 
cînd o stea, cînd alta. Aceasta se întîmplă, probabil, datorită curburii întîmplătoare a sticlei care 
corectează defectele sale de vedere. 


30. Reflexii duble pe un geam de oglinda 


Priviţi în geam reflexia unui felinar îndepărtat sau a Lunii. Veţi observa două reflexii. Dacă va 
veţi mişca, imaginile se vor deplasa în mod diferit una față de cealaltă pe măsură ce reflexia se produce 


pe o porțiune sau pe alta a geamului. Nu de mult, un oarecare „filozof a susţinut că acest fenomen este 
incompatibil cu principiul cauzalității!. Aici ne vine în ajutor fizica. 

Plăcuţele de sticlă neagră bine şlefuite, care împodobesc anumite magazine şi instituții, nu 
dublează reflexiile. De aici rezultă că una din reflexii se datoreşte suprafeţei anterioare a sticlei, iar 
cealaltă este dată de razele care au trecut prin sticla, s-au reflectat pe suprafața posterioară şi au ajuns la 
ochiul nostru, după ce au trecut din nou prin sticlă. Dacă sticla este neagră, razele din reflexia a doua 
sînt absorbite. 

Refracția produce o mică deviere în direcția uneia din raze (fig. 38). Poate fi, oare, aceasta 
cauza imaginii duble? Nu, deoarece în acest caz: 

a) imaginile n-ar trebui să se afle cînd mai aproape, cînd mai departe una de alta, în 
diferitele porţiuni ale aceluiaşi geam; 

b) ele n-ar trebui să se afle una faţă de alta la o distanță mai mare decît grosimea sticlei 
şi deci, practic n-ar putea fi distinse; 

c) deplasarea imaginilor ar trebui să fie nulă pentru unghiuri de incidenţă foarte mici 
sau foarte mari (cu un maximum la circa 50°, aşa cum reiese uşor din calcule), în 
timp ce, în realitate, noi observăm imaginile duble şi în cazul incidenţei normale a 
razei; 

d) pentru o sursă de lumină la infinit, de exemplu Luna, distanţa dintre imaginile duble 
ar fi întotdeauna nulă. 

Concluzia este următoarea: o placă de sticlă plan-paralelă nu poate da o reflexie dublă. Dacă 
însă placa de sticlă este în formă de pană, reflexiile duble pot apărea în urma faptului că suprafeţele vor 
fi uşor ondulate. 

Însă înainte de a ne declara pe deplin satisfăcuţi de această explicaţie, trebuie să calculăm cît 
de mare trebuie să fie unghiul dintre suprafața anterioară a sticlei şi cea posterioară pentru a explica 
fenomenul observat. Este puţin probabil ca într-o sticlă de geam bună abaterea de la paralelism să fie 
mare. 


B; 


Fig. 38. Geamul unei o- 
glinzi, ale cărui fețe sînt 
riguros paralele, dă ima- 
gini duble care însă sînt 
foarte apropiate între ele. 


Să presupunem, pentru început, că planele sînt paralele şi să urmărim o rază după bifurcarea 
ei. Vom vedea că cele două raze reflectate sînt din nou paralele, dar puțin deplasate una față de alta. 

Să considerăm acum că planul anterior AB este înclinat sub un unghi mic față de planul 
posterior CD (fig. 39). Raza trebuie să se rotească cu unghiul 2y. Pentru a urmări raza II, considerăm 
CD ca o oglindă care reflectă AB sub forma A'B', iar raza II' o considerăm ca reflexia razei II. Vedem, 
acum, că raza LII! a trecut prin prisma ABB'A' cu un unghi de refracție 2y mic; optica geometrică ne 
învaţă că o astfel de prismă produce o deviere unghiulară a razei 2y (n — 1), cu condiţia ca unghiul de 
incidenţă să nu fie prea mare (n = indicele de refracție). Aşadar, unghiul dintre I şi II este: 


E, Barthel, „Arch. for. System. Philos.", 19, 355, 1913. 


2y+2y(n—1)=2n y. 


Pentru sticlă n este 1,52 şi unghiul căutat este aproximativ 3 y. 

Din fig. 40 reiese clar ce se întîmplă atunci cînd observatorul din punctul O priveşte sursa de 
lumină L, aflîndu-se foarte departe de ea; două raze, I şi II, care pornesc de la această sursă îndepărtată 
şi care merg practic paralel, ajung la ochiul observatorului sub unghiul 3 y!. 

Astfel, unghiul dintre cele două suprafeţe ale sticlei este egal cu o treime din distanța 
unghiulară între cele două imagini. 

Distanţa unghiulară poate fi măsurată, de exemplu, prin determinarea distanţei liniare a între 
reflexiile pe sticlă; apoi se împarte această mărime la distanța R dintre ochi şi sticlă şi se înmulțește cu 
cos i. 

Fig. 39. Apariţia imaginilor 

duble la reflexia pe o sticlă 

a cărei grosime nu este uni- 
formă. 


Fig. 40. Cum se determină 
din distanța unghiulară 3 y 
dintre două imagini gradul 
de apropiere al suprafeţelor 


anterioare şi posterioare 
ale sticlei de geam. 

Unghiurile obținute astfel sînt, în cazul sticlei obişnuite, egale cu cîteva miimi de radian sau 
cîteva minute de arc. Aşadar, grosimea sticlei de geam variază numai cu 0,1 mm pe o lungime de 5 cm. 
Această diferenţă este atît de mică, încît ea nu poate fi observată fără a se efectua măsurători foarte fine 
de grosime. Astfel de măsurători au fost efectuate în mod special şi ele au confirmat evaluarea de mai 
sus. Nu este oare uimitor că sîntem în stare să detectăm defecte atît de mici ale sticlei fără a depune 
eforturi deosebite, ci plimbîndu-ne pur şi simplu de-a lungul străzii! Mai mult decît atît, am reuşit acum 
să demonstrăm justeţea explicaţiei date de noi reflexiilor duble. Dacă nu sîntem în stare să găsim 
explicaţia vreunui fenomen al naturii, vina o poartă numai imperfecțiunea cunoştinţelor noastre! 

O formulă mai generală şi mai precisă: distanța unghiulară dintre două imagini este 2m y 
R/R+R? unde R' este distanța de la sursa de lumină la sticlă, R — distanţa de la ochi la sticlă; 2m are 
următoarele valori: unghiul de incidență 


80° 90° 
13,3 o] 


i=0° 20° 
2w =3,0 3,1 


40° 
3,6 


60° 

Sticlele de geam obişnuite nu pot fi folosite pentru studiul reflexiilor multiple, deoarece 
suprafețele lor neuniforme deformează aceste reflexii. Metoda noastră este prea sensibilă la astfel de 


defecte! 


31. Imagini multiple într-un geam de oglinda în lumina transmisă? 


Uitați-vă într-o seară, lateral, printr-un geam din sticlă bună al unui tramvai, maşină sau tren, 
la un felinar îndepărtat sau la Lună. Veţi vedea cîteva imagini la distante aproape egale una de altă; 
prima imagine va fi strălucitoare, iar celelalte din ce în ce mai slabe. Cu cît privirea dumneavoastră 
cade mai oblic asupra sticlei, cu atît devine mai mare distanta dintre imagini şi cu atît mai puțin diferă 
ele ca strălucire una de alta. 

Este perfect clar că acest fenomen apare ca urmare a reflexiilor secundare de la suprafețele 
anterioare şi posterioare ale sticlei. El aminteşte foarte mult de fenomenul de reflexie dublă şi avem 


! Vezi demonstrația în § 1. 
? M. M. Roese, „J. Optic. Soc. Amer.", 21, 282, 1931. 


toate motivele să presupunem că suprafeţele anterioară şi posterioară nu sînt paralele. Există însă şi o 
demonstraţie suplimentară. În cazul unor suprafeţe paralele, imaginea cea mai luminoasă este totdeauna 
aceea mai apropiată de observator şi aceasta independent de faptul dacă privim din punctul O sau O' 
(fig. 41). Experienţa însă ne arată că imaginea cea mai luminoasă se află totdeauna în aceeaşi parte (fie 
mereu la dreapta, fie mereu la stînga), atîta timp cît observatorul priveşte un anumit punct al sticlei. 
Însă în aceeaşi sticlă se pot găsi locuri pentru care imaginile cele mai strălucitoare se vor afla la dreapta 
şi locuri pentru care ele se vor situa la stînga. În primul caz avem de-a face cu o porţiune a sticlei în 
formă de pană, în care îngroşarea este orientată spre ochiul nostru; în al doilea caz, domeniul de 
grosime maximă este în partea opusă ochiului. 

Fig. 41. Imaginea cea mai Fig. 42. Imagini mul- 
strălucitoare apare întot- tiple în lumina trans- 
deauna în partea observa- misă. 


torului. 
Să calculăm distanța unghiulară între imagini într-un mod oarecum diferit decît în § 30. Din 
fig. 42 se vede că unghiurile sub care razele L}, Lz, L; ... cad pe suprafața posterioară a sticlei sînt egale 
cu rty, r +3 y,r+ 5y... Aşadar, dacă unghiurile de emergență a acestor raze sînt a, 02, 03, avem 


sin a = n sin (r + y) sau, deoarece y este un unghi mic, 


sin q; =n sinr +y n cos r; tot astfel 


sin %2 =n sinr + 3 y n cos r. 
Scăzînd prima formulă din a doua, obținem 
sin a2 — sin Q ı = 2 y n cos r. 


Creşterea unghiului a este mică, de aceea putem considera diferența (sin a) — sin 0) egală cu 
diferenţiala lui sin a, deci 


sin 02— sin q = d (sin a) = cos a * d a — cos a (02 — a). De aici 
a — 02 = 2n cos r/cos a * y 


Folosind fig. 42 putem da aceeaşi demonstrație şi pentru reflexiile multiple. Distanțele dintre 
imaginile succesive sînt aceleaşi, independent de faptul că observatorul le priveşte în lumina reflectată 
sau în cea transmisă. Coeficientul cu care se înmulţeşte y este, de fapt, acelaşi pe care în § 30 l-am notat 
cu 2m; acolo sînt date şi valorile sale. 


32. Reflexia coroanei unui copac în sticla geamului 


Frunzişul unui copac reflectat într-un geam de grosime neuniformă prezintă nişte dungi 
specifice. Ştiind că orice punct luminos dă o reflexie dublă într-o oglindă, înțelegem de îndată de ce 
frunzele s-au dublat în cazul nostru şi de ce toate aceste imagini dublate sînt deplasate în aceeaşi 
direcţie, cel puţin într-o anumită regiune a sticlei. Direcţia dungilor este determinată de unghiul dintre 
planele anterior şi posterior ale sticlei. 

Comparaţi această observaţie cu experiența următoare care poate fi efectuată cu orice oglindă 
groasă. Stropiţi oglinda cu apă şi veţi obține o imagine tipică cu dungi, însă de data aceasta toate 
benzile vor avea originea în acelaşi punct. Aceasta este reflexia ochiului dumneavoastră. Cauza 
deplasării este acum grosimea sticlei. 


33. Urmele ştergătorului de parbriz 


Adeseori se poate observa că stergătorul de geam al unui automobil sau tramvai lasă nişte 
urme sub formă de cercuri concentrice (vezi fig. 43), în care dimineaţa se refractă razele Soarelui situat 
aproape de orizont, iar seara lumina felinarelor de pe stradă. 

Aceasta nu este altceva decît o dîră de lumină care porneşte de la axa de rotație. Ea este 
totdeauna îndreptată înspre Soare. Dîra luminoasă dreaptă este de fapt un arc de hiperbolă din care însă 
observăm numai o porțiune mică. 

Explicaţia teoretică a acestui fenomen este identică cu aceea pe care am expus-o la explicarea 
reflexiei luminii în undele circulare concentrice produse de picăturile de ploaie ($ 25). Aici nu are prea 
mare importanță modul în care se produce devierea razelor de lumină, dacă ele se refractă sau se 
reflectă; esențial este doar că în ambele cazuri razele rămîn în planul de incidență. 

În afară de aceasta însă, aici se poate observa şi ceva deosebit. 


Fig. 43. Reflexia pe 
urma lăsată de ster- 
gătorul de parbriz. 


Dacă închidem alternativ cînd ochiul stîng, cînd cel drept, putem vedea că dîra de lumină îşi 
schimbă direcţia. Şi aceasta nu este surprinzător, deoarece ochiul nostru drept vede Soarele printr-un alt 
punct al sticlei decît ochiul stîng, iar dîra de lumină îşi are, după cum ştim, originea totdeauna pe axa de 
rotaţie. Dacă privim acum cu ambii ochi simultan, vedem cum aceste două imagini diferite se 
contopesc într-o singură dîră. 

Aceasta este un exemplu a ceea ce numim stereoscopie. 


34. Picăturile de apă ca lentile 


Picăturile de apă formează pe geamurile vagoanelor imagini minuscule, asemănătoare unor 
lentile puternice. Aceste imagini sînt, desigur, deformate, deoarece picăturile n-au nici pe departe 
forma unor lentile perfecte. 

Este foarte interesant faptul că imaginile sînt răsturnate şi că, în timp ce nouă ni se pare că 
peisajul se mişcă în direcția opusă mişcării trenului, noi vedem imaginea sa mişcîndu-se în aceeaşi 
direcție ca şi trenul. 


Fig. 44. Picăturile de apă pe 

geamul unui tren?în mișcare. re- 

fractă lumina ca niște lentile 
cilindrice. 

Imaginea unui stîlp ni se pare mai groasă în partea superioară decît la bază, deoarece imaginea 
creată de lentilă este cu atît mai mică, cu cît este mai mică distanţa ei focală, adică cu cît este mai mare 
curbura ei; partea superioară a picăturii de ploaie este mai plană decît cea inferioară şi, de aceea, dă o 
imagine mai mare. 


35. Culorile curcubeului în picăturile de rouă şi în cristalele de brumă 


Cine n-a văzut în dimineţile însorite reflexiile ca de briliant ale picăturilor de rouă? Priviţi-le 
cît de orbitor strălucesc pe gazonul tăiat scurt şi cum licăresc ca nişte stele pe firele de iarbă legănate de 
adierea vîntului. 

Să privim din apropiere picătura de rouă de pe un fir de iarbă. Să nu-l rupeţi! Să nu-l atingeti! 
Picăturile sferice minuscule nu umezesc iarba; ele sînt foarte aproape de fir, însă între picătură şi fir 
există aproape peste tot un strat de aer. Firul acoperit de rouă pare cenuşiu, din cauză că razele de 
lumină se reflectă în picături şi din exterior şi din interior, un număr mare de raze nici nu ating firul 
(vezi $ 185). Picăturile plane mari par argintii dacă le privim sub un unghi relativ mare; în acest caz, 
razele sînt reflectate total de suprafața posterioară a picăturii. 

Să alegem o picătură mare şi să ne uităm la ea cu un singur ochi; vom observa cum apar 
culorile îndată ce unghiul cu direcția de incidență a razei devine suficient de mare. La început vedem 
culoarea albastră, apoi verde şi, în sfîrşit, foarte distinct, culorile: galben, portocaliu şi roşu. Acesta este 
fenomenul pe care-l observăm adeseori, la scară mare, în orice curcubeu ($ 135). 

Astfel de culori scînteietoare pot fi observate şi în cristalele de brumă şi în zăpada proaspăt 
căzută. 

Comparati şi § 151 şi 171. 


„Trebuie să-l rugaţi pe profesorul Clifton să vă explice de ce picăturile de 
apă şterg culoarea de pe o frunză verde sau de pe o floare albastră şi le împrumută o 
tentă cenuşie delicată; picăturile înseşi arată pe iarbă sau pe frunzele de măcriş ca o 
ceață luminoasă. Totodată, ele scot în relief toate culorile calde astfel încît fără 
picături de rouă căzute pe flori nu veţi reuşi niciodată să vedeţi adevărata culoare a 
unei garoafe sau a unui trandafir”. 
(Ruskin, The Art and Pleasures of England) 


IV. Curbarea razelor de lumina în atmosferă 


36. Curbarea razelor în regiunea Pămîntului 


Corpurile cereşti ne apar ceva mai sus față de orizont decît sînt în realitate; cu cît se află mai 
aproape de orizont, cu atît este mai mare această deplasare. Prin aceasta se explică turtirea Soarelui şi a 
Lunii în apropierea orizontului. La asfințit, marginea inferioară a discului solar pare în medie cu 35' 
mai sus decît este în realitate, iar marginea superioară, care se află mai departe de orizont, se 
deplasează numai cu 29'. Astfel, turtirea Soarelui atinge 6' sau 1/5 din diametrul solar. 

Acest fenomen, care arată clar cum creşte deplasarea razelor luminoase la orizont, este 
produsă de creşterea densității atmosferei în păturile ei inferioare. Cu creşterea densității atmosferei 
creşte indicele de refracție al aerului şi scade viteza luminii; de aceea, atunci cînd undele luminoase 
emise de o stea oarecare pătrund în atmosfera noastră, ele se mişcă ceva mai încet în regiunea apropiată 
de Pămînt şi frontul lor se înclină treptat. Razele de lumină, care indică cum se propagă frontul undei, 
sînt şi ele curbate şi, de aceea, obiectele îndepărtate apar ridicate (fig. 45). 

Cu cît razele sînt mai înclinate, cu atît este mai lung drumul lor în atmosferă şi cu atît mai 
mare este curbura lor. 

Curbarea razelor în regiunea Pămîntului (în astronomie acest fenomen se numeşte refracție) 
variază continuu din cauza faptului că distribuţia temperaturii în atmosferă variază şi ea încontinuu. 
Este interesant de observat în decurs de cîteva zile momentele de răsărit şi apus ale Soarelui şi apoi de 
comparat rezultatele cu timpurile calculate după tabele şi anuare. În prealabil, ceasul trebuie verificat 
cu o precizie de o secundă, ceea ce se poate realiza uşor cu ajutorul semnalelor transmise la radio. Se 
constată diferenţe de 1 sau chiar 2 min. Această experiență poate fi efectuată uşor de locuitorii de pe 
litoral, deoarece aici apusul Soarelui poate fi observat pe un orizont deschis şi liber. Experienţa aceasta 
poate fi îmbinată cu observarea înălțimii corpurilor deasupra orizontului, a formei discului solar şi cu 
observarea razei verzi. 


37. Curbarea anomală a razelor fără reflexie 


Stînd pe malul mării, adeseori puteţi observa valuri îndepărtate ridicîndu-se deasupra 
orizontului, în timp ce, în apropierea țărmului, valurile de aceeaşi înălțime nu ating linia orizontului, 
deşi pe un pămînt plan, linia care uneşte crestele valurilor de aceeaşi înălțime ar trebui să fie la acelaşi 
nivel şi, prin urmare, ar trebui să intersecteze şi ea orizontul. Acest fenomen poate fi observat, de 
asemenea, şi în largul mării. Aşezaţi-vă pe vreme de furtună pe una din punţile inferioare ale vaporului. 
Veţi vedea că valurile din apropierea vasului nu ating linia orizontului; comparați-le cu valurile 
îndepărtate. Observațiile noastre pot fi explicate numai prin curbura suprafeţei Pămîntului, pe care o 
vedem aici cu ochii noştri (fig. 46). 


Fig. 45. În urma curbării razelor în regiunea Pă- 
mîntului, corpurile cerești apar mai sus decit sînt 
în realitate. 


Fig. 46. Valurile vizibile 
pe linia orizontului: 
a) suprafaţa Pămîntului este 
plană, razele nu sînt curbate; 
b) suprafaţa Pămîntului este 
bombată, razele nu sînt 
curbate; c) idem, însă razele 
de lumină sînt curbate. 


a) suprafața Pămîntului este plană, razele nu sînt curbate; 

b) suprafaţa Pămîntului este bombată, razele nu sînt curbate; 

c) idem, însă razele. 

Fenomenul descris variază însă în funcție de curbura razelor în apropierea Pămîntului. Uneori, 
el apare foarte clar, în acest caz, orizontul pare foarte aproape, vasele de lumină sînt curbate, par mai 
mari şi mai îndepărtate de țărm decît de obicei. Se creează impresia că curbura suprafeţei Pămîntului s- 
a mărit. Alteori, dimpotrivă, marea liniştită face impresia unei uriaşe cupe concave. Obiectele, care, în 
condiții obişnuite, se află în afara limitelor cîmpului nostru vizual, devin vizibile, se apropie de noi şi ni 
se par mai mici. Vasele îndepărtate, care, în condiţii normale, ar fi trebuit să se afle la orizont sau 
dincolo de orizont, ne apar ca plutind în această vale uriaşă de apă. Fiecare vas este parcă comprimat pe 
verticală, linia orizontului trece deasupra corpului său, iar ochiul nostru se află, de obicei, sub corpul 
vasului. Orizontul apare neobişnuit de îndepărtat. 


Fig. 47. Dispariţia obiec- 
telor îndepărtate: 
a) suprafaţa apei apare con- 
vexă; b) obiectele îndepărtate, 
deobicei invizibile, devin vizi- 
bile; suprafata apei pare con- 
cavă (pe ambele desene curba- 
rea razei luminoase este exa- 
gerată). 


Aceste două stări caracteristice le numim suprafața convexă şi concavă a apei (fig. 47). În 
primul caz, densitatea atmosferei scade mult prea încet cu înălțimea sau chiar creşte în straturile 
inferioare. Al doilea caz apare la o descreştere foarte rapidă a densităţii de jos în sus. Astfel de anomalii 
ale densităţii atmosferei sînt o consecinţă a distribuţiei neobişnuite de temperatură. Dacă marea este 
mai caldă decît aerul, atunci păturile de aer cele mai joase se încălzesc mai mult decît cele superioare. 
De aceea, păturile inferioare devin din punct de vedere optic, mai rarefiate şi mai puţin refractante; 
razele luminoase se curbează dinspre Pămînt în sus. Dacă marea este mai rece decît aerul, razele se 
curbează în direcţia contrară, încercaţi să măsurați, în astfel de zile, temperatura la înălțimi diferite, 
pentru a va convinge de justeţea explicaţiei noastre. 


Fig. 48. Cum se măsoară variațiile curbării 
razelor în. apropierea Pămîntului. 

Şi mai caracteristică pentru aceste două stări optice este variația înălțimii vizibile a 
orizontului. Pentru a măsura înălțimea vizibilă a orizontului fără aparate speciale (fig. 48), trebuie să 
alegem un anumit punct fix A la țărm şi un punct variabil B pe un țăruş sau pe tulpina unui copac 
aşezat la cîteva sute de metri de țărm. Ne aşezăm lîngă B şi notăm înălțimea la care se află ochiul 
nostru, atunci cînd linia orizontului trece prin punctul A. Dacă apa este mai rece decît aerul, orizontul 


pare mai sus şi punctul B se lasă în jos. Dacă apa este mai caldă decît aerul, orizontul se lasă în jos şi 
punctul B se ridică. Pot apărea variații de 6' sau chiar 9' într-un sens sau în altul. De cele mai multe ori 
aceste variaţii au loc pe vreme fără vînt. Dacă AB=100 m, variațiilor de 6' sau 9! le corespund deplasări 
ale punctului B de 20, respectiv 30 cm. Astfel de măsurători au fost efectuate cu succes la Zandvoort cu 
ajutorul unei coloane de piatră aşezate pe una din străzile care duc la mare. Distanţa AB era de 90 m; 
diferenţa în înălțime a ajuns la 5 cm (cu o precizie de + 0,5 cm). Şi mai bine se fac astfel de măsurători 
cu un binoclu. 

În cazuri extrem de rare curbarea razelor este deosebit de mare şi produce unul din cele mai 
interesante fenomene optice. Există zile cu o vizibilitate atît de bună, încît un oraş sau un far foarte 
îndepărtat devine dintr-o dată vizibil, în timp ce, în condiţii obişnuite, el rămîne dincolo de orizont. 
Adeseori, în astfel de cazuri ne lăsăm amăgiţi, crezînd că aceste obiecte sînt foarte aproape. S-a reuşit o 
dată să se observe două astfel de fenomene excepționale în regiunea Canalului Mînecii. Cu ochiul liber 
se putea vedea întregul țărm francez chiar în faţa Hastingsului, în timp ce, în condiţii obişnuite, această 
parte a țărmului nu poate fi observată nici cu cel mai bun binoclu de campanie. Altă dată s-a putut 
vedea din Ramsgate întreg castelul Dover apărînd din spatele colinei, care ascunde de obicei o mare 
parte din el. 

Alteori, dimpotrivă, obiectele îndepărtate care se ridică de obicei deasupra orizontului trec sub 
orizont („se scufundă") şi orizontul pare foarte apropiat. În astfel de zile, obiectele îndepărtate — o 
barcă, un balot adus de valuri, înseşi valurile — apar neobişnuit de mari. Observațiile asupra unor 
fenomene de acest gen trebuie însoțite întotdeauna de măsurători ale temperaturii suprafeței mării şi 
aerului. 


38. Mirajul în miniatură (fotografia VII) 


Mirajul din deşert, cunoscut din cărți de toată lumea, poate fi văzut cu uşurinţă în miniatură. 
Să ne alegem un zid lung şi neted sau un parapet de piatră, care să aibă cel puţin 8 m lungime şi să fie 
aşezat spre sud şi iluminat de Soare. Apropiindu-ne fața de zid, să ne uităm de-a lungul său. În acest 
timp, o altă persoană, străduindu-se să se îndepărteze cît mai mult de dumneavoastră, va apropia treptat 
de zid un obiect lucios oarecare, de exemplu o cheie obişnuită care străluceşte în Soare. Cînd cheia 
ajunge la cîțiva centimetri de zid, forma sa se schimbă deodată în mod surprinzător şi imaginea sa, 
reflectată de suprafața zidului, începe parcă să se apropie de cheie. Adeseori, se reflectă şi mîna care 
ţine cheia. Dacă această experienţă vă reuşeşte, veţi putea observa uşor fenomenul şi cu orice alt obiect 
îndepărtat privind de-a lungul suprafeţei zidului. O astfel de reflexie poate fi obținută şi cu un zid mai 
scurt, dacă fixăm ochiul foarte aproape de el; pentru aceasta este nevoie ca observatorul să se poată 


aşeza la capătul zidului. 
~ 


> 


Fig. 49. Miraj pe un perete iluminat de Soare 
(pentru ilustrare, distanțele pe verticală au tost 
mult exagerate). 

Dacă un zid foarte lung este puternic încălzit, apare uneori şi o a doua imagine, care nu este 
răsturnată față de obiect, ci este dreaptă. Aceasta este în concordanță cu legea generală după care 
imaginile succesive într-un miraj trebuie să fie alternativ drepte şi răsturnate (fotografia VII). 

Reflexiile apar în urma faptului că aerul lîngă un zid cald este şi el mai cald şi deci mai 
rarefiat, astfel că indicele său de refracție se micşorează. Aceasta face ca razele de lumină să se curbeze 
pînă ce devin paralele cu suprafaţa şi apoi se abat de la ea (fig. 49). 

Acest fenomen se numeşte uneori „reflexie totală"; denumirea însă nu este corectă, deoarece 
trecerea prin diversele straturi este peste tot treptată. Pe de altă parte, trebuie să avem totdeauna în 
vedere că curbarea razei are loc în imediata vecinătate a obiectului încălzit. Este posibil ca de-a lungul 
zidului să existe un strat de numai cîțiva centimetri grosime, a cărui temperatură să fie egală cu cea a 
peretelui. În afara acestui strat, temperatura scade la început rapid, iar apoi mai lent. 

Ar fi interesant de măsurat temperatura zidului şi a straturilor de aer apropiate şi, cu ajutorul 
rezultatelor obţinute, sa se explice cantitativ curbura observată a razelor. 

În trecut, astfel de miraje în miniatură au fost observate de-a lungul coşurilor fierbinți ale 
vapoarelor. Luna, Jupiter, Soarele răsărind se reflectau pe coş ca pe o oglindă argintie, însă pe catargul 


corăbiilor nu s-au observat astfel de fenomene. Probabil că la vapoarele moderne coşurile nu se încing 
suficient pentru ca să poată apărea mirajul. Dacă privim de-a lungul capotei unui automobil care a stat 
un timp îndelungat în Soare, imaginile obiectelor îndepărtate se deformează apreciabil; e adevărat că 
pentru aceasta trebuie să privim foarte aproape de-a lungul suprafeţei încinse a capotei. 

Chiar şi atunci cînd priviţi de-a lungul unei scînduri aşezate în Soare, care nu are mai mult de 
50 cm lungime, puteţi vedea adeseori obiectele îndepărtate parcă „alungite"! şi „atrase" de scîndură. 


39. Mirajele mari deasupra suprafeţelor toarte calde („mirajele inferioare") (fotografia 
VIID! 


Pentru producerea unui miraj sînt necesare: 1) o suprafață plană; 2) un spațiu mare pentru 
observaţie; 3) o încălzire puternică a suprafeţei Pămîntului, într-o ţară de şes ca Olanda, primele două 
condiţii sînt realizate, de aceea aici pot fi observate deseori miraje mari; frecvent apar în aer reflexii tot 
atît de splendide ca cele de deasupra nisipurilor fierbinți din Sahara. Uneori ele pot fi observate numai 
dacă ne aplecăm mult spre Pămînt. Mirajele devin mult mai clare şi apar uimitor de dese dacă ne 
servim de un binoclu de teatru sau de cîmp. 

Vom descrie trei cazuri mai favorabile pentru observarea acestor fenomene. 

Înainte de toate, veți observa un miraj pe o zi însorită deasupra şoselelor asfaltate. 
Termometrul arată că, la o înălțime de 1 cm deasupra suprafeţei şoselei, temperatura aerului scade față 
de temperatura asfaltului cu 20—30*. Mai sus, scăderea temperaturii este de cîteva grade pe 
centimetru. Observațiile mele arată că mirajele se văd chiar mai bine deasupra şoselelor moderne, 
drepte, de beton. Aceste şosele nu absorb razele solare în aceeaşi măsură ca cele de asfalt, însă nici nu 
cedează atîta căldură. Pe vreme însorită, ni se pare că aceste şosele sînt acoperite de băltoace de apă 
care devin din ce în ce mai mari şi mai curate pe măsură ce ne aplecăm mai mult. În aceste băltoace, 
obiectele îndepărtate se reflectă clar şi colorat. Ceea ce luăm drept apă nu e altceva decît cerul reflectat 
de şosea la o oarecare distanță de noi. Este interesant că reflexia nu se schimba chiar şi în timpul 
circulației celei mai intense, cînd vîr-tejurile provocate de roțile vehiculelor ridică pe şosea mici 
bucățele de hirtie, frunze şi praf. Determinaţi cu precizie unghiul sub care vedeţi mirajul şi calculaţi 
temperatura aerului în imediata apropiere a solului (după formula de la pag. 65). 

Fenomenele de miraj mai au loc în mod obişnuit şi în luncile întinse din regiunile de şes. Într- 
o anumită măsură, mirajul este o trăsătură caracteristică a acestor ținuturi, cel puţin primăvara şi vara, 
pe vreme frumoasă, fără vînt puternic. De-a lungul orizontului apare o bandă albă, deasupra căreia 
parcă plutesc în aer, fără a se sprijini de ceva, turnuri şi vârfuri de copaci. Aplecîndu-vă, veți observa că 
şi în apropiere peisajul este deformat: apar nişte suprafeţe de apă mari şi strălucitoare, care reflectă 
casele pe fondul cerului senin. Mirajul poate fi văzut cel mai bine dacă ne uităm în direcția Soarelui. 

Uneori, pe la amiază, curbarea razelor este atît de puternică, încît se pare că peste tot în jurul 
nostru sînt smiîrcuri de apa, chiar dacă stăm drept, fără să ne aplecăm; în acelasi timp, dacă va aplecaţi 
pentru o clipă sau dacă va ridicaţi cu cîțiva metri, veți fi surprins să vedeţi cum aceste smîrcuri ba se 
întind, ba se micşorează. Priviţi cum se deformează imaginile, alungindu-se în direcţia verticală, dacă 
ochiul se ridică cît de puţin deasupra poziţiei celei mai favorabile. Dacă ochiul observatorului se află 
foarte Jos, bazele obiectelor îndepărtate nu se văd, obiectele par să atîrne în spațiu. Dacă privim în 
direcţia opusă Soarelui, smîrcurile par mai puţin strălucitoare şi, de aceea, mai greu observabile, însă 
deformația obiectelor îndepărtate şi reflexiile lor apar în acest caz şi mai clare. 

Este interesant de măsurat temperatura straturilor inferioare ale aerului, la o înălțime, să 
zicem, de 100, 50, 25, 10 şi 0 cm de suprafață. 

Într-o dimineaţă însorită, temperatura maximă se constată totdeauna în imediata apropiere a 
suprafeţei Pămîntului ; dacă diferența de temperatură a straturilor de aer între 100 şi O cm este de 35, 
reflexia va fi mică sau chiar inexistentă. Dacă diferenţa atinge 5°, reflexia va fi moderată, iar la o 
diferență de 8* fenomenul va fi uşor vizibil. 

Diferenţa cea mai mare de temperatură se observă primăvara, pe z i lo foarte însorite după 
nopţi reci. 

Busch, care a efectuat primul observaţii serioase asupra fenomenului de miraj mare (1779), a 
observat lîngă Bremen un miraj foarte clar al unui oraş îndepărtat, plutind peste cîmpii întinse. 


! Literatura în această problemă este destul de bogată. De exemplu, Pernter-Exner, Meteorologische 
Optik, Wien-Leipzig, 1922 ; Biot, „Mem. de la classe des sc. math. et phys. de l'Institut de France", 
246,1 809; „Trans. Edinb. Soc.", 30, 551,1883 ; Fr. Nolke, „Phys. Zs.", 18, 134, 1917; A. Wegener, 
„Ann. d. Phys.", 57, 203,1918; R. Meyer, „Meteor. Zs.", 52,405,1935 ; W. E. Schiele, „Veroff. 
Geophys. Inst. Leipzig”, 7,101, 1935 (cu multe trimiteri ). 


Fig. 50. Determinarea traiectoriei razelor care formează mi- 
rajul. Toate dimensiunile pe orizontală sînt date la o scară 
foarte mică. 

Mirajul cel mai frumos se poate observa pe țărmul mării acoperit de nisip neted şi dens, pe 
vreme călduroasă, fără vînt. Dacă ne culcăm pe Pămînt apropiind ochii de suprafața nisipului, nu vom 
vedea o imagine clară. Dacă ridicăm puţin capul, ni se va părea că dintr-o dată ne-a înconjurat un lac, 
pe suprafaţa căruia se reflectă obiecte de 10—20 cm înălțime, îndepărtate de noi la 30—35 m. 

Să privim un obiect oarecare H, net conturat şi luminos, dintr-un punct fix O, situat la aceeaşi 
înălțime de Pămînt ca şi obiectul H (fig. 50). Un astfel de obiect poate fi, de exemplu, o creangă sau un 
băț. Să vedem, acum, care este traiectoria razei de lumină datorită căreia vedem imaginea reflectată. La 
o anumită distanță de observator, în punctul C, ajutorul observatorului ţine în poziţie verticală o mică 
riglă M de-a lungul căreia el mişcă o vergea pînă cînd aceasta coincide: a) în punctul B cu însăşi 
imaginea; b) în punctul C cu vîrful obiectului. Să considerăm raza nerefractată HO, care uneşte H cu 
ochiul nostru, ca o dreaptă; în acest caz putem determina succesiv înălțimea fiecărui punct al razei 
refractate HAO şi, astfel, punct cu punct traiectoria razei însăşi. Se constată că în apropierea suprafeţei 
de nisip, raza suferă o deviaţie bruscă. Dacă lucrurile stau astfel, putem să ne aşteptăm ca raportul 
h/AO = h'/BO să fie constant şi egal cu unghiul dintre suprafața de nisip şi raza care parcurge drumul 
mai lung. Această presupunere se dovedeşte a fi justă; mărimea unghiului nu depăşeşte 0,01 radiani 
240,52 

Din valoarea acestui unghi şi a indicelui de refracție a aerului pentru diferite temperaturi se 
poate calcula diferența de temperatură în aer, în imediata vecinătate a Pămîntului şi la înălțimea 
ochiului, după formula: 


At (centrigrade) = 273/29*10%5 * 4 * (h/AOY 


În practică această diferenţă este cuprinsă între 5 şi 35*C. 

Fig. 51. Mirajul dă reflexia numai a unei părți a 
obiectului: i 


a) la distanță mică; b) la distanță mare, 

În cazul precedent, apariția mirajului se explică foarte simplu, îndată ce îmi îndrept privirea 
asupra unui punct de pe suprafața Pămîntului dincolo de o anumită limită, raza vizuală pătrunde în 
straturile încălzite ale aerului sub un unghi suficient de înclinat pentru ca să sufere o deviere bruscă. 
Efectul este acelaşi ca şi cum în acest punct pe suprafața Pămîntului s-ar aşeza o oglindă. 

Aşadar, obiectele îndepărtate par să se împartă în două: o parte superioară şi una inferioară. 
Partea superioară se vede direct, iar cea inferioară mai dă şi o imagine răsturnată (fig. 51, a). 

Curbura suprafeței Pămîntului şi curbarea obişnuită a razelor exercită o mare influență asupra 
mirajelor îndepărtate. Din cauza curburii suprafeței Pămîntului, baza obiectelor îndepărtate rămîne 
invizibilă mai jos de o anumită „linie de dispariţie", între această,,linie de dispariţie" şi linia „limită" 
situată ceva mai sus se află acea parte a obiectului care se vede reflectată, această imagine fiind, de 
obicei, contractată în direcţie verticală. În sfîrşit, deasupra liniei limită vedem obiectele care nu sînt 
reflectate (fig. 51,6). 


Este evident că distribuţia temperaturii aerului nu este caracterizată numai prin creşterea 
rapidă a temperaturii la suprafața Pămîntului, ci şi prin alte particularități mai complexe, dintre care 
fiecare produce un anumit efect optic. Observînd un miraj foarte clar deasupra malului mării, cu 
ajutorul cercetărilor experimentale descrise mai înainte, se poate calcula poziția liniei de dispariţie şi a 
liniei limită şi, prin aceasta, temperatura aerului în diferite straturi. 

Fig. 52. Cum se schimbă imaginea unei "insule privită de la 
diferite distanțe, din puncte în care se observă mirajul. 

Aceste rezultate pot fi comparate cu măsurătorile directe de temperatură. Malul este însă 
adeseori insuficient de neted, ceea ce complică cercetările. 

De pe bordul vapoarelor se observă miraje pe mare (fig. 52), a căror explicație poate fi găsită 
în cele de mai sus. Dacă mirajul nu este prea clar, aşa cum se întîmplă deseori, imaginea (răsturnată) 
devine atît de turtită, încît seamănă cu o linie orizontală îngustă care se contopeşte cu baza obiectului. 
Singurul lucru care-l impresionează pe observator este fîşia luminoasă şi strălucitoare a cerului 
reflectat, dar faptul că ea este comprimată rămîne neobservat. Obiectele îndepărtate par să plutească la 
o anumită distanță deasupra orizontului. Un astfel de fenomen optic, care nu este decît un miraj slab, 
poate fi văzut zilnic pe mare, în special dacă ne servim de un binoclu de campanie. Dacă diferitele 
regiuni ale unei insule se află la distanţe diferite de noi, porțiunile mai ridicate ale regiunilor mai 
îndepărtate cad între linia limită şi linia de dispariţie şi, în consecință, vedem ceea ce este reprezentat 
pe fig. 53. 

Măsurînd înălțimea liniei de dispariție deasupra orizontului vizibil, putem exprima uşor în 
cifre „intensitatea" mirajului. Aceasta se poate face folosind una din metodele descrise în anexă ($ 
265). Unghiurile care se obțin sînt de cîteva minute de arc, cu mult mai mici decît în cazul mirajelor pe 
uscat’. 

Exista un fenomen care poate fi confundat uneori cu mirajul. El este legat de formarea unui 
strat din picături foarte mici de apă, stropi de spumă, atunci cînd valurile se lovesc de țărm. Aceste 
picături plutesc în aer deasupra mării şi acoperă părțile inferioare alo obiectelor îndepărtate cu un strat 
subţire de ceaţă. 


De exemplu, după Pecker — ele sînt de numai 2,5' (Pecker, „L'Astronomie", 65, 381, 1951). 

Fig. 53. Observarea unui miraj în timpul 
unei călătorii pe mare. 

Miraje cu deformații ale obiectelor şi ale reflexiilor s-au observat şi în următoarele 
împrejurări: în timpul scăldatului atunci cînd apa este mai căldă decît aerul; pe lacuri mari, în condiții 
atmosferice favorabile; deasupra şinelor de cale ferată, cînd privim într-o poziție puțin aplecată o 
locomotivă îndepărtată; deasupra unui drum nisipos drept sau deasupra unui ogor neted; de-a lungul 
pantelor dunelor, dacă se priveşte paralel cu pantă; de-a lungul străzilor pavate ale oraşului, în special 
atunci cînd privirea poate aluneca foarte aproape de punctul cel mai ridicat al urcuşului străzii; 
deasupra unei suprafețe de gheață, dacă aerul este mult mai rece decît gheața. 


40. Mirajele deasupra unei ape reci („mirajele superioare") 


Mirajele inferioare apar, în special, deasupra Pămîntului încălzit; mirajele superioare, care sînt 
mult mai rare, se observă cu prioritate deasupra mării. Ele apar atunci cînd marea este mult mai rece 
decît aerul, astfel încît temperatura straturilor inferioare de aer creşte rapid cu distanța de la suprafața 
mării; meteorologii numesc o astfel de distribuţie de temperatură „inversiune" (fig. 54). 


Fig. 54. Miraj superior. 


Observațiile clasice ale splendidelor miraje „superioare" au fost efectuate cu ajutorul 
telescopului în sudul Angliei pe malul Canalului Mînecii. Observațiile s-au făcut uneori seara, după o 
zi foarte caldă, alteori pe timp de ceaţă, care se ridica deasupra mării. Mirajele superioare se observă 
rareori şi în împrejurări cu totul diferite, de exemplu, primăvara deasupra Mării Baltice, cînd începe 
dezghețul. 

La o încălzire bruscă, cînd dezgheţul se produce foarte repede, pot apărea miraje deasupra 
unor suprafeţe înghețate; în momentul acela, stratul de aer cel mai apropiat de gheață este mai rece 
decît straturile superioare. Pentru a observa un astfel de miraj, trebuie să ne aplecăm mult, iar privirea 
trebuie să lunece aproape de-a lungul suprafeţei înghețate. 

Uneori, curbarea razelor în sus produce reflexii multiple; în acest caz, raza se propagă 
nestingherită pe drumul ei (spre deosebire de reflexia inferioară, cînd raza întîlneşte în calea ei 
pămîntul) şi observăm imagini ciudate, drepte şi răsturnate, care variază din clipă în clipă, în funcţie de 


distanţa observatorului de obiect şi de distribuţia temperaturii în atmosferă. 


41. Castelele în aer 


Observatori foarte competenţi au descris cîteva cazuri de miraj admirabile. Erau peisaje cu 
oraşe, turnuri şi ziduri care se ridicau deasupra orizontului. Prin imaginile lor mereu schimbătoare care 
apăreau şi dispăreau, ele produceau încîntarea celui care le privea, îl ademeneau atrăgîndu-l spre ele. 
Acestea reprezintă fata morgana ! Nu este deloc surprinzător că aceste miraje, minunate în sine, sînt şi 
mai mult înfrumuseţate de poezie şi de legendele populare!. 

Forel a observat destul de des deasupra lacului Geneva forme ceva mai simple ale acestui 
fenomen; el a descris în amănunt rezultatele muncii sale de 50 de ani?. Pentru a observa fenomenul, 
este nevoie de o suprafață de apă liniştită, largă de 15— 30 km şi este foarte important ca ochiul 
observatorului să fie la o înălțime de 2—4 m deasupra apei. 

Această înălțime se determină exact pe cale experimentală. În zile însorite, senine, cînd apa 
este mai caldă decît aerul, Forel a observat patru stadii succesive de dezvoltare ale mirajului care 
apărea pe malul opus; stadiile se succedau unul după altul şi nu persistau în acelaşi loc mai mult de 
10—20 min. Aceste patru stadii erau (fig. 55): a) mirajul deasupra apei calde; b) un miraj neobişnuit 
deasupra apei reci — un fenomen foarte curios, cînd obiectul apare perfect normal, iar imaginea sa, 
care se află dedesubt, este puternic comprimată (este posibil ca aceasta să fie o formă de tranziţie 
temporară, nestabilă);, c) castelele de aer; linia țărmului îndepărtat este deformată pe o întindere de 
10—20* şi alungită pe verticală într-o serie de dreptunghiuri („zona haşurată"); d) curbarea normală a 
razelor deasupra apei reci; nu se vede nici o reflexie, dar însuşi obiectul este puternic comprimat în 
direcţia verticală. 

Orizontul superior în stadiile a şi b şi orizontul inferior în stadiul d sînt limitele în care se 
dezvoltă „zona haşurată" (fig. 56). Castelele de aer se deplasează în urma faptului că refracția razelor în 
stadiul a trece treptat în stadiul d. Aici se verifică pe deplin teoria după care densitatea aerului, într-o 
astfel de regiune de tranziție, este maximă în straturile de altitudine medie. Razele parcurg în acest caz 


! Este interesantă redarea acestui fenomen pe pînza lui Kiundji: „Fata morgana în apropiere de Oresund 
în fața țărmului suedez”. (Muzeul rus, Leningrad). 
"FA. Forel, „Proc. Roy. Soc. Edinburg", 32, 175, 1912. 


drumul reprezentat pe fig. 56; după cum se vede, fiecare punct luminos L se întinde într-o linie 
verticală AB. 


În ochii ei, cu-ncetul, prea sumbrul peisaj 
Îşi pierde dezolarea ş-acum, ca-ntr-un miraj, 
În zarea depărtării apare tot mai clar 
Noianul cel de apă, întins fără hotar. 
Acvaticele plante, tufişu-au încadrat. 
Pe dată peisajul în apă scufundat, 
Într-una cresc şi-ntr-una spre înălțimi aspiră 
Cu miile de vîrfuri ce umbrele-şi răsfiră. 
Nu are asemănare acest măreț spectacol 
E Răsăritul, pururi re-mprospătat miracol ! 
Treptat, în zări, pe lacul albastru, uriaş, 
Cu forfotă de ochiuri, apare un oraş 
Ce mindru se înalță, din orice parte-ncins 
De un inel de ziduri puternic, de ne-nvins, 
Biserici, case, turnuri, fîntîni răcoritoare, 
Surîd, scăldate toate în razele de boare, 
Cu pînzele lor albe de vînt domol umflate, 
Corăbii de tot felul, sosite, abia din larg 
Pătrund în port trudite iar colo, pe catarg, 
Se leagă fanioane şi steaguri colorate. 

(Fr . Mistral, Mireio, X) 


Pe coasta olandeză a Mării Nordului a fost observat acest fenomen atît de rar pentru noi. El a 
întrunit toate trăsăturile caracteristice amintite de Forel. O descriere mai amănunțită asupra producerii 
fenomenului o avem chiar de la observator: „La orele 4 şi 20 după-masă am ieşit pe țărm la Zandvoort. 
M-a surprins imediat neuniformitatea orizontului, înspre nord-vest şi vest, el era mult mai ridicat decît 
spre sud-vest, în multe locuri se vedeau două orizonturi suprapuse. Pe o parte, ambele orizonturi se 
contopeau într-unul singur, la nivelul mai ridicat al orizontului dinspre vest şi nord-vest, iar pe partea 
cealaltă, ele se contopeau în orizontul mai coborit dinspre sud-vest. Distanţa între ele era peste tot 
aproximativ aceeaşi, şi anume 7' (la distanța miinii întinse aceasta înseamnă 2 mm). Obiectele care se 
aflau între aceste două niveluri erau supuse unor modificări uimitoare, dînd naştere celor mai bizare 
imagini"! (fig. 57). 


Fig. 57. Castele aeriene, observate la Zandvoort (Olanda) 


a) Noordwijk, Katwijk, Scheveningen; în zona hașurată — pădure de palmieri! 
b) la stinga — un vapor pornind în larg, nu există reflexii; la dreapta — regiunea 
in care se formează fata morgana; c) mici bărci cu pinze; d) vaporul se află din- 
colo de orizont și este invizibil; el devine vizibil sub formă de fata morgana. 
Mirajul răsturnat este suspendat în aer („Hemel en Dampkring“, 31, 252, 1933). 


42. Deformarea Soarelui şi a Lunii răsăritului şi apusului (fotografia IX) 


TAL. Golton, Contr. Lick Obs., 1, 1895; A. Ricco, „Mem. Spettr. Ital.", 30, 96, 1901; Prinz, „Mem. 
Speltr. Ital.", 81, 36, 1902; Arctonski, „Hem. Spettr. Ital.", 81,190, 1902; Wegener, „Beitr. z. Phys. d. 
freien Atmosph.", 4, 26, 1912; A. Bracke, Deformations du soleil, Mons., 1907; „Publ. Astron. Soc. 
Pacific", 45, 270, 1933. 


Uneori, cînd Soarele se află aproape de orizont, se poate observa o deformare ciudată a 
contururilor sale. Adesea unghiurile segmentului vizibil sînt rotunjite, ălteori se pare că discul este 
compus din doua părți unite între ele; cîteodată, sub Soare apare o fîşie de lumină care se ridică pe 
măsură ce discul solar coboară spre orizont. Se întîmplă ca Soarele să apună nu la orizont, ci la o 
distanța de cîteva minute de arc deasupra sa. Se pare că astfel de deformări apar mai frecvent seara 
decît dimineaţa şi explicaţia acestui fapt trebuie căutată în factorii meteorologici (vezi $ 217). În zilele 
liniştite şi senine, straturile de aer de densități diferite se amestecă mai puțin între ele, astfel încît se 
poate considera că deformările conturului discului solar prevestesc o situație stabilă a atmosferei şi, 
prin urmare, vreme bună. Dacă Soarele ne orbeşte, se recomandă ca, în timpul observaţiilor, să ţinem în 
fata ochilor o foaie de hîrtie argintată sau obişnuită, prevăzută cu un mic orificiu circular sau o sticlă 
întunecată. Binoclul nu este obligatoriu, deşi el uşurează întrucîtva observaţia. Dacă totuşi îl folosim, se 
poate ţine în faţa ochiului (dar nu în fața obiectivului) o bucată de sticlă afumată sau o diafragmă cu un 
orificiu de mărimea capului unui ac de gămălie. 

Stadiul cel mai interesant acestui fenomen începe de obicei abia cu 10 min înainte de apus (la 
răsăritul Soarelui, el se petrece în primele 10 min de la răsărit). Priviţi diferitele nuanțe ale discului 
solar: spre orizont el este roşu-închis, iar în partea superioară devine portocaliu şi galben. Observaţi, de 
asemenea, cum se lungesc petele de Soare mari care se văd uneori. 

Este foarte interesant, deşi dificil, de fotografiat acest fenomen; fotografiile Soarelui efectuate 
cu ajutorul unui aparat obişnuit sînt prea mici. Poze satisfăcătoare pot fi obținute numai cu ajutorul 
unui telescop, a cărui distanţă focală nu este mai mică de 75 cm şi la care diametrul obiectivului este 
cuprins între 3 şi 10 cm. Fotografia trebuie făcută cu un timp de expunere foarte scurt, mai puțin de 1 5, 
ceea ce ne dispensează de necesitatea urmăririi Soarelui cu telescopul. Folosiţi plăci pancromatice şi 
cercetaţi literatura în această problemă. 

Deformările optice descrise mai înainte se explică prin mirajul obişnuit şi trebuie subliniată 
aici din nou diferența dintre mirajele superioare şi inferioare. Ne vom apropia foarte mult de adevăr, 
dacă vom admite împreună cu Wegener că raza de lumină care porneşte de la Soare se curbează brusc, 
atunci cînd întîlneşte o suprafață de discontinuitate. 


E ii a iia  deformărilor conturului * discului 
solar, cauz: e mira) în timpul apusului de Soare 
(cazul 1). 

Cazul 1 (fig. 58). Un strat subțire de aer cald PR acoperă Pămîntul. Vedem, astfel, Soarele în 
direcția OZ şi, în acelaşi timp, sub el, reflexia sa în direcția OP, orizontul OR aflîndu-se între ele. În 
timp ce Soarele apune la orizontul vizibil OP, din spatele acestuia se ridică un „antisoare" turtit şi 
ambele discuri se unesc aproape de locul în care apune Soarele real (OR). Apoi discurile se contopesc 
din ce în ce mai mult, căpătînd o formă care aminteste de un balon etc. 


M 
Fig. 59. Explicația deformărilor 
conturului discului solar, pro- 


duse de miraj la apusul Soarelui 
(cazul 2). 


Cazul 2 (fig. 59). Să presupunem acum că aerul în apropierea Pămîntului este rece, iar 
deasupra sa se află un strat de aer cald ABC D (inversiunea). Punctul M reprezintă centrul Pămîntului. 
În jurul său sînt desenate două arcuri de cerc care reprezintă nivelul mării şi limita dintre aerul cald şi 
cel rece. Să ne închipuim acum că observatorul O îşi îndreaptă privirea din ce în ce mai orizontal. În 
direcţia OA, privirea atinge marginea superioară a Soarelui; în direcția OB, observatorul vede un alt 
punct, situat mai jos, însă privirea sa este mai înclinată față de suprafața de discontinuitate. În direcţia 
orizontală OC, privirea cade pe această suprafață sub un unghi atît de mare, încît raza vizuală se 
curbează şi nu părăseşte Pămîntul. Dacă observatorul se află deasupra suprafeţei Pămîntului, el poate 
chiar să privească în jos sub un unghi mic; dacă el priveşte în direcția OD, unghiul de incidenţă al 
privirii sale pe suprafața de discontinuitate se micşorează şi devine din nou atît de mic, încît raza 
vizuală trece dincolo de limitele Pămîntului. De aceea, în interiorul unghiului haşurat, de ambele părți 
ale direcţiei orizontale, nici o rază care trece dincolo de limitele Pămîntului nu ajunge la observator; el 
vede o „bandă curbă", de înălțimea 2 h (fig. 60). 


EAN CEA o Banda 


Fig. 60. Deformarea conturului Soarelui atunci cînd există o 
suprafață de discontinuitate. 
Din toate coardele posibile (vezi fig. 59) care trec prin punctul O, coarda orizontală OC 
intersectează circumferința sub unghiul cel mai mic. Într-adevăr, în triunghiul MOB, 


sin <OBM/OM= sin<MOB/MB astfel că sin < OBM = R/R+H * sin (90°+h)=R/R+H cos h 


De aici rezultă că unghiul OBM este maxim pentru h = 0. 

Aşadar, „banda oarbă" se întinde în aceeaşi măsură peste orizont ca şi sub el (semnul + în fața 
radicalului). Pentru H = 55 m, e = 78*10”; dacă luăm 5 = 100*10”, atunci h=+ 0,021 radiani = + 7', 
aşa că lărgimea „bandei oarbe" este de 14. În general, trebuie să se ţină seama, de asemenea, şi de 
curbarea terestră obişnuită a razelor, însă în cazul de față ne interesează, în special, caracteristicile 
fundamentale ale fenomenului considerat. 

În acest fel, ţinînd seama de structura atmosferei, am putut explica că Soarele apune înainte de 
a atinge de fapt orizontul, îndată ce ajunge în „banda oarbă". Dacă observatorul se află pe vîrful unei 
coline sau pe puntea unei corăbii, el poate vedea, probabil, marginea inferioară a Soarelui apărînd sub 
„banda oarbă". Imaginile vor fi, desigur, deformate în direcţia verticală: deasupra „bandei oarbe" ele 
sînt contractate pe verticală, sub ea, ele sînt alungite. Uneori, marginea Soarelui prezintă cîteva mici 
crestături care indică, probabil, existenţa mai multor suprafeţe de discontinuitate în atmosferă (fig. 61). 
Cîteodată una din aceste adîncituri este atît de profundă de ambele părți, încît se pare că din Soare a 
fost tăiată o fîşie întreagă. 


Fig. 61. Deformaţiile conturului 
Soarelui în prezenţa citorva su- 
prateţe de discontinuitate. 

Pentru un moment, această fîşie rămîne parcă atîrnată în aer, apoi se contractă şi dispare; în 
acest caz se poate observa adeseori un fenomen interesant, aşa-numita rază verde. Uneori se pare că şi 
o a doua fişie este tăiată din Soare etc. (fig. 61). 

Noaptea putem observa deformarea Lunii. Deformări deosebit de mari apar atunci cînd Luna 
are forma unei seceri subțiri. 


43. Imaginile multiple ale Soarelui şi Lunii 


Fig. 62. Seceri lunare 
multiple. 


În ediţiile precedente ale acestei cărți! am amintit de două observaţii ale unor imagini multiple 
ale secerii lunare. Aceste imagini, aşezate una lîngă alta şi una peste alta, erau deosebit de nete şi nu 
prezentau deformaţii (fig. 62). Distanţa dintre imagini era atît de mare, încît nu mai putea fi vorba de o 
reflexie în aer şi mă gîndeam chiar la o formare anormală a imaginii în ochiul observatorului, însă m- 
a văzut lîngă Soare şi deasupra sa şapte imagini ale Soarelui, nedeformate şi nete. De data aceasta 
fenomenul a fost fotografiat obţinîndu-se o imagine clară şi convingătoare”. Soarele era la 10° deasupra 
orizontului; fenomenul a fost vizibil numai timp de 3 min. Cei şapte sori auxiliari erau albaştri. Soarele 
real era portocaliu. S-a căutat să se explice fenomenul prin curbarea anomală a razelor de lumină. Mie 
această explicaţie nu mi se pare justă; este inexplicabil de ce imaginile rămîneau nedeformate. 


! Este vorba de ediţiile apărute în limba olandeză. — N.T. 
” Richard, „Meteorologie", 4, 301, 1953. 


44. Raza verde! 


„Aţi văzut vreodată Soarele apunînd la orizont? — Desigur că da!—Aţi urmărit cum 
atinge el linia orizontului şi dispare apoi complet dincolo de orizont?— Probabil că da! — Dar 
aţi observat, oare, cum apare şi se stinge ultima rază solară atunci cînd dispare ceața şi 
atmosfera devine transparentă?— Probabil că nu! — Cînd veţi avea ocazia să vedeţi acest 
fenomen, ceea ce se întîmplă de altfel foarte rar, veţi observa că această ultimă rază nu este 
roşie, ci verde. Da, da, ea are o culoare verde minunată, un astfel de verde pe care nu-l poate 
reda nici un pictor pe paleta sa, care nu poate fi întîlnită nicăieri în natură; ea nu poate fi găsită 
în lumea plantelor, cu toată mulțimea şi varietatea ei de culori şi nuanțe, ea nu poate fi găsită 
nici în mările cele mai strălucitoare”. 

(Jules Verne, Raza verde) 


După o veche legendă scoțiană, aceia care au văzut măcar o singură dată raza verde nu vor 
greşi niciodată cînd îşi vor alege iubita. Pe insula Man raza verde este denumită „lumina vie”. 

Raza verde poate fi văzută mult mai frecvent decît s-a crezut înainte. O dată, în timpul unei 
călătorii pe mare din Djawa în Olanda, am reuşit să observ raza verde de peste zece ori. Fenomenul 
poate fi observat cel mai bine pe mare, de pe bordul unui vas sau de pe țărm. E adevărat că raza verde 
poate fi văzută şi pe pămînt, dacă orizontul este suficient de îndepărtat. Uneori, raza verde poate fi 
zărită atunci cînd Soarele se ascunde după munţi sau după un nor cu contururi nete. Ea poate fi văzută 
şi deasupra munților şi norilor obişnuiţi, cu condiția ca înălțimea lor să nu depăşească 3° deasupra 
orizontului. În cîteva cazuri, raza verde a putut fi zărită şi la o distanță uimitor de mică. Ricco 
povesteşte că o dată stătea la marginea umbrei unei stînci, care se afla destul de aproape de el; mişcînd 
uşor capul ba spre dreapta, ba spre stînga, el a putut vedea de nenumărate ori raza verde”. Whitnell a 
observat raza verde deasupra unui zid la 300 m, Nijland şi Barber la 400 m, însă toate cazurile 
menţionate sînt foarte rare”. 

Toţi cei care au reuşit să vadă raza verde consideră că ea apare cel mai des în serile cînd 
Soarele luminează strălucitor pînă în momentul apusului; dacă în timpul apusului Soarele este foarte 
roşu, raza verde nu se observă aproape niciodată. 

De obicei, la observarea razei verzi este foarte util un binoclu de teatru sau de cîmp şi, într-o 
măsură şi mai mare, un telescop. Trebuie însă să ţinem seama de pericolul vătămării grave a ochilor. 
Binoclul poate fi folosit numai cu cîteva secunde înainte de apusul Soarelui. Nici cu ochiul liber nu 
trebuie să ne uităm prea devreme la ultimul segment al discului solar; întoarceţi-vă pînă cînd cineva va 
va semnala că a sosit momentul potrivit pentru observaţii. Sau şi mai simplu: mişcați-vă privirea 
încontinuu şi cu repeziciune; în acest caz, senzația de lumină nu este de durată şi nu apare imaginea 
consecutivă. 

Fenomenul razei verzi durează doar cîteva secunde. O dată, la Zandvoort, am reuşit să observ 
raza verde timp de 20 s— în timp ce Soarele apunea, eu urcam în fugă un dig de 6 m. În funcţie de 
viteza paşilor mei, raza îşi schimba culoarea, devenind cînd mai albastră, cînd mai albă. Prelungirea 
fenomenului este posibilă şi pe o corabie, dacă urcăm tot mai sus de pe o punte pe alta. Datorită 
mişcării vasului pe care se găsea, Nijland a reuşit să observe raza verde de cîteva ori la rînd în aceeaşi 
seară, într-un caz cînd s-a observat o curbură neobişnuit de mare a razelor, raza verde a fost vizibilă 
timp de 10 s sau chiar mai mult. Portughezul Gago Continho a putut vedea un timp nelimitat raza verde 
creată de lumina unui far îndepărtat. În timpul expediției lui Byrd la Polul Sud, raza verde a fost 
vizibilă timp de 35 min, cînd Soarele a răsărit pentru prima dată la sfîrşitul nopții polare şi se mişca de- 
a lungul orizontului. 


Fig. 63. Segmentul verde. 


! Fischer, „Pop. Astr.", 29, 1931; Mulder, The „green ray" or „green flash" (The Hague), 1922; 
Antonov, „Izv. Vsesoiuzn. Geogr. ob.va", 86,102, 1954. În lucrările enumerate mai înainte este citată şi 
analizată vasta literatură în această problemă. 

? Mem. Spettr. Ital.", 31, 36, 1902. 

j „Nature", 156,146, 1954; „Hemel en Dampkring", 33,219,1935. 

Fig. 64. Raza verde. Timpul se calculează din momen- 
tul apusului Soarelui. 

Fenomenul razei verzi are trei forme: a) marginea verde, care de obicei poate fi distinsă în 
partea superioară a discului solar şi care devine din ce în ce mai largă pe măsură ce Soarele se apropie 
de orizont; în acelaşi timp marginea inferioară a Soarelui devine roşie; b) segmentul verde (fig. 63). 
Segmentul Soarelui care apune devine verde la margini. Treptat, lumina verde se deplasează spre 
centrul segmentului. Segmentul verde poate fi văzut cu ochiul liber circa o secundă, iar uneori, cu 
ajutorul unui binoclu de cîmp, timp de 4—5 s; c) raza verde (fig. 64). Acest fenomen, care poate fi 
observat şi el cu ochiul liber, are loc foarte rar. Ca aspect, raza verde seamănă cu o flacără care apare la 
orizont în clipa în care Soarele apune. 

Un observator atent a descris apariţia şi dispariția, deasupra marginii Soarelui care apunea, a 
unui „moţ" colorat în verde, care alterna cu o fulgerare de un verde deschis!. Se observă forme foarte 
variate ale fenomenului. 

În toate trei cazurile, culoarea razei este de obicei cea a smaraldului, mai rar ea bate spre 
galben şi uneori spre albastru sau chiar violet. Odată s-a observat cum culoarea s-a schimbat din verde 
în albastru şi apoi în violet, întreg fenomenul durînd cîteva secunde. 


Albastru! Verd: t63/- 

Fig. 65. Spectrul Soarelui care 

apune, după observaţiile lui Dij- 

kwel („Hemel en Dampkring“, 
34, 261, 1936). 

Astăzi nu mai există îndoieli în ceea ce priveşte justeţea explicaţiei razei verzi. Soarele se află 


' Şaronov V. V., „Astron. Țirk," nr. 108, 9, 1950. 


aproape de orizont, astfel că razele sale albe trebuie să parcurgă un drum lung prin atmosferă. O mare 
parte din lumina galbenă şi portocalie este absorbită de vaporii de apă şi moleculele de 0; (bandele lor 
de absorbție se află tocmai în acest domeniu spectral). Lumina violetă este mult slăbită în urma difuziei 
(vezi $ 189). Rămîn numai razele verzi-albastre şi roşii, ceea ce se confirmă cu ajutorul 
spectroscopului!. 

Atmosfera este mai densă în straturile inferioare decît în cele superioare, astfel că razele de 
lumină sînt curbate în drumul lor prin aer (vezi $ 36); la razele roşii, curbarea este ceva mai mică, la 
cele verzi şi albastre ceva mai mare, deoarece ele sînt mai puternic refractate. Toate acestea fac ca noi 
să vedem două discuri solare care se suprapun parțial, iar discul verde-albastru este ceva mai sus decît 
cel roşu. lată de ce sub discul solar apare o margine roşie, iar deasupra lui una verde (fig. 66). Acum se 
înțelege de ce la margine segmentul discului solar este verde atunci cînd înălțimea Soarelui deasupra 
orizontului este mică şi de ce partea roşie dispare treptat dincolo de orizont în timp ce raza verde 
acoperă restul segmentului. În multe cazuri însă refracția lîngă orizont este atît de puternică, încît 
segmentul verde poate fi observat destul de bine timp mai îndelungat. Dacă în acest moment apar 
miraje, fenomenul se dezvoltă sub forma unui fel de flăcări sau ca o rază izolată. 

Fig. 66. Cum ia naştere raza verde. 


Acest punct de vedere ar fi confirmat dacă raza verde şi segmentul verde ar fi complet 
invizibile atunci cînd marea este mai caldă decît aerul şi micşorarea densităţii şi curbarea razelor nu sînt 
importante. Există motive de a crede că lucrurile stau într-adevăr astfel”. 

Se constată că segmentul verde este deosebit de clar vizibil atunci cînd în păturile inferioare 
ale aerului sînt întrunite toate semnele mirajului: marginea inferioară a segmentului nu este dreaptă, 
unghiurile sale sînt puţin ridicate în sus (fig. 67). 

Atunci cînd pe discul Soarelui apar crestături în părți, se întîmplă uneori ca la marginea 
superioară a discului sa se rupă o fişie care dispare apoi într-o pată verde strălucitoare. Aceasta este o 
privelişte deosebit de frumoasă (fig. 68, vezi şi fig. 61). 

Fig. 67. Marginile segmentului 

final al Soarelui care apune 

sint rotunjite în sus. Există 

speranţa că va apărea raza 
verde! 


Vom cita acum un alt fapt care subliniază rolul însemnat pe care-l joacă în apariţia razei verzi 
refracția anomală. De două ori raza verde a putut fi văzută numai de pe o singură punte a unui vas, nu 
şi de pe celelalte. Aceasta ilustrează rolul important pe care-l joaca înălțimea de la care se efectuează 

1-5 
observaţiile”. 


! La o difuzie puternică dispare şi culoarea verde-albastră; iată de ce raza verde nu este vizibilă dacă 
Soarele care apune este roşu întunecat. Spectrul a fost fotografiat şi prelucrat de Jacobsen (,,J. Roy. 
Astron. Soc. Canada", 46, 93, 1952). 

? R. W. Wood, „Natură”, 121, 501, 1928. 

* Nature", III, 13, 1929. 

* Vezi V. M. Cernov, „Astron. Țirk.", nr. 120, 8, 1951. 

d „Meteor. Zs.", 49, 1932; S. W. Visseren F. Th. Verstelle, „Hemel en Dampkring", 32, 81, 1934. Este 
preferabil ca aceste observații să fie efectuate de o aceeaşi persoană, trecînd de la o punte la alta. 


Măsurătorile spectrale au arătat, de altfel, că în spectrul razei verzi lumina verde este mult mai 
intensă decît în spectrul Soarelui, obținut în momentul precedent. Aceasta se poate explica numai 
printr-o curbare anomală a razelor. Există însă observatori competenţi care afirma în mod stăruitor că 
este suficientă refracția terestră obișnuita a razelor pentru ca să apară raza verde!. 

Fig. 68. Cum apare raza verde la separarea 
părții superioare a Soarelui care apune. 


Aşadar, problema principală care trebuie rezolvată în legătură cu raza verde este următoarea: 
cum trebuie să fie refracția pentru ca fenomenul să aibă o anumită intensitate dată. Pentru aceasta este 
suficient ca timp de cîteva zile sa se determine timpul exact al apusului Soarelui, urmărind totodată 
apariția razei verzi. Diferența dintre momentele observate şi cele calculate este o dovadă a devierii 
curbării razei de la cea normală (vezi $ 36). 

În trecut, raza verde a fost considerată ca o postimagine fiziologică în culoarea complementară 
a Soarelui roşu, în curs de dispariţie ($ 101). Această ipoteză este infirmată de faptul că raza verde 
apare deseori şi la răsăritul Soarelui, deşi în acest caz de obicei este greu de a prevedea în ce punct 
trebuie aşteptată apariția luminii. La răsărit de Soare, punctul în care ne putem aştepta la apariția 
Soarelui este punctul cel mai luminos al orizontului; se poate folosi, de asemenea, şi nimbul deasupra 
norilor sau figura lui Haidinger ($$ 197, 188). O altă dovadă în sprijinul raţionamentelor noastre este 
următoarea: raza verde este vizibilă numai cu condiția ca distanța pînă la orizont să fie suficient de 
mare. Deşi nu influențează postimaginea, aceasta este, desigur, foarte important în ceea ce priveşte 
curbarea razelor. 

Raza verde a putut fi fotografiată, deşi cu dificultăţi mari, pe plăci autocrom”. 

Foarte rar s-a reuşit să se observe raza verde a Lunii sau a lui Venus; odată s-a observat raza 
verde a lui Jupiter. Savruhin a văzut raza verde a lui Venus aproape în fiecare zi în decursul unei 
anumite perioade, atunci cînd planeta apunea în spatele unui lanţ de munți, la 50 km de observator şi la 
4° deasupra orizontului”. Observațiile lui van den Bosch se referă la o înălțime deasupra orizontului de 
7°. Este descris un caz, cînd în timpul apunerii lui Venus deasupra mării, imaginea sa se înălța chiar în 
direcția planetei; în momentul în care planeta şi imaginea ei au coincis, culoarea s-a schimbat brusc şi 
din roşiatică a devenit verde. 


45. Valul verde 


Pe țărmul Sumatrei s-a observat că, spre orizontul îndepărtat, crestele înspumate ale valurilor 
apăreau verzi şi aceasta numai la valurile mai joase; crestele valurilor mai ridicate erau albe ca de 
obicei, însăşi marea era cenușie şi linia orizontului părea puternic curbată. 

După toate probabilitățile, acest fenomen este identic cu fenomenul razei verzi; crestele 
strălucitoare ale valurilor mai joase corespund chiar marginii Soarelui care apune. 


46. Raza roşie“ 


Din explicaţia originii razei verzi se poate deduce că există şi o rază roşie care poate fi văzută, de 
exemplu, atunci cînd Soarele se ascunde după un nor dens, cu marginile bine conturate, lîngă orizont, 
iar marginea de jos a discului solar apare sub nor. Acest fenomen a putut fi observat, deşi foarte rar. 
Raza roşie este de şi mai scurtă durată decît cea verde. Whitnell, care a văzut raza verde într-un orificiu 

al unui zid aflat la 300 m de el, a putut observa în aceleaşi condiţii şi raza roşie. 


47. Pîlpîirea surselor de lumină terestre! 


Fenomenul de licărire sau pîlpîire poate fi foarte bine observat la sobele de fier sau cuptoarele 
în care se fierbe, de obicei, la noi asfaltul pentru străzi. Toate obiectele din depărtare încep sa tremure 
Şi par sa se reverse în aer, uneori atît de intens, încît nu mai pot fi recunoscute, iar aerul încetează chiar 
de a mai fi transparent. Dacă privim spre obiecte îndepărtate deasupra cazanului unei locomotive, ele 
încep sa vibreze. Acelaşi lucru se întîmplă şi deasupra unui acoperiş de tablă înfierbîntat de Soare. 
Fenomenul poate fi observat şi pe un cîmp secerat sau deasupra unei întinderi de nisip puternic 
încălzite de Soare. 

Fenomenul de pîlpîire poate fi observat cel mai bine pe obiecte strălucitoare, cum sînt: 
trunchiurile de mesteacăn, coloanele albe, suprafeţele de nisip alb, globurile de grădină sau geamurile 
de la ferestre îndepărtate, iluminate de Soare. Vara sau în zilele însorite de primăvară pilpîie şinele 
căilor ferate; ele nu mai par drepte, ci se unduiesc şi se împletesc în depărtare. Dacă aplecăm capul spre 
pămînt, pîlpîirea se accentuează; se pot vedea „şuviţe" de aer ridicate de vînt. Astfel de „valuri" se 
înaltă chiar mai sus decît valurile pe mare. Dacă privim prin binoclu, atîta timp cît Soarele străluceşte, 
nu putem vedea bine obiectele îndepărtate (în special dacă privim în direcția opusă Soarelui). Iarna un 
ochi experimentat poate observa uşor, din tremurul şi vibrația obiectelor îndepărtate, cum se ridică 
aerul cald deasupra acoperişurilor caselor (Oudemans). 

„Astfel, aerul prin care privim stelele este în continuă vibraţie, aşa cum se vede din mişcarea 
de vibrație a umbrelor turnurilor înalte şi din licărirea stelelor fixe" (Newton, Optică). Care dintre 
cititorii mei a observat aceasta? 

Toate aceste fenomene se explică prin curbarea razelor luminoase în curenţii de aer cald, care 
se ridică deasupra pămîntului încălzit ca nişte mici fîntîni arteziene. Deja la o înălțime de 2 m aerul 
cald se amestecă într-o măsură apreciabilă cu aerul rece şi „şuviţele" devin mai mici. 

Adeseori se pot vedea pe un perete alb şi neted, luminat de Soare, şuviţe de aur ridicîndu-se 
deasupra pervazurilor şi aruncînd umbre uşoare, asemănătoare unor văluri de ceață fine. Paralelismul 
razelor luminoase este perturbat de aceşti curenţi de aer; în unele locuri, curenții se conturează mai clar, 
în altele mai puţin clar. Această imagine ne aminteşte de trecerea razelor printr-o apă unduită sau 
printr-un geam neuniform ($ 28—30), însă aici deformările sînt mai mici. 

Desigur, pîlpîirea va fi cu atît mai intensă, cu cît este mai gros stratul de aer încălzit 
neuniform, prin care privim. Focurile care se află la cîțiva kilometri depărtare, încep parcă să 
sclipească; pe măsură ce ne apropiem de ele, pîlpîirea slăbeşte şi, la urma urmei, dispare complet. Un 
automobil care stă pe şosea reflectă lumina solară ca un briliant sclipitor; la distanţa de 500 m, el pare 
că pîlpîie; la 200 m, lumina reflectată de automobil devine mai constantă, pîlpîirea slăbeşte şi, pe 
măsură ce ne apropiem, dispare complet. 

Observațiile au arătat că pîlpîirea este determinată în mare măsură de porțiunile apropiate de 
ochi ale traiectoriei razei luminoase. Se întîmplă ca şi cu sticlele de ochelari care au o acţiune mai 
puternică atunci cînd sînt aproape de ochi; dacă puneţi ochelarii pe pagina unei cărţi, veţi vedea că 
lentilele nu modifică dimensiunile literelor; apropiind însă ochelarii de ochi, veți observa că mărimea 
literelor se schimbă, creşte sau se micşorează, iar modificările sînt cu atît mai mici cu cît ochelarii sînt 
mai aproape de ochi. Pîlpîirea apare într-o măsură însemnată şi datorită variațiilor de temperatură alo 
aerului în apropierea observatorului. Aceasta este confirmată de următorul fapt: dacă razele Soarelui 
întîlnesc în drum un nor, care este astfel aşezat că obturează lumina Soarelui în imediata apropiere a 
observatorului, pîlpîirea încetează aproape instantaneu şi, invers, ea apare din nou îndată ce norul trece. 
Este greu de presupus că temperatura suprafeţei Pămîntului reacţionează atît de rapid la orice variație 
de luminozitate, dar din partea frunzelor uscate, a firelor de iarbă şi a particulelor de praf ne putem 
aştepta la acest lucru. Oare pîlpîirea deasupra prundişului de pe terasamentul căilor ferate slăbeşte cu 
aceeaşi repeziciune cu care alunecă deasupra lor umbrele norilor? Observînd pilpiirea în mod 
sistematic, dintr-un acelaşi loc, se poate urmări cum variază ea cu vremea. De obicei, pîlpîirea este mult 
mai puţin accentuată cînd cerul este înnorat (o înnorare totală înseamnă că întregul drum al razei 
luminoase este umbrit mai mult sau mai puţin). Pîlpiirea este destul de slabă înaintea răsăritului 
Soarelui; curînd după răsărit ea se intensifică, atingînd un maxim pe la amiază şi scăzînd către orele 
4—5 d.a. Trebuie menţionat totuşi că uneori acest proces evoluează în alt fel. 

Pîlpîirea poate fi observată nu numai deasupra nisipului, solului sau deasupra caselor, dar şi 
deasupra unor suprafețe de apă, zăpadă sau deasupra frunzişului unei păduri. Toate acestea 
demonstrează că temperatura tuturor acestor obiecte, care depinde de radiaţia solară, poate să difere, la 

urma urmei, de temperatura aerului. La intrarea în port sau călătorind de-a lungul țărmului Canalului 
Mînecii sau a strîmtorii Messina, este foarte interesant de observat de pe bordul vasului cum licăreau 
şirurile de felinare pe bulevardele îndepărtate ale cheiurilor. 

Uneori culoarea unei surse terestre de lumină care pîlpiie se schimbă, însă aceasta este posibil 
numai în cazul cînd sursa de lumină este departe de noi. Într-un singur caz s-a observat schimbarea 
culorii unui felinar, care se afla la mai puţin de 5 km de observator. 


48. Licărirea stelelor! 


Observaţi cum licăreşte Sirius sau o altă stea strălucitoare atunci cînd se află aproape de 
orizont. Dacă îndreptăm telescopul asupra unei astfel de stele, putem observa o uşoară vibraţie a ei. 
Dacă privim cu ochiul liber se vede cum variază luminozitatea stelei, precum şi culoarea ei. 


PIINE A SO 


Fig. 69. Din cauza neomogenităţii 
atmosferei, razele de lumină ale 
stelelor sînt curbate; apare licări- 
rea. În acest caz, observatorul vede 
stelele deplasate în sus şi mai 
strălucitoare. 


Desigur, licărirea pe care o observăm nu este rezultatul unor modificări care au loc chiar pe 
stele. Acest fenomen poate fi explicat în acelaşi mod ca şi pîlpîirea surselor de lumină terestre (§ 47). 
Variaţiile poziţiei stelei sînt determinate de curbarea razelor luminoase în curenţii de aer rece şi cald (în 
atmosferă există întotdeauna aer cald şi rece), în special în locurile în care stratul de aer cald trece 
deasupra celui rece, dînd naştere la vîrtejuri de aer (fig. 69). Modificările de strălucire apar din cauză că 
razele de lumină, deviate neuniform, se concentrează în anumite locuri deasupra suprafeţei Pămîntului, 
iar în altele sînt relativ rare. Întreaga imagine se deplasează în mod constant (de exemplu, din cauza 
vîntului) şi observatorul se găseşte astfel cînd într-o regiune mai luminoasă, cînd într-una mai 
întunecată. Modificarea de culoare trebuie atribuită unei slabe dispersii la o curbare terestră normală a 
razelor; din cauza acestei dispersii, razele stelei parcurg în atmosferă drumuri oarecum diferite, în 
funcţie de culoarea lor. Calculul arată că pentru o stea la 10° deasupra orizontului, distanța dintre razele 
violete şi roşii trebuie sa fie de 28 cm la înălțimea de 2 000 m şi 58 cm la 5 000 m. Curenţii de aer au, 
în general, dimensiuni destul de reduse şi se poate întîmpla adeseori ca trecînd printr-un curent de aer, 
raza violetă să fie refractată, în timp ce raza roşie sa treacă nedeviata (fig. 70). De aceea, momentele în 
care steaua devine mai luminoasă sau mai puţin luminoasă, în urma licărim diferă de la o culoare la 
alta. 


Violet 


be la 
Aasu stele 


Fig. 70. Apariția culorilor la licărirea stelelor. 


In ultimul timp s-a constatat că în fenomenele de licărire joacă un rol şi difracția, în special 
atunci cînd e vorba de curenți mici de aer la mare înălțime. Licărirea este minimă la zenit; cînd 
atmosfera este liniştită, licărirea stelelor strălucitoare poate fi observată aici numai rareori. Cu cît 

stelele sînt mai apropiate de orizont, cu atît ele licăresc mai intens. Aceasta se întîmplă din cauza că în 
acest caz trebuie să privim printr-un strat mai gros de aer şi astfel privirea noastră străbate un număr 
mai mare de curenţi de aer (vezi fig. 69). Niciodată nu veţi observa modificări în culoarea stelelor 
situate la o înălțime mai mare de 50°, însă stelele care se află sub 35° îşi schimbă frecvent culoarea. Cel 
mai frumos licăreşte Sirius, care în lunile de iarnă se vede aproape de orizont. 

Stelele licăresc de obicei atît de repede încît, în primul moment, este greu de înţeles ce se 
întîmplă în realitate, însă un om miop poate studia foarte bine licărirea, ţinîndu-şi ochelarii în mînă şi 
mişcîndu-i în fața ochilor în planul lentilelor. Steaua pare să se întindă sub forma unor linii scurte. Este 
bine ca lentilele să fie mişcate circular; cu puţin antrenament, putem să facem acest lucru uniform, fără 
salturi (3—4 rotații pe secundă). Datorită inerției senzației luminoase ($ 93), putem vedea înşirate pe 
circumferință toate modificările succesive de strălucire şi culoare ale stelei. În cazul unei licăriri 
intense, aceasta este o privelişte minunată ! Uneori în fîşia de lumină formată de stea apar pete 
întunecate. Aceasta arată că, în aceste momente, lumina stelei nu ajunge de loc la noi. Observând în cîte 
nuanţe diferite sînt colorate fişiile pe circumferință, putem calcula de cîte ori pe secundă variază 
culoarea. Această metodă se bazează pe faptul că sticlele ochelarilor nu joacă numai rolul de lentile, dar 
şi cel al unei prisme slabe (atunci cînd nu privim prin centrul sticlei). 

Există şi alte metode de analiză a fenomenului de licărire : 

1) un om cu vederea normală poate folosi ochelari slab concavi; pentru aceasta el trebuie să- 

şi acomodeze ochii astfel ca şi cum steaua ar fi aproape de el; 

2) putem privi printr-un binoclu de teatru, lovindu-l uşor lateral; 

3) putem observa imaginea stelei într-o oglindă de buzunar, rotind oglinda cu unghiuri mici; 

4) putem, pur şi simplu, mişca privirea în jurul stelei (pentru aceasta e nevoie de un 

antrenament îndelungat, vezi $ 91). 

Există şi o metodă foarte simplă de observaţie, care dă posibilitatea de a aprecia dimensiunile 
curenților de aer!. Priviţi o stea care licăreşte viu; îndreptînd privirea ca şi cum v-aţi uita cu ambii ochi 
la un obiect aflat aproximativ în linie dreaptă cu steaua şi situat la o distanță de circa 1,5 m de ochi veți 
vedea nu o singură stea, ci două stele şi aceste două stele licăresc nesimultan, pentru că ochii se află atît 
de departe unul de celălalt, încît un curent de aer, trecînd pe lîngă unul din ochii observatorului, nu 
influenţează celălalt ochi. Aşadar, majoritatea curenților de aer trebuie să aibă o grosime mai mică de 7 
cm, adică mai mică decît distanţa dintre ochi. 

Foarte frumos licăresc Pleiadele; stelele acestui grup sînt apropiate între ele şi concordanța 
dintre licăririle lor ne dă posibilitatea de a deosebi diferiți curenţi de aer care trec în fața noastră. 

Priviţi într-o seară de februarie sau martie la Sirius, care în această perioadă străluceşte mai 
luminos ca de obicei. Uitaţi-vă printr-o sticlă de geam aburită. Veţi observa că suprafața sticlei este 
iluminată neuniform, însă strălucirea variază simultan pe întreaga suprafaţă iluminată. Ochii noştri sînt 
mai sensibili la modificările luminozităţii unei suprafeţe decît la modificările strălucirii unui punct 
luminos. 


49. Cum se măsoară licărirea stelelor? 


1. Dacă nu ştiţi cum se determină anumite aspecte ale unui fenomen oarecare, puteți folosi 
întotdeauna, pentru început, o scară calitativă arbitrară. În cazul nostru, luaţi ca zero o 
stea care nu licăreşte; steaua cu licărirea maximă, care este vizibilă aproape de orizont, 
puneţi-o egală cu 10; scările intermediare între O şi 10 le notaţi cu cifrele respective. 
Astfel de scări provizorii s-au dovedit deosebit de utile în dezvoltarea tuturor ştiinţelor 
naturii. Ne obişnuim cu notaţiile unei astfel de scări mai repede decît ne-am aştepta şi 
apoi în scurtă vreme se găseşte un mijloc de a "rada şi .cantitativ această scară calitativă. 

2. O altă metodă simplă de măsurare a turbulenței ierului este determinarea înălțimii 
deasupra orizontului la care dispar modificările de culoare sau a înălțimii la care licărirea 
devine practic neobservabilă. 

3. Numărul de variaţii de strălucire pe secundă, care se determină prin rotația ochelarilor, dă, 
de asemenea, un criteriu aproximativ pentru măsurarea licăririi (vezi § 48). 


60. Cînd licăresc stelele cel mai intens? 


Licărirea intensă a stelelor demonstrează că atmosfera nu este omogenă, că în ea se află 
straturi de aer de densități diferite. Deoarece, însă, această neomogenitate a atmosferei este legată, de 

obicei, de anumite condiţii meteorologice, mulți consideră că licărirea este legată de vreme. 

De obicei licărirea se intensifică la o presiune atmosferică joasă, la temperatură scăzută, la 
umezeală mare, la curbări mari ale izobarelor şi la variaţii mari ale presiunii cu înălțimeă; licărirea este 
mult mai puternică atunci cînd vîntul are o intensitate normală decît atunci cînd este foarte slab sau 
foarte intens. Aşadar, starea de mişcare, respectiv de repaus a atmosferei, depinde de un număr atît de 
mare de factori complecşi, încît, în prezent, fenomenul de licărire nu poate fi folosit pentru prevederea 
timpului. 

Este interesant de observat că licărirea devine mai intensă atunci cînd stelele se află aproape 
de nori, ceea ce dovedeşte că în acest caz iau naştere straturi de aer de temperaturi diferite. 

Se spune, de asemenea, că licărirea se intensifică în amurg. Aceasta poate să fie o iluzie optică 
fiziologică sau consecința unor condiții atmosferice speciale. Unii afirmă că licărirea este produsă de 
aurora polară, însă aceasta este greu de înţeles, ținînd seama de înălțimea mare (peste 100 km) la care 
apare de obicei aurora polară. Rămîne o enigmă, de ce stelele roşii licăresc mai intens decît cele albe. 
Licărirea este maximă în partea de nord a cerului; aceasta se poate explica, deşi într-un mod ceva mai 
complicat. 


51. Licărirea planetelor 


Planetele licăresc mult mai slab decît stelele. Aceasta pare oarecum curios, deoarece ochiul 
liber nu discerne planetele de stele. Cauza acestei deosebiri rezidă în faptul că discurile stelelor par 
simple puncte chiar şi în telescoapele cele mai mari (cel mult de 0,05"), deoarece ele sînt la distanțe 
uriaşe de noi, în timp ce planetele au diametre vizibile de la 10 pînă la 68" (Venus) sau de la 31 la 51" 
(Jupiter). Aşadar, în cazul planetelor, printr-o regiune mică, situată la mare înălțime în atmosferă, trece 
un fascicul de raze luminoase dintre care în ochiul nostru ajunge numai un număr redus. Deoarece 
curenţii de aer deviază după cum ştim, o rază de lumină numai cu cîteva secunde de arc, razele care cad 
mai întîi în ochiul nostru vor fi urmate de alte raze ale aceluiaşi fascicul; prin urmare strălucirea nu se 
modifică de loc. Vom observa o variaţie a strălucirii numai în cazul cînd fasciculul de raze, care a 
trecut inițial pe lîngă ochi, cade acum în ochi. Însă această modificare va fi foarte slabă, datorită 
faptului că razele străbat mulți curenți de aer, dintre care unii curbează razele înspre ochiul nostru, iar 
alții în sens contrar. Atunci cînd Jupiter, de exemplu, se află la 30° deasupra orizontului, conul razelor 
de lumină care cad în ochiul nostru de la planetă, la o înălțime de 2 000 m, va avea un diametru de 60 
pînă la 100 cm. Se înţelege că licărirea planetei devine observabilă cînd variaţia direcției razelor ei va fi 
de acelaşi ordin de mărime cu diametrul vizibil al planetei. lată de ce Venus şi Mercur, care se prezintă, 
uneori, sub forma unei seceri înguste, au din cînd în cînd o licărire deosebită; iată de ce Venus îşi 
schimbă culoarea atunci cînd se află aproape de orizont. Cînd atmosfera este foarte agitată şi planetele 
se găsesc aproape de orizont, observatorul remarcă întotdeauna variațiile de intensitate ale luminii lor. 

Licărirea ne dă astfel un mijloc de a aprecia mărimile petelor luminoase care, la observarea cu 
ochiul liber, apar ca simple puncte. Unii consideră că prin această metodă s-ar putea determina 
diametrele stelelor, însă, în prezent, afirmaţia pare exagerat de optimistă. 


52. Umbrele zburătoare! 


Am văzut că licărirea stelelor este produsă de fluctuațiile neregulate de densitate ale 
atmosferei Pămîntului. De fapt, acesta este acelaşi fenomen ca şi concentrația şi împrăştierea locală a 
razelor luminoase într-o apă uşor unduită ($ 28); din punctul de vedere al peştilor, Soarele licăreşte tot 
aşa cum, din punctul nostru de vedere, licăresc stelele (vezi fig. 36), cu singura deosebire că fluctuațiile 
de grosime ale straturilor de apă sînt înlocuite de fluctuațiile de densitate ale straturilor de aer. Acestea 
din urmă sînt mult mai puţin importante în comparaţie cu primele, astfel încît putem observa numai 
licărirea celor mai strălucitoare surse punctiforme de lumină. 

La fel cum se văd concentrările luminoase în apa transparentă, putem vedea foarte bine şi 
curenții în aer. 

Noaptea, într-o cameră foarte întunecată, în care există o fereastră mică, deschisă astfel încît 
prin ea să pătrundă lumina lui Venus, putem vedea pete de nori alunecînd rapid pe perete sau pe un 
ecran din carton alb. Acestea sînt „umbrele zburătoare". Ele pot fi văzute bine numai atunci cînd 
planeta este aproape de orizont. De fiecare dată cînd astrul devine ceva mai strălucitor, pe ecran apare o 
bandă luminoasă, şi invers, cînd strălucirea scade, pe ecran apare o bandă întunecată (vezi fig. 69). 
Impresiile, pe care ni le furnizează senzațiile subiective, sînt confirmate şi de datele obiective. Curenţii 
de aer despre care am vorbit nu au o direcţie determinată; ei se mişcă la fel ca şi vîntul ce predomină în 


! GI. Bozet, „C.B.", Paris, 142, 913, 1906; 146, 325, 1906. 


stratul de aer în care apar curenții. 

În afară de Venus, pentru astfel de observaţii sînt potriviţi o serie de aştri ca Jupiter, Marte, 
Sirius, Betelgeuse, Procyon, Capella, Vega şi Arctur, deşi în aceste cazuri observațiile sînt mai greoaie, 
datorită faptului că lumina acestor aştri este mai slabă. Curenţii de aer pot fi văzuţi clar, dacă pe 
peretele lîngă care ne aflăm cade lumina unui reflector îndepărtat, situat la o distanță pînă la 25 km. 

Umbre zburătoare de o formă specială pot fi văzute pe un perete alb sau pe un cearceaf, cu 
puţin înainte sau imediat după o eclipsă totală de Soare; formele umbrelor amintesc în acest caz de 
cutele unei cortine gigantice. Aceste umbre zburătoare sînt, de asemenea, curenţi de aer care se văd în 
lumina ultimei seceri a Soarelui, înainte de dispariţia sa. În acest moment, fenomenul dă o imagine mai 
complexă decît o sursă punctiformă de lumină, deoarece fiecare punct este alungit sub forma unui mic 
arc ($ 1, 3), curenţii sub formă de nori par compuşi din benzi paralele cu secera solară (în partea ei cea 
mai luminoasă). Benzile sînt mişcate de vînt, însă noi vedem numai acea componentă a mişcării care 
este perpendiculară la direcția lor. Un astfel de fenomen durează uneori numai cîteva secunde, adeseori 
un minut şi chiar mai mult. După distanţele între benzi putem să ne formăm o imagine despre grosimea 
medie a curenților de aer; ea este de obicei cuprinsă între 10 şi 40 cm. 

Pentru a observa asemenea benzi de umbră pe timp de eclipsă solară trebuie să aşteptăm o 
eclipsă totală care are loc foarte rar. Însă observaţii de acest gen pot fi efectuate şi la răsăritul (sau 
apusul) Soarelui, în cursul acelei perioade scurte de timp, cînd deasupra orizontului se vede numai un 
segment îngust al discului solar. În acest caz, benzile sînt orizontale şi se deplasează în sus şi în jos cu 
viteza de 1—8 m/s, în funcție de puterea vîntului; distanţa între ele este de 3—20 cm. De obicei ele pot 
fi văzute doar 3 sau 4 s, deoarece segmentul de disc solar, care se ridică deasupra orizontului, devine în 
scurt timp prea lat. 


V. Intensitatea şi strălucirea luminii 


53. Stelele ca izvoare de lumină de intensitate cunoscută 


Stelele formează un şir natural de surse de lumină de intensităţi diferite. 

Cu ajutorul fotometrelor s-a putut măsura cu mare precizie strălucirea stelelor şi s-a întocmit 
scara aşa-numitelor mărimi stelare. Aceste mărimi nu au nici o legătură cu dimensiunile stelelor, ci 
caracterizează numai strălucirea sau intensitatea lor luminoasă. 


m— mărimea  i— strălucirea, m i 
stelară măsurată în unități arbitrare 
-l 251 
0 100 0 100 
1 39,8 0,1 91 
2 15,8 0,2 83 
3 6,31 0,3 76 
4 2,51 0,4 69 
5 1,00 0,5 63 
6 0,40 0,6 58 
7 0,16 0,7 53 
0,8 48 
0,9 44 


Strălucirea fiecărei grupe următoare este de 2,51 ori mai slabă decît strălucirea celei 
precedente. Lăsînd la o parte un coeficient constant, avem: i= 10% 

În fig. 71 sînt reprezentate mărimile cîtorva stele situate în vecinătatea constelației Carului 
Mare, vizibile tot anul. Mărimile stelare ale uneia din constelațiile luminoase de iarnă, Orionul, sînt 
date în fig. 72). 

În nopţile întunecoase, departe de luminile oraşelor, vedem de obicei, stele pînă la mărimea a 
6-a. 


Fig. 71. Regiunea constelaţiei Carului Mare. Cifrele indică 
strălucirea stelelor în mărimi stelare. 


54. Slăbirea luminii în atmosferă 


! Despre strălucirea celorlalte stele se pot găsi informaţii în următoarele lucrări: Anuarul astronomic al 
U.R.S.S., editat de Inst. de astronomie teoretică al Acad. de St. U.R.S.S.; Calendarul astronomic 
întocmit de Societatea unională de astronomie şi geodezie şi oditat de Gostehizdat; A. A. Mihailov, 
Atlasul cerului stelar, Gostehizdat, 1957; T. G. Kulikovski, îndreptarul astronomului amator, II, 
Gostehizdat, 1955, 


În apropiere de orizont, în urma absorbției razelor de lumină în aer, observăm de obicei un 
număr foarte redus de stele. Razele îndreptate, practic, orizontal, parcurg în atmosferă un drum mult 
mai lung decît cele care cad vertical şi suferă, de aceea, o atenuare mai mare a intensității. 


Fig. 72. Regiunea constelaţiei Orionului. Cifrele 
indică strălucirea stelelor. 


Vom încerca să determinăm această mişcare cu ajutorul unei hărți stelare pe care sînt 
însemnate mărimile stelare; în realitate, cînd Orionul se află aproape de orizont, iar Carul Mare sus, va 
fi suficient să utilizăm desenele din $ 53. Mărimile stelare indicate acolo se referă la poziţia stelelor sus 
pe cer. Să considerăm o stea oarecare A situată aproape de orizont şi să comparăm strălucirea ei cu 
strălucirea stelelor aproape de zenit (peste 45°, strălucirea, practic, nu mai este slăbită). Pe măsura 
diferența dintre mărimea observată a stelei A şi cea reală dată în tabelele de mărimi, notînd această 
diferență cu A. Totodată, vom stabili şi înălțimea stelei ($ 265). 

Dacă efectuăm aceste măsurători pentru o serie de stele care se află la înălțimi h diferite 
deasupra orizontului (pentru a obţine o primă imagine sînt suficiente zece stele), tabelul nostru va 
semăna mai mult sau mai puţin cu cel care urmează: 


h A Z sec z 
90° 0 o° 1 

45 0.09 45 1,41 

30 0,23 60 2,00 

20 0,45 70 2,69 

10 0,98 80 5,73 

5 1,67 85 11,4 

2 3,10 88 - 


Cifrele din coloana a doua, care indică atenuarea luminii produsă de atmosferă, sînt valori 
medii pentru regiunea noastră, de pe globul pămîntesc, raportate la un cer foarte senin; aceste cifre 
variază însă în funcţie de locul de observare şi, într-o măsură mai mare chiar, de la noapte la noapte. În 
tabel sînt incluse, de asemenea, distanţa zenitală z = 90° — h şi sec z, o mărime proporțională cu 
lungimea drumului parcurs de lumină în atmosferă (fig. 73). 

Să comparăm acum valorile lui A şi sec z. Vom observa că punctele se aşază aproximativ pe o 
dreaptă (fig. 74). Din acest grafic putem determina cu cîte mărimi stelare se micşorează strălucirea 
stelei pe măsura lungirii drumului parcurs de lumină în atmosferă. Graficul este deosebit de interesant 
prin faptul că, prelungind dreapta, putem stabili cu cît ni s-ar părea mai strălucitoare steaua, dacă ne-am 
ridica deasupra atmosferei care înconjoară Pămîntul, adică peste stratosfera. Strălucirea stelelor lîngă 
zenit ar creşte cu 0,2 mărimi stelare, adică, în unităţi arbitrare, de la 83 la 100. 

Fig. 73. Cu cît este mai mare prae 
rea razei luminoase, Cu atît va fi mai 
lung drumul ei în atmosferă. 


Aşadar, 1/6 din lumina razelor care cad aproape perpendicular se pierde şi această concluzie 
este valabilă în aceeaşi măsură pentru Soare, ca şi pentru stele. Această slăbire se produce nu din cauza 
absorbției, ci a difuziei luminii, căreia cerul îi datoreşte, de asemenea, culoarea sa albastră (vezi şi $ 


189). 

Fig. 74. Atenuarea luminii unei stele, A, în mărimi stelare, 
la diferite distanțe de zenit. 


Măsurătorile descrise mai înainte dau rezultate mai bune atunci cînd observaţiile se fac asupra 
unor aştri luminoşi (de exemplu Sirius sau Venus) aflați aproape de orizont (z > 80%). 


55. Compararea unei stele cu o lumînare 


Să ieşim noaptea pe un loc deschis şi să comparăm lumina unei lumînări cu lumina unei stele 
strălucitoare, de exemplu Capella. Este surprinzător cît de mult trebuie să ne depărtăm de luminare, 
pentru ca lumina ei să devină comparabilă cu lumina stelei: aproape la 900 ml Aşadar, pe Pămînt 
strălucirea Capellei este egală cu 1/900=1 /810000 1x. 

Pentru această experiență putem folosi şi o lanternă de buzunar, dar în acest caz trebuie să ne 


depărtăm şi mai mult. Fixaţi lanterna pe acoperişul casei sau pe fereastra unui turn înalt şi observați 
deosebirea de culoare între lumina lanternei şi lumina stelei. 


56. Compararea a două felinare de stradă 


De fiecare dată cînd în timpul unei plimbări de seară ni se întîmplă să trecem printre două 
felinare, observăm, cînd iei, cînd colo, cele două umbre ale noastre şi cu cît ne apropiem mai mult de 
unul din felinare, cu atît mai întunecată devine una din umbre. Este evident că atunci cînd ambele 
umbre sînt egal de întunecate, iluminarea celor două felinare este identică. Dacă notăm distanţele pînă 
la felinare respectiv cu a şi b, raportul luminozităţilor lor va fi A/B = a/b? 

Este surprinzătoare diferența care există între culoarea umbrelor aruncate de un felinar cu gaz 
aerian şi culoarea umbrelor aruncate de o lampă electrică. Comparaţia va fi mai grăitoare, dacă razele 
de la ambele surse cad asupra unui ecran pe care observăm umbrele sub acelaşi unghi. 


57. Compararea Lunii cu un felinar de stradă 


Găsiţi două umbre aruncate de aceste două surse de lumină. Umbra Lunii are o nuanță 
roşiatică, iar cea a felinarului una albastră-închisă (vezi $ III), îndepărtîndu-ne de felinar, umbra Lunii 
rămîne la fel de întunecată, în timp ce umbra felinarului păleşte. Să admitem că la o distanță de 20 m de 
felinar, ambele umbre sînt la fel. Putem aprecia intensitatea luminii unei lămpi electrice obişnuite la 50 
lumeni; atunci la o distanță de 20 m de ea, iluminarea va fi 50/20? = 0,13 1x. Prin urmare, tot atît de 
mare trebuie să fie şi iluminarea datorită Lunii pline în timpul experienţei noastre. 

Să repetăm acum experienţa în timpul primului sau celui de-al treilea pătrar. Iluminarea se va 
micşora cu mult mai mult de jumătate, pentru că o mare parte din suprafaţa Lunii este acoperită de 
umbrele munţilor din Lună (vezi $ 191). Valorile exacte ale iluminării produse de Lună sînt 
următoarele: pentru Luna plină — 0,20 Ix, pentru primul sau al treilea pătrar — 0,02 1x. 


58. Strălucirea discului lunar 


Atunci cînd J. Herschel a plecat în Africa de sud şi corabia sa a ajuns la Capetown, savantul a 
observat cum Luna aproape plină se ridică deasupra Muntelui Mesei, iluminat de razele Soarelui care 
apunea. Herschel a fost uimit de faptul că stîncile păreau mai luminoase decît Luna, ceea ce l-a dus la 
concluzia că suprafaţa lunară trebuie să fie compusă din roci întunecate. 

Puteţi efectua aceeaşi observaţie, comparînd Luna plină, care răsare pe la orele 6 seara, cu un 
perete alb iluminat de Soarele care apune. Distanţele dintre Soare şi Lună şi dintre Soare şi Pămînt sînt 
practic egale. Dacă Luna şi peretele ar fi făcute din acelaşi material, strălucirea lor ar fi egală, 
independent de faptul că distanţele lor față de observator diferă mult (un. exemplu minunat de aplicare 
a teoremei clasice a fotometriei!). Diferenţa observată în străluciri poate fi atribuită faptului că Luna 
este compusă din roci întunecate (cenuşă vulcanică). 

Pentru ca observaţiile să fie exacte, Soarele şi Luna trebuie să se afle la aceeaşi înălțime 
deasupra orizontului. În acest caz, slăbirea luminii, la trecerea prin atmosferă, va fi aceeaşi pentru 
ambele corpuri cereşti. 


59. Cîteva relaţii de strălucire în peisaj 


Strălucirea Soarelui — 300 000 x strălucirea cerului albastru. 

Strălucirea unui nor alb = 10 X strălucirea cerului albastru. 

Pe o zi însorită obişnuită, 80.% din lumină provine direct de la Soare, iar 20% de la cer. 

Iluminarea produsă pe un plan orizontal de către cerul senin după apusul Soarelui are 
următoarele valori: 


Înălțimea Soarelui: 0° -1° -2° -3° -4° -5° -6° -8° -11° -17° 
Iluminarea (luxi): 400 250 113 40 13 4 1 0,1 0,01 0,001 


Ochiul se adaptează la orice luminozitate atît de rapid şi de bine, încît niciodată nu sesizăm pe 
deplin cît de mari sînt diferenţele de strălucire în jurul nostru. Să comparăm un peisaj iluminat de 
Soarele situat la zenit cu un peisaj iluminat de Lună: 


Discul solar ..... 400.109 Discul lunar .... 90 000 
Un obiect complet alb 7.10 Un obiect complet alb 15 
Un obiect complet negru 0,14.10% Un obiect complet negru 0,3 


De aici se vede că, în acelaşi peisaj, raportul strălucirilor nu depăşeşte 50/1. Totuşi, în mărimi 
absolute, iluminarea variază foarte mult. Un obiect complet negru este în lumina solară de 10 000 ori 


mai strălucitor decît o hirtie albă la lumina Lunii. 

În lumina solară, iluminarea totală este de 500 000 de ori mai mare decît la lumina Lunii. 

Obiectele în umbră sînt de 10 ori mai slab iluminate, decît cele neprotejate de Soare. Locurile 
cele mai întunecate ziua sînt porţile boltite ale clădirilor, intervalele dintre frunzişul copacilor etc., care 
creează, uneori, contraste puternice în peisaj. Iluminarea lor nu depăşeşte 1 Ix. 

Putem să ne formăm o idee asupra diferenţei de strălucire între diferitele obiecte ale unui 
peisaj, Comparînd coeficienţii lor de reflexie: 


Pămîntul umed.. . 8-9% 
Rîurile şi bălțile .. 7% 
Oceanele adinci .. 3% 
lazurile şi şanţurile . 2% 
Zăpada proaspătă . 80—85% 
Zăpada veche.. . 40% 

Iarba ...... 10-33% 

Pămîntul uscat .. 14% 


Dacă facem observaţii din avion putem vedea cum variază strălucirea diferitelor porțiuni ale 
peisajului datorită difuziei luminii în aerul prin care privim în jos. Norii reflectă pînă la 80% din 
lumină. 


60. Puterea de reflexie 


Aţi văzut vreodată reflexia stelelor în apă? Dacă la oraş această ocazie este foarte rară, la ţară, 
în nopţile întunecate fără vînt, reflexia stelelor în iazuri sau în lacuri este un fenomen frecvent şi foarte 
interesant. 

Stelele strălucitoare de mărimea 1, apropiate de zenit dau imagine slabă, egală aproximativ cu 
strălucirea unor stele de mărimea a 5-a. Diferenţa de 4 mărimi înseamnă că raportul intensităţilor este 
egal aproximativ cu 40 şi, prin urmare, apa reflectă doar 2,5% din lumina razelor care cad vertical pe 
suprafaţa ei. Stelele aflate aproape de orizont se reflectă mai bine. 

Puterea de reflexie este legată de indicele de refracție prin formula lui Fresnel şi în cazul 
incidenţei perpendiculare este egală cu: 


(n-1/n+1P 


În tabelul ce urmează sînt date valorile puterii de reflexie a apei şi sticlei la diferite unghiuri 
de incidență: 


Unghiul 
de incidența 
0 10 20 30 40 50 60 70 75 80 85 90 
Puterea de reflexie Apă 


0,020 0,020 0,021 0,022 0,024 0,034 0,060 0,135 0,220 0,350 0,580 1,000 
Sticlă (n=1,52) 
0,043 0,043 0,044 0,045 0,049 0,061 0,091 0,175 0,257 0,388 0,615 1,000 


Acum se înţelege de ce la oraş nu putem vedea niciodată reflexia stelelor: acolo cerul nu este 
suficient de întunecat, aşa încît abia se văd stelele de mărimea a treia; pe de altă parte, apa este 
iluminată prea puternic. Se văd numai reflexiile planetelor şi asta numai atunci cînd luminozitatea lor 
este mult mai mare decît mărimea I. 

Este răspîndită prejudecata că stelele nu se reflectă niciodată în apele adînci. Aceasta însă nu 
are nici un fel de temei. Apariția prejudecății se explică parţial prin faptul că aproape totdeauna 
observăm suprafața apei sub un unghi foarte mic față de orizont, parţial însă o putem atribui şi unor 
factori psihologici. 

Priviţi reflexia pe o suprafaţă liniştită de apă şi ţineţi orizontal în fata dumneavoastră o oglindă 
de buzunar şi o bucată de sticlă întunecată, comparînd strălucirea lor cu strălucirea apei la diferite 
unghiuri de incidență. 

Şi ziua putem observa cum variază puterea de reflexie a apei cu unghiul de incidență. Orice 
băltoacă la marginea drumului arată în mod diferit, după cum observatorul o priveşte perpendicular sau 
oblic. Dacă zburăm cu avionul deasupra mării, putem observa cît de întunecată pare apa de sub noi şi 


cât de luminoasă este ea la orizont. 

Ziua, strălucirea cerului albastru reflectat în apă, a imaginilor reflectate ale caselor şi copacilor 
depăşeşte aparent, cu mult 2%, iar uneori abia se poate percepe o diferenţă în strălucirea obiectelor şi 
imaginilor. Aceasta însă este pur şi simplu o iluzie optică. 

Fiecare față a unui geam reflectă doar 0,043 din lumina incidenţa, adică în total 0,086. În 
multe construcții de sticlă de dimensiuni mici ca, de exemplu, chioşcurile de telefon iluminate de sus de 
o lampă electrică, se pot vedea reflexii repetate de două geamuri paralele şi opuse; o lampă mată 
obişnuită dă dintr-o dată patru imagini vizibile pe fiecare din pereţi. Prima este produsă de lumina 
reflectată o singură dată, a doua de razele reflectate de trei ori, a treia de cele reflectate de 5 ori, iar a 
patra de lumina reflectată de şapte ori. Strălucirea ultimei imagini reprezintă, astfel, în total (0,086), 
adică mai puţin de a zecea milioana parte din strălucirea inițială! Acest calcul simplu arată, în mod 
grăitor, cît de larg, este diapazonul strălucirilor la care poate reacționa ochiul nostru. 


61. Transparenţa unei rețele de fire 


Reclamele luminoase de pe acoperișuri sînt montate deseori pe o reţea de fire fixată, la rîndul 
ei, pe o carcasă metalică. 


Fig. 75. Lumina interceptată de o reţea de fire, 
văzută din două direcţii: 

a) dacă firul are o secţiune transversală circulară: b) “dacă 
reţeaua constă din benzi plane. 

De la distanță, diferitele fire nu se mai pot deosebi şi rețeaua ne aminteste de o suprafață de 
sticlă cenuşie. E interesant să privim această rețea sub un unghi din ce în ce mai mic; vom observa că 
ea devine din ce în ce mai întunecată pe fondul cerului. Aceasta demonstrează că firul din care este 
făcută reţeaua are o secțiune transversală circulară, deoarece dacă reţeaua ar fi fost făcută din benzi 
plane mici, ea ar fi rămas egal de întunecată, indiferent de unghiul sub care am fi privit-o (fig. 75). 


62. Gradul de netransparenţă al pădurilor 


Privind printr-o fişie îngustă de pădure vedem printre copaci cerul luminos. Desigur, trebuie 
să existe o anumită formulă care să ne arate ce fracțiune a luminii ajunge la noi. 

Pentru aceasta vom admite că distribuţia copacilor este arbitrară şi că pe metru pătrat cresc N 
copaci, iar la nivelul ochiului, diametrul trunchiurilor este D. 


Fig. 76. Cum se calculează in- 
tensitatea luminii care poate 
fi văzută într-o pădure printre 
trunchiurile copacilor. 
Să considerăm că un fascicul de lumină de lărgime b a parcurs deja o distanță 1 prin pădure 
(fig. 76). Fie i intensitatea luminoasă care a rămas din intensitatea inițială io. Cînd razele de lumină 
pătrund puţin mai departe pe distanța mică dl, intensitatea luminoasă variază cu di în conformitate cu 
formula 


di/i = - NDbd!/b = - dIND de unde, prin integrare, se obţine: 


i= io. eP! = io. 10°08 NPI 

Intensitatea luminii transmise se va micşora astfel din ce în ce mai mult, în funcție de 
întinderea pădurii în direcția în care cade lumină; în mod cu totul asemănător scade intensitatea luminii 
care trece printr-un lichid întunecat, în funcție de grosimea stratului de lichid. 

Să presupunem că, într-o pădure de brazi, N = i pe metru pătrat şi D = 0,10 m. În acest caz 
avem aproximativ: 


= 10m 1/10=0,37 
25 m 0,10 
50 m 0,01 
70 m 0,001 


Este uimitoare iuțeala cu care creşte netransparență. Estimînd, cu aproximaţie, fracțiunea de 
orizont încă neacoperită de copaci, putem determina adîncimea pădurii. 

Cît de mare este N D într-o pădure de fagi, într-un brădiş tînăr şi într-un codru de brazi? 

În legătură cu această problemă, putem adăuga cîteva observaţii interesante bazate pe teoria 
probabilităților". 

De exemplu, numărul ochiurilor luminoase dintre copaci este proporțional cu , unde 1 
reprezintă distanța pînă la marginea pădurii. Pe măsură ce ne apropiem de marginea pădurii, vedem că 
numărul ochiurilor de lumină mai întîi crește treptat, iar apoi începe să scadă rapid. 

Numărul maxim se atinge pentru 1 = 2/Nd 

În mijlocul unui crîng, numărul de trunchiuri dincolo de care se mai poate vedea ceva este 
4n/N@° sau 1257 în exemplul nostru. 


Pen?! 


63. Dîre de lumină într-un gard dublu (fotografia X)? 


Dacă la un gard dublu se privesc stîlpii unui şir printre stîlpii celuilalt se pot vedea benzi largi 
întunecate şi luminoase care se deplasează o dată cu mişcarea observatorului. Aceste benzi sînt 


“n. Bock, „Zs. phys. chem. Unterricht", 53, 139, 1940. 
Niederhoff, „Zs. f. Sinnesphysiol."”, 65, 27, 232, 1944; 66, 213, 1936. 


determinate său de faptul că distanţele dintre stîlpii celor două şiruri din gard sînt mai mult sau mai 
puţin neuniforme, sau pentru că într-un şir stîlpii sînt mai îndepărtați între ei, sau, în sfîrşit, pentru că 
distanţele lor față de ochiul observatorului sînt diferite. În unele direcții, stîlpii par să coincidă şi, ca să 
spunem aşa, merg „în cadență", iar în altele, stîlpii primului rînd intră exact în intervalele dintre stâlpii 
rîndului al doilea, în urma cărui fapt apare diferenţa în strălucirea medie. 

Observînd odată aceste „bătăi, le veţi zări apoi peste tot. Orice pod care are în ambele părți 
un parapet sub formă de palisadă prezintă astfel de benzi, dacă-i privim de la o anumită distanță. Ele 
apar, de asemenea, dacă în spaţiul dintre stîlpi se văd umbrele stilpilor; în acest caz, intervalele dintre 
stîlpi şi dintre umbre sînt egale, însă diferă distanțele pînă la ochiul nostru. 

În unele gări, liftul de bagaje este împrejmuit cu o reţea de sîrmă, astfel încît partea mai 
apropiată de noi împreună cu cea mai îndepărtată, formează un fel de moar asemănător cu cel care se 
creează dacă suprapunem două reţele din fire subțiri sau doi piepteni cu dinţii neuniform de deşi. 

Să analizăm mai amănunțit un caz simplu (fig. 77): două „garduri" identice care se află la 
distanțele x, = OA şi x= OB de ochiul nostru. Să notăm cu 1 distanța dintre doi stîlpi vecini; în primul 
caz vedem stîlpul sub unghiul y; = 1/x;, iar în al doilea sub unghiul y 2 = 1/x, 

Pe lungimea unei bătăi se vor număra n stîlpi, unde n este egal cu y// Y1- Y2 = Xy X2-Xı; cu alte 
cuvinte, lungimea „bătăii" creşte pe măsură ce ne îndepărtăm de gard. Unghiul 0 subîntins de „undă" 
rămîne, dimpotrivă, acelaşi, deoarece 


0=np=/ xx 

Mişcîndu-ne paralel cu gardul, putem determina lungimea adevărată a „bătăii”: 

L= nl = lx; /X%2-X1 

deoarece „bătăile" se vor propaga cu aceeaşi viteză ca şi noi. 

Măsurînd acum distanţa care trebuie parcursă, pentru ca „bătaia" să ocupe locul celei care a 
precedat-o, veţi putea verifica justeţea formulelor. Sau, invers, determinînd pe n, O şi L veţi găsi pe x>, 


X2 — Xı şi l. Astfel, fără a folosi nici un fel de alte mijloace, puteţi stabili, de la distanță, toate 
dimensiunile gardului.. 


Fig. 78. Dire de lumină printr-un gard, cu două șiruri 
avînd perioade diferite. 


Dacă perioadele celor două şiruri sînt diferite, dîrele de lumină se vor deplasa pe măsură ce 
ochiul nostru se mişcă, cînd în direcția mişcării, cînd în direcţie opusă, în funcție de faptul dacă ne 
găsim înaintea sau după punctul S (fig. 78), cu alte cuvinte, în funcţie de faptul dacă y 1< y2 sau yi> y2. 


Dîrele de lumină se vor propaga din ce în ce mai repede pe măsură ce ne apropiem de S. 

Fig. 79. Dire de lumină între stilpii unui gard și 
umbrele lor: 
a) condițiile de observare; b) imaginea observată. 


Atunci cînd un gard vertical aruncă o umbă pe pămînt, direle de lumină arată oarecum altfel 
(fig. 79): virfurile benzilor se apropie, se observă, de asemenea, şi o oarecare curbare a lor. Toate 
acestea sînt totuşi în concordanță deplină cu cele de mai sus: distanța dintre aceste două reţele 
„suprapuse" este maximă la vîrf şi, de aceea, distanțele unghiulare dintre benzile succesive diferă 
sensibil, ceea ce înseamnă că dîrele de lumină se aşază aproape una de alta; altfel stau lucrurile la baza 
gardului. 


64. Fotometria fotografică! 


În magazinele de articole fotografice se vinde „hîrtie de zi" care, la lumina Soarelui, devine 
foarte repede brună-roşcată. Măsurătorile arată că timpul necesar pentru ca hîrtia să capete o anumită 
culoare este, în general, invers proporțional cu intensitatea luminii care cade asupra hîrtiei (legea lui 
Bunsen — Roscoe). De aceea, dacă folosim totdeauna aceeaşi calitate de hîrtie şi alegem o bucată de 
hîrtie obişnuită brună-roşcată ca etalon de „ton normal”, nu va fi greu să determinăm intensitatea 
luminii în orice loc, observînd, pur şi simplu, timpul necesar pentru ca hîrtia sensibilă să capete tonul 
normal. Hiîrtia care a căpătat deja tonul normal trebuie ținută cît mai puţin la lumină, altfel se 
decolorează. 

Tonul normal trebuie ales cu multă grijă. Să expunem la Soare o foaie de hîrtie de zi şi să 
acoperim treptat cîte o fişie expusă la lumină timp de 10, 20, 40, 80, 160, 320 şi 640 s. Privind apoi, 
această foaie la lumină slabă, vom observa că primele şi ultimele benzi diferă puţin între ele; 
dimpotrivă, cel mai bine au ieşit benzile intermediare. Să alegem ca etalon o bucată de hîrtie (o copertă 
de carte sau un afiş) de aceeaşi culoare şi, pe cît posibil, de aceeaşi nuanță ca şi una din benzile 
intermediare. Nu are o prea mare importanță dacă nuanțele nu coincid perfect; la comparaţie trebuie 
acordată o atenție mai mare strălucirii, care trebuie apreciată cu ochii pe jumătate închişi. Hîrtia de zi 
nu trebuie developată sau fixată; benzile folosite pot fi aruncate. 

Cu această metodă, Wiesner a efectuat o serie de experienţe pentru a studia „climatul de 
lumină" necesar dezvoltării diferitelor plante. Metoda poate să pară simplistă şi aproximativă, însă ea 
permite aprecierea, în condiții foarte bune, în diferite locuri şi în împrejurările cele mai variate, a unei 
mărimi despre care nu ne putem forma altfel nici cea mai vagă idee. 

Determinaţi iluminarea unui plan orizontal la diferite înălțimi ale Soarelui. 

Comparaţi lumina pe o zi însorită: a) cînd un ecran aruncă umbră asupra acestui plan şi b) fără 
ecran; comparaţi pe această cale lumina care provine nemijlocit de la Soare cu lumina cerului albastru. 

Comparaţi iluminările părților superioare şi inferioare ale unei foi orizontale de hîrtie. 
Raportul iluminărilor va fi: deasupra apei — 6, deasupra unui prundiş — 12, deasupra ierbii — 25. 

Comparaţi luminozitatea cerului albastru în diferite direcții, fixînd o hîrtie fotografică pe 
fundul unor tuburi de dimensiuni egale, aşezate sub unghiuri diferite față de orizont. De obicei, cerul 
apare cel mai întunecat la un unghi de 90° față de Soare (vezi $ 195). 

Comparaţi iluminarea în mijlocul unei păduri şi în afara ei („în afară" 
m de marginea pădurii). 

Comparaţi iluminările într-o pădure de fagi: a) la mijlocul lunii aprilie; b) în perioada apariției 
primelor frunze; c) la începutul lui iunie, într-un caz s-a găsit că iluminările erau de respectiv 1/11, 
1/30, 1/64 din iluminarea în afara pădurii. 

Măsuraţi iluminarea în locurile unde cresc următoarele plante: 


înseamnă la cel puţin 20 


1J, Wiesner, Der Lichtgenuss der Pflanzen, Leipzig, 1907 ; „Denkschr. Akad. Wien", 64, 1896; 67, 
1898; „Sitzungsber, Akad. Wien", 1900 şi 1905. 


Pătlagina mare (Plantago major)... eee l 
ledera (Hederă helix)  ........ de la 1 la 0,22 (înflorită) 
E de la 1 la 0,02 (cu ramuri goale) 
Iarba neagră (Callună vulgaris) de la 1 la 0,10 
Feriga de cîmp (Pteridum aquilinum) pînă la 0,02 


Determinați iluminarea în interiorul coroanelor dense ale copacilor; mărimea ei este apropiată 
de iluminareaminimă la care se mai pot dezvolta puieţii. Pentru copaci izolaţi au fost găsite următoarele 
valori (exprimate în fracțiuni ale iluminării în afara copacului): foioase — 0,20; mesteacăn - 0,11; pin - 
0,10; brad - 0,03; fag - 0,01. 

Aceste relații numerice se numesc în limbajul specialiştilor factorii luminii de zi. Ele pot fi 
folosite şi pentru caracterizarea iluminării într-o casă de locuit, fiind parţial utilizate la proiectarea 
sistemelor de iluminat. 


VI. Ochiul 


Studiul naturii trebuie să cuprindă, în mod obligatoriu, şi cercetarea mecanismelor fiziologice 
de producere a senzaţiilor omului. Pentru a dobîndi precizie în observaţiile noastre asupra luminii şi 
culorilor trebuie să cunoaştem, în primul rînd, instrumentul pe care-l folosim în mod constant în 
percepţia optică şi anume ochiul omenesc. Este foarte instructiv să cunoaştem felul în care se prezintă 
natura în sine şi cum apare ea în interacţiune cu ochiul nostru. Proprietăţile ochiului se pot cerceta cel 
mai bine în aer liber, mediul la care ne-a adaptat natura. 


65. Vederea sub apă 


N-aţi încercat niciodată să deschideţi ochii sub apă? Puţintel curaj, nu e greu deloc! Fiecare 
obiect pe care-l privim sub apă devine neclar, ceţos, chiar într-un bazin cu apă foarte curată. În aer, 
corneea este aceea care concentrează razele de lumină şi formează imaginile pe retină, cristalinul 
contribuind numai în mică măsură la aceasta. Sub apă însă, acțiunea corneei se reduce la zero, în urma 
faptului că indicii de refracție ai apei şi ai lichidului care se află în interiorul ochiului nostru sînt practic 
egali şi razele trec prin cornee direct, fără să fie refractate (fig. 80). Pe baza unei astfel de experiențe 
putem să ne dăm uşor seama cît de prost am vedea dacă imaginea ar fi creată numai de cristalin. Sub 
apă sîntem atît de prezbiţi, încît focalizarea corectă a ochiului este aproape imposibilă şi punctul 
luminos, indiferent la ce distanţă s-ar află, rămîne la fel de difuz. 

Pentru a deosebi un obiect, există o singură posibilitate: să-l apropiem de ochi într-atâta, încît 
să-l privim sub un unghi mare. În acest caz, caracterul difuz de neînlăturat al contururilor nu mai 
constituie un impediment serios. 

În apa curată o monedă mică poate fi distinsă la o distanță egală cu lungimea miinii (60 cm), 
iar o bucată de sîrmă de oțel nu poate fi văzută, în general, la nici o distanță; un înotător însă poate fi 
observat pînă la 9 m distanță. În linii mari, putem spune că un obiect de lungime v se observă la o 
distanță egală cu cel puţin 30c; forma sa aproximativă poate fi stabilită la distanţa 5c. Putem spune că îl 
vedem bine numai cînd, obiectul se află la o distanță egală cu lungimea sa proprie. 

Pentru a vedea normal, sînt necesari ochelari foarte puternici, însă, din păcate, acțiunea 
ochelarilor sub apă este de 4 ori mai slabă decît în aer. Mai prost este faptul că astfel de lentile 
puternice îşi pierd o parte din eficacitatea lor cînd sînt fixate doar la cîţiva milimetri de ochi! Ţinînd 
seama de toate acestea, ar trebui să luăm o lentilă de 100 de dioptrii, adică cu distanţa focala de 1 cm! 
Ar fi nevoie deci, de exemplu, de o lupă care se foloseşte la controlul ţesăturilor. 

Observaţi cît de greu este de apreciat distanța sub apă atît cu ochelari, cît şi fără. Obiectele 
apar difuze şi aproape fantomatice. 

Încercaţi să vă uitaţi în sus, stînd culcat sub apă. Razele de lumină, pătrunzînd în apă, 
formează cu verticala un unghi mai mic de 45°, astfel încît deasupra capului nostru vedem un cerc mare 
luminos. Dacă privim însă într-o parte, în ochi cade o rază care suferă o reflexie internă totală pe 
suprafaţa apei şi noi vedem numai imaginea reflectată a fundului slab iluminat (fig. 81). Astfel apare 
lumea şi peştilor! 

Fig. 80. Dacă privim sub apă, 
în ochi nu se formează 0 ima- 
gine clară. Liniile pline mar- 
chează traiectoria razelor de 
lumină percepute sub apă; li- 
niile punctate — razele de lu- 
mină vizibile în aer. 

Putem să ne facem o idee corectă asupra modului cum o vede sub apă, stînd în ea şi ținînd în 
mînă o oglindă uşor înclinată şi străduindu-ne să nu tulburăm liniştea apei. Observați cum se contractă 
pe verticală obiectele care se află deasupra apei, cu atît mai mult cu cît sînt mai apropiate de orizont. 
Fiecare din ele este înconjurat de un nimb foarte frumos colorat. 

Fig. 81. În acest moment vedem ca peştii. 


66. Cum se poate face vizibil interiorul ochiului 


Un observator încercat poate vedea pata galbenă a ochiului său (locul central cel mai sensibil 
al retinei) înconjurată de un inel mai întunecat, în care nu există vase sanguine”. Seara, după ce aţi stat 
un timp oarecare la aer, priviţi cerul senin, cînd apar primele stele, închideţi ochii pentru cîteva secunde 
şi deschideţi-i apoi din nou, privind, în continuare, cerul, întunericul dispare, la început, la marginile 
cîmpului vizual şi se retrage rapid înspre centru, unde devine vizibilă pata galbenă cu marginea 
întunecată. Uneori ea se iluminează chiar pentru o clipă. 

Cînd ne plimbăm de-a lungul unui gard înalt prin care străbat razele solare, nu o dată Soarele 
ne bate direct în ochi. Dacă privim drept înainte şi nu întoarcem ochii spre Soare, putem observa, cu 
surprindere, că fiecare sclipire este însoțită de figuri luminoase neclare pe un fond întunecat — pete, 
reţele, linii laterale, de formă neregulată. Datorită iluminării neobişnuite, noi vedem în acest fel vasele 
de sînge ale retinei. 

Putem privi şi altfel în interiorul ochiului. Dacă ne uităm la cerul întunecat rotind în fața 
ochiului un cerc mic de hîrtie fixat pe un ac de gămălie, vom observa foarte clar pata galbenă etc. 


67. Pata oarbă 


'H. Helmholtz, Physiologische Optik, ediţia a 3-a, vol. II, 255. Personal nu am reuşit să efectuez 
această experiență. 


O altă regiune importantă a retinei noastre este „pata oarbă" unde nervul vizual intră în ochi. 
Aici nu există celule sensibile la lumină. Această pată este la circa 15° de pata galbenă, înspre nas. 
Astfel, dacă fixăm cu privirea un semn în fața noastră, un alt semn, care se află la 15° de primul, devine 
invizibil (faţă de ochiul drept acest semn se va afla la dreapta, față de cel stîng — la stînga). Acest 
fenomen poate fi observat bine dacă privim o stea. Alegeţi momentul cînd Vega şi steaua f din 
constelația Lebăda se află aproximativ la aceeaşi înălțime, închideţi ochiul stîng şi priviți cu atenție la 
steaua f din constelația Lebădă; Vega cea strălucitoare dispare! Poate că va trebui să înclinați puţin 
capul; dacă îl înclinați ceva mai mult, steaua apare din nou. Acest fenomen poate fi observat toamna şi 
la stelele din constelația Carul Mare; dacă fixăm cu ochiul drept steaua foarte slabă 5 steaua 
strălucitoare n dispare!. În serile de primăvară, constelația se află în poziţie inversă şi experiența poate 
fi efectuată cu ochiul stîng. Nu este greu de găsit şi alte exemple. 

Ceea ce pare cel mai neaşteptat este faptul că, de obicei, noi nu observăm „găuri" în cîmpul 
nostru vizual. Ochii noştri efectuează în mod permanent o mişcare de oscilație şi în afară de aceasta să 
nu uităm că avem doi ochi. 


68. Miopia de noapte? 


Dacă obişnuiţi să vă plimbaţi în amurg, aţi observat, poate, că, o dată cu lăsarea întunericului, 
deveniți din ce în ce mai miop şi contururile peisajului încetează de a mai fi nete. Modificările de 
acomodare ale ochilor pot fi uşor măsurate. Să presupunem că în timpul zilei ochii dumneavoastră 
formează în stare liniştită şi fără eforturi speciale (cu ajutorul unor ochelari, poate) imagini nete ale 
unor obiecte îndepărtate. Dacă, apoi, în amurg nu puteţi vedea în focar un obiect aşezat la o distanță 
mai mare de 1 m, aceasta înseamnă că ați devenit miop şi miopia dumneavoastră este de 1 dioptrie. 
Limita de 2 m corespunde la 1/2 dioptrii. În general, miopia de noapte este de circa 0,6 dioptrii, însă 
adeseori atinge şi 2 dioptrii. Acest fenomen a fost studiat intens în ultimul timp. 

Au fost propuse două explicaţii: 

1. Atunci cînd iluminarea scade, pupila ochiului se măreşte şi marginile cristalinului încep 
să joace un rol mai mare în formarea imaginii, însă această zonă de margine este 
deformată şi „mioapă" în comparaţie cu partea centrală; miopia de noapte este provocată, 
aşadar, de aberaţia sferică a ochiului. 

2. În timpul zilei, ochiul este mai sensibil la culoarea galbenă, în timp ce, în amurg, maximul 
de sensibilitate se deplasează înspre verde-albastru (vezi $ 89). Ochiul, ca şi orice lentilă, 
refractă razele verzi-albastre mai puternic decît cele galbene; noi devenim, prin urmare, 
miopi față de razele verzi-albastre, din cauza aberaţiei cromatice a ochiului. Aceasta 
explică circa 0,5 dioptrii. Dacă însă miopia de noapte este mai mare, sînt necesare alte 
explicaţii. 


69. Imaginile imperfecte, create de ochi 


Stelele ne apar ca nişte figuri mici de formă neregulată, adeseori ca nişte puncte din care 
diverg raze. Reprezentarea obişnuită a stelelor prin cinci raze nu corespunde realității. Să considerăm 
steaua cea mai strălucitoare, de exemplu Sirius, sau, şi mai bine, planeta Venus sau Jupiter; discul lor 
vizibil este atît de mic, încît, practic, nu poate fi deosebit de un punct, iar în ceea ce priveşte strălucirea, 
ele întrec stelele cele mai strălucitoare. 

Să înclinăm capul mai întîi spre dreapta, apoi spre stîngă; în mod corespunzător se va înclina 
şi imaginea stelei. Pentru fiecare om şi chiar pentru fiecare ochi, această imagine este diferită; dacă însă 
acoperim un ochi cu mîna şi cu celălalt privim diverse stele, imaginea va avea întotdeauna aceeaşi 
formă. De aici rezultă că nu stelele au forme neregulate, ci ochii noştri greşesc şi nu reproduc punctul 
ca un punct. 


! Pe fig. 71, 6 şi n sînt stele de mărimea 3,6 m şi 2,2 m. 

? Vezi, de exemplu, M. Koomen, R. Skolnik, R. Tousey, „J. Optic. Soc. Amer.", 41, 80, 1951 şi 43, 27, 
1953; Ivanov, ..!. Optic. Soc. Amer.", 46, 769, 1955. A doua explicaţie a fost propusă de V. Ronchi 
(Florenţa). 8 113 


Fig. 82. O stea sau 

o lampă îndepărtată, 

văzută fără ochelari 
de un miop. 


Cînd ne aflăm în întuneric şi pupila este larg deschisă, imaginea stelei se măreşte şi devine 
mai puţin clară. La o iluminare bună, cînd pupila devine mică de tot, imaginea se micşorează, într- 
adevăr, Hallstrand a demonstrat că cristalinul este deformat la margini, acolo unde sînt fixați muşchii, 
şi atunci cînd lumina trece aproape de aceste margini, claritatea imaginilor se reduce. 

Să luăm o foaie de hîrtie în care am făcut un orificiu cu diametrul de | mm şi s-o aşezăm cu 
orificiul în fața pupilei. Căutînd pe bolta cerească o planetă sau pe Sirius, ne vom convinge că 
imaginile lor sînt perfect circulare. Să deplasăm apoi orificiul spre marginea pupilei. Punctul luminos 
se întinde; la mine, el se alungea într-o linie de-a lungul razei pupilei. 


Retina 
Fig. 83. Un miop 
fără ochelari vede 
o lampă îndepăr- 
tată ca un mic disc 
de formă neregu- 
lată; o picătură de 
ploaie pe cornee se 
proiectează ca 0 
pată întunecoasă. 


Corneea 


În locul vârfului obişnuit al secerii lunare, mulți văd cîteva vârfuri. Aceste abateri se atribuie, 
de obicei, micilor deformaţii ale suprafeţei corneei (vezi, însă, $ 431). Astfel de aberaţii apar şi la un 
miop, cînd îşi scoate ochelarii (fig. 82): pentru el orice lampă îndepărtată devine un cerc luminos, a 
cărui strălucire este, de altfel, foarte neuniformă. Dacă în timpul acesta ploua, veţi vedea ici-colo mici 
pete rotunde care apar brusc pe fondul acestor cercuri luminoase. Aceasta înseamnă că o parte din 
cornee este acoperită de o picătură de ploaie (fig. 83). Pata îşi păstrează forma vreo 105, cu condiția, 
bineînţeles, ca în timpul acesta să nu clipiți. Atunci cînd în depărtare strălucesc farurile orbitoare ale 
unui automobil, întregul cîmp vizual în jurul punctelor strălucitoare pare învăluit într-o ceață luminoasă 
granulară, brăzdată uneori de benzi radiale. Aceasta se datoreşte difracției sau refracției luminii pe 
neregularităţile din interiorul ochiului nostru. Lămpile de sodiu, care au forma unor tuburi lungi şi 
înguste, produc şi ele o aureolă difuză în jurul sursei de lumină, însă cu o haşurare fină strict paralelă cu 
sursa, deoarece fiecare granulă care provoacă difracția duce, aici, la formarea unei linii şi nu a unui 
punct. 


70. Fascicule de raze care par să pornească de la surse strălucitoare de lumină 

Fig. 84. Cum apar razele luminoase în jurul lămpilor îndepărtate. 


Uneori se pare că lămpile îndepărtate arunca în ochi raze drepte lungi, în special atunci cînd le 
privim cu ochii pe jumătate închişi. De-a lungul marginilor pleoapei, lichidul lacrimal formează un mic 
menisc, în care se refractă razele de lumină. Aşa cum se vede pe fig. 84a, razele se refractă pe pleoapa 
superioară, astfel că par să vină de jos în sus, iar sursa de lumină capătă o „coadă" îndreptată în jos. Tot 
astfel, în dreptul pleoapei inferioare, apare o „coadă" luminoasă orientată în sus. Apariția acestor „cozi" 
poate fi urmărită bine dacă, după ce am închis un ochi, acoperim încet pe al doilea sau dacă ridicăm şi 
lăsăm în jos capul, ţinînd ambii ochi pe jumătate închişi. Razele apar în clipa în care pleoapa începe să 
acopere pupila, ceea ce poate fi observat uşor de un om miop, deoarece sursa de lumină, care îi apare 
ca un cerc difuz, este în clipa aceasta parțial acoperită. 

Razele nu sînt perfect paralele, chiar dacă privim cu un singur ochi. Uitaţi-vă drept înainte la o 
sursă de lumină, iar apoi întoarceţi puţin capul spre dreapta şi rotiți privirea astfel ca sa vedeţi din nou 
izvorul de lumină. Acum razele sînt înclinate (fig. 84,6). Cauza constă, probabil, în aceea că marginile 
pleoapelor, acolo unde intersectează pupila, nu mai sînt orizontale şi fiecare fascicul de raze face un 
unghi drept cu marginea pleoapei. Direcţiile vizibile ale razelor sînt în concordanță cu această 
explicaţie. Acum putem înţelege de ce razele nu sînt paralele dacă privim drept înainte: curbura 
pleoapelor se manifestă chiar şi la o lărgime redusă a pupilei (fig. 84c). Acoperiţi cu degetul marginea 
dreaptă a pupilei şi razele din stînga vor dispărea din fascicul, aşa cum şi trebuie să se întîmple. 

În afară de „cozile” lungi există şi „cozi" scurte şi foarte strălucitoare, datorite reflexiei pe 
marginile pleoapelor (fig. 84,d). Putem sa ne convingem experimental că, de data aceasta, pleoapa 
superioară produce o „coadă" superioară scurtă şi invers. Aceste raze reflectate produc, de obicei, o 
imagine de difracție transversală. 


71. Fenomene produse de ochelari 


Dacă privim sub un anumit unghi prin ochelari, liniile par deformate. Deformaţia ia forma 
unui „butoiaş" dacă lentilele sînt concave şi a unei „perne" dacă lentilele sînt convexe (fig. 85). Această 
defor-maţie este deosebit de supărătoare atunci cînd trebuie să determinăm dacă linia vizibilă este 
riguros dreaptă sau verticală. La marginile exterioare ale cîmpului apare un astigmatism atît de 
pronunţat, încât toate detaliile mici sînt estompate. Erorile imaginilor ies mai clar în evidenţă la lentilele 
cu dioptrie mare. La lentilele-menisc, aceste deformaţii sînt mai mici. 


SEI 


2). 
Fig. $5. Apariţia imaginii 
prin ochelari: 
a) „butoias“; b) „pernă“. 


Dacă privim seara prin ochelari o lampă aprinsă, putem observa „plutind" în apropierea ei un 
cerc luminos. El nu este prea net şi dacă privim timp mai îndelungat, acomodarea variază automat şi 
cercul creste sau se micşorează. Dacă scoatem ochelarii şi îi ţinem la o oarecare distanță de ochi, cercul 
se transformă într-un punct luminos, care reprezintă probabil imaginea de multe ori micşorată a lămpii. 
Dacă privim un grup de trei lămpi, imaginea pare parcă mai accentuată. Aceasta se explică în felul 
următor: cercul luminos ia naştere în urma reflexiei duble pe suprafeţele lentilelor sau ale corneei 
ochiului. În realitate, ar trebui să fie vizibile trei cercuri, însă ele pot fi distinse numai atunci cînd nu 


sînt prea difuze. 
) b) c) 

Fig. 86. Cum apare reflexia dublă dacă privim prin ochelari: 
a) lentile slabe; b) lentile concave mai puternice de — 5 dioptrii; 
c) lentile convexe mai puternice de + 3 dioptrii. 
Practic, cu ajutorul unei perechi de ochelari, se poate observa o singură reflexie dublă (fig. 
86). Lentilele fără rame, ale căror margini nu sînt drepte, dau uneori de-a lungul marginii un spectru 
îngust, produs de lămpile îndepărtate (fig. 87). 
Despre picăturile de ploaie vezi $ 134 


Fig. 87. Modul în care oche- 
larii creează un spectru. 


72. Agerimea vederii 


Un ochi normal distinge fără dificultăţi în constelația Carului Mare stelele Mizar şi Alcor, care 
se află la circa 12' una de alta (fig. 71, 88). Poate fi vederea mai ageră? Un om cu o vedere ageră poate 
deosebi puncte care se află de două ori mai aproape unul de celălalt ca, de exemplu, steaua dublă a din 


Capricornul (componentele sale, de 3,8 şi 4,5 mărimi stelare, se află la o distanță de 6' una de alta). 
Puţini sînt în stare să deosebească distanţe de 4' şi 3' (fig. 89): 

La steaua a din Balanța, distanţa între componentele de 2,8 şi 5,3 mărimi stelare este de 4. 

La steaua e a Lirei, distanţa dintre componentele de 5,3 şi 6,3 mărimi stelare este de 3. 


(Caru! Mare 


Fig. 88. Citeva stele duble îndepărtate între ele, care pot 
servi la încercarea agerimii vederii. 


Observatori deosebit de buni (numărul lor este foarte mic!) pot distinge pe cer senin şi într-o 
atmosferă liniştită un număr necrezut de mare de amănunte. Unul din ei a afirmat că vede cu ochiul 
liber steaua a din Balanța ca o stea dublă (distanţa este de circa 4"), Saturn i s-a părut turtit, iar Venus 
sub formă de semilună; în momente favorabile, cînd o privea printr-o sticlă afumată sau un nor de fum, 
faptul acesta ieşea deosebit de clar în evidență. În amurg, cînd încep să apară stele de mărimea 1 şi a 2- 
a, el a reuşit să vadă chiar doi sateliți ai lui Jupiter. 


y 

Fig. 89. Alte stele duble. 


Amurgul este vremea cea mai potrivită şi pentru alte observații. De exemplu, amănuntele 
reliefului lunar se văd atunci mult mai clar decît noaptea, cînd Luna orbeşte mai puternic pe observator. 

Este interesant de a încerca să privim secera lunară imediat după Lună nouă. Practic, aceasta 
este posibil după 24 de ore de la Luna nouă, deşi unii au observat secera după 11 ore. Este important, 
desigur, de a şti încotro trebuie privit. 

Uitaţi-vă la fața unei cunoştinţe care se îndreaptă spre dumneavoastră de la distanță. La 
început veți vedea o „pată albă", apoi o „față oarecare", fără însă a deosebi deocamdată trăsăturile; 
după aceea veți distinge ochii şi gura, însă buzele şi sprîncenele încă nu se văd; ceva mai tîrziu 
observați că faţa seamănă cu cea a prietenului dumneavoastră; în sfîrşit, vă convingeţi că este chiar el. 

Tot astfel, un obiect care se află la o distanță mare de noi diferă de un obiect mai apropiat nu 
numai prin aceea că ne pare mai mic, dar se şi schimbă într-un mod specific. Şi peste tot el prezintă 
detalii pe care ochiul nostru le distinge neclar, dar după care ghicim structura şi caracterul obiectului. 


73. Sensibilitatea privirii directe şi laterale 


Care sînt stelele cele mai slabe pe care le puteți vedea? Uitaţi-vă la cupa Carului Mare şi 
comparaţi-o cu fig. 71. Majoritatea oamenilor văd stele pînă la mărimea a 6-a, unii pînă la a 7-a. Toate 


aceste observaţii trebuie efectuate departe de luminile oraşului, pe cer senin. 

Să încercăm acum să determinăm care stele rămîn vizibile dacă ne fixăm privirea asupra lor. 
Este nevoie de un oarecare efort de voinţă pentru a nu ne abate privirea şi a o ţine fixată asupra unei 
stele. Spre surprinderea noastră vom constata că orice stea slabă dispare îndată ce începem să ne uităm 
la ea cu privirea aţintită; este însă suficient de a devia puţin privirea pentru ca ea să apară din nou. 
Pentru mine, dispar chiar stelele de mărimea a 4-a, în timp ce stelele de mărimea a 3-a rămîn vizibile 
(vezi fig. 71, 72). Prin urmare, pragurile de sensibilitate pentru pata galbenă şi retina înconjurătoare 
diferă cu 3 mărimi întregi, ceea ce corespunde la o diferență de 16 ori în intensitatea luminii. Această 
deosebire de sensibilitate este atribuită faptului că partea centrală a petei galbene constă aproape în 
întregime din celule microscopice de forma unor mici conuri, iar retina înconjurătoare constă din mici 
bastonaşe, mult mai sensibile. Chiar şi observatorii experimentați vor fi uimiți de acest efect, într-atît 
ne-am obişnuit să ne abatem involuntar privirea de la stea pentru a o vedea mai bine. 

Recent, acestui fenomen i s-a dat o altă explicație". Sensibilitatea aparent mai mare a periferiei 
retinei a fost atribuită unor slabe şi continue mişcări pe care ochiul le efectuează cînd privirea nu este 
îndreptată direct asupra izvorului de lumină: imaginea trece atunci peste o serie de celule vecine şi 
excitaţiile se întăresc reciproc. Dacă privirea ar fi fixată, sensibilitatea centrală şi periferică ar fi 
aproape identică. 

E interesant de urmărit cum se adaptează ochiul nostru la întuneric. Cînd ieşim dintr-o cameră 
bine iluminată şi ajungem în întunericul nopții, pupila se măreşte treptat şi atinge diametrul maxim în 
aproximativ un minut, începînd din acest moment vedem stelele de mărimea a 3-a sau a 4-a (dacă ne 
fixăm cu atenţie privirea asupra lor). La periferia retinei însă, percepem, stele din ce în ce mai slabe, 
pînă ce, după o jumătate de oră, atingem din nou limita. De aici rezultă că bastonaşele se adaptează la 
întuneric spre deosebire de conuri care rămîn nemodificate”. În cazul unor cîmpuri luminoase întinse, 
procesul se desfăşoară altfel. 

Merită să încercaţi sa urmăriţi în zori o stea sau o planetă strălucitoare (de exemplu Venus). Pe 
măsură ce creşte luminozitatea cerului, punctul luminos se distinge tot mai greu; cel mai interesant este 
că adeseori el scapă vederii noastre numai pentru că nu privim în direcţia bună: cău-tînd-o din nou, 
steaua devine iar clar vizibilă. Putem efectua aceeaşi experiență urmărind cu privirea pe cer o ciocîrlie 
care cîntă. 

Dacă privim atent, reuşim adeseori sa urmărim planeta Venus pînă în zori şi apoi s-o vedem 
toată ziua. Cîteodată această experiență reuşeşte şi cu Jupiter, deşi acest lucru este mult mai greu; 
numai în cazuri excepționale îl putem urmări pînă în momentul cînd Soarele ajunge la 10° înălțime. 
Marte poate fi văzut numai atunci cînd Soarele este aproape de orizont. Timpul cel mai potrivit pentru 
efectuarea acestor observaţii este acela cînd planeta se află aproape de Lună, care serveşte ca un reper 
foarte bun pentru găsirea pe cer a punctelor luminoase slabe. Nu contrazic, oare, aceste observaţii 
concluzia despre sensibilitatea relativ redusă a petei galbene, la care am ajuns pe baza experienţelor cu 
stelele? Nicidecum. Bastonaşele intră în acţiuni numai la o lumină foarte slabă, astfel că în timpul zile 
sînt inactive. Ziua este mai sensibilă porțiunea central; a petei galbene, iar noaptea — părțile ei 
exterioare. 


74. Experienţa lui Fechner 


Să ne alegem într-o zi cu nori uşor luminoşi un nor abia perceptibil pe fondul cerului. Dacă 
ținem în faţa ochilor o sticlă afumată sau o placă fotografică expusă uniform, norul respectiv va fi, ca şi 
înainte, abia observabil. 

Aceasta l-a dus pe Fechner la concluzia că ochiul poate distinge două străluciri dacă raportul 
dintre ele (nu diferenţa!) nu este mai mic decît o anumită valoare constantă (o strălucire este mai mare 
decît cealaltă cu circa 5%). Să repetăm experienţa cu o sticlă foarte întunecată: norul nu se mai vede şi 
toate nuanțele fine de lumină dispar. Aceasta arată că raportul a două străluciri abia diferen-ţiabile nu 
este absolut constant. 

Concluziile lui Fechner sînt sprijinite de faptul că stelele nu pot fi văzute la lumina zilei. 
Diferenţa dintre strălucirile stelei şi ale mediului înconjurător este mereu una şi aceeaşi, însă raportul 
acestor străluciri este departe de a fi acelaşi în timpul zilei şi al nopţii. Se poate afirma că, de obicei, 
impresiile noastre vizuale sînt determinate mai curînd de raportul strălucirilor. În viaţa obişnuită, 
această particularitate a vederii noastre este deosebit de importantă: datorită ei, obiectele care ne 
înconjură pot fi percepute chiar şi în condiții de iluminare variabilă. 


! Arden and Weale, „J. of Physiology", 125, 417, 1954. 
2G, Patfoort, „Arm. d'Optique oculaire", 2, 39, 1953. 


75. Peisajul la lumina Lunii! 


Dacă legea lui Fechner ar acţiona cu precizie absolută şi ochiul ar putea percepe numai 
raporturi de intensităţi, imaginea pe care ne-o formăm despre un peisaj nu ar depinde de faptul dacă 
privim peisajul la lumina Lunii sau la lumina zilei. La lumina Lunii, intensitatea luminii este de mii de 
ori mai mica, însă obiectele sînt iluminate în acelaşi mod, iar sursa de lumină are practic aceeaşi formă 
şi se află în aceeaşi poziție. 

De aici reiese că legea lui Fechner îşi pierde valabilitatea cînd strălucirile sînt foarte slabe. 
Observând un peisaj, într-o noapte cu lună, acordaţi atenţie deosebirilor dintre iluminarea de zi şi de 
noapte. Lucrul cel mai caracteristic constă în aceea că toate regiunile care nu sînt iluminate complet de 
Lună sînt aproape uniform de întunecate, în timp ce ziua strălucirea acestor regiuni diferă apreciabil. 
Prin aceasta se explică de ce fotografia unui peisaj iluminat de Soare, făcută după un negativ subexpus, 
aminteste de un peisaj la lumina Lunii. Tot astfel, pictorii, cînd pictează un peisaj nocturn, reprezintă 
aproape totul uniform de întunecat şi datorită atenuării contrastelor, avem, în mod inconştient, impresia 
că iluminarea trebuie să fie foarte slabă (vezi, de asemenea, $ 77). 


76. Peisajul la lumina strălucitoare a Soarelui? 


Într-o zi de vară, pe țărmul mării, strălucirea este atît de puternică, încât aproape ne orbește. Şi 
aici rapoartele par mai mici decît la iluminarea obişnuită, pentru că totul apare uniform de strălucitor în 
lumina razelor solare. Şi acest efect este folosit adeseori de pictori. 


77. Valoarea de prag a rapoartelor de strălucire 


Geamurile reflectă lumina solară şi aruncă pete de lumină pe caldarîm ($8). Dacă Soarele 
iluminează şi caldarîmul, aceste pete pot fi văzute cu greu, deoarece suprafaţa caldarîmului nu este 
netedă. Pata luminoasa devine vizibilă îndată ce se mişcă puţin geamul sau cînd propria noastră umbră 
alunecă deasupra acestei pete. (Nu este oare remarcabilă această particularitate psihologică? Ochiul 
nostru este capabil sa observe fenomenele slabe, dacă ele se mişcă). Un geam reflectă 4% pe fiecare din 
suprafeţele sale, adică în total 8%, şi chiar ceva mai mult dacă razele cad oblic ($ 60). De aceea, în 
condiţii obişnuite şi fără a folosi mijloace speciale, o creştere a strălucirii cu 10% reprezintă o valoare 
de prag pentru ochiul nostru. 

Cînd privim o băltoacă mică situată în faţa unui zid iluminat de Soare, ne aşteptăm să vedem 
pe zid pata luminii reflectate. Deşi jocul benzilor de lumină se poate urmări pe zid cînd oglinda apei 
este încrețită de vînt, pata însăşi este greu de observat cînd suprafața zidului nu este deosebit de netedă. 
Astfel, o creştere a strălucirii cu 3% poate fi observată numai în condiţii foarte favorabile ($ 96) 

Staţi noaptea între două lămpi, atît de aproape de una din ele încît să dispară umbra aruncată 
de cealaltă. Determinînd distanţele la cele două lămpi, putem obţine raportul iluminărilor şi să măsurăm 
astfel diferenţa de strălucire (în procente) necesară pentru ca umbra să devină neobservabilă ($59). 


78. Obiectele albe noaptea 


În timpul plimbărilor de noapte, cînd privim obiectele de culoare deschisă ale peisajului din 
Jur, cum ar fi o şosea acoperită cu pietriş, zăpada, spuma valurilor care se izbesc de țărm, impresia 
specifică vizuală pe care o avem este puţin neobişnuită. Ele ne apar deosebit de strălucitoare, de multe 
ori mai strălucitoare decît în lumina difuză a zilei. Uneori ni se pare că ele emit lumină. Aşa s-a format 
părerea despre „fosforescența" grindinei şi zăpezii ($ 101, 254, 261). Aici joacă un rol important 
sensibilitatea bastonaşelor retinei faţă de contraste. 


79. Acţiunea voalului 


Pornim ziua la plimbare. De ce oare perdelele transparente de muselină ne împiedică să vedem 
ce se întîmplă în interiorul caselor? Aceste perdele, asemănătoare cu nişte voaluri, sînt puternic 
iluminate dinafară şi dacă obiectele care se află în cameră au numai o mică fracțiune din această 
strălucire, ele adaugă prea puţin la strălucirea uniformă a voalului pentru ca să poată fi observate. 
Aceasta este o aplicaţie a legii lui Fechner ($74). 

Noaptea, cînd în cameră este aprinsă lumina, se vede bine prin perdea. Partea dinspre noi a 


'H. Helmholtz, Optisches uber Malerei (Populare Wiss. Vortrăge) 1871-1873. 
? H. Helmholtz, op. cit. 


perdelei este practic neiluminată şi măreşte numai cu puţin iluminarea datorită obiectelor care se află în 
cameră şi care au o strălucire diferită. 

Pentru cine priveşte din camera afară, efectul este, în ambele cazuri, contrar. Acelaşi fenomen 
îl întîlnim atunci rînd un avion, clar vizibil la lumina Lunii, dispare brusc îndată ce încep să lumineze 
reflectoarele. Aerul aflat între ochiul nostru şi avion, fiind iluminat de razele orbitoare, ne împiedică să 
observăm contrastele de lumină slabe. 


1 80. Geamurile colorate 


Poeziile sînt ferestre colorate! 
Dacă te uiţi în biserică de-afară 
E totul tulbure şi întunecos... 
Dar poftiţi, mă rog, înlăuntru o dată, 
Şi salutaţi capela sfinta. 
Lumina în toate se împlîntă, 
Podoabele strălucind va încîntă 
Şi orice rază-i fermecată... 
(Goethe, Parabole) 


Acest fenomen ne atrage imediat atenţia. Chiar şi geamurile vopsite în culori foarte vii îşi 
pierd strălucirea dacă le privim dinafară bisericii. Tocmai aceste geamuri difuzează lumina (ca şi 
perdelele), deoarece de obicei ele sînt acoperite de praf şi au multe asperităţi şi neregularități. Lumina 
strălucitoare care cade asupra lor dinafară este în mare măsură reflectată înapoi şi le dă o nuanţă 
generală cenuşie, pe care razele foarte slabe, reflectate de obiectele din interior, aproape că nu sînt 
observate. 


81. Stelele în amurg şi la lumina Lunii! 


„Stingerea" stelelor în lumina zilei constituie de asemenea un efect de „voal". Seara putem 
observa cum apar pe cer stelele, la început cele mai strălucitoare, apoi treptat cele mai puţin 
strălucitoare şi, în sfîrşit, începe noaptea în toată splendoarea ei. Este foarte interesant de urmărit toate 
aceste faze de trecere. 

Pe de o parte cunoaştem strălucirea stelelor şi avem calculul intensității luminoase ($ 53), iar 
pe de altă parte ştim cum variază strălucirea cerului în funcţie de cobortrea Soarelui sub orizont ($ 59). 

Să ne îndreptam privirile asupra unei porţiuni de cer, de exemplu aceea din jurul Stelei polare, 
şi să urmărim apariția primelor stele, după care putem determina începutul amurgului. 

La început avem „faza de incertitudine"; putem vedea o stea oarecare, însă e suficient să ne 
întoarcem privirea pentru ca să nu mai putem regăsi micul punct. Această faza durează aproximativ 
cinci minute, după care steaua devine mai strălucitoare şi nu mai dispare. 


Fig. 90. Norul din faţa Lunii nu 
este suficient pentru ca observa- 
torul O să vadă stelele. 


Să notăm momentele de apariţie şi denumirile acestor prime stele. Operația nu este simplă, 
însă după cîteva seri de observaţii ne obişnuim cu tabloul bolţii cereşti şi izbutim să recunoaştem fără 
greş stelele principale. Observațiile se efectuează mai uşor în zori, deoarece atunci stelele pot fi văzute 
mai clar şi se poate stabili cu mai multă uşurinţă care dintre ele dispare treptat din cîmpul nostru vizual. 
Efectuînd astfel de observaţii la diferite faze ale Lunii, putem studia strălucirea cerului la iluminarea 


1P, Parenago, „Astron. Jurn.", 7, 203, 1930 (l.rusă); Smosarski, „Ann. Inst. Phys. du Globe", Paris, 22, 
70, 1945. 


Lunii. Vom vedea că, în timpul Lunii pline, limita stelelor clar vizibile se deplasează aproximativ cu 
două mărimi stelare. 

Observațiile asupra stelelor abia vizibile permit trasarea unui grafic care arată cum este 
distribuită luminozitatea pe cer în apropierea Lunii. 


Aproape de Luna cea minunată, 
Stelele-şi pierd uimitoarea lucire 
De cum Luna plină şi-nalță argintul 
Scînteietoarea! 

(Sappho.) 


Unui copil i se pare că este suficient ca un nor să acopere Luna pentru ca stelele să devină din 
nou vizibile. De ce nu se întîmplă acest lucru? (fig. 90). 


82. Vizibilitatea stelelor ziuă 


Ziua cerul este şi mai intens iluminat şi stelele sînt complet invizibile. Mai mult chiar, ochiul 
nostru s-a obişnuit deja cu lumina strălucitoare a zilei şi a devenit de o mie de ori mai puţin sensibil față 
de ea. 

Încă pe timpul lui Aristotel se povestea că, dacă se priveşte dintr-un puț adînc, dintr-o mină 
sau dintr-un coş înalt, atmosfera pare mai întunecată ca de obicei şi se pot observa stelele cele mai 
strălucitoare. Despre acest fenomen ciudat au scris mulți scriitori; este adevărat însă că se bazau mai 
mult pe amintirile şi povestirile altora. 

În zilele noastre nu există nici măcar un singur loc unde să se poată observa şi studia acest 
fenomen în condiții normale. Cine vrea poate încerca să facă aceasta cu ajutorul unui cilindru lung de | 
m şi cu diametrul de 5 cm. S-ar putea crede că acest cilindru slăbeşte lumina care vine din exterior şi 
care orbeşte ochiul. Aceasta însă nu este prea important, deoarece cîmpul vizual din fața noastră rămîne 
iluminat, ceea ce este hotărîtor. 

Şi mai neverosimilă este legenda că ziua se pot vedea stelele reflectate într-un lac întunecat 
dintr-o regiune muntoasă. „Observatorii" acestui fenomen, care afirmă că imaginea cerului era foarte 
întunecată, au uitat pur şi simplu că datorită reflexiei lumina stelelor scade în aceeaşi proporție. 


„Spre zori s-a făcut mai întuneric, pentru că stelele s-au stins, iar zorile care răsăreau 
încă nu puteau înlocui această pierdere de lumină". 
(Walter Scott, Waverley) 


83. Iradiația 


Cînd Soarele apune, ni se pare că în locul respectiv linia orizontului se lasă în jos (fig. 91). 

Cînd după Luna nouă apare secera lunară, iar restul discului străluceşte slab cu o lumină 
cenuşie, sîntem uimiți de faptul că conturul semilunii apare ca o parte dintr-un cerc cu raza mai mare 
decât circumferința discului cenuşiu (fig. 91). După evaluarea lui Tycho Brahe, raportul diametrelor 
celor două cercuri este de 6/5. 

Tot astfel hainele întunecate ne fac să arătăm mai slabi decît în hainele albe. 


Fig. 91. Exemple de  iradiaţie: Soarele 
apunînd și secera Lunii noi. 

Leonardo da Vinci aminteşte în scrierile sale despre acest fenomen: ,.... cînd Soarele poate fi 
văzut în spatele unor copaci fără frunze, toate ramurile lor, care se află în fața corpului solar, se 
micşorează într-atita încît devin invizibile; acelaşi lucru se întîmplă şi cu un băț, aşezat între ochi şi 
corpul solar... Am văzut o femeie, îmbrăcată în negru, cu o broboadă albă pe cap, ce părea de două ori 
mai mare decît lăţimea umerilor ei, care erau îmbrăcați în negru... Dacă privim de la o distanță mare 


crenelurile unei cetăți, ce sînt separate între ele prin intervale de lățime egală cu cea a crenelurilor, 
intervalele par mult mai mari decît crenelurile..." 


Fig. 92. Exemple de iradiaţie la ob- 
servarea firelor de telegraf. 


Deseori se poate vedea (trebuie numai să găsim direcţia potrivită de observaţie) cum două fire 
de telegraf se intersectează sub un unghi foarte mic (fig. 92a). Este interesant de remarcat că sub 
influenţa liniei duble de fire întunecate din dreapta şi stînga, punctul de intersecție dispare în lumina 
strălucitoare din jur. Dacă firele se leagănă puţin din cauza vântului, lumina albă se deplasează de-a 
lungul lor, înainte şi înapoi (fig. 92,6). Dacă, dimpotrivă, fondul este format din linii paralele 
întunecate, de exemplu acoperișuri de țiglă sau ziduri de cărămidă, se formează o imagine complet 
diferită: firele par ciudat de îngroşate şi frînte în locurile în care ele intersectează fiecare din liniile 
întunecate. Acest efect se observă şi în cazul cînd firele se suprapun peste conturul net al unei clădiri 
(fig. 92c şi d), cu alte cuvinte, oriunde o imagine dreaptă a vreunui obiect masiv taie liniile paralele. 

Cauza tuturor acestor abateri consta în aceea că imaginea care se formează în ochiul nostru 
este deformată din cauza difracției şi reproducerii imperfecte. Noi delimităm în imaginaţie porțiunile a 
căror strălucire variază cel mai rapid şi, atunci cînd marginea se şterge din cauza difracției, aceste 
limite încetează sa coincidă cu liniile geometrice reale. În cazul unor pete luminoase pe un fond 
întunecat, limita se deplasează în mod sistematic înspre exterior, şi această deplasare este cunoscută sub 
numele de „iradiaţie"”. Am dat mai sus diferite exemple de iradiaţie. 


84. Acţiunea orbitoare a luminii 


Atunci cînd intensitatea luminii este foarte mare, lumina ne „orbeşte”. Prin aceasta noi 
înţelegem două lucruri: a) apariţia în cîmpul vizual a unei surse intense de lumină, datorită căreia nu 
mai putem observa cum trebuie o parte din acest cîmp ; b) o senzație de durere sau ameţeală. 

Un exemplu de acţiune orbitoare în primul sens îl constituie acţiunea farurilor unui automobil 
care se îndreaptă spre noi. Nu mai deosebim copacii de-a lungul şoselei şi nu lipseşte mult ca să ne 
lovim de ei. Privind mai atent, observăm că totul este acoperit de o ceaţă luminoasă, mult mai intensă 
decît contururile neclare ale copacilor şi ale altor obiecte vizibile noaptea. Această ceață care cuprinde 
totul este determinată de difuzia razelor în mediul refractant al ochiului care este totdeauna suficient de 
granulos şi neomogen. Se pare chiar că lumina orbitoare pătrunde în ochi nu numai prin pupilă, ci 
parțial şi prin cornee!. 

A doua senzație, produsă de acțiunea orbitoare a luminii, apare deosebit de evidentă, dacă 
privim cerul la amiază. Căutăm să ne adăpostim la umbră pentru a nu privi direct spre Soare. Cu cît 
privirea noastră este mai aproape de acest corp ceresc, cu atît mai supărătoare este lumina lui puternică 
şi dacă mai există şi nori albi, strălucirea poate fi cu greu suportată. Este interesant cît de diferită este 
sensibilitatea oamenilor în privinţa acestei senzaţii de durere. 


! Vezi G. A. Fry şi M. Alpern, „J. Optic. Soc. Amer.", 48, 189. 1953. 


VII. Culorile 


„Tot ce e viu aspiră spre culoare" 
(Goethe, Farbenlehre) 


În timpul observaţiilor descriem de nenumărate ori culorile fenomenelor naturii. În majoritatea 
cazurilor folosim pentru denumirea culorilor termeni ca roşu, portocaliu, galben etc., iar pe măsura 
necesităților adăugăm: saturat, nesaturat, palid. Cu ajutorul acestor adjective caracterizăm culorile cu 
toate nuanțele lor. Cînd vorbim despre strălucirea unei culori (întunecată sau luminoasă), avem în 
vedere densitatea ei, care nu modifică nuanța. 


85. Amestecul de culori 


Privind prin geamul unui vagon de cale ferată, putem vedea nu numai priveliştea care se 
deschide în fața noastră, dar şi imaginea slabă a peisajului care se perinda în faţa geamului opus. Aceste 
două imagini se suprapun, ceea ce provoacă un amestec al culorilor. Reflexia cerului albastru face ca 
verdele cîmpiilor să apară verde-albastru, iar lumina combinată devine mai palidă şi mai puţin saturată, 
ceea ce este caracteristic, în general, pentru amestecul de culori. 

Geamurile vitrinelor din magazine se fac adeseori fără rame şi, de aceea, dintr-un punct O 
putem vedea prin geam partea interioară a pervazului A şi, în acelaşi timp, reflexia părţii sale exterioare 
B (fig. 93). Dacă A şi B sînt colorate diferit, avem un exemplu minunat de culori amestecate şi o dată 
cu deplasarea ochiului în sus-şi în jos, culoarea combinată se va apropia de culoarea pervazului A sau 
de aceea a pervazului B. 

Aceasta demonstrează totodată că geamul reflectă mai multă lumină la unghiuri de incidență 
mai mari. 

Natura amestecă şi într-un alt mod culorile pentru noi. Din depărtare, florile de pe o pajişte au 
o singură nuanță; păpădiile pot dă, pe iarba verde, un amestec de galben-verde. Merii şi perii care 
înfloresc, un alb-murdar (chiar alb-murdar!); acest amestec de culori apare de la petalele albe şi roz, 
frunzele verzi, staminele roşii la peri şi galbene la meri etc.... 

Fig. 93. Amestecul de cu- 
lori observat în vitrina 
unui magazin. 


Vilele moderne sînt adeseori acoperite cu ţigle de diferite culori, însă, din depărtare, vedem o 
singură culoare, neputînd să deosebim diferitele componente. Fizicienii explică acest amestec de culori 
prin aceea ca în ochiul nostru imaginea fiecărui punct luminos are dimensiuni finite (vezi şi $ 69) şi 
petele de culori diferite se suprapun. Pictorii pointilişti! s-au folosit de acest fapt fiziologic. 


! Pictorii aparţinînd şcolii pointiliste redau culorile prin mici tuşe separate în formă de puncte. Tehnica 
pointilistă a fost folosită în special de pictorii impresionisxti de la sfîrşitul secolului al XIX-lea şi 
începutul secolului XX. — N.R. 


86. Reflexiile şi jocul de culori 


În cartea sa despre pictură, Leonardo da Vinci serie: „Dacă vei picta un obiect alb înconjurat 
de o mare cantitate de aer, fii atent la culorile obiectelor care stau în fața ta, pentru că albul în sine nu 
are nici o culoare, însă se colorează parțial şi trece în culoarea care este în fața sa. Dacă vei vedea, într- 
un loc deschis, o femeie îmbrăcată în alb, partea care este îndreptată spre Soare va avea o culoare atît 
de luminoasă, încît privirea ei îți va produce chiar o oarecare durere; e ca şi cum ai privi însuşi Soarele. 
Iar acea parte a ei care este îndreptată înspre aerul iluminat de razele solare, care pătrund în el şi se 
împletesc cu el, va bate în albastru, datorită faptului că aerul, în sine, este albastru. Dacă însă în 
apropiere se va găsi o pajişte, iar femeia se va afla între pajiştea iluminată de Soare şi însuşi Soarele, 
vei vedea că acele părți ale îmbrăcămintei care pot fi văzute dinspre pajişte vor fi colorate de razele ce 
reflectă culoarea acestei pajiști". 


87. Culorile soluţiilor coloidale ale metalelor. Geamurile violete 


În unele case vechi, geamurile au o strălucire violetă foarte frumoasă. Aceasta se datoreşte 
iradierii îndelungate, de ani de zile, a sticlei de către Soare. În prezent, acest proces de colorare poate fi 
realizat mult mai repede iradiind geamul cu radiaţia intensă a unei lămpi de cuarț. Culoarea violetă 
poate fi atribuită cantităților infime de mangan care formează în sticlă o soluţie coloidală. Nuanţa 
acestei culori depinde nu numai de proprietățile optice ale metalului, dar şi de dimensiunile 
particulelor. La încălzire, culoarea violetă dispare. 

După mărturiile lui Faraday, pe vremea lui, sticla căpăta o culoare intens violetă după ce era 
expusă luminii solare timp de şase luni. Această colorare se produce cel mai repede în regiunile de 
munte. 


88. Culoarea tuburilor cu descărcare luminescentă; absorbția luminii în gaze 


Luminile numeroaselor reclame colorate, care dau noaptea oraşelor un aspect fantastic, provin 
de la tuburi de sticlă umplute cu un gaz foarte rarefiat în care se produc descărcări electrice. Culoarea 
portocalie se obţine de la tuburile cu neon, cea albastră, respectiv verde, de la cele umplute cu vapori de 
mercur şi făcute din sticlă albastră, respectiv verde, pentru a slabi cealaltă componentă a culorii 
mercurului; în sfîrşit, culoarea galbenă se obține de la tuburile din sticlă galbenă umplute cu heliu. 

Interesant este cum se modifică culoarea descărcării în tuburile drepte albastre. Dacă privim 
de-a lungul axei tubului, stînd aproape de el, culoarea va fi albastră-violetă; dacă privim însă 
perpendicular, ea va fi mai curînd albastră-verde. Aceasta se explică prin faptul că lumina emisă de 
mercur care trece prin sticla tubului este compusă, în special, din trei radiații — violetă, albastră şi 
verde, prima fiind cea mai slabă. Emisiunea lor simultană, printr-un strat subțire de gaz, dă ochiului 
nostru o senzaţie de albastru-verde. Dacă privim însă printr-un strat foarte gros de gaz, de exemplu de-a 
lungul tubului, lumina de la capătul îndepărtat trebuie să parcurgă un drum lung prin vaporii de mercur, 
înainte de a ajunge în ochiul nostru. Pe acest drum, lumina verde este absorbită mult mai puternic decît 
cea albastră, astfel că raportul dintre radiaţii se modifică simţitor şi, în mod corespunzător, se schimbă 
şi culoarea. 


R 


f 
7 
Fig. 94. Tranzițiile electronice în- 
tr-un atom de mercur, care deter- 
mină spectrul său vizibil. 


Liniile verzi, albastre şi violete ale mercurului formează împreună un triplet care apare în 
urma tranzițiilor dintre nivelele “P şi °S (fig. 94). Liniile verzi şi violete se formează, urma tranziţiilor 
pe nivelele metastabile `P şi “Po de pe care electronul nu mai poate sări uşor pe nivelele energetice mai 
joase. De aceea, numărul de atomi care au electroni pe aceste nivele este anormal de mare şi absorbția 
este foarte intensă. 

Din aceleaşi motive, dacă privim de-a lungul unor tuburi verzi, ele capătă o nuanță gălbuie. Şi 
aici sînt deosebit de intense două radiaţii, şi anume: liniile verzi şi galbene ale mercurului. Din nou 
observaţiile noastre confirmă că din această pereche radiaţia verde este mai intens absorbită. 


89. Efectul lui Purkinje. Conurile şi bastonaşele 


Leonardo da Vinci a observat că „verdele şi albastrul îşi intensifică culoarea în semiumbră, iar 
roşul şi galbenul cîştigă în culoare în regiunile iluminate, şi acelaşi lucru se întîmplă cu culoarea albă". 

Remarcaţi ziua contrastul dintre roşul aprins al muşcatei de la bordura gazonului şi fondul de 
frunze verzi întunecate. 

În amurg şi seara tîrziu, acest contrast este complet inversat: florile par acum mult mai 
întunecate decît frunzele. Se poate să vă mire comparaţia dintre strălucirea culorii roşii şi cea a celei 
verzi, totuşi deosebirile sînt aici atît de evidente, încît nu este posibilă nici o îndoială. 

Dacă într-o galerie de pictură sînt expuse tablouri în care predomină albastrul şi roşul, acestea 
la lumina zilei par să aibă aceeaşi strălucire, în amurg însă se poate observa că albastrul devine mai 
strălucitor într-atît, încît ai impresia chiar că luminează. 

Toate acestea sînt exemple ale efectului Purkinje care provine de la faptul că, la iluminarea 
normală, ochii noştri văd prin intermediul aşa-numitelor „conuri”, iar la lumină foarte slabă, prin alte 
celule ale retinei — „bastonaşele”. Primele sînt mai sensibile la culoarea galbenă, celelalte la cea 
albastră-verde şi prin aceasta se explică modificarea raporturilor de strălucire a obiectelor diferit 
colorate, atunci cînd variază iluminarea. Bastonaşele ne dau impresia de lumină şi nu de culoare. 

Îndepărtaţi-vă de luminile oraşului. La început, noaptea vi se pare foarte întunecată; după câtva 
timp, cînd ochii vi se obişnuiesc cu întunericul (intră în funcţiune bastonaşele), începeţi să distingeți 
împrejurinule. Priviţi o hîrtie intens colorată — ea vi se pare incoloră. O foaie de hîrtie roşie vi se pare 
neagră, iar una albastră sau violetă pare albă-cenuşie. Aţi devenit insensibil la culoare! 

În timpul acesta, pe cer apar mii de stele strălucitoare. Dacă le privim fix, majoritatea lor 
dispar şi rămîn numai cele mai strălucitoare, care ne apar ca nişte mici puncte luminoase ($ 73). Aceste 
observaţii se pot face cel mai bine în timpul nopților întunecoase, dar şi la lumina Lunii peisajul devine 
pentru noi, dacă ne putem exprima astfel, „un peisaj de bastonaşe”. 


90. Culoarea unor surse de lumină foarte strălucitoare se apropie de alb 


În oraşe sau sate putem observa adeseori cum se reflectă în apa canalelor diferite surse de 
lumină, formînd benzi luminoase ($ 17). Este uimitor cu cîtă uşurinţă se sesizează acum deosebirile în 
culoare dintre felinarele cu gaz şi cele electrice, în timp ce privite direct ele arată aproape la fel de albe. 
Deosebirile de culoare devin, de asemenea, mai evidente, atunci cînd felinarele sînt privite prin ceață 


sau printr-un geam aburit. Dacă însă lumina este concentrată într-un singur punct foarte strălucitor, 
datorită proprietăţii curioase a ochiului nostru, culoarea sursei se apropie de alb. 


91. Impresia produsă de un peisaj privit prin sticle colorate 


În lucrarea sa, Teoria culorilor, Goethe spune că galbenul „bucură ochiul, face să-ți crească 
inima, îţi înviorează spiritul şi simţi de îndată căldură". Multora le vine să rîdă cînd se uită printr-o 
sticlă galbenă. Culoarea albastră „prezintă totul într-o lumină mohorîtă”. Roşul „dă peisajului un aspect 
înfricoşător”. Verdele arată foarte nenatural, înainte de toate pentru că cerul este foarte rar verde. 
Vaughan Cornish a încercat să împartă culorile din natură în cele care dau senzaţia de „cald" şi cele 
care dau senzaţia de „rece”. El a găsit că roşul, portocaliul, galbenul şi galben-verdele aparțin primei 
categorii, iar albastru-verdele, albastrul şi violetul celei de-a doua. 


92. Observarea culorii cu capul aplecat 


Pictorii ştiu de mult timp că un peisaj pare mai viu şi mai bogat în culori dacă, întorcîndu-ne la 
el cu spatele, ne aplecăm şi-l privim printre picioarele desfăcute. Se bănuieşte că senzaţia mai ascuţită 
de culoare este legată de valul de sînge din cap. 

Eu obțin efectul respectiv, aplecînd corpul într-o parte şi ţinînd capul orizontal. Din această 
poziţie se poate vedea foarte bine umbra Pămîntului ($ 213). 

Vaughan Comish afirmă că acelaşi efect poate fi obţinut stînd culcat pe o parte. El atribuie 
aceasta faptului că supra-aprecierea cunoscută a distanțelor verticale este neutralizată ($ 125) şi 
nuanțele trec într-un mod mai accentuat una într-alta. Rămîne de clarificat dacă această explicaţie este 
valabilă şi pentru efectul mult mai puternic care apare atunci cînd privim un peisaj din poziţie aplecată. 


7 În legătură cu percepţia psihologică a culorilor şi nuanţelor naturale vezi V. Cornish, Scenery and the 
Sense of Light (Cambridge, 1935); Kandinski, uber des geistige in der Kunst (Munchen, 1933); B. J. 
Konwer, Colours and their Character (Hag, 1949). 


VIII. Imaginile consecutive şi fenomenele de contrast 


93. Durata senzațiilor luminoase 


Călătorim cu trenul şi pe lîngă noi trece un alt tren. Cîteva secunde vedem peisajul prin 
geamurile acestui tren şi îl vedem, foarte bine aproape fără clipiri, doar cu o uşoară micşorare a 
strălucirii. 

Viteza de mişcare a trenului este de aproximativ 17 m/s, deci viteza relativă a celor două 
trenuri care merg în direcţii opuse este de 34 m/s. 

Să presupunem că ferestrele coincid după intervale de aproximativ un metru. Imaginile se 
întrerup sistematic timp de 0,03 s, ceea ce practic noi nu observăm, astfel încît impresia luminoasă se 
păstrează. Stînd pe peron, putem privi prin geamurile unui tren care trece în viteză sau să vedem 
peisajul reflectat în aceste geamuri. Dacă privim drept înainte, imaginea va fi văzută fără clipiri. În 
acest caz durata senzaţiei vizuale este de 0,06 s. 

Să încercăm să stabilim cît de des trebuie să alterneze imaginile întunecate şi luminoase pentru 
ca să dispară clipirea. În acest scop să mergem de-a lungul unui gard înalt şi lung, iuţind paşii, astfel 
încât iluminarea să pară constantă şi străduindu-ne în acelaşi timp să privim prin gard mereu în aceeaşi 
direcţie. 

Viteza la care dispare clipirea depinde de raportul strălucirilor imaginii întunecate şi 
luminoase, precum şi de raportul dintre durata de iluminare şi durata de umbrire. Desigur, în realitate, 
senzația luminoasă nu dispare brusc, ci slăbeşte treptat. Procesul continuu de intensificare şi slăbire a 
senzațiilor luminoase la cinema trebuie să fie, de aceea, foarte complex. 

Un exemplu cunoscut îl constituie căderea fulgilor de zăpadă. 

Leonardo da Vinci a observat: „Fulgii de zăpadă par să cadă mai repede în apropierea noastră 
şi mai lent în depărtare. Cei dintii par să se unească, formînd un fel de fir alb, iar ultimii rămîn 
separați". 

Picăturile de ploaie care cad mult mai repede decît fulgii, se alungesc totdeauna sub formă de 
linii lungi şi subțiri. Îmi amintesc însă de un caz cînd s-au putut vedea în aer picăturile izolate de 
ploaie. Aceasta s-a întîmplat pe la amiaza unei zile de vară cînd a început o ploaie însoţită de furtună, 
însă jumătatea cerului rămăsese neacoperită de nori, iar razele Soarelui iluminau, puternic picăturile de 
apă. Fîşia de ploaie trecea chiar prin umbra aruncată de case. Aceasta se întîmpla la vreo 40 m 
depărtare de mine. Dincolo de fîşia de ploaie urma o bandă îngustă de cîțiva metri, luminată de Soare, 
după care începea fondul întunecat al unui grup de copaci. În fişia iluminată de Soare se puteau vedea 
picături de ploaie mari şi strălucitoare, şi întrucît această fişie se află la o distanță destul de mare de 
mine, am văzut cum cădeau aceste picături luminoase, asemănătoare unui stol de păsări care coboară. 


94. Fenomenul de „gard"” 


Spiţele unei roți care se roteşte rapid au o formă cu totul neaşteptată dacă le privim printr-un 
gard. Oricât de bizar ar părea, desenul este simetric, astfel încît nu putem să determinăm direcţia de 
rotație (fig. 95) şi, deşi roata are o mişcare rapidă de translație şi rotaţie, imaginea observată este practic 
imobilă. Acest fenomen apare destul de clar, dacă privim printr-un gard roțile mari ale unei locomotive 
care frînează. Impresia este deosebit de puternică atunci cînd coroana roții este luminată mai intens 
decît spiţele, iar fantele dintre şipcile gardului sînt înguste. 

Efectul nu se observă însă dacă privim prin gard o roată care se învîrteşte stînd pe acelaşi loc; 
trebuie neapărat ca mişcarea de rotație să fie însoțită şi de o mişcare de translație. 


Fig. 95. Etectul de „gard“: o roată 
care se rostogoleşte, văzută prin- 
tr-un gard lung. 


În explicarea acestui fenomen pornim de la faptul că observatorul, urmărind roata, leagă de ea 
tot ceea ce vede. Aceasta este o condiţie necesară, care este satisfăcută datorită modului de iluminare 
descris mai înainte. Să presupunem că roata se învîrteşte în jurul unui punct fix O, iar fantele din gard 
se deplasează uniform în faţa ei (fig. 96, a). Să presupunem că, în poziţia inițială, o fantă oarecare 
intersectează o spiță dată în punctul A; atunci prin fantă se va vedea o parte a spiţei, situată lîngă A. 
Puțin timp după aceea, spiţa va trece deja pe linia OB, iar fanta se va deplasa astfel, încît ele se vor 
întâlni în punctul B; mai tîrziu, punctul de intersecţie se va deplasa în C. În acest fel, punct cu punct se 
trasează curba ABCO. Prin urmare, orice linie observată va fi locul geometric al punctelor în care 
vedem un timp foarte scurt intersecţia unei anumite fante cu o anumită spiță. 


Fig. 96. Efectul de „gard.“ 


Datorită inerţiei senzaţiei vizuale, ni se pare că vedem simultan întreaga curbă, cu condiția ca 
roata să se învirtească suficient de rapid. 

Fiecare spiță următoare, trecînd, la rîndul ei, pe lîngă aceeaşi fantă, descrie o curbă care 
aparţine aceleiaşi familii, însă care are un alt parametru; aceasta înseamnă că în fața ochilor noştri apare 
imaginea în întregime. Dacă spița următoare şi fanta următoare ocupă locul corespunzător celor 
precedente în acelaşi interval de timp, atunci, evident, va fi trasată aceeaşi serie de curbe şi întreaga 
imagine va apare imobilă. Dacă însă distanțele dintre fante nu satisfac pe deplin această condiţie, 
fiecare spiţă va ajunge fantele ceva mai devreme sau ceva mai tîrziu. În acest caz, fiecare curbă se 
transformă într-o altă curbă a aceleiaşi familii, cu un alt parametru. Vom vedea atunci imaginea depla- 
sîndu-se încet în direcția rotației sau în direcţia contrară, însă aceasta nu este o rotaţie a întregii imagini, 
deoarece ea rămîne simetrică față de verticală. Este posibil, în sfîrşit, ca distanţele între fante să fie mult 
mai mari sau mult mai mici, de exemplu de două ori mai înguste. În acest caz, vom vedea de două ori 
mai multe curbe decît numărul de spiţe existente şi dacă intervalele se succed regulat, imaginea devine 
din nou imobilă. 


Din cele spuse reiese clar că de cele mai multe ori apar imagini care variază lent. Dar, de 
obicei, gardul este atît de scurt, încît tot fenomenul durează numai o secundă sau mai puțin, astfel încît 
cu greu reuşim să observăm vreo modificare. Eu personal nu am reuşit decît foarte rar să observ acest 
lucru. 

Este uşor să deducem ecuația familiei de curbe. Să alegem axele de coordonate aşa cum se 
vede pe fig. 96, b şi să notăm cu litera v viteza fantelor în gard. Fie a — înclinarea iniţială a razei 
vectoare (adică a spiţei) faţă de axa x, iar a — înclinarea după intervalul de timp t. Atunci coordonatele 
punctului de intersecție a spiţei cu fanta la momentul t vor fi: 


x=vt x=xtga. 

Folosind relația existentă între mişcarea de rotație şi mişcarea de translație, obținem: 
vt=au—0p sau  x=r(a—op),undereste lungimea unei spiţe. 

Eliminînd pe a, deducem ecuaţia familiei de curbe 

y =x te (x/r + ao) 


Din această expresie rezultă că y rămîne neschimbat cînd ao şi x îşi schimbă simultan sensul 
ceea ce înseamnă simetria imaginii față de axa y. 

Un cititor mi-a comunicat că observă acest fenomen neobişnuit de fiecare dată cînd merge cu 
bicicleta pe şosea alături de un alt ciclist şi se uită prin roata bicicletei acestuia la pavajul şoselei. 

Figuri mai complicate apar cînd prin una din roțile mari ale unei căruțe privim cealaltă roată. 
Dacă privirea se abate puţin spre dreapta sau spre stînga, astfel încît o roată nu o mai acoperă complet 
pe cealaltă, se observă curbe din cele mai neobişnuite. Aceste curbe, observate de Faraday şi care îi 
aminteau de forma liniilor de forță magnetice, sînt locul geometric al punctelor de intersecție a două 
spiţe. 

Este, de asemenea, interesant de observat două roți aşezate una în spatele celeilalte, care se 
rotesc cu aceeași viteză în direcţii opuse. Această imagine poate fi văzută deseori la gura minelor. Ni se 
pare că vedem o singură roată şi că ea este în repaus; dacă fiecare roată are n spiţe întunecate pe fondul 
cerului, roata aparentă pare să aibă 2 n spiţe luminoase. Uneori, imaginea se roteşte puţin într-o parte 
sau în alta: aceasta se datoreşte micilor variaţii ale vitezelor de rotaţie ale roților. Fenomenul a fost 
observat încă de Faraday. 


95. Sursele de lumină care pîlpîie 


Printre reclamele luminoase care se văd noaptea în marile oraşe cel mai mult ne atrag atenţia 
tuburile portocalii cu neon. Ele sînt alimentate cu curent alternativ cu frecvență de 50 Hz. Aceasta 
înseamnă că intensitatea luminii variază de 100 ori într-o secundă, deoarece unui ciclu îi corespund 
două maxime luminoase. Frecvența de pîlpîire este atît de mare, încît de obicei nici n-o observăm. 

Dacă, însă, în fața tubului cu neon aprins mişcăm înainte şi înapoi un obiect oarecare 
strălucitor, urma sa luminoasă apare sub formă de benzi. Cu cît obiectul se mişcă mai repede, cu atît 
benzile sînt mai clare. Numărul benzilor permite sa determinăm frecvenţa curentului alternativ. Dacă, 
de exemplu, învîrtim un foarfece strălucitor astfel încît să descrie un cerc de 4 ori pe secundă şi urma 
luminoasă să dea 12 maxime, atunci frecvenţa impulsurilor curentului va fi egală cu 12 X 4 = 48, iar 
frecvenţa curentului alternativ va fi de 24 Hz. 

Fig. 97. Observarea pilpiirii rapide a 
luminii lămpilor electrice. 


Această experiență poate fi efectuată şi prin reflexia sursei de lumină într-o oglindă sau o 
bucată de sticlă (de exemplu, geamul unui ceas de mînă); putem, de asemenea, să descriem, cu 
lentilele: ochelarilor, mici cercuri în fața ochilor (vezi § 47). În sfirşit, pîlpîirea poate fi observată cu 
ochiul liber, dacă ne aţintim privirea asupra unui punct oarecare aproape de tubul cu neon şi apoi 
schimbăm brusc direcţia privirii. În acest caz, imaginea sursei se mişcă pe retină şi fiecare maxim este 
sesizat separat. Modificarea bruscă a direcţiei de privire este un lucru surprinzător de greu. Uneori 
reuşeşte, alteori nu. Să privim, de asemenea, un bec electric alimentat cu curent alternativ. Dacă agităm 
în faţa sa un creion metalic, putem vedea clar benzile care dovedesc că lumina şi temperatura firului 
incandescent cresc uşor la fiecare impuls al curentului şi scad în intervalul dintre două impulsuri (fig. 
97). Dacă becul e alimentat cu curent continuu, nu vom vedea nici un fel de benzi. 

Dacă noaptea privim, prin fereastra unui tren, lămpile de sodiu folosite cîteodată pentru 
iluminarea străzilor, geamul apare uneori ca şi cum ar avea nervuri. Aceasta are loc numai atunci cînd 
distanta dintre geam şi observator este de circa 2 m, iar geamul puțin umed sau aburit a fost uşor şters 
în direcție verticală, îndată ce pe aceste porțiuni ale geamului cade lumina de la felinarele îndepărtate, 
benzile devin vizibile. Aceasta se explică prin aceea că pelicula de apă nu are o grosime uniformă: 
datorită faptului că geamul a fost şters, se formează o serie de prisme subțiri cu feţele verticale şi 
unghiurile de refracție variind de la punct la punct, ceea ce produce deplasări neregulate, uneori bruşte, 
în imaginile felinarelor. Dacă lămpile de sodiu ar fi alimentate în curent alternativ, am vedea benzile la 
fel ca şi în cazul lentilelor de ochelari care sînt supuse unei mişcări rapide. 

Unul din cititorii mei a observat că, mergînd cu bicicleta pe o şosea pavată, iluminată cu lămpi 
de sodiu, vedea foarte clar desenul pavajului (aceasta se referă la liniile perpendiculare la direcția 
şoselei), ca şi cum ar fi stat pe loc deşi viteza cu care mergea era de circa 18 km/oră. Dacă viteza de 
mişcare se mărea, pavajul părea că rămîne în urmă; la o micşorare a vitezei, pavajul părea s-o ia 
înainte; probabil că lămpile erau alimentate în curent alternativ cu frecvența de 50 Hz şi astfel pîlpîiau 
de 100 de ori pe secundă. În 0,01 s bicicleta parcurgea circa 5 cm, ceea ce este aproximativ egal cu 
lăţimea unei pietre de pavaj. Imaginea unei pietre se suprapunea peste imaginea celei următoare şi deci 
desenul, în ansamblu, părea nemişcat. 


96. Frecvența limită a pîlpîirilor pentru cîmpurile vizuale central şi periferic 


Acolo unde frecvenţa curentului alternativ este joasă (20—25 Hz), putem efectua următoarea 
experienţă interesantă. Priviţi întîi un bec şi veţi vedea că lumina sa este uniformă, în timp ce peretele 
luminat de bec pilpiie. Apoi, priviţi peretele: iluminarea sa devine uniformă, însă acuma începe să 
pîlpîie becul!. 

Este clar că perceptibilitatea cîmpurilor vizuale, central şi periferic, nu este aceeaşi. Este 
posibil ca variațiile intensității luminii becului să fie foarte mici, iar pragul de sensibilitate față de 
diferenţele de intensități la cîmpul periferic să fie mai mic. Pentru a ne convinge de acest lucru, să 
descriem cu un obiect strălucitor oarecare un cerc în apropierea becului. Urma luminoasă, chiar dacă o 
privim ţintă (vezi § 82), prezintă fluctuații de luminozitate clar vizibile, cu intervale regulate. Aceasta 
înseamnă că față de diferenţele de intensitate mici, cîmpul vizual central este suficient de sensibil, însă 
pur şi simplu el nu reuşeşte să facă față ritmului fluctuaţiilor. 


! Woog, „G.R.", Paris, 16S, 1222; 169, 93, 1919. 


Cercetările de laborator au confirmat, de asemenea, existenţa acestei proprietăți a ochiului 
nostru. Remarcabil este faptul că aceste pîlpîiri nu numai că sînt observabile, dar ni se pare chiar că le 
putem număra. În mod greşit însă ne formăm impresia că frecvenţa lor nu este mai mare de 10 pe 
secundă ($ 99). 


97. Roata de bicicletă „imobilă” 


Fig. 98. lată cum arată o 
roată de bicicletă care se 
invirteşte repede. 


Roţile unei biciclete în mişcare arată aproximativ aşa cum se vede în fig. 98. Ochiul nostru 
poate să urmărească numai mişcarea acelor părți ale spițelor care sînt apropiate de centru, deoarece ele 
se mişcă mai încet. Să ne aşezăm însă în apropierea unei şosele pe care trece întotdeauna un număr 
mare de ciclişti şi să privim, în mod constant, un anumit punct de pe şosea. În momentul în care o roată 
de bicicletă apare în cîmpul vizual, vom vedea deodată foarte clar cîteva spiţe, chiar dacă bicicleta se 
mişcă foarte repede. Acesta este un fenomen surprinzător. Principalul este să privim, în mod continu 
într-o singura direcţie şi să nu urmărim cu privirea bicicleta care se apropie. 

Fenomenul se explică prin faptul că acel punct de pe roata în mişcare în care aceasta atinge 
pămîntul se opreşte pentru o clipă în momentul atingerii de pămînt (fig. 99). Capetele spiţelor lîngă 
acest punct vor fi şi ele aproape imobile, în timp ce punctele mai îndepărtate de pămînt se vor mişca 
rapid pe o curbă, datorită compunerii mişcării de rotaţie şi de translație. Prin urmare, dacă reuşim să ne 
fixăm privirea asupra unui anumit punct pe pămînt, partea inferioară a roții ne apare mai mult sau mai 
puţin imobilă. Tocmai acest lucru îl şi observăm. 

lori Traiectoria „unui punct pe circumferința unei roţi care înain- 
ia y cursul unei rotații, fiecare punct al roții se oprește pentru o 
cupa. Aceasta se întîmplă tocmai în momentul cînd punctul atinge 


pămîntul. 


Eu sînt de părere că spiţele pot fi văzute cel mai clar în momentul cînd ele apar în cîmpul 
vizual periferic. Cu siguranţă că aici intervine capacitatea noastră de a urmări modificările rapide ale 
luminii. 


98. Roata de automobil „imobilă” 


Cînd un automobil se mișcă, chiar cu o viteză redusă, spiţele roților sale nu pot fi deosebite. În 
fiecare punct dat al retinei noastre, pîlpîirea imaginilor luminoase şi întunecate are loc atît de rapid, 
încît senzațiile se suprapun; muşchii ochiului nu permit privirii noastre să descrie un con cu o astfel de 
viteză încît să poată urmări fiecare spiţă în parte!. 


' În prezent, roțile de automobil nu au de obicei, spiţe: ele sînt făcute din discuri pline cu mici tăieturi la 

Fig. 100. 
Curba de- 
scrisă de ochi 

în timpul 

mersului. 


Cu toate acestea, se întîmplă ca spițele să fie vizibile un timp infinit de mic, ca într-un 
instantaneu fotografic. De obicei, putem vedea numai cîteva spiţe, însă uneori mi s-a părut că văd clar 
întreaga roată. În acest caz, explicația dată în legătură cu roata de bicicletă imobilă nu mai este bună. 
Pentru un caz atît de surprinzător ar trebui să admitem că, în anumite momente, roata este într-adevăr 
imobilă; imposibilitatea acestui lucru este evidentă. 

În curînd însă se constată că vizibilitatea instantanee a spițelor roții de automobil apare practic 
tocmai în momentul cînd călcați apăsat pe pămînt ori vă loviți uşor pe ochelari (dacă sînteți miop) sau 
cînd întoarceți brusc capul. Nu este exclus ca, în aceste cazuri, ochiul sau direcția privirii noastre să 
sufere oscilații amortizate foarte rapide, care reproduc, uneori, cu precizie, oscilaţiile spiţelor în 
mişcare, astfel încît imaginile acestora din urmă pe retină rămîn pentru o clipă imobile. Poate că axa 
globului ocular execută nişte mişcări oscilatorii uşoare. Este oare posibil ca ochiul, fiind supus unor 
trepidaţii slabe de acest gen, sa poată efectua rotații dezordonate foarte rapide în jurul axei sale ? 

Următorul fapt poate constitui o verificare directă a teoriei vibraţiei ochiului. Dacă mergem 
noaptea cu paşi energici şi uniformi, ţinînd privirea aţintită asupra unui felinar îndepărtat, putem 
observa că lumina sa descrie la fiecare pas o mică curbă, care aminteşte, mai mult sau mai puţin, de 
aceea din fig. 100. 

Acest fenomen poate fi observat uneori dacă, stînd pe loc, privim un automobil care trece prin 
fața noastră. Fenomenul se explică prin mişcările bruşte, uşoare şi inconştiente ale ochiului. Faptul că 
deseori ochiul se deplasează sub influenţa unor mici izbituri, se confirmă dacă privim o clipă (cu mare 
băgare de seamă!) Soarele la asfințit. Imaginile consecutive sînt formate, în acest caz, din cîteva pete 
negre şi nu dintr-o bandă neagră continuă. 


99. Elicea „imobilă"” a avionului! 


Cine are ocazia să zboare cu avionul, să privească cu atenţie elicea. Cînd aceasta începe să se 
rotească, observăm o pîlpîire care apare în urma faptului că lumina fondului este întreruptă de rotația 
elicei de cîteva ori pe secundă. În curînd, rotația devine atît de rapidă, încît fondul apare uniform, 
întoarceți privirea şi uitaţi-vă la elice dintr-o parte; veți vedea din nou pîlpîirea. Dacă privirea îşi 
modifică puţin direcția, pîlpîirea devine şi mai vizibilă. Dacă închidem ochiul stîng, vedem foarte bine 
pîlpîirea cu ochiul drept; pata care pîlpîie va fi deplasată puţin înspre partea dreaptă a elicei, iar dacă 
privim cu ochiul stîng, ea va fi deplasată spre stînga avionului. Deosebit de interesant este să urmărim 
acest fenomen atunci cînd rotația elicei este ceva mai lentă, ceea ce se întîmplă, de obicei, la decolare, 
în timpul pregătirii pentru decolare etc. Dacă încercăm să numărăm pîlpiirile, în direcția centrală, vom 
număra pînă la 25 de pilpiiri pe secundă, în timp ce în cîmpul periferic abia vom găsi 10 pe secundă. 
Acest fenomen este asemănător cu acela pe care l-am observat la fluctuațiile de lumină ale unui bec ($ 
95). 


100. Observaţii asupra unei roți de bicicletă care se învîrteşte 


De obicei spiţele unei roţi de bicicletă care se învârteşte nu se văd separat, ele se contopesc 
într-un voal subţire, mai întunecat în centru şi mai luminos spre margini. Umbra roții pe o şosea netedă 
prezintă o distribuţie de lumină asemănătoare. Cît de întunecată este această umbră? Fiecare spiţă are o 
grosime de 2 mm, iar distanţa între ele la janta este în medie de 50 mm. Timpul cît este iluminat un 
punct de pe şosea depinde de raportul dintre suprafața transparentă a roții şi suprafaţa întregii roți; 


obadă (pentru amplasarea ventilului camerei), însă tot ceea ce s-a spus despre observarea spiţelor se 
referă şi la aceste tăieturi, deşi ele apar mai puţin clar. 
'H.S. Gradle, „Science", 68, 404, 1928. 


putem scrie, aşadar: 


Timpul cât este iluminată şoseaua/Timpul cît cade lumina pe roată = 50/50 + 2 = 50/52 

Fig. 101. Curbele luminoase 
sau întunecoase într-o roată 
de bicicletă în mişcare. 


După legea lui Talbot, aceasta produce asupra ochiului nostru aceeaşi impresie ca şi cînd 
umbra roții care se învîrteşte ar avea o strălucire constantă egală cu 50/52 din strălucirea şoselei 
neumbrite, însă razele Soarelui cad pe roată oblic, aşa că umbrele spițelor sînt mai apropiate între ele, 
deşi grosimea lor nu se modifică. De aici rezultă că şi la janta roții umbra va fi cu 4—8% mai 
întunecată decît fondul din jur, iar mai aproape spre centru slăbirea strălucirii atinge, probabil, 10— 
20%. Şi, totuşi, este greu de observat vreo diferenţa de strălucire, deoarece umbra întunecată a jantei 
roții subliniază prea puternic limita dintre cele două cîmpuri comparate. 


Slăbirea treptată a strălucirii spre centru este abia observabilă, fiindcă întotdeauna sîntem 
înclinați să considerăm o figură închegata, net conturată ca un tot unitar şi această tendință psihologică 
ne face să nu observăm diferenţa reală în strălucire. 

Privind mai atent, observăm însă, de obicei, unul sau mai multe arcuri luminoase în umbra 
roții (fig. 101). Deseori acestea sînt nişte curbe deschise, întrerupte. Daţi-vă jos de pe bicicletă şi priviţi 
cu atenţie locul unde se formează arcul luminos. El se găseşte la intersecția a două spiţe; într-adevăr, în 
fiecare din aceste puncte, o spiță parcă dispare şi umbrirea medie trebuie deci să se micşoreze, însă cît 
de mică este această diferenţă! Şi totuşi ochiul nostru o deosebeşte clar acum, cînd cele două străluciri 
se compară fără să existe o linie de demarcaţie între ele. Este greu de descris cum se îmbină spiţele. În 
marea majoritate, ele se unesc în grupuri de cîte patru şi aceste grupuri se repetă în jurul întregii roți. 
Punctul de intersecție a doua spiţe descrie o curbă pe care o vedem ca un mic arc luminos. După ce 
arcul se deplasează cu mai mult decît de 4 ori distanța dintre două spiţe, se formează din nou un arc 
mic. Mai mult decât atît, dacă în fiecare grup apar două intersecții, dintre care una o urmează pe 
cealaltă, acest arc mic va fi deosebit de luminos. În primul caz, el va fi cu 1 % mai luminos decît umbra 
din jur, iar în al doilea caz, cu 2%. Însă deoarece umbrele spițelor se proiectează de obicei mai 
înghesuit şi micul arc luminos apare deseori la o oarecare distanță de janta rotii, creşterea strălucirii 
este de 3, respectiv 6%. Aceste valori sînt diferențele minime de strălucire care mai pot fi percepute 
dacă cîmpurile comparate se învecinează nemijlocit. Deşi neuniformităţile şoselei, care joacă aici rolul 
de ecran, constituie o piedică serioasă, rezultatul este în concordanţă cu evaluările noastre precedente ($ 
72). 

Încercaţi să explicaţi de ce arcurile şi inelele luminoase sînt de obicei mai strălucitoare la 
capătul A al umbrei alungite a roții şi de ce imaginea apropiată de capătul A şi cea apropiată de capătul 
B nu sînt identice. 

Dacă privim nu umbra roții bicicletei noastre, ci chiar roata unei biciclete care se mişcă alături 
de noi, aceleaşi arcuri şi inele sînt mult mai clar vizibile, deoarece acum ele nu mai sînt difuze şi se 
evidenţiază foarte net (vezi $ 2). Pe un fond luminos, spițele apar întunecate, astfel încît arcurile sînt 
mai strălucitoare. Dacă însă roata este iluminată de Soare, iar fondul este întunecat, arcurile apar mai 
întunecate. 


Fără îndoială, acesta nu este încă ultimul din efectele curioase create de mişcările rapide ale 
roții de bicicletă. Dacă priviți umbra roții şi reuşiți să efectuaţi cu ochiul o mişcare circulară rapidă, 
astfel încît privirea să urmărească inconştient umbra, se poate întîmpla ca să observați brusc, pentru un 
moment, liniile nete ale spițelor (vezi $ 98). Dacă purtați ochelari, este suficientă o mică deplasare 
bruscă a lentilelor pentru ca să devină vizibile spiţele izolate, care se vor mişca în impulsuri ciudate, 
însă umbra cea mai curioasă poate fi văzută atunci cînd mergeţi cu bicicleta pe un drum pavat cu pietre. 
Cu toate că fondul este neuniform, veţi vedea clar liniile radiale, dar curbate, aproape totdeauna în 
aceeaşi parte a umbrei (fig. 102). Recunoaştem imaginea „fenomenului de gard" ($ 94). Ea se vede cel 
mai bine dacă privim umbra roții unei biciclete care se deplasează alături de noi. Este clar că liniile 
falțurilor pavajului joacă rolul fantelor gardului şi este foarte probabil că în aceste condiţii observatorul 
priveşte fix însăşi roata. 


A 

Fig. 102. Liniile curbe în 
umbra unei roţi de bici- 
cletă care se mișcă pe un 
drum pavat cu piatră. 


In afară de curbele descrise, se poate observa cîteodată încă o curbă luminoasă specifică; ea 
poate fi văzută însă numai în cazul cînd Soarele iluminează o bicicleta cu spiţe noi, strălucitoare. 


101. Imaginile consecutive 


Ca şi drumețul ce-n fața Soarelui stînd s-asfințească, 

Plin de nesaţ îl mai soarbe din ochi în timp ce apune, 

Apoi privind pe negura unui tufiş ori pe-o stîncă 

Tot îi mai stăruie chipul în ochi, oricum s-ar întoarce, 

Joacă, îi tremură şi i s-aprinde-n culori minunate 

Astfel îi trece lui Hermann scumpa imagine — a fetei pe dinainte... 
(Goethe, Hermann şi Dorotheea, cîntul VII) 


În timpul acestor observaţii fiți foarte prudenţi! Nu vă obosiţi prea mult ochii! Nu efectuaţi 
mai mult de două experienţe una după altă! 

Priviţi cu atenție Soarele care apune şi apoi închideţi ochii. Imaginea consecutivă constă din 
mai multe cercuri mici şi aceasta arată că ochiul trebuie să se fi mişcat în mici salturi chiar şi în acel 
interval scurt de timp cît a durat privirea noastră. Cercurile ne vor uimi prin dimensiunile lor mici, 
pentru că, datorită strălucirii sale foarte mari, Soarele ni se pare mult mai mare decît este în realitate; 
mărimea sa adevărată apare în imaginile consecutive. 

Deschideţi din nou ochii şi veți vedea imaginile consecutive oriunde vă veţi uita. Cu cît sînt 
mai îndepărtate obiectele pe care se proiectează aceste imagini, cu atît mai mari ni se par înseşi 
imaginile. Desigur, diametrul unghiular rămîne" totdeauna neschimbat, însă dacă ştiţi că un obiect este 
la O distanță mult mai mare decît un altul, atunci chiar dacă ele sînt vizibile sub aceleaşi unghiuri, pe 
baza experienţei zilnice, veţi ajunge în mod inconştient la concluzia că obiectul îndepărtat trebuie să fie 
mai mare. 

Pe un fond întunecat, imaginea consecutivă va fi luminoasă (imagine consecutivă pozitivă). 
Aceasta se poate observa bine, dacă închidem ochii şi îi acoperim cu mîna (ceea ce este necesar, 
deoarece pleoapele sînt parțial transparente). Pe un fond luminos, dimpotrivă, imaginea consecutivă 
„devine întunecată (imagine consecutivă negativă). O lumină foarte puternică produce probabil o 
excitare locală a retinei şi impresia se păstrează; totodată se micşorează sensibilitatea acestei porţiuni a 


retinei față de senzațiile luminoase noi. 
La Soarele cel roşu şi mare am privit 
Cu toată încordarea, cu ochiul ațintit. 
Ori-încotro, pe urmă, privirea mi-aruncam, 
Sori palizi, trişti ca moartea şi spălăciți zăream. 
De după orice lucru roiau fără-ncetare 
Dansînd în cercuri negre, în mut-amenințare, 
Săltau pe jos, pe ziduri, în aer — pînă-n nori 
Urca în veşnic zbucium acest convoi de sori. 
Piereau, lăsîndu-şi însă în inima-mi cuibar. 
Şi cel din urmă lucru zărit — ş-acum tresar! — 
A fost... o beznă parcă, deasupră-mi atîrnînd. 

Rene de Clercq, De Noodhoorn 


Sursele de lumină mai slabe decît Soarele dau imagini consecutive mai slabe. Excitarea pe 
retină se atenuează în acest caz în cîteva secunde sau chiar fracțiuni de secundă şi rămîne numai 
oboseala, astfel încît putem observa doar imaginea consecutivă inversă pe fondul luminos. 

Se povesteste că unor persoane care priviseră timp de o jumătate de oră flăcările galbene- 
portocalii ale unui foc, Luna care răsărea li s-a părut albastră. 

Lumina unui fulger în timpul unei furtuni, noaptea, ne permite uneori să observăm o imagine 
consecutivă sub forma unei linii negre, subțiri şi şerpuitoare, pe fondul unui perete alb luminat sau pe 
fondul luminii slab difuzate a cerului”. 

Dacă privim orizontul în amurg pe malul mării, la un moment dat constatăm că nu mai putem 
deosebi limita dintre cerul luminat şi marea întunecată. Aceasta se explică prin faptul că ochiul fiind 
excitat de lumină timp mai îndelungat, retina oboseşte şi acţiunea excitantă a luminii asupra ei devine 
mai slabă. Justeţea acestei concluzii poate fi dovedită uşor dacă ridicăm privirea puţin mai sus; 
imaginea consecutivă negativă a mării capătă forma unei fişii luminoase pe fondul cerului. Dacă 
coborîm privirea ceva mai jos putem vedea imaginea consecutivă, de astă dată întunecată, a cerului pe 
fondul mării”. 

Atunci cînd sursele de lumină sînt colorate, tranziţiei de la alb la negru îi corespunde tranziția 
imaginii consecutive spre culoarea complementară: roșul trece în albastru-verde, portocaliul în albastru, 
galbenul în violet, verdele în purpuriu şi invers. 

Amurgul este vremea cea mai potrivită pentru observarea imaginii consecutive; toate 
exemplele tipice ale acestor imagini date de Goethe au fost observate în orele de seara. La această oră, 
ochiul este liniştit, iar contrastul dintre lumina la apus şi întunericul la răsărit atinge valoarea maximă. 

În lucrarea sa despre Teoria culorilor, Goethe scrie: „într-o seară, intrînd într-un han, s-a 
apropiat de mine o fată drăguță. Ea avea fata extrem de palidă şi părul negru; purta un corsaj de un roşu 
aprins. M-am uitat ţintă la ea tot timpul cât a stat la o oarecare distanţă de mine. Cînd fata a plecat, am 
văzut pe peretele alb opus o față neagră, înconjurată de un nimb strălucitor şi o figură clar conturată 


într-o rochie de culoarea minunată a apei mărilor". 


102. Fenomenul Elisabetei Linne 


Elisabeta Linne, fiica marelui botanist, a observat o dată, într-o seară, o lumină emisă de 
florile portocaliii ale călțunaşului (Tropaeolum majus). S-a presupus că este vorba de un fenomen 
electric. El a fost observat de Darwin la florile unei specii de crin din Africa de sud, precum şi de 
Haggren, Dowden şi de cercetători mai vechi. Toate observaţiile se referă la amurg, la răsăritul sau la 
apusul Soarelui. Canon Russel a repetat această experiență cu gălbeneala (Calendula Officinalis) şi cu 
frasinul alb (Dictamnus fraxinella), observînd, totodată, că anumiţi oameni văd această lumină mai bine 
decît alţii. 

ŞI totuşi, se pare că acest fenomen, căruia la timpul său i-a fost consacrat un număr mare de 
lucrări ştiinţifice, trebuie atribuit pur şi simplu imaginii consecutive! Goethe a văzut imagini 
consecutive, îndreptîndu-şi privirea asupra unei cărări acoperite de nisip, după ce, în prealabil, se uitase 
timp îndelungat la flori colorate strălucitor. Bujorul, macul, gălbeneala şi safranul galben dădeau, în 
special în amurg, imagini consecutive frumoase verzi, albastre şi violete, iar sclipirile strălucitoare 
apăreau numai cînd poetul arunca o privire în lături. Tocmai la aceasta trebuie să ne şi aşteptăm în 
cazul imaginilor consecutive. 

Dacă vreţi să vedeţi clar acest fenomen, puneţi, alături de flori vii flori din hîrtie viu colorată 
şi urmăriți dacă fenomenul apare şi la acestea din urmă. 


! Nature", 60, 341, 1905 
Helmholtz, Physiologische Optik,editxia a 3-a, vol. 2, 202. 
3 Goethe, op. cit., I, 1, § 52. 


103. Modificarea culorii în imaginile consecutive 


Viteza de dispariţie a imaginii consecutive depinde de culoare, în special atunci cînd lumina 
este foarte puternică. De aceea, imaginile consecutive ale Soarelui şi ale obiectelor albe strălucitoare 
sînt colorate. Pe un fond întunecat, imaginea consecutivă capătă de obicei la început o culoare albastră- 
verzuie, iar apoi purpurie. 

„Am intrat seara într-o fierărie în momentul cînd se pusese pe nicovală o bucată de fier roşu. 
Un timp m-am uitat ţintă la ea, apoi m-am întors şi mi-am aruncat întîmplător privirea spre magazia de 
cărbuni deschisă. În faţa ochilor mei plutea o imagine purpurie uriaşă şi cînd m-am uitat din nou la 
grinzile luminoase ale clădirii, culoarea deveni pe jumătate verde, pe jumătate purpurie, după cum 
fondul era luminos sau întunecat". 

Dacă privim zăpada care străluceşte în Soare sau dacă citim o carte la lumina Soarelui, toate 
obiectele strălucitoare din apropiere par purpurii, iar în umbră toate obiectele întunecate capătă o 
nuanță verde frumoasă. Şi aici imaginea consecutivă care se vede pe un fond întunecat capătă pe fondul 
deschis culoarea complementară. Unii observatori vorbesc despre culoarea „roşu-sînge" în loc de 
purpuriu. 

Cînd mergem în direcția Soarelui care apune, peste toate locurile întunecate ale peisajului pare 
să se reverse o lumină roşiatică. Lumina Soarelui cade în ochi nu numai prin pupilă, adeseori ea 
pătrunde chiar şi prin pleoape şi cornee, devenind astfel roşie ca sîngele. Cîmpul nostru vizual este 
complet inundat de această lumină roşie generala şi noi o observăm clar de fiecare dată cînd obiectele 
din jur sînt întunecate; literele negre apar, de exemplu, roşii. Dacă trecem acum în umbră sau intrăm în 
cameră, retina noastră rămîne obosită față de culoarea roşie şi toate locurile strălucitoare par verzi. 

La observatorul care nu ia măsuri speciale de precauţie, imaginile consecutive colorate de la 
lumina albă (care pătrunde prin pupilă) se combină cu oboseala față de lumina roşie (care pătrunde prin 
cornee) şi se obține un efect complex. 

În lumina serii, literele negre apar roşii, probabil din cauză că Soarele aproape de orizont 
luminează în ochii cititorului. 


104. Contrastul obţinut la „compararea simultană” (fotografia XI) 


Luaţi o foaie de desen albă, curată şi, ținînd-o vertical, aşezaţi-vă la o fereastră care nu este 
luminată de Soare. Priviţi nu spre fereastră, ci paralel cu ea. 

În această poziţie, hîrtia va fi bine iluminată şi va fi destul de strălucitoare. Apropiaţi hîrtia aşa 
încît să acoperiți cu ea parțial cerul senin la orizont; veţi vedea că hîrtia devine de îndată neagră! Este 
clar că în această poziţie hîrtia nu este iluminată mai slab, deoarece ea se află şi mai aproape de geam. 
S-a schimbat numai fondul pe care efectuaţi experiența cu hîrtia. În prima experiență fondul era 
întunecat şi hîrtia a apărut mai luminoasă din cauza contrastului. În a doua experienţă, cînd fondul era 
mai luminos, hîrtia a apărut mai întunecată. 

Astfel de fenomene de contrast joacă un rol important în toate observaţiile din natură. 


105. Marginea de contrast la limita de separare a diferitelor străluciri 


Contururile unui şir întunecat de case pe fondul cerului mai luminos apar, în special seara, 
înconjurate de o margine luminoasă. Aceasta se poate explica admițînd că ochiul efectuează, în mod 
involuntar, mişcări uşoare şi imaginile consecutive strălucitoare ale caselor acoperă şi „luminează" 
cerul din jur. În felul acesta însă, efectul se explică numai parţial; o importanță mult mai mare o are 
slăbirea sensibilităţii acelei porțiuni a retinei care înconjoară cîmpul iluminat ($90). 

„Odată, stînd pe o pajişte, discutam cu un prieten care se afla la o oarecare distanță de mine; 
figura sa se contura pe cerul cenuşiu. Un timp m-am uitat la el fix, fără întrerupere, iar apoi, întorcîndu- 
mi puțin privirea i-am văzut capul înconjurat de un nimb strălucitor”. 

Părintele Beccaria, efectuînd experienţe cu un zmeu, a observat un mic nor luminos care 
înconjura zmeul şi sfoara de lansare. Cînd zmeul începea să se înalțe mai repede, norul părea să rămînă 
în urmă şi pentru o clipă oscila înainte şi înapoi. 

Un exemplu admirabil de contrast optic îl oferă şesurile acoperite de coline: datorită 
perspectivei aeriene, crestele colinelor devin, pe măsură ce se îndepărtează, din ce în ce mai luminoase 


! Goethe, op. cit., I, 1, § 54. 152 
* Goethe, op. cit., I, 1, § 30. 
` Ibidem. 


pentru a se pierde pînă la urmă în depărtarea ceţoasă (fotografia XII). Fiecare creastă pare mai 
întunecată de-a lungul vîrfului decît de-a lungul poalelor. Efectul este atît de convingător, încît nu se 
poate să nu-l observăm. Toate acestea nu sînt decît o iluzie optică care apare datorită faptului că fiecare 
creastă este înconjurată la vîrf de o fişie mai luminoasă, iar la poale de o fişie mai întunecată. Pentru 
demonstraţie este nevoie numai de o bucată de hîrtie (punctată pe fotografia XII) care să acopere partea 
superioară a peisajului; aceasta este suficient pentru ca efectul de contrast să dispară. 


106. Marginea de contrast de-a lungul contururilor umbrei. 


Se ştie că o bucată de carton ținută în Soare aruncă pe un ecran o umbră, iar între ea şi cîmpul 
luminos se formează o penumbră datorită dimensiunilor finite ale discului solar ($ 2). Dar ştie oare 
toată lumea că această penumbră are o margine viu luminată în zona de tranziție dintre lumină şi 
semiumbră ? 

Atunci cînd Soarele se află aproape de orizont şi, deci, nu este prea strălucitor, sa aşezăm 
ecranul la circa 4 m în spatele bucății de carton pe care o vom legăna uşor pentru a netezi eventualele 
neuniformități. Efectul se vede foarte clar. Distribuţia de lumină observată este reprezentată de linia 
plină din fig. 103. 

Înţelegeți despre ce este vorba? Distribuţia de lumină poate fi dedusă din următoarele 
consideraţii. 

În punctele succesive 7, 2, 3 ale ecranului luminat, discul solar este acoperit din ce în ce mai 
puţin de bucata de carton. Strălucirea acestor puncte este proporțională cu porțiunea neacoperită a 
discului, care se măreşte din ce în ce mai mult, şi trebuie să varieze deci conform curbei punctate din 
fig. 103. Aşadar, aici nu poate să existe o margine luminoasă; întregul efect trebuie să apară în urma 
unei iluzii optice. 


Fig. 103. Marginea de contrast 
de-a lungul limitei umbrei. Linia 
plină reprezintă distribuția 
aparentă a strălucirii, cea punc- 
tată — distribuţia reală. 


Într-adevăr, toate împrejurările favorizează această concluzie. Mach a arătat că benzile de 
contrast devin în mod obligatoriu vizibile, dacă strălucirea variază neuniform, cu alte cuvinte, dacă 
variaţia strălucirii este reprezentată grafic printr-o linie curbă şi nu o dreaptă. Benzile de contrast parcă 
întotdeauna măresc curbura. Este uşor de înțeles că lucrurile stau într-adevăr aşa, deoarece presupunem 
fie mişcări permanente slabe ale ochiului, fie o slăbire a sensibilităţii retinei în vecinătatea porțiunilor 
iluminate. 

Exemplele din $ 105 sînt şi ele în concordanţă cu teoria lui Mach; trebuie numai să atribuim 
abaterile de la curba reală a variaţiei strălucirii creşterii exagerate a curburii. 

Din timp în timp apare o posibilitate deosebită de verificare a acestei teorii, şi anume cu 
ocazia eclipselor parțiale de Soare. Repetînd experienţa în timpul eclipsei, putem obţine diferite 
variante neobişnuite de distribuţie a luminii de-a lungul marginii semiumbrei în funcţie de acoperirea 
Soarelui de către Lună şi de deplasarea umbrei aruncate de carton. Pentru fiecare din aceste variante se 
obţin benzi de contrast vizibile, care satisfac în toate cazurile legea lui Mach. Nu trebuie să ne mirăm 
dacă umbrele arată atît de neobişnuit, încît stîrnesc interesul chiar şi unor observatori ocazionali (vezi $ 


IK, Groes-Pettersen, „Astr. Nechr.", 196, 293, 1913. 


3). 


107. Zăpada neagră 


Priviţi fulgii de zăpadă care cad lin din cerul cenușiu. Pe fondul cerului aceşti fulgi par hotărît 
întunecați. Trebuie să ne amintim că culorile albă, cenuşie şi neagră diferă numai prin strălucire, iar 
măsura acesteia o constituie fondul înconjurător. În cazul considerat, toate strălucirile sînt raportate la 
strălucirea cerului, care este mult mai puternică decît am putea crede şi care este totdeauna mai mare 
decît strălucirea fulgilor de zăpadă observați de jos. Fenomenul a fost menționat şi de Aristotel. 


108. Zăpada albă şi cerul cenuşiu! 


Cerul cenuşiu uniform pare mult mai întunecat decît Pămîntul acoperit de zăpadă şi totuşi 
sîntem uimiţi, deoarece cerul iluminează Pămîntul, iar suprafaţa obiectului iluminat nu poate să aibă 
niciodată o strălucire mai mare decît sursa de lumină. Strălucirea mai mare a cerului este confirmată în 
mod neîndoielnic prin măsurători fotometrice. Dacă luăm o oglindă mică şi o aşezăm astfel, încît 
imaginea cerului să fie vizibilă alături de imaginea zăpezii, putem observa că în comparaţie cu cerul 
alb, zăpada are într-adevăr o culoare cenușie. Efectuaţi neapărat această experienţă: rezultatul ei este pe 
atît de convingător pe cît de neaşteptat! 

Şi cu toate acestea, iluzia contrastului nu dispare, deşi ştim că în realitate lucrurile stau invers. 
Hotărîtor este aici contrastul dintre zăpadă şi pădurile, tufişurile sau clădirile din jur mult mai 
întunecate. 

Tot astfel, pe o zi mohorîtă, un perete alb poate apărea mai strălucitor decît cerul. Fotografiile 
şi picturile care nu concordă cu această iluzie produc o impresie de nenatural. 


109. Contrastul de culori 


În multe cazuri cînd în jurul nostru predomină o anumită culoare, culoarea complementară 
pare mai accentuată. Uneori, aceasta se poate explica în acelasi mod ca şi marginea de contrast, şi 
anume prin mişcările involuntare pe care le efectuează în permanenţă ochiul nostru, însă un rol mult 
mai important îl joacă aici faptul că porțiunile de retină excitate de culoarea predominantă slăbesc 
sensibilitatea porţiunilor vecine faţă de această culoare. Totul se întîmplă ca şi cum ochiul nostru ar fi 
devenit mai sensibil faţă de culoarea complementară, care provoacă, în consecință, impresia de mai 
multă prospeţime şi saturație. Sub acest aspect, contrastul de culoare poate fi considerat ca un exemplu 
în plus al legii generale, conform căreia culoarea şi strălucirea pot fi apreciate numai în raport cu 
întregul complex de imagini care apar pe retină. 

Un observator a menţionat că într-o curte pavată cu calcar cenușiu, iarba care încolțise între 
pietre avea o culoare verde minunat de frumoasă, atunci cînd norii de seară aruncau pe pietre o lumină 
roşiatică abia perceptibilă”. 

Dacă mergem pe o păşune cînd cerul este relativ senin, peste tot predomină culoarea verde, iar 
trunchiurile copacilor şi potecile par roşiatice. O clădire cenuşie pare roşiatică dacă o privim printr-o 
perdea verde. Valurile mării sînt colorate într-un verde minunat în timp ce porțiunile umbrite par 
purpurii (vezi $$ 234—2367. 

În cazuri extrem de rare, planetele trec foarte aproape de stele strălucitoare. Odată steaua a, 
din constelația Fecioara, de culoare albă, apărînd alături de Marte, care era portocaliu-roşcat, părea 
colorată într-o nuanță de albastru-oțel. 

La o lampă de petrol sau la lumina roșiatică a unor lumînări, lumina Lunii sau a lămpilor cu 
arc apare verde-albastră. Acest contrast este deosebit de evident cînd sursele de lumină nu sînt prea 
intense, de exemplu dacă observăm simultan în apă imaginile Lunii şi ale flăcărilor de gaz. 

„Se părea că şi razele albastre ale Lunii aveau o strălucire nepămîntească deasupra flăcărilor 
incendiilor şi războiului" (Z). Merejkovski, Leonardo, X, cap. 8). 

Cine a privit vreodată cel puţin o jumătate de oră flăcările portocalii ale unui incendiu şi s-a 
uitat apoi la Lună a avut impresia că este albăstruie. Dacă seara ne plimbăm măcar 10 min cu un felinar 
a cărui sticlă este albastră deschisă, cerul şi pereţii caselor ne vor părea portocalii-roşietici. Fişiile 
aruncate pe Pămînt de razele solare care pătrund prin frunzişul verde al pădurii ni se par puţin roze în 

comparație cu fondul verde general al pădurii. 

Leonardo da Vinci a observat că „hainele negre fac ca faţa unui om să pară mai albă decît este 
în realitate; hainele albe o fac să pară mai întunecată, hainele galbene scot mai puternic în evidență 
culoarea ei, iar hainele roşii o fac mai palidă". 

Contrastul de culoare dispare la o diferență de strălucire mare. Aceasta se poate observa foarte 
clar seara, în amurg, cînd şirurile întunecate ale caselor se profilează la apus pe fondul cerului 
portocaliu strălucitor. La distanţă se văd numai siluete întunecate de un singur ton; toate amănuntele şi 
deosebirile de strălucire dispar. Tot astfel ne apar ramurile şi frunzele copacilor; ele se aseamănă cu o 
catifea întunecată, culorile lor naturale au dispărut (vezi $ 246). Aceasta nu poate fi atribuit faptului că 
iluminarea în sine este foarte slabă, deoarece în acelaşi timp culoarea oricăror obiecte de pe Pămînt 
poate fi distinsă clar. 

După o plimbare pe zăpadă în timpul căreia cîteva ore ne-a înconjurat numai culoarea albă şi 
cenuşie, toate celelalte culori ne par deosebit de pline şi calde. Ochii noştri „s-au odihnit de culoare". 

„De altfel, aceste fenomene se întîlnesc peste tot şi devin chiar supărătoare", spune Goethe în 
Fărbenlehre. 


110. Umbrele colorate 


Dacă un creion aşezat vertical pe o foaie de hîrtie este iluminat dintr-o parte de o luminare, iar 
din altă parte de Lună, umbrele diferă în mod surprinzător prin culoare: prima are o nuanţă albăstruie, 
iar a doua este gălbuie”. 

Există aici, de fapt, şi o deosebire fizică în culoare, deoarece în locul în care cade prima umbră 
hîrtia este iluminată numai de Lună, iar în locul în care cade cea de-a doua, numai de luminare. Deşi 
lumina Lunii este mai albă decît lumina luminării, ea nu este nicidecum albastră. De aceea, deosebirea 
reală în culoare a celor două umbre este, desigur, subliniată şi modificată de contrastul fiziologic. 

Tot astfel, putem observa noaptea deosebirea în culoare a două umbre ale noastre, dintre care 
una este aruncată de Lună şi a doua de un felinar de stradă. 

Putem să ne convingem foarte bine de măsura în care este relativă culoarea „portocalie" a 
felinarelor electrice în comparaţie cu lumina lămpilor cu sodiu, acolo unde lumina acestor două surse se 
amestecă. Umbra lămpii cu sodiu are o minunată culoare albastră; umbra felinarului este portocalie! 
Dacă sînteți iluminat numai de o lampă cu sodiu, umbra apare neagră, însă este suficient să vă apropiaţi 
de o lampa electrică obişnuită, pentru ca umbra aceasta să devină dintr-o dată mai albastră; şi invers, 
umbra neagră de la lumina electrică se transformă brusc în portocaliu atunci cînd ne apropiem de lampa 
cu sodiu. Evident, ochiul se adaptează la mediu şi înclină să considere culoarea predominantă ca albă, 
iar toate celelalte culori se estimează în comparaţie cu acest alb. 

Goethe observă că umbrele obiectelor galbene-deschise au o culoare violetă. Din punct de 
vedere fizic aceasta este, desigur, nejust, însă datorită contrastului fiziologic, acest lucru se poate 
întîmpla, de exemplu, în cazul cînd obiectul este orientat spre observator cu fața iluminată şi pentru 
acest observator umbra obiectului se suprapune peste un fond galben-deschis. 

Se poate pune întrebarea de ce umbrele aruncate la amiază de Soare sînt practic necolorate, 
deşi albastrul cerului se diferențiază foarte net de culoarea razelor solare. Explicaţia constă în aceea că 
diferenţa de strălucire a umbrei şi luminii este prea mare. Dacă însă un ecran, pe care este aruncată 
umbra, se înclină astfel încît razele solare să treacă aproape tangent față de el, contrastul de culoare va 
fi mult mai pronunțat. 

Un caz clasic îl constituie umbrele pe zăpadă ale căror culori au o puritate deosebită. Aceste 
umbre sînt albastre, deoarece ele primesc lumină numai de la cerul albastru; albastrul lor egalează 
aproape pe acela al cerului. Şi pentru că le vedem împreună cu zăpada în lumina gălbuie a Soarelui, ele 
trebuie să apară şi mai albastre. Totuşi, datorită diferenței mari de strălucire, culoarea lor nu este atât de 
distinctă cum ne-am putea aştepta. Să urmărim aceste umbre în timpul unui apus de soare, în special în 
ultimele minute înainte de dispariția Soarelui. Pe măsură ce Soarele devine portocaliu, iar apoi roşu şi 
purpuriu, umbrele devin albastre, verzi şi verzi-gălbui. Nuanţele sînt atît de pronunţate din cauză că, în 
acest timp, deosebirea în strălucire a umbrei şi a zăpezii înconjurătoare este mult mai mică decît ziuă. 
Razele Soarelui cad pe zăpadă sub un unghi foarte mic şi de aceea, lumina difuzată a cerului joacă un 
rol relativ mai important. În afară de aceasta, culorile Soarelui devin din ce în ce mai pline. 

„Călătorind odată în timpul iernii în Harz, am coborit în amurg de pe Brocken. Deasupra, ca şi 
sub mine, se puteau vedea mari suprafeţe albe de zăpadă, iar şesul era şi el troienit de nea; copacii 
singuratici, stîncile, coroanele arborilor şi masivele de piatră, totul era acoperit de brumă; Soarele 

apusese dincolo de lacul Oder. Ziua, cînd zăpada avea numai o slabă nuanţă galbenă, umbrele păreau 
de un violet pal, acum însă, cînd porțiunile iluminate băteau într-un galben dens, umbrele deveniră net 
albastre. lar cînd Soarele a dat în sfirşit sa apună şi razele sale, estompate de aer, colorau totul în jur 
într-o splendidă lumină purpurie, umbrele căpătară o nuanță verzuie, care în privinţa purității tonului 
putea să concureze cu culoarea mării, iar ca frumusețe — cu smaraldul. Fenomenul era din ce în ce mai 
viu, credeai că te afli într-o lume de basm, pentru că totul părea scăldat de aceste două culori 
strălucitoare, armonios îmbinate, pînă cînd, în sfîrşit, Soarele a apus şi priveliştii minunate i-a luat locul 
amurgul cenușiu, iar apoi noaptea senină cu Lună şi stele”!. 

Umbrele colorate pe zăpadă sînt — oricît de bizar ar părea acest lucru — un fenomen într-o 
anumită măsură psihologic”. Ziua, cînd cerul este albastru, umbrele par şi mai albastre, cu condiţia să 
nu ne dăm seama că avem în față zăpadă. O pată întunecată pe zăpadă poate fi considerată din 
depărtare şi ca „zăpadă albă în umbră" şi ca „un lac albastru”. Tot astfel, umbrele albastre de zăpadă 
apar mai albastre pe geamul mat al aparatului fotografic decît în natură, aşa încât în prima clipă nici nu 
le mai recunoaştem! Un observator care priveşte dintr-o pădure densă de conifere un tufiş îndepărtat 
acoperit de brumă este de fapt obiectiv cînd afirmă că bruma i se pare albastră; condițiile sînt aceleaşi 
ca şi cum ar privi printr-un tub ($ 192). 

Psihologii ştiu prea bine că culorile pot fi aduse la tonul lor natural dacă privim printr-un 
orificiu mic. Culorile apar atunci situate în planul acestui orificiu, însă în momentul în care ne 
închipuim obiectul în mediul său natural şi în iluminare naturală, influenţa culorii este compensată 
automat şi acelaşi obiect ni se pare în mod surprinzător identic chiar şi în condiții variabile. 

În literatura sovietică este dată o descriere foarte interesantă a acestui fenomen, văzut de ochii 
copiilor, adică de observatori care nu au idei preconcepute. Nu m-am îndoit nici o clipă că descrierea ce 
urmează este luată din viață, deşi anumite amănunte au fost, desigur, omise de autorul care scria din 
memorie. Cel puţin o parte din cer trebuia să fi rămas albastră atunci cînd cădea zăpada şi Soarele nu 
era vizibil: 

— Ia-te-uită, Galia! Dece-i albastră ninsoarea care pluteşte colo?... Ia-te-uită, ninsoare 
albastră! Albastră!... Mare fierbere între copii şi strigăte de bucurie: 

— Ninsoare albastră! Albastră... Cade ninsoare albastră!... 

— Ce albastru? Unde?... Mă-ntorsei, privii spre cîmpiile de zăpadă, spre munţii de zăpadă şi 
mă emoţionai şi eu. Era ceva cu totul neobişnuit: neaua se cernea, unduind spre noi, din toate părţile, de 
aproape şi de departe, în talazuri albastre. Şi copiii strigau cu emoție voioasă: 

— Pentru că se scutură cerul! De aia ninge albastru, nu-i aşa Galia?... 

— Albastru!... Albastru!... 

Avui încă o dată prilejul să fiu uimită de spiritul de observaţie şi de agerimea copiilor. Eu nu 
băgasem de seamă această albăstrime fluturătoare. De multe ori am savurat prima cădere a zăpezii, dar 
încă niciodată nu văzusem acest nemărginit şi străveziu Vîrtej albastru de ninsoare deasupra 
pămîntului. După toate probabilitățile, şi de-acum încolo voi mai avea ocazia să mă minunez mereu de 
ciudatele descoperiri ale copiilor şi de aceste scîntei ce scapără necontenit din micile lor capete’. 


111. Umbrele de culoare care apar de la reflexii colorate 


Obiectele colorate iluminate de Soare aruncă adeseori atîta lumină, încît apar umbre colorate 
în lumină complementară. Un carneţel de notițe este un instrument ideal pentru observarea acestor 
efecte luminoase. Deschideţi-l în unghi drept; o foaie va reține lumina venită de la cer sau de la razele 
Soarelui, iar cealaltă va prinde imaginea colorată. Dacă în faţa hîrtiei aşezaţi un creion, umbra sa va 
căpăta culoarea complementară, aşa încît creionul poate servi ca indicator foarte sensibil al culorii 
luminii incidente. Un perete colorat în verde sau un tufiş verde aruncă umbre roz; un perete galben dă 
umbre albastre (o dată ele s-au întins pe o distanță de 400 m); aceeaşi umbră a fost observată de la 
versantul unui munte de culoarea ocru. 


112. Triunghiul de contrast 


Un observator povesteşte“ că într-o noapte senina a văzut, de pe vasul său Luna, care se afla la 
20° deasupra orizontului şi care se reflecta în valuri sub forma unui triunghi luminos ce se întindea de 
la vas pînă la orizont (fig. 104). Lucrul cel mai interesant a fost acela că de la Lună pînă la orizont i-a 

apărut un triunghi asemănător, însă întunecat şi cu baza în jos. Desigur, efectul era de natură fiziologică 
şi din multe motive neadevărat. El a mai fost observat şi în cazurile cînd munţii de pe țărm aveau 
aproximativ aceeaşi înălțime ca şi Luna, dar dispărea atunci cînd triunghiul luminos inferior sau Luna 
era umbrită. Dacă observatorul îşi întorcea privirea, iar apoi privea din nou spre Lună, iluzia reapărea 
abia după cîteva secunde. Această poveste mi s-a părut atît de neverosimilă, încît ani hotărît s-o scot 
din ediţia a II-a a acestei cărți. În mod neaşteptat însă am primit o descriere a unui astfel de fenomen, 
observat lîngă Oslo şi, ceva mai tîrziu, în Olanda. El a fost reprodus şi în laborator. S-a stabilit că 
fenomenul apare dacă cerul deasupra orizontului este slab iluminat, de exemplu datorită unui fum 
subțire. 


Fig. 104. Triunghi de contrast. 


IX. Despre forma şi mişcare 


113. Iluziile optice legate de determinarea poziţiei şi direcției! 


Să presupunem că putem deosebi în cîmpul vizual două grupe de obiecte. În interiorul fiecărei 
grupe obiectele sînt aşezate fie paralel, fie perpendicular unul față de celălalt; totodată grupele sînt 
înclinate una faţă de cealaltă. În acest caz, o grupă va părea „predominantă" şi vom fi tentaţi s-o 
considerăm ca etalonul adevărat pentru determinarea direcțiilor orizontale şi verticale. 

Dacă se întîmplă ca un tren să se oprească sau să-şi încetinească mersul la o cotitură şi, 
datorită acestui fapt, vagonul se înclină într-o parte, toți stîlpii, casele şi turnurile ni se par înclinate în 
direcţia opusă. Noi ne dăm seama de poziţia înclinată a vagonului în care ne aflăm, dar numai pînă la 
un anumit grad. 

Dacă pe coridorul înclinat al unui vapor legănat de valuri întîlnim o persoană, ea ni se pare 
înclinată față de verticală. Cînd coborîm pe panta unui munte, orizontul ne pare foarte ridicat. 

„Navigam spre Olanda de-a lungul unui țărm cu panta abruptă. Spre apus, marea era uşor 
agitată şi valurile se ridicau atât de sus, încît păreau să amenințe țărmul cu revărsarea" (dintr-o scrisoare 
a lui A. Ternerose, 1827). 

Un ciclist simte ceva asemănător cînd apreciază pantele mici ale şoselelor”. Porțiunea şoselei 
pe care merge îi apare întotdeauna perfect orizontală; cînd coboară de pe un deal, fîşiile de apă care se 
ivesc de o parte sau de alta a şoselei nu i se par orizontale, ci parcă se ridică în întîmpinarea sa. Pe o 
pantă lină, ciclistul are impresia că, în continuare, şoseaua urcă, deşi în realitate ea rămîne orizontală; 
un urcuş pare din depărtare mai abrupt, iar un coboriş lung — mai lin decît este în realitate. Ochiul 
observă în special cum variază în fața noastră panta şoselei şi impresia vizuală este adeseori în 
discordanță cu cea pe care o produce efortul depus la pedalare. 

Mergând o dată cu bicicleta de-a lungul unei şosele la înălțime mare, ceva mai la nord de Arn- 
hem, am privit colina care se vedea în fața mea, în sud, unde se află fabricile de cărămidă cu coşurile 
lor înalte. Deşi ştiam că aceste fabrici se află jos la şes, de-a lungul Rinului, aveam impresia că le văd 
pe vîrful colinei, la o înălțime mult mai mare decît cîmpia. 

Astfel de senzaţii vizuale sînt întărite dacă la ele contribuie şi simţul echilibrului şi încordarea 
sistemului muscular. În timpul aterizării unui avion, pasagerii văd peisajul înclinat față de cabină şi 
totodată simt acțiunea combinată a forței gravității şi a forţei centrifuge. Impresia vizuală devine din 
această cauză şi mai convingătoare. 

Dacă un tren coteşte în plin mers, vedem cum toate obiectele verticale din peisaj par să se 
încline. Aici intervine impresia vizuală şi senzația musculară. Dacă trenul se opreşte brusc în această 
poziţie sau îşi încetineşte mersul, efectul dispare imediat. 

O iluzie interesantă poate fi observată în tren în momentul frînării. Priviţi coşurile, casele, 
ramele ferestrelor sau orice alt obiect vertical. În clipa cînd trenul îşi încetinește sensibil mersul, aveţi 
impresia că toate aceste linii verticale se înclină înainte; efectul este deosebit de pronunţat în clipa 


! Luckiesh, Optical Illusions, New York, 1922. 
á Bragg, The Univers of Light, London, 1933, p. 66. 


premergătoare opririi complete a trenului, îndată după aceea, obiectele devin din nou drepte. În astfel 
de condiţii, chiar şi cîmpia orizontală ne apare pentru un moment înclinată, ca apoi să revină la poziţia 
obişnuită. 

Explicaţia constă în aceea că la frînare simțim o uşoară înclinare înainte, ca şi cum s-ar 
modifica direcţia forţei gravităţii. Corespunzător cu senzația musculară a acestei „verticale" noi, 
obiectele înconjurătoare sînt şi ele înclinate înainte (fig. 105). 


114. Cum vedem mişcarea 


Se consideră, de obicei, că o mişcare devine observabilă atunci cînd vedem o modificare în 
poziţia unui obiect față de un punct fix. Aceasta însă nu este totdeauna adevărat: viteza poate fi 
sesizată, pur şi simplu, ca o senzaţie, asemănător cu întinderea sau durata. Privind norii în mişcare va 
faceţi de îndată o idee despre direcţia şi viteza lor. 

S-a stabilit că omul poate observa chiar viteze de 1—2 minute de arc pe secundă, însă numai 
dacă în cîmpul vizual există puncte imobile (deşi s-ar putea să nu ne dăm seama că reperăm mişcarea 
faţă de ele). Dacă nu există astfel de puncte, observaţiile asupra vitezei devin de vreo 10 ori mai puțin 
precise. În acest caz, ca sistem de referință imobil serveşte ochiul nostru. Muşchii ochiului ne 
semnalizează că ochiul este în repaus şi astfel „vedem" cum se deplasează imaginile pe retină faţă de 
acest cadru muscular. 

Urmărind norii care plutesc pe cer, încercaţi să determinaţi, chiar din primul moment al 
observaţiei, direcția mişcării lor. Variaţi condiţiile: nori situați la mică altitudine şi la mare altitudine, 
vînt slab şi Vînt tare, pe vreme de Lună şi fără Lună. La viteza de 2 min/s, marginea norului mătura în 
15 s întregul disc lunar. 

Dacă privim o plasă cu ochiuri mari atîrnată pentru uscare, se poate urmări clar fiecare adiere 
a vîntului, însă este suficient să ne fixăm privirea asupra unuia din ochiuri, pentru ca mişcarea aerului 
să devină aproape imperceptibilă. După toate aparențele, ochiul năvodului este foarte sensibil la un 
complex de mişcări mici, legate între ele. Acest lucru se poate observa pe un perete acoperit cu viță de 
vie sălbatică, adiată de vînt. 


115. Stelele mişcătoare! 


În 1850 sau în jurul acestui an, a stîrnit senzaţie un fenomen curios: dacă privim cu atenţie o 
stea, se pare, uneori, că ea se mişcă înainte şi înapoi, schimbîndu-şi astfel poziția. S-a stabilit că acest 
lucru se observă numai în amurg şi numai la stelele situate la cel mult 10° deasupra orizontului. Stelele 
strălucitoare se mişcă la început în impulsuri mici, paralel cu orizontul, apoi rămîn pe loc timp de 5—6 
s şi, în sfîrşit, încep să se miște înapoi în acelaşi fel. Mulţi observatori au văzut acest lucru atît de clar, 
încît au considerat fenomenul ca existent în mod obiectiv şi au încercat să-l explice prin prezenţa unor 
curenți de aer cald. 

Totuşi, aici nu poate fi vorba despre un fenomen fizic real. O mişcare reală de 1/2* pe 
secundă, vizibilă cu ochiul liber, poate fi mărită uşor pînă la 50* şi chiar mai mult cu ajutorul unui 
telescop de putere medie; aceasta înseamnă că stelele s-ar mişca înainte şi înapoi în cîmpul vizual ca 
nişte meteori. Orice astronom ştie că aceasta este o absurditate totală. Chiar şi în cazul unor perturbații 
atmosferice foarte mari, deplasările datorite licăririi rămîn sub limitele observabile cu ochiul liber. Din 
punct de vedere psihologic însă, fenomenul nu şi-a pierdut însemnătatea. El poate fi condiționat de 
lipsa unor obiecte în raport cu care să putem stabili uşor poziţia stelelor. Noi nu ne dăm seama că 
ochiul nostru execută în mod constant şi inconştient mici mişcări şi, de aceea, este natural să atribuim 
deplasarea imaginii pe retină unei deplasări a sursei de lumină. 

Fenomenul poate fi observat relativ lesne. În acest scop, trebuie să ne găsim o poziţie comodă 
în aer liber şi să observăm, cu atenţie, una din primele stele care apar pe cer. Eu, personal, văd oscilații 
lente înainte şi înapoi de 1/25; unii observatori văd oscilații mai mari. 

Odată cineva m-a întrebat de ce atunci cînd urmărim atent cu privirea un avion foarte 
îndepărtat, se pare, totdeauna, că el se mişcă în mici impulsuri. Aici, desigur, intervine aceeaşi cauză 
psihologică ca şi în cazul stelelor „mişcătoare"; termenul de „foarte îndepărtat" arată, după toate 
aparențele, că fenomenul se observă cel mai uşor aproape de orizont. 

Dar cum se poate explica oare faptul că trei oameni au observat pe neaşteptate şi în acelaşi 


! Pogg. Ann.", 92, 655, 1857. Primele observaţii în această direcţie îi aparțin lui A. Humboldt. 
Literatura mai recentă care se referă la reprezentările vizuale autocinetice se găseşte în Handbuch d. 
Phys., 20, Physiologische Optik, 174. 


timp, cum „dansa Luna mişcîndu-se în sus şi în jos, şi, încă timp de aproape 30 min?! 


116. Rotirea peisajului. Luna ne urmăreşte 


„Mersul cu iuţeală de melc al trenului îți dădea impresia că orăşelul se 
învârte încet; parcă toate clădirile ciudate din cuprinsul lui se roteau în jurul unui 
punct nevăzut..." 

(M. Gorki Viaţa lui Clim Samghin vol. I, cap. V) 


Să ne fixăm atenţia"asupra a doi copaci său a două case care se află la distanţe diferite de noi. 
Îndată ce ne deplasăm se pare că obiectul îndepărtat se mişcă o dată cu noi, iar cel apropiat rămîne pe 
loc. Acesta este exemplul cel mai simplu de paralaxă. 

Rotaţia peisajului a fost una din primele impresii care m-au uimit încă de mic copil cînd 
călătoream cu trenul. Să presupunem că privesc spre dreaptă; în acest caz, toate obiectele apropiate de 
tren se deplasează şi ele spre dreapta, iar obiectele îndepărtate se mişcă împreună cu mine spre stînga. 
Se pare că întreaga imagine se roteşte în jurul unui punct imaginar, acela spre care mi-am fixat 
întîmplător privirea. Independent de faptul dacă mă uit la un obiect apropiat sau la unul îndepărtat, 
toate obiectele aşezate dincolo de acest punct se mişcă împreună cu mine, iar cele aşezate în faţa lui 
rămîn în urmă. Încercați să faceţi singuri această experienţă. Este clar că aceste imagini vizuale apar 
datorită paralaxei; nou este faptul că noi legăm totul de punctul spre care este fixată privirea noastră. În 
aceasta constă particularitatea de ordin psihologic a observaţiilor noastre vizuale. Fie că mergem pe jos, 
fie că mergem cu bicicleta sau cu trenul, noi vedem totdeauna Luna însoțindu-ne, credincioasă, de la 
distanță. Acelasi lucru se întîmplă şi cu Soarele şi cu stelele, numai că noi nu sîntem obişnuiţi să 
observăm aceasta. Toate acestea arată, că atenţia noastră este îndreptată spre peisaj şi, datorită 
paralaxei, ni se pare că corpurile cereşti se mişcă împreună cu noi față de peisaj. 


117. Iluzii legate de repaus şi de mişcare 


„Priveşte prin parapetul podului şi vei vedea cum podul pluteşte pe apa 
nemi şcată". 
(Maximă chinezească) 
„Aşa cum Garisenda ţi s-arată, cînd stai sub ea şi-un nor spre dînsa vine, 
că tot mai mult spre tine-o vezi plecată..." 
(Dante, Infernul, cîntul XXXI) 


Vă este, desigur, binecunoscută iluzia care apare cînd prin geamul unui vagon care stă pe loc 
priviţi cum se pune în mişcare un tren vecin. Pentru o clipă vi se pare că trenul în care vă aflați porneşte 
încet din staţie. Dacă privim un timp oarecare norii care se mişcă deasupra unui turn înalt, avem 
impresia că norii stau pe loc, iar turnul se mişcă. Tot astfel se poate vedea cum Luna goneşte deasupra 
maselor de nori imobile. Cînd treceţi peste un pîrîu pe un podet îngust, fiți atenți! Pentru a evita 
ameţeala, nu vă uitaţi la apa care curge: concepțiile noastre despre repaus şi mişcare sînt perturbate aici 
din cauză că o parte neobişnuit de mare a cîmpului nostru vizual se află în mişcare. În timpul primei 
călătorii pe mare, veți vedea cum obiectele care atîrnă în cabină se balansează înainte şi înapoi, iar 
cabina rămîne în repaus. 

În toate aceste cazuri, iluzia este strîns legată de cea descrisă în $ 113. Cercetări psihologice 
mai profunde au arătat că noi înclinăm să considerăm ca mobile acele obiecte, care, precum ştim din 
experienţă, sînt în mod obişnuit elementele mobile ale peisajului. În afară de aceasta, aici acţionează o 
altă lege, foarte importantă şi de natură mai generală; noi legăm în mod automat imaginea de repaus de 
spaţiul mai întins, de elementele care mărginesc cîmpul vizual, în timp ce mişcarea este legată în mod 
automat de elementele care se află în interiorul acestui cadru, într-o serie din cazurile enumerate mai 
înainte, această de-a doua lege se opune primei legi şi, aşa cum arată iluziile, ea învinge experienţa 
noastră zilnică. 

Stau la geamul unui vagon de tren şi privesc visător pămîntul care fuge. Cînd trenul s-a oprit 
deja şi sînt ferm convins că el stă pe loc, continui totuşi să am senzația certă că pămîntul se mişcă încet 
înainte. Această senzație nu atinge însă o asemenea intensitate, încît să determine deplasarea, cu 
aceeaşi viteză, a întregului cîmp vizual. Mai aproape de mine, mişcarea pare mai rapidă, ceva mai 
departe ea pare mai lentă; ceva mai la dreapta sau mai la stînga de punctul pe care-l privesc, mişcarea 
mi se pare, de asemenea, mai încetinită. Avem impresia că întregul peisaj se roteşte încet în jurul 
acestui punct, dilatîndu-se şi contractîndu-se în rotaţie ca un corp elastic. Această rotaţie are loc într-o 
direcție opusă celei care se observă în timpul mişcării trenului ($116). Ar fi interesant să trecem repede 


1 Nature", 38, 102, 1888. 


la geamul opus, în momentul opririi trenului; în acest caz, rotația trebuie să se producă în direcția 
inițială. 

E de presupus că muşchii ochiului s-au obişnuit să urmeze inconştient obiectele care trec pe 
lîngă noi, iar atunci cînd trenul se opreşte, aceste mişcări involuntare nu încetează brusc, astfel încît, un 
timp oarecare, noi adăugăm parcă, la vitezele reale o „viteză compensatoare" constantă. Totuşi numai 
prin mişcarea ochiului nu putem explica nici măcar de ce spre marginile cîmpului vizual viteza variază 
aşa precum am arătat şi nu altfel. 

Au fost efectuate experienţe care constau în aceea că observatorul privea un timp oarecare 
obiecte mici care se mişcau în mod continuu dintr-un anumit punct central în toate direcțiile. Cînd 
mişcarea înceta, se părea că punctele luminoase se întorc din toate părțile înapoi spre centru. Probabil 
că acest lucru nu poate fi explicat numai prin mişcarea ochiului. Se pare mai curînd că „conştiința” 
noastră, obişnuită să atribuie vitezei o anumită valoare în fiecare porțiune a cîmpului vizual, continuă 
să facă acest lucru şi după ce mişcarea a încetat. 

Dacă ne fixăm privirea asupra unei mici pete de pe geamul vagonului, eliminînd astfel 
mişcarea ochiului, fenomenul descris mai sus apare totuşi, cu condiţia ca viteza trenului să nu fie atît de 
mare încît obiectele exterioare să se contopească într-o fîşie continuă. 

Pe de altă parte, o observaţie veche a lui Brewster demonstrează categoric existența mişcărilor 
involuntare ale ochiului. Pietricelele mici, vizibile prin geamul trenului, luau în apropierea 
terasamentului forma unor benzi alungite scurte, însă dacă privirea trecea rapid ceva mai departe, 
pietricelele apăreau pentru o clipă nemişcate, iluminate parcă de o scînteie electrică. După părerea mea, 
aceasta demonstrează definitiv că ochiul nostru urmează, într-adevăr, obiectul în mişcare, deşi nu exact 
cu aceeaşi viteză. 

Brewster a făcut şi o altă observaţie. Privind pietrele care treceau pe lîngă el, printr-o fantă 
îngustă făcută într-o foaie de hîrtie, el a observat că dacă ridica brusc ochii, continuînd să privească 
prin fantă astfel încît imaginea pietrelor sa ajungă în cîmpul vizual lateral, totul devenea pentru o clipă 
foarte clar. Paragraful 99 ne ajută să înțelegem acest lucru. 

Ocolind prin stînga un teren de joc îngrădit printr-un gard foarte lung, întorc capul spre 
dreapta şi privesc copiii. După un minut sau două mă uit din nou drept înainte şi văd cum pietrele de pe 
stradă şi alte obiecte aşezate în fața mea se mişcă de la dreapta spre stînga. Cînd încerc să repet 
experienţa, privind tot timpul nu spre copii, ci spre gard, efectul apare mult mai slab. Efectuînd astfel 
de observaţii, veţi constata, de obicei că nu este necesar să urmăriți înseşi obiectele care se mişcă; cel 
mai bine este să priviţi un anumit fond neutru, în timp ce pe retină cad imagini cu contraste * nete de 
lumină şi întuneric. 

Urmăresc căderea fulgilor de zăpadă. Privind un fulg, ridic repede privirea şi aleg un altul, şi 
tot astfel timp de cîteva minute. Dacă privesc acum pămîntul acoperit de zăpadă, am senzaţia că acesta 
se ridică, iar eu mă scufund. 

Priviţi cîteva minute suprafaţa unui rîu cu apa repede său sloiurile de gheaţă care plutesc pe 
apă, fără a pierde din ochi, în timpul acesta vîrful unui stîlp de debarcader sau un punct oarecare de pe 
o insulă. Dacă priviţi acum din nou pămîntul, veţi vedea că el se mişcă în sens opus cu apa rîului. După 
ce ați admirat un timp oarecare o cascadă, vi se va părea că malurile sale se ridică în sus. Într-un alt caz 
priveam ţintă o cascadă înaltă şi îngustă, iar apoi îmi întorceam privirea spre panta lină a unui munte 
vecin. Mi se părea că o fişie verticală îngustă alunecă în sus. Privind prin fereastră un lung şir de 
călăreţi, Purkinje avea impresia că de-a lungul drumului casele se mişcă în direcție contrarie. Cînd 
mergeţi pe un cîmp, pe o cărare îngustă şi priviţi Luna îndepărtată, condiţiile sînt foarte prielnice pentru 
apariția acestei iluzii. 

Pe scurt, aceste condiţii sînt: a) mişcarea trebuie să dureze cel puţin un minut; b) ea nu trebuie 
să fie prea rapidă; c) ochiul trebuie să fie îndreptat tot timpul asupra unui obiect mobil sau imobil, şi 
anume astfel, încît imaginile care ajung la retină să prezinte un contrast puternic şi amănuntele să fie 
clar conturate. 


118. Stelele duble „oscilante” 

Fig. 106. Stelele duble 
par să oscileze, dacă le 
privim printr-un bino- 
clu de teatru, pe care-l 
mişcăm la dreapta şi la 
stînga. 


Acest fenomen a fost observat de cunoscutul fizician W. Herschel. Priviţi printr-un binoclu de 
teatru obişnuit penultima stea din „osia" Carului Mare. Veţi vedea clar o stea slabă şi una strălucitoare 
(fig. 71, 88). Este bine ca această experienţă să fie efectuată atunci cînd steaua slabă se află mai mult 
sau mai puţin vertical sub cea strălucitoare (deşi fenomenul poate fi observat şi într-o altă poziţie a 
stelei). Mişcaţi puţin binoclul la început spre stînga, apoi spre dreapta, iar apoi din nou spre stînga şi, 
aşa mai departe, cu o asemenea viteză, încît imaginile stelelor să se transforme în mici pete luminoase. 
Veţi avea impresia că steaua slabă rămîne de fiecare dată puţin în urma celei strălucitoare, ca şi cum ar 


fi legată de ea cu o sfoară şi ar executa o mişcare oscilatorie (fig. 106). 
Explicaţia constă în aceea că lumina are nevoie de un anumit timp pentru ca sa excite retina, şi 


cu cît steaua este mai strălucitoare, cu atît acest timp este mai scurt. In timpul necesar pentru 


determinarea poziţiei stelei slabe, steaua strălucitoare reuşeşte să se mişte puţin mai departe. 
Acest fenomen a fost folosit recent de Pulfrich, la construcția unui nou tip de fotometru. 


119. Iluzii optice care se referă la direcţia de rotaţie! 


Privind în amurg o moară de vînt sub un anumit unghi față de planul aripilor ei rotitoare (fig. 
107a), nu ne putem da seama dacă ele se rotesc în sensul acelor unui ceasornic sau în sens opus (fig. 
107b). Pentru a înlocui o direcție de rotaţie cu cealaltă, trebuie să ne concentrăm pentru o clipă atenţia; 
de obicei însă este suficient să continuăm liniştit observaţiile pînă ce ni se pare că rotația şi-a schimbat 


sensul de la sine. 


c) 


Fig. 107. Silueta unei mori de vint 
ryatorul; b) cum poate el intepreta observațiile 
c) alte forme aparente. 


în amurg: 
1) ceea ce vede obs salt 


Multe stații meteorologice sînt utilate cu anemometrul lui Robinson, adică o mică moară de 


vînt cu o axă verticală de rotaţie. Privind din depărtare aripile care se rotesc, avem impresia că ele îşi 
schimbă de la sine direcţia de rotaţie, la fiecare 25—30 s. Tot astfel poate să ne inducă în eroare şi o 


giruetă rotitoare, în special dacă ea nu este fixată prea sus (fig. 107c). 


i „Hemel en Dampkring”, 29, 348, 380, 413, 1931. 


În toate aceste cazuri, concluzia noastră despre direcţia de rotație depinde de partea traiectoriei 
care pare mai aproape de noi. Acea parte care, întîmplător, ne atrage mai mult atenţia pare, în general, 
mai apropiată. De aceea modificarea direcției aparente de rotaţie trebuie atribuită schimbării bruşte a 
atenţiei noastre. 


120. Fenomene stereoscopice 


Dacă priviți prin geamul unui vagon de tren a cărui sticlă nu este de calitate prea bună, puteţi 
observa un fenomen curios. Aşteptaţi pînă ce trenul se opreşte şi priviţi, cu atenţie, pietrele din 
apropierea terasamentului. Ţinînd capul drept, apropiaţi faţa de geam şi renunțaţi la ideea preconcepută 
că Pămîntul trebuie să pară plan. Veţi observa brusc că el apare ondulat şi încă într-o măsură 
apreciabilă. Dacă mişcaţi încet capul paralel cu geamul, „ondulațiile” se deplasează pe Pămînt în 
direcție contrarie, dacă însă vă îndepărtați de geam, ele aproape că nu pierd din înălțime, dar devin mai 
largi. 

Explicaţia constă în aceea ca geamul de sticlă nu este perfect plan; grosimea sa variază, deşi 
nu apreciabil. De obicei aceste neuniformităţi sînt paralele cu o anumită direcţie, deoarece sticla se 
fabrică prin laminarea unei mase de sticlă topite între valțuri de oţel. O astfel de neuniformitate este 
echivalentă cu o prismă cu un unghi de refracție mic şi produce o anumită deviere a razelor de lumină. 
Dacă în fig. 108 ochii L şi R sînt îndreptați spre punctul A pe Pămînt, grosimea neuniformă a sticlei nu 
se observă. Dacă însă privim în punctul B, raza BR nu mai este dreaptă; ea este refractată şi urmează 
linia BCR. În consecință, privirea pare orientată astfel ca şi cum ar fi aţintită asupra punctului B', situat 
mai aproape de noi decît B. Într-o altă parte a sticlei, devierea razelor va fi alta şi obiectul pare, 
dimpotrivă, îndepărtat. Acest lucru ne permite să înțelegem de ce o mică neuniformitate a sticlei 
generează iluzia unei ondulaţii apreciabile a obiectelor exterioare, deşi, uneori modul de combinare a 
imaginilor obținute în ochiul nostru este destul de complicat. 

Dacă, de exemplu, ochiul stîng priveşte printr-o porțiune uniformă, iar cel drept printr-o 
porţiune neuniformă a sticlei, se pot urmări uşor detaliile apariției efectului stereoscopic, închideți 
ochiul stîng şi clătinați-vă capul. Imaginea se clatină în acelaşi sens acolo unde sticla este concavă (M, 
fig. 108) şi în sens contrar acolo unde ea este convexă (0). (De ce?) Dacă deschidem, acum, ambii 
ochi, părțile M şi O corespund locurilor de pe Pămînt pe care le vedem la distanţe normale. Privind cu 
ochiul drept prin N, vom vedea o ridicătură, iar prin P — o adîncitură, încercaţi să verificați toate 
acestea singur, urmărind cu atenţie toate amănuntele. 

Fig. 108. Pămîntul pare ondulat dacă îl privim 
printr-o sticlă de grosime neuniformă. 


Putem observa un fenomen strîns legat de cel descris mai sus, stînd aproape de o suprafață de 
apă uşor încrețită. Ne propunem să găsim, de exemplu, imaginea unei ramuri de copac. Deoarece cei 
doi ochi nu sînt îndreptaţi asupra aceluiaşi punct al suprafeţei ondulate, cele două imagini vor fi văzute 
la distanţe unghiulare una de cealaltă care variază neîncetat. Aceasta produce o senzaţie foarte curioasă, 
care cu greu poate fi descrisă, îndată ce închidem un ochi, suprafața devine abia perceptibilă şi putem 
să ne închipuim că vedem chiar copacul care freamătă în vînt şi nu imaginea sa. Dacă privim din nou 
cu ambii ochi, vedem deodată suprafaţa acoperită de încreţituri strălucitoare; strălucirea este 
caracteristică pentru cazurile cînd percepem simultan două imagini care diferă sensibil: cu un ochi o 


imagine luminoasă, iar cu celălalt o imagine întunecată. 


121. Iluzii de distanță şi mărime 


Văzută de aproape, o giruetă care decorează virfurile turnurilor, ni se pare neobişnuit de mare. 
Cînd un pictor aureşte săgețile ceasului de pe un turn înalt, el ne pare, dimpotrivă, mic ca o păpuşă. Tot 
atît de mici ni se par oamenii care se plimbă pe platforma unui turn. 

Deşi statuia Victoriei de pe faţada Muzeului din Amsterdam are o înălțime de 2,2 m, ea ni se 
parc mai mică decît statura unui om. Cele două figuri de om de pe ceasurile de aur ale clădirii muzeului 
au un diametru de 1,52 m şi nouă ni se par jucării. În toate aceste cazuri noi subapreciem distanţa la 
care se află obiectele observate şi, de aceea, ele ni se par atît de mici. 

Acelaşi gen de iluzii apar la observarea Soarelui şi Lunii, însă aici problemele sînt mai 
complicate. 


122. „Omuleţul” de pe Lună 


„Omuleţul" de pe Lună constituie un bun avertisment pentru cei care efectuează observații 
fără obiectivitatea necesară. Petele întunecate şi luminoase de pe Lună sînt în realitate şesuri şi munţi 
distribuite, desigur, cu totul arbitrar pe suprafața satelitului nostru. În mod inconştient noi tindem să 
deosebim în această distribuţie de lumină ciudată forme mai mult sau mai puţin obişnuite; ne fixăm 
atenţia asupra unor amănunte care devin astfel mai clare şi mai pregnante, în timp ce detaliile cărora nu 
le-am acordat atenţie rămîn ascunse. De exemplu, pe Luna plină se poate distinge o figură omenească 
cel puţin sub trei aspecte: din profil, din trei sferturi şi din față; se poate distinge de asemenea o figură 
de femeie, o babă cu o legătură de surcele, un iepure, un rac ş.a. 

Iluzii de acest gen au stăpînit şi pe cei mai buni observatori ; cazul cunoscut al canalelor de pe 
Marte este numai unul din exemple. Acest lucru trebuie avut în vedere şi în legătură cu multiplele 
descrieri fantastice de miraje şi de fata morgana. 


123. Curbarea razei reflectorului. Şirurile de nori 


Un reflector aruncă un fascicul îngust de raze orizontale deasupra unui spaţiu larg deschis. 
Deşi ştiu că raza se propagă riguros după o linie dreaptă, nu mă pot dezbăra de iluzia că ea este curbată, 
fiind mai ridicată la mijloc şi mai coborîtă la capete. Există un singur mijloc prin care mă pot convinge 
că raza este într-adevăr dreaptă: ţinînd în fața ochilor un bastonaş. 

Care este cauza acestei iluzii? Sînt înclinat să consider că lumina se propagă după o linie 
curbă, datorită faptului că într-o parte văd raza coborînd spre dreapta, iar în cealaltă parte spre stîngă; în 
acelaşi timp însă, uit că pentru a urmări raza a trebuit să-mi întorc capul. Oare liniile drepte ale firelor 
de telegraf, care sînt în mod obişnuit orizontale, se comportă altfel? Noaptea însă, privind razele 
luminoase, nu văd obiectele înconjurătoare care ar putea sa mă ajute sa evaluez distanțele, iar despre 
forma razei nu ştiu nimic dinainte. 

Un fenomen asemănător poate fi observat privind noaptea de-a lungul unui şir de felinare de 
stradă înalte, în special atunci cînd nu există un şir paralel de case în apropiere sau cînd casele sînt 
ascunse după copaci. Şirul de lumini pare curbat ca şi raza unui reflector. În legătură cu aceasta 
amintim şi următoarea observaţie care se poate face între primul pătrar şi Luna plină: dreapta care 
uneşte vârfurile secerii lunare nu pare nicidecum perpendiculară la dreapta care uneşte Soarele cu Luna. 
Ni se pare că perpendiculara trebuie să se curbeze pentru a ajunge la Soare. Fixaţi direcția, întinzînd în 
faţa ochilor o bucată de sfoară. Oricât de straniu ar părea aceasta la început, veţi observa că dreptele sînt 
perpendiculare! 

Un şir de nori care pornesc divergent de la orizont şi se întîlnesc din nou la celălalt capăt al 
bolţii cereşti se propagă în realitate în linie dreaptă, orizontal şi paralel între ei (vezi, de asemenea, 
fotografia XIII). 

Dacă stăm noaptea în apropierea unui far, cu spatele la el, putem observa un fenomen foarte 
interesant. Se pare că razele lungi, care se întind deasupra regiunii, converg într-un punct imaginar, 
„antisursa", aşezată undeva sub orizont, şi se rotesc în jurul acestui punct!. Observînd una din aceste 
raze, putem ajunge doar la concluzia că ea se află în planul determinat de poziția ei reală în spațiu şi 


rG, Golange, Y. Le Grand, „G.R.", Paris, 204, 1882, 1937 ; autorii emit părerea greşită că acest 
fenomen este vizibil numai în condiţii excepționale, cum ar fi cele create de farul puternic de la Belle 
Isle. Însă acest fenomen poate fi tot atît de bine observat în apropierea unui far slab ca cel de la Koog 
din Olanda (vezi G. Ten Doesschaţe, F. P, Fischer, „Ann, d'Oculistique", 170, 103, 1939). 


punctul ocupat de ochiul nostru. La rotirea razei, poziţia acestui plan în spațiu variază neîncetat, dar el 
continuă să treacă prin dreapta care uneşte farul, ochiul şi „antisursa". Aşadar, în loc să consider razele 
ca drepte orizontale care pornesc dintr-un punct din spatele meu, eu pot să-mi imaginez că văd partea 
superioară a razelor rotindu-se în jurul „antisursei" aşezată dincolo de orizont. Faptul că, în mod 
inconştient, eu fac legătură între aceste raze şi un al doilea punct este remarcabil din punct de vedere 
psihologic şi se datoreşte tendinței noastre de a uni razele convergente şi de a le prelungi pînă în 
punctul de convergență. 

Aici ne ajută de asemenea şi „subaprecierea distanțelor” ($ 129), datorită căreia se pare că 
fasciculul luminos nu se întinde la infinit, ci converge spre un punct care se află la o anumită distanță 
de ochiul nostru. 

Dacă stăm sub un unghi drept față de direcţia la far şi privim în sus, putem observa că fiecare 
fascicul luminos parcă se contractă şi ni se pare că razele de lumină venite de la felinar şi raza 
„antisursei" se înalță brusc şi se întîlnesc undeva la zenit. 


124. Turtirea aparentă a bolţii cereşti! 


Cînd stăm pe o cîmpie deschisă şi privim cerul, el de obicei nu pare infinit şi nici nu creează 
impresia unei emisfere complete, care acoperă Pămîntul, ci ne aminteşte mai curînd de o 


Fig. 109. Cerul pare să acopere Pămiîntul ca o cupolă. 


boltă, a cărei înălțime 
deasupra capului este mai mică decît distanţa între noi şi orizont (fig. 109). Aceasta nu este altceva 
decît o închipuire, însă pentru mulți ea este convingătoare; ea trebuie explicată nu prin factori fizici, ci 
prin factori psihici. 
Evident că această turtire nu poate fi măsurată prin nici un mijloc; dar ea poate fi însă 
evaluată: 
a) Să începem cu problema determinării raportului distanțelor „ochi-orizont" şi „ochi-zenit”. 
În majoritatea cazurilor acest raport este cuprins între 2 şi 4, în funcţie de observator şi de 
împrejurările în care se fac observaţiile. 
b) Să determinăm, în măsura posibilităţilor, direcţia în care se găseşte mijlocul arcului care 
uneşte zenitul cu orizontul. Măsurînd poziţia acestui punct, vom constata, cu surprindere, 
că el se află nu la înălțimea de 45°, ci mult mai jos, în general la 20—30°; rareori s-a 
indicate înălțime mai mică, pînă la 12°, sau mai mare, pînă la 45°. 
Este important de a găsi un observator care nu are idei preconcepute şi pentru care să fie clar 
că ceea ce trebuie împărțit în două nu este unghiul, ci arcul. De asemenea, este foarte important de a 
determina în mod corect poziţia zenitului: metoda cea mai bună pentru aceasta este de a sta cu fața 
îndreptată la început spre un punct cardinal, iar apoi spre celălalt, şi de a vedea dacă evaluările obținute 
concordă între ele. 
Este indicat să se ia media a cinci valori pentru fiecare din determinările a) şi b) de mai sus. 
Turtirea aparentă a cerului depinde de o mulțime de factori. Ea creste puternic în amurg sau pe 
vreme înnorată, în special în prezenţa norilor altocumulus sau strato-cumulus, care creează impresie de 
adîncime şi care pot fi urmăriţi pînă la orizont; turtirea scade atunci cînd stelele lucesc intens. În medie, 
înălțimea jumătății de arc între orizont şi zenit este în timpul zilei de 22°, iar noaptea de 30°. 
Menţionăm că o valoare deosebită au observaţiile de acest gen făcute pe mare, unde orizontul este liber 


1 O literatură foarte bogată în acesată problemă ca şi în cele următoare se găseşte la A. Muller, Die 
Referenzflachen der Sonne und Gestirne; E. Reimann, „Zs. f. Psych. u. Physiol. Der Sinnesorgane", 
1920; R. Sterneck, Der Sehrăum auf Grund der Erfahrung, Leipzig, 1907. 


în toate direcțiile, unde nimic nu distrage atenţia şi nu perturbă evaluarea. 

Printr-o bucată de sticlă roşie (suficient de mare pentru ca marginile ei să nu influenţeze 
observaţiile) cerul pare mai plan, iar printr-o sticlă albastră, mai înalt şi mai bombat. 

Analiza amănunțită a evaluărilor făcute ne poate furniza informaţii mai precise despre forma 
pe care o atribuim în mod inconştient cerului. Multor observatori bolta cerească li se pare ca o casă (fig. 


109). 


Fig. 110. Împărţirea în două a 
arcului imaginar care uneşte 
zenitul cu orizontul. 


125. Supra-aprecierea înălțimii unghiulare (fig.110) 


Turtirea aparentă a bolţii cereşti este, probabil, legată de faptul că noi supra-apreciem, în 
general, înălțimea unghiulară deasupra orizontului. Este clar că măsurarea arcului o confundăm, 
întotdeauna în mod inconştient cu măsurarea unghiului ; punctul M, ales astfel încît HM = MZ, se află 
mult sub 45° deasupra orizontului, deşi nouă ni se pare că se află la mijloc între orizont şi zenit. 

Iarna, la amiază, ni se pare că Soarele stă destul de sus pe cer, deşi la latitudinile noastre 
înălțimea sa este doar de 15* deasupra orizontului. Vara el ne apare aproape de zenit, în timp ce, în 
realitate, înălțimea sa atinge abia 61°. 

În mod asemănător, supra-apreciem înălțimea colinelor şi pantele din faţa noastră. Un 
observator a descris chiar cazul cînd un halo de 22* în jurul Soarelui sau Lunii ($ 150) părea mai mare 
pe verticală decît pe orizontală. 

Căutaţi seara o stea aproape de zenit, întoarceți-vă cu 180° şi uitaţi-vă încă o dată la aceeaşi 
stea. Veţi fi surprinşi sa vedeţi cît de departe este ea acum de zenit, înălțimea ei este de aproximativ 
70°! 


126. Creşterea aparentă a dimensiunilor Soarelui şi Lunii aproape de orizont 


Aceasta este una din iluziile optice cele mai puternice şi cele mai bine cunoscute. Luna care se 
ridică poate fi foarte mare, însă în înaltul cerului ea devine incomparabil mai mică. lar Soarele care 
apune, „uriaş şi roşu ca sîngele, tot creşte şi creşte”. 


| 
| 
| 


| 
| 
| 
| 
| 
| 
| 


| 


=- =>. H 


Fig. 111. Obținerea imaginii Soarelui cu Fig. 112. Lentila de 
ajutorul unei lentile de ochelari cu distanța ochelari fixată cu aju- 
focală mare. torul unui dop pe un 

copac. 


Dar, la urma urmei, este oare aceasta o iluzie? Să încercăm să măsurăm, proiecția discului 

g S P > a à $ = A a adie ei 

solar. Pentru aceasta să luăm o lentila cu distanța focală de circa 2 m şi s-o fixăm într-o fantă tăiată 
într-un dop pe care-l aşezăm pe o fereastră iluminată de razele Soarelui care apune (fig. II). Fereastra 


! Opticienii numesc astfel de lentile, lentile „+0,50". Cereți lentile circulare cu marginile neprelucrate. 


trebuie să fie deschisă, căci prin geamul ferestrei imaginea obținută este mai puțin clară. Ţinînd o foaie 
de hîrtie la circa 2m în spatele lentilei, vom obţine pe hîrtie o imagine foarte clară a Soarelui. Dacă ea 
nu este perfect circulară, înseamnă că lentila nu este exact perpendiculară la razele incidente; în acest 
caz o vom înclina uşor şi o vom roti în diferite direcții. După ce am găsit în sfîrşit poziţia optimă a 
hîrtiei, astfel încît imaginea Soarelui să fie cît mai net conturată, însemnăm diametrul imaginii cu un 
creion şi-l măsurăm cu o riglă cu o precizie pînă la 0,5 mm. Este preferabil de a măsura diametrul pe 
orizontală, deoarece pe verticală el ar putea să fie contractat puţin, datorită refracției în atmosferă. Vom 
repeta aceste măsurători de cîteva ori şi vom determina valoarea medie. 

Să efectuăm apoi aceeaşi experiență cînd Soarele este sus pe cer. Dispozitivul va fi oarecum 
diferit. Vom fixa dopul cu. lentila montată pe el sus pe un stîlp. Alegînd pe stîlp direcţia potrivită şi 
rotind dopul, vom putea fixa lentila aproape perpendicular pe razele luminoase (fig. 112). Să măsurăm 
acum imaginea Soarelui; considerînd şi erorile de observaţie, vom constata că ea are aceeaşi mărime ca 
şi în cazul cînd Soarele era aproape de orizont. Nici observaţiile cele mai precise, efectuate cu ajutorul 
unor telescoape puternice, nu au dat vreo diferență. 

Aşadar, creşterea dimensiunilor Soarelui şi Lunii aproape de orizont este un fenomen psihic, 
însă şi acest fenomen se supune anumitor legi şi poate fi evaluat cantitativ. Luaţi un disc de carton alb 
cu diametrul de 30 cm şi staţi la o asemenea distanță în faţa lui, încît mărimea sa să coincidă cu 
mărimea discului lunar. Desigur, aprecierea egalității mărimilor nu trebuie făcută printr-o comparare 
directă, căci atunci, ca şi în cazul măsurătorilor, veți constata că această mărime a Lunii rămîne 
totdeauna neschimbată. De aceea, priviți mai întîi spre Lună, căutînd să vă întipăriți în memorie 
dimensiunile ei, iar apoi întorcîndu-vă comparați imaginea pe care v-aţi făcut-o cu dimensiunile 
vizibile ale discului de carton. Şi mai bine este să fixaţi o serie de discuri albe pe un fond negru, iar 
apoi să vă îndepărtați, oprindu-vă totdeauna la aceeaşi distanță de ele. Efectuaţi aceste evaluări şi atunci 
cînd Luna este sus pe cer, şi atunci cînd ea este jos. 

Astfel de evaluări pot fi făcute şi pentru Soare. Pentru a nu fi orbiți de razele lui, folosiţi o 
sticlă întunecată, de exemplu, o placă fotografică puternic înnegrită, iar discurile priviţi-le cu ochiul 
liber. Observațiile sînt îngreuiate de faptul că fenomenul psihic este influenţat de o mulțime de factori 
nesesizabili, se schimbă atenţia pe care o acordaţi observaţiilor etc. Remarcaţi cu cît mai bine merg 
lucrurile după o oarecare obişnuinţă! 

Cifrele obţinute pe această cale arată că Soarele şi Luna în apropierea orizontului par de 2,5— 
3,5 ori mai mari decît în înaltul cerului. Deosebirea între fenomenul fizic şi psihologic este uimitoare! 
în amurg şi pe un cer înnorat, efectul este şi mai puternic. 

Creşterea aparentă a dimensiunilor Soarelui care apune ne atrage atenția mult mai mult la şes 
decît la munte; la mare, însă, creşterea este considerabil mai mică!. 

Şi stelele par la orizont mai mari; chiar şi figurile lui Haidinger ($ 200) par în această poziție 
de două ori mai largi şi mai lungi, decît atuncea cînd astrul este sus pe cer. 

Priviţi Luna prin inelul format de degetele mare şi arătător sau printr-un tub; Luna va părea 
mai mică. Oamenilor cu un singur ochi, Soarele şi Luna nu li se par mai mari la orizont. Dacă 
acoperim, un ochi cu un bandaj întunecat, iluzia se păstrează un timp oarecare, însă spre sfîrşitul serii 
ea dispare. 


127. Legătura dintre creşterea aparentă a dimensiunilor corpurilor cereşti situate 
aproape de orizont şi forma bolţii cereşti (fig. 113) 


Au fost făcute încercări de a reduce fenomenul descris mai sus la turtirea aparentă a bolţii 
cereşti. Ideea constă în aceea că ne închipuim Soarele şi Luna la aceeaşi distanță de noi ca şi cerul 
înconjurător; de aceea Soarele, cînd este jos, pare mult mai mare decît atunci cînd este sus pe cer şi, în 
măsura în care diametrul său unghiular rămîne acelaşi, noi îi atribuim, în mod inconştient o mărime de 
cîteva ori mai mare. Din fig. 113 vedem că la un unghi a egal pentru ambele poziţii ale Soarelui (a; = 
02) 


! Vezi V. Gornich, Scenery and the Sense of Sight, cap. II, unde se găseşte o teorie interesantă a acestui 
fenomen. 


Fig. 113. Acolo unde bolta cerească pare 
mai îndepărtată, discul solar apare mărit. 


Pentru a verifica această formulă au fost evaluate dimensiunile vizibile ale Soarelui şi Lunii la 
diferite înălțimi deasupra orizontului (vezi $ 126). Aceste experienţe sînt destul de grele. Rezultatele, 
obținute ziua, pe cer senin, şi în nopţi fără nori, demonstrează că dimensiunile aparente ale Soarelui şi 
Lunii oscilează într-adevăr, într-o măsură mai mare sau mai mică, proporțional cu distanţa pînă la bolta 
cerească. Apropierea norilor (însă nu a obiectelor de pe Pămînt care se conturează la orizont) duce la 
aceea că Soarele, cînd e jos pe cer, pare mai mare; cauza constă în aceea că cerul înnorat arată mai turtit 
decît cerul senin şi, prin urmare, pare mult mai îndepărtat de noi la orizont, iar noi îndepărtăm, în mod 
involuntar, Soarele atît de mult încît sa nu poată apărea nici măcar bănuiala că el se află în fața norilor. 

Tot astfel şi Luna, cînd se află aproape de orizont, pare mai mare ziua dacă în apropiere cerul 
este acoperit de nori. Foarte interesant este faptul că în amurg, pe cer senin, Luna pare mai mare decît 
ziua sau noaptea. Aceasta concordă cu turtirea mai mare a bolţii cereşti în amurg. Dacă noaptea este 
ceţoasă şi Luna iluminează intens regiunile învecinate ale cerului, ni se pare că locul cerului de noapte 
uşor turtit îl ia din nou bolta plată din amurg, iar Luna ne apare din nou mai mare. Cei care înclină să 
creadă că mărimea aparentă a discului lunar aproape de orizont sau în ceață este legată de scăderea 
intensității luminii pot fi convinşi de greşeala lor prin următoarele observaţii: a) secera lunară nu pare 
mai mare în ceaţă, ceea ce este uşor de înţeles, deoarece secera iluminează numai în mică măsură cerul 
din jur; b) în timpul eclipsei de Luna, Luna situată sus nu pare mărită. Din cele spuse, reiese clar că 
elementul esenţial este aici prezenţa cerului ca fundal; tocmai el este acela care determină evaluarea pe 
care o facem asupra dimensiunilor Soarelui şi Lunii. Trebuie totuşi sa ţinem seama de faptul că există şi 
obiecţii fată de ipoteza despre legătura strînsă dintre aceste două fenomene: mulţi văd Soarele şi Luna 
la orizont mai aproape decît în orice alt loc sau nu sînt capabili, în general, să spună ceva despre 
distanţa aparentă, cu toate că creşterea dimensiunilor poate fi foarte bine percepută. După părerea mea, 
obiecțiile de acest fel nu trebuie considerate ca hotărîtoare, deoarece este foarte probabil că, punînd 
problema distanţei, noi incităm alte impulsuri psihice decît acelea care determină cu preponderentă 
aprecierile noastre inconştiente. 


128. Pămîntul concav! 


Acesta este reversul imaginii vizuale generate de bolta cerească. Atunci cînd aerul este curat, 
suprafața Pămîntului, văzută dintr-un balon, pare să se curbeze la margini, astfel încît nouă ni se pare că 
plutim deasupra unei cîmpii mari concave. Planul orizontal care trece prin ochiul nostru ni se pare tot 
timpul neted, însă celelalte plane orizontale, situate mai sus sau mai jos decît noi, se deformează față de 
acest plan fix. 

Dacă balonul pluteşte pe o distanță de cîțiva kilometri deasupra unui şir de nori, stratul de nori 
pare şi el curbat; partea convexă este îndreptată spre Pămînt, iar cea concavă în sus. Dacă ni se întîmplă 
să fim între două straturi de nori, unul deasupra noastră şi celălalt sub noi, ne vom simți ca şi cum am 
pluti între două geamuri de ceas uriaşe. Observaţii analoge pot fi efectuate din avion. Eu personal văd 
Pămîntul concav, însă în mult mai mică măsură decît bolta cerească. 


129. Teoria „subaprecierii" 


Sterneck a reuşit să deducă în mod magistral o formulă pentru un fenomen psihic atît de 
complex cum este „bolta cerească". Desigur, el nu a dat o explicație completă a acestui fenomen, însă l- 
a legat cel puţin de un grup mare de observaţii, cunoscute nouă din experienţa zilnică. 


1G Flammarion, L’Atmosphere, 1888, p. 169. 


Fig. 118a. 


Cu cît obiectele sînt mai îndepărtate, cu atît devine mai dificilă determinarea distanțelor pînă 
la ele. Toate felinarele de stradă, care se găsesc la o distanță mai mare de 160—170 m par noaptea 
situate la aceeaşi distanță. Nici unul din munţii vizibili la orizont şi nici unul din corpurile cereşti nu ni 
se par mai îndepărtate decît celelalte. Un observator mediu, neexperimentat, subapreciază toate 
distanţele mari, ca de exemplu, un foc noaptea sau luminile unui port văzute din largul mării. 

Pentru obiecte apropiate, această subapreciere nu este importantă, însă ea creşte o dată cu 
creşterea distanței pînă la obiect; în sfîrşit, distanța aparentă atinge o anumită limită. Cîmpurile 
dreptunghiulare privite din tren ne amintesc de un trapez, deoarece unghiul subîntins de latura a este în 
concordanță cu distanţa sa reală, însă este prea mic pentru distanţa sa aparentă. Cînd trenul se apropie 
de un tunel şi priviți prin geam zidul de cărămizi la intrare, cărămizile par umflate şi lărgite. Aceasta se 
explică prin faptul că, îndată ce distanţa reală scade la jumătate, cărămizile subîntind un unghi de 2 ori 
mai mare, însă distanța aparentă se micşorează doar de vreo 1,5 ori, aşa încît avem impresia că s-au 
mărit înseşi cărămizile. 

Invers, dacă staţi pe platforma din spatele trenului sau tramvaiului şi priviți în depărtare, veți 
vedea cum stîlpii de telegraf se micşorează foarte rapid pe măsură ce se îndepărtează de 
dumneavoastră. Noi subapreciem viteza şi distanţa şi, de aceea, şi unghiul sub care vedem stîlpul pare 
mai mic decît ne aşteptam. 


Fig. 114. Observatorul O supra- 

apreciază panta care se ridică 

şi subapreciază pe cea care co- 
boară. 


Sterneck a încercat să lege distanța aparentă d' şi distanța reală d prin următoarea relație 
simplă: 


d'= cd/(e + d) 


unde c este distanța maximă care poate fi evaluată în condițiile de iluminare date (ea este 
constantă pentru fiecare caz în parte); c variază între 200 m şi 20 km. După cum vedem, conform cu 
această formulă, d' este practic egal cu d atât timp cît d este mic în comparaţie cu c; cînd d devine de 
ordinul lui c, subaprecierea creşte; dacă însă d este mai mare, distanța aparentă tinde spre o limită. 
Aşadar, formula dă o descriere calitativă bună a experienței, iar observații îngrijite au arătat, de 
asemenea, şi o concordanță cantitativă neaşteptat de bună. 

Teoria „subaprecierii" explică de ce un observator O (fig. 114) care stă la poalele unui munte 
suprapreciază panta muntelui, considerînd distanţa O B ca şi cum ar fi egală cu OB', adică luînd AB 
drept AB”. Ca o consecinţă logică, rezultă de aici şi subaprecierea pantei de către un observator care stă 
pe vârf (fig. 114). Să vedem acum cum poate explica această teorie forma vizibilă a bolții cereşti şi 
creşterea aparentă a dimensiunilor corpurilor cereşti la orizont. 

Să ne închipuim un strat de nori la o înălțime de 2,5 km deasupra capului. Acest strat ar trebui 
să pară ca o boltă foarte slab curbată, deoarece, în urma curburii suprafeţei terestre, ochiul nostru se 


află la o distantă de circa 178 km de stratul de nori la orizont şi doar la 2,5 km de stratul de la zenit. 
Cerul înnorat arată totuşi cu totul altfel! Distanţa mică este numai puţin subapreciată, în timp ce 
distanţa mare este mult subapreciată. Să admitem că estimăm raportul: 


ochi — orizont / ochi — zenit 


egal aproximativ cu 5; aceasta înseamnă că, în condiţiile noastre, c =10,6 km; în acest caz, 
formula subaprecierii dă valori corecte (încercați să faceţi singuri calculul). De aici rezultă că cerul 
înnorat trebuie să apară ca un hiperboloid de rotaţie, ceea ce este în concordanţă cu impresiile noastre 
obişnuite. Remarcaţi că în felul acesta vedem întradevăr bolta cerească nu turtită, ci, dimpotrivă, relativ 
mai ridicată decît este ea în realitate. 

Cum stau însă lucrurile cu cerul senin din timpul zilei şi cu cerul înstelat? Von Sterneck ia pur 
şi simplu de fiecare dată o nouă valoare pentru constanta c şi formula sa descrie cu o precizie uimitoare 
observațiile în fiecare caz. Este însă greu de înţeles, cum putem vorbi în astfel de cazuri despre 
subaprecierea unor „distanțe”. Aceasta ne duce la întrebarea mai generală: în ce mod obținem, în 
general, o idee despre distanțele pînă la obiecte atît de nedeterminate cum sînt norii? Dar cerul 
albastru? Dar cerul într-o noapte senină? Teoria subaprecierii este utilă, probabil, atît timp cît avem de- 
a face cu obiectele de pe pămînt, în raport cu care noi putem evalua dimensiunile şi distanţele din 
experienţă; este însă îndoielnic dacă o putem aplica şi la bolta cerească. În afară de aceasta, cauza 
subaprecierii rămîne pînă în prezent necunoscută. 


130. Teoria gaussiană a direcțiilor vizuale 


De cele expuse în paragraful precedent sînt legate o serie de observaţii care arată că forma 
bolţii cereşti şi creşterea aparentă a dimensiunilor corpurilor cereşti la orizont depind de direcţia privirii 
în raport cu propriul nostru corp. Pornind de aici, Gauss a presupus că experiența multor generaţii ne-a 
făcut să fim mai bine adaptați pentru observarea unor obiecte aşezate în fața noastră decît deasupra 
noastră şi că aceasta influențează aprecierile pe care le facem asupra distanțelor şi dimensiunilor. 

Pe Lună plină, cînd Luna este în înaltul cerului, să ne aşezăm pe un scaun sau direct pe pămînt 
şi să ne lăsăm pe spate. Dacă ne înclinăm mult pe spate, ţinînd capul în poziția obişnuită, şi privim 
Luna, ea pare mult mărită. Dacă însă ne ridicăm brusc, fără a scăpa din priviri Luna, ea apare din nou 
mai mică. Dimpotrivă, Luna plină aproape de orizont arată mult mai mică atunci cînd ne aplecăm în 
faţă. 

Fig. 115. Forma bolții cereşti pentru 
un observator care stă în picioare 
şi pentru unul care stă culcat. 


Ambele fenomene pot fi observate alternativ cînd Soarele se află la o înălțime de 30—40° şi 
lumina sa este slăbită de ceață. Aplecați-vă înainte şi înapoi şi discul va apare cînd mai mic, cînd mai 
mare. Culcaţi-vă cu spatele lipit de Pămînt; cerul apare turtit în direcţia în care vă este îndreptat capul; 
în direcția opusă, el are o formă riguros sferică (fig. 115). Aceasta arată în mod clar că, în poziția dată, 
este practic indiferent dacă privirea este îndreptată în jos sau înainte față de corpul nostru daca însă 
privirea este îndreptată în sus, obiectele par turtite. Suspendaţi-vă, cu capul în jos, de o bară orizontală, 
prinsă sub genunchi, şi priviţi în jur. Văzut din această poziţie, cerul are forma unei emisfere. Toate 
aceste observaţii concordă între ele. În afară de aceasta, constelaţiile văzute prin telescop, adică 
independent de influenţele exterioare ale peisajului, par mai mari atunci cînd sînt mai apropiate de 
orizont. Singurul lucru care poate să exercite aici o influenţă este direcţia în care privim. 

Nu încercaţi să mai faceţi o altă verificare, apreciind dimensiunile vizibile ale Soarelui şi 
Lunii printr-o oglindă ţinută astfel, încît să vedeţi, de exemplu, Luna sus pe cer atunci cînd privirea este 
orizontală. Dacă observatorul are cunoştinţă, într-un fel sau altul, de prezenţa oglinzii, iluzia este parțial 
pierdută. De aceea, experienţele de acest gen sînt foarte dificile. 

Celelalte teorii, care se referă la impresiile vizuale descrise mai sus, pot fi uşor combătute. 
Astfel, a fost emisă „teoria fizică" a bolții cereşti, construită pe principiul greu de înțeles că cerul pare 


cu atît mai îndepărtat, cu cît este mai luminos şi că distanţa variază proporțional cu rădăcina pătrată a 
strălucirii. La zenit, cerul albastru este mai întunecat decît la orizont şi din această cauză el ne pare mai 
apropiat. Această teorie cade datorită faptului că cerul acoperit uniform de nori este indiscutabil mai 
strălucitor la zenit decît la orizont şi, totuşi, el pare turtit. In afară do aceasta, pe cerul înnorat, norii 
aflați în faţa Soarelui, care sînt mai strălucitori decît ceilalți, par totdeauna mai apropiaţi decît 
porțiunile vecine ale cerului. 


131. Cum influenţează obiectele terestre aprecierea distanțelor pînă la bolta cerească! 


Dacă stăm în faţa unui şir lung de case şi privim spre casele situate drept în faţa noastră, vom 
observa că deasupra lor cerul pare mai apropiat decît deasupra caselor mai îndepărtate. Deasupra unei 
cîmpii cerul ni se pare mai îndepărtat decît deasupra unei păduri. 

Din ochi noi apreciem distanţa pînă la cer la aproximativ 50 — 60 m. Însă faptul că vedem 
obiecte despre care ştim că sînt foarte îndepărtate de noi este suficient pentru ca fondul lor — cerul — 
să ne pară mult mai îndepărtat, într-o anumită măsură, orice obiect terestru are ca fond cerul. 

Fig. 116. Forma aparentă a cerului 
deasupra pilonilor unei stații de 
radio. 

Aceasta demonstrează că toate fenomenele descrise trebuie să fie de natură pur 
psihologică şi că nu se poate vorbi despre o „suprafaţă de comparație" ideală, cum ar putea fi pentru noi 
bolta cerească. 

Priviţi o cale ferată sau o şosea de-a lungul căreia sînt plantați pomi care dau impresia unei 
distanţe mari în această direcție cerul pare mult mai îndepărtat decît în celelalte. Dar dacă acoperim, 
peisajul pînă la orizont cu o foaie de hirtie, cerul se apropie imediat. 

Dacă, dimpotrivă, ridicăm privirea în sus, cerul pare mai înalt. Acest fenomen este deosebit de 
evident cînd stăm la picioarele unui turn înalt sau lîngă pilonii lungi şi subțiri ai unei stații de radio 
puternice. Cerul pare curbat ca o cupolă şi această curbare este mai accentuată între cei trei piloni. 
Efectuînd observaţii în mod independent, diferiți observatori au ajuns la rezultate asemănătoare în ceea 
ce priveşte forma aparentă a cerului (fig. 116). 

Dacă, privind în direcţia unuia din turnuri, împărțiți în două arcul care uneşte orizontul cu 
zenitul ($ 124), punctul de diviziune pare mult mai sus decît în cazul cînd efectuaţi împărţirea stînd cu 
spatele la turn şi la oarecare distanță de el. Acoperiţi cu ceva orizontul în timp ce priviți turnul: 
unghiurile subîntinse de partea inferioară a arcului par acum mai mari de 45° şi ating chiar 56°; aceasta 
înseamnă că bolta cerească arată mai bombată decît o emisferă! 

Oricât de convingătoare ar fi aceste observaţii, ele în sine nu pot explica nici forma bolții 
cereşti, nici creşterea aparentă a dimensiunilor corpurilor cereşti la orizont. Chiar dacă privim printr-o 
sticlă foarte întunecată, Soarele va părea totdeauna mic atunci cînd este în înaltul cerului şi mare atunci 
cînd este aproape de orizont, deşi peisajul nu se vede de loc. 


1 G. Ten Doesschate, „Nederl. Tijdsrhr. voor. Geneesk." 74, 748, 1930; Pohl, „Naturwiss", 7, 415, 
1919. 


132. Dimensiunile aparente ale Soarelui şi Lunii în centimetri 


Metoda imaginilor consecutive 


Se ştie că nu putem evalua mărimile Soarelui şi Lunii în dimensiuni liniare; putem determina 
numai diametrele lor unghiulare. Este totuşi remarcabil că mulți oameni afirmă că văd corpurile cereşti 
de mărimea unei farfurii mari, în timp ce pentru unii (mai puţini la număr) aceste corpuri arată cît o 
monedă. Dacă va vine să zîmbiţi, amintiţi-vă că şi un om cu pregătire ştiinţifică simte imposibilitatea 
de a aprecia dacă mărimea vizibilă a diametrului lunar este de | mm sau de 10 m, deoarece el ştie că la 
distanța de 10 cm Luna este în întregime acoperită de un ecran de 1 mm, iar la distanta de 1 000 m, de 
un ecran de 10 m. Factorii psihologici care intervin aici au fost foarte puţin studiați pînă în prezent. 

Se ştie că putem obține o imagine consecutivă a Soarelui dacă aruncăm o privire scurtă asupra 
lui şi apoi închidem ochii ($ 101). Această imagine consecutivă se proiectează pe orice obiect pe care-l 
privim după aceea. Pe un perete apropiat, ea pare foarte mică şi neobservabilă, pe obiecte îndepărtate 
ea pare mult mai mare (subliniez: trebuie să evaluăm mărimea ei „proprie" şi nu unghiul subîntins de 
ca). Acest efect este uşor de înțeles: dacă obiectul la distanță subîntinde acelaşi unghi ca şi un obiect 
apropiat, dimensiunile salo liniare trebuie să fie mai mari. Cînd este imaginea consecutivă egală în 
mărime cu însuşi Soarele sau Luna? După părerea diferiților observatori, aceasta se întîmplă atunci 
cînd peretele se află la o distanță de 50—60 m, indiferent dacă e zi sau noapte. Prin urmare, aceasta 
este valoarea la care apreciem distanţa de la noi pînă la Soare sau Lună. Întrucît unghiul subîntins este 
de 1/108, obținem corespunzător pentru diametru valoarea 45—55 cm. 

Pe aceeaşi cale s-a demonstrat că pe un zid situat la o distanță de peste 60 m, imaginea 
consecutivă păstrează aceeaşi mărime ca şi atunci cînd se află drept în fața noastră pe cer (aproape de 
orizont); dacă însă imaginea consecutivă este proiectată în înaltul cerului, ea apare categoric mai mică 
decât pe un perete la 60 m de noi. Aceasta confirmă încă o dată că distanţa pînă la zenit pare mai mică 
decît distanța pînă la orizont şi că mărimea de 60 m reprezintă „distanta limită", în conformitate cu 
teoria subaprecierii (vezi $ 129). 


133. Peisajul în pictură 


Făcînd schiţe, Vaughan Cornich! a încercat să determine dimensiunile unghiulare ale cîmpului 
vizual pe care omul îl vede ca un întreg, ca un singur tablou. Impresia generală a peisajului depinde în 
multe privinţe de aceasta. Cîmpul vizual era mai mic pe şes, mai mare în regiunile muntoase, mai mare 
noaptea şi mai mic ziua. 


' Vaughan Gornich, Scenery and the Sense of Sight. 


X. Curcubeul, haloul şi fenomenele de coroană 


Curcubeul 


O bună introducere în studiul curcubeului o constituie observarea simplă a picăturilor de apă. 
Fenomenele care au loc într-o picătură izolată de apă se produc, de asemenea, în milioanele de picături 
de ploaie şi ele dau naştere arcului multicolor şi strălucitor al curcubeului. 

134. Fenomenele de interferență în picăturile de ploaie 

Mulţi dintre cei care poartă ochelari se plîng că picăturile de ploaie deformează imaginile şi le 
fac de nerecunoscut. Ei se consolează probabil dacă le atragem atenția asupra măreției imaginilor de 
interferență care se văd seara pe aceleaşi picături de ploaie. Pentru aceasta este necesar doar să privim o 
sursă îndepărtată de lumină, de exemplu, un felinar de stradă. O picătură de ploaie, care nimereşte pe 
lentilă drept în faţa pupilei, se transformă într-o pată luminoasă cu proeminențe şi zimțuri neobişnuite şi 
cu o bordură de inele de difracție minunat colorate (fig. 117a). 


Fig. 117. Difracţia razelor de lumină într-o picătură 
de ploaie pe o lentilă de ochelari: 


a) imaginea de interferenţă; b) drumul razelor de lumină: 

punctat infășurătoarea (caustica) linia plină suprafe | 

de undă care se intersectează în punctul S; c) două frontur 
de undă succesive care trec printr-un punct 


Este remarcabil faptul că pata luminoasă rămîne pe acelaşi loc, chiar dacă lentila este mişcată 
în dreapta sau în stînga. O altă trăsătură interesantă constă în aceea că forma generală şi trăsăturile petei 
luminoase la prima privire par să nu aibă nici o legătură cu forma picăturii de ploaie. Explicaţia este 
simplă. Vom considera ochiul ca un mic telescop care dă imaginea sursei îndepărtate de lumină, iar 
picătura de apă ca un grup de prisme aşezate în fața obiectivului telescopului, în acest caz, este evident 
că fiecare prismă mică, indiferent de poziţia sa faţă de lentila ochelarului, deviază grupul de raze într-o 
parte (se presupune că ele intră în orificiul obiectivului); forma petei va depinde însă de mărimea 
unghiului de re fracţie şi de orientarea fiecărei prisme mici. O picătură de apă alungită în direcția 
verticală dă, într-adevăr, o bandă de lumină orizontală. 

Mai rămîn inelele de difracție. Ele n-ar exista dacă picătura de apă ar fi o lentilă corectă şi ar 
da imaginea sursei de lumină sub forma unui punct. În acest caz, toate părțile frontului de undă ar 
ajunge în planul imaginii cu aceeaşi fază, întrucît părăsesc simultan sursa de lumină, însă datorită 
faptului că suprafaţa picăturii este curbată neuniform, razele refractate nu cad în focar, ci sînt tangente 
la caustică (fig. 117,6). În acest caz, într-un punct aproape de caustică se vor găsi întotdeauna două raze 
de lumină care vor fi parcurs drumuri optice diferite şi va apare interferența. Trasînd suprafeţele de 
undă, găsim punctul de întoarcere, în care se formează un „vîrf. Prin punctul T trec întotdeauna două 
fronturi de undă cu o diferență de fază determinată (fig. 117c). 

Distanţa între inelele întunecate, măsurată dintr-un punct dat, este dată de formula sqrt (2m + 
D’, unde m=1, 3, 5... Aşadar, raportul acestor distanțe este de 2,1; 3,7; 5,0; 6,1 etc. 

Alături de benzile curbate, care mărginesc picătura, putem vedea şi inele mai slab conturate în 
jurul fiecărui firicel de praf care se află pe suprafaţa picăturii însăşi sau pe sticla ochelarilor. Cu cît 
ştergem mai bine sticla, cu atît vom observa mai puţine inele. 

Merită să depunem un efort pentru a studia toate aceste amănunte. 


135. Cum se formează curcubeul 


Inima-mi bate cînd văd, sus pe cer, Curcubeul. 
(Wordsworth) 


Sîntem într-o amiază de vară, căldura este înăbuşitoare. La apus se vad nori întunecaţi: se 
apropie furtuna. Arcul de nori negri creşte rapid. În spatele lor, la o oarecare distanță, cerul pare 
aproape senin; marginea lor din faţă este brodată de nori cirus cu benzi transversale frumoase. Norii 
acoperă întreg cerul şi trec deasupra noastră, înfiorîndu-ne prin fulgere şi tunete. Deodată se dezlănțuie 
o ploaie torențială; se face mai frig. Soarele apare din nou aproape de orizont şi pe fondul furtunii care 
se retrage spre răsărit apare arcul larg al curcubeului multicolor. 

Oricînd ar apare curcubeul, el se formează totdeauna datorită jocului de lumină pe picăturile 
de apă. De obicei acestea sînt picături de ploaie, rareori — mici picături de ceaţă. Pe picăturile cele mai 
mici, ca acelea din care sînt compuşi norii, nu se vede curcubeul. Aşadar, dacă veţi auzi vreodată că 
cineva a văzut un curcubeu pe timp de ninsoare sau cînd cerul era complet senin, fiți convinşi (ă zăpada 
era semitopită sau cădea acea burniţă măruntă care apare uneori în absenţa oricăror nori. Încercaţi să 
efectuaţi aceste observaţii interesante singuri. Picăturile pe care apare, curcubeul se găsesc de obicei la 
unul pînă la doi kilometri de noi (fotografia XIV). Odată am văzut clar un curcubeu pe fondul unui 
copac care se afla la 20 m de mine; prin urmare, curcubeul însuşi s-a format şi mai aproape. Se cunosc 
cazuri cînd curcubeul era vizibil la o distanță de 3—4 m. 

După o veche superstiție engleză, la poalele fiecărui curcubeu poate fi găsit un vas cu aur. Mai 
sînt încă şi astăzi oameni care-şi închipuie că pot ajunge într-adevăr la poalele curcubeului şi că acolo 
se vede o lumină care străluceşte într-un mod deosebit. Este absolut evident că curcubeul nu se află 
într-un loc anumit, ca un obiect real. El nu este altceva decît lumină care vine dintr-o anumită direcție. 

Credința populară mai spune că dimineaţa, curcubeul prevesteşte ploaie, iar seara vreme 
frumoasă. Această credință nu conține prea mult adevăr. Curcubeul este totdeauna legat de ploaie şi, în 
majoritatea cazurilor, ploaia continuă şi după curcubeul. 

Încercaţi să fotografiaţi curcubeul pe o peliculă orto-cromatică sau pancromatică cu un filtru 
galben; expunerea să fie de 1/10 s, iar diafragma F:16. 


136. Descrierea curcubeului 


„Curcubeul lui Rubens... era de un albastru pal, mai întunecat 
decît cerul din peisajul iluminat de curcubeu. Rubens nu este vinovat de 
faptul că nu era familiarizat cu optica, ci de faptul că nu s-a uitat 
niciodată cu atenţie la un curcubeu”. 

(Huskin, The Eagle's Nest) 


Curcubeul este o parte dintr-un cerc. Primul lucru pe care trebuie să încercăm să-l facem este 
să găsim unde se află centrul acestui cerc, adică direcţia în care vedem punctul central. Observăm 
imediat că acest punct central T se află sub orizont şi găsim uşor că prelungirea dreptei care trece prin 
Soare şi ochiul observatorului O, trece prin acest punct numit punct antisolar. Această dreaptă este ca 
un fel de axă, pe care curcubeul este fixat ca o roată (fig. 118). Razele care vin de la curcubeu spre ochi 
formează o suprafaţă conică; fiecare face cu axa un unghi de42* (care este jumătate din unghiul de la 
virful conului). 


1G. Schinder, „Meteor. Rundsch.", 1, 435, 1948. 

Fig. 118. Poziţia relativă a Soarelui şi a 
curcubeului. 


Cu cît Soarele se apropie mai mult de orizont, cu atît punctul antisolar se ridică mai sus şi, prin 
urmare, şi curcubeul se întinde pe un arc tot mai mare deasupra orizontului, pînă ce la apusul Soarelui 
devine un semicerc. Pe de altă parte, dacă înălțimea Soarelui este mai mare de 42°, curcubeul dispare 
sub orizont. Aceasta este cauza faptului că la latitudinile noastre nimeni nu a văzut un curcubeu vara 
aproape de amiază. 

Fig. 119. Măsurarea distanței unghiulare a 
curcubeului de la punctul antisolar. 

Fixăm, cu un ac cu gămălie, o carte poştală pe un pom şi o orientăm astfel încît unul din 
colțurile sale să arate înspre vîrful curcubeului. Umbra acului cu gămălie va arată atunci direcția dreptei 
care uneşte Soarele cu observatorul, astfel încît vom putea să determinăm dintr-odată distanţa 
unghiulară a curcubeului față de punctul antisolar (fig. 119). 

Pentru determinarea înălțimii vârfului curcubeului h deasupra orizontului şi a distanţei 2a între 
cele două capete ale sale (fig. 120), putem folosi, de asemenea, una din metodele $ 265, notînd timpul 
observaţiilor. Calculînd apoi înălțimea Soarelui, care este egală cu unghiul H al punctului antisolar T 
faţă de orizont, obţinem trei expresii pentru determinarea razei unghiulare (din care se poate obține 
valoarea medie), şi anume: 


r=H+h; cos r= cos a *¥ cos H ; tgr = (l- cos a * cos H) / cos a*sin h 


Fig. 120. Determinarea înăl- 
țimii virfului curcubeului 
deasupra orizontului. 


La drept vorbind, curcubeul reprezintă un cerc complet. Noi nu-l putem urmări pînă dincolo 
de orizont, datorită faptului că nu putem vedea picăturile de ploaie care cad sub noi. S-a stabilit că 
dintr-un avion sau dintr-un balon se poate vedea circumferința întreagă a curcubeului cu umbra 
observatorului în centru. Aceasta este o privelişte măreaţă care a fost într-adevăr observată’. 

Mulţi consideră că apariţia unui al doilea curcubeu deasupra primului este un fenomen 
neobişnuit. În realitate, curcubeul al doilea se observă aproape întotdeauna, deşi mai slab decît primul. 
El este concentric cu primul, avînd de asemenea, drept centru punctul antisolar, însă razele sale 
formează cu axa care trece prin Soare şi ochi un unghi de 51°. 

Cele „şapte culori ale curcubeului" există numai în imaginație. Aceasta este o figură de stil, 
care s-a menţinut timp atît de îndelungat datorită faptului că uneori noi nu vedem lucrurile aşa cum sînt 
ele în realitate. De fapt culorile curcubeului trec treptat una în .cealaltă, şi numai ochiul le uneşte în 
mod arbitrar în grupuri. S-a stabilit că curcubeiele diferă sensibil unul de celălalt; chiar şi acelaşi 
curcubeu poate varia în timpul cît îl observăm; vîrful său poate să difere de părțile sale inferioare, 
înainte de toate, au fost observate diferențe mari în lărgimea totală a benzii colorate (în mărime 
unghiulară, vezi anexa, $ 265). Apoi, deşi ordinea culorilor este totdeauna aceeaşi — roşu, portocaliu, 
galben, verde, albastru, violet — lărgimea relativă a benzilor diferitelor culori şi strălucirea lor variază 
în modul cel mai arbitrar posibil. După impresia mea, diferiți observatori nu descriu totdeauna în 
acelaşi mod acelaşi curcubeu. De aceea, pentru a fi convinşi de deosebirea curcubeielor, trebuie fie să 
comparăm descrierile cîtorva observatori, fie să stabilim dinainte dacă impresiile a doi observatori 
coincid. 

Descrierea obiectivă a culorilor curcubeului permite stabilirea faptului remarcabil că în 
interiorul arcului violet sînt adeseori vizibile şi cîteva „arcuri suplimentare". De obicei ele se văd cel 
mai bine acolo unde curcubeul este mai strălucitor, adică în apropierea punctului său cel mai înalt. De 
regulă, în ele alternează culorile roz şi verde. Denumirea lor este greşită, deoarece deşi aceste cercuri 
sînt mai slabe, ele formează o parte tot atît de importantă a curcubeului ca şi culorile „obişnuite". 
Aceste arcuri suplimentare variază adeseori rapid în intensitate şi lărgime, ceea ce indică modificarea 
dimensiunilor picăturilor ($ 139). 

Ordinea culorilor în curcubeul al doilea este inversată faţă de ordinea din primul; cele două 
curcubeie se mărginesc prin benzile lor roşii. Al doilea curcubeu apare rareori suficient de strălucitor 
pentru ca să devină vizibile arcurile sale secundare (suplimentare): ele sînt dispuse dincolo de banda 
violetă, adică la marginea exterioară a celui de-al doilea curcubeu”. 


Şi-aşa precum şi norii subțirei 
fac arcuri paralel şi-ntr-o coloare, 
iar cel îngust dă celui larg lucoare..." 
(Dante, Paradisul, cîntul XII) 


137. Curcubeiele apropiate de ochi 


Observând jocul razelor solare în stropii de apă deasupra fîntînilor arteziene şi a cascadelor, 


! C. Flammarion, op. cit., p. 214. 
? Acest fenomen a fost observat de Brewster în 1928. 


putem vedea direct cum apare curcubeul în masa picăturilor de apă. De-a lungul punţii unui vapor, 
acolo unde valurile se fărîmiţează în stropi de spumă, se poate vedea deseori un curcubeu care însoţeşte 
corabia şi care este uneori mai intens, alteori mai slab, în funcţie de densitatea şi grosimea norului 
picăturilor de apă. Acest fenomen se poate observa deosebit de uşor atunci cînd vasul înaintează în 
direcția Soarelui. 

Există cîteva metode simple pentru a reproduce într-o grădină „o ploaie" în care Soarele să 
formeze un curcubeu: 1) un furtun de grădină; 2) aparatul lui Tyndall, în care jetul de apă este îndreptat 
sub presiune asupra unui disc metalic circular, împroşcînd micei picături, sau 3) pulverizatorul lui 
Antolik (fig. 121); în cazul din urmă este necesar numai să suflăm puternic în tubul a. Mărimea 
picăturilor poate fi reglată, deplasînd cu cîțiva milimetri în sus sau în jos tubul bcd în interiorul tubului 
mai larg ef, ceea ce se realizează prin deplasarea dopului de plută perforat g; un rol important îl joacă, 
de asemenea, mărimea orificiului de ieşire u. Apa poate fi introdusă prin tubul a fără a deschide 
aparatul. Experiențele mele personale cu acest mic aparat au fost foarte satisfăcătoare. 

Picăturile minuscule de apă emise de pulverizatorul utilizat pentru stropirea plantelor din sere 
au dimensiuni atît de reduse, încît în ele nu poate fi văzut curcubeul obişnuit; se vede doar un curcubeu 
alb, colorat în albastru şi galben la margini (vezi $ 144). Numai din cînd în cînd se formează în mod 
întîmplător picături mai mari şi pentru un moment se vede curcubeul obişnuit. În toate împrejurările, 
curcubeul se vede sub un unghi de 42° față de punctul antisolar şi, de preferință, pe un fond întunecat. 
Astfel de experienţe constituie un material excelent pentru observaţii. Dacă sub „linia orizontului" 
există un număr suficient de picături de apă, putem observa curcubeul sub forma unor cercuri. Dacă ne 
deplasăm, curcubeul se deplasează împreună cu noi; el nu este un obiect şi noi nu-l vedem într-un loc 
anumit, ci într-o direcție anumită; se poate spune că curcubeul se comportă ca ceva infinit de 
îndepărtat, ceva ce se mişcă împreună cu noi, ea Luna. 


Fig. 121. Pulverizatorul 
lui Antolik. 


Dacă stăm foarte aproape de norul de picături, de exemplu, la stropirea cu furtunul, putem 
vedea două curcubeie care se intersectează. Cum se întîmplă acest lucru? Încercaţi să închideți 
alternativ ochii şi vi se va părea că fiecare ochi vede propriul său curcubeu (aceasta rezultă, de 
asemenea, din aceea, că curcubeul se deplasează o dată cu noi). Adeseori se vede foarte bine al doilea 
curcubeu, precum şi arcurile suplimentare. Dacă se schimbă direcţia jetului sau curcubeul se vede în 
alte porţiuni ale jetului, se modifică şi strălucirea culorilor curcubeului; cauza constă în modificarea 
dimensiunilor picăturilor. 

Lipiţi un fir de mătase artificială pe o bucată de hîrtie tăiată sub formă de U şi depuneți pe fir p 
mică picătură de salivă. Aduceţi apoi picătura aproape de ochi şi priviţi-o pe un fond întunecat. Veţi 
vedea un curcubeu de ploaie cu minunate arcuri secundare. Aceeaşi experiență poate fi făcută cu 
picături de rouă pe o pînză de păianjen. 


138. Teoria carteziană a curcubeului 


Pentru a cerceta drumul luminii într-o picătură de ploaie, să umplem un balon de sticlă cu apă 
şi să-l aşezăm la Soare (fig. 122a). Pe ecranul AB, prevăzut cu un orificiu circular (ceva mai mare decît 
balonul), apare un curcubeu palid R. El are forma unui cerc închis, cu o rază unghiulară de circa 42° şi 
cu o bandă roşie în exterior, ca la curcubeul adevărat. 

Experienţa poate fi efectuată cu acelaşi succes şi cu un pahar obişnuit, mai mult sau mai puţin 
cilindric. Experienţa trebuie făcută dimineaţa sau seara, cînd Soarele este aproape de orizont. Imaginea 
nu va mai fi acum un cerc, ci va consta din benzi colorate. 

Dacă aşezăm în S un ecran mic, fixat de o sîrmă, în partea inferioară a curcubeului vom vedea 
o umbră (fig. 122, b). Dacă punem pe balon, undeva lîngă F, degetul arătător umezit, vom vedea în 
locul respectiv în partea inferioară a curcubeului o pată mai întunecată. 

Fig. 122. Repredveerea unui curcubeu cu ajutorul unui 
balon umplut cu apă. 


Ca izvor de lumină putem folosi şi o luminare aşezată la o distanţă de 1 m de paharul plin cu 
apă. Lumina luminării este prea slabă pentru a o prinde pe ecran, însă dacă privim paharul sub un unghi 
de 150° faţă de direcția lumînării şi deplasam treptat ochiul pînă la 138°, putem vedea două benzi 
luminoase care se apropie una de alta şi care, întiîlnindu-se, emit culorile curcubeului, iar apoi dispar. 
Direcţia acestor raze observate în ultimul moment poate fi determinată cu ajutorul unor ace de gămălie 
fixate pe masă şi măsurînd apoi unghiul de deviere. 

Aşadar, curcubeul este format de razele incidente care cad la distanţa SC de linia centrală şi se 
reflectă înapoi în picătura de apă în punctul V. Dacă în fața balonului aşezăm un inel lat de cîțiva 
milimetri şi cu diametrul de 0,86 ori diametrul balonului, făcînd ca centrul său să coincidă cu centrul 
fasciculului incident, curcubeul dispare complet (fig. 122, c). Fig. 123 arată mersul exact al razelor, 
calculat după legile reflexiei şi refracției. Se vede că razele de lumină care cad pe picătura de apă ies 
din ea sub unghiuri diferite, în funcţie de locul în care ele cad pe picătură. Una din aceste raze este mai 
puţin deviată decît celelalte, şi anume cea de 138°, cu alte cuvinte, ea formează cu axa un unghi de 
180—138 = 42°. Razele emergente au direcții diferite; numai cele care suferă o deviere minimă sînt 
practic paralele şi, de aceea, ajung la ochiul nostru cu „densitatea” cea mai mare. 

Fig. 123. Drumurile razelor Fig. 124. Apariţia celui 
de lumină într-o picătură de de-al doilea curcubeu. 
apă care arată cum se for- 


mează curcubeul. Linia groasă 
este frontul undei. 


Într-o cameră bine întunecată, pe un ecran se poate vedea şi al doilea curcubeu, care formează 
cu axa un unghi de 51°, fiind deci deviat cu 180 + 51 = 231° față de direcția razei incidente (fig. 124). 
Prin experienţe asemănătoare cu cele efectuate cu primul curcubeu putem sa ne convingem că al doilea 
curcubeu se formează la reflexia dublă a razelor. Ordinea culorilor în el este inversă în comparaţie cu 
primul curcubeu, aşa cum se întîmplă şi în realitate. 

Să ne închipuim acum că fiecare din picăturile norului reflectă, aşa cum s-a descris mai sus, o 
parte însemnată a luminii sub unghiul de 42° şi o parte mai mică sub unghiul de 51°. Toate picăturile 
care se văd la distanța unghiulară de 42° față de raza care vine de la Soare se află într-o astfel de 
poziţie, încît trimit spre ochiul nostru lumina primului lor curcubeu, în timp ce de la picăturile aşezate 
la distanța unghiulară de 51° față de lumina solară incidenţa, obţinem raze de două ori reflectate. Astfel 
se formează primul şi al doilea curcubeu (fig. 125). 


Fig. 125. Lumina solară care cade pe un nor de 
picături de ploaie creează primul și al doilea 
curcubeu. 


139. Teoria curcubeului pe baza fenomenului de difracție! 


Teoria lui Descartes se referă numai la acele raze care suferă o deviere minimă, ca şi cum n-ar 
exista decît aceste raze. În realitate însă, există un număr însemnat de raze cu devieri mari, înfăşurate 
complet de o caustică curbată. Acestea sînt tocmai condițiile în care apare interferența într-un punct 
apropiat de caustică la picăturile de ploaie pe o lentilă de ochelari ($ 134). Şi, în special cînd avem de-a 
face cu picături foarte mici, nu ne mai putem limita la considerarea razelor de lumină. În acest caz, 
trebuie studiat frontul de undă” în locurile unde prezintă un vârf aproape de caustică (fig. 123). 


1 IPrinsen Reesink, „Physica", 11, 49, 1944; Buchwald, „Optik", 3, 4, 1948; van de Hulst, Light 
Scatering by Small Particles, 1957. 
” Suprafață de separație dintre regiunea perturbată şi regiunea neperturbată, în timpul propagării undei 


Conform cu principiul lui Huygens, fiecare punct al frontului de undă trebuie considerat ca un 
nou centru de emisiune; în acest caz, problema se reduce la a află cum interfera oscilaţiile care ajung la 
ochiul nostru de la diferitele porţiuni ale frontului de undă. Acest studiu, efectuat de Airy şi completat 
de Stokes, Mobius şi Pernter, duce la celebra integrală a curcubeului 

Aici A este amplitudinea undelor luminoase care cad în ochiul nostru, în funcţie de unghiul z 
făcut de direcţia de observaţie cu direcţia razelor de deviere minimă. Integrala se calculează cu ajutorul 
dezvoltării în serie; intensitatea luminii observată de noi în direcţia z este dată de mărimea A’. 


3) 

Directia 

devieri! 

MINIME 
Fig. 126. Distribuția luminii în fas- 
ciculul de raze care iese din picătura 

de apă: 
a) conform teoriei simple a lui Descartes; 
b) conform teoriei difracției. 

Fig. 126 arată pentru o anumită culoare cum se schimbă din cauza difracției distribuția luminii 
la trecerea de la picături mari (a) la picături mici (b). Ca şi înainte, fenomenul este determinat, în 
esență, de razele care suferă devierea minimă (z = 0), însă se observă şi o serie de maxime mai mici. 
Asemenea curbe trebuie trasate separat pentru diferite culori, amplasîndu-le în funcție de lungimile de 
undă. Pentru fiecare unghi dat obținem astfel un amestec; prin urmare, curcubeul nu constă niciodată 
din culori pure izolate. Deoarece primul şi cel mai intens maxim al fiecărei culori joacă rolul principal 
şi aceste prime maxime se deplasează treptat o dată cu creşterea lungimii de undă, noi observăm 
culorile curcubeului practic, exact aşa cum rezultă din teoria elementară. Modificările produse de 
difracție constau în aceea că culorile pot să fie oarecum diferite în funcție de mărimea picăturii şi în 
faptul că în interiorul curcubeului apar arcuri secundare (suplimentare). În sfîrşit, trebuie avut în vedere 
că Soarele nu este un punct şi, de aceea, razele solare nu sînt riguros paralele ($1). Deoarece ele 
subîntind un unghi de circa 1/2 grad, culorile curcubeului par oarecum difuze. Teoria difracției permite 
evaluarea aproximativă, direct din forma curcubeului, a dimensiunilor picăturilor pe care apare acest 
curcubeu. Caracteristicile principale sînt următoarele: 

Diametrul picăturilor 

e ]—?2 mm: Culoare violetă foarte strălucitoare şi un verde strălucitor, există un arc roşu, 
arcul albastru este abia vizibil. Arcurile suplimentare sînt în număr mare (pînă la 5), de 
culoare violetă-roză alternativ cu verde, şi se mărginesc direct cu primul curcubeu. 

e 0,50 mm: Culoarea roşie este mult mai slabă. Cîteva arcuri violete-roze alternează cu 
arcuri verzi. 

e 0,20 mm — 0,30 mm: Culoarea roşie nu mai există; în rest, arcul este larg şi bine 
dezvoltat. Arcurile suplimentare devin din ce în ce mai galbene. Dacă între arcurile 
suplimentare apare o spărtură, diametrul picăturilor este de 0,20 mm; dacă există o 
spărtură între primul curcubeu şi primul arc suplimentar, diametrul picăturilor este mai 
mic de 0,20 mm. 


—N.R. 


e 0,08 mm— 0,10 mm: Curcubeul este mai lat şi mai şters. Numai culoarea violetă este 
strălucitoare. Primul arc suplimentar este separat de primul curcubeu printr-un interval 
destul de larg şi are o culoare albicioasă. 

e 0,06 mm: Primul curcubeu conţine benzi albe separate. 

e Sub 0,05 mm: Curcubeul este alb (vezi $ 144). 


140. Cerul în apropierea curcubeului! 


Un observator atent constată că cerul între cele două curcubeie este mai întunecat decît în 
exterior. Desigur, strălucirea fondului de nori variază, însă totuşi această întunecare apare foarte clar 
(fotografia XIV). Explicaţia constă în aceea că, în afară de razele care suferă o deviere minimă, fiecare 
picătură reflectă razele şi în alte direcţii, care deviază mai puternic de la direcția de incidență. Aceasta 
se vede pe fig. 125. Observaţi că în curcubeul al doilea razele deviază în direcția opusă faţă de direcția 
în care deviază în primul curcubeu. 

Observatorul va vedea, aşadar, în interiorul primului curcubeu lumina difuză a Soarelui, care 
apare datorită razelor care suferă o reflexie şi care sînt deviate cu mai mult decît 138°; el va vedea, de 
asemenea, lumina solară difuză în exteriorul celui de-al doilea curcubeu (datorită razelor reflectate de 
două ori, care sînt deviate cu mai mult de 231° şi care, prin urmare, fac cu axa un unghi mai mare de 
51°). 

Aerul în intervalul dintre cele două curcubeie este iluminat numai de lumina cerului. Se poate 
observa un contrast minunat dacă curcubeul apare la apusul soarelui: în interiorul semicercului uriaş, 
aerul pare roz-galben, ca însuşi Soarele la asfințit, în afara lui aerul este albastru-cenuşiu, de culoarea 
cerului. 


Fig. 127. Din cauza norului dintre Soare și picătu- 
rile de ploaie pe cer se formează benzi radiale. 


Uneori, în lumina difuză din interiorul primului curcubeu şi în afara celui de-al doilea se văd 
benzi radiale, puţin diferite ca culoare. Ele pot fi asemănate cu luminescenţa norilor care ascund după 
ei Soarele sau cu reflexiile produse de razele solare pe o apă curgătoare. Acest fenomen poate fi 
explicat uşor, dacă presupunem că undeva între Soare şi picăturile de ploaie plutesc nori mici (fig. 
127). Picăturile care se află în umbra acestor nori nu pot emite lumină în direcția observatorului. 
Curcubeul, pe care acesta îl vede, este format de lumina tuturor picăturilor care se află pe raza sa 
vizuală, cu excepția picăturilor R; tot astfel, în al doilea curcubeu lipseşte lumina de la picăturile N; în 
lumina difuză lipseşte emisia picăturilor R’, R” ... N’, N”... etc. Din această cauză, în planul care 
trece prin ochiul observatorului, Soare şi nor, toate fenomenele sînt mai slabe: apare o umbră de forma 
unei raze, a cărei prelungire trece prin punctul antisolar, adică prin centrul curcubeului. 


141. Polarizarea luminii în curcubeu“ 


! Vezi „Nature", 109, 309, 1922. 
7 Vezi, de exemplu, în Muzeul rus din Leningrad, pictura lui Savrasov intitulată Curcubeul. 
“ F, Rinne, „Naturwiss", 14, 1283, 1936. 


Este foarte interesant să încercăm să vedem curcubeul reflectat pe o sticlă, dar nu pe o oglindă 
argintată, care nu este potrivită în acest scop, ci pe o bucată de sticlă obişnuită, înnegrită sau acoperită 
în spate cu o hirtie neagră. Ea trebuie ţinută aproape de ochi, astfel încît privirea să cadă pe ea sub un 
unghi mare față de normală (de exemplu 60°). Sticla poate fi ținută vertical sau orizontal, ca în fig. 128. 
Privind spre virful curcubeului, vom vedea că în sticla orizontală, imaginea este foarte clară şi netă, în 
timp ce în sticla verticală ea este atît de slabă, încât devine aproape imperceptibilă. Aceasta arată că în 
diferite direcţii perpendiculare la direcția de propagare lumina curcubeului are proprietăți diferite, cu 
alte cuvinte ea este „polarizată”. 


bulă AT 
Fig. 128. Cum se observă polarizarea luminii curcubeului. 


Există o cale mult mai uşoară pentru a efectua astfel de observaţii, şi anume cu ajutorul unei 
prisme nicol; aceasta este un mic aparat care ne ajută să vedem dacă lumina este polarizată. Putem să 
folosim, de asemenea, o placă de polaroid, care are din ce în ce mai largă utilizare pentru ochelari de 
Soare şi în tehnica fotografică. Nicolul se roteşte în jurul axei sale; într-o poziţie, curcubeul este foarte 
strălucitor, în alta, foarte slab. Ne putem imagina lumina complexă ca fiind compusă dintr-o lumină cu 
oscilaţiile într-o anumită direcţie i şi dintr-o lumină cu oscilaţiile în direcţia j perpendiculară la i. În 
primul curcubeu, raportul intensităților i/j este de 21/1, adică polarizarea este aproape totală. În al 
doilea curcubeu, ea nu este atît de intensă, deşi este perfect observabilă: raportul intensităților este 8/1. 
Ambele rezultate sînt în concordanță cu teoria. 


142. Acţiunea fulgerului asupra curcubeului 


J.W. Laine! a făcut o observaţie remarcabilă. La fiecare descărcare electrică în timpul unei 
furtuni, marginile dintre culorile curcubeului dispăreau. Modificările erau deosebit de vizibile în 
arcurile suplimentare: intervalul dintre arcul violet şi primul arc suplimentar dispărea complet, iar arcul 
galben devenea mai strălucitor. Părea că întregul curcubeu vibrează. În conformitate cu tabelul din $ 
139, aceste modificări indică o creştere a mărimii picăturilor. 

Acest efect optic nu apărea simultan cu fulgerul, ci cîteva secunde după acesta, o dată cu 
tunetul. Se poate presupune că, în urma vibrațiilor aerului, picăturile tind să se contopească, însă 
această tendinţă este atît de slabă, încît pare improbabil ca ea să dea un efect observabil. Este, de 
asemenea, posibil ca descărcarea electrică să producă o modificare a tensiunii superficiale a picăturilor, 
astfel încît ele se unesc mai uşor între ele, însă în acest caz egalitatea dintre intervalul de timp necesar 
pentru această modificare şi intervalul de timp între fulger şi tunet trebuie considerată întîmplătoare. 


143. Curcubeul roşu 


În ultimele 5—6 min înainte de asfinţitul Soarelui, toate culorile curcubeului, în afară de cea 
roşie, încep să dispară şi, în sfîrşit, rămîne numai un singur arc — cel roşu. Uneori el este foarte 
strălucitor şi rămîne vizibil chiar 10 min după apusul Soarelui. Desigur, părțile inferioare ale arcului 
sînt în acest timp acoperite, astfel încît curcubeul pare să înceapă la o anumită înălțime deasupra 
orizontului. În felul acesta, natura ne prezintă spectrul luminii solare şi ne arată cum variază el în 
timpul apusului Soarelui. Aceste modificări sînt produse de difuzia în atmosferă a luminii cu lungimi 


'J. Laine, „Phys. Zs.", 10, 965, 1909. 


de undă mai mici ($ 189). 


144. Curcubeul ceţos sau alb 


Atunci cînd picăturile sînt foarte mici, curcubeul arată cu totul altfel. Aceasta se vede deosebit 
de bine dacă stăm pe o colină, astfel încît o pantă a ei să fie iluminată de Soare, iar cealaltă, precum şi 
poalele, să fie scufundate în ceață. Curcubeul arată atunci ca o bandă albă, de două ori mai lată decît un 
curcubeu obişnuit, portocalie înspre marginea exterioară şi albastră înspre cea interioară. Dinspre partea 
interioară se pot vedea adeseori unul sau două arcuri suplimentare; spre surprinderea noastră, ordinea 
culorilor este aici inversă față de cea obişnuită în primul curcubeu (la început verde, apoi roşu). 

Aceste particularități concordă în mod neaşteptat cu calculele teoretice pentru picături cu raza 
de 0,025 mm şi mai mici (vezi $ 139). Pentru astfel de picături foarte mici arcul nu va mai fi de 42°; el 
începe să scadă şi deoarece „mic" înseamnă aici „apropiat de lungimea de undă a luminii", efectul este 
mai pronunțat pentru razele roşii decît pentru cele albastre. Prin urmare, banda roşie trebuie să aibă în 
arcurile suplimentare un diametru mai mic decît banda albastră şi trebuie să se afle în interior. 

Cine are prilejul să vadă acest fenomen încîntător poate efectua cîteva măsurători pentru 
determinarea diametrului arcului 2 6 (în grade; vezi $ 265). Cel mai precis poate fi măsurat inelul negru 
dintre primul curcubeu şi primul arc suplimentar. Din valoarea obținută cu ajutorul formulei 


a = 0,31 / (4144 -0)!? 


putem calcula raza picăturilor (în milimetri). (O altă cale constă în aceea că luăm valoarea 
medie între marginile albastre şi portocalii ale curcubeului, însă în acest caz numărătorul din formulă 
trebuie luat egal cu 0,18). 

Este surprinzător faptul că putem vedea curcubeul alb chiar şi la o temperatură foarte joasă (— 
34*C); aceasta înseamnă că picăturile de apă în atmosferă pot fi puternic suprarăcite. Curcubeul se vede 
şi atunci cînd ceața este atît de rară, încît observatorul este convins că ea nu există! 

Curcubeul alb apare aproape întotdeauna cînd raza orbitoare a unui reflector, aşezat în spatele 
nostru, pătrunde prin ceața din fața noastră. Chiar şi un felinar de stradă obişnuit creează adeseori un 
curcubeu alb, deşi mai slab, şi numai pe un fond întunecat. Unul din cititorii mei a observat un 
curcubeu alb la lumina unei lămpi de petrol, iar Tyndall a observat un astfel de curcubeu produs de o 
luminare. Dacă ceața se vede pe un fond întunecat, curcubeul alb poate fi văzut uneori ca un cerc 
întreg; cîţiva metri între ochii noştri şi pămînt sînt suficienţi pentru ca acest fenomen să apară. În cazuri 
foarte rare se observă un curcubeu alb dublu. 


145. Curcubeul pe rouă sau curcubeul orizontal 

Fig. 129. Curcubeul pe rouă. 

În diminețile de toamnă, iarba este acoperită de milioane de pînze de păianjen care pot fi 
observate numai datorită faptului că — fiind presărate cu picături de rouă — ele strălucesc în razele 
Soarelui (§ 35). 

Dacă privim iarba dintr-o anumită direcție, putem vedea cum ea sclipeşte ca satinul. Avem în 
faţă, de fapt, o porțiune de curcubeu. Uneori, reuşim să vedem întregul curcubeu pe iarba acoperită de 
rouă, care însă nu ia forma unui cerc, ci a unei hiperbole late (fig. 129). 

Explicaţia este simplă: lumina ajunge în ochiul nostru atunci cînd raza formează cu axa 


„Soare-ochi" un unghi de 42°. Atît timp cît Soarele nu este prea sus pe cer, acest con intersectează 
suprafaţa Pămîntului după o hiperbolă. În cursul zilei, ea se transformă într-o elipsă, deşi această 
transformare se observă foarte rar. Rugind pe cineva să vă ajute să observați şi să măsurați curba pe 
Pămînt, vă puteţi convinge, determinînd înălțimea Soarelui, după timpul observaţiilor, că această curbă 
este o hiperbolă corespunzătoare unui con cu unghiul la vîrf de 42°. Urmăriţi cum creşte lăţimea benzii 
colorate pe măsură ce creşte distanța față de observator, într-un caz s-a observat pe rouă un curcubeu 
alb şi arcuri suplimentare!. 

Curcubeul pe rouă a fost observat şi în următoarele împrejurări: 

a) peun iaz acoperit de lintiță; 

b) pe un iaz avînd suprafața acoperită cu o pojghiţă uleioasă, pe care picăturile de rouă se pot 
aşeza fără să se amestece cu apă; o asemenea pojghiță poate să provină, de exemplu, de la 
fumul fabricilor, într-un caz, dimensiunile picăturilor variau de la 0,1 la 0,5 mm, 20 de 
picături pe centimetru pătrat creau un curcubeu foarte clar; 

c)  dis-de-dimineaţă, pe un lac sau pe mare, cînd aerul este rece, iar apa încă caldă, astfel 
încît deasupra apei se formează o ceaţă uşoară. În acest caz se observă de obicei nu 
întregul curcubeu orizontal, ci două ramuri ale sale; 

d) pe o suprafață îngheţată, care poate fi, pare-se, acoperită cu picături de rouă de formă 
regulată. (Cum este posibil acest lucru?) 

Aceste observaţii prezintă interes şi din punct de vedere psihologic. De ce curcubeul obişnuit 
ne pare circular, iar curcubeul pe rouă hiperbolic, deşi în ambele cazuri razele de lumină cad în ochiul 
nostru sub aceleaşi direcţii? Aici intervine un element psihic care constă în aceea că noi sîntem înclinați 
întotdeauna să îmbinăm rezultatele observaţiilor directe cu ceea ce ne aşteptăm dinainte să observăm. 
Cînd vedem curcubeul pe rouă, ne aflăm sub influența gîndului că fenomenul luminos are loc într-un 
plan orizontal şi în mod inconştient ne întrebăm: care trebuie să fie forma curbei luminoase pe iarbă, 
pentru ca să vedem fenomenul aşa cum îl vedem? Răspunsul este, desigur, următorul: o elipsă sau o 
hiperbolă. „Dacă noi am vedea numai fenomenul luminos şi nu am şti nimic despre originea sa, am 
ajunge la concluzia că avem de-a face cu un cerc" (Stokes). O evaluare stereoscopică a distanțelor pînă 
la picăturile izolate şi pînă la conglomeratele de picături ne-ar ajuta în mod cert să localizăm curcubeul 
pe rouă în planul orizontal. 

Vezi $ 147 în legătură cu curcubeul reflectat pe rouă. 


146. Curcubeul reflectat şi curcubeul de la Soarele reflectat 


Dacă un curcubeu este vizibil într-un nor în direcția punctului A (fig. 130), urmărind imaginea 
peisajului reflectată într-o apă liniştită, vom vedea curcubeul în direcția punctului 5, astfel încît el va 
apărea mai jos în norul reflectat decît în cel real. 


Fig. 130. Curcubeul reflectat. 


Aceasta se întîmplă pentru că, aşa cum am mai spus, curcubeul nu există ca un obiect real în 


WI. Humphreys, „J. Franklin Inst.", 20, 661, 129. 


planul norului, ci este parcă situat la infinit. Riguros vorbind, de fapt se deplasează norul, în timp ce 
imaginea curcubeului este perfect simetrică față de orizont. Deplasarea norului se observă mai uşor 
dacă ne aflăm la o anumită înălțime h deasupra apei. Putem chiar calcula distanța O A pînă la nor, 
apreciind deplasarea sa în unități unghiulare, deoarece deplasarea unghiulară este egală cu 2 h sin z / 
OA (fig. 130). 


NL 


Fig. 131. R — curcubeul, WR 

— curcubeul reflectat, WZ 

curcubeul format de imaginea 
Soarelui. 


Un efect cu totul diferit apare însă cînd razele solare se reflectă înainte de a provoca apariția 
curcubeului. Curcubeul deplasat WZ va avea în acest caz centrul în punctul T”, care este imaginea 
punctului antisolar T (fig. 131). Acest arc ocupă mai mult decît un semicerc. Distanţa dintre vîrfurile 
celor două arcuri este egală cu unghiul dintre T şi T’, adică cu 2a, unde a este înălțimea Soarelui 
deasupra orizontului. În multe cazuri, arcul deplasat se vede numai parţial, de exemplu se văd numai 
vîrful sau numai capetele sale. Aşadar, cînd vedeţi un curcubeu neobişnuit, amintiţi-vă înainte de toate 
de posibilitatea unei astfel de reflexii. Căutaţi în apropiere iazuri mai mari şi încercați să puneţi în 
concordanță arcurile imcomplete cu poziţia acestor iazuri. Două curcubeie care se formează datorită 
reflexiei se completează reciproc pînă la un cerc întreg (fig. 131). Pentru a deosebi aceste fenomene se 
pot folosi denumirile „curcubeul reflectat" (WR) şi „curcubeul de la Soarele reflectat" (WZ). 


147. Reflexia curcubeului orizontal! 


Şi un curcubeu orizontal poate să se reflecte în apă şi atunci hiperbola, cu culorile ei frumoase, 
formată pe picăturile care plutesc pe suprafața apei, pare dublă. Faptul că curcubeul mai slab apare în 
urma reflexiei devine pe deplin evident, dacă reuşim să observăm curcubeul orizontal pe o suprafață 
înghețată; în acest caz, al doilea curcubeu dispare. 

Distanţa unghiulară dintre curcubeie este egală cu dublul înălțimii Soarelui, însă deoarece în 
acest caz picăturile se află pe suprafaţa apei, nu se poate stabili imediat dacă reflexia a avut loc înainte 
sau după ce razele luminii au trecut prin picătura de apă. În ambele cazuri se formează o hiperbolă 
(vezi fig. 132); pe ambele figuri, raza reflectată formează un unghi de 42° — a. 

Însă atunci cînd Soarele se află la o înălţime destul de mare pe cer (de la 21 la 42°), există 
două criterii: 

a) O parte apropiată de vîrf din curcubeul reflectat lipseşte. Aceasta se explică prin faptul că 
atunci cînd razele se propagă pe drumul II, drumul razelor incidente, înainte ca ele să se 
reflecte şi apoi să pătrundă în picătură, este obturat parţial în S de însăşi picătura de apă. 
Dacă razele se propagă pe drumul I, acest fenomen caracteristic nu are loc. 

b) Dacă observăm printr-o prismă nicol două puncte învecinate ale celor două curcubeie, se 
constată că direcţiile vibraţiilor luminoase diferă foarte mult şi, de regulă, nu sînt 
orizontale. Se poate arăta că aceasta este posibil numai în cazul cînd reflexia are loc 
înainte de refracție. Se pune problema: de ce în mod obişnuit razele mai întîi se reflectă? 
Cauza este simplă: în cazul I razele refractate lunecă chiar la suprafaţa apei şi sînt captate 
de picăturile vecine. 


i „Sitz. Akad. Wien”, 119,1057, 1910; W. J. Humphreys, „Journ. Franklin. Inst.", 207, 661, 1929. 

Fig. 132. Curcubeiele reflectate 
pe rouă: I— reflexia curcubeului; 
II — reflexia Soarelui creează 


curcubeul. 


Cînd Soarele se află aproape de orizont, razele luminoase pătrund în picătură şi apoi se 
reflectă. Vîrful curcubeului reflectat este ecranat şi în acest caz însă gradul de polarizare este altul. Pînă 
în prezent acest caz nu a fost supus unui studiu amănunțit. 


148. Fenomenele de curcubeu neobişnuite 


În fig. 133 sînt reprezentate cîteva imagini de curcubeie de formă neobişnuită, determinate 
parţial de reflexia pe suprafața apei; după părerea mea însă, pînă în prezent nu s-a dat o explicație 
satisfăcătoare acestor fenomene. lată un motiv în plus ca să tratăm cu mai multă atenţie fenomenele de 
acest gen ! Deosebit de important este să observăm aşezarea relativă a marginilor roşii şi violete ale 
curcubeului neobişnuit. Urmăriţi în mod special coloana de lumină verticală care se ridică în sus de la 
poalele curcubeului şi curcubeiele suplimentare care se întind pe suprafața mării. 


Falà 
rasie 
Fig. 133. Curcubeie neobişnuite. 
149. Curcubeul lunar 
Meier 
A, ba da! 
O, doamne — un curcubeu în miez de noapte! 
Melchtal 
Din razele de lună izvorăşte. 
Claus de la Flue 


Ce rar e semnul ăsta, ce minune, 


Şi mulţi nu l-au văzut măcar! 
Sewa 
Ia uite, 
Deasupra e un altul, dar mai şters. 
(Schiller, Wilhelm Tell, actul II) 


Luna dă naştere la curcubeie la fel ca şi Soarele, însă acestea sînt, evident, foarte slabe. De 
aceea, ele pot fi văzute practic numai pe timp de lună plină, din acelaşi motiv ele sînt rareori colorate: 
obiectele slab luminate par de obicei noaptea incolore ($ 89). 

Nu le confundați cu haloul! Curcubeul este vizibil numai în partea opusă Lunii! 

Raza curcubeului lunar poate fi determinată cu mare precizie dacă undeva, în apropiere, există 
o stea strălucitoare (vezi $ 151), 


Haloul 


150. Descrierea generală a fenomenului de halo! 


După cîteva zile frumoase de primăvară, barometrul coboară şi începe să bată un vînt din sud. 
În apus apar nori înalţi, transparenți şi rapizi, cerul devine treptat alb-lăptos şi opalescent, datorită 
voalului de nori cirrostratus. Soarele pare că străluceşte printr-o sticlă mată, formele sale devin difuze. 
Peisajul este învăluit într-o lumină deosebită, greu de definit. Eu „simt" că în jurul Soarelui trebuie să 
existe un halo! Şi aproape întotdeauna am dreptate. 

În jurul Soarelui se poate vedea un inel strălucitor cu o rază ceva mai mare de 22°. Pentru a-l 
privi, cel mai bine este să stăm în umbra unei case sau să ținem mîna în fata Soarelui, pentru a nu fi 
orbiți de lumina să puternică ($ 177). Este o privelişte încîntătoare! Oricine vede pentru prima dată 
acest inel 1 se pare grandios — cu toate că nu este decît „un halo mic"; alte fenomene de halo au 
dimensiuni mult mai mari. Întindeţi în fața voastră mîna cu degetele răsfirate şi veţi vedea că distanța 
dintre capătul degetului mare şi al celui mic este aproximativ egală cu raza haloului în jurul Soarelui 
(vezi $ 265). 

Puteţi să vedeţi un cerc asemănător şi în jurul Lunii. Mă gîndesc nu la o aureolă cu diametrul 
de cîteva grade, cu o margine roşie în interior şi una albastră în exterior, ci la un inel la fel de mare ca 
haloul din jurul Soarelui pe care l-am descris mai sus. O singură dată un observator a avut norocul să 
vadă în acelaşi timp un inel în jurul Soarelui care apunea şi un inel în jurul Lunii pline care răsărea. 

Astfel de inele pot fi observate mai des decît se crede în mod obişnuit. S-a stabilit că în 
emisfera noastră un observator obişnuit, dacă face observaţii în mod constant, vede, în medie, un balo 
la fiecare patru zile, iar în aprilie şi mai chiar două pe zi; unii, înzestrați cu mai mult spirit de 
observaţie, văd halouri în 200 de zile pe an. Nu pare oare de necrezut că sînt atîția oameni care n-au 
observat niciodată un halo în jurul Soarelui? 

În afară de haloul mic, există şi alte arcuri şi pete luminoase, fiecare cu denumirea sa, care se 
combină dînd naştere la diverse fenomene de halo; pe fig. 134 se arată cum apar pe bolta cerească cele 
mai importante dintre ele. Le vom descrie pe scurt mai tîrziu. Trebuie avut în vedere că, de obicei, 
numai cîteva din ele se observă simultan. Majoritatea acestor fenomene se observă în jurul Soarelui; în 
jurul Lunii ele sînt mult mai slabe şi culorile lor sînt practic de nedistins?. 


! Diverse date despre halo pot fi găsite în cartea R. Meyer, Die Haloerscheinungen, Hamburg, 1929. 
Vezi, de asemenea, M. Pinkhof, „Verh. Akad. Amsterdam", 13, nr. 1, 1919; E. W. Woolard, „Month. 
Weather Rev." 64, 321, 1936, 65, 4, 1937. 

2 C.A. Van den Bosch, „Natuurk. Tijdschr. voor Ned. Indie”, 92, 39, 1932, a observat cîteva halouri 
lunare colorate. 


Fig. 134. Reprezentarea schematică a citorva fenomene 
de halo mai importante. 

În general, halourile apar în voalul norilor cirrostratus, rareori în norii cirrus, cirrocumulus sau 
altocumulus; ele pot fi observate şi pe vârfurile norilor cirrus de furtună, aceasta însă foarte rar. Toţi 
norii pe care apar halourile sînt constituiți din cristale de gheaţă mici, a căror forma regulată determină 
simetria remarcabilă a acestui fenomen luminos. Cauza pentru care atît de mulți nori cristalini nu 
prezintă de obicei fenomenul de halo constă în aceea că fulgii mici de zăpadă şi conglomeratele sferice 
de cristale au o formă mult prea neregulată pentru a refracta lumina ca o prismă; în afară de aceasta, pe 
cristalele foarte mici haloul este „şters" de difracție. 

Fotografiile halourilor au o mare importanță din punct de vedere ştiinţific. Ele se folosesc 
pentru măsurători precise ale unghiurilor şi pentru determinarea intensității luminii. În acest scop, placa 
fotografica trebuie să fie riguros perpendiculară la axa camerei şi distanța dintre placă şi obiectiv 
trebuie să fie cunoscută exact. Trebuie folosit un obiectiv cu deschidere mare, un filtru galben şi plăci 
pan-cromatice antihalo. S-ar putea ca şi plăcile de dispozitive să corespundă acestui scop. Timpul de 
expunere cu un filtru galben dens şi o diafragmă F:12 este de circa 0,01 s pentru Soare; pentru Lună, la 
o diafragmă F:6, expunerea este de 10 s. Încercaţi să obţineţi pe fotografie şi o parte a orizontului sau 
cel puţin copaci sau siluete de case. 


151. Cercul mic (fig. 134, a; fotografia XV) 


Aceasta este forma cea mâi obişnuită de halo. Inelul este închis, în afară de cazurile cînd norii 
cirrostratus sînt distribuiți neuniform pe cer; el este de obicei mai strălucitor în partea de sus sau de jos, 
la stînga sau la dreapta, mai rar în direcțiile intermediare. Marginea interioară este destul de bine 
delimitată; ea este colorată în roşu. După ea urmează o fişie galbenă, nu prea intensă, care trece în alb. 
Raza inelului mic poate fi măsurată cu ajutorul uneia din metodele indicate în $ 265, cel mai comod de 
la centrul Soarelui pînă la marginea interioară roşie; cele mai bune măsurători dau 21°50'. 

Noaptea, raza haloului poate fi determinată foarte precis, dacă avem şansa să observăm 
coincidenta poziţiei unei stele oarecare cu marginea roşie sau cu punctul de strălucire maximă al 
haloului. Trebuie numai să notăm denumirea stelei (determinînd-o, dacă este nevoie, cu ajutorul unei 
hărți stelare) şi timpul. Cu aceste date, orice astronom poate calcula imediat la ce distantă erau unul de 
celălalt cei doi aştri (steaua şi Luna) în acel moment (vezi fig. 138). 

Observaţi că cerul în interiorul haloului mic pare adesea mai întunecat decît în afara sa. În 
cazurile cînd aceasta nu se întîmplă, haloul se suprapune peste o lumină difuză a cărei strălucire scade 
pe măsură ce ne depărtăm de Soare. Acest fenomen aminteste foarte mult de cel observat la curcubeie 
(cerul este mai întunecat între cele două curcubeie) şi se explică într-un mod asemănător. 


Y 


Fig. 135. Cum apare haloul mic sau cercul de 22°. 


Haloul mic apare în urma refracției luminii solare într-un nor de mici cristale de gheaţă care, 
precum se ştie, au adeseori forma unor prisme hexagonale, întoate direcţiile, oriunde am privi, plutesc o 
mulțime de astfel de prisme orientate arbitrar (fig. 135). Ele refractă lumina ca o prismă cu unghiul de 
refracție de 60°; în funcție de poziţia lor față de razele incidente, ele le deviază mai mult sau mai puţin, 
Însă dacă drumul razelor prin cristal este simetric, devierea are o valoare minimă D, dată de formula: 


n = sin (4*(A+D)) / sin GA 


unde n este indicele de refracție al substanţei din care este făcută prisma, iar A este unghiul de 
refracție. Pentru A = 60° şi un indice de refracție w = 1,31, obţinem D = 22°, adică exact raza haloului 
mic. 

Într-adevăr, ca şi în cazul curcubeului, razele OB care suferă devierea minimă vor fi mai 
strălucitoare, deoarece, în această poziție, direcția razei refractate variază foarte încet la rotația prismei. 
Datorită acestui fapt, un număr mult mai mare de cristale de gheață vor trimite spre ochiul nostru 
lumină în această direcție şi în direcții apropiate de ea decît în alte direcții. Calculele noastre au fost 
efectuate pentru raze galbene. Pentru cele roşii, unghiul de deviere minimă este ceva mai mic; pentru 
cele albastre — ceva mai mare. De aceea, marginea interioară a haloului este roşie, cea exterioară 
albastră. Deoarece însă razele OC cu o deviere mai mare decît cea minimă aduc şi ele contribuția lor, 
razele verzi şi albastre cu „deviere minimă" se amestecă pe o anumită porțiune cu cele galbene şi roşii, 
astfel încît culorile apar şterse. O parte mică a luminii va cădea în diferite alte puncte în afara inelului, 
însă nu în interiorul său. Prin aceasta se explică marginea netă a porțiunii interioare a inelului şi forma 
difuză a părţii exterioare. Dacă însă cristalele nu sînt orientate în spațiu în mod arbitrar, ci există o 
anumită orientare privilegiată a lor, se produce o anumită diferențiere a strălucirilor în exteriorul 
inelului mic şi apar petele luminoase şi arcurile, la studiul cărora vom trece acum. 

Înainte de aceasta însă, sa vedem dacă şi aici joacă vreun rol difracţia, analog cu ceea ce se 
întîmplă în cazul curcubeului”. 

Din punct de vedere teoretic, difracţia trebuie să se manifeste astfel: cristalele de gbeaţă lasă 


1 Această formulă se găseşte în manualele de fizică sub denumirea de formula „unghiului devierii 
minime a unei prisme”. 

3 Visser, „Verst. Acad. Amsterdam", 25, 1328, 1917; 27, 127, 1918. Un rezumat se găseşte în „Hemel 
en Dampkring", 15, 17, 1917 şi 16, 35, 1918. 


să treacă numai un fascicul îngust de raze de lumină, de lățime h (fig. 135), şi undele luminoase trebuie 
să se difracte ca şi pe o fantă de lăţime h. Cristalele de gheață foarte mici trebuie să creeze un halou alb 
cu margine roşie, precum picăturile mici de apă creează un curcubeu alb ($ 144). Mai mult, putem să 
ne aşteptăm la apariția unor arcuri suplimentare (secundare) în jurul cercului mic; într-adevăr, ele au 
fost observate uneori, însă calculele arată că ele trebuie să fie mai slabe decît la curcubeu şi trebuie să 
apară atît în exteriorul, cît şi în interiorul cercului. În interiorul cercului, pe un fond întunecat, arcurile 
se observă mai uşor. Observațiile de pînă acum indică o modificare a culorii şi lăţimii cercului mic, 
însă numărul acestor observaţii este încă insuficient. Adeseori, pentru o apreciere mai bună a culorilor, 
este indicat să se privească printr-o sticlă afumată. Trebuie să se evalueze lățimea benzii fiecărei culori 
şi lățimea totală a inelului. Denumiţi culorile după părerea dumneavoastră personală. Oare doi 
observatori denumesc culorile aceluiaşi halo întotdeauna în acelaşi mod? Deseori se confundă roşul cu 
portocaliul, albastrul cu violetul. Observaţi cît de rar se întîlneşte în halo culoarea galbenă! 

Conform cu teoria simplă a refracției, în cercul mic trebuie să lipsească practic culoarea 
albastră şi cu desăvîrşire cea violetă; aceasta trebuie să fie valabil şi în ceea ce priveşte arcul tangent 
superior şi sorii falşi ($ 157). 

Totuşi, observațiile arată uneori o culoare albastră foarte intensă, în special în arcul tangent 
superior şi în sorii falşi, ale căror nuanţe de culori sînt totdeauna nete. Teoria difracției explică apariţia 
culorilor albastre şi violete (cu condiţia ca cristalele sa aibă mărimea respectivă) ca şi colorarea mai 
intensă a arcului tangent şi a sorilor falşi. În sfîrşit, teoria difracției explică de ce culorile sînt uneori 
mai strălucitoare în haloul mic, iar alteori în cel mare; haloul mic este colorat mai intens atunci cînd 
feţele prismelor pe care are loc refracția sînt mai late, ca de exemplu la cristalele de formă plată; dacă 
însă fețele sînt înguste, cum se întîmplă la cristalele de forma unor bastonaşe, haloul mic devine palid, 
iar cel mare se colorează mai intens. 

Lumina haloului mic este polarizată. Spre deosebire de curcubeu, în acest caz, oscilaţiile sînt 
mai intense în direcția perpendiculară la inel decit în cea paralelă. Aceasta este uşor de înţeles, deoarece 
nu are loc nici o reflexie, ci numai două refracții. Cu toate acestea, efectul nu este nici pe departe atît de 
intens ca în cazul curcubeului. 

După credinţele populare, haloul mic constituie un semn de vreme ploioasă şi, cînd se spune 
„cu cît este mai intens haloul cu atît mai repede va ploua", se presupune că tocmai haloul mic şi nu 
coroana prevesteşte ploaia, într-adevăr, deseori prezenta norilor cirrostratus prevestesc o scădere a 
presiunii atmosferice; ploaia începe cam la 36 de ore după apariţia haloului. 


152. Parheliile sau sorii falşi în haloul mic (fig. 134b; fotografia XV) 


Sorii falşi constituie două pete de lumină mai strălucitoare în haloul mic, la aceeaşi înălțime cu 
Soarele. Deseori se întîmplă să fie vizibil numai unul din ei; uneori haloul mic lipseşte, în timp ce 
parheliile sînt perfect vizibile. Intensitatea sorilor falşi este de obicei mare; ei sînt roşii la marginea 
interioară, apoi culoarea roşie trece în galbenă şi galbenul în alb-albăstrui. 

La o observare atentă, se constată că, în realitate, parheliile se află ceva mai departe de Soare 
decît haloul mic, şi anume cu atît mai departe, cu cît este mai mare înălțimea Soarelui deasupra 
orizontului; cînd Soarele este foarte sus, distanța poate atinge cîteva grade. 

Sorii falşi apar atunci cînd axele unui număr mare de cristale de gheață hexagonale sînt 
verticale. Aceasta se întîmplă în cazul cristalelor de forma unor „umbrele" care coboară încet sau în 
cazul cînd acele de gheaţă au forma unor bastonaşe cu cîte o adîncitură la unul din capete (fig. 136). 
Danjon a văzut cu ochii săi cristale care pluteau în aer ca nişte umbrele mici!. Alţii consideră că raza 
pătrunde printr-o faţă laterală a cristalului, se reflectă în interior pe bază şi iese prin cealaltă fată 
laterală. 


i „L'Astronomie", 68, 420, 1954. O altă explicație a fost dată de Visser, „Hemel en Dampkring", 44, 
12, 1946. 

Fig. 136. Cristalele de gheaţă 
care joacă un rol important 
în formarea sorilor falși. 


Trecînd prin astfel de prisme, razele luminoase nu mai urmează direcția devierii minime, 
deoarece ele nu se află într-un plan perpendicular la axa cristalului. Dacă înălțimea Soarelui este h, 
„devierea minimă relativă" va fi dată de condiţia: 


sin W (A + D) / sin GA = sqrt (n? — sin? h / 1 — sin? h) 


adică lumina se comportă ca şi cum indicele de refracție al cristalului ar fi ceva mai mare 
pentrurazele oblice (vezi § 151). Din această ecuație s-a obținut următorul tabel: 


Înălțimea Soarelui 0° 10 20 30 40 50 


Distanța de la parhelii 
pînă la haloul mic 0° 0°20 114 259 5 48 10 36 


Datele concordă foarte bine cu observaţiile. Pentru înălțimi ale Soarelui mai mari de 40%, 
măsurătorile sînt, din păcate, foarte grele, deoarece fenomenul devine neclar; încercați să umpleți acest 
gol! Soarele fals se observă deseori pe „norii artificiali” care se formează în spatele unui avion ce 
zboară la o înălțime mare. 


153. Arcurile tangente orizontale la haloul mic. Haloul circumscris (fig. 134c) 


-20° 


Fig. 137. Diferite forme ale arcurilor tangente orizontale ale 
haloului mic, în funcție de înălțimea Soarelui. 


Arcurile tangente relativ luminoase deasupra şi dedesubtul haloului mic apar în condiții 
favorabile ca părți ale unei curbe luminoase mult mai mari—haloul circumscris. Această formă foarte 
rară apare atunci cînd axele cristalelor hexagonale sînt orientate orizontal şi vibrează sau se rotesc puțin 
în jurul acestei poziţii, adică atunci cînd în locul cristalelor plate predomină cele lungi. 

Forma haloului circumscris depinde sensibil de înălțimea Soarelui (fig. 137). Atunci cînd 
Soarele nu este prea sus pe cer, tot ceea ce se poate vedea este arcul tangent superior curbat în jos de 
ambele părţi: la înălțimi mari se poate vedea deja o figură eliptică. Porţiunile curbei sub orizont pot fi 
determinate prin calcul şi pot fi observate uneori de pe un munte unde există posibilitatea de a îndrepta 
privirea în jos (probabil, acest lucru este posibil în egală măsură şi de pe un turn sau dintr-un avion). 


154. Arcurile tangente înclinate ale haloului mic sau „arcurile înclinate ale lui Lowitz” 
(fig. 134d) 


Aceste arcuri mici pornesc înclinat de la sorii falşi şi sînt tangente la haloul mic; fenomenul 
este foarte rar; el poate fi văzut numai atunci cînd Soarele se află sus pe cer şi sorii falşi se găsesc la o 


anumită distanță de haloul mic. Aceste arcuri apar atunci cînd micile prisme de gheaţă verticale, care 
produc sorii falşi oscilează puţin în jurul verticalei. Deseori vedem numai o alungire a sorilor falşi cu 
unu sau două grade. Arcul mic este înclinat față de orizont cu aproximativ 60°. Numai o singură dată 
arcul a fost foarte clar şi lung. De aceea, este necesar să observăm cu multă atenţie sorii falşi pentru a 
putea vedea acest fenomen. 


155. Arcul lui Parry (fig. 134 e) 


Acest arc mic, puţin curbat, situat imediat deasupra haloului mic, poate fi văzut foarte rar! El 
apare atunci cînd prismele hexagonale au tendința nu numai de a pluti cu axa în direcţia orizontală, dar 
şi de a-şi menţine în poziție orizontală una din feţele lor laterale. 


156. Cercul mare sau haloul de 46° (fig. 134f) 


El pare de două ori mai îndepărtat de Soare decît haloul mic şi are aceleaşi culori; strălucirea 
sa este însă mai mică şi este mult mai rar vizibil. Sînt de dorit măsurători precise ale razei interioare. 
Acest halo mare se formează în acelaşi fel ca şi haloul de 22* (cercul mic), însă de data aceasta datorită 
refracției în prisme de gheață de 90°, orientate dezordonat. Cum se vede în fig. 139, acelaşi tip de 
cristale de gheață poate produce şi un halo mic şi un halo mare. 


157. Sorii falşi ai haloului mare (fig. 134 g) 


Ei se observă rar şi aceasta nu este de mirare: pentru apariţia lor este necesar ca muchia cu 
unghiul de refracție de 90° să fie orientată vertical la un număr mare de cristale. Dacă ţinem seamă de 
formele obişnuite ale cristalelor de gheață, pare aproape de neînchipuit că acest fenomen se întîlneşte în 
realitate. 


158. Arcurile tangente inferioare ale haloului mare (fig. 134h) 


Un alt fenomen rar. Aceste arcuri apar la o anumită orientare a cristalelor, atunci cînd şi axele şi feţele 
laterale sînt orizontale, iar unghiul de refracție este de 90°. In cazul cînd Soarele se află foarte sus pe 
cer, se poate vedea cum arcul se îndreaptă sau chiar capătă o concavitate orientată spre Soare. 

Fig. 138. Poziţia haloului lunar faţă 
de stele („Onweders“, 35, 119, 1914). 

Fig. 139. Într-o prismă hexagonală, 


unghiul devierii minime a razelor 
luminoase poate fi de 22° sau de 46°. 


159. Arcul tangent superior al haloului mare (fig. 134 i) 


Acest arc apare numai atunci cînd în aer plutesc prisme drepte care au muchiile refractante 
orizontale şi oscilează în jurul acestei poziţii. Arcul tangent este produs de prismele care sînt orientate 
în aşa fel, încît deviază razele sub unghiul de deviere minimă. Adeseori se observă arcuri care amintesc 
foarte mult de cel descris, însă care au o provenienţă cu totul diferită; este vorba de arcul circumzenital 
al lui Bravais şi nu de arcul tangent adevărat. 


160. Arcul circumzenital (Fig 134 j) 


Este unul din cele mai frumoase fenomene de halo. Apare relativ, des, în special pe nori de 
furtună, şi are forma unui arc de curcubeu strălucitor colorat, paralel cu orizontul. Se iveşte de obicei la 
cîteva grade deasupra locului unde se aşteaptă apariţia arcului tangent superior al haloului mare. 

Pentru a explica producerea arcului în jurul zenitului trebuie să ne imaginăm cristale de forma 
unor plăci sau umbrele (fig. 136) care plutesc cu axele în direcție verticală. Raza solară se va refracta 
atunci pe prisme de 90°, însă în general nu în direcţia devierii minime. Fig. 140 arată că 
| sin? g | , 4 R 

de unde rezultă imediat că unghiul total de deviere este i'+i - 90°. Pentru o înălțime a Soarelui 
H = 10° aceasta reprezintă circa 50°; pentru H = 20° unghiul scade pînă la 46° (valoarea minimă); 
pentru H = 30° el creşte din nou la 49°. 


Fig. 140. Retracţia razei de lu- 
mină într-o prismă de gheaţă 
dreptunghiulară. 


Pentru H = 32° formula noastră dă i' = 90° şi arcul dispare; practic el se observă numai la o 
înălțime a Soarelui de la 15 la 25*. Aceasta înseamnă că numai în cazul cînd Soarele este sus sau foarte 
Jos, putem deosebi arcul circumzenital de arcul tangent superior al cercului mare (cu unghiul de deviere 
de 46°). Un criteriu bun îl constituie, de asemenea, şi faptul că arcul circumzenital adevărat este 
totdeauna însoţit de apariţia unor sori falşi. Aceasta este evident dacă ținem seama de originea comună 
ambelor fenomene. Dacă norul care creează sorii falşi se ridică apoi pînă la înălțimea de 46°, apare 
aproape totdeauna arcul în jurul zenitului. 

Conform teoriei curente, acest arc nu poate fi văzut pe o întindere mai mare decît un semicerc; 
în practică, el este redus la o treime de cerc, deşi se spune că de cîteva ori arcul ar fi fost observat sub 
forma unui semicerc (aşa-numitul arc al lui Kern). 

Dacă avem norocul să observăm simultan şi un arc tangent şi arcul circumzenital, între ele 
trebuie să fie un interval de cîteva grade, într-adevăr, faptul că o dată s-a observat un arc lat, divizat pe 
întreaga sa lungime de o bandă întunecată care apărea brusc şi dispărea după un timp scurt, poate fi 
considerat un fel de record. Astfel de observaţii sînt foarte rare, deoarece pentru aceasta este necesar ca 
să existe simultan plăcuţe care plutesc orizontal şi plăcuţe orientate arbitrar. 


161. Cercul orizontal sau parhelic (fig. 134 k) 


Acesta este un cerc care se întinde paralel cu orizontul, la aceeaşi înălțime cu Soarele. Deşi 
uneori el poate fi urmărit pe toată lungimea sa de 360°, adesea porțiunea sa din apropierea Soarelui se 
observă greu, datorită faptului că cerul este foarte strălucitor. Faptul că cercul nu este colorat, arată 
foarte clar că el apare în urma reflexiei şi nu a refracției; planurile de reflexie sînt în acest caz feţele 
laterale ale prismelor de gheaţă care plutesc în aer cu axele orientate vertical. 

O bandă luminoasă asemănătoare poate fi văzută, dacă privim o sursă de lumină printr-un 
geam şters într-o singură direcţie, cu o cîrpă unsuroasă sau observăm reflexia sursei de lumină într-o 
sticlă crestată. Benzile de lumină sînt totdeauna perpendiculare pe crestături. 

Acest fenomen reprezintă un exemplu excelent al fenomenului optic general: razele de lumină 
care se reflectă pe un cilindru polizat formează o suprafață conică a cărei axă este însuşi cilindrul’. 


162. Coloanele solare 


Coloanele de lumină verticale pot fi văzute foarte des la apusul sau răsăritul Soarelui, în 
special atunci cînd Soarele se ascunde în spatele unei case şi nu bate în ochi. Coloanele de lumină sînt 
în realitate incolore, însă atunci cînd Soarele este la o înălțime mică pe cer şi devine galben, portocaliu, 
sau roşu, coloanele capătă aceleaşi culori. Aceasta se întîmplă numai la o înălțime a Soarelui de 5*, mai 
rar la înălțimi de 15* sau mai mult. 

Cînd Soarele se află la o înălțime mare, coloanele se văd rar. Pe de altă parte, adesea ele se 
văd bine cînd Soarele se află în realitate sub orizont. Coloane sub Soare apar rar; ele sînt mai scurte 
decît cele care se produc deasupra Soarelui. 


1 W, Maier („„Zs. f. Meteor", 4, III, 1950) explică majoritatea fenomenelor de halo bazîndu-se pe 
această teoremă. 


Fig. 141. Explicaţia cea mai simplă 
a formării coloanelor luminoase sub 
şi deasupra Soarelui. 


Intensificarea întîmplătoare a strălucirii unei coloane de lumină în cazul cînd aceasta cade pe 
un nor dă senzația unei pete luminoase. Acest fenomen a căpătat denumirea de „Soare dublu". El poate 
fi observat mai bine atunci cînd pata se află sub Soare şi nu deasupra sa. 

Să ne închipuim un nor de plăcuţe de gheaţă perfect orizontale care cad foarte lent. În aceste 
condiţii ele reflectă razele Soarelui, însă razele reflectate nu ajung în ochiul nostru. De îndată ce 
aceleaşi plăcuţe de gheață sînt înclinate față de orizont cu un mic unghi în toate azimuturile (fig. 141), 
razele reflectate suferă mici devieri în toate direcțiile şi dacă înclinarea rămîne mai mică decît H/2 (H 
fiind înălțimea Soarelui), sub Soare va apărea o coloană luminoasă, aproximativ în acelaşi mod cum 
apare o dîră luminoasă pe suprafaţa unei ape încreţite ($ 14); cînd înclinarea plăcuţelor depăşeşte H, 
vedem nu numai coloana sub Soare, dar şi o coloană mai slabă deasupra sa. 

Această explicaţie este însă în două privinţe în discordanță cu observaţiile. Înainte de toate, 
coloanele ar trebui să fie totdeauna mai strălucitoare sub Soare şi nu deasupra sa; în afară de aceasta, 
ele n-ar trebui să fie observate niciodată deasupra Soarelui, dacă înălțimea sa este mare, deoarece 
devierile plăcuţelor de gheață de la poziția lor orizontală sînt relativ mici. Ambele afirmaţii sînt 
neadevărate. 

Coloanele de lumină ar putea fi atribuite reflexiei duble, însă în acest caz (după cum se poate 
demonstra matematic), fenomenul luminos ar trebui să fie mult mai slab, iar coloanele mult mai late 
decît se întîmplă de obicei. O altă explicaţie ar fi aceea că ele apar pe plăcuţe de gheaţă care se rotesc 
rapid în jurul unei axe orizontale şi care în felul acesta sînt orientate în spaţiu în toate direcţiile posibile. 
În sfîrşit, s-a emis ipoteza că raza de lumină pătrunde în plăcuţele orizontale printr-o față laterală, se 
reflectă pe bază şi iese din nou printr-o altă față laterală. Presupunerea din urmă pare cea mai probabilă 
şi explică bine distribuţia de strălucire. 

Coloanele de lumină par un fenomen simplu; dar cine şi-ar fi putut închipui că explicarea lor 
întîmpină atîtea greutăți? 


163. Crucile luminoase (fotografia XV) 


Atunci cînd o coloană verticală şi o parte din cercul orizontal apar simultan, vedem pe cer o 
cruce. E de prisos să arătăm că oamenii superstițioşi o văd mult prea des! Vom reveni asupra acestui 
fenomen în capitolele următoare. 

El se observă numai de pe un munte sau din avion şi reprezintă o imagine incoloră, puţin 
alungită; Soarele se reflectă nu în suprafaţa unei ape, ci într-un nor! Un nor de plăcuţe de gheaţă care 
plutesc foarte liniştit pe cer (judecind după faptul că imaginea este relativ clară). 

În împrejurări favorabile, se poate vedea o pată luminoasă eliptică, înconjurată de un inel de 
difracție eliptic cu raza de 0,5—1°. Se pare că toate cristalele de gheaţă au aproximativ aceeaşi mărime 
şi acționează ca un mic orificiu; observatorul priveşte sub un unghi față de orizont, astfel încît 
dimensiunile verticale se contractă şi imaginea de difracție pare mai largă în această direcție. 


165. Soarele dublu 


Uneori vedem o pată luminoasă imediat deasupra Soarelui, foarte rareori — sub el. Distanţa 
între Soare şi această pată nu depăşeşte 1—2°. În anumite cazuri excepţionale, deasupra discului solar 
există două sau chiar trei asemenea imagini. Se pare că acest fenomen este produs de modificările 
locale ale strălucirii unei coloane de lumină, datorite distribuţiei neuniforme a norilor. 


166. Fenomene de halo foarte rare şi incerte 


În afară de multiplele forme de halo deja amintite, vom enumera mai jos cîteva fenomene mult 


mai rare, care apar cu o claritate uimitoare! în momente cu totul neprevăzute. 

Cercurile în jurul Soarelui de 6-7°; 9-11,5* ; 15°, 16,5%; 18-20*; 24,5%; 27,5%; 33—34°. Cînd 
priviţi aceste cercuri slab luminoase feriți-vă totdeauna de Soare; cercurile se formează în urma 
refracției în cristale de gheață piramidale orientate întîmplător. De aceea, deseori apar cîteva cercuri 
simultan. 

Un cerc alb, de 90° în jurul Soarelui, uneori cu un arc tangent superior”. Un cerc în jurul 
Soarelui cu raza de 120°. 

Anthelie — o pată luminoasă pe cercul orizontal în punctul opus Soarelui, de obicei incoloră şi 
foarte difuză. 

Sori falşi pe cercul de 90°; la 33° de Soare; la 19° de Soare. 

Pete luminoase albe (parantheliile) pe cercul orizontal la 120° de Soare; de asemenea, la 40° 
(9); 84-100* (7); 134° (2); 142° (2); 165° (9). 

Soarele fals sub orizont, vizibil din avion sau de pe un munte ca imaginea unui soare fals 
obişnuit. 

Coloane de lumină deasupra sorilor falşi şi deasupra antheliei. Sori falşi ai sorilor falşi 
(fenomene secundare de halo). Sori falşi aşezaţi în locul unde cercul mic şi coloana verticală 
intersectează orizontul. 

Arcuri tangente superioare la cercurile 11,5* şi 24,5%, 

Arcuri tangente la cercul mic al sorilor falși. 

Arcuri oblice prin Soare şi arcuri înclinate prin anthelie, de obicei albe; o dată însă s-au 
observat colorate. 

Arcuri oblice prin Soare care coboară spre orizont în partea opusă Soarelui. 

Arcuri în partea opusă Soarelui, adică arcuri în jurul antheliei, cu raza de 33°, 35°, 38°. * 
Arcuri neobişnuite în jurul zenitului la diverse înălțimi. 

O elipsă în jurul Soarelui cu axa mare verticală de 10° şi axa mică orizontală de 8°. 

Haloul lui Bouguer în jurul punctului antisolar, cu o rază de 35—38*. Uneori e greu să-l 
deosebeşti de curcubeul alb, însă haloul lui Bouguer este complet incolor, nu are arcuri secundare şi 
este însoțit de obicei şi de alte fenomene de halo. 


167. Fenomene de halo oblice şi deformate 


Uneori se observă coloane de lumină „verticale" care au o înclinaţie faţă de verticală pînă la 
20° ! Aceste coloane ne amintesc de dîrele pe o apă agitată care se explică prin direcția predominantă a 
valurilor; în cazul de față putem presupune, desigur, că cristalele de gheaţă nu plutesc orizontal, ci sînt 
purtate printr-o direcţie oblică de către curenţii de aer; cum se întîmplă în realitate acest lucru este greu 
de spus. 

Se ştie, de asemenea, că arcul tangent superior poate să atingă cercul mic la 10—12* de 
punctul său superior. 

Cercul orizontal este rareori înclinat față de orizont. O dată acest cerc a fost văzut la 1—2° sub 
Soare! S-a observat o dată un Soare fals pe cercul mic la 40 minute mai sus decît ar fi trebuit; 
fenomenul se vedea foarte clar, deoarece Soarele aproape apusese. 

Este necesar sa mărim numărul de observaţii; trebuie în special să eliminăm cu grijă toate 
erorile subiective în aprecieri; trebuie să folosim firul cu plumb; fotografierea trebuie făcută ţinînd firul 
cu plumb la o mică distanţă în fața camerei fotografice, astfel încît el să apară pe placă (puţin difuz). 


168. Gradul de dezvoltare al fenomenelor de halo 


Un observator neexperimentat supra-apreciază totdeauna regularitatea fenomenelor naturii: el 
îşi imaginează fulgii de zăpadă perfect simetrici, numără în curcubeu şapte culori şi vede trăsnetul în 
formă de zigzag. Tot astfel, există tendința de a descrie fenomenele de halo, considerîndu-le mai 
perfecte decât sînt ele în realitate. Totuşi este o mare deosebire dacă vedem întregul cerc al haloului mic 
sau numai o jumătate. „Imperfecțiunea" fenomenelor naturii este, de asemenea, guvernată de anumite 
legi, fiind şi ea o manifestare a regularităţii. 


"O mulţime de observaţii interesante sînt descrise în revista „Hemel en Dampkring” şi în publicaţiile 
Inst. Meteor. Regal din Olanda „Onweders en Optische Verschijnselen"; un articol de sinteză: S. W. 
Visser, Optische Verschijnselen, 1957. 

? F, L Klinov, „Priroda”, sept. 1955, p. 85. 

S.W. Visser, C. T. J. Alkemade, „Quart. Journ. Roy. Meteor. Soc.", 82, 92, 1956; „Hemel en 
Dampkring", 52, 92,1954. 


De aceea, este important să observăm gradul de dezvoltare al fiecărui fenomen de halo, 
apreciind intensitatea şi întinderea părții sale vizibile. Făcînd media rezultatelor obținute din observaţii, 
putem elimina, în majoritatea cazurilor, influenţa neregularităţilor întîmplătoare în distribuţia norilor. 
De obicei cel mai frecvent se dezvoltă acele părți ale halourilor a căror intensitate este maximă. Un 
halo deosebit de strălucitor este, în general, în acelaşi timp şi foarte mare. Straturile de nori rarefiate 
moderat sînt cele mai favorabile pentru apariția halourilor; un strat de nori prea rarefiat conţine foarte 
puţine cristale, iar un strat foarte dens nu transmite suficientă lumină şi, în afară de aceasta, o difuzează 
în toate direcţiile. 

Foarte interesant este faptul că partea superioară a cercului mic este vizibilă în medie 
aproximativ de 3 ori mai des decît partea inferioară. Se bănuieşte că aceasta s-ar ' datora faptului că 
drumul razelor prin stratul de nori este mult mai lung pentru partea inferioară; de altfel, aceasta poate 
constitui atît un avantaj, cît şi un dezavantaj. 


169. Haloul în norii care se formează în urma unui avion 


De multe ori au fost observate fenomene de halo în norii care se formează în urma avioanelor. 
Adesea se pot observa sori falşi, care apar uneori în toată splendoarea lor. Se pot vedea, de asemenea, 
cercul mare, cercul mic, arcul circumzenital şi antisoarele. 

Din aceste observaţii rezultă că cristalele de gheaţă din dîra lăsată de avion sînt orientate, în 
majoritatea cazurilor, vertical. 


170. Fenomenele de halo care apar aproape de ochi 


Plimbîndu-se de-a lungul unei străzi înguste, un observator a zărit un halo în jurul Lunii, iar 
apoi, deodată, văzu că o parte a acestui halo se proiectase pe un perete întunecat, formînd un tot întreg 
cu restul haloului care se vedea pe fondul cerului. Acoperind Luna cu mîna, haloul putea fi văzut mai 
departe. Aşadar, fenomenul nu putea să ia naştere în ochi; după toate aparențele, între ochi şi zid, doar 
la cîțiva metri deasupra Pămîntului, pluteau cristale de gheață. 

Într-o seară rece (— 10°) s-a observat un halo foarte frumos în vaporii unei locomotive în gara 
din Utrecht. În jurul felinarului, unde norul de vapori se întindea în toate direcţiile, se putea vedea o 
suprafaţă luminoasă de forma unei ţigări de foi, cu un capăt lîngă ochi, iar celălalt în apropierea 
felinarului (fig. 142). Toate cristalele care treceau prin această suprafaţă erau iluminate; spațiul în afara 
acestei suprafeţe era complet întunecat; conul tangent la suprafață avea un unghi la vârf de circa 44°. 
Este clar că suprafața sub formă de ţigară este locul geometric al punctelor P pentru care suma 
unghiurilor O şi L ale triunghiului OPL este de 22°. Trăsătura remarcabilă a acestui fenomen constă în 
caracterul său tridimensional. El apare datorită faptului că sursa de lumină este aproape şi ochii 
observatorului, acționînd simultan, diferențiază diversele puncte luminoase şi apreciază distanța pînă la 
ele. 


Fig. 142. Haloul mic observat în imediata vecinătate a 
ochiului. 


În aceeaşi seară, într-o regiune mai liniştită a gării, în jurul felinarelor s-au observat cruci de 


lumină. Acest fenomen nu este nou; în U.R.S.S. şi în Canada, iarna, la felinarele îndepărtate se văd 
deseori coloane de lumină care indică prezenţa în aer a unor mici cristale de gheaţă. 

Haloul mic, sorii falşi, arcul tangent superior şi haloul mare au fost uneori observate în 
virtejurile de zăpadă. 

Într-un caz, un observator a văzut, de asemenea, sub-soarele înconjurat complet de un halo de 
22°. El era mai ceţos şi mai puţin colorat decît haloul obişnuit. Soarele avea o înălțime de numai 11° şi 
o parte a haloului era vizibilă în proiecţie pe fondul munţilor îndepărtați '. 

Este remarcabil că în asemenea cazuri sorii falşi se văd adesea sub forma unor coloane de 
lumină de culoarea curcubeului. Aceste coloane ating uneori înălțimea de 15°! 


171. Fenomene de halo pe suprafaţa Pămîntului 


Tot astfel cum vedem un curcubeu pe rouă, putem vedea uneori pe zăpada proaspăt căzută, în 
special dacă temperatura este joasă (— 12° sau chiar mai puțin), cercuri mari şi mici de forma unor 
arcuri hiperbolice (fig. 143). Ceva mai des, haloul se observă pe brumă. El poate fi văzut atunci cînd 
Soarele este aproape de orizont, cel mult la o jumătate de oră sau o oră după răsărit sau înainte de 
asfințit. 


| 22° fab’ 


x Jbservator 
Fig. 143. Haloul mare și mic apar 
pe pămîntul acoperit de zăpadă 


proaspătă sub formă de arcuri de 
hiperbolă. 


Banda luminoasă constă dintr-o mulțime de cristale colorate care strălucesc în culori 
fermecătoare, în special în roşu şi brun-auriu, însă aceste culori nu par prea saturate. Dacă ne deplasăm, 
banda luminoasă se mişcă o dată cu noi. 

Unghiul format de dreptele care pornesc de la ochi şi de la Soare spre cristal poate fi 
determinat prin măsurători simple; se poate arăta că razele luminoase se refractă sub un unghi de 22* 
(sau respectiv 46°). Studiaţi forma cristalelor cu ajutorul unei lupe, măsuraţi-le şi apoi desenaţi-le sau 
fotografiați-le. 


Coroanele 


172. Culorile de interferenţă în petele de ulei 


Deseori, după ploaie, pe asfaltul umed şi întunecat al şoselelor putem vedea nişte pete care 
constau din cercuri concentrice colorate; diametrul petelor atinge uneori 50 cm. În anumite zile şi pe 
anumite şosele, petele sînt foarte frumoase, deşi, în majoritatea cazurilor, ele au o culoare albastră- 
cenuşie neatrăgătoare. Ele se datoresc, evident picăturilor de ulei provenite de la maşinile care circulă 
pe şosea. Fiecare picătură se întinde într-un strat foarte subțire şi compunerea luminii reflectate de 
suprafeţele superioare şi inferioare ale stratului produce apariția culorilor de interferență, adică a 
renumitelor „inele ale lui Newton”, aceleaşi care apar şi în culorile încîntătoare ale băşicilor de săpun. 
Explicaţia lor poate fi găsită în orice manual de fizică; țin doar să menţionez că avem aici în fața 
noastră o demonstraţie a faptului că lumina este şi de natură ondulatorie. Culorile sînt enumerate în 
tabelul ce urmează (în ordinea în care apar de la marginea petei spre centrul ei); grosimea stratului de 
ulei este dată în microni (1u = 0,001 mm) 


! Gaber, „Zs. f. Meteor", 8, 127, 1954. 


Negru oseese 0 
Cenuşiu-pal ........ 0,080 
Brun-galben ........ 0,115 
ROŞU iiei 0,170 

II 

Violet ......ee nenea 
Albastru .... 


IV 

Albastru-cenuşiu ...... 0,595 
Verde muanis 0,655 
Culoarea pielii .......... 0,695 
Albastru-verde-pal .... 0,820 


Straturile de ulei sînt, aşadar, deosebit de subțiri la margine şi se îngroaşă spre centru. Uneori, 
chiar în centru, ele nu depăşesc prima treaptă a scării de culori. În alte cazuri, stratul este atât de gros 
încît, după culorile menţionate în tabelul nostru, rozul şi verdele alternează de cîteva ori, devin treptat 
din ce în ce mai pale şi se transformă în „culoarea albă de ordin superior", astfel încât în mijloc nu se 
mai văd inelele colorate. 

Măsuraţi diametrul unei pete de formă regulată în zonele diferitelor culori şi apoi desenați la 
scară secțiunea transversală a stratului'de ulei (fig. 144). Repetînd măsurătoarea după 10 min, veți 
constata că „movilita" de ulei a devenit mai plană. Urmăriţi cum, variază în timp o anumită culoare: 
veţi vedea că inelul se lărgeşte la început, iar apoi se îngustează. De ce? La sfîrşit veţi vedea o pată 
cenuşie, a cărei origine ar fi rămas o taină, dacă ea nu s-ar fi format chiar în fața ochilor voştri | Cel mai 
bine este să observați o anumită pată şi să înregistrați toate modificările ei. Pentru aceasta nu este 
nevoie de prea multă răbdare, în orice caz nu durează mai mult de o jumătate de oră. Feriţi pata de 
ciclişti şi pietoni! Dacă aveţi noroc, ea îşi va sfirşi viaţa înainte ca să treacă peste ea o maşină. 

Priviţi pata de ulei dintr-o parte; culorile se deplasează ca şi cum stratul ar deveni mai gros. 
Dacă priviți sub un unghi şi mai mare, inelele colorate par contractate, astfel încît în fiecare punct, 
culoarea iniţială este înlocuită de culoarea unui inel mai gros. Încercaţi să explicaţi aceasta, calculînd 
diferenţa de fază pentru două raze interferenţe. 

Fig. 144. Secţiune schematică prin- 
tr-o picătură de ulei de pe asfaltul 
umed. Grosimea este măsurată cu 
ajutorul culorilor de interferenţă, 


Un copil a atins pata cu degetul; culorile încep să se schimbe, dar revin la poziţia lor 
neaşteptat de repede; cantitatea de ulei micşorîndu-se întrucîtva, inelele devin puţin mai mici. Uneori 
vedem pete duble să fie legate între ele. Nu este nimic misterios în aceasta; este o pată obişnuită cu 
peste care a trecut roata unui automobil. 

Noi putem reproduce singuri aceste inele frumoase. Picăturile de benzină sau picăturile de 


terebentină pe suprafaţa unei ape produc culori deosebit de frumoase. Dacă însă încercați să folosiți 
pentru această experiență ulei — va aşteaptă o surpriză. Uleiul nu se întinde pe suprafaţa lichidului şi n- 
o sa vedeți nimic, însă ceea ce se întîmplă pe suprafața apei trebuie să se întîmple şi pe şoseaua udă. 
Poate că petele pe şosea sînt produse de benzină şi nu de ulei? Din nou va aşteaptă o dezamăgire! 
Benzina produce numai pete albe-cenuşii (stratul de benzină este probabil foarte subţire), care nu 
seamănă de loc cu minunatele inele colorate. Un studiu detaliat a arătat că numai uleiul folosit, oxidat, 
scurs din maşină poate să se întindă pe o suprafață umedă. Cu cît uleiul este mai oxidat, cu atît este mai 
subțire stratul care se formează. 

La o mare parte din petele de ulei se văd benzi radiale. Fiecare inel colorat, ca şi inelele albe- 
cenuşii din exterior, este separat de cel următor prin nişte „franjuri". La suprafaţa petelor de benzină 
curată de pe o sosea udă se formează în toate direcțiile proeminențe şi adîncituri care cauzează apariția 
benzilor radiale şi a franjurilor. Acelaşi fenomen poate fi observat deseori pe peliculele colorate care 
plutesc la suprafaţa unei ape murdare. Este posibil ca aici să acționeze forțe moleculare complexe. 

Culorile de interferență apar peste tot unde se formează pelicule subțiri, de exemplu în 
straturile subțiri de petrol sau benzină care plutesc pe suprafața apei. Liniile de culoare egală sînt linii 
de grosime constantă şi deformațiile lor ne dau informaţii despre curenţii şi vârtejurile din lichid. Dacă 
întîmplător apa este acoperită de o peliculă de ulei şi dacă totodată bate un vînt spre mal, putem 
observa culori de interferență deosebit de frumoase. Culorile sînt distribuite în benzi paralele, ceea ce 
demonstrează că pelicula se îngroaşă treptat către mal. Este interesant de urmărit cum încreţirea apei 
scade treptat îndată ce se apropie de ea stratul de ulei şi dispare complet chiar înainte ca apa sa înceapă 
sa fie acoperită de un văl cenuşiu. 

Prin urmare, chiar şi un strat mai subțire de 0,08 u este suficient pentru ca să dispară încrețirea 
unei pînze de apă. 

Culori minunate pot fi văzute uneori pe suprafața înnegrită a unui coş vechi de aramă al unei 
locomotive. Se întîmplă oare aceasta datorită faptului că arama a fost încălzită iar apoi s-a oxidat? Sau 
pentru că pe coş s-a depus un strat de sulfuri, provenit din atmosferă şi din gazele de ardere? 


173. Culorile pe un geam îngheţat! 


Acest fenomen puţin studiat poate fi observat regulat în serile de iarnă reci (-10°), în tren sau 
în autobuz. Vaporii respirației pasagerilor se condensează şi îngheață pe geamurile compartimentelor 
de tren. Fiecare felinar pe lîngă care trece trenul produce un joc minunat de culori: unele porțiuni ale 
stratului de gheaţă subțire capătă culoarea albastră a cerului, altele devin verzi sau roşu. Aceste culori 
par mai mult sau mai puţin uniforme pe o suprafaţă de circa 1 cm? şi toate sînt vizibile numai în lumina 
transmisă, nu şi în cea reflectată. Nuanţele sînt neobişnuit de pure şi frumoase. Fenomenul durează 
cîteva minute, apoi stratul de gheaţă atinge o grosime de cîteva zecimi de milimetru şi culorile dispar... 

Dacă suflați pe un geam foarte rece, umezeala respirației îngheaţă, formînd, probabil, la 
început, mici bulgari de gheață semisferici (a); după aproximativ 1/2 de minut, în stratul de gheață apar 
fisuri şi particulele de gheaţa se contopesc în mici grupuri (b) pînă ce, în sfîrşit, ele formează ace lungi, 
între care poate fi văzută gheaţa transparentă (c). Numai în stadiul b se văd culori; aceasta explică şi 
durata lor scurtă. O altă particularitate tipică constă în aceea că un felinar sau o altă sursă de lumină 
pare el însuşi colorat şi înconjurat de o aureolă în culoarea complementară. De exemplu, ziua, 
porțiunile strălucitoare ale peisajului înzăpezit par roz-roşietice, iar cele mai întunecate — verzi. 

Fig. 145. Pentru explicarea apa- 
riției culorilor de interferență pe 
geamurile îngheţate. 


Pentru a explica acest fenomen interesant vom presupune că pelicula este formată dintr-o 


í Observațiile lui C h. F. Brooks „Month. Weather Rev.", 63, 49, 1925 şi Schlottman, „Meteor. Zs.", 
10, 156, 1893. 


mulțime de mici porțiuni eterogene, în cazul considerat din porțiuni de gheaţă şi de aer. O parte din 
raze trece prin gheaţă, iar alta prin aer, astfel încît se formează o diferență de fază datorită diferenţei de 
viteză a luminii în aer şi în gheață. Interferenţa face să dispară o anumită culoare şi sursa de lumină se 
colorează în culoarea complementară. Difracția pe marginile porţiunilor dă o aureolă de lumină în jurul 
sursei. Presupunînd că grosimea peliculei este de circa lu şi distanța dintre particulele de gheață de 0,1 
mm, putem interpreta culorile geamului înghețat ca „culorile plăcilor amestecate"!. 

În alte cazuri, cînd temperatura nu este atît de joasă, pe geamul de sticlă apar adevărate 


aureole, însă cu o ordine a culorilor neobişnuită. 


174. Culorile de interferență în apa cu rugină 


Apa brună din şanţuri, în locurile unde solul conţine fier, este uneori acoperită de un strat 
subțire irizant, ale cărui culori palide amintesc de culoarea sidefului. Aceste culori se datoresc unei 
soluţii coloidale de oxid de fier, ale cărei particule se unesc în mici plăcuţe plane, situate la o distanță 
de circa 1/4 lungime de undă de lumină una de alta. Acţiunea lor este aproximativ aceeaşi cu procesele 
care au loc la fotografierea în culori după procedeul lui Lippmann. 


175. Difracţia luminii 


E noapte. În depărtare se aude zgomotul unui automobil ce se apropie de noi. Farurile lui 
aruncă fascicule orbitoare de lumină pe şoseaua largă. Un ciclist străbate întîmplător cîmpul acestor 
raze orbitoare, astfel încît, pentru o clipă, ne aflăm, în umbra sa. Brusc, silueta ciclistului este conturată 
de o lumină impresionant de frumoasă, care pare să fie emisă de marginile siluetei. Acelaşi efect poate 
fi observat, de asemenea, în cazul pietonilor şi al copacilor. Este vorba de efectul de difracție. Difracţie 
se numeşte curbarea razelor de lumină la marginile unui ecran opac, astfel încît o parte din frontul de 
undă pătrunde într-un domeniu în care, conform legilor opticii geometrice, ar trebui să ne aşteptăm la 
umbră. Intensitatea luminii deviate este mare dacă unghiul de deviere este foarte mic, însă scade rapid 
la unghiuri mari. Efectul este deosebit de frumos dacă ciclistul este la o distanță mare de noi, iar 
automobilul se află departe în spatele său. 

Un fenomen similar, dar la scară mai mare, poate fi observat într-o regiune muntoasă, unde 
aerul este curat. Stînd în umbra unei coline, veţi vedea trăsăturile întunecate ale copacilor de pe colină 
pe fondul cerului de dimineaţă. Cînd Soarele este pe punctul să apară de după colină, copacii situați în 
locurile unde lumina este mai intensă sînt înconjurați cu o radiaţie strălucitoare albă-argintie”. 

Se spune că în Olanda tufele de drobiţa (genista tinctoria) pot prezenta un efect similar, dacă 
sînt privite dintr-o asemenea poziție încât să ne aflăm cu faţa spre Soare. 


176. Difracţia luminii pe zgîrieturi mici (fig. 146) 


Dacă priviţi spre Soare prin geamul trenului, veţi vedea în sticla geamului mii de zgârieturi 
foarte subțiri, distribuite concentric în jurul Soarelui. Prin orice parte a geamului ara privi, imaginea va 
fi aceeaşi. De aici putem trage concluzia că geamul este acoperit peste tot de mici zgîrieturi, deşi noi 
observăm numai pe acelea care sînt orientate perpendicular la planul de incidenţă al razelor de lumină 
(vezi $ 26). Aceasta se întîmpla datorită faptului că fiecare zgirietură difuzează lumina într-un plan 
perpendicular la direcţia sa proprie şi de aceea poate fi văzută numai de un observator aşezat în acest 
plan. 


1R, Wood, Physical Optics, New York, 1905. 

? Acest fenomen, observat de Folie, a fost la vremea sa obiectul multor discuţii. El este descris în „Rep. 
Brit. Ass.", 42, 45, 1872; mai tîrziu în „Nature", 47, 364; „Zs. f. Meteor.", 12, 410, 1877; „La Nature", 
21, 58, 1893. 


Fig. 146. Ditracţia luminii pe micile zgirieturi ale geamului. 


Cînd zgîrieturile sînt foarte fine, nu mai putem vorbi despre reflexie sau refracție. În acest caz, 
devierea razelor luminoase trebuie considerată mai curînd ca o difracție. Dacă privim cu atenţie una din 
aceste zgârieturi, vedem că în anumite direcţii ea prezintă culori încîntătoare, în toate combinațiile 
posibile; folosindu-ne de un nicol sau un polaroid, constatăm că lumina este intens polarizată dacă 
direcțiile de incidenţă şi observaţie sînt oblice. Toate aceste fenomene sînt foarte complexe şi pot fi 
explicate numai parţial de optica teoretică. Fenomene de difracție asemănătoare puteţi sa observați şi pe 
firele pînzelor de păianjen, care strălucesc toate în aceeaşi culoare. Aceasta demonstrează că diametrul 
unui astfel de fir este peste tot acelaşi. 


177. „Coroanele"” 


Nori cirrus albi şi subțiri plutesc încet în fața Lunii. Privirea noastră este atrasă în mod 
involuntar de această parte iluminată a cerului, centrul peisajului nocturn. Şi de fiecare dată cînd apare 
încă un nor mic, vedem în jurul Lunii inele palide minunat colorate, al căror diametru este numai de 
cîteva ori mai mare decît diametrul Lunii. 
Sa urmărim mai atent succesiunea acestor culori. În imediata apropiere a Lunii se observă o 
margine albastră, care trece într-una albă-gălbuie, care, la rîndul ei, are o margine exterioară brună. 
Această aureolă este coroana sub forma sa cea mai simplă şi cea mai des întilnită. Ea devine într-adevăr 
remarcabilă atunci cînd este înconjurată de inele mai mari şi mai frumos colorate. Succesiunea acestor 
culori este indicată în tabelul de mai jos, care-coincide aproape exact cu scara newtoniană a culorilor de 
interferență, cu singura deosebire că meteorologii delimitează diferitele „ordine" într-un mod diferit 
decît fizicienii, şi anume astfel ca fiecare grup să se termine cu culoarea roşie. În cazuri foarte rare se 
pot observa trei grupe în afara aureolei („coroană cvadruplă"): 
I. Aureola (albastră) — albă — (gălbuie) — brună-roşie 
II. Albastră — verde — (galbenă) — roşie 
III. Albastră — verde — roşie 
IV. Albastră — verde — roşie 
În realitate, gradaţiile de culori variază din cînd în cînd; culorile date în paranteze se văd 
destul de rar. Cercetînd aceste modificări ale coroanelor, trebuie să ținem seama de fazele Lunii, 
deoarece ele determină caracterul mai mult sau mai puţin difuz al imaginii de difracție. 
Metoda cea mai bună de evaluare a razei coroanei este să luăm ca punct de pornire marginea 
roşie care delimitează fiecare ordin, deoarece această culoare apare cel mai pronunțat, iar apoi sa 
comparăm mărimea coroanei cu diametrul Lunii însăşi (32'). Dimensiunile coroanelor variază mult: 
marginea brună a aureolei, de exemplu, poate avea o rază de numai 1°, în timp ce, în alte cazuri, ea 
ajunge pînă la 5°. Valorile extreme înregistrate sînt 10' şi 13°. 
Coroanele în jurul Soarelui pot fi văzute foarte des, cel puţin tot atât de des ca şi în jurul Lunii, 
totuşi ele sînt observate mult mai rar, deoarece cu toţii evităm, desigur, să ne uităm la lumina orbitoare 
a Soarelui. Şi totuşi, datorită strălucirii mari a Soarelui, coroanele solare sînt cele mai frumoase. 
Observațiile pot fi uşurate, folosind una din metodele de mai jos: 
a) se observă reflexia Soarelui într-o apă liniştită; astfel a făcut Newton celebra sa observaţie 
a coroanei din jurul Soarelui; 

b) se foloseşte ca oglindă o bucată de sticlă neagră de marblit, polizată său ochelari de 
sudură sau, în sfîrşit, o bucată obişnuită de sticlă, acoperită pe spate cu lac negru. Pentru a 
mări cîmpul vizual, sticla trebuie ţinută aproape de ochi; 

c) se alege o sticlă de marblit sau ochelari de sudură atît de netransparenţi, încît să putem 

observa Soarele fără a fi orbiţi; 

d) observaţiile se fac cînd Soarele este ecranat de marginea unui acoperiş; 

e) se priveşte într-un glob de grădină de la o distanță de 1—2 m, astfel încît capul să 

ecraneze imaginea Soarelui. 


O aureolă slabă se observa la orice tip de nori. Ea este mai intensă la norii stratocumulus la 
care de obicei se vede slab şi un al doilea inel colorat. Coroanele cele mai frumoase, cu nuanţe uimitor 
de pure, apar în norii altocumulus. Coroane au fost observate şi în nori cirrostratus. 

Uneori se văd coroane slabe chiar şi în jurul lui Venus, Jupiter şi al stelelor mai strălucitoare. 


178. Explicaţia coroanelor! 


Coroanele pe care le vedem în nori se formează în urma difracției luminii pe picăturile de apă 
din nori. Cu cît picăturile sînt mai mici, cu atît este mai mare coroana. Dacă toate picăturile sînt de 
aceeaşi mărime, coroanele sînt bine dezvoltate şi culorile lor sînt pure; dacă însă în nori sînt amestecate 
picături de dimensiuni diferite, apar simultan coroane de diferite mărimi, care se suprapun. De aceea, 
coroane bine dezvoltate apar numai în anumite tipuri de nori, în care condiţiile de condensare a 
vaporilor de apă sînt peste tot suficient de constante; din acelaşi motiv, diferenţele fine în succesiunea 
culorilor depind de numărul picăturilor de mărimi diferite, de grosimea norilor etc. 

Punctele principale ale teoriei sînt următoarele: 

a)  Difracţia pe un nor relativ dens, compus din picături de apă de mărimi identice, are loc în 
acelaşi mod ca pe o singură picătură, cu deosebirea că intensitatea luminii difrac-tate este 
mai mare. 

b)  Difracția pe o picătură are loc în acelaşi mod ca pe un mic orificiu într-un ecran 
(principiul lui Babinet). 

c)  Difracţia pe un orificiu se calculează conform principiului lui Huygens: se consideră că 
fiecare punct al orificiului emite unde luminoase şi se determină interferența undelor care 
sosesc în ochi de la toate punctele orificiului. 

Este uşor de observat asemănarea dintre coroană şi imaginea unui orificiu circular obţinută în 
urma difracției. Atîrnati în faţa unei ferestre iluminate de Soare o bucată de carton cu o tăietură în 
mijloc, acoperită cu o hîrtie argintată. În hîrtia argintată faceţi cu un ac un orificiu şi priviți acest punct 
luminos în direcția Soarelui de la o distanță de aproximativ o jumătate de metru, ținînd în faţa ochitor o 
a doua bucată de hîrtie argintată, găurită, de asemenea, cu un ac. Aceste orificii trebuie făcute cu un ac 
foarte fin, rotindu-l între degete; orificiile nu trebuie să aibă mai mult de 0,5 mm în diametru. Cînd 
priviţi prin ele, orificiile se lărgesc, căpătînd forma unui disc care reprezintă o coroană în miniatură, iar 
în jurul discului veţi vedea un sistem de inele corespunzătoare ordinelor succesive ale coroanei. Cu cît 
este mai mic orificiul prin care priviţi, cu atît va fi mai mare imaginea obţinută în urma difracției. 

Maximele şi minimele succesive sînt comparabile în toate privinţele cu franjele de difracție 
date de o fantă îngustă; diferă puţin numai în ceea ce priveşte distanţele. Distanţele marginii exterioare 
roşii a coroanei şi ale marginii roşii a franjei de ordinul întîi vor fi 


ô= 0,000 70 / a = 0,001 27/a 


(a este diametrul orificiului în mm, S este distanța unghiulară măsurată de la centru). 

Astfel, cu ajutorul coroanei putem determina dimensiunea picăturilor în nori. Dacă raza ô a 
aureolei este egală cu de patru ori diametrul Lunii, adică — radiani, norul constă din picături cu 
diametrul 108/4 * 0,000 70 = 0,076 /4 = 0,019 mm. Acest calcul nu este foarte exact, deoarece Luna, 
ca şi Soarele, nu este punctiformă; Luna are o rază de 16!. Din această cauză, raza aparentă a coroanei 
devine foarte mare; de aceea, din unghiul S, obţinut în urma observaţiilor, deseori se scad 16' înainte de 
a folosi formula de mai sus, deşi acest procedeu este foarte îndoielnic. Se obţine în urma calculelor 
efectuate că dimensiunea picăturilor în nori este cuprinsă între 0,01 şi 0,02 mm. 

Este posibil ca coroanele să poată apărea şi pe un nou compus din ace de gheaţă de grosime 
egală, pe care difracția luminii se produce în acelasi mod ca pe o fantă, într-adevăr, coroane bine 
dezvoltate, cu culori strălucitoare, se observă uneori pe nori cirrus subțiri, care sînt formaţi din ace de 
gheaţă. 

Grosimea acelor de gheaţă poate fi calculată tot atît de simplu ca şi dimensiunile unei picături 
de apă. În cazul coroanei de mai sus, în care marginea brună are raza egală cu de patru ori diametrul 
Lunii, grosimea acelor de gheaţă trebuie să fie de 0,062/4 = 0,015 mm. 


IR, Meyer, „Meteor. Zs.", 27,112,1910; G. C. Simpson, „Quart. Journ.", 38, 291, 1912; Gh. F. Brook 
S, „Month. Weather Rev.", 53, 49, 1925 (bibliografie); Kohler, „Meteor. Zs.", 40, 257, 1923. 


Fig. 147. Coroană asimetrică la 
marginea unui nor mic. 


Observînd o coroană, este foarte greu de spus dacă ea apare pe picături de apă sau pe ace de 
gheaţă. În cazul acelor de gheaţă, distanţele între minimele întunecate succesive sînt riguros egale cu 
distanța primului minim de la centru, în timp ce în cazul picăturilor de apă, raza aureolei este cu 20% 
mai mare decît lățimea inelelor din ordinele următoare, însă observarea acestor diferenţe este foarte 
dificilă. Măsurătorile cele mai bune indică în anumite momente un mod de formare, iar în alte momente 
celălalt mod de formare, în ambele cazuri în concordanță cu rezultatul la care ne aşteptăm, judecînd 
după forma norilor. 

La o observare directă din avion, s-a constatat că în 45% din cazuri coroanele apar pe picături 
de apă, iar în 55% din cazuri pe cristale de gheaţă. 

Pentru un fizician, o coroană frumoasă nu este numai un indiciu al omogenităţii picăturilor sau 
acelor de gheaţă în nor. Coroana arată, de asemenea, că norul s-a format, probabil, foarte recent, că este 
un nor „tînăr”. Aceasta pentru că picăturile, după ce s-au format, nu rămîn uniforme: acelea care 
întîmplător au fost mai mici se evaporă mai repede, în timp ce cele mari cresc rapid pe seama celor 
MICI. 

Cînd în faţa Lunii trec nori cirrocumulus sau altocumulus se poate vedea uneori cum 
coroanele devin nesimetrice, alungindu-se înspre marginea norului de fiecare dată cînd un nou nor trece 
în fața Lunii (fig. 147). Este evident că în părțile exterioare ale acestor nori picăturile sînt mai mici 
decît în cele interioare; probabil că în porțiunile exterioare ale norului picăturile au început deja să se 
evapore. 

Pînă acum am descris cazurile cînd coroanele apar în nori; există însă momente cînd ele se 
observă şi pe un cer perfect senin. Coroane mici şi foarte frumoase de acest gen am observat de multe 
ori în jurul Soarelui la observatorul din Yerkes (lîngă Chicago), pe fondul cerului albastru. Ele se pot 
observa şi în jurul Lunii, însă în asemenea cazuri fiți prudenţi, nu le confundați cu fenomene care se 
produc în ochi ($ 180). Se pare! că în regiunile liniştite firicelele de praf care se află în atmosferă se 
precipită din ce în ce mai mult, iar acelea care continuă să plutească în aer nu mai prezintă 
neuniformități prea mari şi pot constitui cauza apariţiei coroanei. 


179. Coroanele pe geamul ferestrelor 


Trecînd într-o noapte de iarnă pe lîngă geamul unei cafenele bine iluminate, vedem deseori că 
lustrele sînt înconjurate de inele colorate, a căror apariţie este determinată de umezeala de pe geamuri. 
În unele porțiuni ale geamurilor, inelele sînt mai mari decît în altele. Deseori vedem numai o aureolă; 
uneori însă inelele colorate sînt deosebit de frumoase. Se pare că anumite sticle cauzează întotdeauna 
apariţia unor coroane mai frumoase decît altele. Aceasta se explică prin aceea că coroanele apar în 
urma difracției luminii pe picăturile minuscule de apă de pe geam şi cu cît picăturile sînt mai uniforme, 
cu atît mai frumoasă este coroana. Este posibil ca picăturile să se condenseze mai uniform pe un tip de 
sticlă decît pe altul. 

Aceste coroane prezintă o mare asemănare cu cele care apar în nori; oricum, modul lor de 
formare este acelaşi, într-un caz, picăturile în care se produce difracţia se află pe geam; în celălalt caz, 
ele plutesc ca particule de vapori sus, în aer. Şi totuşi există o deosebire între coroana pe sticlă şi 
coroana în nori; în primul caz, sursa de lumină este înconjurată de un cîmp întunecat, nu de o aureolă 
luminoasă. 

Se pare că aceasta se produce datorită distribuţiei uniforme a picăturilor, care se formează la 
distanţe egale una de cealaltă, în timp ce în nori picăturile sînt distribuite neregulat. 

Formarea coroanei pe un geam aburit este un fenomen mai complex. Unul sau două inele 
luminoase interne apar în acest caz în special datorită interferenţei reciproce a luminii reflectate de 
diferite picături care se află la o distanță mai mult sau mai puţin egală una de cealaltă. Inelele 


1 Penndorf şi Stranz, „Zs. f. angew. Meteor.", 60, 233, 1943." 


luminoase exterioare însă apar de la fiecare picătură separată şi distribuţia lor este determinată de 
mărimea mai mult sau mai puţin egală a acestor picături. 

Dacă privim geamul sub unghiuri din ce în ce mai mari, vom vedea că forma coroanei devine 
la început eliptică, apoi parabolică, iar la urmă chiar hiperbolică. Dacă condiţiile ar fi aceleaşi ca în 
cazul curcubeului orizontal ($ 145), ar trebui să spunem: „coroanele, aşa cum se conturează pe geam, 
au o formă eliptică etc.; ochiul nostru însă le vede pe o suprafață conică, a cărei axă este dreapta care 
uneşte ochiul cu lampa şi ele se proiectează sub formă de cercuri”. În cazul considerat însă, condițiile 
sînt cu totul altele. În proiecția perpendiculară la privire, coroanele devin într-adevăr eliptice: ele căpătă 
o întindere mai mare în direcţia orizontală, desigur din cauza că fiecare picătură este comprimată în 
această direcţie, adică este eliptică. Aceasta înseamnă totodată că particula pe care are loc difracția nu 
este sferică, ci are forma unei semisfere sau a unui segment de sferă. În direcţia în care proiecția 
picăturii este minimă, coroana va avea întinderea cea mai mare. 

Pe un geam aburit se poate vedea, de asemenea, coroana în jurul imaginii Soarelui; strict 
vorbind, acest fenomen nu poate fi văzut pe cer, însă el diferă numai foarte puţin de o coroană 
adevărată. 

Presărați pe o bucată mică de sticlă un strat subţire de praf de brădişor folosit de farmacişti 
pentru acoperirea pilulelor. Priviţi prin această sticlă o lampă electrică la o distanţă de cel puţin zece 
metri. Veţi vedea lampa înconjurată de o coroană minunată. Numai cu acest praf poate fi observată 
coroana. Aceasta se explică prin faptul că sporii de brădişor, fiind toţi aproximativ de aceeaşi mărime, 
se comportă în acelaşi fel, în timp ce particulele altor substanţe, care sînt neregulate ca formă şi diferite 
ca dimensiuni, dau un „amestec" de coroane mari şi mici. Dacă ţineţi sticla înclinat, coroana nu se 
schimbă în proiecţie; prin aceasta ea se deosebeşte de coroana care apare pe un geam aburit. Din cauza 
distanțelor neegale între sporii de brădişor, cîmpul din jurul sursei este luminos, nu întunecat (cum ne- 
am fi aşteptat). 

Dacă suflați pe un geam de la o distanță de 30—60 cm şi studiaţi apoi coroana care se 
formează, veţi vedea că ea nu creşte ca mărime o dată cu evaporarea aburului; aceasta arată ca 
picăturile devin treptat mai puţin bombate, însă nu-şi modifică perimetrul. 

Deseori prin astfel de sticle se pot vedea coroane cu o succesiune cu totul neobişnuită a 
culorilor. De la sursa de lumină culorile se distribuie în ordinea următoare: verde întunecat—verde 
palid—roşu—galben—verde; roşu întunecat —brun —alb. O astfel de distribuţie apare atunci cînd 
picăturile pe sticlă sînt relativ mari. Ele nu mai acţionează ca particule netransparente, iar razele 
transmise iau şi ele parte la fenomenul de interferență. Astfel de coroane anomale nu se observă, 
bineînţeles, în lumină reflectată. La temperaturi scăzute, coroanele se văd uneori pe geamurile 
înghețate. Aureola (măsurată de la marginea brună) are o rază de circa 8°. 

Se poate ca aceasta sa nu fie o coroană, ci un halo! Inelul are marginea exterioară albastră, iar 
cea interioară roşie. Se pare că cristalele degheață acționează ca nişte prisme. Urmăriţi coroana care 
apare în unele zile de iarnă în norul creat de respiraţia noastră; marginea brună are o rază de 7-9. 

Coroane uimitor de frumoase pot fi observate deasupra unei ceşti de ceai. Ceaşca trebuie 
umplută cu grijă, pînă la margine, cu ceai fierbinte (sau apă), avînd temperatura între 40—75*C. 
Experienţa trebuie efectuată atunci cînd Soarele se află aproape de orizont, deoarece fenomenul se vede 
prin norul de vapori ce se ridică deasupra lichidului auriu, numai dacă razele Soarelui cad pe ceaşcă sub 
un unghi mic. Aflîndu-ne la o anumită distanță de pahar, putem observa cum fiecare rotocol de vapori 
capătă culori încîntătoare. Deosebit de frumoase sînt culorile purpuriu şi verde. Putem apropia puţin 
ochii de nor, pentru a evita amestecul culorilor. 

Măsuraţi coroanele care se formează cu ajutorul prafului de brădişor, calculați mărimile 
granulelor şi verificaţi rezultatele cu ajutorul microscopului. 


180. Coroanele luminoase care apar în ochi! 


Noaptea văd un cerc luminos slab în jurul lămpilor electrice cu arc sau al unei alte surse de 
lumină strălucitoare, conturîndu-se clar pe un fond întunecat sau negru; astfel de cercuri se văd şi în 
jurul Lunii, dacă cerul este senin, şi în jurul Soarelui, cînd lumina sa străbate prin frunzişul dens al unui 
copac. Diametrul acestui cerc luminos este de aproximativ 6°. El este albastru înspre centru şi roşu spre 
periferie; prin urmare, fenomenul trebuie atribuit difracției, nu refracției. El seamănă foarte mult cu 
coroana pe nori, însă aici există şi o deosebire esenţială. Dacă Luna s-a ascuns tocmai după colțul unei 
case, „coroana de nori" rămîne vizibilă, în timp ce „coroana de ochi" dispare îndată ce sursa de lumină 
este acoperită. Este evident că ea apare chiar în ochi, adică avem de-a face cu un fenomen entoptic. 

Poate oare să apară o astfel de coroană pe granulele mici din ochi, de mărime aproximativ 


1A, Gullstrand, citat după Helmholtz, Physiologische Optik, ediția a 3-a, I, 192. 


egală, pe care lumina se difractă ca pe praful de brădişor sau ca pe picăturile de apă din nori? în ce 
priveşte anumiţi oameni, lucrurile stau într-adevăr aşa. 

Mulţi observatori însă văd mici coroane, dintre care prima — un inel ceţos strălucitor — are 
un diametru de 1,5*. Ele apar în urma difracției pe nucleele celulelor corneei şi pe păturile cristalinului. 
În acest caz avem de-a face nu cu difracţia pe o singură particulă, ci cu interacțiunea unui număr mare 
de particule care se află aproximativ la o distanță egală una de cealaltă (de ordinul 0,03 mm). Alţii, 
dimpotrivă, văd inele ceva mai largi, care cresc dacă ochiul este supus acțiunii vaporilor acidului osmic 
(fiți foarte precauţi!): în acest caz, celulele corneei se umflă puţin, iar difracția se intensifică. Un 
observator indică următoarele dimensiuni ale unei astfel de coroane: marginea roşie a aureolei avea o 
rază de 1*23', inelul albastru-verde o rază de 3°46', inelul roşu - 4%22'. 

Un al treilea tip de coroană entoptică este cel pe care-l văd şi eu şi care este, pare-se, cel mai 
frecvent. Faptul că uneori timp de cîteva săptămîni eu văd anumite sectoare ale coroanei cu o claritate 
neobişnuită, arată că explicaţia trebuie să fie aici alta decît în cazul „coroanei de nori”. Este greu de 
înțeles cum ar putea apărea o astfel de coroana prin difracție pe particule mici. Luaţi o bucată de hîrtie 
cu un orificiu de 2 mm diametru şi ţineţi-o în faţa pupilei ochiului vostru, la început chiar în dreptul 
centrului, iar apoi deplasînd orificiul din ce în ce mai mult spre marginea pupilei. În momentul cînd 
orificiu] se află în dreptul părții inferioare a pupilei, se vor vedea numai două porțiuni ale coroanei, şi 
anume la stînga şi la dreapta de sursa de lumină. Dacă orificiul se află în fața părţii drepte sau stingi a 
pupilei, se văd numai părțile coroanei dedesubtul şi deasupra sursei. 

De aici rezultă ca coroana considerată apare în urma difracției pe fibre dispuse radial, probabil 
în cristalin, deoarece aceasta explică toate detaliile experienţei. Folosirea orifi-ciului mic este o metodă 
bună pentru deosebirea acestui al treilea tip de coroană entoptică de celelalte două. Într-adevăr, dacă 
difracția ar avea loc pe granule şi nu pe fibre, ecranarea n-ar modifica formele şi dimensiunile sale ci 
numai ar slăbi-o. 

Uneori, aproape că nu văd coroana decît dacă privesc lateral în sus sau dacă sînt foarte obosit. 
Alteori însă o văd foarte clar. 

Astfel de observaţii ne ajută să lămurim în ce parte a ochiului se formează coroana. Noaptea 
ea apare în momentul cînd privesc o lampă de stradă, însă după cîteva secunde dispare. Am observat că 
acest fenomen este legat de îngustarea pupilei, care se produce cînd ochiul, adaptat la întuneric, ajunge 
brusc la lumină strălucitoare. De aceea, dacă ne trezim brusc noaptea şi în fața noastră se află o 
luminare sau o lampă, vedem în jurul ei o coroană strălucitoare’. Este probabil ca coroana să apară în 
părțile exterioare ale cristalinului şi, de aceea, dispare imediat la micşorarea pupilei. 

În aceste fenomene de difracție, care au loc pe granulele sau pe fibrele ochiului, legătura 
dintre unghiurile de difracție şi mărimea particulelor este mai complicată decît de obicei. 


181. Soarele verde şi albastru 


Un observator ne-a povestit că o dată, privind Soarele printr-o coloană de aburi care se ridica 
din coşul unei locomotive, Soarele devenise în timpul a trei rafale de aburi de un verde strălucitor. 
Celelalte rafale de aburi nu aveau nici un efect. O dată am observat şi eu un astfel de fenomen, în 
timpul plecării unui tren. Locomotiva (un model foarte vechi) scotea nori de vapori ce întunecau pentru 
o clipă Soarele, care era aproape de orizont, şi apoi se împrăştiau în aer. În momentele cînd Soarele 
putea fi văzut din nou, culoarea sa era uneori verde-deschisă, alteori albastră-palidă sau prezenta o 
trecere de la o culoare la cealaltă. După o fracțiune de secundă, lumina deveni atît de intensă, iar norul 
atît de subțire, încît nu se mai vedea nimic. 

Fenomenele acestea apar atunci cînd picăturile de apă din care sînt formaţi aburii sînt foarte 
mici (de la 1 la 5 u). Acţiunea lor asupra luminii nu mai poate fi descrisă aici prin înlocuirea picăturilor 
de apă cu mici orificii sau cu discuri opace pe care se produce difracție. Putem să ne formăm o idee 
aproximativă despre acest fenomen studiind efectul simultan al luminii difractate, reflectate pe 
suprafață şi transmise direct”. 

O ceaţă compusă din mici picături poate fi obținută şi în condiţii de laborator. Dacă stratul 
difuzant are o grosime suficient de mare, vom putea vedea, pe lîngă apariţia coroanei, şi colorarea 
sursei însăşi. 

Culorile (verde, albastru-pal şi albastru-azuriu) Soarelui şi Lunii au fost observate nu o dată 


! Vezi observaţia asemănătoare a lui Descartes, amintită în lucrarea lui Goethe Farbenlehre. 

2 C. Barus, „Amer. Journ. Se.", 25, 224, 1908; R. Mecke, „Ann.d. Phys.", 61, 471, 1920; 62, 623, 1920; 
lucrarea lui Blumer (,,Zs. f. Phys.", 32, 119, 1925; 38, 304, 1926) a arătat totuşi cu cîtă prudenţă trebuie 
să privim o astfel de aproximaţie. Van de Hulst, „Recherches Obs. Utrecht”, 11, 1946; Light Scattering 
by Small Particles, 1957. 


ore întregi şi fără să existe vapori de apă, de exemplu, în timpul furtunilor de nisip. 

Cel mai bine ele au putut fi văzute în anii care au urmat erupției faimoase a vulcanului 
Krakatau (1883). Se ştie că în straturile superioare ale atmosferei sînt aruncate, din cînd în cînd, 
cantităţi uriaşe de praf vulcanic foarte fin. E nevoie de ani pentru ca praful să se depună şi, în timpul 
acesta, răspîndindu-se pe întregul glob, el produce peste tot minunate apusuri şi răsărituri de Soare. Se 
poate presupune că norii de praf sînt compuşi la un moment dat din granule foarte fine de mărime 
identică; aceasta ar putea explica culorile uimitoare ale Soarelui. 

Soarele albastru din zilele de 26—28 septembrie 1951 a fost observat în întreaga Europă 
occidentală şi centrală. Lumina solară era palidă, de culoare indigo, iar aproape de orizont, Soarele 
devenea albicios, nu galben. Luna şi chiar stelele prezentau un colorit albăstrui. În scurt timp s-a 
descoperit şi cauza: un nor gigantic, format din mici picături de ulei cu diametrul de numai 0,55, 
ajunsese în Europa împreună cu particule de funingine din statul Albert din Canada, unde avusese loc 
un mare incendiu în păduri. Norul a făcut patru zile pînă în Europă; observaţiile din avion au arătat că 
el se întindea pînă la o înălțime de 13 000 m. 

În acelaşi grup de fenomene putem încădra şi următoarea coroană anomală observată o dată!: 
o aureolă strălucitoare galbenă-verde era înconjurată de un inel roşu larg care, la rîndul său, era 
înconjurat de unul albastru; în acelaşi timp se puteau vedea şi inele verzi. Explicaţia poate fi găsită în 
mărimea foarte mică a picăturilor de ceaţă. 

Raritatea acestor fenomene este reflectată în expresia populară engleză: „o dată, pe timp de 
Lună albastră...". 


182. Gloria (fotografia XVI)? 


Stînd pe vârful unei coline cînd Soarele se află aproape de orizont, putem vedea uneori umbra 
noastră conturîndu-se pe un strat de ceaţă. În jurul capului umbrei se formează o glorie, o luminescentă 
cu culori tot atît de strălucitoare ca şi la coroanele din jurul Soarelui şi Lunii. O dată s-a observat o 
glorie care număra cinci ordine (vezi $ 177). Menţionăm totuşi că deşi fiecare vede atît umbra sa 
proprie, cît şi umbrele însoțitorilor săi, dacă aceştia sînt destul de apropiaţi şi pîcla este destul de 
departe, gloria poate fi văzută numai în jurul capului propriu. 

Gloria poate fi observată şi în lumina unei lămpi de stradă, dacă fondul este suficient de 
întunecat. 

Zburînd în direcţia Soarelui deasupra unui strat neted de nori, pilotul vede deseori umbra 
avionului pe nori, înconjurată de cercuri colorate. Uneori se poate vedea cum cercurile se contractă 
dintr-o dată şi apoi se dilată din nou. Aceasta depinde de mărimea picăturilor din nori. 

După locul în care avionul îşi aruncă umbra poți determina din prima privire dacă te afli în 
capul avionului sau în coada sa, deoarece centrul aureolei indică observatorului totdeauna punctul 
antisolar (fig. 148). Deseori se poate vedea şi un arc difuz de dimensiuni mult mai mari. El este în toate 
cazurile alb şi numai marginile sale sînt puţin colorate; acesta este curcubeul alb ($ 144). 


Fig. 148. Gloria obser- 
vată în jurul unui avion. 


O explicaţie satisfăcătoare a fenomenului de glorie a lipsit multă vreme. Asemănarea cu 


! H. Kohler, „Meteor. Zs.", 46, 164, 1929. 
W, Schmidt, „Meteor. Zs.", 33, 199, 1916; W. Milch, „Meteor. Zs.", 48, 295, 1926; Diem, „Ann. 
Hydr.", 70, 142, 1942; Ahrenberg, „J. Optic. Soc. Amer.", 38, 481, 1948. 


coroana a dus pe mulți la concluzia că norul de picături de apă difuzează într-un fel oarecare lumina 
Soarelui în -aceeaşi direcţie din care provine şi că razele care se întorc se difractă apoi pe alte picături, 
asemănător cu difracția razelor directe în cazul coroanei. Acum însă s-a dovedit că gloria apare 
nemijlocit în urma difuziei luminii înapoi". 

Raza gloriei se schimbă deseori; e clar că, în anumite locuri, ceața constă din picături mai mari 
decît în altele. În ceața care tocmai se ridică, gloria este foarte mare; mărimea calculată a picăturilor de 
ceață nu depăşeşte 6u. De cele mai multe ori, mărimea lor este de 15—25y într-un singur caz 
excepţional s-a observat o glorie din avion pe fondul unei furtuni de nisip în deşert”. 

Gloria este deseori înconjurată de un curcubeu alb; curcubeul apare de fiecare dată cînd 
distanţa de la ochiul nostru pînă la ceață depăşeşte 50 m. Este interesant că curcubeul pare mult mai 
îndepărtat de noi decît gloria; acesta este un efect pur psihologic. Simultaneitatea celor două fenomene 
ne dovedeşte că gloria se datoreşte apariţiei picăturilor de apă şi nu unor cristale de gheață. Este 
interesant de menţionat că în straturile de nori în care se formează acest fenomen, temperatura este cu 
cîteva grade sub punctul de înghețare al apei. Prin urmare, picăturile în nor trebuie să fie suprarăcite. 

Teoria fenomenului de glorie, deşi nu este pe deplin satisfăcătoare, arată că el trebuie să se 
deosebească prin ceva de fenomenul de coroană. Acest lucru este confirmat de observaţii: 1) primul 
inel întunecat al gloriei este difuz şi diametrul său este mai mic; 2) inelele exterioare sînt mult mai 
strălucitoare; 3) polarizarea este puternică (ea poate fi observată aproape la orice zbor cu ajutorul unui 
polaroid); oscilaţiile radiale sînt mult mai intense. 


Porni pădurarul iarna devale, spre-apus. 
Potecile de munte mijeau departe, sus, 
În ceața străvezie ca un păienjeniş, 
Deodată, o stafie zbucni dintr-un tufiş. 
O mîndră-aureolă pe frunte ea purta 
Neştiind că vedenia e plăsmuirea sa, 
Că-i propria lui umbră, — pe urma ei zbughi. 
S. T. Coleridge 


183. Norii irizanţi” (fotografia XVII) 


Cine nu este obişnuit să observe cerul va fi uimit aflînd că norii pot avea culori strălucitoare: 
verde, roşu-purpuriu, albastru etc. Aceste culori nu au nici o legătură cu fenomenele de crepuscul: ele 
se observă şi atunci cînd Soarele este aproape de orizont şi atunci cînd este în înaltul cerului. Culorile 
sînt împrăştiate dezordonat printre nori, luînd forma unor margini colorate, pete şi benzi. Cîţiva 
observatori subliniază că ele au un luciu „metalic; ce ar putea să însemne acest lucru? 

La vederea acestor nori, noi încercăm o adîncă emoție, greu de descris, însă uşor de explicat 
prin măreția fenomenului, puritatea nuanţelor, strălucirea şi jocul delicat al culorilor. Nu poţi să-ți iei 
privirea de la această privelişte încîntătoare. 

Astfel de nori irizanți apar în tot timpul anului, însă deosebit de frecvent toamna. Ei se ivesc în 
jurul Soarelui şi la distanţe mai mici decît 2 grade de Soare ei par orbitor de albi. Printr-o sticlă 
întunecată — acesta este mijlocul cel mai bun de observare — ei pot fi văzuţi la o distanță de 3—10°, 
iar cu ochiul liber, de la 10 la 30°. De cele mai multe ori ei sînt purpurii, roşii sau galbeni şi devin mai 
palizi cu creşterea distanţei de la Soare. Câţiva observatori au văzut nori irizanţi la distanţe mari de 
Soare (pînă la 50°) şi chiar în jurul punctului antisolar. 

Intensitatea luminii este deseori atît de mare, încît este insuportabilă pentru mulți observatori. 
Observațiile trebuie făcute întotdeauna în umbra unei case sau a unui pom, sau cu mijloacele de 
protecție menţionate în § 174. 

După ce am privit cu atenţie norii irizanți timp îndelungat, fără a folosi nici unul din aceste 
mijloace, am observat uneori că în fața ochilor mei dansau culorile purpuriu şi verde ca o imagine 
consecutivă care apare după impresii luminoase foarte puternice ($ 103). Deoarece ele sînt totodată şi 
culorile predominante ale norilor irizanţi, mi-am pus problema dacă întreg fenomenul nu este decît o 
consecință a oboselii ochilor. Totuşi lucrurile nu stau aşa: doi observatori diferiți văd aceeaşi culoare, 
culorile rămîn vizibile şi atunci cînd lumina este slăbită printr-unul din mijloacele menționate; în sfîrşit, 
irizația este deseori vizibilă şi pe nori de luminozitate redusă. 


1 Naik, Noshi, „J. Optic. Soc. Amer.", 45, 733,1954. Teoria fundamentală a fost formulată de Van de 
Hulst: „J. Optic. Soc. Amer.", 37, 16, 1947; Light Scattering of Small Particles, 1957. 

2 „La Meteorologie", nr. 34, 171, 1954. 

î H.van der Linden, „Hemel en Dampkring”, 1, 3, 248,1903; A. Bracke, Nuages irises, Mons, 1907; Gh. 
F. Brooks, „Month. Weather Rev.", 63, 49, 1925; „Zs. f. angew. Meteor.", 60, 185, 1943; H. Kohler, 
„Meteor. Zs.", 46, 161, 1929, dă o teorie discutabilă. 


Culorile norilor pot fi deosebite practic întotdeauna dacă cerul nu este complet acoperit de 
nori. Nuanţele de culori dispar numai atunci cînd Soarele este jos sau cînd cerul este absolut alb şi nu 
albastru. 

Norii cumulus, nimbocumulus şi stratocumulus prezintă o irizație numai la margine, însă 
lumina este aici atît de orbitoare încît, dacă nu folosim reflexia într-o sticlă neagră sau un alt mijloc 
oarecare, este foarte greu s-o observăm; un nor cumulus care se topeşte trecînd în fața Soarelui este o 
privelişte încîntătoare! Rămîne însă problema dacă culorile acestui grup pot fi considerate într-adevăr 
ca o irizație adevărată? 

Irizația cea mai frumoasă o prezintă norii albi strălucitori cirrocumulus şi altocumulus, în 
special cei cu o formă lenticulară, care apar puţin timp înainte sau după furtună. Culorile sînt distribuite 
în fîşii şi „ochiuri”. Irizaţia se vede şi atunci cînd norul îşi schimbă repede forma cu puţin înainte sau 
imediat după furtună. 

Indicaţii preţioase asupra originii culorilor obţinem dacă urmărim ordinea distribuţiei lor. La 
prima vedere, distribuţia culorilor pare dezordonată, însă după puţin timp începem să observăm o 
anumită regularitate. Distribuţia culorilor în nori la o anumită distanţă de Soare este determinată, după 
toate aparențele, de structura norului: anumite dungi îşi păstrează culoarea în întregul nor, sau în jurul 
întregului nor se vede o margine purpurie-roşie etc. Dacă norul este aproape de Soare, factorul cel mai 
important este distanța. S-a observat, de exemplu, că norii încep să prezinte culorile curcubeului de 
fiecare dată cînd ei ajung într-o anumită parte a cerului sau că culorile se distribuie în inele mai mult 
sau mai puţin regulate în jurul Soarelui. 

Înainte se considera că norii irizanți nu sînt altceva decît părți ale unor coroane. 

O explicaţie cu totul diferită a fost propusă recent. Luciul metalic specific ar putea să se 
datoreze prezenţei unui număr mare de plăcuţe subțiri de gheaţă!, într-un roi de astfel de plăcuţe, 
transportate de curenții turbulenţi de aer, numai plăcuţele care se află într-o anumită poziţie vor reflecta 
lumina solară în direcția ochiului nostru. Dacă o parte a luminii este reflectată de faţa anterioară a 
plăcuţelor, iar o parte de fața posterioară, apare interferența: anumite culori dispar, altele se intensifică 
(vezi $ 177). Culorile observate nu sînt saturate. Aceasta arată că plăcuţele de gheată trebuie să aibă o 
grosime de 4—5 ori mai mare decît lungimea de undă a luminii, adică de circa 2. Distribuţia luminii 
în nori este determinată de modificările grosimii medii a plăcuţelor. Numai acei nori prezintă irizație, în 
care plăcuţele de gheaţă au o grosime aproape uniformă. 

Deosebit de interesanţi sînt norii irizanți la distanţe mai mari de 30° de Soare. Ceea ce se ia 
drept irizație poate fi deseori o parte dintr-un halo. Există însă observaţii care nu lasă loc de îndoială, o 
ştiu din experienţa mea personală. 

Lumina norilor irizanţi este nepolarizată. 

Norii irizanți se observă şi în jurul Lunii, deşi mai rar decît în jurul Soarelui. Culorile lor sînt 
mai şterse, desigur din cauza iluminării foarte slabe. Se cunoaşte un caz cînd irizaţia a fost observată în 
norii artificiali ai unui avion care seria pe cer o reclamă. 


184. Norii sidefii? 


Există o formă foarte rară şi interesantă de nori irizanți care reprezintă un fenomen de 
dimensiuni mult mai mari decît formele obişnuite. Şiruri întregi de nori irizează în culorile curcubeului 
ca solzii de peşte, prezentînd uneori tonuri de o puritate uimitoare. Aceste nuanțe sînt deosebit de clare 
cu puţin înainte de apusul Soarelui, la o distanță de 10—20* de el. Proprietatea specifică a acestor nori 
constă în aceea că ei rămîn vizibili timp de două ore după apusul Soarelui, fapt care indică înălțimea lor 
mare”. Recent, prin metode mai precise, înălțimea lor a fost determinată ca fiind de 25 /cm, în timp ce 
norii obişnuiţi nu se ridică niciodată mai sus de 12 km. Din cauza înălțimii mari a acestor nori, se pare 
că ei se mişcă foarte încet; în realitate, ei se mişcă cu o viteză de 10—90 m/s. Norii sidefii se întunecă 
foarte brusc, în aproximativ patru minute. Acesta este intervalul de timp necesar pentru ca discul 
Soarelui să se ascundă sub orizont. De aceea, pare foarte probabil că aceşti nori sînt iluminați nu de 
lumina amurgului, ci direct de lumina Soarelui. 

Distribuţia culorilor în norii sidefii depinde aproape cu totul de regiunea considerată a norului. 
Uneori aceşti nori sînt presăraţi cu benzi, sînt ondulaţi şi amintesc de norii cirrus; alteori întregul şir de 
nori are aproape o singură culoare, fiind împodobit de culorile spectrului de-a lungul marginilor sau în 
fişii orizontale lungi, între care se poate vedea fondul neobişnuit de opal al cerului. Culorile rămîn 


“n. Dessens, „Arin. Geophys.", 5, 264, 1949. 
? C. Stormer, „Geophys. Publ.", 9, nr. 4, 1931; „Beitr.z. Geophys.", 32, 63, 1931; „Nature", 145, 221, 
1940; „Weather", 3, 13, 1948; H. Wehner, „Meteor. Rundsch.", 4, 180. 1951. 

7 Înălțimea lor se determină măsurînd timpul cît aceştia se văd după apusul Soarelui. 


uneori constante, alteori se schimbă treptat. Ele dispar atunci cînd distanța norului de la Soare 
depăşeşte 40°. Frumuseţea întregii imagini e feerică, de nedescris. 

Dacă privim norii printr-un nicol, culorile se schimbă la rotația nicolului. O dată, s-a observat 
pe aceşti nori de culoarea sidefului un halo; aceasta arată că ei sînt formaţi, probabil, din cristale de 
gheaţă (vezi $ 156). În multe cazuri, norii irizanţi s-au observat la înălțimi de 4 000—H 000 m, unde 
temperatura este sub —50*C; este foarte probabil că în acest caz fenomenul apare pe plăcuţe de gheață 
şi nu pe picături de apă. Ei se formează imediat după trecerea unui ciclon, cînd cerul este deosebit de 
senin. La Oslo, astfel de nori se observă de obicei iarna, cînd în nord sau în răsărit există o depresiune 
adîncă, în timp ce deasupra Oceanului Atlantic bîntuie furtuna şi suflă un vînt uscat şi cald (foehnul). În 
astfel de momente cerul este perfect senin şi se observă bine straturile de nori cele mai înalte. 

Norii sidefii deosebit de frumoşi au fost observați la 19 mai 1910, în ziua cînd Pămîntul a 
trecut prin coada cometei Halley. S-ar părea că între aceste două fenomene există o legătură. Ar trebui, 
de asemenea, să ne gîndim la pătrunderea prafului cosmic în atmosfera terestră. 


Nimburile 


185. Nimburile pe iarba cu rouă” (fotografia XVIII 


Dis-de-dimineaţă, cînd Soarele este încă aproape de orizont şi aruncă umbre lungi pe iarba 
acoperită de rouă, observăm o aureolă luminoasă incoloră care înconjură de sus şi din părți umbra 
capului nostru. Aceasta nu este o iluzie optică şi nici un fenomen de contrast; cînd aceeaşi umbră cade 
pe un drum acoperit cu pietriş, aureola dispare. 

Fenomenul este deosebit de frumos atunci cînd lungimea umbrei este de cel puţin 15 m şi cînd 
ea cade pe iarbă tunsă sau pe trifoi, colorate în alb-cenuşiu din cauza belşugului de rouă. În astfel de 
împrejurări, nimburile sînt deosebit de clare. Ele sînt mai puţin pronunţate ziua după o ploaie torențială 
sau noaptea în lumina lămpilor electrice. În caz că există o îndoială asupra faptului că acestea sînt într- 
adevăr nimburi, cel mai bun mijloc de verificare este următorul: 

1. Priviţi întreaga pajişte şi observați cum creşte strălucirea în apropierea umbrei voastre. 

2. Faceţi cîţiva paşi: veţi vedea că lumina se mişcă împreună cu voi, iar locurile în care iarba 

nu a fost prea strălucitoare se luminează cînd umbra voastră se apropie. 

3.  Comparaţi umbra voastră cu umbra altor oameni. Veţi vedea un nimb numai în jurul 

capului propriu. Se povesteşte că Benvenuto Cellini, marele sculptor italian din secolul al 
XVI-lea, cînd a observat această aureolă, a ajuns la concluzia că ea este un semn al 
propriului său geniu! 


Fig. 149. Nimburile pe iarba cu rouă. 


Care este explicaţia acestui fenomen interesant? Picăturile de rouă, joacă desigur, un rol 
important, deoarece cînd roua se evaporă, nimbul practic dispare; el apare din nou dacă stropim iarba 
cu apă. Picăturile de apă stropite pe un cearşaf alb sau pe o foaie albă de hîrtie încep să joace şi să 
scînteieze atunci cînd umbra capului vostru cade aproape de ele. 

Umpleţi un balon de sticlă cu apă şi aşezaţi-l la lumina Soarelui; el va reprezenta la scară mare 
o picătură de rouă. Ţineţi în spatele balonului o foaie de hîrtie care reprezintă firul de iarbă pe care se 
formează roua. Privind balonul sub un unghi mic față de direcţia de incidenţă a razelor, îl vom vedea 
iluminat strălucitor dacă hîrtia se află la o distanță mică de el (aproape de focarul lentilei-balon). 

Această experienţă ne duce la concluzia că fiecare picătură de rouă care se află pe un fir de 
iarbă formează pe acesta imaginea Soarelui şi că razele care provin de la imagine se propagă, practic, 


i Slocum, „J. Roy. Astr. Soc. Canada", 28, 145, 1934, cu fotografii foarte frumoase. 
5 „Quart. Journ. ", 39, 157, 1913; E. Maey, „Meteor. Zs.", 89, 229, 1929. 


pe acelaşi drum ca şi cele incidente, adică în direcţia Soarelui (fig. 149, a). Astfel putem explica de ce 
picăturile par să fie ele însele surse de lumină, asemănător cu ochii pisicilor. Aceasta explică, de 
asemenea, foarte bine de ce avem atît de multă lumină în direcția apropiată de punctul antisolar şi de ce 
intensitatea luminii scade rapid dacă ne îndepărtăm privirea de la această direcţie. Însă de ce nu este 
verde lumina emisă de iarbă? 

Aici trebuie să acționeze alte cauze. Dacă privim din nou balonul nostru de sticlă, vom vedea 
că suprafața sa anterioară reflectă tot atît de bine lumina ca şi cea posterioară. Un calcul simplu arată că 
strălucirea imaginii de pe suprafața posterioară reprezintă aproximativ jumătate din strălucirea luminii 
emise de foaie şi o optime din cea reflectată de suprafaţa anterioară. 

O lumină mult mai intensă provine însă de la gâtul şi baza plană a balonului. Aceasta este 
lumina care a suferit o reflexie internă totală. Deoarece picăturile de rouă au, în special la plante 
acoperite cu puf, o formă neregulată (fig. 149, 6, c, d), este foarte verosimil că pentru ele acesta este 
factorul cel mai important: lumina reflectată este ia fel de strălucitoare şi albă ca şi lumina care provine 
direct de la Soare, însă acest al doilea grup de raze reflectate nu prezintă o anumită tendință de 
reflectare în direcţia luminii incidente. 

Din fericire, s-a făcut următoarea observaţie ingenioasă: reemit lumină numai acele fire de 
iarbă pe care cade lumina directă a Soarelui, adică acelea care nu sînt umbrite de alte fire; în acelasi 
timp, în alte direcţii, ele sînt în majoritatea cazurilor umbrite de firele vecine (fig. 149, d). Acum se 
înțelege de ce observatorul vede totdeauna mai multă lumină dacă privirea sa coincide mai mult sau 
mai puţin cu direcţia de incidenţă a luminii. Acest principiu uimitor de simplu (enunțat de Seeliger şi 
Richarz) a fost aplicat în astronomie pentru explicarea distribuţiei luminii în inelele lui Saturn, care, 
după cum se ştie, sînt formate din mici bulgări. 

Combinarea diferitelor efecte luminoase descrise pînă acum explică, pare-se, destul de clar, 
atît culoarea albă, cît şi „directivitatea” luminii nimburilor. 


186. Nimburile pe suprafeţe fără rouă 


Acest fenomen este mult mai greu de observat şi de aceea metodele descrise în $ 185 se 
dovedesc a fi foarte utile. El poate fi văzut pe o mirişte, pe iarba tăiată scurt şi chiar pe un teren 
accidentat. Eu l-am văzut foarte clar, pe cînd Soarele era aproape de orizont, pe o pajişte bine îngrijită, 
pe care toate firele de iarbă erau verticale şi aveau aceeaşi lungime; şi mai clar l-am văzut pe o pajişte 
de iarbă albastră (Molima coerulca). 

Dacă observatorul se află la cîteva sute de metri de pajişte, umbra sa este atît de ştearsă, încît, 
în majoritatea cazurilor, nici nu se observă (vezi $ 2) şi singurul lucru care te izbeşte este nimbul de 
forma unei pete de lumină, cu un diametru de circa 2° (de aproximativ patru ori mai mare decît 
diametrul Lunii), puţin alungită în direcţia noastră. 

Explicația este asemănătoare cu aceea dată de Winterfeld nimburilor formate pe iarba 
acoperită de rouă (vezi $ 185). Majoritatea firelor de iarbă sînt iluminate de Soare prin intervalele 
dintre şirurile din faţa lor; privind aproximativ în direcţia razelor solare, vedem toate suprafeţele mici 
iluminate; dacă privim însă sub un unghi mare, vom vedea multe frunze umbrite şi strălucirea medie va 
fi astfel mai mică. 

Nimburile strălucitoare pot fi văzute deseori pe o specie de spanac (Chenopodium album). 
Această plantă este acoperită cu un strat făinos de celule sferice, care sînt foarte dezvoltate la anumite 
varietăți ale acestei specii şi care au acelaşi rol ca picăturile de rouă. 


187. Nimbul în jurul umbrei unui balon! 


Cine s-a urcat vreodată cu un balon a putut urmări umbra nacelei alunecînd pe Pămînt. 
Aproape întotdeauna ea este înconjurată de o aureolă luminoasă; faptul că această aureolă nu constituie 
o imagine subiectivă de contrast este dovedit de creşterea strălucirii sale pe cîmpiile şi pajiştile 
acoperite cu rouă. 

Pe ogoarele cu grîu, aureola se transformă într-o coloană luminoasă verticală, paralelă cu 
tulpinile plantelor. Aceasta este o formă deosebit de frumoasă de nimb, deoarece din cauza distanţei 
mari dintre balon şi Pămînt, privim sub un unghi foarte mic față de razele Soarelui. Dacă umbra 
pluteşte pe un şir de nori, există posibilitateă să vedem minunatele inele colorate ale gloriei ($ 144, 
182). 

Dr. P. Whippie (observatorul Harward, S.ÎL.A.) îmi scrie că a observat de multe ori acest 
fenomen din avion, în locurile cele mai diferite, dar că cel mai frumos apare toamna deasupra 


iO: Flammarion, L' Atmosphere, p. 232, 1888; „Meteor. Zs.", 30, 501, 1914. 


= : 1 $ : = = = . . : = 
pădurilor . În locul umbrei se formează o pată strălucitoare cu diametrul de circa 2°, care se observă 
chiar şi în pustiu, dar deasupra unei ape ea se transformă într-o pată întunecoasă. Pe rouă pata se 
măreşte. 


i Vezi, de asemenea, Butler, „J. Optic. Soc. Amer.", 45, 328, 1955. 


XI. Lumina şi culoarea cerului 


188. Difuzia luminii de către fum 


Vom începe observaţiile noastre asupra difuziei luminii, plimbîndu-ne de-a lungul unui canal 
cu circulaţie mare, unde majoritatea vaselor care trec au motoare cu petrol sau benzină şi scot un fum 
care pe fondul întunecat al apei pare albastru. Dacă urmărim fumul cum se înalță spre fondul luminos al 
cerului, vom observa că el nu mai pare albastru, ci galben. Deci culoarea albastră a fumului nu este o 
proprietate a sa proprie, internă, cum este, de exemplu, culoarea albastră a sticlei; culoarea fumului 
depinde de condiţiile de iluminare. Explicaţia este următoarea: pe fondul întunecat fumul este iluminat 
de razele Soarelui care vin din toate părţile, însă nu şi din spate. Aceste raze sînt difuzate de fum în 
toate direcțiile. O anumită parte din lumina difuzată cade în ochiul nostru şi face fumul vizibil. 
Particulele care formează fumul difuzează lumina albastră -mult mai puternic decît cea roşie sau 
galbenă; de aceea vedem fumul albastru. Pe de altă parte, cînd fondul este luminos, vedem fumul în 
lumina transmisă şi el pare galben, deoarece lumina albastră din lumina albă incidenţa este difuzată în 
toate direcțiile şi este slăbită atît de mult, încît aproape că nu ajunge la ochiul nostru. Numai culoarea 
galbenă şi roşie se păstrează în lumina transmisă, aşa încît ele determină culoarea fumului. 

„În anii trecuţi, am văzut deseori ceva asemănător la Killarney (Irlanda), unde în zilele fără 
vînt, coloanele de fum se ridicau deasupra acoperişurilor caselor. Partea inferioară a fiecărei coloane se 
vedea pe fondul întunecat al pinilor, iar cea superioară pe fondul luminos al norilor. Partea inferioară 
era albastră, deoarece ea se vedea în lumina difuzată, cea superioară era roşiatică, deoarece se vedea în 
lumina transmisă" (J. Tyndall). 

Acelaşi fenomen al culorii albastre în lumina difuzată şi al culorii galbene în lumina transmisă 
îl putem observa foarte clar la fumul locomotivelor Diesel, cînd trenul se urneşte din loc, şi al 
motoarelor Diesel de la camioane şi autobuze. Acest fenomen poate fi observat şi toamna, cînd se ard 
frunze uscate, buruieni şi gunoaie, şi în fumul care iese din coşurile caselor încălzite cu lemne. 

În toate aceste cazuri, fumul este format din picături foarte mici de lichid asemănător cu 
gudronul, în timp ce la arderea cărbunelui se formează fulgi de funingine mult mai mari. Dar tocmai 
raportul dintre dimensiunile particulelor difuzante şi lungimea de undă a luminii X (0,0006 mm) 
determină culoarea fumului. Cînd particulele nu sînt mai mari de una sau două zecimi din lungimea de 
undă, difuzia este proporțională cu — , crescînd rapid spre marginea violetă a spectrului; difuzia pe 
particule atît de mici, oricare ar fi natura lor, dă naştere întotdeauna la o culoare albastră-violetă foarte 
frumoasă. Pe particule mari, creşterea difuziei înspre partea violetă a spectrului este mult mai puţin 
pronunţată; în acest caz, difuzia este proporțională aproximativ cu 1/A*. Cînd particulele sînt foarte 
mari, dependenţa difuziei de lungimea de undă nu mai poate fi observată şi lumina difuzată rămîne 
albă. Prin „foarte mari" înţelegem aici „foarte mari în comparaţie cu lungimea de undă", de exemplu 
0,01 mm! 

Iată de ce fumul de ţigaretă sau de ţigară este albastru dacă-i expirăm imediat în aer şi devine 
alb dacă îl ţinem câtva timp în gură. În cazul din urmă, particulele de fum se acoperă cu un strat de apa 
şi devin mult mai mari. 

Aburii unei locomotive sînt albaştri în imediata apropiere a supapei de ieşire şi albi mai sus, 
din cauza condensării şi creşterii dimensiunilor picăturilor. Remarcaţi diferența dintre fumul şi aburul 
locomotivei atît în lumina incidența, cât şi în cea transmisă şi niciodată să nu-i confundați ! 

Pînă în prezent am studiat difuzia în norii de fum relativ rarefiaţi; într-un fum foarte dens, 
fenomenul este mai complex, deoarece acolo lumina suferă difuzii secundare de la o particulă la alta. 
Urmărind fumul care se ridică deasupra unui foc în care ard frunze uscate, veţi vedea că marginea 
coloanei este uimitor de albastră, iar mai aproape, spre centru, unde fumul este mai dens, coloana este 
aproape albă. Putem să ne convingem uşor că lumina care ajunge în ochiul nostru după difuzia în 
straturi suficient de groase va fi totdeauna albă, deşi lumina difuzată de fiecare particulă poate fi 
albastră. La urma urmei, toată lumina care cade pe un nor de fum trebuie să iasă din el, dacă în nor are 
loc numai difuzia, dar nu şi absorbţia luminii ($ 189). 

Fumul care iese din coşul caselor noastre şi al fabricilor este, de obicei, negru în lumina 
incidenţa, deşi coloana de fum este densă şi netransparentă. Aceasta arată că fulgii de funingine nu 
numai că difuzează lumina, dar o şi absorb intens. Prin straturi subțiri de fum de acest fel, cerul pare 
brun şi totuşi culoarea fumului în lumina difuzată poate fi numită, fără frică, albastră. Culoarea brună 
trebuie atribuită absorbției luminii în particulele de fum. Aceasta este în concordanţă cu faptul că 
absorbția luminii în particulele de cărbune creşte rapid de la capătul roşu spre capătul violet al 
spectrului. O confirmare este şi culoarea roşie ca sîngele a Soarelui cînd îl privim prin fumul unui 
incendiu. 


189. Cerul albastru! 


Deasupra norilor cerul este veşnic albastrul 
(H. Drachmann) 


Pămîntul este înconjurat de frumuseţea fără margini a cerului albastru, care pare fără sfârşit. 
Diversitatea sa de tente se schimbă de la zi la zi, de la un punct al cerului la altul. 

Care este cauza acestei culori albastre uimitoare? Desigur, nu lumina emisă chiar de 
atmosferă, deoarece în acest caz culoarea trebuie să se vadă şi noaptea. Nu poate fi nici o sursă de 
lumină albastră situată undeva dincolo de atmosferă, deoarece noaptea vedem, în toată măreţia sa, acel 
fond negru în fața căruia se află atmosfera. Prin urmare, cauza trebuie să se găsească în însăşi 
atmosferă. Nu poate fi vorba nici de o absorbţie de culoare obişnuită, deoarece Soarele şi Luna sînt mai 
curînd galbene decît albastre! Ţinînd seama de cele arătate mai sus, s-a ajuns la ipoteza că lumina 
cerului este pur şi simplu lumina difuzată a Soarelui! Ştim că difuzia pe particule mici creşte o dată cu 
apropierea de capătul violet al spectrului. Culoarea cerului conţine într-adevăr mult violet (față de care 
ochiul nostru nu este prea sensibil), o cantitate apreciabilă de albastru, puţin verde şi foarte puţin galben 
şi roşu. Combinația tuturor acestor culori dă albastrul cerului. 

Dar ce fel de particule sînt acelea care difuzează lumina în atmosferă? Vara, după o perioadă 
de secetă îndelungată, aerul este plin de o mulțime de particule de praf şi nisip ridicate de vînt, care 
micşorează limita de vizibilitate. Uneori, ceru] pare mai curînd alb decît albastru. Însă după cîteva ploi 
abundente care îndepărtează praful din aer, atmosfera devine clară şi transparentă, iar cerul e de un 
albastru adînc. De fiecare dată cînd apar nori cirrus înalți care umplu aerul cu cristale de gheaţă, 
culoarea albastră dispare, fiind înlocuită de una alburie, mai pală. Aşadar, difuzia luminii, care 
colorează bolta cerească, nu poate fi produsă nici de particulele de praf, nici de particulele de apă sau 
de gheață. Singura posibilitate este aceea că înseşi moleculele de aer, fiecare în parte, constituie centrii 
de difuzie; difuzia produsă de o moleculă este foarte slabă, însă suficientă pentru ca un strat cu o 
grosime de cîțiva kilometri să capete o strălucire considerabilă în care predomină culoarea violetă şi 
cea albastră ( conform legii 11%. 

Lumina solară, aşa cum o vedem, îşi pierde razele albastre şi violete, care sînt difuzate în aer. 
De aceea, Soarele capătă o nuanţă slabă gălbuie, care devine mai intensă, atunci cînd Soarele se află 
aproape de orizont, deoarece, în acest caz, razele sale trebuie sa parcurgă prin aer un drum mai lung. 
Culoarea sa trece treptat în portocaliu, iar apoi în roşu, care este specifică Soarelui la asfinţit”. 

Vestita lege de difuzie a lui Rayleigh pentru particule mai mici decît 0,1 din lungimea de undă 
a luminii se exprimă prin formula: 


s = const * (n-1)° / NA? 


unde s înseamnă difuzia în unitatea de volum, N— numărul de particule pe 1 cm”, iar n— 
indicele de refracție. 


190. Perspectiva aeriană” 


O pădure îndepărtată formează un fond întunecat foarte potrivit pentru observarea difuziei în 
atmosferă. Cu cît pădurea este mai îndepărtată, cu atît pare mai ceţoasă şi mai albastră. Stratul gros de 
aer care se găseşte între noi şi pădure, iluminat lateral de razele Soarelui, difuzează lumina care se 
suprapune peste fond, acoperind parcă cu un voal obiectele situate dincolo de el. Din cauza aceasta, 
contrastele dintre porțiunile întunecate şi luminoase sînt atenuate şi fondul devine mai omogen şi mai 
albastru. Existenţa unei astfel de perspective aeriene influenţează evaluarea distanţei pînă la un grup de 
copaci. Un copac situat la o distanţă de 100 m are o tentă mai albastră decît unul situat lîngă noi. 
Verdele pajiştilor devine foarte repede albastru-verde (iar apoi şi albastru) o dată cu creşterea distanţei 
care ne desparte de ele. Şi mai frumos arată în aprilie cîmpurile cu răsaduri tinere, care au o culoare 


' Cunoscutul geolog elveţian A. Heim a scris o carte foarte interesantă, Luafarben (Zurich, 1912), în 
care a descris într-un limbaj popular şi cu multă sensibilitate culorile cerului şi fenomenele de 
crepuscul. Cartea conţine anexate reproduceri în culori de acuarelă. În limba rusă există o monografie 
amănunțită: E. V. Piaskovskaia-Fesenkova, Isledovanie rasciania sveta v zemnoi atmosfere, M., 1957. 
? J, Plassman, „Meteor. Zs.", 48, 412, 1931. 

* A. Heim, Lufifarben. Zurich, 1912 ; V. Cornish, „Geogr. Journ.", 67, 506, 1926; din acest articol am 
reprodus, parțial, sfîrşitul $ 190. 


verde plină, foarte pură. Colinele îndepărtate par deseori albastre, ca în peisajele pictorilor din secolul 
al XVI-lea, cum sînt Van Eyck şi Memling. Dunele de-a lungul țărmului între Zandvoort şi Hărlem, 
care se întind pînă departe în zări ca nişte valuri, cu vegetaţia lor luxuriantă, prezintă şi ele această 
„minune albastră"a orizontului. Datorită perspectivei aeriene, orice culoare devine ceva mai albastră, 
îmbinîndu-se armonios cu celelalte culori; numai roşul caselor şi verdele cîmpiilor din apropiere ne 
izbesc şi perturbă armonia culorilor. Observaţi aceasta singur! 

Pe de altă parte, pe un fond luminos, putem încerca să descoperim şi alte transformări de 
culoare. În regiunile muntoase sînt interesante vîrfurile acoperite de zăpadă, în regiunile de şes şirurile 
de nori cumulus, orbitor de albi în apropiere şi din ce în ce mai gălbui în depărtare. 

Totuşi lumina albastră difuzată pe un fond întunecat este mult mai evidentă decît colorarea în 
galben a părților strălucitoare. În primul caz, întunericul este înlocuit cu o mică cantitate de lumină, în 
al doilea caz are loc numai o neînsemnată modificare în strălucirea deja intensă; deosebirea relativă 
este mult mai mică ($ 77). 

Pe cîmpiile Olandei, unde orizontul este deschis, perspectiva aeriană apare în toată măreția ei. 
Datorită variațiilor continue de umiditate, predomină alternativ lumina albastră difuzată de moleculele 
de aer şi lumina cenuşie, intensă, a cerului mohorît. 

Uneori, între două ploi torențiale, deasupra noastră trece un front de presiune ridicată şi aerul 
devine foarte transparent şi curat. În acest caz, perspectiva aeriană dispare aproape cu desăvîrşire şi se 
manifestă numai la distanţe mari. Ne mirăm cît de net sînt conturate trăsăturile peisajului şi cît de 
frapante sînt contrastele. Părţile întunecate ale peisajului sînt cu totul negre. Chiar şi la casele şi 
turnurile îndepărtate, se văd uimitor de clar toate detaliile şi culorile lor rămîn aproape nemodificate, 
deşi distanța e mare. Un ochi antrenat deosebeşte aceste fenomene chiar pe obiectele situate la o 
distantă de 100—200 m. 

Pe o zi mohorîtă, obiectele din primul plan sînt mai puţin bogate în culori, tinzînd mai mult 
spre cenuşiu. Neuniformităţile de teren în planul mijlociu ies mai mult în evidentă, deoarece şesurile le 
vedem printr-o perdea de pîclă mai densă decît înălțimile (vezi însă $ 106). 

Crestele colinelor care se ridică unele peste altele, precum şi fîşiile de păduri prezintă 
totdeauna o gradație splendidă de culori, şi anume: cele mai apropiate de noi par mai întunecate ; cele 
mai îndepărtate par mult mai luminoase, deoarece le vedem printr-un văl de pîclă care difuzează 
lumina. În sfîrşit, la distanţe foarte mari, vizibilitatea devine foarte slabă. 

În zilele senine de vară, cînd barometrul indică o presiune atmosferică ridicată, în aer există o 
mulțime de particule de praf şi cerul este foarte strălucitor, deşi nu foarte albastru. Contrastele de 
umbră şi de lumină ies mai puţin în evidenţă şi, în plus, observatorul este aproape orbit de strălucirea 
cerului. 

Peisajul inundat de lumina Lunii pare mult mai frumos atunci cînd nu exista de loc pîclă; pîcla 
slăbeşte lumina, şterge contrastele şi totul devine monoton, cenuşiu. 

Datorită perspectivei aeriene, marinarul vede ţărmul îndepărtat într-o pîclă albastră, subțire, în 
contrast cu albastrul întunecat al valurilor, ale căror trăsături iesînevidență în prim plan. Pământul 
îndepărtat 1 se pare o împărăție fermecată... 


191. Lumina şi culoarea în regiunile de munte. Peisajul văzut din avion 


Farmecul deosebit pe care-l exercită peisajul de munte asupra locuitorilor de la şes trebuie 
atribuit mai degrabă purității deosebite a aerului decît înălțimii, ca atare. Aici lipseşte fumul fabricilor 
din oraşele mari şi, prin urmare, în aer se găsesc mai puține particule mari de praf, ceea ce face ca 
puritatea culorilor peisajului să crească şi să existe o perspectivă aeriană uimitoare. Datorită înălțimii 
mari, aerul este rarefiat şi capacitatea sa de difuzie este mai mică. La o înălțime mai mare de 3 000 m 
un turist neexperimentat se înşală întotdeauna în aprecierea distanțelor. Fără să-şi dea seama, el atribuie 
difuzia redusă apropierii peisajului observat. De pe vîrful muntelui, putem vedea cum aerul, care se află 
mai Jos şi care este intens iluminat de Soare, acoperă văile ca un voal, în timp ce oamenii din vale nu 
văd nimic asemănător privind vîrfurile strălucitoare ale munţilor. 

La înălțimi mai mari de 4 000 m, cerul pare albastru-negru, Soarele şi Luna capătă o culoare 
strălucitoare, aproape albă, în locul tentei galbene pe care o vedem în mod obişnuit. Cîmpiile de zăpadă 
strălucitoare ne orbesc, umbrele sînt foarte nete şi negre. Observînd aceste contraste puternice, învăţăm 
să admirăm frumuseţea deplină a peisajelor armonioase de la şes. 

Cînd facem observaţii din avion, efectele optice sînt într-o anumită măsură diferite. Dacă 
zburăm la o înălțime mică, lumina parcurge doar o distanță mică în stratul difuzant al aerului, înainte de 
a ajunge în ochiul nostru. Pîcla, care învăluie toate culorile cîtă vreme ne aflam pe Pămînt, dispare şi, 
un anumit timp, noi vedem culorile în toată puritatea lor. Aceasta explică acel farmec specific al 
peisajului de care se convinge oricine cînd se ridică la înălțimi mari. 


192. De ce protejăm ochii cu mîna. Observarea culorilor printr-un tub! 


De obicei, cînd cineva priveşte în depărtare, îşi protejează ochii cu palma. Palma ne apără 
ochii de lumina care cade lateral. Această lumină este difuzată în interiorul ochiului şi acoperă 
imaginea peisajului cu un văl de lumină albă difuzată. 

Ne putem feri şi mai bine de lumina care cade lateral, dacă privim prin pumnul strîns nu prea 
tare. Cum se schimbă toate culorile în peisaj! Aceasta apare şi mai clar dacă privim printr-un tub mic 
de carton prevăzut cu cîteva diafragme. 

Uitaţi-vă, la început, la obiectele vecine. Toate culorile lor par mai pline şi mai vii, copacii 
coniferi par mai verzi. Dacă măriți puţin orificiul prin care priviţi, culorile devin pale foarte repede; 
aceasta arată că difuzia în interiorul ochiului are loc în special sub unghiuri mici. Tubul, intensificînd 
culorile, intensifică totodată şi contrastele şi permite o diferențiere mai uşoară a obiectelor; aceasta 
explică obiceiul de a ţine mîna în faţa ochilor. 

Priviţi acum în acelaşi mod un peisaj îndepărtat. El este acoperit de o pîclă de obicei albastră, 
care apare din cauza difuziei luminii în aer şi pe firele subţiri de praf. Este interesant că, în mod 
obişnuit, privind peisajul în întregime, noi nu observăm acest văl. În munți, povîrnişurile par de obicei 
cenuşii sau brune, cu pete de păduri verzi împrăștiate ici-colo. Privind însă printr-un tub, observăm că 
întreaga pantă este în realitate albastră, ca şi pădurile de altfel; însă munții sînt ceva mai întunecaţi şi de 
un albastru mai cenuşiu, pădurea este mai curînd verde-albastră. 

Probabil că, în condiţii obişnuite, noi facem abstracție, în mod inconştient, de vălul comun al 
peisajului. Chiar şi pe şes pare surprinzător cît de intens şi cît de albastru este de obicei acest văi aerian. 
O senzaţie asemănătoare avem cînd privim printr-un geam prăfuit; vălul se observă numai dacă folosim 
un tub“. 


193. Experiente efectuate cu nigrometrul: 


Nigrometrul este denumirea ştiinţifică a unui instrument foarte simplu. El constă dintr-un 
cilindru de carton ca acelea care se folosesc pentru trimiterea desenelor prin poştă, lung de 50 cm, cu 
diametrul de 3 cm şi prevăzut cu capace la ambele capete, într-unul din capace se practică un orificiu 
cu diametrul de 7 mm, în celălalt capac — unul de 3 mm. După ce ambele capete ale cilindrului se 
înfăşoară în hîrtie neagră, aparatul poate fi întrebuințat. 


Fig. 150. Observaţii cu nigrometrul: măsurarea difu- 
ziei atmosferice. 


Cînd se lucrează cu acest aparat, ochiul trebuie aşezat în dreptul orificiului mai mic, prin care 
orificiul mai mare se vede iluminat pe un fond aproape complet întunecat, îndreptați cilindrul spre 
fereastra unei case apropiate; veți vedea că orificiul întunecat pare albastru; aceasta este lumina 
difuzată de stratul de aer iluminat de Soare, care se află între geam şi observator. Apropiaţi-vă de geam. 
Cu cît veniți mai aproape, cu atît este mai slabă lumina albastră, deoarece coloana de aer difuzantă 
devine mai scurtă. La distanţe mici este mai bine să îndreptaţi nigrometrul asupra unei cutii negre în 
interior, prevăzută numai cu un mic orificiu. O astfel de cutie este un „corp negru" aproape perfect. 

Să determinăm acum lungimea coloanei de aer care difuzează lumina în aceeaşi măsură ca şi 
întreaga grosime a atmosferei. Luaţi o bucată de sticlă înnegrită pe o parte (de exemplu o placă 
fotografică impresionată) şi țineţi-o în faţa unei jumătăți a orificiului sub un unghi de 45° faţă de axa 
cilindrului. Dacă e posibil, alegeţi direcţia astfel, încît în cilindru să se reflecte lumina porțiunii din cer 
îndepărtată de Soare cu 60* (fig. 150). Prin jumătatea neacoperită a orificiului trebuie să se vadă 


1M. Minnaert, „Proc. Acad. Amsterdam", 66, 148, 1953. 

? Cîteva observații cu totul de neînțeles au fost făcute de Haldane (The Philosophy of a Biologist, 
Oxford, 1935, p. 52). Printr-un tub culorile păreau parcă mai galbene, marea şi cerul aproape albe; cînd 
trecea un nor, culoarea albastră reapărea (?). 

ÎR. Wood, „Phil. Mag.", 89, 423, 1920. 


geamul întunecat. 

La ce distanţă trebuie să ne îndepărtăm pentru a vedea ambele jumătăţi ale orificiului 
iluminate identic? Pe o zi însorită senină veţi găsi că această distanţă este de circa 330 m; pe o zi 
însorită, dar puţin ceţoasă, distanţa este de circa 130 m. 

Prin reflexie, sticla micşorează intensitatea luminii pînă la 5% din valoarea ei inițială ($ 60). 
Prin urmare, lumina este difuzată de porțiunea de cer situată la o distanță de 60* de Soare în aceeaşi 
măsură ca de o coloană de aer de 330 m*20 = 6,6 km. Dacă am putea să comprimăm atmosfera, astfel 
încît densitatea ei pe întreaga înălțime să fie egală cu densitatea la suprafaţa Pămîntului, „înălțimea 
echivalentă" a atmosferei ar fi de 8,8 km. 

Într-adevăr, deoarece masa atmosferei pe 1 cm? este 1,033 x 10° g şi masa pe 1 cm: de aer este 
0,001 293 g, obţinem pentru „înălţimea echivalentă" 1,033 x 100,001 293 = 8,8 km. 

Concordanţa cu determinarea noastră optică nu este chiar atît de proastă! O putem considera 
ca o dovadă a faptului că particulele difuzante care creează perspectiva aeriană pe suprafața Pămîntului 
sînt de aceeaşi natură cu particulele care determină culoarea albastră a cerului. Faptul că rezultatul 
nostru de 6,6 km este ceva mai mic decît valoarea de 8,8 km poate fi considerat ca un indiciu al 
conținutului mai mare de praf şi, prin urmare, al difuziei mai mari în straturile joase ale atmosferei. 
Desigur, determinarea noastră este foarte grosolană din toate punctele de vedere; este greu să ne 
aşteptăm la mai mult decît obţinerea ordinului de mărime corect. 


194. Cianometrul (aparat pentru măsurarea albăstrimii cerului) 


Amestecaţi alb de zinc şi funingine cu albastru de Prusia sau albastru de cobalt în proporții 
diferite. Aceste amestecuri nu se decolorează. Trasînd cu pensula fîşii de culori pe o bucată de carton şi 
numerotîndu-le, obținem un instrument pentru măsurarea culorii cerului. Această metodă se foloseşte 
foarte des în călătorii. Caracteristica cromatică a diferitelor fişii ale scalei poate fi determinată 
colorimetric ulterior. 

Cînd lucrăm cu cianometrul trebuie sa stăm cu spatele la Soare, astfel încît Soarele să 
lumineze fişiile colorate. 


195. Distribuţia strălucirii pe cer 


Studiaţi pe o zi senină cu ajutorul unui cianometru sau nigrometru distribuţia luminii pe cer. 
Priviţi înainte de toate cu ochiul liber. Folosiţi o mică oglindă, pentru a compara între ele diferitele 
porțiuni ale cerului (fotografiile XIX şi XX) şi trasaţi curbele de strălucire egală (izo-fote) şi de 
albăstrime egală pe o diagramă ca cea din fig. 151; repetaţi aceasta la înălțimi diferite ale Soarelui. „Cu 
timpul, un ochi antrenat vede mersul izofotelor ca şi cum ele ar fi desenate pe fondul cerului". 

Teoria distribuţiei culorii şi luminii pe cer este foarte complicată, datorită faptului că aerul este 
iluminat nu numai de Soare, dar şi de cerul albastru; fenomenul se complică şi din cauza prezenţei în 
atmosferă a prafului şi a picăturilor de apă, de a căror influență nu se poate ține seamă în mod riguros”. 


! C, Dorno, Physik der Sonnrnund Himmelsstrahlung, p. 116. 
2 Smosarski, „Ann. Geophys.", 2, 1, 1946; el dă o teorie simplă. Calcule amănunțite se găsesc la: 
Chandrasekhar and Elbert, „Trans. Amer. Phil. Soc.", 44, 643, 1954. 


Fig. 151. Diagrama pe care 
se trasează liniile de egală 
strălucire şi de egală 
„albăstrime“ a cerului. 


Punctul cel mai întunecat al bolții cereşti se află totdeauna pe cercul vertical care trece prin 
Soare la o distanță de circa 95° de acesta cînd Soarele este jos şi la circa 65° cînd se află sus. Prin acest 
punct trece „linia de întunecime" care împarte cerul în două părți: o regiune strălucitoare în jurul 
Soarelui şi o altă regiune strălucitoare opusă acestuia. Forma şi mărimea acestor regiuni variază cu 
înălțimea Soarelui. Putem considera distribuţia luminii pe cer ca rezultatul combinației următoarelor 
trei fenomene: 

1. În apropierea Soarelui, strălucirea creşte repede şi devine chiar orbitoare, culoarea se 
apropie din ce în ce mai mult de alb (trebuie să stăm în umbra unei case, aproape de 
marginea umbrei). 

2. La distanţa de 90* de Soare, cerul trebuie să fie cel mai întunecat şi cel mai albastru, însă 

3. Intervine un al treilea efect: intensitatea luminii creşte de la zenit spre orizont şi, în acelaşi 
timp, culoarea devine mai albă. Acest efect se combină cu cele două menţionate mai 
înainte. 

Primul fenomen poate fi măsurat foarte bine cu ajutorul nigrometrului. Să acoperim jumătatea 
cîmpului vizual cu o bucată de sticlă vopsită în negru pe o parte, astfel încît în ea să se reflecte 
porțiunea de cer apropiată de Soare şi să îndreptăm nigrometrul în aşa fel, încît în cealaltă jumătate să 
se vadă porțiunea cerului la 40—50* de Soare. Schimbînd direcţia cu cîteva grade într-o parte sau într- 
altă, vom găsi uşor direcţia în care ambele jumătăţi ale cîmpului au aceeaşi strălucire. Modificările de 
strălucire la astfel de mişcări se văd deosebit de bine în jumătatea de cîmp iluminată de imaginea părții 
strălucitoare a cerului. Însăşi posibilitatea unei astfel de egalări a strălucirilor ne duce la concluzia că 
într-un punct apropiat de Soare strălucirea trebuie să fie de cel puţin 20 de ori mai mare decît la o 
distanță de 45° de Soare. Difuzia foarte intensă sub unghiuri mici față de direcția luminii incidente 
trebuie atribuită particulelor relativ mari care plutesc în aer: firelor de praf şi picăturilor de ploaie. 
Aceasta este în concordanță şi cu faptul că în apropierea Soarelui culoarea este mai puţin albastră, ci 
mai curînd albă sau chiar galbenă ca Soarele, deoarece particulele mari difuzează toate culorile aproape 
identic ($ 189). 

Al doilea efect este o consecinţă a însăşi legii difuziei. Sub un unghi de 90° difuzia trebuie să 
fie aproximativ de două ori mai slabă decît în punctul antisolar. Mai mult chiar, sub unghiuri atît de 
mari, particulele existente în aer difuzează lumina foarte puţin sau chiar de loc. Prin urmare, ceea ce 
vedem este numai lumina albastră pură difuzată pe înseşi moleculele de aer. 

Al treilea efect apare în special datorită grosimii mari a stratului de aer dintre ochiul nostru şi 
orizont. Deşi fiecare particulă de aer difuzează mai ales razele violete şi albastre, tocmai aceste raze 
sînt slăbite cel mai intens în drumul lor lung de la particula difuzantă pînă la ochiul nostru. Dacă stratul 
de aer este foarte gros, aceste două efecte se compensează reciproc ($ 189). 

Să presupunem că un element de volum la distanța x de ochiul nostru difuzează fracțiunea 
s*dx. Această mărime este slăbită de e* ori înainte de a ajunge în ochiul nostru. Lumina care ajunge de 
la un strat infinit de gros va consta astfel din suma mărimilor care provin de la toate elementele dx, 
adică 


care este egală cu 1. Aceasta nu depinde de s, adică de culoare. Cerul aproape de orizont 
trebuie să fie deci tot atît de strălucitor şi sa aibă aceeaşi culoare ca şi un ecran alb iluminat de Soare. 

Recent s-a descoperit în mod neaşteptat că prezența ozonului (03) în atmosferă influenţează, de 
asemenea, culoarea cerului. Ozonul are culoarea albastră, datorită absorbției reale şi nu din cauza 
difuziei. Acest factor intră în joc la asfințit. Dacă culoarea s-ar explica prin difuzie, cerul la zenit ar 
trebui să devină cenuşiu şi chiar galben (conform teoriei); faptul că aceasta nu se întîmplă şi cerul la 
zenit rămîne albastru se explică prin absorbţia luminii în ozon. 

Este, de asemenea, pe deplin posibil ca straturile apropiate de Pămînt să conţină mai multe 
particule de praf, care măresc difuzia şi fac lumina „mai albă", chiar dacă stratul de aer nu poate fi 
considerat infinit gros. 

Partea cea mai întunecată a cerului este totdeauna şi cea mai albastră şi are o culoare mai 
saturată. Aceasta înseamnă că nu există nori cu particule mai mici de 0,000 | mm, deoarece ele ar trebui 
să provoace o creştere locală a intensității luminii, fără a modifica totodată culoarea albastră. 

Ruskin observă că albastrul cerului este exemplul cel mai bun de gradaţie uniformă a 
culorilor’. El ne sfătuieşte să studiem cerul după apusul Soarelui, reflectat într-un geam sau într-un 
cadru natural de copaci şi case. Închipuiţi-vă că priviţi un tablou: veţi fi uimiţi de caracterul lin şi 
uniform al tranzițiilor de culori. 

Folosiţi un glob de grădină pentru a determina mai bine gradaţiile de strălucire şi albăstrime. 

Priviţi cerul albastru printr-o bucată de sticlă plană roşie, suficient de mare pentru a putea privi 
cu ambii ochi. Zenitul vi se va părea alarmant de întunecat în comparaţie cu orizontul luminos. Aceasta 
se întîmplă pentru că lumina albastră aproape că nu trece prin sticlă, în timp ce lumina albă a 
orizontului trece prin ea destul de bine. Astfel putem înţelege de ce structura norilor cirrus care se 
destramă ni se pare neobişnuit de fină dacă îi observăm printr-un geam roşu. 


196. Variabilitatea culorii cerului albăstrii? 


Culoarea cerului albastru variază zilnic în funcţie de cantitatea de praf şi picături de apă din 
aer; pentru astfel de comparații este nevoie de un cianometru. Albastrul cel mai profund se vede în 
timpul înseninărilor temporare intre două averse de ploaie, cînd se stabileşte o presiune ridicată. Pe de 
altă parte, cerul devine albicios o dată cu apropierea unei depresiuni (o regiune de presiune joasă), chiar 
înainte ca să apară norii cirrus, sau vara, cînd atmosfera este plină de praf. 

Fig. 152. Cum variază difuzia lu- 

minii în diferite direcţii în funcţie de 
mărimea particulei difuzante. 


Comparaţi culoarea cerului la latitudinile nordice cu albastrul cerului din sud. 

Comparaţi albastrul cerului la diferite ore ale zilei. Cerul este cel mai albastru în timpul 
apusului sau răsăritului Soarelui; faptul este lesne de înţeles: în momentul acesta, punctele apropiate de 
zenit se află la o distantă de 90° de Soare şi de orizont (vezi $ 189). 

Particulele mici difuzează în special culoarea violetă şi albastră, în mod aproape uniform în 
toate direcțiile. 

Particulele mari difuzează toate culorile la fel de intens (lumina albă) şi In special sub 
unghiuri mici (fig. 152). 


197. Cînd este culoarea cerului îndepărtat portocalie şi cînd este ea verde?” 


! Elements of Drawing, XV, 35. 
2 Spangenberg, „Ann. Hydr.", 71, 93, 1943. 
*1M. Minnaert, „Hemel en Dampkring", 29, 1, 1931. 


Am văzut că, atunci cînd cerul este senin, orizontul are aceeaşi culoare ca şi o foaie de hîrtie 
albă iluminată direct de Soare. Este clar, deci, că la apusul Soarelui, cînd totul este inundat de lumina 
portocalie caldă a asfinţitului, orizontul trebuie să aibă aceeaşi culoare. 


Fig. 153. Atunci cind dea- 
supra unei părți mari a 
peisajului se  răspindesc 
nori grei, orizontul pare 
uneori colorat într-o lumină 
portocalie caldă. 


Uneori însă orizontul depărtat devine portocaliu cu mult înainte de apusul Soarelui. Un şir 
întunecat de nori grei acoperă întregul peisaj şi numai departe la orizont rămîne o „fereastră" prin care 
luminează Soarele (fig. 153). În astfel de momente, această mică porţiune de cer are o culoare 
portocalie uimitor de caldă, care scoate în evidență siluetele întunecate ale clădirilor îndepărtate şi 
produce o impresie şi mai profundă, datorită faptului ca restul peisajului este cufundat în întuneric. 

Este interesant faptul că Ruskin a observat acest fenomen în toate amănuntele, deşi pe vremea 
aceea nu existau încă motive teoretice pentru a bănui existenţa sa. 

Explicaţia este următoarea: să considerăm un volum de aer la distanţa x, iluminat de razele 
solare care parcurg în atmosferă drumul X. În ipoteza că pe un kilometru de drum se difuzează o 
fracțiune s de lumină, intensitatea în punctul x trebuie sa fie proporțională cu e*. Moleculele de aer care 
se află în x difuzează în direcția ochiului nostru o fracțiune de lumină incidența proporţională cu s 
astfel încît dacă intensitatea în x este egală cu 1, fracțiunea care ajunge la ochiul nostru trebuie să fie se 
. Însă intensitatea în x este proporțională cu e*; prin urmare, intensitatea luminii care cade într-adevăr 
în ochiul nostru este proporțională cu se” sau se“). Această expresie are un maximum pentru valori 
mijlocii ale lui s; pentru valori mari şi mici ale lui s ea tinde spre zero. Aşadar, lumina, cu lungimea de 
undă mare, este foarte puţin difuzată pe drumul ei în aer; lumina, cu lungimea de undă mică însă, este 
slăbită într-o măsură considerabilă cînd parcurge distante mari în atmosferă. Fig. 154 arată cum variază 
compoziţia luminii care cade în ochiul nostru dintr-un volum elementar de aer pentru care x+X este 
egal cu 0, 8, 16, 24, 40, 48 km. Maximul, adică culoarea pentru care lumina care ajunge la noi are 
maxim de intensitate, se deplasează din ce în ce mai mult de la albastru spre roşu, corespunzător cu 
îndepărtarea părţii iluminate a aerului. Pentru x + X = 35 km, culoarea devine practic verde ; la 45 km, 
ea se transformă în portocaliu. 

Aceasta explică, de asemenea, originea culorii verzi frumoase a cerului pe care o vedem 
uneori, de exemplu după ninsoare. Din fig. 154 rezultă că în acest caz componenta verde predomină 
numai puţin asupra altor culori, astfel încît culoarea verde trebuie să fie numai slab saturată, ceea ce se 
şi observă de fapt. 

În realitate, componentele verde şi galben există totdeauna în lumina orizontului, însă atunci 
cînd nu există nori ele se amestecă cu albastrul care apare pe particulele mai apropiate, dînd naştere la 
lumina albă. În prezenţa norilor, efectele luminoase neobişnuite apar atunci cînd raza luminoasă trece 
printr-un spațiu umbrit, iar cînd în norii care acoperă cerul se formează două-trei luminişuri, este 
posibilă apariţia unor nuanţe de culori din cele mai diferite. 


i Huskin, Modern Painters, III, 349. 

Fig. 154. Compoziţia luminii care 
cade în ochiul nostru dintr-un volum 
mic de aer, în funcţie de distanţele 
pînă la acest volum. Trasînd acest 
grafic, am folosit coeficientul de di- 
fuzie definit pentru atmosferă în 
ansamblu (strict vorbind, ar fi trebuit 
să folosim coeficientul de difuzie 
pentru straturile mai jcase ale 
atmosferei). 


198. Culoarea cerului în timpul eclipsei de Soare 


O eclipsă parțială de Soare ne permite să vedem cum se schimbă culoarea cerului din cauza 
umbrei Lunii şi cum diferă culorile în partea de unde vine umbra şi în partea înspre care ea se propagă. 

Eclipsa totală de Soare, care are loc, din păcate, mult prea rar, este însoţită de o bogăţie mult 
mai mare de culori. Partea cerului de unde se apropie umbra pare purpurie întunecată, că şi cum s-ar 
pregăti o furtună. În timpul fazei totale, cerul în depărtare pare portocaliu întunecat, deoarece, în afara 
zonei de fază totală, atmosfera este iluminată de Soare şi această parte iluminată a atmosferei se vede 
prin partea sa neiluminată (vezi $ 197). 


199. Polarizarea luminii cerului albastru 


Gradul de polarizare al cerului albastru este foarte mare. Efectul este deosebit de clar cînd 
Soarele se află aproape de orizont. Polarizarea poate fi observată cu ajutorul unei prisme nicol sau, mai 
simplu, folosind o bucată de sticlă acoperită cu un strat negru. Dacă raza de lumină cade pe această 
sticlă sub un unghi de circa 60° faţă de normală („unghiul de polarizare”), lumina reflectată este 
aproape complet polarizată şi oscilaţiile în raza reflectată sînt perpendiculare la planul de incidență’. 

Să vedem acum cum se reflectă în sticlă porțiunea de cer care se află deasupra noastră; sticla 
trebuie ţinută aproximativ la 20 cm deasupra nivelului ochilor noştri, astfel încît reflexia să fie cît mai 
aproape de unghiul de polarizare (fig. 155a). Dacă va rotiți după azimut, ţinînd sticla în aşa fel, ca ea să 
reflecte tot timpul acelaşi punct deasupra capului vostru, veţi vedea că imaginea reflectată este 
strălucitoare dacă staţi cu faţa sau cu spatele la Soare şi mai întunecată dacă staţi sub un unghi drept 
faţă de această direcţie. Aceasta înseamnă că vibraţiile electrice în raza luminoasă care vine de la zenit 
sînt perpendiculare la planul care trece prin Soare, zenit şi ochiul nostru. Aceasta este într-adevăr o 
regulă generală atunci cînd lumina este difuzată de particule mici. 


! Se poate folosi şi un film polarizant denumit „polaroid”. 

Fig. 155. Studiul polarizării luminii cerului: 
a) aproape de zenit; b) aproape de orizont. 


Să privim acum reflexia unei porțiuni de cer aproape de orizont, continuînd să ținem sticla 
astfe], încît unghiurile de incidență şi de reflexie să fie egale cu unghiul de polarizare (fig. 155,6). 
Imaginea va fi strălucitoare în partea Soarelui şi în partea opusă Soarelui, şi întunecată în direcția 
perpendiculară. Faptul că imaginea este mai strălucitoare în partea Soarelui nu este surprinzător, însă în 
celelalte trei direcţii, privit fără sticla reflectantă, cerul apare cu o strălucire aproape uniformă, aşa încît 
deosebirea observată în lumina reflectată trebuie pusă în întregime pe seama efectului de polarizare. 
Porțiunea de cer din apropierea orizontului în partea opusă Soarelui ne trimite numai lumină slab 
polarizată, în timp ce polarizarea luminii de la celelalte două porţiuni ale cerului este intensă şi 
oscilațiile au loc într-un plan vertical, adică într-o direcție perpendiculară la planul care conține 
Soarele, punctul observat şi ochiul nostru. 

Uneori se pune întrebarea: nu cumva natura însăşi ne pune la dispoziţie mijloacele pentru 
astfel de experienţe? Într-adevăr, chiar şi imaginea cerului într-o apă liniştită este suficientă pentru a 
deosebi clar regiunile mai întunecate ale cerului; trebuie să privim pe suprafaţa apei sub un unghi ceva 
mai mare de 50°, întorcîndu-ne succesiv spre cele patru puncte cardinale. Cînd Soarele este aproape de 
orizont, apa la nord şi la sud pare mult mai întunecată decît la vest şi est. Din practica mea personală, 
ştiu că această experiență reuşeşte, uneori, dar nu prea des: de obicei strălucirea cerului nu este 
uniformă sau suprafaţa apei nu este suficient de liniştită. 

Mai convingător este faptul că uneori norii mici, care se disting cu greu pe cer, pot fi văzuţi 
mult mai clar cînd se reflectă în apă, din cauză că lumina lor, nefiind polarizată, este slăbită într-o 
măsură mai mică decît lumina polarizată a cerului. Fireşte, efectul este şi mai intens dacă cerul şi norii 
se observă printr-un nicol sau dacă privim imaginea lor pe o sticlă neagră. Cel mai bine este să alegem 
momentul cînd Soarele se află la apus sau la răsărit la o înălțime mică pe cer şi să observăm nori mici 
situați la o înălțime de 20—40* la sud sau la nord, unde lumina cerului este cel mai puternic polarizată. 
Direcţia oscilaţiilor este aproape perpendiculară pe dreapta care uneşte această parte a cerului cu 
Soarele, adică este apropiată de verticală, astfel încît în bucata de sticlă aşezată pe masă în fața noastră 
vedem lumina acestei porțiuni a cerului mult slăbită şi, de aceea, norii mici se evidenţiază mai clar. 

Există un aparat special pentru cercetarea polarizării luminii cerului: polariscopul lui Savart, 
care este un instrument mic, simplu şi foarte sensibil. Ținînd seamă însă că numai puțini iubitori ai 
naturii posedă asemenea aparate şi că observaţiile de acest fel constituie un domeniu cu totul special al 
opticii meteorologice, ne vom mărgini la indicarea cîtorva studii în legătură cu această problemă!. De 
altfel, ea constituie o preocupare foarte interesantă şi multilaterală pentru cei care o fac în mod serios şi 
sistematic. 

Polarizarea cerului poate fi observată uşor cu ajutorul unui nicol (sau polaroid), dacă-i rotim în 
Jurul axei sale. Metoda pe care o descriem mai departe este foarte sensibilă, însă poate fi folosită numai 
în amurg. Alegeţi o stea cît mai slabă, abia perceptibilă, şi încercaţi să observați dacă ea se vede mai 
bine în unele poziţii ale nicolului decît în altele. Această metodă se bazează pe acelaşi principiu ca şi 
metoda norilor mici descrisă mai înainte. Lumina stelei nu este polarizată şi cu cît fondul este mai 
întunecat, cu atît steaua se vede mai clar; astfel, modificările de vizibilitate indică variaţia strălucirii 
fondului, adică polarizarea luminii cerului. 


“Pr. Busch und Ghr. Jensen, Tatsachen und Theorien der atmospherischen Polarisation, Hamburg, 
1911 ; Plassmann, „Arin. d. Hydr.", 40, 478, 1912; „Wetter", 34, 133, 1917. 


Din acelaşi motiv, nicolul măreşte ziua vizibilitatea obiectelor îndepărtate dacă-i orientăm 
astfel, încît să „taie" lumina difuzată de cer. Coloanele albe îndepărtate, farurile marine, pescăruşii etc. 
se evidenţiază mai clar pe fondul cerului, însă numai într-o zi senină; într-o zi mohorită, lumina cerului 
cenuşiu este mai slab polarizată. Acţiunea nicolului se manifestă mai puternic în direcția de 90° față de 
Soare: în această direcție se cîştigă aproximativ o unitate de mărime de strălucire. 

În America, polaroidul se foloseşte pentru detectarea incendiilor în păduri. Fumul nu 
polarizează lumina, şi incendiul poate fi observat pe fondul cerului. 

Cercetaţi, cu ajutorul unei sticle înnegrite, polarizarea diferitelor puncte ale cerului albastru şi 
încercaţi să obţineţi un tablou de ansamblu. Putem oare observa regiunile de direcţie de polarizare 
anormală deasupră Soarelui, precum şi deasupra punctului antisolar? Ce se întîmplă dacă imaginea 
cerului albastru într-un glob de grădină este privită într-o sticlă înnegrită sub unghiul de polarizare? 


200. Periile (petele) lui Haidinger! 


Mulţi fizicieni care lucrează în laboratoare se miră şi sînt neîncrezători cînd li se spune că 
polarizarea luminii cerului poate fi observată cu ochiul liber, fără nici un fel de instrument. Aceasta 
necesită însă o anumită practică. Trebuie să începem cu lumina complet polarizată, studiind reflexia 
cerului pe o suprafaţă de sticlă sub unghiul de pola-rizaţie ($ 199). După ce observăm timp de un minut 
sau două imaginea cerului albastru uniform, începe să apară un efect de „marmură". Acest efect este 
înlocuit curînd în direcţia în care este îndreptată privirea noastră de o figură interesantă cunoscută sub 
numele de peria lui Haidinger, care seamănă mai mult sau mai puţin cu aceea din fig. 156. Este vorba 
de o perie gălbuie, cu mici nori albaştri pe ambele părți. Peria galbenă se află în planul de incidență al 
luminii reflectate de sticlă; cu alte cuvinte, ea este totdeauna perpendiculară la direcția oscilaţiilor de 
lumină. 

Figura dispare după cîteva secunde, însă dacă va fixați privirea asupra unui punct de pe 
suprafața sticlei, apropiat de figură, aceasta apare din nou”. 


Directia 
oscilatiilor 


Fig. 156. Figura lui Haidinger (peria 
lui. Haidinger). Ea se observă pe 
fondul cerului albastru și indică pola- 
rizarea luminii cerului („peria“ lumi- 
noasă este în realitate gălbuie, iar 
„norii“ de ambele părţi sînt albaștri). 

Peria lui Haidinger nu este uşor de văzut: problema constă, pare-se, în a ne obişnui sa 
distingem acest contrast slab de neuniformităţile inerente ale fondului. Trebuie să ne exersăm de cîteva 
ori pe zi, de fiecare dată timp de cîteva minute. După o zi sau două, periile lui Haidinger vor putea fi 
observate uşor cînd privim cerul senin, deşi lumina cerului este polarizată numai parțial. Eu le văd 
deosebit de clar în amurg, dacă privesc spre zenit, întreg cerul pare acoperit de un fel de sită şi oriunde 
aş privi, văd peste tot această figură caracteristică. Este foarte comod să ştim să determinăm pe această 
cale, fără ajutorul vreunui instrument, direcția de polarizație şi chiar să apreciem gradul ei. „Peria" 
galbenă, dacă o prelungim ca pe arcul unui cerc mare, este în general îndreptată spre Soare. Aceasta 
arată că vibraţiile luminii difuzate se produc perpendicular la planul care trece prin Soare, molecula de 
aer şi ochi. 


! F r, Busch şi Ghr. Jensen, op. cît.; Helmholtz, Physiologische Optik, ediția a 3-a, II, 256; Th. 
Mendelsohn, „Rev. Faculte des Se. Istambul", 3, fasc. 2, 1938. 

? Dacă aveți la dispoziție un nicol sau un polaroid, priviți prin el un nor alb sau o suprafață uniform 
iluminată şi încercați să distingeți această figură, folosind faptul că ea se roteşte cînd învîrtim nicolul. 


Fig. 157. Noi nu vedem întotdeauna 


în același mod figura lui Haidinger: 
a) banda continuă este cea galbenă; 
b) aici banda albastră este continuă. 


Peria lui Haidinger poate fi văzută şi mai clar în imaginile cerului într-un glob de grădină, 
dacă capul observatorului ecranează imaginea Soarelui (vezi $ 12). În acest caz putem observa, de 
asemenea, o mică regiune în jurul Soarelui în care peria galbenă nu este îndreptată spre Soare, ci 
formează un unghi drept cu direcţia la Soare; marginea dintre această regiune şi cea obişnuită are 
aspectul unei umbre. 

Peria lui Haidinger este produsă de dicroismul petei galbene a retinei noastre. Deoarece 
diverşi observatori văd această figură în moduri diferite, nu încape îndoială că pata galbenă are forme şi 
structuri diferite. De exemplu, unii nu văd partea albastră a figurii; unora li se pare continuă partea 
galbenă a figurii, în timp ce altora li se pare continuă cea albastră (fig. 157). lată două afirmaţii care se 
contrazic reciproc: 

1. După prima impresie, banda galbenă este continuă; cînd ochiul este obosit după o 

încordare îndelungată, imaginea se schimbă şi banda albastră devine continuă. 

2. Banda continuă este întotdeauna perpendiculară la dreapta care uneşte ochii. Dacă priviți 
un punct fix al cerului, rotind capul cu 90°, la început vi se va părea continuă prima 
culoare, iar apoi cea de-a doua. Caracterul tranzitoriu al figurii îngreuiază formarea unei 
păreri despre ea. 

Peria lui Haidinger se vede mult mai clar dacă privim printr-o sticlă verde sau albastră. Ea 
dispare dacă folosim o sticlă roşie sau galbenă. Este interesant faptul că aproape de orizont ea pare de 
două ori mai mare decît în înaltul cerului; aceasta înseamnă că dimensiunile vizibile ale figurii lui 
Haidinger se schimbă ca şi dimensiunile Soarelui şi Lunii ($ 126). 


„Uneori, cînd rămîn singur în salon, în timp ce Liubocica începe să cînte 
cîte o bucată veche, eu las cartea fără să vreau şi, îndreptînd,u-mi ochii spre uşa 
deschisă a balconului, privesc ramurile bogate şi grele ale mestecenilor înalţi peste 
care coboară umbra înserării, privesc cerul senin, în care, cînd îți pironeşti ochii, 
vezi mici pete de pulbere gălbuie ce dispar numaidecit..." 

(L. N. Tolstoi, Tinereţea) 


201. Difuzia luminii pe ceață 


Vorbim despre ceaţă atunci cînd obiectele nu pot fi distinse la distanțe mai mari de 1 km. Dacă 
însă ele rămîn vizibile la o distanță pînă la 2 km, vorbim despre pîclă. 

Pătura subțire de ceaţă din zori, prin care luminează Soarele, este deosebit de fermecătoare şi 
dă o nuanţă poetică chiar şi celui mai prozaic peisaj. O ceață mai densă ne împiedică să vedem la 
distanțe mari, iar copacii şi casele apropiate, învăluite de ea,ni se par situate la mare depărtare. În 
acelaşi timp, dimensiunile aparente mari ale caselor şi copacilor ne uimesc, făcîndu-ne să credem că au 
o înălțime extraordinară. Datorită combinării acestor impresii, adeseori, într-un mod cu totul 
inconştient, ceața împrumută un aspect de palat clădirilor şi înalță vârfurile turnurilor pînă la nori. 

Culorile obiectelor văzute prin ceață rămîn de obicei neschimbate, Soarele, deşi mai puţin 
strălucitor, rămîne tot alb, iar felinarele îndepărtate nu se deosebesc prin culoare de cele apropiate. 
Există însă şi alte cazuri: de exemplu. Soarele la o înălțime mare deasupra orizontului pare uneori roşu 
prin ceaţă. Aceasta s-a observat, de exemplu, la Utrecht la 14 mai 1940, cînd un nor uriaş se ridicase 
deasupra Rotter-damului, supus unui bombardament şi ajunse cu timpul la Utrecht; Soarele şi Luna 
căpătară o nuanţă portocalie densă. Totul depinde, desigur, de mărimea picăturilor; sursa de lumină 
pare roşiatică atunci cînd picăturile sînt atît de mici, încît se apropie ca dimensiuni de lungimea de undă 
a luminii şi difuzează în special razele albastre şi violete, influențind mai puţin cele galbene şi roşii ($ 
189). Întrucât ceața este iluminată atît de lumina difuzată cît şi de cea transmisă, ea însăşi în aceste 


cazuri este albă, în orice caz, mai albă decît Soarele portocaliu-pal. Ceaţa densă nu este albăstrie, 
lumina difuzată reprezintă pînă la 99% din cea incidenţa şi, de aceea, ceața este întotdeauna albă, deşi 
fiecare element al volumului său poate difuza îndeosebi raze albastre. 

Observaţi că pe ceaţă, trăsăturile obiectelor rămîn tot atît de nete ca şi înainte. Totul este 
învăluit de lumină, contrastele se şterg, însă nu apar tranziţii difuze între părțile luminoase şi cele 
întunecate ale peisajului. 

Picăturile relativ mari, ca acelea care formează ceața, difuzează o mare parte din lumină 
înainte, sub un unghi mic față de direcţia inițială de incidență. Aceasta explică de ce ceața subţire poate 
fi văzută mult mai clar în direcțiile apropiate de Soare. Fotografii admirabile ale cetii în Soare se pot 
obţine într-o pădure pozînd contra luminii; aparatul trebuie îndreptat puţin lateral faţă de Soare. 


Fig. 158. Cum se formează în ceaţă umbra în spatele unui 
obiect oarecare. 


Lucrul cel mai uimitor este caracterul „spaţial”" al umbrelor într-o ceață densă (fig. 158). 
Apropiindu-ne de un copac, al cărui trunchi este iluminat de Soare, vom vedea o mare cantitate de 
lumină în direcțiile AO şi BO, deoarece în aceste direcţii, picăturile numeroase ale cetii, difuzînd 
lumina, fac ca aerul să „autolumineze". De-a lungul dreptei CO se vede mult mai puţină lumină, 
deoarece aici aerul nu este luminat. Dacă ochiul se deplasează puţin lateral, de exemplu în O', părțile 
luminoase şi întunecate ale cetii se suprapun şi umbra nu mai poate fi observată. Mai mult decît atît, în 
direcţiile AO' şi BO' va fi în general greu să vedem lumina, deoarece sub un unghi atît de mare, difuzia 
devine neglijabilă. Prin urmare, umbra „atîrnă" în spaţiu în spatele fiecărei ramuri şi fiecărui stîlp, însă 
n-o să vedeți această umbră pînă cînd nu intrați în ea. Şi mai surprinzătoare este imaginea noaptea, cînd 
fiecare lumină de stradă şi farurile fiecărui automobil fac ea ceața să lumineze, iar orice obiect să 
arunce umbre, care însă pot fi văzute numai din spate. O plimbare pe ceață este, din punct de vedere 
optic, o adevărată plăcere! 

Este surprinzătoare umbra verticală pe care o observăm cîteodată în ceață deasupra turnurilor 
cînd privim în direcția Soarelui. 

Privind într-o direcție transversală la umbră, uneori puteţi vedea în ea fişii, de exemplu cînd 
razele solare cad oblic pe acoperişurile caselor şi priviţi mai mult sau mai puţin de-a lungul liniei 
umbrei, care abia se conturează în aer. 


Fig. 159. „Spectrul muntelui Brocken“. 


Este cu mult mai greu să observi difuzia în direcţie opusă, pe timp de ceață. Ceaţa trebuie să 
fie formată din picături foarte mici şi să fie totodată densă; în afară de aceasta, în spatele nostru trebuie 
să fie o sursă foarte strălucitoare, iar în fața noastră un fond întunecat. Uneori, stînd în faţa unei ferestre 
deschise într-o noapte cețoasă, putem vedea umbra noastră proiectîndu-se pe ceață, dacă în spatele 
nostru există o lumină puternică. Observaţi că umbra se proiectează pe ceață şi nu pe pămînt, deoarece 
ea se vede chiar dacă lampa este aşezată ceva mai jos decît capul nostru. Aşteptaţi pînă cînd ochii vi se 
obişnuiesc cu întunericul din jur, apărîndu-i cu mîinile de lumina laterală (fig. 159). 


Umbra braţelor este foarte alungită în ceață, iar umbra corpului devine uriaşă şi capătă o formă 
conică. Toate benzile de umbră converg înspre umbra capului, care este totodată „antipunctul" lămpii. 
În jurul acestui punct se formează un inel luminos care poate fi văzut mai bine dacă va mişcaţi în 
dreapta şi în stînga. Această minunată imagine nu este altceva decît „spectrul muntelui Brocken" care 
ne lasă o impresie atît de profundă cînd îl observăm de pe un pisc înalt pe timp de ceaţă cu Soare. 
Dimensiunile mari ale fenomenului sînt datorite faptului că umbra nu se află într-un singur plan ci se 
întinde probabil pe o adîncime de zeci de metri. 

Un ciclist iluminat din spate de lumina orbitoare a farurilor unui automobil vede uneori umbra 
sa în ceață mărită pînă la dimensiuni gigantice. Acelaşi fenomen apare atunci cînd capul unui ciclist 
este iluminat de farul unei alte biciclete. 

Cercul luminos şi umbrele care se disting pe el apar datorită faptului că o mică parte din 
lumină este difuzată pe picăturile de ceaţă în direcție opusă; toate aceste raze care ni se par convergente 
sînt în realitate paralele sau aproape paralele (vezi $$ 212, 240). 


202. Difuzia luminii în nori 


Este interesant că anumite tipuri de nori fac ca noi să nu putem vedea clar conturul Soarelui: 
uneori în locul Soarelui se vede numai o pată luminoasă difuză. Aşa se întîmplă, de exemplu, în cazul 
norilor altostratus, prin care Soarele luminează ca printr-o sticlă mată. 

Comparaţi cu aceasta aspectul Soarelui în ceață sau atunci cînd el este văzut prin alte tipuri de 
nori, care estompează strălucirea Soarelui, însă lasă marginile discului solar net conturate. 

Trebuie însă să avem în vedere că aici poate juca un rol şi refracția neuniformă a razelor în 
diferite straturi ale aerului, care în anumite locuri sînt mai calde sau mai reci, mai umede sau mai 
uscate. 


203. Vizibilitatea picăturilor de apă 


În timpul unei ploi torențiale este interesant de observat în ce direcţie se văd mai uşor 
picăturile care cad. Picăturile nu se văd nici pe fondul cerului strălucitor, nici pe fondul pămîntului, 
însă ele se pot observa clar pe fondul caselor şi al copacilor. Fireşte, ele pot fi văzute numai în cazul 
cînd deviază razele de lumină şi cînd lumina apare acolo unde înainte era întuneric. Se pare că razele de 
lumină sînt deviate mai ales sub unghiuri mici, de la O la 45°. Cu cît această deviere modifică mai mult 
strălucirea fondului, cu atît picăturile se văd mai clar. Dacă în timpul ploii străluceşte Soarele, 
picăturile din apropierea sa scînteiază mai strălucitor decît în mod obişnuit; aceasta se întîmplă datorită 
deosebirilor uriaşe dintre strălucirea Soarelui şi a cerului, astfel încît refractarea luminii în fiecare 
picătură este deosebit de puternică. Aceste benzi strălucitoare de ploaie creează în peisaj o atmosferă 
deosebită, contopind într-una singură două imagini atât de contrastante ca lumina solară înviorătoare şi 
cerul mohorît. 

Pe fondul întunecat putem vedea picăturile strălucind ca nişte perle: pe cerul luminos ele par 
rareori întunecate. Aceasta este o consecință a principiului general că ochiul este sensibil fată de 
raportul intensităților luminoase şi nu față de diferenţa lor ($ 74). 

Fig. 160. Lumina solară care joacă în picăturile de ploaie se 
refractă şi se reflectă în toate direcțiile. Graficul reprezintă 
distribuţia luminii în funcţie de unghiul de deviere. Regiunea 


haşurată indică fracțiunea de lumină reflectată. 


Dacă o lumină cu intensitatea 100 cade pe o picătură, iar intensitatea luminii difuzate de 
picătură este 10, picătura va putea fi văzută foarte clar pe un fond întunecat cu intensitatea 5, deoarece 
raportul intensităților este 2:1. Pe de altă parte, micşorarea intensității luminii transmise de la 100 la 90 
înseamnă că raportul intensităţilor pentru o picătură ce se vede pe fondul cerului este numai de 10:9, 
ceea ce poate fi cu sreu observat, însă dacă picăturile sînt aproape de noi, de exemplu picăturile mari de 
pe umbrelele noastre, ele par întunecate în cădere şi în timpul unei ploi torențiale putem vedea benzi 
paralele întunecate pe fondul luminos al luminişurilor din nori. Un fenomen asemănător poate fi 
observat la fîntînile arteziene şi în jetul de apă al unui furtun. 

Aplicînd legile obişnuite ale opticii, putem calcula uşor contribuţia razelor reflectate pe 
suprafaţa picăturii, precum şi a celor care trec prin picătură după refracție, la distribuția finală a luminii 
(fig. 160). Se constată că acestea din urmă joacă un rol mult mai important şi că lumina este într-adevăr 
deviată sub unghiuri mici, aşa cum au arătat-o şi observaţiile directe. 


204. Difuzia luminii pe iarba acoperită de rouă 


Călătoresc cu trenul şi privesc o pajişte mare iluminată de Soarele de dimineață. Pajiştea este 
acoperită uniform de rouă. Mişcarea rapidă a trenului mă ajută s-o cuprind în întregime cu privirea. 
Observ că din depărtare pajiştea difuzează lumina mai puternic şi culoarea ierbii aproape că nu poate fi 
distinsă; acolo cîmpia pare ceva mai albă decît în partea mai apropiată de mine. 

În părţile care sînt foarte apropiate de mine văd numai benzi luminoase separate, şi cu cît mă 
uit la distanţe mai mari, cu atât ele devin mai numeroase şi mai strălucitoare. 

Explicaţia este foarte simplă: la distanță mare, unghiul dintre raza incidenţa şi cea reflectată 
este maxim, iar unghiul de deviere este minim. Din paragraful precedent rezultă că şi strălucirea trebuie 
să fie maximă la distanță mare. De asemenea, înţelegem de ce fenomenul este mai pronunțat cînd 
Soarele se află aproape de orizont. 


205. Difuzia luminii pe un geam aburit 


Privite prin geamul aburit al unui vagon, luminile becurilor de stradă par ca nişte pete 
luminoase de dimensiuni cînd mai mari, cînd mai mici, în funcţie de intensitatea de aburire a geamului. 
Se poate calcula uşor raza r a petei circulare, precum şi distanța A pînă la ochiul nostru (fig. 161). 


Fig. 161. Retracţia luminii într-o picătură de apă pe sticlă. 


Veţi găsi că difuzia dispare practic la un unghi r/A = 0,05 pînă la 0,10 radiani, adică pentru 
3—60. 

În realitate, picăturile care difuzează lumina nu sînt sferice, ci sînt segmente de sferă cu 
concavitate mică. Deviaţia cea mai puternică o suferă razele care ating marginile acestor picături. Ele 
sînt deviate ca de o prismă sub un unghi aproximativ egal cu a = (n—1) 5, unde 5 este unghiul de 
refracție, iar n— indicele de refracție egal cu 1,33. Deoarece a este egal cu 3-6°, 6 variază între 10 şi 
20°. 


206. Vizibilitatea particulelor care plutesc în aer! 


Explicația dată mai sus pentru vizibilitatea picăturilor poate fi aplicată într-o măsură mai mare 
sau mai mică la orice particulă care pluteşte în aer. Norii de praf sau de fum se văd mai bine în direcția 
Soarelui. Privind spre Soare, pe vreme frumoasă, vedem deseori o pîclă subțire de-a lungul orizontului, 
care se ridică deasupra acestuia cu aproximativ 3°; la o distanță ce nu depăşeşte 1 km, culorile 
peisajului devin şterse; turnurile bisericilor îndepărtate nu se mai văd. Luna, cînd răsare seara, pare 
roşie strălucitoare, iar apoi devine uimitor de repede albă-gălbuie. Dacă ne uităm în partea opusă 
Soarelui, pîcla de-a lungul orizontului pare mai întunecată. Deosebirea dintre banda luminoasă de pîclă 
aproape de Soare şi banda întunecată în partea opusă Soarelui se vede foarte clar dacă, urcîndu-vă pe 
un munte sau înălțîndu-vă cu un balon, atingeți marginea superioară a piclei. Trecerea are loc 
aproximativ la 80* de Soare, unde strălucirea pielei este practic egală cu strălucirea cerului. 

Stînd pe vreme de ceață uşoară în umbra unui coş, putem vedea Soarele înconjurat de o 
aureolă care nu se observă în lumina orbitoare a Soarelui. Uneori această aureolă are o margine roşie. 
Un efect asemănător, deşi mai slab, cauzat de praful şi picăturile infime de apă, poate fi văzut şi în 
absenţa ceții ($ 217). 

Roiurile de insecte care zboară în aer par ca nişte scînte. care dansează, dacă le privim în 
direcţia Soarelui; privite în direcție opusă, ele sînt abia vizibile. Vîrfurile spicelor de secară ce se 
leagănă în razele Soarelui care apune, strălucesc într-o admirabilă lumină purpurie-aurie dacă le privim 
contra Soarelui. Frunzele uscate, pietrele, ramurile şi crengile strălucesc toate dacă le privim în direcția 
Soarelui, dar sînt abia perceptibile din direcție opusă. 

Aceste observaţii confirmă constatarea că lumina este deviată la marginile unui ecran numai 
sub unghiuri mici. Aceasta este adevărat şi pentru reflexia, refracția sau difracția pe sfere mici, cu 
condiția ca ele sa nu fie totuşi prea mici. Obiectele de formă neregulată dau naştere aproape la aceleaşi 
efecte ca şi ecranele şi sferele de mărime apropiată. 


207. Lumina reflectorului? 


Raza unui reflector ne permite să efectuăm noaptea o serie de observaţii interesante, înainte de 
toate trebuie să amintim că fasciculul de raze n-ar fi de loc vizibil, dacă nu ar exista în aer particule de 
praf şi picături de apă. Astfel, intensitatea de strălucire a razei este un criteriu al purității aerului. 


'0.M. Byran, „Month. Weather Rev.", 4, 259, 1936. 
? M. Minnaert, „Hemel en Dampkring", 29, 89, 1931. 290 

Fig. 162. Fasciculul de raze al unui reflector part 
să se întrerupă brusc într-o anumită direcţie. 


Pare uimitor că fasciculul se întrerupe atît de brusc, aşa cum se observă chiar şi atunci cînd 
este perfect senin şi cînd nu există nori care ar putea acţiona ca un „ecran". Explicaţia constă în aceea 
că observatorul în O vede lumina în direcţiile AO, BO, CO etc. de la toate punctele de-a lungul 
fasciculului. Dar oricît de lung ar fi fasciculul, observatorul nu poate vedea niciodată un punct pe el 
într-o direcție dincolo de linia OD paralelă cu LC. Această direcție reprezintă „capătul" fasciculului 
pentru observator şi fixează totodată direcția fasciculului în spațiu. Faptul că observatorul primeşte o 
mare cantitate de lumină de la partea îndepărtată a fasciculului trebuie atribuit înclinării sub care 
privirea interceptează, la aceste distanţe, fasciculul, adică, cu alte cuvinte, grosimii stratului de particule 
difuzante de-a lungul razei vizuale; pe de altă parte, în direcția OA observatorul vede aerul iluminat 
numai pe o mică distanţă. 

Staţi aproape de fascicul şi comparaţi intensitatea luminii în direcţiile de 45 şi 135°. Veţi găsi 
că difuzia, înainte, de-a lungul lui A'O, este mult mai intensă decît difuzia, înapoi, de-a lungul lui AO, 
deşi cantitatea de materie difuzantă de-a lungul razei vizuale este, în ambele cazuri, aceeaşi şi putem 
neglija deosebirea diametrelor fasciculului în A şi A'. Este evident că explicaţia trebuie căutată în 
asimetria difuziei pe particulele de praf: deoarece ele sînt relativ mari, difuzia trebuie să aibă loc în cea 
mai mare parte înainte ($ 189). O metodă mai comodă pentru astfel de observaţii constă în următoarele: 
ne aşezăm lîngă un far şi comparăm intensitatea fasciculului îndreptat aproximativ în direcția noastră 
cu intensitatea fasciculului îndreptat dinspre noi în altă direcție. 

Cîteva experienţe de acest gen pot fi efectuate, dacă noaptea este suficient de întunecată, cu 
fasciculul de raze al unei lanterne de buzunar. Putem chiar să indicăm prietenilor o anumită stea, atît de 
clar se conturează „capătul" fasciculului!. 


208. Vizibilitatea? 


Vizibilitatea se măsoară pe un loc deschis pe care putem alege o serie de puncte de reper clare 
la diferite distanțe de observator. Astfel de repere pot fi coşurile fabricilor, turnurile bisericilor din 
comunele îndepărtate, a căror distanță poate fi determinată cu ajutorul unei hărţi bune. În fiecare zi, 
observatorul va nota punctul cel mai îndepărtat care mai este vizibil. Distanţa pînă la acest punct se 
numeşte „vizibilitate”. Dacă numărul de puncte care sînt la dispoziția observatorului nu este suficient, 
el poate aprecia vizibilitatea după impresia pe care i-o dă peisajul în ansamblu, stabilindu-şi o scară de 
la O la 10. Este clar că vizibilitatea este determinată de interacțiunea complexă a cîtorva factori şi, în 
particular, a picăturilor de apă şi a particulelor de praf din aer care, datorită difuziei luminii, produc 
iluminarea porțiunilor mai întunecate ale peisajului. Să presupunem că un anumit obiect reflectă lumina 
de intensitate A, aerul din fața sa lumina de intensitate 5, iar acrul din spatele său pe cea de intensitate 
C. Să presupunem, în afară de aceasta, că, în urma absorbției în aer, în ochiul nostru ajung, în loc de A, 
B şi C, intensităţile a, 6, c. Vizibilitatea obiectului îndepărtat este determinată atunci de raportul (a+ 
b)/(b+c) ; de acest raport depinde, conform definiției de mai înainte şi vizibilitatea generală. Aceasta 
explică de ce vizibilitatea este determinată nu numai de condiţiile atmosferice, ci, într-un anumit grad, 
ea depinde şi de poziţia Soarelui. Pentru a reduce influenta Soarelui la minimum, s-a convenit să se 
aleagă ca puncte de reper obiectele întunecate care se proiectează pe cer la o înălțime de cel puţin 0,5* 
şi cel mult de 5° şi care au dimensiuni unghiulare de la 0,3 pînă la 1°. Ochiul observatorului trebuie să 
fie cît mai bine ferit de lumina din jur. În acest scop, trebuie fie să acoperim ochii cu palmă, fie să 
folosim o apărătoare oarecare căptuşită în interior cu un material negru. Este interesant că în aceste 
condiţii, vizibilitatea nu depinde, practic, de poziția Soarelui şi de obiectul care a fost ales ca punct de 
reper; nici culoarea nu are o importanță prea mare, deoarece obiectele îndepărtate devin totdeauna 


! Davis, „Science", 76, 274, 1933. 

? W. E. Knowles Middleton, Visibility în Meteorology, Toronto, 1941; Sebastian, „Beitr. z. Geophys. ", 
45, 35, 1935. F r. Lehle, Sichtbeobachtungen, Berlin, 1941. Toate lucrările citate mai sus au o 
bibliografie bogată. 


cenuşii înainte de a dispare în pîcla care difuzează lumina. 

Vizibilitatea aceloraşi obiecte noaptea este mult mai proastă decît ziua. La Lună plină, ea este 
de aproximativ 5 ori mai mică decît la lumina zilei. 

Noaptea ne putem orienta după felinare situate la distanțe cunoscute sau putem determina 
înălțimea minimă (în grade) la care devine vizibilă o stea de mărimea întîi. Desigur, aceste determinări 
nu coincid perfect cu cele făcute ziua, deoarece se măsoară, strict vorbind, mărimi diferite. 

Astfel de observaţii au fost efectuate şi rezultatele obţinute au fost prelucrate statistic de o 
mulțime de observatori. Factorul principal care determină vizibilitatea este, fără îndoială, cantitatea de 
praf ridicată de vînt: în jurul particulelor de praf se condensează umezeala şi picăturile care se formează 
astfel difuzează lumina. De aici este clar că o influență mare o au şi cantitatea de praf, şi umiditatea 
aerului. Vizibilitatea este optimă pe vreme însorită cînd ne aflăm într-un maxim „cuneiform" (astfel 
arată el pe hărțile meteorologice între două depresiuni) al presiunii atmosferice, care ne aduce „aer 
polar" proaspăt ce conţine foarte puţin praf. O astfel de vreme ţine de obicei foarte puțin. Pe de altă 
parte, vizibilitatea se înrăutățeşte cînd regiunile de presiune ridicată rămîn un timp îndelungat în acelaşi 
loc, deoarece praful coboară treptat în straturile inferioare ale aerului. Pentru cine stă pe malul mării 
este interesant de comparat vizibilitatea cînd briza adie dinspre mare cu vizibilitatea cînd vîntul bate 
spre larg. Acest lucru însă trebuie făcut în aceleaşi condiţii de umiditate, controlate cu ajutorul unui 
psihrometru. 

Într-un mic orăşel din Scoţia vizibilitatea a fost de şase pînă la nouă ori mai bună atunci cînd 
vîntul bătea dinspre munţi, decît atunci cînd bătea dinspre regiuni dens populate. O dovadă clară a 
influenţei umidității este faptul că vizibilitatea era de patru ori mai mare atunci cînd diferenţa psihro- 
metrică era de 8°, decît atunci cînd ea era de 2°. Putem să ne facem o imagine clară asupra întregului 
tablou trasînd pe o hartă drepte în direcția de unde vine vîntul şi reprezentînd lungimile dreptelor 
respective proporțional cu distanţa de vizibilitate. Aceasta trebuie făcut pentru diferite valori ale 
umidității. Astfel se obțin o serie de curbe care reprezintă transparența medie a aerului în funcție de 
diverşi factori. 

Statistica mai arată că vizibilitatea se ameliorează pe timp de vînt puternic, îndeosebi în lunile 
de vară (din martie pînă în octombrie), mai puţin iarna. În general, vizibilitatea este mai bună după- 
amiază decît dimineaţa, deoarece în timpul zilei, curenţii ascendenți transportă praful din straturile 
inferioare ale atmosferei în cele superioare. După perioade îndelungate de ploaie sau ninsori, praful se 
depune aproape complet şi vizibilitatea este adeseori foarte bună. 

Efectuați observaţii asupra vizibilităţii cu ajutorul unei sticle roşii, atunci cînd zările sînt 
învăluite într-o pîclă albastră. Veţi vedea oare amănunte pe care nu le-aţi observat în lumina albă ('$ 
195)? 

Este interesant că prin şiroaiele de ploaie se poate vedea mult mai departe decît prin norii care 
produc ploaia. Cauza rezultă clar din cele ce urmează (raționamentul este, desigur, neriguros): 

Fie V un volum de apa în unitatea de volum de aer şi sa presupunem că V este împărțit în 
picături de diametrul d, deci de volum aproximativ d”. Numărul de picături va fi V/d” şi deoarece 
fiecare picătură ecranează o arie de aproximativ d”, aria ecranată de toate picăturile va fi Vd”/d = V/d. 
Astfel, cu cât picăturile sînt mai mici, cu atît este mai puţin transparentă îngrămădirea lor. Într-o ceață 
densă V=10'% într-o ploaie torențială, această mărime este aproximativ aceeaşi (lucru foarte curios!), 
însă picăturile de ceaţă au un diametru de ordinul a 0,01 mm, iar picăturile de ploaie 0,5 mm. Să 
considerăm acum o coloană cu secțiunea transversală de | cm? şi lungimea L Pentru a reține 
aproximativ jumătate din lumină trebuie să avem V1/d = 0,5, adică pentru ceaţă 1 = 10 m, iar pentru 
ploaie 250 m. Acesta este ordinul de mărime corect. Din exemplul dat se vede clar cît de mult depinde 
rezultatul de mărimea picăturilor de apă. Uneori, în timpul unei ploi torențiale, cînd picăturile, lovindu- 
se de pămînt, se împrăştie în picături mult mai mici, iar noi privim prin ele aproape de sol, vizibilitatea 
se micşorează treptat. Aceasta confirmare asemenea, justeţea raționamentului nostru. 


209. Cum „bea apă" Soarele 


„Astfel porniră amîndoi spre Soarele care apune 
Şi se ascunde în norii cei prevestitori de furtună, 
Iese din neguri ici-colo, ca suliți de raze arzătoare, 
Zarea împînzind-o într-o lumină plină de taină”. 
(Goethe, Hermann şi Dorothea, cîntul VIN) 


E o dimineaţă minunată de toamnă; lumina strălucitoare a Soarelui pătrunde prin frunzişul 
copacilor. La o oarecare distanță vedem în atmosfera cețoasă fascicule sclipitoare de raze paralele. 
Dacă ne apropiem, razele nu mai par paralele, ci parcă pornesc dintr-un singur punct — Soarele. 

Acest fenomen ne este cunoscut şi la scară mai mare. Cînd Soarele stă ascuns după nori grei, 


iar aerul este plin de o ceaţă uşoară, vedem deseori razele solare trecînd prin luminişurile din nori, 
croindu-şi drum prin ceaţă, datorită difuziei pe picăturile din care-i compusă ceața. Toate aceste raze 
sînt în realitate paralele (prelungirea lor trebuie să treacă prin Soare, însă el este atât de departe de noi, 
încît putem să le considerăm „paralele"). Perspectiva creează impresia că ele diverg dintr-un singur 
punct — din Soare —, tot aşa cum liniile de cale ferată par să se unească în depărtare (fotografia XI II). 
Remarcaţi că razele pornesc de la norii care aruncă umbră; între Soare şi nori nu se văd razele. 

În funcţie de deplasările norilor, aceste raze devin mai intense sau mai slabe, se deplasează 
dintr-un loc într-altul etc. Uneori întregul peisaj este plin de ele; alteori, dimpotrivă Soarele stă ascuns 
după un nor care aruncă o umbră întunecată. Astfel de fişii de umbră se văd deseori în regiunile de 
munte, unde ele sînt aruncate de stînci sau de virfurile munților cînd Soarele este aproape de orizont. 

Fasciculele de lumină pot apare şi de la Lună, însă ele au o intensitate atît de mică, încât sînt 
vizibile numai dacă difuzia în atmosferă este intensă. Acest fenomen foarte rar, creează o atmosferă 
deprimantă. 

De ce în Germania acest fenomen este poreclit: „Soarele bea apă"? Poate că la originea 
expresiei stă ideea că apa se ridică de-a lungul razelor spre Soare ca de-a lungul unui canal? 

În Olanda se spune: „Soarele stă pe picioare”. Această expresie se foloseşte atunci cînd 
Soarele se află la zenit şi fasciculele de raze luminoase cad vertical în jos. Englezii numesc acest 
fenomen „Scara lui Iacob" sau „Scara îngerilor". 

De ce fasciculele de raze se văd numai la distanţe mici de Soare şi apar atît de rar la distanța 
de 90°, de exemplu? (vezi $$196,199). 


210. Culorile crepusculului! 


Oamenii îşi imaginează de obicei apusul în decorul unor nori purpurii-aurii care strălucesc în 
lumini calde, profunde. Ei încearcă, cu o încîntare de copil, să găsească în nori trăsăturile unei cămile 
sau ale unui leu, un castel strălucitor sau o mare fantastică de flăcări. Fizicianul însă se străduieşte să 
înceapă observaţiile apusului în forma sa cea mai simplă şi preferă cerul complet senin, fără nori. El 
studiază succesiunea minunată de culori, nuanțele gingaşe care se schimbă rapid, trecerile de la 
albastrul zilei la profunzimea întunecată a nopții, care sînt observabile numai după o anumită practică 
dar care se repetă mereu, aproape în aceeaşi ordine, creînd marea dramă a Naturii — drama Soarelui 
care apune. 

Cum se explică această senzație de repaus infinit, creată de aceste fenomene luminoase? 
Comparaţi-le cu curcubeul care produce o impresie de voioşie şi bună dispoziție. Crepusculul provoacă 
această senzație datorită arcurilor de culori largi care se contopesc şi care se întind pe întregul cer ca şi 
cum ar fi orizontale. O linie orizontală, oriunde ar apărea ea în arhitectura peisajului, sugerează 
repausul şi liniştea. 

Studiul serios al luminii crepusculare ne dă informaţii despre condiţiile existente în straturile 
superioare ale atmosferei, cu mult deasupra regiunii de formare a norilor. Lunile cele mai potrivite 
pentru începerea acestui studiu sînt cele de la începutul toamnei. Caracterul fenomenului se schimbă de 
la o zi la alta. Culorile sînt deseori modificate de praf şi ceață, în special de fumul oraşelor. De aceea, 
observaţiile trebuie repetate de nenumărate ori. 

Pentru a vedea bine lumina crepusculară, ochiul trebuie să fie perfect odihnit. Oricât de scurtă 
ar fi privirea pe care o aruncăm asupra Soarelui înaintea apusului, vom fi atât de orbiţi, încît un anumit 
timp nu vom putea continua în mod satisfăcător observaţiile. Cînd ne propunem să observăm partea de 
răsărit a cerului, nu trebuie să privim prea mult cerul foarte strălucitor din apus. De fiecare dată cînd 
ochii noştri se odihnesc un anumit timp, în cameră sau privind o carte, ne dăm seama cu cît mai bogat 
în culori este amurgul şi cu cît mai departe se întinde el în comparaţie cu impresia noastră din primul 
moment. Sfatul meu este următorul: urmăriți la început evoluţia crepusculului în ansamblu, iar apoi 
studiați frumuseţea fiecărei părţi a cerului în parte. Comparaţi între ele diferite regiuni ale cerului cu 
ajutorul unei oglinzi mici, ţinînd-o în mîna întinsă şi proiectînd pe porțiunea considerată a cerului o 
porțiune care se află în altă direcţie. 

Este posibil sa întîmpinaţi dificultăţi în observarea formei fenomenelor colorate, care trec atît 
de lin una în cealaltă. Secretul este însă foarte simplu. Trebuie să trasăm în gînd pe tot cerul liniile de 
egală strălucire său de egală culoare; acestea sînt liniile indicate întotdeauna în descrieri, de exemplu 
atunci cînd se spune că lumina crepusculară se dezvoltă, de obicei, sub forma de arcuri colorate. 

Dăm mai departe descrierea unui apus de Soare tipic pentru o seară senină (fig. 163). Semnul 
minus la înălțimea Soarelui înseamnă adîncimea sa sub orizont. 


10 bibliografie foarte bogată se găseşte la P. Gruner, H. Kleinert, Die Daămmerun gserscheinungen, 
Hamburg, 1917, 


înălțimea Soarelui 5*; jumătate de oră înainte de apus. Culoarea cerului aproape de orizont se 
transformă într-un galben sau galben-roşu cald, care diferă mult de culoarea albă-albastră obişnuită a 
zilei. 

Fig. 163. Culorile cerului în timpul unui apus de soare într-o zi senină, 
Cifrele de la margine indică înălțimea Soarelui deasupra orizontului, 

Benzile orizontale sub Soare se disting cu greu ca o fîşie gălbuie lungă (prin „benzi" înțelegem 
numai faptul că liniile de aceeaşi culoare sînt orizontale, fără ca ele să aibă margini net conturate). 
Deasupra lor se întinde concentric în jurul Soarelui o pată de luminămare, albicioasă, mărginită deseori 
de un inel brun abia vizibil. 

Dacă la orizontul din răsărit sînt nori albi, ei au o culoare roşie, iar deasupra lor pe cer apare 
partea superioară a crepusculului de est: o bordură colorată, înaltă de 6—125, cu treceri spre portocaliu, 
galben, verde şi albastru. 

Înălțimea Soarelui 0°, apusul. Să nu va închipuiţi că fenomenele de crepuscul se termină! 
Partea cea mai interesantă abia începe. În vest, de-a lungul orizontului, se observă o fişie de benzi 
colorate: jos o bandă albă-galbenă, apoi una galbenă şi una verde. Deasupra lor o lumină strălucitoare, 
transparentă şi albă, înconjurată de un inel brun, a cărui înălţime atinge 50°. În est, umbra Pămîntului 
începe să se ridice din primul moment al apusului de Soare. Aceasta este un segment albastru-cenuşiu 
foarte plat, care se deplasează treptat prin stratul purpuriu. De regulă, umbra Pămîntului nu poate fi 
urmărită peste 6° deasupra orizontului. Uneori se pare că contururile umbrei terestre se văd mult înainte 
de apusul Soarelui, însă aceasta nu este decît un strat de praf şi ceață. Deasupra umbrei Pămîntului se 
vede crepusculul de est în toată splendoarea sa. Mai sus se vede reflexia strălucitoare a luminii de vest 
care se întinde pe o regiune mare şi creează o iluminare difuză. 

Înălțimea Soarelui de la — 1 la — 2°; 10 min după apus. În vest, benzile orizontale s-au 
transformat în fişii brune, portocalii, galbene (de jos în sus). Lumina strălucitoare cu inelul ei brun 
atinge încă o înălțime de 40°. În est, umbra Pămîntului se ridică din ce în ce mai mult şi în interiorul ei 
totul capătă o culoare palidă uniformă, mai mult sau mai puţin apropiată de albastru-verde (contrast 
cromatic simultan, vezi $ 109). Se dezvoltă marginea colorată a crepusculului de est: de jos în sus 
violet, carmin, portocaliu, galben, verde, albastru, iar deasupra, reflexia strălucitoare. 

Înălțimea Soarelui de la— 2 la— 3°; de la 15 la 20 min după apus. În vest începe partea cea 


mai interesantă a fenomenelor de crepuscul. În partea superioară a luminii strălucitoare, la o înălţime de 
circa 25° deasupra orizontului, apare o pată roză. Ea creşte repede şi totodată centrul ei vizibil se 
deplasează în jos, astfel încît ea se transformă într-un segment care devine din ce în ce mai plat. 
Această lumină purpurie radiază minunate culori calde, transparente, mai mult roz-gălbui decît propriu- 
zis purpurii. Culorile benzilor orizontale devin din ce în ce mai pale. În est, umbra Pămîntului s-a 
ridicat şi mai sus. Partea superioară a crepusculului de est atinge dezvoltarea sa maximă. Deasupra ei se 
vede reflexia strălucitoare. 

Înalțimea Soarelui de la—3 la— 4°; de la 20 pînă la 30 min după apus. În vest, lumina 
strălucitoare este la o înălțime de 5 pînă la 10°. Lumina purpurie este mai intens dezvoltată; strălucirea 
este cea mai intensă la înălțimea de 15 pînă la 20° deasupra orizontului; marginea superioară este 
aproximativ la înălțimea de 40°. 

Înălțimea Soarelui de la—4 la— 5°; de la 3 O la 35 min după apus. În vest, lumina purpurie 
atinge dezvoltarea maximă. Fațadele dinspre apus ale clădirilor sînt inundate de o lumină purpurie: 
pămîntul şi trunchiurile copacilor (în special ai mestecenilor) sînt colorate în tonuri calde. În oraşe, pe 
străzile înguste unde nu se vede orizontul din vest, iluminarea generală a caselor indică clar lumina 
purpurie. Fiţi prudenți şi nu vă uitaţi prea mult timp la partea de apus a cerului! Rămîneți cît mai mult 
timp în interiorul camerei, ieşiţi numai special pentru observaţiii în est, la umbra pămîntului apare 
uneori o margine palidă de culoarea cărnii — partea inferioară a crepusculului de est. Apariţiă ei se 
explică prin aceea că în locul luminii directe a Soarelui, porțiunea de est a cerului este iluminată de 
lumina purpurie a apusului. Această margine se vede rar în climatul nostru. Devin vizibile stelele de 
mărimea întîi. 

Înălțimea Soarelui de la— 5 la— 6°; de la 35 la 40 min după apus. În vest, lumina 
strălucitoare a dispărut. Lumina purpurie începe să slăbească, contopindu-se probabil cu benzile 
orizontale care devin mai strălucitoare şi se colorează în portocaliu. În est, marginea umbrei pămînteşti 
este complet difuză. Dacă se vede partea inferioară a crepusculului de est, în momentul dispariției 
luminii purpurii se poate observa o umbră secundară slabă a Pămîntului. 

Înălțimea Soarelui de la —6 la — 7°; de la 45 la 60 min după apus. În vest, lumina purpurie a 
dispărut, rămînînd o lumină albă-albăs-truie — a doua lumină a crepusculului, care atinge o înălțime de 
la 15 pînă la 20°. Benzile orizontale devin succesiv portocalii, galbene şi verzi. Dispariţia luminii 
purpurii creează impresia unei scăderi bruşte a iluminării. Devine greu de citit, s-a terminat 
„crepusculul civil". 

Înălțimea Soarelui — 9°. În vest, lumina crepusculară este la o înălțime de 7 pînă la 10°; în 
est, partea inferioară a luminii crepusculare de est a dispărut, mai rămîne doar o reflexie foarte slabă. 
Punctul cel mai întunecat pe cer este aproape de zenit, ceva mai la vest de acesta. 

Înălțimea Soarelui — 12°. În vest, benzile orizontale au slăbit mult şi au devenit verzi-pale. 
Lumina albastră-verde atinge o înălțime de 6°. 

Înălțimea Soarelui— 15°. În vest, lumina crepusculară este la o înălțime de 3 pînă la 4°. 

Înălțimea Soarelui — 17°. În vest, lumina crepusculară a dispărut. Au devenit vizibile stelele 
de mărimea a cincea. Acest moment se determină foarte precis; el se schimbă în funcție de anotimp şi 
de la o zi la alta. Sfîrşitul „crepusculului astronomic”. 

Observaţii privind lumina purpurie. Intensitatea luminii purpurii variază apreciabil de la o 
zi la alta. Prezenţa unui văl foarte subțire de nori la mare înălțime poate mari mult intensitatea sa, iar 
atunci cînd vremea se înseninează după ploi îndelungate, lumina purpurie devine deosebit de frumoasă. 
De obicei, vara tîrziu sau toamna ea este mai puternică decît primăvara sau vara. Lumina purpurie este 
foarte slab polarizată, în timp ce în partea înconjurătoare a cerului, polarizarea este destul de intensă. 
Experienţa cu petele lui Haidinger este suficientă pentru a remarca această deosebire ($ 200). 

Evoluţia luminii purpurii în amurg nu coincide totdeauna cu descrierea noastră. Ea poate să 
apară într-unul din modurile următoare: 

1. Din marginea brună care înconjură lumina strălucitoare. 

2. Din însăşi lumina strălucitoare care se transformă din galben în roz şi purpuriu. 

3. Din lumina crepusculară de est care este practic invizibilă aproape de zenit şi devine din 

nou vizibilă cînd trece în partea de vest a cerului. 

4. Din nori cirrus, iluminaţi de Soare după ce apune. 

5. Din petele purpurii care se formează la marginea de sus a luminii strălucitoare şi care se 

împrăştie de aici treptat. Acesta este tipul descris în cartea noastră, el apare destul de rar. 


„Nu lăsaţi su va scape niciodată un apus său un răsărit do Soare". 
(Ruskin, Modern painters). 


211. Măsurarea fenomenelor de crepuscul 


Umbra Pămîntului poate fi măsurată uşor (vezi $ 265). Reprezentaţi înălțimea ei în funcţie de 
timp. La început, umbra Pămîntului creşte aproximativ cu aceeaşi viteză cu care Soarele se lasă în jos, 
iar după aceea, de două şi chiar de trei ori mai repede‘, înălțimea deasupra orizontului la care umbra 
Pămîntului încetează de a mai fi observabilă ne dă o imagine despre puritatea aerului. Ea este foarte 
sensibilă chiar la cele mai neînsemnate urme de impurități. Cu cît sînt mai multe particule de praf în 
atmosferă, cu atît umbra devine mai repede invizibilă. 

Umbra Pămîntului poate fi fotografiată uşor pe un film pancromatic cu un filtru galben 
(expunerea circa 1 s). Pe fotografie se pot face însemnările necesare pentru măsurători şi observaţii. 

Fig. 164. Tabelă schematică indicind dezvoltarea diferitelor fenomene 
de crepuscul. Pe figură: benzile orizontale; lumina strălucitoare ; 
lumina purpurie; lumina de amurg; lumina crepusculară de est; 
umbra Pămîntului; reflexia strălucitoare. 


Măsurarea luminii strălucitoare şi a luminii purpurii este mai complicată. În afară de faptul că 
din timp în timp ochiul trebuie să se odihnească, trebuie să mai avem în vedere că fiecare siluetă 
întunecată pe fondul cerului provoacă un fenomen de contrast care trebuie evitat. Este uimitor cum se 
schimbă linia pe care o considerăm ca marginea luminii purpurii dacă ţinem în fața noastră un creion 
sau o tăbliță de lemn. Metoda cea mai bună constă în compararea înălțimii cu cea a unor copaci sau 
turnuri. 

Menţionăm că măsurătorile de strălucire au arătat că lumina purpurie nu este produsă de o 
creştere a strălucirii, ci de o uşoară micşorare a ei într-o anumită parte a cerului în comparație cu părțile 
din jur. Astfel apare un maximum al strălucirii relative şi acesta produce aici impresia vizuală de 
radiație suplimentară. Tot astfel, modificarea culorii trebuie atribuită unei scăderi uşoare a intensității 
pentru anumite lungimi de undă. 

După ce se stinge lumina purpurie este interesant de urmărit mişcarea luminii crepusculare 
secundare. Marginea sa superioară este stadiul ultim al umbrei terestre care a trecut de zenit şi se 
apropie acum de orizont la vest. Ea coboară la început repede, apoi din ce în ce mai încet. 


212. Razele crepusculare? 


Fenomenele de crepuscul sînt deosebit de frumoase atunci cînd norii, care coboară după 
orizontul de vest, aruncă benzi de umbră pe tot cerul ca un evantai uriaş. Aceste benzi pornesc dintr-un 
punct imaginar situat sub orizont, unde se află Soarele, la fel ca razele solare care „beau apă" ($ 209); 
însă de data aceasta, cerul este perfect senin şi vedem cum razele întunecate se conturează net pe fondul 
luminii purpurii; culoarea lor albastră-verde creează un contrast puternic, amplificat şi mai mult de 
contrastul cromatic simultan. Razele crepusculare arată cum ar fi cerul dacă ar lipsi difuzia purpurie. 
Datorită razelor crepusculare, observăm pentru prima dată cât de departe se întinde lumina purpurie. Ele 

Exner, Meteorologische Optik (Wien Leipzig, 1922). Vezi, de asemenea, V. G. Fesenkov „Astr. jurn. ", 

pot fi observate nu numai în vest, unde Soarele apune, dar uneori şi pe cerul din est, pe fondul purpuriu 
al luminii crepusculare de est, unde ele converg în punctul antisolar. De aceea, de fiecare dată cînd 
cercetaţi razele crepusculare, observați şi partea răsăriteană a cerului. 

Observațiile meticuloase arată că razele de crepuscul din est şi din vest corespund exact două 
cîte două, fiind de fapt aceleaşi raze care înconjură întreaga sferă cerească, însă la care se văd mai bine 
capetele. Uneori reuşim chiar să urmărim aceste benzi, care seamănă cu nişte arcuri uriaşe, pe întreaga 
lor întindere. Benzile sînt în realitate paralele; forma lor de arc este rezultatul unei iluzii optice ($ 123). 
Razele crepusculare se văd numai în cazul cînd în aer se află particule difuzante. În cazul razelor solare 
care „beau apă", ele se conturează în ceața uşoară, iar în cazul luminii purpurii, ele apar pe particulele 
de praf mai fine care produc acest fenomen de crepuscul. În amurg, cînd nu există lumina purpurie, 
razele de crepuscul lipsesc; ele nu apar niciodată pe fondul părţilor verzui ale cerului. Pe de altă parte, 
ele pot rămîne vizibile rnult timp după ce lumina purpurie se contopeşte cu benzile orizontale; aceasta 
dovedeşte într-adevăr, că lumina purpurie există întotdeauna şi dă o parte esenţială din lumina cerului, 
la apus. 

Razele de crepuscul pot fi văzute mai uşor lîngă punctul lor de dispariţie decît în direcţia 
perpendiculară, deoarece în regiunile de răsărit şi de apus ale cerului noi privim printr-un strat mai 
gros. Aceasta rezultă, de asemenea, din legeă difuziei luminii (vezi $ 189). 

Putem evalua cît de departe se află de noi norul care aruncă umbra. Dacă norul se află aproape 
de Pămînt, el creează razele de crepuscul în momentul cînd razele solare sînt tangente la suprafața 
Pămîntului. Dacă razele de crepuscul devin vizibile cînd Soarele coboară cu unghiul a sub orizont, 
distanţa dintre nori şi ochiul nostru va fi aR (R este raza Pămîntului). Dacă însă norul ocupă poziția W 
la înălțimea h, distanţa sa pînă la observatorul O, aşa cum se vede pe fig. 165, poate avea orice valoare 
între (a — P)R şi (a + P)R, în conformitate cu poziția Soarelui între Z; şi Z2. Aici cos B = R/R+h sau 
aproximativ f = sqrt (2h/R) 

Să presupunem că o rază de crepuscul a fost observată în prima jumătate de oră după apusul 
Soarelui, adică atunci cînd a = 4°. Pentru tipurile de nori care formează acest fenomen se poate 
considera, cu certitudine, că înălțimea lor nu depăşeşte 5 km, adică ß poate fi cel mult 1/25 radiani (sau 
aproximativ 2, 3°). Pentru această valoare a lui P, (a — P) şi (a + P) vor fi respectiv 1,70 şi 6,30. 
Distanţa pînă la nor poate avea, aşadar, orice valoare între 190 şi 700 km. Acest rezultat explică de ce 
vedem uneori raze crepusculare chiar dacă pe cer nu e nici un nor. 


213. Explicarea fenomenelor de crepuscul (fig. 166) 


Fig. 165. Cum evaluim distanța 
pină la norul care produce razele 
crepusculare. 


Să urmărim în gînd drumul razelor solare cînd Soarele este aproape de orizont. Razele parcurg 
o distanță mare prin atmosferă şi culoarea lor devine din ce în ce mai roşie, deoarece moleculele de aer 
difuzează culoarea violetă, albastră şi verde. De aici provine culoarea roşie-arămie a Soarelui care 
apune. După ce Soarele se ascunde după orizont, razele sale continuă să ilumineze aerul deasupra 
noastră. Straturile inferioare sînt mai dense şi difuzează lumina mai puternic; cele superioare sînt din ce 
în ce mai rarefiate şi difuzează din ce în ce mai slab. 

Fig. 166. Explicarea culorilor luminii crepusculare. 


Dacă ne aflăm în 0; şi privim în sus de-a lungul lui OA, stratul de aer nu este prea gros şi, în 
afară de aceasta, moleculele difuzează relativ slab sub un unghi de 90*. De aceea, în apropierea 
orizontului, cerul va fi întunecat. Pe de altă parte, de-a lungul lui O.B şi 0.C, privirea parcurge un drum 
lung prin straturile iluminate şi ochiul va primi o mare cantitate din lumina difuzată. Lumina care vine 
din B va fi mai intensă, deoarece în afară de lumina care este difuzată de moleculele de aer, de aici vin 
şi razele care sînt difuzate sub unghiuri mici de către picăturile mici de apă şi de către particulele mai 
mari de praf. Aceasta este explicaţia originii benzilor orizontale, a căror orientare corespunde cu 
distribuţia „în pături” a particulelor mari. În acelaşi fel se explică lumina crepusculară de est în direcția 
O,C şi schimbarea culorilor sale de la albastru în roşu, trecînd prin verde şi galben: dacă înclinăm 
treptat privirea, ea ajunge pînă la straturile care sînt atît de dense şi atît de întinse, încît permit să treacă 
numai lumina roşie, înțelegem, de asemenea, de ce aceste culori sînt mai saturate cînd razele solare trec 
pe un drum mai lung de-a lungul lui F decît atunci cînd razele ar ilumina numai clădirile din jurul 
observatorului O,. Şi mai jos, de-a lungul lui 0,D, privirea noastră întîlneşte umbra Pămîntului, astfel 
încît noi nici n-am primi lumină din D, dacă obiectele aflate în această direcție nu ar fi iluminate de 
lumina difuză slabă a întregului cer, care şterge toate contrastele. După un anumit timp ajungem în 02. 
Deoarece aici privim spre razele solare sub un unghi mai mare, planul care separă partea iluminată a 
atmosferei de cea neiluminată nu se vede şi, prin urmare, nu se vede nici marginea roşie a luminii 
crepusculare de est. Cantitatea de lumină care vine din E este insuficientă, iar raza mai înclinată din F 
conţine în cantități egale culorile: albastru, galben şi roşu. Datorită acestui fapt, marginea părții 
iluminate a atmosferei devine din ce în ce mai difuză şi mai neclară. 

ŞI mai tîrziu, înclinarea păturilor iluminate ale atmosferei devine atît de abruptă, încît nu mai 
vedem culoarea roşie a cerului din vest. Trebuie sa ne închipuim că observatorul nostru se află în acest 
timp în 03. Marginea atmosferei iluminate E, care la început apărea pe cerul din est ca marginea umbrei 
terestre, urcă din ce în ce mai sus, trece prin zenit (deşi nu vedem acest lucru) şi, deoarece direcția 
privirii noastre formează din nou un unghi mic cu planul care separă părţile iluminate şi neiluminate ale 
atmosferei, apare acum în vest. În afară de aceasta, intervine din nou difuzia sub unghiuri mici şi 
iluminarea totală a peisajului scade atît de brusc, încît chiar şi o strălucire neînsemnată impresionează 
ochiul. Tocmai de aceea considerăm E ca limita superioară a luminii crepusculare. 

Astfel, la prima vedere, toate fenomenele crepusculare pot fi explicate în mod satisfăcător pe 
baza legilor simple ale difuziei luminii. Totuşi, la un studiu mai atent, reiese că aici joacă un rol 
important şi anumiţi factori suplimentari. 

Recent a fost făcută o descoperire remarcabilă!, care a dus la concluzia că umbra terestră îşi 
datorează culoarea violetă în special ozonului — un gaz care se află la mare înălțime în atmosferă, 
întimpul crepusculului, razele parcurg un drum atît de lung, încît culoarea violetă a ozonului devine 
observabilă. 

Rămîne, în sfârşit, să explicăm lumina purpurie. Ea poate fi explicată numai în ipoteza că la o 
înălțime de 15 pînă la 25 km există un strat S T de praf foarte fin (fig. 166). Fasciculul de raze 
luminoase, datorită căruia noi vedem acest strat iluminat, vine de la Soare cînd acesta este deja sub 
orizont. Partea inferioară a fasciculului are o culoare roşie intensă, deoarece razele parcurg un drum 
lung în păturile dense ale aerului. Astfel, cea mai mare parte a luminii purpurii se datoreşte porțiunii S 
R a stratului. Este remarcabil că difuzia în SR se vede numai din 03, însă nu şi din O, (de unde ea ar 
trebui să se observe în est). De aici putem trage concluzia că particulele difuzante sînt mult mai mari 
decît moleculele de aer şi difuzează în special înainte (vezi $ 189). De fiecare dată cînd observăm seara 
apariţia luminii purpurii, o putem considera ca un indiciu al faptului că ne aflăm în fasciculul de raze 
difuzate de stratul de praf înainte. 

Iarna, asimetria luminii purpurii este deosebit de pronunțată dacă cerul este suficient de senin. 


']. Dubois, „G.R. Paris", 222, 671, 1946; 226, 1180, 1948. 


Porţiunile cele mai ridicate ale zonei luminoase sînt deplasate spre sud, iar marginea sudică este mai 
net conturată decît cea nordică. Aceasta se observă atît dimineaţa, cît şi seara. Asimetrii de acest gen 
observăm şi în lumina zodiacală ($ 223). Unii trag de aici concluzia că atmosfera noastră se ridică la o 
înălțime mai mare în planul orbitei Pămîntului şi că această pătură de aer în jurul Pămîntului determină 
prin difuzie culoarea purpurie a cerului. Această teorie încă nu a fost dezvoltată complet. 


214. Există deosebiri între zori şi amurg? 


Chiar dacă există, ele sînt atît de mici, încît nu pot fi observate nici un fel de deosebiri tipice 
reale. Este important totuşi de menționat că dimineaţa, ochiul este complet odihnit; în afară de aceasta, 
dimineaţa se observă creşterea treptată a intensității luminii. Prin urmare, în timpul zorilor, ochiul este 
mai sensibil. Totuşi, apusul de Soare este, în general, mai bogat în culori, datorită umidității mai mari, 
precum şi faptului că seara, din cauza turbulenței mai mari, aerul conține mai multe particule de praf 
decît dimineaţa. 


215. Variația iluminării în timpul amuregului 


Ştim deja cît de pronunţată este micşorarea intensității luminii la trecerea de la zi la noapte. 
Dăm mai jos din nou datele în legătură cu iluminarea unui plan orizontal la diferite înălțimi ale 
Soarelui. 


Înălțimea Soarelui 


0° 1° 20 30 4 5° 6° 8° 11° 17° 
Iluminarea în Lx 
400 250 115 40 14 4 1 0,1 0,01 0,001 


O dată cu modificarea iluminării, variază nu numai întregul peisaj, dar şi starea observatorului, 
deoarece vederea sa se adaptează de la conuri la bastonaşe. 
Tabelul următor ne dă o idee despre aceste modificări. 


Înălțimea Soarelui 


Norii roz dispar la zenit ......... eee —3,6* 
Lumina cenuşie a Lunii devine observabilă ...... —7° 
Nu se poate citi un text scris cu creionul ........ —7,6° 


O hîrtie roşie pare neagră „u.s... nsee.. 
O hîrtie albastră pare cenușie 
O hîrtie galbenă pare cenușie 
Calea Lactee devine vizibilă la zenit ............ —11,7° 


După cum vedeți, amurgul poate fi folosit cu succes pentru observații la cele mai diferite 
grade de strălucire şi pentru compararea între ele a unor fenomene luminoase slabe. 


216. „Întunericul este cel mai adînc înainte de zori" 


Denning, cunoscutul cercetător al meteorilor, crede în justețea acestui dicton englez, înainte de 
zori, el are impresia că obiectele care pînă atunci i se păreau perfect vizibile dispar la un moment dat. 

Măsurătorile de iluminare au arătat într-adevăr modificări neregulate în timp ale luminozității 
cerului de noapte, însă ele sînt prea variabile şi prea mici pentru a avea o semnificaţie reală. Prima 
strălucire a zorilor perturbă, probabil, adaptarea ochiului, deşi ea este prea slabă şi prea limitată în 
spaţiu pentru a putea mări sensibil iluminarea mediului din jur. 


217. Lumina roşie din zori şi din amurg ca semn al vremii 


Această regulă străveche şi universală, după cum arată statistica modernă, se verifică în 
majoritatea cazurilor. Explicaţia este oarecum diferită în diversele cazuri. Apusul roşu înseamnă că 
aerul este curat în vest şi, deoarece condițiile vremii se schimbă, în general, din vest spre est, putem să 
ne aşteptăm la vreme bună; se pare că culoarea cerului se intensifică dacă razele roşii ale Soarelui 
iluminează ultimii nori ai unei depresiuni care se îndepărtează. Dacă însă depresiunea se apropie 
dinspre vest, norii întunecoşi aruncă umbre asupra unui spațiu mare şi cerul de seară pare palid, brun- 


galben. Un răsărit roşu înseamnă că înspre est nu există formaţii mari de nori. Culoarea se intensifică 
cînd deasupra noastră trec nori cirrus, care s-ar putea să prevestească o depresiune nouă. Benzile 
orizontale sînt roşii numai atunci cînd aerul conține praf sau picături de apă; dimineaţa este praf puţin, 
deci culoarea roşie trebuie să fie produsă de apă. Atunci cînd presiunea este ridicată şi timpul frumos, 
seara, cerul este senin şi vedem lumina purpurie; dimineaţa, în aceste cazuri, se lasă deseori o ceață 
uşoară. 


Soarele tău, scăldat în lacrimi, dispare în întregime la orizont, 
prevestind viitoare furtuni, nenorociri şi dezordini. 
(Shakespeare Viaţa şi moartea lui Richard al II-lea, actul II) 


218. Perturbaţii în evoluţia normală a luminii crepusculare 


Fenomenele de crepuscul sînt un instrument foarte fin pentru cercetarea purității păturilor 
superioare ale atmosferei. Culorile neobişnuite ale răsăriturilor şi apusurilor de Soare între anii 1883 şi 
1886 au fost o consecinţă directă a prezenţei unui praf vulcanic aruncat în atmosferă în urma erupției 
vulcanului Krakatau din Indonezia, praf care s-a răspîndit în cîteva luni pe întreg Pămîntul, însă şi 
înainte şi după aceasta au avut loc perturbații optice mai slabe care au fost puse în legătură cu erupții 
vulcanice (în 1831 Pantellaria, aproape de Sicilia; între 1902—1904 Mt. Pele; între 1912 — 1914 
Katmai în Alaska). După fiecare erupție mai serioasă a Vezuviului sau a Etnei putem să ne aşteptăm la 
fenomene de crepuscul neobişnuite, deşi, de obicei, e nevoie de mai mult de o săptămînă pentru ca 
praful vulcanic fin să ajungă în ţinuturile noastre. 

Pare foarte probabil ca apariția petelor şi protuberantelor în Soare să producă perturbații ale 
fenomenelor de crepuscul, deoarece electronii, ionii şi atomii emişi de Soare pot produce ionizări în 
atmosfera terestră. Dacă e adevărată această teorie, maximele perturbaţiiior vor trebui să aibă loc în 
jurul anului 19581. 

O a treia cauză a perturbaţiiior a fost descoperită cu ocazia trecerii Pămîntului prin coada 
cometei Halley, la 18 şi 19 mai 1910. Fenomenele de crepuscul admirabile care s-au observat atunci au 
fost probabil o consecinţă a pătrunderii în atmosfera noastră a unor particule de praf din cometă ($ 
188). Fenomene tot atît de intense au fost observate în 1908, cînd Pămîntul s-a ciocnit cu un meteorit 
gigantic care a căzut în spaţiile pustii ale Siberiei. Culori de crepuscul minunate s-au observat atunci în 
întreaga Europă. 

Fenomenele optice principale care indică o perioadă de perturbații sînt următoarele: 

a) „Inelul lui Bishop". Toată ziua Soarele se află în centrul unui disc luminos alb-albastru, 
înconjurat de un inel brun-roşcat. Partea cea mai luminoasă a inelului are o rază de circa 
15°. Cînd Soarele este foarte jos, inelul lui Bishop se transformă într-un triunghi cu baza 
orizontală. Faptul că norii cirrus se văd trecînd în faţa inelului arată că acesta ia naştere 
foarte sus în atmosferă. 

b) Un inel asemănător roşu-arămiu poate fi văzut uneori în jurul punctului antisolar; raza sa 
este de circa 25°. 

c) Cerul pare tulbure şi palid, Soarele aproape de orizont este roşu-pal din cauză că razele 
sale trec printr-un strat de pîclă. Stelele de mărimea a şasea şi chiar a cincea nu se văd. 

d)  Neobişnuit de puţine halouri. 

e) Nopti neobişnuit de senine. 

f) O lumină purpurie neobişnuit de intensă. 

8) O a doua lumină purpurie. Aceasta este o schimbare în evoluţia fenomenului de 
crepuscul. Cînd lumina purpurie se stinge şi Soarele coboară la 7 pînă la 8* sub orizont, în 
locul unde a apărut la început lumina purpurie apare o lumină roşie-violetă slabă, care se 
dezvoltă în mod asemănător şi se stinge cînd Soarele coboară la 10 pînă la 11* sub 
orizont. 

h) Nori ultracirrus ($ 220). 

i) Nori de noapte luminoşi (argintii). 

j) Luna are o nuanţă verzuie. 

Chiar şi cei neiniţiaţi rămîn uimiţi de aceste fenomene cînd ele sînt mai pronunţate. Însă 
pentru observarea unor diferenţe fine, datorită cărora niciodată nu există două apusuri de Soare identice 
şi care sînt un indiciu foarte sensibil al oricărei perturbații cît de mici a fenomenelor optice, este nevoie 
de o practică îndelungată. 


! Această previziune s-a adeverit şi fenomenele respective au fost obiectul unor studii speciale pe lot 
globul în cadrul Anului geofizic internațional 1958. — N.T. 


219. Aureola în jurul Soarelui 


Dacă stăm cu faţa la Soare astfel încît Soarele să fie ecranat de vîrful unui acoperiş, în jurul 
său vedem o lumină care devine din ce în ce mai slabă spre marginea exterioară. Ea poate fi observată 
foarte bine într-un glob de grădină, dacă ne îndepărtăm de acesta cu cîțiva metri, astfel încît capul 
nostru să acopere imaginea Soarelui. Unii observatori afirmă că această lumină constă din două părți: a) 
un disc alb-argintiu, cu raza de 2—5*, foarte variabil, care apare în special după-amiază; b) o lumină 
mult mai întinsă, cu raza pînă 'a 30—40°, care este aproape întotdeauna prezentă şi se transformă în 
amurg în lumina crepusculară. Alţii disting o aureolă albă-gălbuie cu raza de la 1/4 pînă la 2°, o 
„coroană" albă-albastră de 2—5°, un „disc central" de 15—23°, un „disc interior" de 10 — 40 şi un 
„disc exterior" de 25— 70°. Dimensiunile depind foarte mult de înălțimea Soarelui şi variază de la o zi 
la alta. De exemplu, cînd Soarele este foarte aproape de orizont, la mai puţin de 2° deasupra lui, se pare 
că el este însoţit de o aureolă cu raze galbene deschise. Această aureolă dispare cînd Soarele coboară 
sub 1° deasupra orizontului. 

Studii fotometrice precise ale luminii din jurul Soarelui au fost efectuate rar. După toate 
probabilitățile, ceea ce ne apare ca un inel este de fapt o micşorare mai lentă a intensității luminii, care 
scade, în general, treptat, o dată cu creşterea distanței de la Soare. Fără îndoială, această lumină ia 
naştere datorită difuziei luminii Soarelui pe particule de praf, picături de apă sau cristale de gheață, care 
difuzează în special sub unghiuri mici ($ 189). Din cauză că particulele au dimensiuni diferite, 
aureolele şi coroanele se suprapun şi este foarte greu să mai vorbim despre culori. Variația strălucirii şi 
distribuţiei luminii în aureola din jurul Soarelui este un criteriu al purității atmosferei, de care merită să 
ne folosim. Totodată, aceste modificări sînt strîns legate de fenomenele de crepuscul şi pot servi ca 
indicaţii asupra perturbaţiilor optice în atmosferă. 

Dacă în aer există praf vulcanic, în jurul aureolei apare un inel difuz, brun-roscat, inelul lui 
Bishop ($ 218). 


220. Norii cirrus de crepuscul sau ultracirrus 


Uneori se întîmplă ca cerul înaintea apusului să fie cu totul senin, pentru ca după un anumit 
timp să apară nori ondulați foarte fini de o culoare albastră-cenuşie care plutesc la o înălțime mică 
deasupra orizontului din vest. Este interesant că ei se văd, pare-se, numai în momentul cînd Soarele 
apune, iar apoi apar din nou cînd înălțimea Soarelui este de — 3 şi — 7°. Aceasta înseamnă, probabil, 
că ei sînt iluminați din anumite direcţii. Astfel de observaţii au fost însă efectuate prea rar pentru a le 
putea acorda o semnificație generală. Apariţia ultracirrusilor este însoțită, de obicei, de un apus de 
Soare deosebit de frumos şi de perturbații optice. Se poate presupune că ultracirruşii constau din 
substanță vulcanică. Aceşti nori sînt atît de fini, încît nu se văd ziua, însă apar în timpul apusului, 
datorită, evident, iluminării strălucitoare pe fondul întunecat. Deoarece ei au fost observați pînă la o 
înălțime de 10° deasupra orizontului, cînd înălțimea Soarelui era de — 7°, distanţa lor de la suprafața 
Pămîntului nu poate .depăşi cu mult 10 km. Aceasta înseamnă că ei se află în păturile inferioare ale 
stratosferei. 


221. Norii argintii (fotografia XXI) 


Aceştia sînt nori foarte fini, mult mai înalți decît toate celelalte tipuri de nori. Ei se observă şi 
în condiţii atmosferice normale, însă cel mai bine în timpul unor perturbații optice. Este uimitor că ei se 
văd numai între 45 şi 60° latitudine nordică şi sudică, în special în perioada dintre mijlocul lui mai şi 
mijlocul lui august. 

Atât timp cît Soarele încă nu a apus, cerul pare complet senin. Aproximativ la un sfert de oră 
după apusul Soarelui, norii luminoşi încep să apară, fie sub formă de pene fine, fie sub formă de 
încrețituri, fie, în sfîrşit, sub formă de benzi; ei se văd cel mai bine la o oră sau chiar ceva mai tîrziu 
după apusul Soarelui. Pe fondul luminii crepusculare ($ 210) ei apăr strălucitori, în timp ce norii cirrus 
obişnuiţi sînt întunecoşi. Norii înşişi nu emit lumină: este deci evident că norii argintii îşi primesc 
strălucirea de la lumina Soarelui, prin urmare ei trebuie să fie situați la mare înălțime în stratosfera. 
Culoarea lor alb-albăstruie poate fi observată timp de cîteva ore, însă pe măsură ce trece timpul, 
suprafaţa stratului iluminat devine mai mică şi coboară mai aproape de orizont, la miezul nopții, 
strălucirea este minimă, apoi creşte din nou. Aceşti nori se văd rareori la o înălțime mai mare de 10* 
deasupra orizontului. 

Înălţimea Soarelui la care au fost observați norii argintii variază de la — 16 la — 10°. 

Luciul misterios alb-argintiu al acestor nori, care se transformă aproape de orizont într-un 


luciu galben-auriu, produce o impresie puternică. Particulele care formează norii trebuie să fie, desigur, 
foarte mici, difuzînd în special lumina albastră. Aceasta rezultă din faptul că norii se văd printr-o sticlă 
albastră, însă nu şi printr-una roşie. De aici se înţelege de ce ei nu sînt colorați de lumina roşie a 
amurgului: numai razele care traversează atmosfera la o înălțime atît de mare, încît nu suferă nici o 
colorare, pot fi difuzate de norii de noapte. Unii observatori afirmă că lumina acestor nori este 
nepolarizată, în timp ce alții vorbesc despre o polarizare foarte intensă (cu vibraţiile perpendiculare la 
planul care trece prin Soare, nor şi Pămînt, adică la fel ca la lumina cerului şi la diferite fenomene de 
difuzie). Poate că norii de noapte luminoşi constau uneori din particule mai mari, iar alteori din 
particule mai mici? 

Înălțimea norilor argintii poate fi determinată din poziţia marginii exterioare a părții iluminate. 
Este preferabil ca asemenea determinări să se facă la diferite poziţii ale Soarelui sub orizont, într-un caz 
s-a găsit că înălțimea marginii superioare deasupra orizontului, a, era de 10, 5 şi 3° în timp ce poziţia 
Soarelui sub orizont, (3, era de respectiv 12, 13 şi 14°. Pentru înălțimea norilor de noapte se poate 
deduce cu uşurinţă formula 


h =R/4 * B? * Qa+B/o+py 


unde R este raza Pămîntului, iar a şi P sînt exprimate în radiani. 

Înălțimile obținute astfel trebuie majorate puţin, deoarece razele care merg aproape tangente la 
Pămînt nu sînt difuzate. Rezultate mai precise se obțin prin fotografierea din două puncte. În 
majoritatea cazurilor, norii se află la o înălțime de 75—90 km. Cunoscînd înălțimea, putem găsi 
distanța reală între benzi, caracteristică pentru aceşti nori; ea este în medie de 6—9 km. 

Importanța studiului norilor argintii este accentuată de faptul că ei constituie un mijloc bun 
pentru cercetarea curenților în straturile superioare ale atmosferei terestre. Dacă nu putem obține 
fotografii, viteza norilor poate fi determinată cu ajutorul unor oglinzi. De obicei ei se mişcă de la nord- 
est cu o viteză de 40—80 m/s, uneori dinspre vest-nord-vest cu o viteză de 30 m/s. Au fost măsurate 
viteze pînă la 300 m/s. 

În trecut, era unanim acceptată ipoteza că norii de noapte luminoşi sînt produşi de praful 
vulcanic aruncat la mari înălțimi în atmosferă de erupțiile puternice, însă fenomenul se observă atît de 
des, încît poate fi atribuit şi unei alte cauze, şi anume prafului cosmic foarte fin din regiunea de univers 
care ne înconjoară, adus în atmosfera noastră de către „stelele căzătoare" (meteori); este posibil, 
deăsemenea ca cometele care trec aproape de Pămînt să lase în urma lor o mare cantitate de praf 
cosmic. Căderea marelui meteorit în Siberia în 1908 a fost urmată imediat de apariția unor nori de 
noapte foarte intenşi. În unele cazuri însă rămîne mai probabilă ipoteza originii vulcanice a prafului’. 

Pentru fotografierea acestor nori este de dorit o camera cu deschidere mare. La o deschidere 
relativă de 1 :3 s-au ales timpurile de expunere de 16, 35, 72 şi 122 s cînd Soarele era respectiv la 9, 12, 
14, şi 15° sub orizont’. 


222. Fenomenele luminoase de noapte 


Pentru studiul formelor celor mai puţin intense ale fenomenelor de crepuscul trebuie sa 
începem să observăm noaptea, cînd ochii sînt bine odihniţi, stadiile incipiente ale răsăritului de Soare. 
Vom alege o noapte fără Lună cu un cer perfect senin, în mai sau în august-septembrie şi un loc cît se 
poate de îndepărtat de orice aşezare omenească. Nu este uşor să ne schimbăm obiceiurile şi să începem 
o zi de lucru în mijlocul nopţii cu cîteva ore de observaţii în afara casei, însă după ce am depăşit 
această dificultate, vom fi răsplătiți din plin de priveliştea măreaţă care se desfăşoară în fața ochilor 
noştri. 

Un orăşean nu-şi poate imagina cum arată strălucirea cerului plin de stele. Capacitatea 
ochiului nostru de a se adapta la întuneric este într-adevăr uimitoare: cît de multe stele vedem noi după 
o oră, în comparație cu momentul cînd ieşim din casă! S-ar putea crede că întregul cer străluceşte. 
Acesta este momentul potrivit pentru observarea unor fenomene luminoase foarte slabe, dintre care 
unele pot fi văzute întotdeauna foarte clar, iar altele de obicei nu sînt vizibile. 

Înainte de toate vom vedea, probabil, o lumină slabă în diferite locuri aproape de orizont. 
Aceasta este reflexia luminilor, oraşelor şi satelor îndepărtate. În unele nopți, ea este mai clară decât în 
altele, în funcţie de faptul dacă cerul este înnorat, cețos sau senin. Putem ţine seama cu uşurinţă de 
aceşti factori dacă efectuăm observaţiile întotdeauna dintr-un acelaşi loc. 


"O discuţie, vezi la R. Suring, Die Wolken, Leipzig, 1936, pp. 30-36. 
“ A fost emisă, de asemenea, ipoteza că norii argintii s-ar datora apariţiei vaporilor de apă din ionii de 
hidrogen care ajung pe Pămînt de la Soare (vezi I. A. Hvostikov, „Priroda”, nr. 5, 1952). 


Prin mijlocul cerului trece ca o fişie Calea Lactee, care constă din nori luminoşi mari şi mici, 
separați prin intervale întunecate. Cei care n-au mai văzut niciodată cerul înstelat în toată splendoarea 
sa vor fi suprinşi de strălucirea neaşteptat de mare a unor părți ale sale. 

Uneori se văd benzi strălucitoare largi. Ele apar, pare-se deosebit de frecvent de două ori pe 
an, în august şi în decembrie. Apariţia lor corespunde probabil unor curenți meteorici intenşi care, după 
cum ştim, constau din particule de praf. Astfel, de exemplu, aceste benzi luminoase pot fi observate la 
15—16 noiembrie în timpul roiului leonidelor. Este posibil ca în aceste perioade, norii de praf fin 
pătrund din spațiul interplanetar în atmosfera terestră. Benzile luminoase plutesc la o înălțime de 90— 
180 km şi se mişcă foarte încet, cu o viteză care nu depăşeşte 1* pe minut la zenit. 

De cîteva ori pe an se vede la noi! aurora polară, cel puţin în anii de activitate solară intensă: 
în 1948—1949 şi în 1957 — 1958. Ea apare în partea de nord a cerului sub formă de arcuri, fascicule 
de raze etc.; deseori razele se deplasează rapid, alungindu-se şi contractîndu-se. Nu le confundați cu 
razele reflectoarelor îndepărtate. Aurora polară este un fenomen electric şi nu va fi descris în această 
carte, care se ocupă numai de fenomenele optice propriu-zise. 

De-a lungul cercului zodiacal strălucirea cerului este mărită din cauza luminii zodiacale, care 
este deosebit de intensă în apropierea Soarelui şi slăbeşte rapid o dată cu apropierea de punctul 
antisolar.Ea seamănă cu o piramidă luminoasă care se ridică din orizont şi care este vizibilă în special 
primăvara în vest după apusul Soarelui şi toamna în est înainte de răsărit (vezi $ 223). 

Independent de toate aceste fenomene, fondul cerului are o anumită strălucire. Trăsăturile 
mîinii noastre, formele copacilor şi clădirilor par întunecate pe fondul cerului. 50% din această 
strălucire se explică prin acțiunea globală a milioanelor de stele invizibile, 5% prin difuzia luminii 
stelelor în atmosfera Pămîntului, iar restul prin lumina terestră. 

Fondul cerului devine mai luminos spre orizont, mărginit peste tot de „lumina terestră”. Se 
atinge strălucirea maximă la înălțimea de circa 15°. Aceasta este o strălucire specifică permanentă în 
atmosfera noastră. Cu cît privirea noastră este mai aproape de orizontală, cu atît este mai mare distanța 
pe care o parcurge raza vizuală în stratul luminos şi cu atît este mai strălucitoare lumina terestră. Faptul 
că strălucirea scade aproape de orizont se explică prin slăbirea intensității luminii datorită absorbției şi 
difuziei în atmosferă. 

Fără îndoială, strălucirea cerului de noapte nu este constantă. În unele nopți, chiar şi în absența 
Lunii, ea depăşeşte de patru ori strălucirea obişnuită; putem chiar să vedem cît este ceasul şi să 
distingem literele mari. Această variabilitate trebuie atribuită variațiilor de intensitate a luminii terestre, 
care, la rîndul lor, se explică prin variaţia intensității curenților de electroni şi ioni cu care Soarele 
„bombardează" atmosfera noastră. 

Să trecem acum la observarea fenomenelor de crepuscul nocturne. Priviţi marginea luminii 
terestre în partea de nord a cerului. Ea se ridică aici treptat cu circa 10°, atingînd o lățime maximă 
undeva deasupra punctului în care se află Soarele sub orizont, invizibil pentru noi. Aceasta este lumina 
crepusculară nocturnă. Ea poate fi recunoscută prin aceea că în timpul nopții se deplasează continuu 
spre răsărit, înălțimea sa deasupra Soarelui este de circa 40°; în condițiile cele mai favorabile (în 
Groenlanda) ea se observă pînă la o înălțime de 55°. Aşadar, la latitudinile noastre nopțile de vară nu 
sînt niciodată complet întunecate; lumina crepusculară durează de fapt toată noaptea. Cerul nostru este 
întunecat numai iarna. Cerul tropical este noaptea atît de negru din cauză că acolo Soarele coboară 
adînc sub orizont. În alte locuri, dimpotrivă, lumina crepusculară de noapte este neobişnuit de intensă. 
Cu două ore şi jumătate înainte de răsăritul Soarelui, lumina devine asimetrică. Ea se ridică la răsărit 
din ce în ce mai mult, căpătînd după un anumit timp forma unui con luminos înclinat; aceasta este 
lumina zodiacală; axa sa are practic aceeaşi înclinare ca şi ecliptica ($ 223). 

Aproximativ cu două ore înainte de răsărit, cînd Soarele este încă cu 20° sub orizont, la baza 
luminii zodiacale, puţin la dreapta faţă de Soare, apare o lumină albastră foarte slabă. Ea se observă 
destul de greu şi, ridicîndu-se încet, se deplasează treptat la stînga, spre Soare (fig. 167). Aceasta este 
lumina zorilor timpurii, care, într-o jumătate de oră, atinge zenitul. Arcurile zorilor sînt aşezate de 
obicei vertical deasupra Soarelui. Deplasarea aparentă a zorilor timpurii spre dreapta se explică prin 
aceea că strălucirea lor se suprapune peste strălucirea luminii zodiacale din dreapta. Însă cu cît aurora 
devine mai intensă, cu atît ea începe să predomine mai mult, pînă ce îşi ocupă poziția sa normală 
deasupra Soarelui. Apoi ea continuă să însoţească Soarele în mişcarea sa diurnă, deplasîridu-se încet 
împreună cu el din ce în ce mai mult spre dreapta. 


! Este vorba de Olanda. 

Fig. 167. Fenomene crepusculare nocturne. 


Stelele mai slabe (de mărimea a 5-a) dispar treptat, cele strălucitoare mai sînt vizibile; se pot 
deosebi amănuntele principale din jur. La apus devine tot mai pronunțată lumina aurorei de vest. Apar 
zorile a căror lumină este galbenă şi care capătă la vîrf o nuanță albastră-verzuie, încep zorile propriu- 
zise: înălțimea Soarelui este de — 17°, — 16° (vezi şi § 210). 

În alte anotimpuri, evoluția fenomenelor rămîne aceeaşi; se modifică numai adîncimea la care 
coboară Soarele. La mijlocul lui iunie, de exemplu, la latitudinile noastre, Soarele nu coboară sub 
orizont cu mai mult de 10 — 15°, astfel încît fenomenele care apar la o poziție mai coborită a Soarelui 
nu sînt vizibile. 


223. Lumina zodiacală! 


Cînd se termină amurgul sau încep zorile, în anumite luni se poate vedea lumina zodiacală, o 
lumină care se ridică dinspre orizont ca o piramidă înclinată şi rotunjită. Cu cît ea răsare mai brusc, cu 
atît se observă mai bine. Cel mai comod se observă în ianuarie, februarie şi martie, seara, în partea de 
apus a cerului, şi în octombrie, noiembrie, decembrie dis-de-dimineaţă, în partea de răsărit (seara totuşi 
condiţiile de observație sînt mai bune). În iunie şi iulie, lumina zodiacală nu se vede în general la 
latitudinile noastre; în timpul acesta, Soarele nu coboară suficient de mult sub orizont şi lumina 
zodiacală nu poate fi deosebită de fenomenele de crepuscul de lungă durată. 

Pentru a determina poziția luminii zodiacale trebuie să găsim, în primul rînd, însuşi zodiacul, 
un cerc mare care trece prin constelațiile: Berbecul, Taurul, Gemenii, Racul, Leul, Fecioara, Balanța, 
Scorpionul, Săgetătorul, Capricornul, Vărsătorul, Peştii. 

Acesta este drumul aparent pe care-l parcurge Soarele în decursul unui an. Bineînţeles, noi nu 
putem vedea constelația în momentul cînd Soarele se află în aceeaşi porţiune a cerului, însă atunci cînd 
el apune şi începe întunericul, restul zodiacului devine vizibil. De-a lungul acestui cerc se întinde un 
văl luminos specific, mai strălucitor şi mai lat în apropierea Soarelui, care se îngustează rapid o dată cu 
îndepărtarea de Soare. De o parte a Soarelui se întinde acea parte a luminii zodiacale pe care o 
observăm dis-de-dimineaţă, de partea cealaltă se întinde lumina zodiacală de seară. Un observator cu 
experiență poate vedea lumina zodiacală atît dimineaţa cît şi seara, în tot timpul celor şase luni de iarnă. 
Lumina însăşi este slabă, cam de aceeaşi intensitate cu cea a Căii Lactee, însă este mai „lăptoasă" şi 
mai puţin „granulară”. Trebuie să ai o anumită practică pentru a o observa. Fireşte, trebuie să alegem o 
noapte fără Lună, dar chiar şi o lampă, fie şi îndepărtată, influenţează în mod nefavorabil observaţiile; 
chiar şi planetele mai strălucitoare, ca Venus şi Jupiter, pot perturba aceste observaţii. Ele nu trebuie 
efectuate în apropierea oraşelor mari; cel mai nimerit este un loc ridicat, cu orizontul deschis în toate 
direcțiile. 

Mai întîi însemnați pe o hartă stelară limitele luminii zodiacale faţă de stele bine cunoscute, 
apoi trasaţi liniile de egală strălucire. Partea centrală este cea mai strălucitoare; strălucirea scade treptat 
spre vârf şi spre margini, mai mult în nord decît în sud, astfel încît regiunea de strălucire maximă este 
deplasată spre sud față de axa de simetrie a părților mai slabe. Cu ajutorul unor astfel de desene simple, 
putem aprecia dimensiunile regiunii ocupate de acest fenomen luminos. Măsurate sub un unghi drept 
faţă de axă, ele sînt respectiv de 40, 20 şi 10° pentru distanţele de 30, 90 şi 150° de Soare. 


1 F r, Schmid, Das Zodiakallicht, Hamburg, 1928; W. Bruner, „Publ. Sternw.", Zurich, 1935; Sanding, 
„Astr. Nachr.", 272, |, 1941. 


Cine îşi ia asupra sa sarcina destul de grea să urmărească lumina zodiacală în cursul unei nopți 
întregi, va fi răsplătit şi uimit de modificările admirabile ale priveliştii care evoluează în fața ochilor 
săi. La aproximativ două ore după apusul Soarelui, cînd înălțimea acestuia este de — 17°, devine 
vizibil un con luminos cuneiform foarte slab, care se ridică oblic spre sud-vest. Cînd Soarele coboară 
pînă la — 20°, se întunecă atît de mult, încît putem observa o piramidă luminoasă uriaşă. Aceasta este 
lumina zodiacală de vest, care în timpul nopţii se întinde tot mai mult în lățime şi în înălțime. Poziţia sa 
față de stele rămîne în ansamblu aceeaşi. Totuşi se remarcă o oarecare deplasare: stelele care erau 
situate ceva mai spre sud îşi schimbă mai tîrziu poziţia în lumina zodiacală, deplasîndu-se puţin spre 
nord. Timpul cel mai potrivit pentru observarea acestui fenomen interesant este prima jumătate a iernii. 

Treptat, lumina zodiacală de apus începe să dispară şi în est apare lumina zodiacală de răsărit. 
Spre miezul nopții soseşte momentul potrivit pentru căutarea renumitei „antilumini”, unul din 
fenomenele cele mai greu de observat, care poate fi văzut numai în nopțile senine foarte întunecoase de 
iarnă. În punctul antisolar, care se află practic în sud, se observă o punte foarte slabă care uneşte 
virfurile luminii zodiacale de răsărit şi de apus. Mai tîrziu se poate vedea cum lumina zodiacală de 
răsărit se mişcă împreună cu stelele, deplasîndu-se totuşi puțin față de ele ; stelele par să se deplaseze 
din regiunea de nord în regiunea de sud a piramidei. Totul se întîmplă ca şi cum lumina zodiacală ar 
participa la rotația diurnă a cerului, rămînînd doar puţin în urmă față de stele. 

Se apropie ziua; cînd Soarele se află la 20 sau 19* sub orizont, se pare că baza piramidei 
luminii zodiacale de est devine mai largă şi mai strălucitoare. Cînd Soarele este la 19—17° sub orizont, 
începe prima fază a zorilor. 

Lumina zodiacală este un fenomen mult mai complex decît s-a crezut la început. Ea apare mai 
ales ca rezultatul combinat al următoarelor două cauze: 

1. Un disc uriaş de praf şi de gaz cosmic care înconjură Soarele şi difuzează lumina sa; noi 
vedem acest nor de praf iluminat de Soare; strălucirea sa este cu atît mai mare, cu cît raza 
noastră vizuală trece mai aproape de Soare. 

2. Lumina crepusculară de noapte ($ 222), care poate fi considerată ca o lumină foarte slabă 
difuzată de păturile înalte ale atmosferei şi cere este astfel ultimul stadiu a] amurgului. 
Strălucirea acestei lumini creste, de asemenea, în apropierea Soarelui, însă mult mai încet 
decît la componenta cosmică; în acest caz, izofotele ocolesc Soarele, ca şi la fenomenele 
de crepuscul obişnuite; lumina zodiacală nu prezintă un astfel de efect. 

Combinarea fenomenelor (1) şi (2) duce la apariţia piramidei luminoase , tipice" a luminii 
zodiacale, iar modificarea poziţiei orizontului şi zodiacului ne permite să înțelegem de ce acest 
fenomen luminos se deplasează în timpul nopții şi al anului. Deplasarea depinde, de asemenea, de 
poziţia geografică a locului de observaţie. La acestea trebuie să mai adăugăm lumina cunoscută sub 
numele de „lumina terestră" ($ 222), care are un maximum de intensitate la circa 15* deasupra 
orizontului. În sfîrşit, absorbţia luminii în atmosfera Pămîntului determină micşorarea strălucirii la 
orizont. Dacă norul de praf cosmic care produce lumina zodiacală ar forma un inel în afara orbitei 
Pămîntului, acest inel ar trebui să strălucească tot atît de intens în apropierea anti-luminii ca şi în partea 
cealaltă, în Z (fig. 168). Dar în realitate nu se întîmplă aşa. Norul de gaz şi de praf zodiacal are o formă 
lenticulară, planul său de simetrie este aproape de ecliptică. El se întinde mult dincolo de orbita 
Pămîntului, cel puţin pînă la orbita lui Jupiter. Densitatea norului creşte în direcţia Soarelui, deşi este 
posibil ca în interiorul orbitei lui Venus densitatea să descrească. Din cauza luminii crepusculului noi 
nu putem observa lumina zodiacală la mai puţin de 30* de Soare; la distanţe unghiulare mai mari, 
strălucirea luminii zodiacale scade, deoarece difuzia la unghiuri mari devine mai slabă şi densitatea 
norului în părţile sale exterioare scade. 

Particulele de praf pe care se produce prin difuzio lumina zodiacală sînt aceleaşi pe care le 
observăm ca meteori atunci cînd pătrund în atmosfera noastră. 

Modificările rapide de strălucire, observate de cîțiva autori, sînt legate fie de iluzii subiective, 
fie de modificări ale luminii ionosferei. 


Fig. 168. Două teorii privind originea luminii zodiacale: 
a) existenţa unui inel de prat cosmic în afara orbitei terestre, b) existenţa 
unui disc de praf cosmic în jurul Soarelui. 


Fesenkov şi o serie de alți autori afirmă că lumina zodiacală se explică parţial prin difuzia în 
atmosfera Pămîntului care, sub influenţa presiunii luminii Soarelui, formează un fel de coadă al cărei 
capăt ne apare ca o contralumină. Această teorie, chiar dacă este justă, poate juca numai un rol redus în 
explicarea fenomenului. Alţi autori explică contralumina printr-o acumulare de praf meteoritic la o 
anumită distanţă în spatele Pămîntului. 

Se pare că există şi o lumină zodiacală lunară, care apare înaintea răsăritului Lunii şi după 
apusul ei. Observarea acestei lumini este însă în orice caz tot atît de dificilă ca şi observarea 
contraluminii solare. 


224. Eclipsele de Lună 


Eclipsele de Lună sînt produse de umbra Pămîntului care cade pe Lună. N-ar fi oare util sa 
cercetăm cum arată această umbră? Din acest punct de vedere, eclipsa de Lună este într-adevăr un 
mijloc preţios cu ajutorul căruia putem obţine anumite informaţii despre Pămînt. 

Nu există doua eclipse de Lună identice. Foarte rareori eclipsa este atît de întunecată, încât 
Luna să nu se mai vadă de loc pe cerul nocturn. Centrul umbrei este de obicei colorat într-o culoare 
roşie-arămie pală şi înconjurat de culori de strălucire crescîndă. Unii observatori disting: partea 
interioară întunecată 0—30' neagră-roşiatică; spre marginea exterioară — mai strălucitoare brună- 
portocalie; 30—41' — o margine cenuşie de strălucire constantă; 41—42' — banda de tranziţie; partea 
exterioară strălucitoare. Uneori ea se observă colorată în diferite culori arămii şi roz, cîteodată cu o 
nuanţă verde. 

Aceste culori, precum şi variațiile lor permit să presupunem că aici nu avem de-a face cu o 
umbră obişnuită, într-adevăr, un studiu mai atent arată că umbra sferei terestre nu poate provoca eclipsa 
Lunii, deoarece din cauza curbării razelor în atmosfera noastră, ele se încovoaie mai mult sau mai puţin 
în jurul Pămîntului. „Umbra Pămîntului" în acest caz nu este altceva decît razele de lumină care trec 
prin straturile inferioare ale atmosferei noastre pînă la o înălțime de aproximativ 10 km şi care devin 
astfel roşii întunecate. Aceasta se petrece în acelaşi mod ca variaţia culorii razelor solare în amurg, cînd 
razele ajung la noi prin straturile dense ale atmosferei; numai că acum culoarea apare mai întunecată 
din cauză că razele luminoase parcurg în atmosferă o distanță dublă. În felul acesta, culoarea părții 
centrale a umbrei Pămîntului indică gradul de transparenţă al atmosferei noastre. De aceea Luna, în 
timpul eclipsei, pare deosebit de întunecată atunci cînd atmosfera conţine cantități mari de praf, rezultat 
din erupții vulcanice. Eclipsa de Lună este, de asemenea, în medie mai întunecată atunci cînd Luna 
trece prin partea nordică a umbrei Pămîntului decît atunci cînd trece prin partea sudică, deoarece se 
pare că în emisfera nordică există mai mult praf vulcanic şi praf de nisip decît în cea sudică. 

Strălucirea eclipsei lunare poate fi evaluată simplu, ţinînd cont de faptul că atunci cînd 
intensitatea luminii este mică, ochiul nostru nu mai poate deosebi detaliile mărunte: de exemplu, în 
timp ce în amurg se mai pot citi titlurile mari de gazetă, literele de tipar obişnuite nu mai sînt 
descifrabile. Tot astfel, în timpul eclipsei trebuie să observăm dacă regiunile mari de pe suprafaţa Lunii 
(aşa-numitele „mări"), care de obicei par ca nişte pete cenuşii, mai rămîn vizibile: a) cu ochiul liber, b) 
într-un mic telescop cu diametrul obiectivului de la 5 la 15 cm; c) într-un telescop mare. 

Aceste trei evaluări sînt suficiente pentru a ne permite să clasificăm eclipsele în eclipse 
luminoase, mijlocii şi întunecoase. Compararea sistematică a evaluărilor obținute în decursul mai 


multor ani poate dă material pentru multe concluzii interesante. (Țineţi seama de faptul că telescopul nu 
măreşte strălucirea imaginii planului iluminat: aceasta este numai o mărire optică, însoţită de o 
ameliorare a vizibilităţii!) 


225. Lumina cenuşie 


Curînd după apariţia Lunii noi, putem vedea restul suprafeţei lunare slab iluminată (fig. 91). 
Această „lumină cenușie" provine de la Pămînt, care iluminează Luna ca o sursă mare şi strălucitoare 
de lumină. Este remarcabil faptul că lumina cenuşie nu este întotdeauna la fel de intensă. Uneori ea nu 
se vede aproape de loc, alteori însă este albă-lăptoasă şi atît de strălucitoare, încît putem distinge petele 
mai întunecate care se văd de obicei pe suprafaţa ei. Variaţiile de intensitate ale luminii cenușii se 
atribuie faptului că emisfera terestră îndreptată spre Lună este ocupată cînd mai mult de oceane, cînd 
mai mult de continente; variază şi gradul de acoperire cu nori a cerului. Astfel, privind lumina cenuşie, 
putem sa ne formăm o idee generală despre condiţiile existente pe o întreagă jumătate a globului 
pământesc! Din acest punct de vedere, studiul luminii cenușii face parte, de fapt, din geofizică. 

Evaluaţi sistematic intensitatea luminii cenuşii cu ajutorul unei scări zecimale (L-invizibil, 5- 
bine vizibil, 10-foarte strălucitor). Veţi observa repede că vizibilitatea depinde foarte mult de fazele 
Lunii, deoarece se micşorează regiunea Pămîntului care iluminează Lună; în afară de această, secera 
strălucitoare ne orbeşte cînd devine mai lată. De aceea, compararea vizibilității luminii cenușii în zile 
diferite are sens numai dacă Luna se află în aceeaşi fază. Pe de altă parte, înălțimea Lunii deasupra 
orizontului influenţează vizibilitatea, pare-se numai într-o măsură foarte mică. 


226. „Farfuriile zburătoare”! 


În 1947, un american, în timp ce zbura deasupra Munţilor Stîncoşi, observă un grup neobişnuit 
de avioane care păreau că se mişcă cu o viteză de necrezut. El le-a comparat cu nişte „farfurii 
zburătoare". Această poveste a produs o impresie profundă asupra publicului şi, de atunci, apar anual 
cîte o sută sau două de relatări despre astfel de obiecte. La început, aceste comunicări soseau din 
S.U.A., apoi şi din Europa. Se comunică despre pete luminoase, care se mişcă de-a lungul unor 
traiectorii neregulate, se opresc şi apoi pornesc din nou cu viteză mare. O serie de observaţii au fost 
făcute ziua. Unii vorbeau despre o nouă armă de război, alții despre nave cosmice, iar cineva a ajuns 
chiar să vorbească despre musafiri de pe Marte. Istoria literaturii ştiinţifice de popularizare arată că 
astfel de povesti s-au răspîndit şi cu mult înainte: anii 1882 şi 1897 au fost ani de record,'dar şi în anii 
1863, 1894, 1896 şi 1908 au existat „farfurii zburătoare". Despre ele s-a vorbit şi în evul mediu, şi în 
antichitate, şi în timpurile biblice. În realitate „farfuriile zburătoare” sînt: 

1. Planeta Venus, în perioada strălucirii intense; mişcarea aparentă poate fi explicată 

conform $ 115. 

2. Un meteor sau un bolid strălucitor; urma poate să-şi păstreze luminozitatea cîteva minute 

şi să-şi schimbe forma într-un mod complicat. 

3. Un mic balon dintre acelea care se lansează în atmosferă cu miile de către institutele 
meteorologice din întreaga lume. 

Un avion obişnuit, în condiţii de iluminare neobişnuite. 

Un fenomen de halo, în special un Soare fals. 

Fenomene legate de refracția luminii. 

Formaţii de nori şi straturi de ceaţă în condiţii de iluminare neobişnuite. 

Diferite obiecte întîmplătoare: baloane şi zmei de hîrtie cu care se joacă copiii, o pînză de 
păianjen, imagini consecutive în ochi, lumina unui reflector care alunecă pe nori, aurora 
polară etc. 

9. Glume şi pozne intenționate. 

Trebuie menţionat că nici unul din institutele astronomice nu a făcut vreo comunicare în acest 
domeniu. În ultimii ani, interesul publicului şi al ziarelor faţă de aceste fenomene a slăbit mult şi în 
prezent farfuriile zburătoare sînt date aproape cu totul uitării. Dar nu trebuie să facem niciodată 
concesii panicii, psihozei războinice şi misticismului; mai bine să ne amintim cît de multe fenomene 
am descris în această carte, pe care mulți oameni nu le-au observat niciodată, deşi ele îşi găsesc o 
explicaţie foarte simplă. Nu trebuie să considerăm nici fotografiile ca dovezi incontestabile: deseori pot 
apărea efecte neaşteptate din cauza unei focalizări greşite, a difuziei luminii sau a unor luciri. Nici chiar 
observaţiile de radiolocaţie nu constituie o dovadă hotărîtoare. 

Dacă vi se întîmplă să zăriţi „farfurii zburătoare", luaţi măsuri de precauţie: rugați pe cineva să 

'D.H. Menzel, Flying Saucers, Cambridge, 1953. 


verifice observaţia voastră; evitați observarea printr-un geam sau prin draperii; evaluaţi distanța 
unghiulară a Soarelui (distanța de circa 22° indică un fenomen de halo); notaţi exact ora şi remarcaţi 
toate sursele de lumină strălucitoare din împrejurimi. 


XII. Lumina şi culoarea în peisaj 


227. Culoarea Soarelui, Lunii şi a stelelor 


Din cauza strălucirii orbitoare a Soarelui, este greu de a stabili culoarea sa. Eu totuşi as spune 
că ea este, în mod cert, galbenă şi împreună cu lumina cerului albastru creează un amestec pe care-l 
numim „alb" — culoarea unei foi de hîrtie, atunci cînd Soarele străluceşte şi cerul e senin. Aprecierile 
de genul acesta sînt dificile din cauza unei anumite ambiguităţi a noţiunii de alb. În general, sîntem 
înclinați să considerăm albă sau aproape albă culoarea predominantă în mediul nostru înconjurător 
(vezi $$ 109, 110). Pe o zi mohorită sau cețţoasă, razele care pornesc de la Soare şi de la cer sînt deja 
amestecate din cauza reflexiilor şi refracţiilor multiple în picăturile de apă; lumina cerului devine albă. 
Dacă ţinem seama de faptul că lumina albastră a cerului este de fapt lumina difuzată a Soarelui, 
ajungem la concluzia că Soarele, observat în afara atmosferei, trebuie să fie şi el practic alb. 

Ştim de acum că culoarea portocalie sau roşie a Soarelui care apune este legată de creşterea 
rapidă a drumului pe care-l parcurg razele sale în aer înainte de a ajunge în ochiul nostru; treptat, razele 
mai refractabile sînt difuzate aproape total şi rămîn numai cele de culoare roşie-închisă ($ 196). În 
cazuri deosebit de rare, atunci cînd picăturile de ceaţă sînt foarte mici şi difuzează mai intens undele 
scurte ($ 197), Soarele apare roşu-arămii chiar şi la o mare înălțime deasupra orizontului. În alte cazuri, 
el este albăstriu, şi spune că aceasta se întîmplă cel mai des atunci cînd marginile norilor sînt colorate 
în portocaliu. Se poate ca aici să intervină contrastul de culori sau faptul că un observator 
neexperimentat amesteca culoarea norilor în imediata vecinătate a Soarelui cu culoarea discului solar. 
Un fenomen de cu totul altă natură este Soarele albastru care se vede printr-un nor dens de picături de 
mărime egală ($ 181). 

Luna are ziua o culoare albă surprinzător de pură. Aceasta se explică prin aceea că lumina 
albastră difuzată de cer se adaugă la lumina galbenă a Lunii. Tot astfel, atunci cînd Luna răsare sau 
apune ziua, ea este practic incoloră, ştearsă şi bate numai puţin spre galben. O dată cu apusul Soarelui, 
pe măsură ce lumina albastră a cerului slăbeşte, lumina devine din ce în ce mai galbenă. La un moment 
dat ea devine de un galben pur; de altfel, culoarea pare mai plină, probabil datorită contrastului cu 
fondul încă albastru. Cînd amurgul se apropie de sfîrşit, culoarea Lunii devine din nou albă-gălbuie, 
probabil din cauza că totul din jur devine mai întunecat. Lumina Lunii ni se pare foarte strălucitoare şi, 
de aceea, datorită particularităţii ochiului nostru, ea „devine" albă, ca toate celelalte surse de lumină 
foarte strălucitoare ($ 90). 

În restul nopţii, Luna îşi păstrează culoarea galbenă deschisă, întocmai ca Soarele ziua. 
Culoarea este mai alba în nopțile de iarnă foarte senine cînd Luna este în înaltul cerului, însă în 
apropiere de orizont ea devine tot atît de portocalie şi roşie ca şi Soarele la asfințit; faptul ca în acest 
caz impresia se modifică complet, se explică prin intensitatea mult mai mică a luminii. 

Luna plină, cînd o vedem în umbra albăstruie a Pămîntului, are o culoare plăcută, galbenă- 
arămie, care se datoreşte, fără îndoială, contrastului cu mediul din jur. Cînd este înconjurată de mici 
nori roşii-purpurii, culoarea ei devine aproape verde-galbenă; dacă norii sînt portocalii-roz, Luna 
devine albastră-verde. Aceste culori de contrast sînt mai pronunţate pentru secera lunară decît pentru 
Luna plină. 

Nu trebuie să confundăm culoarea Lunii cu culoarea peisajului în lumina Lunii, care se 
consideră, de obicei, albastră sau verde-albastră. Fără îndoială, acest efect este determinat, în mare 
măsură, de contrastul cu lumina portocalie a surselor de lumină artificiale, care subliniază şi mai mult 
albăstrimea cerului iluminat de Lună. 

Pentru a ne forma o idee despre diferenţele de culoare ale stelelor, să ne uităm la pătratul mare 
din constelația Orionului. Vom observa că culoarea lui Betelgeuse, steaua a cca mai strălucitoare, în 
stînga sus (vezi fig. 72), pare surprinzător de galbenă sau chiar portocalie în comparaţie cu celelalte trei 
stele. În apropiere de această constelație vedem o altă stea portocalie, Aldebaran din constelația 
Taurului. 

Pentru a face pasul următor nu mai este suficient să ne limităm la diferenţe de culori atît de 
uşor observabile; este nevoie de o diferențiere mai fină a nuanţelor. Aceasta constituie un examen 
pentru capacitatea ochiului nostru de a deosebi culorile, capacitate care depinde foarte mult de practică. 
Deoarece diferenţa de culoare a stelelor este determinată de diferenţa lor de temperatură, putem 
conchide că ele prezintă aceeaşi succesiune de culori ca şi un corp incandescent care se răceşte, trecînd 
treptat de la alb prin galben şi portocaliu la roşu. Nu s-a stabilit definitiv dacă stelele cele mai fierbinți 
trebuie considerate albastre sau albe; părerile diferiților observatori în legătură cu problema ce 
reprezintă de fapt stelele „albe" sînt divergente; după cît se pare, unii observatori sînt influențați mai 
puternic decît alţii de fondul slab iluminat al cerului, care ni se pare albăstrui şi pe care noi ne-am 


obişnuit să-l considerăm incolor numai din cauză că aceasta este culoarea obişnuită a peisajului 
nocturn. 

Scara de mai jos ne dă o imagine despre culorile stelelor şi despre cifrele care le 
caracterizează. Evaluările de culoare făcute în mod independent de observatori experimentați sînt 
adeseori cu o clasă mai sus sau mai jos decît media dată aici. Evaluările din exemplele de mai jos au 
fost făcute de observatori care nu au văzut stele albastre ca atare şi, de aceea, nu au dat valori negative. 


Scara culorilor 


-2 albastru 

-l alb-albăstrui 

0 alb 

1 alb-gălbui 

2 galben-alb 

3 galben-deschis 
4 galben pur 

5 galben-închis 
6 galben-portocaliu 
7 portocaliu 

8 roşu-gălbui 


9 roşu 
Exemple 
a din Cîinele Mare (Sirius) 0,8 
a din Lira (Vega) 0,8 
a din Leul (Regulus) 2,1 
a din Cîinele Mic (Procyon) 2,4 
a din Vulturul (Altair) 2,6 
a din Carul Mare 4,9 
p din Carul Mare 2,3 
a din Carul Mic 3,8 
p din Carul Mic 5,8 
a din Boarul (Arcturus) 4,5 
a din Scorpionul (Antares) 7,5 
Venus 3,5 
Marte 7,6 
Jupiter 3,6 
Saturn 4,8 


Stelele devin şi ele cu atît mai roşii, cu cît sînt mai aproape de orizont, însă aici licărirea lor 
împiedică evaluarea corectă a culorii. Este interesant că, în condiţiile de pe Pămînt, noi considerăm un 
obiect încălzit la 2 500*C alb, în timp ce o stea, cu temperatura aceasta, ni se pare roşie-portocalie. 
Acest fenomen psihologic trebuie atribuit, probabil, faptului că stelele sînt mult mai puţin strălucitoare, 
astfel încît componenta roşie mai este percepută de ochi, în timp ce componenta verde şi cea albastră se 
află dincolo de valoarea de prag. 

Un observator bun mi-a spus că el determină mai bine culorile stelelor la lumina Lunii decît 
într-o noapte întunecoasă. Este posibil oare ca la o iluminare difuză conurile ochiului nostru să joace un 
rol mai important decît bastonaşele? 


228. Culoarea norilor 


Este o mare plăcere să urmăreşti vara norii cumulus care trec deasupra noastră şi să cauţi să 
afli cauza pentru care ei sînt cînd luminoşi, cînd întunecaţi. Iluminat de Soare, norul este de un alb 
orbitor, însă cînd trece deasupra noastră, baza sa devine cenuşie sau complet întunecată. Picăturile de 
apă din nor sînt distribuite atît de compact, încît constituie un corp alb aproape complet netransparent; 
el este alb pentru că lumina pătrunde cu greu în nor, însă este intens reflectată de mulțimea de picături. 
Cînd norii cumulus acoperă Soarele ei par întunecaţi, însă marginile lor sînt întotdeauna luminoase: 
„fiecare nor are o căptuşeală argintie". Distribuţia luminii şi umbrei ne dă astfel date interesante despre 
diferitele porţiuni ale norului — superioare, inferioare, anterioare, posterioare — şi despre aspectul real 


al acestei formaţiuni uriaşe. Nu este totdeauna uşor de obţinut o imagine corectă despre proporţiile 
norului sau despre poziția sa față de Soare. Dacă, de exemplu, norii sînt în faţa mea, iar Soarele, la o 
oarecare distanță, deasupra lor, spre surpriza mea voi vedea numai umbre (fig. 169, a). Eu nu pot să-mi 
dau seama de imensitatea distanței pînă la Soare, considerîndu-l în mod inconştient foarte aproape şi, 
de aceea, mi se pare că porțiunea AB trebuie să fie iluminată (fig. 169, b). În realitate însă, razele care 
iluminează norul se propagă paralel cu dreapta care uneşte Soarele cu ochiul meu (fig. 169 c). 


N 
PA A IN 
P 1 N ANA 
D N DA 
N 
e ®© 8 N 8 


Fig. 169. Lumina şi umbrele pe norii cumulus: 


a) cum vedenr peisajul și observatorul dacă privim de la nord spre sud: 

b) impresiile subiective eronate ale observatorului şi imaginea je 

care el se aștepta s-o vadă; c) cum stau lucrurile în realitate fn 

cazurile b şi c, observatorul priveşte de la răsărit spre apus Soirele 
e la sud. pe 


Oricît de capricios ar fi jocul luminii şi umbrei, oricît de mult ar complica situația umbrele 
aruncate de un nor asupra celuilalt, pare imposibil de explicat numai prin aceasta toate deosebirile de 
culoare ale norilor cumulus. 

Gînd cerul se înseninează după o furtună şi pe el rămîn cîțiva nori cumulus iluminaţi de Soare 
şi aşezaţi astfel încît umbra unuia să nu poată cădea în nici un caz pe celălalt, aceşti nori devin din ce în 
ce mai întunecaţi şi, în sfârşit, înainte de a dispare complet, devin albaştri-negri. Impresia generală este 
că părțile subțiri ale norilor cumulus, vizibile pe fondul cerului albastru, nu sînt „albastre + albe" (aşa 
cum ne-am fi putut aştepta), ci „albastre + negre". 

Pe de altă parte, un nor cumulus pare cenuşiu atunci cînd îl vedem pe fondul unui alt nor mare 
complet alb, astfel că nu se poate pune problema că strălucirea creste pur şi simplu din cauza creşterii 
grosimii totale a straturilor. Fizica acestor fenomene, deşi ele se observă zilnic, nu a fost încă suficient 
de bine studiată. Desigur, trebuie să manifestăm o prudenţă deosebită față de ideea că norii absorb într- 
adevăr lumină; în primul rînd ar trebui să încercăm să explicăm fenomenul, presupunînd că norii sînt 
formaţiuni albe solide; apoi trebuie să ne amintim că, în realitate, ei nu sînt altceva decît o ceaţă care 
difuzează lumina şi, în sfârşit, să ţinem seama de faptul că norii pot conţine particule de praf întunecate. 
Este interesant de comparat norii cu aburul alb (nu fumul!) al unei locomotive. În anumite cazuri, 
aburul pare mai alb dacă-i observăm sub un unghi mare față de lumina incidenţa şi mai puţin strălucitor 
cînd îl privim dinspre partea Soarelui, deci cînd ochiul recepționează razele reflectate aproape în 
direcţia de incidență. În alte cazuri, indiferent de direcția de observaţie, aburul este mult mai strălucitor 
decît părțile cele mai strălucitoare ale norilor cumulus; se poate că acest fapt este legat de distanța mare 
pînă la nori şi de slăbirea luminii din cauza difuziei în aer. 

Norii cumulus întunecoşi priviţi de la distanță par adeseori albăstrui. Aceasta nu este culoarea 
proprie a norilor, ci se datoreşte luminii difuzate în atmosfera dintre nor şi ochiul nostru. Cu cît norul 
întunecat este mai departe de noi, cu atît culoarea sa se apropie mai mult de culoarea cerului. Pe de altă 
parte, norii strălucitori în apropierea orizontului devin gălbui ($ 196). 

Ar trebui să studiem şi alți nori şi să încercăm să explicăm, de exemplu, de ce norii de ploaie 
sînt atît de cenuşii, de ce la norii de furtună se poate distinge o culoare plumburie specifică alături de 
una portocalie ştearsă. Nu este oare praf? Informaţiile noastre despre toate acestea sînt însă atît de 
incomplete, încît ne limităm la aceea că-l îndemnăm pe cititor să efectueze observaţii independente. 

Distribuţia de luminozitate pe bolta cerească, acoperită uniform şi compact de nori, este foarte 
caracteristică şi completează oarecum distribuţia pe cer senin. Comparaţi, de exemplu, cu ajutorul unei 
mici oglinzi, zenitul şi orizontul: pe cer senin, zenitul este totdeauna mai întunecat; raportul strălucirilor 
variază de la 3 la 5 (fotografiile XIX şi XX). 


229. Culoarea norilor la răsăritul şi apusul Soarelui 

Fig. 170. Iluminarea unui nor îna- 
inte de apusul Soarelui. 


În descrierea apusului de Soare pe care am dat-o în capitolul precedent nu am acordat atenţie 
norilor. Acum vom studia această privelişte excepţional de frumoasă cu bogăţia sa nelimitată de culori, 
cu formele sale atît de variate şi cu aparenta sa lipsă de regularitate. Vrem să ne concentrăm atenția 
asupra a ceea ce se vede înainte de apusul Soarelui; fenomenele de amurg „veritabile" au fost studiate 
la $ 210. Splendoarea norilor dispare o dată cu apusul Soarelui! Cu puţin înainte de apus, norii sînt 
iluminați de: 

1. Lumina solară directă, care devine succesiv galbenă, portocalie, roşie — în funcţie de 

înălțimea Soarelui. 

2. Lumina cerului, portocalie-roşie în direcţia Soarelui, albastră în alte direcții. Lumina 
portocalie-roşie trebuie atribuită difuziei puternice pe particulele mari de praf şi picături 
de apă, care produce numai o mică deviere a razelor; lumina albastră se explică prin 
difuzia „înapoi" pe moleculele de aer. 

Să ne închipuim un nor lîngă Soare, la început foarte subțire, a cărui densitate creşte treptat. 
Picăturile sale difuzează lumina sub unghiuri mici, astfel că vălul subțire de nori îndreaptă spre noi 
destul de multă lumină de la Soare, atunci cînd acesta se află aproape de dreapta care ne uneşte cu 
norul. Cu cît este mai mare numărul de particule difuzante, cu atît este mai intensă lumina caldă 
portocalie-roz. Intensitatea luminii creşte însă numai pînă cînd stratul difuzant devine atît de dens sau 
atît de gros, încît lumina nu mai trece uşor prin el. Norii grei practic nu mai lasă să treacă lumina şi 
doar reflectă spre noi lumina acelei părți albastre a cerului care îi iluminează din direcția noastră (fig. 
170). Aceasta arată că apusurile de Soare cele mai frumoase au loc atunci cînd norii sînt subțiri sau 
cînd cerul este numai parțial acoperit de nori. 

În vest, unde apune Soarele, vedem norii subțiri iluminaţi din spate şi norii mai groşi sau mai 
denşi iluminaţi din faţă; primii sînt de un portocaliu-roşu strălucitor; ceilalți sînt mai întunecaţi, de o 
culoare cenuşie-albastră. Acest contrast de culori, care este deseori legat de deosebiri de formă şi 
structură, este de o frumuseţe rară. 

Marginile norilor grei cenuşii-albaştri au adeseori o culoare aurie minunată. Menţionăm că 
marginea A (fig. 170), care pare mai aproape de Soare, străluceşte mai puternic decît marginea 5, 
deoarece: 1) unghiul de deviere al razelor luminoase este aici mai mic; 2) dacă ne închipuim că norul 
este complet rotund, în partea apropiată de Soare trebuie să se vadă o bandă îngustă, iluminată direct de 
Soare. 

De-a lungul marginilor acelor nori care sînt mult mai îndepărtați de Soare, această difuzie 
minunată nu mai este vizibilă; dintr-o parte, ei sînt iluminaţi de razele directe ale Soarelui, iar din 
cealaltă parte, de lumina albastră a cerului, astfel încît şi în acest caz apare jocul luminii portocalii şi 
albastre . Cînd Soarele coboară mai jos, culorile devin mai calde, pînă cînd în partea opusă, la est, apare 
pe nori purpura luminii crepusculare de răsărit. 

După asfințit, lumina Soarelui dispare treptat de pe cer; cel mai îndelungat rămîn iluminați 
norii înalți. Aceasta produce un alt contrast splendid: în spate, norii încă iluminaţi de Soare, în faţa lor, 
norii iluminaţi numai de lumina cerului. 

Înseninarea aparentă a cerului în amurg este adeseori numai un fenomen optic. Dacă norii nu 
mai sînt iluminaţi de Soare, ci numai de lumina difuzată a cerului, contrastul între nor şi fondul cerului 
slăbeşte foarte mult şi la o iluminare slabă devine în general aproape neobservabil. 


230. Iluminarea norilor de către surse de lumină de pe Pămînt 


Plimbîndu-ne seara într-un loc deschis, cînd cerul este complet înnorat, observăm, pe alocuri, 
în depărtare, lîngă orizont, o lumină slabă; ea este produsă de lumina oraşelor sau a satelor mai mari. 
După direcţia din care vedem lumina, putem determina cărui oraş aparţine ea. Să evaluăm în radiani 
înălțimea unghiulară a a luminii deasupra orizontului şi să determinăm cu ajutorul hărții distanța A pînă 
la oraşul sau satul respectiv: înălțimea norilor va fi atunci h = aA. Am observat, de exemplu, din 


Bilthoven lumina deasupra Utrechtului la înălțimea a = 8,5%, de unde h = 790 m, deasupra Zeistului a = 
6°, de unde h = 780 m. In 1884, lumina deasupra Londrei putea fi văzută pînă la o depărtare de 60 km. 
De la ce distanță se vede ea azi? 

Un studiu mai atent al acestei lumini ne va răsplăti eforturile. Vom observa foarte repede că ea 
variază de la o zi la alta; variabilitatea ei este aproape tot atît de pronunţată ca a aurorei polare. Vom 
descoperi două componente ale acestui fenomen: 1) o uşoară pîclă luminoasă, produsă de iluminarea 
aerului cu particulele sale de praf şi umezeală, a cărei intensitate este maximă la orizont; 2) o pată 
luminoasă pe un strat de nori, a cărei contururi reproduc aproape exact contururile oraşului (care are o 
formă mai mult sau mai puţin rotundă). De la o distanță mai mare însă, această pată pare o elipsă cu 
margini foarte nete, în special dacă stratul de nori este neted. 

Dacă cerul este luminos şi senin sau invers, dacă el este foarte înnorat, nu se vede lumina 
deasupra oraşului. În prezenţa unei piele subţiri se dezvoltă o ceață luminoasă, care însă nu este uşor 
observabilă. Dacă cerul e acoperit cu un strat de nori, vedem clar pata luminoasă. Sînt posibile 
combinaţii de toate felurile. Uneori se văd umbrele unor nori izolați la mică înălțime sau pete 
luminoase neregulate care se disting pe masa principală de lumină, înălțimea norilor poate fi 
determinată măsurînd pata luminoasă; rezultate mai exacte se obţin din înălțimea marginilor sale. În 
mîinile unui observator experimentat, această metodă este atît de precisă, încît îi permite să stabilească 
dacă stratul de nori urmează sau nu neuniformităţile suprafeţei terestre. 

La Cour a încercat să efectueze astfel de observaţii şi ziua. El a observat o dată, după o 
ninsoare, că stratul de nori era mai întunecat deasupra mării decît deasupra uscatului acoperit de 
zăpadă. Linia de separare deveni neaşteptat de netă cînd el se îndepărtă atîta, încît înălțimea ei nu 
depăşea 20° deasupra orizontului. Ulterior, el a constatat că şi deasupra pădurilor se observă pe nori 
porțiuni întunecate; chiar şi deasupra oraşului Copenhaga, cînd zăpada de pe acoperişuri fusese deja 
topită, se putea vedea o regiune întunecată de acest gen! Din toate aceste gradaţii luminoase se poate 
determina înălțimea stratului de nori şi rezultatele concordă între ele. 

Cel mai uşor se sesizează diferențele deasupra uscatului acoperit de zăpadă şi a mării; deci 
este recomandabil să începem cu aceasta. Fenomene identice sînt faimoasele „reflexii de gheaţă" şi 
„cerul de apă", care îi previn pe exploratorii polari de apropierea bancurilor de gheaţă. 


„Seara am zărit o lumină interesantă care cuprindea partea de nord a 
cerului şi era mai intensă la orizont, deşi putea fi urmărită pe întreaga boltă cerească 
pînă la zenit. Era o semilumină minunată şi misterioasă, ca reflexia unui incendiu 
uriaş îndepărtat, care aici, în ţara stafiilor, era albă ca o stafie”. 

(Fr. Nansen, Bohen on Norge, Kristiania, 1914). 


Mai puţin cunoscut este faptul că şi nisipul deşerturilor egiptene aruncă pe nori reflexii care 
pot fi distinse clar de la o anumită distanță. Deasupra Oceanului Indian, într-un loc unde apa nu era 
adîncă şi avea culoarea de un verde strălucitor, marea arunca o reflexie verde-deschisă asupra norilor la 
300—400 m înălțime. Şi chiar deasupra cîmpiilor cu buruieni, atunci cînd acestea înfloresc şi sînt 
iluminate de Soare, norii afinaţi care plutesc deasupra se colorează uneori în partea lor de jos într-un 
purpuriu plăcut. 

Odată, s-a observat o pată luminoasă pe un strat de nor omogen; s-a dovedit că aceasta era 
reflexia luminii solare într-un mic lac îndepărtat. Nu era vînt şi Soarele era aproape de orizont. 


231. Factorii care determină culoarea apei! 


De o varietate infinită, în permanentă mişcare, cu desene asemănătoare marmurii, diferite 
pentru "fiecare suprafață încrețită de apă, aceste figuri minunate ne oferă de fiecare dată o mare 
satisfacție... 

Să încercăm să le analizăm. 

1. O parte din lumina care ajunge la noi din apă se reflectă pe suprafaţa ei; atît timp cît 
suprafața este liniştită, ea acționează ca o oglindă şi culoarea apei este albastră, cenuşie sau verzuie, în 
funcţie de faptul dacă cerul este senin sau înnorat, sau dacă malurile joase sînt acoperite cu iarbă. Dacă 
însă suprafața apei este încrețită, culorile cerului şi ale malurilor se amestecă şi reflexiile de culori se 
suprapun una peste cealaltă. Cînd suprafaţa este foarte agitată, valurile reflectă pur şi simplu amestecul 
de culori. 


! Bancroft, „Journ. Franklin Inst.", 187, nr. 3,1919; M. Pollock, Light and Water, London, 1903; V. 
Aufsess, „Ann. d. Phvs.", 13, 678, 1904; C. V. Raman, „Proc. Roy. Soc.", 101, 64, 1922; Şuleikin, 
„Phys. Rev.", 22, 85, 1923; Hulbert, „J. Optic. Soc. Amer.", 35, 698, 1945. 


„Ceea ce considerăm, de obicei, o suprafață monocoloră este în realitate 
rezultatul combinării unei infinităţi de nuanţe care se întind, adeseori în fîşii pe 
distanţe mari; şi chiar impresia pe care ne-o formăm despre suprafaţa însăşi depinde 
în mare măsură de aceste nuanţe multiple, a căror mişcare continuă îngreuiază 
analiza lor şi înțelegerea cauzelor care le generează". 

(Ruskin, Modern Painters) 


2. O altă parte a luminii pătrunde în apă şi este difuzată acolo de particulele de praf. Aceste 
particule sînt de obicei atît de mari, încît difuzează uniform toate razele, astfel încît lumina emisă are 
aceeaşi culoare ca şi cea incidenţă; dacă există particule de nisip sau de lut, lumina emisă poate avea o 
nuanță cafenie, într-o apă foarte adîncă şi curată, o mare parte a luminii este difuzată de înseşi 
moleculele de apă, căpătînd astfel aceeaşi "culoare albastră plăcută ca şi cerul sau un bloc mare de 
gheaţă dintr-un ghețar. 

3. Într-o apă puţin adîncă, o parte din lumină atinge fundul şi suferă acolo o reflexie difuză, 
căpătînd totodată culoarea fundului. 

4. Pe drumul lor prin apă, razele de lumină suferă modificări permanente: a) din cauza 
difuziei, se pierde o parte din intensitatea lor; în apa curată sînt slăbite mai ales razele violete şi albastre 
(§ 189); b) din cauza absorbţie în apă, care devine apreciabilă deja la o adîncime de cîţiva metri, se 
pierd razele galbene, portocalii şi roşii, ca şi la trecerea luminii printr-o sticlă colorată. 

Difuzia există întotdeauna, chiar şi în apa cea mai curată, deoarece moleculele din apă sînt 
distribuite neuniform, ceea ce produce neomogenitatea şi o oarecare „granu-lozitate" a apei; în afară de 
aceasta moleculele nu au o formă sferică regulată. Difuzia în apă poate fi comparată în toate privinţele 
cu difuzia în aer; şi ea variază proporțional cu 1/A* fiind, prin urmare, mai intensă pentru razele albastre 
şi violete, într-o apă mai puţin curată există particule în suspensie. Dacă ele sînt foarte mici, acţiunea 
lor se suprapune peste acțiunea moleculelor şi provoacă o difuzie albastră-violetă. Dacă sînt mai mari 
de aproximativ 0,001 mm, ele difuzează toate culorile în aceeaşi măsură şi în special „înainte" ($ 189). 

Apa de săpun, obişnuită este un exemplu bun de lichid care conţine particule difuzante foarte 
mici. luminată din față, ea pare albăstruie pe un fond întunecat, iar în lumina transmisă ea pare 
portocalie (vezi $ 188). 

Absorbţia în apa rîurilor şi a lacurilor trebuie atribuită în special combinațiilor chimice ale 
fierului (ionul Fe™*) şi acizilor humici. La o concentrație a fierului de 1 la 20 milioane părți apă şi a 
acizilor organici humici de 1 la 10 milioane părți apă (aşa cum se întîlneşte în natură), apa ar trebui să 
aibă culori mai pronunţate decît se observă în realitate. Probabil că sub acțiunea luminii, combinațiile 
care conţin Fe'"" oxidează acizii humici, transformîndu-se în combinaţii de Fe**. Acestea din urmă se 
combină din nou cu oxigenul, devenind iar o combinaţie de Fe" etc. 

Vom da acum cîteva exemple care demonstrează cum contribuie diverşii factori la culoarea 
apei. 


232. Culoarea băltoacelor de la marginea drumurilor 


Un exemplu simplu îl constituie băltoacele care se formează pe străzi după ploaie. Dacă 
unghiul sub care privim băltoaca este mare, reflexia este aproape regulată, iar obiectele reflectate sînt 
bogate în contraste: ramurile negre sînt într-adevăr negre. Dacă privim acum din ce în ce mai oblic, 
imaginea devine din ce în ce mai slabă (§ 60), ni se pare că ea este acoperită de o pîclă -fină. Culorile 
pălesc şi, ceea ce este şi mai surprinzător, părțile întunecate nu mai par întunecate, ci cenușii. „Pîcla 
este creată de lumina care cade pe băltoacă din toate părțile, pătrunde în apă şi este difuzată în toate 
direcțiile. Dacă apa este tulbure, difuzia este provocată de particulele de praf în suspensie; dacă apa este 
colorată, de exemplu în albastru, lumina difuzată devine albă-albăstruie şi această culoare se amestecă 
cu imaginea. Dacă apa este curată, iar fundul este luminos, ca în băltoacele cu apă de mare pe plaja de 
nisip, toate imaginile reflectate capătă culoarea nisipului; cînd priveşti aproape perpendicular, vezi 
fundul şi imaginea obiectelor celor mai strălucitoare. Dacă apa este curată, dar fundul este întunecos, 
imaginea rămîne clară şi plină de contraste, deşi mai puţin strălucitoare, chiar şi într-o direcție de 
observaţie aproape perpendiculară, într-o apă liniştită şi întunecată, imaginea frunzişului copacilor pare 
uneori mai frumoasă şi mai clară decît însuşi frunzişul! Acest efect psihologic se explică în primul rînd 
prin acțiunea de orbire mai redusă a fondului înconjurător. 

Rugaţi pe cineva să stea la diferite distanțe de apă şi urmăriți cum se modifică imaginea sa. 
Experienţa reuşeşte deosebit de bine cînd o efectuăm la malul mării. 

Prin aceste exemple „mici” am dezvăluit cauza pentru care obiectele care se află sub nivelul 
mării (stînci, submarine etc.) se zăresc mai uşor din avion decît de pe o corabie. 


„Fără îndoială, peisajul dintr-un iaz său o băltoacă de pe şosea nu este 
mai puţin bogat decît cel de deasupra lor. El nu este, aşa cum ne-am aştepta, ceva 


cafeniu, tulbure, întunecat; acolo există tot atîta suflet ca în noi înşine; pe fundul 
apelor găsim şi crengile copacilor înalţi, şi firele de iarbă care foşnesc, şi bogăția 
culorilor schimbătoare ale cerului”. 

(Ruskin, Modern Painters) 


233. Culoarea rîurilor şi canalelor (fotografia XXII) 


Ondulaţiile de pe suprafața apei provoacă multitudinea veşnic schimbătoare a culorilor 
oricărui canal sau şanţ cu apă ($ 17—26). Pentru a stabili dacă o porțiune oarecare a suprafeţei este 
încrețită, trebuie să o privim din diferite direcţii. Ondulaţiile uşoare devin vizibile numai de-a lungul 
graniţei dintre o imagine luminoasă şi una întunecată; în imaginea cerului uniform de albastru ele nu 
pot fi văzute, cel mult doar în imaginea unei păduri întunecate. Ondulaţiile puternice ale apei fac să 
apară dungi de lumină şi umbră chiar şi în mijlocul imaginilor unor regiuni mari uniforme, fie din 
cauză că ele deviază puternic razele de lumină, fie din cauză că coeficienţii de reflexie pe partea 
anterioară şi cea posterioară a undei devin sensibil diferiți (vezi fig. 173). 

Observațiile arată că granița dintre suprafața încrețită a apei şi cea liniştită se conturează 
aproape întotdeauna cu o claritate uimitoare. Aceasta nu trebuie atribuită distribuţiei curenților de aer; 
cînd plouă şi întreaga suprafaţă a apei este antrenată în vibrații uniforme, limita de separare se vede ca 
şi înainte foarte clar. Cauza reală constă în prezenţa unei pături foarte subțiri de ulei, care nu atinge nici 
o milionime de milimetru în grosime (2 molecule de ulei!), dar care este suficientă pentru a netezi 
încreţirea datorită vîntului sau ploii. Această peliculă se formează din resturi de substanţe animale şi 
vegetale, din uleiul vapoarelor şi reziduurile apelor de scurgere. Vîntul alungă stratul de ulei într-o 
parte a canalului. Veţi observa întotdeauna că apa este încreţită în partea dinspre care bate vîntul şi este 
liniştită în partea opusă. În zona liniştită a apei plutesc nuiele şi frunze, care însă aproape că nu se 
deplasează una față de cealaltă, fiind ţinute pe loc de pelicula de ulei! Prin aceasta se explică şi 
deosebirea uimitoare dintre suprafaţa vie, scînteietoare a unui pîrîu de munte şi apa plumburie, parcă 
viscoasă, a bazinelor din cartierele mărginaşe ale oraşelor mari. 

Să continuăm observaţiile asupra fenomenelor luminoase de la suprafaţa apei, studiind cum 
rivalizează reflexia cu lumina care provine din adîncime. Stăm sub copaci la malul apei. Ici-colo vedem 
imaginile vârfurilor copacilor şi între ele petele strălucitoare ale cerului albastru. În locurile unde se 
reflectă cerul senin nu vedem fundul, deoarece lumina din adîncime este relativ slabă. În locurile unde 
se reflectă copacii întunecoşi, vedem un amestec întunecat de culori, care se formează din culorile 
frunzişului, ale fundului apei şi din lumina difuzată de particulele de praf din apă. Imaginea chilei 
întunecate a unei bărci are culoarea verzuie a apei însăşi, în timp ce banda strălucitoare albă a bărcii 
rămîne albă. 

Convingeţi-vă că puteţi vedea fundul apei numai aproape de mal. Dacă priviţi apa de la 
oarecare distanță, nu mai reuşiți să vedeți fundul, chiar dacă el nu este mai adînc în acel loc. Aceasta se 
explică prin faptul că, la un unghi de incidență mare, lumina reflectată devine mai puternică şi 
predomină față de lumina din adîncime. 

Cu cît Soarele este mai sus, cu atît se reflectă mai puţină lumină pe suprafață şi cu atît mai 
multă pătrunde în adîncime. În consecință, creşte cantitatea de lumină difuzată în adîncime, într-o zi 
senină, cînd Soarele stă sus pe cer, observăm deseori că apa iazului este parcă iluminată dinăuntru. 


„Culoarea apei iluminată de Soare este de obicei mai intensă şi, după 
cum am văzut, influențează mult imaginile întunecate, atenuînd culorile lor. În 
umbră, puterea de reflexie este mult mărită! şi de cele mai multe ori formele 
umbrelor pe suprafața apei sînt determinate nu de însăşi umbra, ci mai curînd de 
reflexia obiectelor aşezate deasupra apei. O apă foarte tulbure (de exemplu, fluviul 
Arno la Florenţa), iluminată de Soare, parc a avea o culoare galbenă specifică, care 
decolorează şi slăbeşte toate imaginile’. în amurg, puterea sa reflectantă se reface 
complet şi imaginea munţilor Carrara se vede în apă tot atît de clar ca şi cum s-ar 
reflecta într-un lac de o puritate de cleştar"?. 

(Ruskin, Modern Painters) 


Există cîteva metode simple de eliminare a reflexiei pe suprafață. 
1. Putem ţine deasupra capului o umbrelă neagră. 


! Esenţa fizică a fenomenului constă în aceea că puterea reflectantă este riguros aceeaşi atît în umbră, 
cît şi la Soare, însă raportul lumina reflectată lumina difuzată în adîncime este mai mic la Soare şi mai 
mare în umbră. 

? Explicaţia noastră: în amurg, lumina vine dintr-o anumită direcţie bine determinată şi iluminarea 
generală, care producea lumina difuzată în apă şi care se suprapunea peste toate imaginile reflectate, 
scade mult. În afară de aceasta, razele Soarelui sînt atât de înclinate, încât abia pătrund în apă. 


2. Putem face observaţiile stînd sub un pod. Pe vreme însorită, veți vedea cum iese din apă 
lumina difuzată de un galben-verde minunat, încrețiturile apei pot fi văzute acum numai 
datorită refracției luminii. Ni se pare că obiectele sub apă se leagănă uşor, iar apa devine 
asemănătoare gelatinei. 

3. Țineţi sub apă o mică oglindă (fig. 171), înclinînd-o sub diferite unghiuri, astfel încît să 
vă puteţi da seama de culoarea luminii care pătrunde în apă de sus, după ce a parcurs în 
apă o anumită distanță. Dacă efectuaţi experienţa într-o apă de şanţ obişnuită, puteţi vedea 
culoarea galbenă a razelor, determinată de absorbţia reală, într-o apă puţin adîncă putem 
folosi, în acelaşi scop, un ciob de porțelan alb pe fundul șanțului sau o foaie de hîrtie albă 
ținută sub apă. La mare se foloseşte un disc alb care se scufundă la o anumită adîncime, 
însă aceasta nu mai este o experiență atît de simplă. 

4. Folosiţi un telescop de apă. Acesta este un tub subţire simplu, închis la un capăt, dacă e 
posibil, cu o placă de sticlă (fig. 171). Cu ajutorul lui putem studia culoarea luminii care 
vine de jos în urma difuziei pe fund sau pe particulele de praf suspendate. Folosiţi 
telescopul de apă în timp ce faceţi baie! Pe vasele de construcție mai vechi există țevi 
verticale în toalete care duc pînă în apă: acestea sînt adevărate telescoape de apă de 
dimensiuni mari! 5. Priviţi printr-un nicol, rotindu-l astfel încît să elimine lumina 
reflectată (§ 238). 


Fig. 171. Observarea culorii apei, eliberată 
de influenţa reflexiei superficiale. 


234. Culoarea mării 


Culoarea mării este determinată în primul rînd de reflexia pe suprafața ei. Dar suprafața mării 
trăieşte, se mişcă, se agită, se acoperă cu valuri în funcție de vînt şi de forma malurilor, aşa încît 
reflexia apare într-o diversitate de moduri. 

Regula principală este următoareă: imaginile îndepărtate sînt deplasate spre orizont, din cauză 
că noi vedem crestele valurilor îndepărtate ($ 20). De aceea, culoarea mării în depărtare este 
aproximativ aceeaşi ca şi a cerului la înălțimea de 20—30*şi este, prin urmare, mai întunecată decît 
cerul la orizont ($ 195); aceasta este cu atît mai adevărat, cu cît se reflectă numai o parte din lumină. 

În afară de aceasta, marea mai are şi „propriăei culoare": culoarea luminii difuzate în 
adîncimea ei. Din punctul de vedere al opticii, factorul cel mai important care caracterizează marea este 
adîncimea ei. Adîncimea mărilor este atît de mare, încît lumina care atinge fundul nu se mai întoarce 
practic înapoi. De aceea „culoarea proprie a mării" este determinată de acţiunea simultană a difuziei şi 
absorbției maselor de apă. O mare în care lumina ar fi numai difuzată, ar trebui (dacă nu ne referim la 
reflexie) sa pară albă, lăptoasă, deoarece întreaga lumină care pătrunde în ea iese din nou pînă la sfîrşit. 
Marea în care ar avea loc numai absorbţie ar trebui sa fie neagră ca cerneala: într-o astfel de mare, 
razele de lumină ar ieşi în afară numai după ce au atins fundul şi o absorbţie cît de mică pe acest drum 
lung prin apă este suficientă pentru a le stinge. 

Însă, după cum am mai spus, culoarea este determinată de acţiunea simultană a absorbției şi 
difuziei: razele care sînt slab difuzate pătrund în apă mai departe, înainte ca ele să fie difuzate „înapoi”, 
şi în decursul acestui drum lung ele suferă o slăbire mai puternică datorită absorbției. În general, putem 
considera că cantitatea de lumină care se întoarce din adîncime este proporțională cu raportul 
coeficientul de difuzie / coeficientul de absorbţie. 

Teoria completă nu este însă atît de simplă. O experienţă simplă ne permite să explicăm cum 
apare culoarea mării. Umpleţi o pungă din material plastic negru cu un lichid transparent albastru. 


Acesta va reprezenta marea atît de adîncă încît nu vedem fundul ei. În acest caz, marea pare de un 
negru de nepătruns. Turnaţi acum în pungă un lichid tulbure, de exemplu lapte diluat. Veţi observa de 
îndată culoarea albastră-deschisă a lichidului. Această experiență poate fi efectuată şi cu o sticla 
albastră, aşezînd-o succesiv pe hîrtie neagră şi albă. 

Influenţa directă a fundului mării asupra culorii apei nu mai poate fi observată în mările 
noastre cînd adîncimea lor este mai mare de l m. Ruskin afirmă totuşi că şi la adîncimi de 100 m fundul 
influențează puternic culoarea mării; afirmaţii asemănătoare pot fi auzite şi de la marinari. De fapt 
ridicaturile locale ale fundului mării modifică forma valurilor şi a încreţiturilor la suprafață; totodată, 
aici sînt, evident, mai multe particule solide care măresc difuzia decît în locurile mai adînci. Astfel, 
fundul mării exercită, într-adevăr, o oarecare influenţă asupra culorii apei, însă nu în mod direct. 

La țărm, unde marea are o culoare verde minunată, putem vedea deseori cum stîncile 
întunecate şi algele marine par gă strălucească sub apă într-o lumină purpurie uimitoare. 

Aceasta nu este însă decît manifestarea contrastului simultan de culori. Ochiul este deosebit de 
sensibil fața de acest contrast, datorită faptului că apa care difuzează lumina acoperă toate obiectele cu 
un văl transparent. 

Recent în Canalul Mînecii s-au efectuat studii asupra particulelor suspendate care difuzează 
lumina. Numărul lor creşte cu adîncimeă; în fiecare metru cub din straturile superioare se află în total 
0,3 cm” de organisme microscopice şi aproximativ aceeaşi cantitate de particule minerale, în special 
argilă, bucăţi de lemn, fibre minuscule, resturi de scoici, particule de funingine. Particulele mai mici de 
0,1 u practic lipsesc. Particulele au fost chiar numărate cu ultra-microscopul. 


235. Lumina şi culoarea în Marea Nordului 


Observațiile descrise mai jos au fost efectuate în timpul unei vacanțe petrecute în Olanda pe 
litoralul plan şi nisipos care se întinde practic de la nord spre sud. Aici se puteau vedea minunate 
apusuri de soare deasupra mării. Desigur, fenomenele erau distribuite în mod diferit în cursul zilei pe 
porțiunile diferit orientate ale țărmului; un factor esenţial era şi poziția Soarelui față de suprafaţa mării. 

1. Acalmie; cer albastru 

Dis-de-dimineaţă, în zilele liniştite, marea este netedă ca o oglindă. Cerul complet senin este 
acoperit de o ceață subțire. Micile vîrtejuri de la picioarele noastre, la marginea apei, lasă o bandă 
îngustă de spumă, care apare şi dispare continuu. Domneşte linişte... 

Fig. 172. Cum vedem marea de pe o dună de 10 m. Elip- 
sele ne arată cum apare un .cerc în diferite puncte ale 
suprafeţei mării, datorită efectului de perspectivă. 

Să ne urcăm pe o dună. Suprafața mării se întinde în fața noastră ca o hartă. Unele porţiuni ale 
ei sînt atît de netede, încît reflectă perfect cerul cenuşiu-albastru, altele, tot cenuşii-albastre, par mai 
întunecate. Marginile suprafeţelor se văd atît de clar, iar înseşi porțiunile sînt atît de reliefate, încît este 
greu să te abții să nu le desenezi, însă după un timp relativ scurt, toate îşi schimbă complet poziţia. De 
aici rezultă că suprafeţele mai luminoase nu pot fi „bancuri de nisip", cum le numesc de obicei turiştii; 
apariţia lor se explică prin existenţa unei pelicule invizibile, extrem de subţire, de ulei pe suprafaţa 
mării (asemănătoare cu aceea despre care a fost vorba la $ 233), suficientă pentru a netezi încrețirile de 
pe suprafața apei. Această peliculă de ulei este lăsată, pare-se, de vapoare; ea provine, probabil, din 
combustibilul ars. Acolo unde ea nu există, apa este uşor încrețită. Această încrețire devine vizibilă mai 
tîrziu, cînd Soarele se ridică pe cer şi o face să strălucească şi să scînteieze. Acum culoarea acestor 
porțiuni este mai întunecată, în primul rînd pentru că frontul fiecărei „încreţiri” reflectă o parte mai 
înaltă şi, prin urmare, şi mai întunecată a cerului, şi în al doilea rînd, pentru că traiectoria razelor este 
aici mai puţin „razantă" şi ele sînt mai slab reflectate. Privite printr-un nicol sau polaroid (dacă planul 
de vibraţie este vertical), părțile întunecate par mult mai întunecate şi diferenţa între ele şi părțile mai 
luminoase devine mai pronunțată. Faptul că marginile diferitelor părți par peste tot paralele cu ţărmul 
se explică prin contracția de perspectivă; în realitate, regiunile acoperite de pelicula de ulei pot avea 
orice formă (fig. 172). Puținele bancuri de nisip reale pot fi ghicite după culoarea lor mai galbenă, însă 


numai acolo unde adîncimea este foarte mică, de la 10 pînă la 20 cm. 

Scăldîndu-ne la amiază, vom fi miraţi de transparenţa neobişnuită a apei mării liniştite. Pînă la 
o adîncime de i m vedem clar toate amănuntele pe fund şi chiar mici substanțe plutitoare. În apă nu 
există particule de nisip, cel mult acolo unde se sparg valurile, ridicînd mici nori de nisip. Dacă privim 
în apă de sus în Jos, reflexia cerului va fi mult slăbită şi culoarea galbenă a fundului de nisip va 
predomina pînă la o adîncime de 20 cm. La adîncimea de 1 pînă la 1,5 m, culoarea devine de un verde 
plăcut, dar aici trebuie sa improvizăm cu ajutorul miinilor ceva asemănător cu un telescop de apă, 
pentru a evita reflexia cerului ($ 233). Această culoare verde apărține luminii care a pătruns în apă şi a 
fost difuzată înapoi, îndată ce ne uităm însă la suprafața mării ceva mai departe, reflexia începe să 
predomine şi vedem peste tot cerul albastru reflectat. Este încîntătoare această combinaţie a verdelui 
mării cu albastrul cerului! 

Seara, la o înălțime de cîteva grade deasupra orizontului, Soarele se ascunde după un strat de 
nori albaştri-cenuşii. Deasupra lor se întinde amurgul portocaliu-auriu, iar şi mai sus se vede trecerea 
spre albastrul întunecat al serii. Marea, încă liniştită, reflectă totul fără deformaţii. Dacă însă privim 
spre apus, distingem o uşoară hulă ($ 21), iar în depărtare, unde se reflectă şirul întunecat de nori, 
fiecare val al hulei formează o mică linie portocalie-galbenă (unda înclinată reflectă o parte mai înaltă a 
cerului). Mai aproape de noi, acolo unde marea este portocalie-galbenă, valurile, reflectînd partea mai 
înaltă şi mai întunecată a cerului, dă o haşurare mai întunecată. În nord-vest şi în sud-vest, unde nu se 
vede amurgul şi privirea noastră nu este perpendiculară la înclinarea undelor, marea reflectă, ca şi 
înainte, şirul omogen de nori, fără să modifice culoarea şi strălucirea lor. Linia orizontului dispare aici, 
marea şi cerul se contopesc, şi vasele care plutesc în depărtare par să dispară în infinitul albastru- 
cenuşiu. 

Cîteva zile mai tîrziu, cînd vremea frumoasă se restabileşte şi vîntul devine mai slab, seara 
regiunile mării acoperite de pelicula subțire de ulei pot fi văzute reflectînd şirurile de nori albaştri- 
cenuşii, în timp ce porțiunile încrețite reflectă, din cauza deplasării imaginii, cerul galben-portocaliu. 

2. Vînt slab, cer albastru senin, cîţiva nori izolaţi 

Dimineaţa, încă înainte de-a ajunge pe virful dunei, mă uimeşte contrastul dintre marea 
neagră-albăstrie şi cerul luminos la orizont. Vizibilitatea este excelentă, orizontul şi obiectele 
îndepărtate se conturează foarte clar şi aceasta continuă toată ziua. Dinspre apus adie un vînt uşor, de-a 
lungul țărmului se sparg în două-trei rînduri valurile înspumate, în largul mării spuma nu se vede. Ne 
luăm în primire postul de observaţie pe dună. 

Să urmărim cîte un talaz (fig. 173). Din faţă el este cenuşiu-întunecat, cu o nuanţă galbenă- 
verde: privirea noastră întîlneşte frontul valului aproape sub un unghi drept; prin urmare, în ochiul 
nostru ajunge foarte puţină lumină reflectată, şi aceea de la părțile întunecate ale cerului. Vedem totuşi 
o lumină galbenă-verde, care fie că este difuzată înapoi în adîncimea mării, fie că pătrunde prin 
„spatele" undei şi iese prin față; însă lumina aceasta este foarte slabă, aşa încît frontul undei ni se pare 
întunecat. Pe de altă parte, „spatele" undei reflectă cerul albastru deschis de la orizont. În felul acesta 
undele prezintă un contrast încîntător între galben-verdele întunecat al frontului şi albastru deschis al 
„spatelui”. Între valuri, crestele din spate se continuă în văi plane uşor încreţite care reflectă bine şi care 
par şi ele albastre. De-a lungul țărmului se pot observa cîteva bancuri de nisip care se disting uşor 
datorită valurilor care se sparg în jurul lor într-un mod caracteristic; între bancuri, marea este mai 
liniştită şi mai netedă. Mai departe de țărm, „haşurarea" valurilor devine din ce în ce mai fină. Aici nu 
mai sînt creste, însă contrastul dintre front şi spate se menţine. Dacă privim mai departe de-a lungul 


suprafeţei apei, nu mai vedem văi între valuri şi pînă la urmă dispar şi contrastele întunecate. Fronturile 
apar acum mult mai puţin abrupte şi ele reflectă în special cerul la înălțimea de circa 25*. Tocmai 
acestei „deplasări a imaginilor reflectate" i se datorează atît culoarea albastră-închisă a mării cît şi 
contrastul dintre mare şi cer la orizont. Contrastul este azi atît de puternic, pentru că la orizont cerul 
este foarte luminos, dar deja la o înălțime foarte mică el capătă o culoare albastră profundă. Verificaţi 
aceasta, proiectînd imaginea unei părți mai ridicate a cerului, cu ajutorul unei mici oglinzi, în 
vecinătatea orizontului; veți fi uimiți! Remarcaţi totodată că la distanţă, marea este mult mai întunecată 
decît părțile cele mai întunecate ale cerului. Coeficientul de reflexie al suprafeţei mării este mult mai 
mic de 100%. 

Contrastul dintre mare şi cer este mai puternic în apus şi devine mai slab la nord şi la sud. 
Aceasta se explică prin faptul că cea mai mare parte a valurilor vine de la apus; rînd privim spre nord 
sau spre sud, privirea noastră este aproape paralelă cu crestele valurilor şi acțiunea lor se manifestă mai 
slab (§ 21). 

S-ar putea să aveţi îndoieli asupra faptului dacă contrastul puternic dintre mare şi cer este 
produs numai de creşterea rapidă a strălucirii cerului la orizont. Natura vă va convinge. La un moment 
dat, o parte din cerul dinspre apus este acoperit de un strat de nori cirrus, astfel că pînă la înălțimea de 
30* cerul devine de un alb uniform; în această direcţie, contrastul dintre cer şi mare dispare brusc şi 
marea devine mult mai verde şi mai luminoasă, îndată ce norii cirrus dispar, contrastul se restabileşte. 
Faptul că reflexia determină în mare măsură culoarea mării nu trebuie să ne facă să neglijăm ceilalți 
factori. Ici-colo vedem umbrele unor nori izolați. În umbră, marea este mai întunecată, în Soare, ea pare 
să aibă culoarea nisipului. Parţial acesta este un fenomen de contrast. Dacă priviți prin pumnul strîns pe 
Jumătate sau prin orificiul nigrometrului ($ 193), veţi vedea că şi în locurile luminate marea este 
albastră, deşi mai puţin albastră decît în porțiunile umbrite!. În toate cazurile umbrele arată clar că 
culoarea mării nu este determinată numai de reflexie; o parte a luminii este difuzată înapoi din 
adîncime. Umbra devine vizibilă din cauză că lumina difuzată înapoi este aici mai slabă decît în alte 
locuri, în timp ce lumina reflectată nu este slăbită ($ 233). 

Străbate oare prin apă strălucirea nisipului de pe fund şi putem oare detecta astfel de lă 
distanță bancurile de nisip? După experiența mea personală, nu — cel puţin dacă privim bancurile de 
pe dune sau de pe mal. Nisipul poate fi văzut numai dacă adîncimea este foarte mică, aproximativ de 
10—20 cm. Poziţia bancurilor poate fi determinată observînd valurile brizante şi spatiile mai liniştite 
dintre ele ($ 234). 

Este suprinzător că marea are adeseori la orizont o marine care trece din cenuşiu în albastru 
(sau din albastru deschis în albastru închis); lăţimea ei nu depăşeşte o jumătate de grad. Ea începe să 
dispară cînd coborîm de pe dună spre țărm şi nu se vede de loc de pe malul apei. Aşadar, acesta nu este 
un fenomen de contrast ($ 104). El se explică, probabil, prin aceea că marea este relativ întunecată şi ca 
urmare a difuziei în aer ($189) capătă o nuanţă albăstruie la distanță”. Se poate presupune, de 
asemenea, că marea trebuie să fie mai puţin tulbure la o distanţă atît de mare de țărm; o apă atît de 
curată se distinge clar cu condiţia să ne situăm destul de sus pentru a o observa. 

Mai tîrziu, Soarele se deplasează şi după-amiază vedem mii de scînteieri în direcția de unde el 
străluceşte. Noi nu vedem imaginea reflectată a Soarelui însuşi, pentru că privirea noastră alunecă prea 
aproape de suprafaţa apei; vedem numai o parte din dîra luminoasă infinită, pe care Soarele o lasă pe 
suprafaţa unduită neregulat. Marea devine în direcţia aceasta de un cenuşiu deschis, aproape alb. 

După apusul Soarelui, marea reflectă în vest amurgul strălucitor şi vălul auriu al norilor cirrus; 
suprafața ei mişcătoare, amestecînd imaginile, ne arată culoarea medie a părții de apus a cerului. Spre 
nord şi sud, unde culorile cerului sînt mai şterse, culoarea mării este şi ea mai puțin strălucitoare. 
Privirea noastră este din nou şi din nou atrasă de măreţia culorilor din apus. Printre norii aurii apar, ici- 
colo, pete minunate de cer albastru, care se remarcă deosebit de clar din cauza contrastului. Culoarea 
cerului devine treptat portocalie, marea urmează cerul, iar spuma talazurilor pare, din cauza 
contrastului, violetă. În fața noastră, în primul plan se află o fişie de nisip umed în care se reflectă în 
mod regulat (fără nici un fel de deplasări) o anumit;! parte a cerului, la început de un albastru minunat, 
iar apoi de un verde gingaş. În sfirşit, norii cirrus din apus dispar, culoarea lor devine violetă-închisă, 
marea de asemenea, iar printre aceste tonuri paşnice ale serii se distinge fîşia portocalie caldă a 
nisipului umed de pe țărm. 

3. Începe sa sufle un vînt puternic, 

Valurile pe suprafața mării sînt acoperite de spumăi, de-a lungul țărmului se ridică patru-cinci 

benzi de spumă. 

Vîntul de sud-vest goneşte valurile din faţa sa. Marea este tot atît de cenuşie ca şi norii, doar 
ici-colo se vede o nuanță verzuie. În apropiere de țărm se văd valuri izolate şi devine clar că culoarea 
verzuie este legată de fronturile lor care reflectă puţină lumină, însă în acelaşi timp emit lumina 
cenuşie-verzuie difuzată din adîncime. Apa pare foarte tulbure, — în ea sînt suspendate o mulțime de 
particule de nisip. Culoarea cea mai întunecată o are marea în sud-vest, de unde suflă vîntul; înspre sud, 
şi mai ales spre nord, culoarea ei devine mai deschisă, apropiindu-se de culoarea cenuşie a cerului, deşi 
rămîne ceva mai întunecată decît aceasta din urmă (acum privim paralel cu valurile). În apropiere de 
orizont, marea este mai albastră; aceasta este şi culoarea norilor întunecaţi de jos, care se datoreşte 
difuziei pe distanţe atît de mari (deasupra capului nostru ei sînt, ca de obicei, de un cenuşiu deschis sau 
închis). Fîşia albastră de la orizont se vede şi ea (vezi punctul precedent). Acolo unde pe cerul cenuşiu 
există întîmplător un nor întunecat, se observă pe suprafața mării o imagine deplasată şi difuză de un 
albastru-cenuşii închis. Orizontul nu se conturează clar nicăieri, în special spre sud şi nord norul de apă 
ridicat în aer de spuma talazurilor limitează vizibilitatea la cîțiva kilometri, marea şi aerul par să se 
contopească la o anumită distanță. 

Cînd se înseninează şi suflă un vînt din nord-vest, se vede ceva asemănător cu imaginea 
descrisă mai înainte, numai că cerul pare ca un haos de pete albastre, de nori albi iluminaţi de Soare (cu 
o nuanță galbenă-deschisă din cauza perspectivei aeriene, $ 40) şi de mase colorate în albas-tru-închis. 
În toate direcţiile, marea reflectă în medie culoarea cerului la o înălțime de la 20 la 30°. În această 
reflexie se disting numai masele mari şi, în special, norii iluminați de Soare, care aruncă această lumină 
asupra mării întunecate şi neliniştite. 

4. Furtuna 

Marea este încă ascunsă în dosul dunelor şi caselor, dar se şi aude vuietul ei. De pe țărm văd 
talazurile înspumate, peste două treimi din mare este acoperită de o spumă clocotitoare, albă pe creste, 
albă-murdară şi fărîmiţată în văile dintre valuri. Ca de obicei, fronturile valurilor sînt mai întunecate la 
apus decît la sud sau nord şi din cauza aceasta, priveliştea spre apus pare şi mai sălbatică, şi mai bogată 
în contraste. În largul mării, din apa întunecată se ridică creste de spumă. Departe, în sud, iese clar în 
relief o fişie iluminată de Soare, orbitor de albă pe suprafaţa acoperită do spumă. La început, ea este 
foarte îngustă şi lungă; apoi, apropiindu-se treptat, ocupă o suprafață tot mai mare. În locurile unde nu 
există spumă şi marea iluminată de Soare reflectă nori mai întunecaţi, culoarea nisipului iese foarte clar 
în evidență. În asemenea condiţii de iluminare, lumina difuzată înapoi din adîncimea mării este 
deosebit de puternică, cu atît mai mult cu cît valurile zbuciumate ridică o mare cantitate de nisip. Pe 
cerul alocuri foarte întunecat, alocuri mai luminos se văd cîteva „luminişuri” albastre. Imaginile 
deplasate se mai văd încă, deşi foarte neclar, pe fondul mării. Peste toate predomină spuma. 

Observaţi iluminarea şi culoarea mării în diverse condiţii de vînt şi de nebulozitate. Comparaţi 
culorile unui țărm stîncos cu cele ale unui țărm nisipos. 

Observaţi culoarea mării în timpul cînd faceţi baie; priviţi valurile nu numai înspre largul 
mării, dar şi înspre mal; găsiți umbrele celorlalte persoane care fac baie şi umbra voastră proprie. 
Folosiţi un telescop de apă. 

Dacă aveţi ocazia să vă plimbaţi de-a lungul cheiurilor unui port, comparaţi apa liniştită între 
două cheiuri cu marea dinafară portului. Cerul este acelaşi, deosebirile apar din cauza diferenţelor în 
ceea ce priveşte starea de agitaţie sau turbulență a apei. 

Observaţi strălucirea generală a suprafeţei mării seară tîrziu şi noaptea. Este timpul cel mai 
potrivit, deoarece nu există diferenţe de culori care să complice observaţiile şi detaliile nesemnificative 
nu ne distrag atenţia. 

Feriţi-vă de fenomenele de contrast! Pentru a compara între ele diferite porțiuni ale cerului şi 
mării, puteţi folosi cu succes o oglindă mică. Țineţi mîna sau un alt obiect întunecat între cîmpurile 
comparate A şi B; astfel vom vedea A şi B ca şi cum ar mărgini acelaşi cîmp. Folosiţi nigrometrul! 

Nu confundați umbrele şi imaginile reflectate ale norilor; ele se află situate în locuri cu totul 
diferite. Cînd pe cer se observă nori izolați, distribuţia generală a luminii şi umbrei pe mare depinde de 
combinaţia între reflexii şi umbre. 


236. Culoarea mării observată de pe vapor 


În comparaţie cu situaţia de pe țărm, aici avem o deosebire substanţială: lipsesc valurile care 
se sparg de coastă. Aceasta face ca întreaga privelişte din jurul observatorului să fie mult mai simetrică. 
Simetria este însă perturbată de vînt, care dă o anumită direcție valurilor, de fumul vapoarelor, care 
apare ca un nor întunecat, de spuma din dîra lăsată de mişcarea vaporului şi de Soare. 

Lumina care vine din adîncime se vede cel mai bine la partea din spate (pupa) vasului; din apă 
se ridică neîncetat pe suprafaţă un nor de bule de aer. Apa are o tentă plăcută albastră-verzuie, ca aceea 


reflectată de pîntecele albe ale delfinilor care roiesc în jurul vasului sau de o piatră albă aruncată în apă. 
Această culoare poate fi văzută în toate oceanele, indiferent de faptul dacă marea, în ansamblu, este 
verde sau violetă. 

De fiecare dată cînd observăm un obiect alb la mică adîncime sub apă, sîntem tentaţi să 
spunem că vedem „culoarea apei". Ea se explică prin faptul că în apă sînt absorbite componentele: 
galbenă, portocalie şi roşie a luminii albe, cea violetă este difuzată şi nu ajunge la noi; astfel rămîne 
numai componenta verde, care dă apei coloritul ei caracteristic. În locurile unde printre masele de apă 
clocotitoare se formează puţină spumă, se observă adeseori o culoare purpurie specifică, 
complementară la culoarea verde: ea trebuie considerată ca o consecință a contrastului cromatic 
simultan ($ 109). 

În locurile puţin adînci, în apropiere de un port sau la gura unui fluviu mare, apa mării este 
foarte tulbure. De aceea, aici este difuzată înapoi o cantitate relativ mare de lumină; condiţiile sînt într- 
o anumită măsură asemănătoare cu acelea în care am observat roiul de bule de aer în spatele unui 
vapor. Predomină culoarea verde, probabil datorită faptului că apele fluviului transportă în mare acizi 
humici şi combinaţii ale fierului ($ 231), a căror culoare gălbuie se suprapune peste culoarea verde- 
albastră a apei. Pe o astfel de mare verde puţin adîncă, umbrele norilor au în zilele liniştite o culoare 
violetă-purpurie minunată ($ 240). „Culoarea apei" pe care o observăm pe obiectele albe scufundate în 
apă la mică adîncime nu este, de regulă, „culoarea proprie” a mării adînci. În timp ce apa are o culoare 
verzuie, marea poate fi albastră sau violetă, atunci cînd particulele suspendate în apă sînt foarte mici şi 
difuzează în special culorile albastru şi violet. Pentru a cerceta aceasta trebuie să eliminăm lumina 
reflectată, fio observînd frontul valului, fie folosind una din metodele indicate în $ 233. Traversînd 
diferite mări şi oceane, putem constata că există deosebiri apreciabile în „culoarea proprie" a mărilor 
adînci. Distribuţia culorilor este, în general, următoarea: 


verde măsliniu — la nord de 40° latitudine nordică 
indigo — între 40 şi 30° latitudine nordică 
ultramarin — la sud de 30° latitudine nordică. 


Culoarea albastră admirabilă a mărilor tropicale se datoreşte, probabil, purității apei. Se ştie că 
la latitudini mari, în apa mării se găsesc o mulțime de organisme vegetale şi animale. Este foarte 
probabil că aceste organisme de culoare cafenie sau verzuie modifică culoarea suprafeței mării. Uneori, 
porțiuni de nuanţă verde-măslinie se întîlnesc şi la latitudini mai joase. Ar merita, poate, să se studieze 
dacă într-un acelaşi loc dat, această culoare verde variază cu anotimpurile; există anumite indicii în 
acest sens. Originea culorii verzi în unele mări adînci încă n-a putut fi explicată în mod satisfăcător. 
Observațiile arată că apa acestor mări conține cantități mari de particule suspendate. Dar calculele arată 
că absorbţia obişnuită, împreună cu difuzia pe particule mari poate determina numai o trecere de la 
albastru-închis la albastru-deschis sau cenușiu, dar în nici un caz la verde. De aceea, unii au atribuit 
această culoare diatomeelor sau excrementelor păsărilor care se hrănesc cu aceste diatomee, alții — 
culorii galbene a particulelor difuzante, cum ar fi, de exemplu, nisipul galben. A stîrnit surpriză 
generală afirmaţia, cum că culoarea verde ar apare în urma fluorescentei unei anumite substanțe 
organice!” Observațiile asupra influenţei anotimpurilor anului par să indice originea organică a culorii; 
ulterior însă aceste concluzii n-au fost confirmate. 

Uneori, apa mării pare albă ca laptele; evident, în acest caz, aproape de suprafață trebuie să se 
găsească un număr mare de particule suspendate care difuzează lumina în straturile superioare, şi 
această difuzie acoperă complet absorbția. 


237. Culoarea lacurilor 


Lacurile dau un farmec deosebit peisajelor de munte. Adîncimea lor este de obicei suficientă 
pentru a reduce la minimum influenţa culorii fundului; în această privinţă ele seamănă cu marea. Ele se 
deosebesc însă de mare prin faptul că sînt mult mai liniştite, atît din cauză că suprafaţa lor este mult 
mai mică, cît şi pentru că munții din jur îi feresc de vînturi. De aceea, reflexia regulată pe suprafață 
Joacă aici un rol mult mai important decît în cazul mării; culorile apusului nu se reflectă nicăieri atît de 
frumos ca într-un lac, iar varietatea de culori a lacurilor de munte se datoreşte, cel puţin parțial, 
reflexiilor malurilor lor. Dacă însă malurile sînt înalte şi întunecate, ele nu se reflectă pe suprafaţa apei 
şi atunci porțiuni mari ale lacurilor au culoarea luminii care a pătruns în apă aproape vertical şi a fost 
difuzată acolo. Aplicînd metodele indicate în $ 233, putem să ne formăm o imagine despre aceste 

„culori individuale". Ele diferă de la lac la lac şi pot fi clasificate astfel: 1) albastre, 2) verzi, 3) 
galbene-verzi, 4) galbene-cafenii. O analiză mai atentă în laborator arată că apele lacurilor albastre sînt 
absolut curate şi culoarea lor apare din cauza absorbției în apă a porțiunii portocalii şi roşii a spectrului. 
În ceea ce priveşte culorile 2, 3 şi 4, ele se datoresc creşterii treptate a concentrației sărurilor de fier şi a 
acizilor humici. 

Foarte des, culoarea verde a lacurilor mici este determinată de plantele acvatice verzi 
microscopice (ca Stichococcus, Synedra, Ulvella) care cresc aici în cantităţi imense; deseori ele rămîn 
cu totul verzi şi iarna, cînd copacii sînt despuiați de frunze şi totul e acoperit de zăpadă. 

Colorarea în roşu poate fi provocată de organisme microscopice: Beggiatoa, Oscillaria 
rufescens, Stentor igneus, Daphnia pulex, Euglena sanguinea, Peridinra. 

În ceea ce priveşte polarizarea, vezi § 238. 


238. Observarea culorii apei cu ajutorul nicolului! 


Nicolul, după cum va amintiţi, lasă să treacă numai acele unde luminoase, la care planul 
oscilaţiilor electrice este paralel cu diagonala mică a prismei. Deoarece lumina reflectată de apă are 
oscilațiile orientate în special orizontal, putem atenua reflexiile, ţinînd nicolul astfel, ca diagonala sa 
mică să fie verticală. Atenuarea este maximă dacă observaţia se face sub un unghi de 53° față de 
verticală („unghiul de polarizare"). Faceţi o încercare după ploaie pe o băltoacă de pe stradă. Aşezaţi-vă 
la circa 5 m de băltoacă şi priviţi prin nicol, orientînd diagonala sa mică vertical. Efectul va fi uimitor. 
Veţi vedea fundul băltoacei aproape tot atît de bine ca şi cînd băltoaca nici n-ar exista. Rotiţi nicolul, 
alternativ, în poziţie orizontală şi verticală: veţi vedea băltoaca cînd mai mare, cînd mai mică. 

De obicei, nicolul intensifică culoarea malului umed, a plantelor marine, a sfărimăturilor de 
granit, a străzilor umede, a cîmpurilor de tutun, a suprafeţelor colorate, pe scurt, a tot ceea ce reflectă 
lumina. Cauza constă în aceea că nicolul anihilează o parte din reflexiile de suprafață, care adaugă 
culoarea albă la culoarea proprie a obiectului. 

Dacă privim printr-un nicol cu diagonala mică în poziție verticală, contrastul dintre porțiunile 
mării liniştite, care se află în umbra norilor, şi cele iluminate de Soare se măreşte. Sînt eliminate razele 
reflectate pe suprafața apei şi, de aceea, diferentele în lumina difuzată apar mai net. 

Nicolul amplifică, de asemenea, contrastul dintre porțiunile mării acoperite de o peliculă de 
ulei şi cele care nu au această peliculă ($ 233). Se poate că acest lucru să fie legat de faptul că, pe 
porțiunile încreţite, lumina se reflectă sub un alt unghi decît pe cele liniştite, sau poate că reflexia pe 
stratul de ulei modifică polarizarea luminii. 

Acţiunea nicolului este deosebit de surprinzătoare cînd bate vintul. Priviţi talazurile prin 
nicolul cu diagonala mică aşezată vertical: marea pare mult mai furtunoasă decît printr-un nicol cu 
diagonala mică aşezată orizontal! în primul caz, nicolul elimină lumina reflectată, făcînd suprafaţa 
mării mai întunecată, în timp ce spuma, care-şi păstrează strălucirea, iese şi mai mult în evidenţă. 

Deseori printr-un nicol orientat într-un anumit mod orizontul apare mai clar. Dacă privim 
dimineaţa sub un unghi drept spre Soare, vedem că marea devine mult mai întunecată, iar cerul senin 
relativ mai strălucitor, atunci cînd planul vibraţiilor luminoase este vertical ($ 233). Din această cauză, 
sextanții moderni sînt înzestrați uneori cu polaroizi. 

Experiențele pe care le descriem mai jos sînt legate de polarizarea luminii difuzate în mările 
tropicale adînci, a căror apă este curată”. 

Să presupunem că Soarele este la o înălțime suficient le mare deasupra orizontului şi suprafața 
apei este liniştită, frați cu spatele la Soare şi priviţi apa sub un unghi mai mult sau mai puţin apropiat de 
unghiul de polarizare, ţinînd licolul astfel ca diagonala sa mică să fie verticală. Lumina reflectată este 
eliminată şi puteți să admiraţi priveliştea încîntătoare a luminii albastre care provine din adincime lupă 
difuzie, întoarceţi nicolul cu diagonala sa scurtă pe orizontală; marea va apărea acum mai puţin albastră 
decît fără nicol. 

Repetaţi experienţa şi atunci cînd Soarele se află la înălțime nu prea mare, ţinînd din nou axa 
scurtă vertical îi schimbînd azimutul. Este foarte interesant de comparat culorile în direcţia Soarelui şi 
în direcţia opusă. În direcţia Soarelui veţi vedea un violet închis. Aceasta se explică prin faptul că 
privind perpendicular la razele solare eliminați m numai reflexiile, ci şi lumina difuzată în adîncimea 
apei în direcția opusă Soarelui, culoarea apare de un albastru-strălucitor, pentru că priviți aproape 
paralel cu razele solare care pătrund în apă şi lumina difuzată înapoi în direcţia aceastra este foarte slab 
polarizată. Aceste experienţe arată că lumina difuzată în mare este puternic polarizată, asemănător 


1 E, O. Hulbert, „J. Optic. Soc. Amer.", 24, 35, 1934. În loc de nicol se poate folosi şi un polaroid; 
olaroidul însă este colorat, ceea ce îngreuiează observarea culorilor. 
* C. V. Raman, „Proc. Roy. Soc", 101 A, 64, 1922. 


luminii difuzate în aer ($ 189). La rîndul său, aceasta demonstrează că difuzia are loc pe particule 
foarte mici, posibil chiar pe moleculele de apă. 

Folosind un nicol, s-a putut descoperi o deosebire caracteristică între lumina difuzată „înapoi 
în lacurile albastre şi în cele de culoarea cafenie-închisă. Pentru aceasta, trebuie să priviţi în direcția 
Soarelui, eliminînd reflexia cu ajutorul unui telescop de apă ($ 233). Nicolul ne arată că în lacurile 
albastre, planul de vibraţie al luminii difuzate înapoi este orizontal, aşa cum şi trebuie să se întîmple 
atunci cînd particulele difuzante sînt foarte mici. În acelaşi timp, particulele mari din lacurile cafenii 
difuzează o lumină practic depolarizată, în care, la ieşirea din apă, predomină întrucîtva componenta 
verticală (cu condiţia ca telescopul de apă să nu fie prevăzut la capăt cu geam). 


539. Scări pentru evaluarea culorii apei 


De obicei se foloseşte scara lui Forel. Înainte de toate, se prepară o soluţie albastră de sulfat de 
cupru şi o soluţie galbenă de cromat de potasiu: 
a) 0,5 g CuS0, în 5 cm: de amoniac; se adaugă apă pînă la 100 cm’. 
b) 0,5 g K>CrO, în 100 cm de apă. 
Preparaţi următoarele amestecuri: 
1) 100 albastru + O galben 
2) 98 albastru -f- 2 galben 
3) 95 albastru + 5 galben 
4) 91 albastru + 9 galben 
5) 86 albastru + 14 galben 
6) 80 albastru + 20 galben 
7) 73 albastru + 27 galben 
8) 65 albastru + 35 galben 
9) 56 albastru + 44 galben 
10) 46 albastru + 54 galben 
11) 35 albastru + 65 galben 
12) 23 albastru + 77 galben 
13) 10 albastru + 90 galben 
Deseori este nevoie de culori brune, în special la aprecierea culorii lacurilor. O soluţie brună 
poate fi preparată astfel: 0,5 g sulfat de cobalt + 5 cm? amoniac + apă (pînă la 100 cm”) 
Amestecaţi această soluţie cu o soluţie verde (nr. 11 pe scara Forel), în următoarele proporții: 
1) 100 verde + O brun 
2) 98 verde +2 brun 
3) 95 verde + 5 brun 
4) 91 verde -j- 9 brun 
5) 86 verde + 14 brun 
6) 80 verde + 20 brun 
7) 73 verde + 27 brun 
8) 65 verde + 35 brun 
9) 56 verde + 44 brun 
10) 46 verde + 54 brun 
11) 35 verde + 65 brun 
Aceste amestecuri pot fi păstrate în eprubete cu diametrul de circa 1 cm. Principala dificultate 
în folosirea acestei scale este stabilirea punctului de pe suprafața apei care trebuie ales ca punct de 
comparaţie. De obicei se caută să se aprecieze „culoarea proprie" a însăşi apei. 
Nu este obligatoriu să se recurgă la ajutorul scărilor. O altă metodă constă în încercarea de a 
reproduce culoarea apei prin pictură, care apoi se foloseşte pentru comparații. 


240. Umbrele pe apă 


„=. umbra pe o apă curată, într-o anumiţii măsură chiar şi pe o apă 
murdară, oricînd am vedea-o, nu este o pată întunecată de penumbră, ca pe pămînt, 
în care luminozitatea solară a devenit mai slabă; aceasta este un spaţiu de o cu totul 
altă culoare, supus el însuşi, datorită capacităţii sale de reflexie, unei varietăți 
infinite de profunzimi şi nuanţe, şi care, în anumite condiţii, poate să dispară cu 
desăvârşire". 

(Ruskin, Modern Painters) 


Lumina care ajunge la noi de la o suprafață de apă provine în parte chiar de la suprafaţă, iar în 


parte de la păturile mai adînci. Dacă barăm drumul razelor incidente, iluminarea poate să se schimbe. 


1. Influenţa umbrei asupra luminii reflectate 

„Cînd suprafața mării este agitată de hulă, fiecare val mic reflectă o mică imagine a Soarelui 
atunci cînd se găseşte la o distanță determinată, de fiecare parte, față de observator şi în cazul existenţei 
unui anumit unghi între observator şi Soare, unghi care depinde de mărimea şi forma hulei, (vezi $ 17). 
Tocmai de aceea se văd atît de des pe mare cîmpuri de lumină orbitoare. Orice obiect situat între Soare 
şi această hulă micşorează intensitatea imaginii Soarelui şi, prin urmare, şi lumina hulei; obiectul 
intermediar aruncă în acest spaţiu un fel de umbră întunecată, de aceeaşi formă şi pe acelaşi loc ca şi 
umbra reală". (Ruskin, „Modern Painters"). 

De adevărul cuvintelor lui Ruskin ne putem convinge foarte bine într-o noapte cu vînt, cînd, 
de exemplu, apa unui canal este puternic încrețită. Plimbîndu-ne de-a lungul canalului, vedem 
imaginile luminilor de pe stradă apărînd sub formă de pete neregulate care vibrează şi pe care alunecă 
încontinuu umbre, de exemplu umbrele copacilor dintre felinarele de stradă şi canal. Prezența acestor 
umbre pe apă poate fi observată numai din anumite puncte, umbrele fiind vizibile numai în interiorul 
unui unghi solid mic. Ruskin a avut multe discuții cu criticii şi cu alte persoane interesate în această 
problemă, dacă se poate vorbi aici în general despre „umbre". Desigur, este o simplă controversă 
asupra termenilor! 

Un efect cu totul diferit apare atunci cînd Luna se reflectă într-o dîră luminoasă lungă şi 
înaintea noastră apare brusc silueta întunecată a unei bărci alunecînd în faţa fîşiei luminoase. Barca 
însăşi apare acum ca un obiect întunecat, pe un fond deschis, însă şi ea aruncă o umbră în direcţia 
noastră pe apa încrețită. Şi aici sînt valabile raționamentele de mai sus. 


2. Influenţa umbrelor asupra luminii difuzate în adîncime 


Fig. 174. lată cum se 
colorează marginile um- 
brei în apă tulbure. 


Umbrele pot fi clar distinse pe o apă tulbure: gradul de claritate al umbrelor ne indică direct cît 
de tulbure sau cît de curată este apa. Observaţi umbrele podurilor şi copacilor pe rîuri şi canale, 
încercaţi sa vă găsiți umbra pe apa mării. O veţi vedea numai dinspre partea în care vasul a tulburat 
apa, acolo unde ea conţine bule de aer, însă nu acolo unde marea este transparentă. Observaţi umbrele 
norilor pe suprafața mării. 

Umbra devine vizibilă din cauză că lumina care pătrunde în apă şi se întoarce după difuzie 
este mai puţin intensă pe aceste porțiuni ale suprafeţei decît în rest. Pe de altă parte, lumina reflectată 
pe suprafață nu este slăbită şi de aceea rolul ei relativ creste. Aceasta explică de ce, atunci cînd cerul 
este albastru, umbrele norilor pe mare bat deseori spre albastru, deşi din cauza contrastului cu verdele 
din jur culoarea se poate deplasa puțin spre purpuriu. 

În afară de transparenţa apei, este importantă, de asemenea, direcţia în care se face observaţia. 
Făcînd baie într-o apă foarte transparentă, nu veţi vedea umbre; într-o apă puţin tulbure, veţi vedea 


numai umbra voastră proprie, dar nu şi ale celorlalți oameni care se scaldă; într-o apă foarte tulbure veţi 
vedea umbrele tuturor persoanelor care fac baie. Convingeţi-vă singuri că umbra aruncată de un stîlp pe 
apa foarte tulbure a unui canal poate fi văzută numai în cazul cînd vă aflați în planul care trece prin 
Soare şi stîlp, prin urmare cînd privirea vă este îndreptată spre acea parte a cerului unde se află Soarele. 
Tocmai acesta este momentul în care, dacă mergeţi de-a lungul canalului, apare brusc umbra. Acesta 
este acelaşi fenomen ca cel descris în legătură cu ceața. Umbrele pe o apă puţin tulbure prezintă şi un 
alt fenomen — marginile lor sînt colorate: cea apropiată de noi — în albastru, cea îndepărtată — în 
portocaliu. Acest fenomen poate fi observat pe umbra fiecărui stîlp, pod, sau vas. El este provocat de 
difuzia pe infinitatea de particule de praf suspendate în apă, dintre care multe sînt atît de mici, încît 
difuzează în special razele albastre. Din fig. 174 se vede că în partea apropiată de noi, particulele se văd 
luminoase pe fondul întunecat, astfel că ele trimit înspre ochiul nostru raze albastre; în acelaşi timp, în 
partea îndepărtată a umbrei, vedem lumina fundului (sau a apei difuzante din vecinătate) lipsită de raze 
albastre şi colorată în portocaliu le particulele neiluminate din umbră. Aşadar, fenomenul icesta este 
perfect asemănător cu cerul albastru şi Soarele galben de la asfinţit ($ 197). Ochiul nostru este deosebit 
de sensibil față de el, din cauza contrastului celor două culori le-a lungul marginilor. 

Difuzia luminii în apă, care acționează simultan cu difuzia pe particulele de praf, colorează şi 
ea marginile umbrelor. Importanţa relativă a ambilor factori depinde de concentrația particulelor în apă. 
Cercetaţi culoarea la marginea umbrei din diferite puncte de vedere, la diferite direcţii de incidență a 
luminii. Observaţi, de asemenea, culoarea albastră a fasciculului îngust de raze care pătrunde prin 
frunzişul unui copac în apa transparentă a unui pîrîu, pe fundul căruia formează o pată de lumină 
portocalie. 


241. Aureola luminoasă în jurul umbrei noastre pe apă! (fotografia XXIII) 


„„„Am văzut cerul limpede-al verii oglindindu-se-n apă, 
M-a orbit şi pe mine potopul de raze, 
l-am privit radiind cununi împrejurul imaginii capului meu în apa-nsorită...” 


Acest fenomen frumos se poate observa cel mai bine stînd pe un pod sau pe bordul unui vas şi 
privind umbra care cade pe apa neliniştită, agitată de valuri. Mii de dîre luminoase şi întunecate se 
împrăştie în toate direcţiile de la umbra capului observatorului. Această aureolă poate fi văzută numai 
în jurul umbrei capului propriu (vezi $185). Razele converg numai aproximativ în acelaşi punct. Un alt 
fapt remarcabil este creşterea generală a strălucirii în jurul umbrei. 

Nimic asemănător nu poate fi văzut pe o apă liniştită, şi nici pe valuri regulate; fenomenul 
poate fi bine observat numai atunci cînd pe suprafața apei se formează valuri mici şi neregulate. Apa 
trebuie să fie tulbure; cu cît ne depărtăm de țărm în larg, cu atît aureola devine mai palidă”. Aureola 
este strălucitoare în jurul umbrei, apoi slăbeşte treptat. 

Explicaţia acestui fenomen constă în aceea că fiecare neregularitate a suprafeţei de apă aruncă 
în spatele ei o fişie de lumină sau umbră. Toate aceste fişii sînt paralele cu dreapta care uneşte Soarele 
şi ochiul nostru, astfel încît, în perspectivă, ele converg în punctul antisolar, adică în imaginea de 
umbră a capului nostru. 

Cîteodată fîşiile sînt atît de clare, încît ele pot fi urmărite pe o distanță unghiulară apreciabilă 
de la punctul antisolar. De obicei însă, ele au claritatea maximă chiar în jurul punctului antisolar, 
deoarece în această direcţie privirea parcurge un drum lung, fie prin apa clar iluminată, fie prin apa 
umbrită. Creşterea intensității totale a luminii în apropierea umbrei trebuie atribuită, probabil, faptului 
că particulele difuzează mai puternic lumina înapoi decît perpendicular la raza incidenţa ($ 189). 

O aureolă asemănătoare poate fi observată atunci cînd stăm în umbra unui copac singuratic, 
ale cărui ramuri răsfirate aruncă pete de lumină şi umbră pe apa de sub el. Razele de lumină, pătrunzînd 
în apă, creează acelaşi efect optic ca şi neuniformitățile pe suprafață. 

Interesant este că, în realitate, razele de lumină nu merg paralel cu dreapta care uneşte Soarele 
cu ochiul, ci, în urma refracției, sînt deviate cu un anumit unghi. Pe de altă parte însă, şi ochiul vede 
drumul acestor raze în apă refractat, astfel că, pînă la urma, raza care trece prin apă se vede ca 
prelungirea celei care trece prin aer. 


242. Linia de plutire a navelor 


„Trei împrejurări maschează linia de contact a apei cu lemnul: cînd 


! K. Kalle, „Ann Hydr." , 67, 22, 1939. 
? Pe bacul Brooklyn-ului, Walt Whitman, Poeme, E.S.P.L.A., 1960, p. 112. - N.R. 
*G.vV. Raman, „Proc. Roy. Soc.", 101 A, 64, 1922. 


valurile sînt mici, culoarea lemnului devine întrucîtva vizibilă printre ele; cînd 
valurile se rostogolesc liniştit, culoarea lemnului se reflecții într-o oarecare măsură, 
în ele; cînd valurile se sparg de vas, spuma acoperă şi deformează mai mult sau mai 
puţin linia de contact". 

(Ruskin, Modern Painters) 


Putem însă afirma, în egală măsură, că noi vedem linia de plutire datorită aceloraşi 
împrejurări! Urmăriţi un vas care pluteşte sau este ancorat: după care anume fenomene optice apreciem 
unde anume începe nivelul apei, adică poziţia liniei de plutire? 


243. Culorile cascadelor! 


În condiţii de iluminare favorabile, se poate adeseori observa că apa care cade de pe stînci are 
o culoare verde. Este interesant că stîncile, care ies pe alocuri din apă şi care sînt, în realitate, negre sau 
cenuşii, par roşcate. Aceasta se explică, evident, prin contrastul simultan de culori ($ 109). 

Fenomenul se observă cel mai bine acolo unde apa spumegă şi împroaşcă picături de apă. Se 
ştie că în condiţii de laborator, contrastul simultan de culori apare cu intensitate mai mare atunci cînd 
hotarul dintre cîmpuri nu este net. Pentru a reproduce cazul considerat, sa aşezăm o foaie de hirtie 
cenuşie pe un fond verde, acoperind-o cu o foiţă subțire de ţigară. Vom vedea că sub foiţă, cenuşiul 
capătă în urma contrastului o nuanță roşcată frumoasă. Este posibil că în natură, acest rol îl joacă ceața 
semitransparentă, care se ridică deasupra apelor. 


244. Culoarea corpurilor solide 


Observînd suprafața rîurilor, mărilor sau chiar a unor băltoace, am putut afla cum se reflectă 
lumina în apă fie pe suprafaţa ei, fie în adîncime, unde ea pătrunde dinafară şi este difuzată de 
particule. 

Aceasta ne va servi ca model pentru a înţelege cum sînt iluminate corpurile solide şi cum 
reflectă ele lumina. 

În stînci, roci, pămînt şi trunchiurile copacilor, care se consideră „netransparente", difuzia şi 
absorbția sînt mult mai intense, însă fenomenul optic rămîne, în esență, acelaşi, cu singura deosebire că 
în apă el are loc în straturi care se măsoară în metri, în timp ce aici totul se petrece într-un strat subțire 
de pe suprafaţa corpului. Proprietățile caracteristice ale corpului solid se manifestă numai în măsura în 
care suprafața sa prezintă anumite neuniformități, proeminențe sau porțiuni mate. Putem vorbi atunci 
despre reflexia regulată sau neregulată sau despre difuzia luminii. 

Obiectele care dau o reflexie regulată constituie un fenomen rar în cadrul peisajului. Dintre 
acestea fac parte, printre altele, suprafaţa netedă a gheții, geamul ferestrelor, obiectele metalice sau 
ramurile acoperite cu polei ale arborilor. 

În localitățile unde acoperişurile caselor sînt făcute din ţiglă, se poate observa deseori cît de 
puternic reflectă lumina smalțul țiglelor. Observaţi cum strălucesc din depărtare acoperişurile de 
ardezie. 

Adeseori observăm cît de frumos strălucesc cristalele do zăpadă proaspăt căzută, dacă se 
întîmplă să ne aflăm în direcţia în care ele reflectă lumina solară. 

Dacă privim pavajul sub un unghi ascuţit, putem observa aceleaşi dîre luminoase care se 
observă şi pe suprafața ondulată a apei. 

Trăsătura caracteristică a corpurilor care nu numai că reflectă lumina pe suprafață, dar o şi 
difuzează este aceea că ele dau simultan şi imaginea şi umbra obiectului. Am observat acest lucru la 
norii de deasupra mării. Un alt exemplu îl constituie păsările care trec în zbor deasupra unei întinderi de 
nisip umed, în bătaia Soarelui. 

În majoritatea cazurilor, corpurile solide au o suprafaţă mată, în plus, această suprafață este de 
obicei neuniformă, ea difuzează mai multă lumină decît reflectă. Lumina solară care cade pe un cîmp, 
pe o suprafață de nisip sau pe zăpadă, le luminează astfel, încît ele devin vizibile în orice direcţie, La o 
observare mai atentă, se constată însă că difuzia luminii de către? corpurile solide nu este uniformă în 
toate direcțiile. 

Observaţi cît de bine este iluminată seara porțiunea de pămînt sub fiecare felinar, în timp ce 
totul în jur pare complet negru, îndepărtaţi-vă de felinar şi încercaţi să determinaţi unde se află punctul 
cel mai strălucitor al petei luminoase aruncate pe caldarim. Dacă vă apropiaţi apoi, veți observa că 
acest punct nu se află sub felinar, aşa cum vi s-a părut, ci ceva mai aproape de dv. Aşadar, lumina este 
difuzată neuniform în direcţii diferite şi caldarîmul poate servi ca exemplu de trecere de la reflexia 


! Richard, „„Wetter”, 14, 69, 1917. 


orientată la difuzia uniformă. 


O altă metodă de studiu al asimetrie! reflexiei constă în compararea aspectului peisajului în 
direcţia Soarelui şi în direcția opusă ($ 250). Din cauza varietății mari de suprafeţe care difuzează 
lumina, apar treceri lente de la lumină la întuneric, de la o nuanţă la alta, iar reflexia apei şi a altor 
suprafeţe netede creează tonuri luminoase, însuflețind prin strălucirea lor peisajul în întregime. 


245. Difuzia luminii de către crengile copacilor acoperite de brumă 


Cînd după un ger îndelungat începe brusc dezgheţul, copacii şi pereții caselor se acoperă cu un 
strat de gheaţă care-i compus din numeroase cristale mici. Ele difuzează lumina într-un mod foarte 
specific. 


Dacă privim o suprafață acoperită cu chiciură sub un unghi drept, pojghiţa de gheaţă pare 
aproape inobservabilă. Sub un unghi ascuţit peretele ne apare mai strălucitor decît de obicei, iar dacă-i 
privim îndeaproape el devine argintiu. 


Este clar că fiecare cristalit difuzează lumina în toate direcțiile posibile, ca o mică lampă. Cu 
cît este mai mare unghiul sub care privim, cu atît mai multe surse de lumină de acest fel vom vedea în 
cadrul unghiului respectiv. Strălucirea unei suprafețe observate sub unghiul 0 creşte proporțional cu sec 
0, pînă ce ne apropiem foarte mult de perete, cînd cristalitele încep parcă să se ecraneze reciproc. După 
părerea mea, particularitatea acestui tablou se explică prin aceea că cristalitele sînt separate prin 
distanţe relativ mari, ceea ce face ca maximul de strălucire să fie atins numai la o observare sub un 
unghi foarte mic. 


Un fenomen analog poate fi observat pe o suprafață albă strălucitoare, stropită cu mici picături 
de apă. 


246. Culoarea frunzelor verzi 


Diferitele frunze, copacii, izlazurile, cîmpiile prezintă o varietate infinită de nuanţe de verde. 
Pentru a găsi anumite regularități în această diversitate, să începem prin a cerceta frunza unui pom 


„obişnuit" oarecare (stejar, ulm sau fag), în speranța că vom înțelege cum se formează în peisaj 
grupurile de culori. 


Frunza unui copac este de obicei mult mai intens iluminată dintr-o parte decît din cealaltă şi 

culoarea depinde în mod esenţial din ce parte privim. Din partea iluminată, frunza reflectă parțial 

lumina, şi culoarea ei devine mai luminoasă şi mai cenușie. În afară de aceasta, cînd frunza este 
iluminată din față (în raport cu observatorul), la culoarea verde se mai adaugă 

Fig. 175. O frunză verde în diferite condiții de iluminare., 


o nuanță albastră, în 
caz contrar se adaugă o nuanță galbenă. Aceasta ne aminteşte de observațiile noastre asupra difuziei (§ 
189). Şi într-adevăr, deşi frunza are grosimea mult mai mică decît 1 mm, în ca au loc aceleaşi procese 
de reflexie, absorbție şi difuzie ca şi în oceanul adînc de sute de metri. Absorbţia este provocată aici de 
granulele de clorofilă, iar difuzia are loc probabil datorită multiplelor incluziuni de diferite feluri — în 


care sînt atît de bogate celulele — sau datorită faptului că suprafaţa frunzei nu-i suficient de netedă. 

Din punct de vedere optic, frunza este un obiect mai complex pentru observaţie decît un lac 
sau marea pentru că ea nu este iluminată dintr-o singură parte, ci din două, iar una din părți este mată şi 
cealaltă lucie. Totodată, intensitatea şi culoarea luminii care cade pe cele două feţe ale frunzei sînt 
adeseori diferite. 

Deosebit de frumos apare verdele de smarald al ierbii iluminate din spate, cînd îl privim pe un 
fond întunecat, iar noi ne aflăm în umbră (fig. 175, a). Se pare că fiecare firicel este literalmente 
iluminat de un foc verde lăuntric. Lumina care cade pe el din părți este difuzată de milioane de granule 
infime, iar firicelul de iarbă îndreaptă fluxul de lumină înspre ochiul nostru. 

Diferenţa de culoare a ierbii iluminate din față şi din spate poate fi observată dintr-o dată, 
dacă, stînd pe o pajişte, privim alternativ cînd în direcţia Soarelui, cînd în direcția opusă. Această 
diferență corespunde deosebirii, cunoscută de artişti, dintre verdele peisajelor lui Wilhelm Maris, care 
picta cu faţa la lumină, şi verdele lui Mauve, care prefera luminarea din spate. 

Iluminarea frunzelor de către razele directe ale Soarelui este diferită de cea datorită cerului 
albastru. Lumina directă Soarelui este mai puternică, dar ea este reflectată local, astfel încît frunza 
apare pestriță. Dacă frunza reflectă razele polare mai mult sau mai puţin sub un unghi apropiat de 
unghiul de reflexie regulat, culoarea sa se apropie de cea cenuşie deschisă sau albă. Cînd Soarele este 
aproape de orizont, învăluind peisajul într-o lumină roşie profundă, frunzişul copacilor îşi pierde tonul 
verde proaspăt şi pare veştejit: sursa de lumină nu emite raze verzi care ar putea fi difuzate de către 
frunziş. 

Partea inferioară şi superioară a frunzei diferă în culoare chiar şi la o iluminare egală. Partea 
superioară a frunzei este netedă, reflectă mai bine şi, de aceea, pare pestriță. Partea inferioară este mai 
palidă şi mai ştearsă, pe ea există mai mulți pori, celulele sînt mai îndepărtate una de alta şi există 
intervale umplute cu aer care reflectă lumina mai înainte ca ea să pătrundă în frunză ($ 248). De obicei 
este iluminată partea superioară a frunzei. Remarcaţi deosebirea de culoare cînd rotiți frunza cu 180%, 
păstrînd aceeaşi iluminare. Cînd vântul este destul de intens, frunzele se rotesc în toate direcţiile, iar 
partea lor superioară se vede tot atît de des ca cea inferioară, copacii par pătaţi dinspre partea iluminată, 
iar fondul general de culori este mai şters decît de obicei. 

Frunzişurile tinere au o culoare mai proaspătă şi mai luminoasă decît cele bătrîne; această 
deosebire devine mai puţin pronunţată spre sfîrşitul verii. 

Frunzele exterioare ale coroanei copacului se deosebesc de cele interioare nu numai prin 
mărime, grosime şi puf, dar şi prin culoare. Culoarea mlădiţelor la poalele copacului şi pe trunchi este 
de obicei foarte luminoasă. 

În sfîrşit, un rol important îl joacă fondul. Staţi sub un copac şi uitați-vă la coroana sa. 
Frunzele de un verde proaspăt pe care le-am văzut pe fondul celorlalți copaci se transformă pe fondul 
cerului în siluete întunecate. Aceasta se datoreşte contrastului dintre strălucirea frunzelor şi cea a 
cerului ca fond. Efectul este slab, dacă frunza este iluminată din toate părţile, în special dacă este 
iluminată de Soare (fig. 175, b); el este maxim atunci cînd frunza capătă lumină numai de la o porţiune 
limitată a cerului. De obicei aceasta se întîmplă atunci cînd copacul este înconjurat de alți copaci (fig. 
175, c) sau la o iluminare unilaterală în amurg. Deosebirea dintre verdele obişnuit şi silueta neagră este 
atunci atît de mare, încît cu greu putem crede că avem de-a face doar cu o iluzie optică, şi anume cu un 
efect de contrast: strălucirea cerului este enormă în comparaţie cu strălucirea obiectelor terestre. 


247. Influenţa directă a luminii asupra culorii frunzelor verzi 


În afară de efectele optice studiate în paragraful precedent, lumina însăşi provoacă în plante 
modificări directe, datorită cărora culoarea lor se schimbă în cîteva minute. 

În umbră, granulele de clorofilă sînt în aşa fel distribuite între celulele părții exterioare şi 
interioare a frunzei, încît plantele ne par de un verde proaspăt. Cînd planta este orientată spre Soare, 
granulele de clorofilă se concentrează în interiorul frunzei şi, din această cauză, culoarea frunzelor bate 
spre galben. Aceasta se observă la lintiță. 

Frunzele cîtorva plante (de exemplu la mărul lupului) lucesc sub influenţa Soarelui şi a 
vîntului ca şi cum ar fi lăcuite. Aceasta se datoreşte umflării celulelor epidermice, care întind suprafața 
frunzei pînă ce devine complet netedă. 


248. Vegetaţia în peisaj! 


1. Copacii izolați 


7 În legătură cu prima parte a acestui paragraf vezi Gornish, „Geogr. Journ.", 67, 506, 19iJ6. 


Printre toate elementele care formează peisajul, practic numai la copacii iluminaţi lateral se 
poate vedea fermecătorul contrast între partea inundată de Soare şi cealaltă în umbră. Tocmai aceştia 
produc impresia de ceva voluminos, „care arată iarăşi şi iarăşi că spaţiul cu cele trei dimensiuni ale sale 
este o realitate vizibilă”. Acest contrast este atenuat întrucîtva de rotunjimea copacului, dar, pe de altă 
parte, este accentuat de deosebirea dintre nuanțele culorilor. 

Pe un fond luminos îndepărtat, copacii par întunecaţi; datorită lor, depărtarea fondului se simte 
mai pronunțat. Fenomenul se explică în aceeaşi măsură printr-un efect stereoscopic, cît şi prin 
deosebirea în culoare. Tocmai de aceea se înfăţişează foarte des copacii în primul plan în imaginile 
stereoscopice şi în peisajele din picturi, într-o anumită măsură, aceasta se poate compara cu impresia 
produsă de un peisaj pe care-l vedem printr-o fereastră deschisă sau printr-o arcadă. Clădirile din oraşe, 
văzute printre copaci înalți, par mai mari şi mai impunătoare. 

Contrastul cel mai uimitor faţă de fond se observă la copacii care se conturează pe fondul 
amurgului portocaliu. Silueta arcuită a ienupărului pe o colină de nisip izolată sau cea a unui brad 
semeţ, cu veşmîntul său de cetină deasă, pare neagră şi se conturează foarte net. Alţi copaci sînt mai 
deschişi la culoare; cel mai transparent este mesteacănul cu arabescurile sale grațioase; culoarea sa, în 
special pe un fond deschis, contrastează plăcut cu culoarea cerului. 


„Într-o dimineaţă însorită de la sfîrşitul lui februarie va voi arăta ramuri 
de mesteacăn profilate pe fondul albastru al cerului. Fiecare crenguță subțire va 
părea cuprinsă de flăcări purpurii ca o aureolă minunată prin care cerul priveşte 
asupra voastră cu o gingăşie de nedescris. Aşteptaţi, priviți cu atenţie şi nu plecaţi 
înainte de a surprind'e această privelişte. Vă cuprinde un asemenea sentiment de 
fericire, încît veţi aştepta cu nerăbdare iarna viitoare pentru ca să apară din nou 
această lumină încîntătoare". 

(Duhamel, La possession Au Monde) 


2. Pădurile 


Silueta unei păduri apropiate pe un fond luminos pare neuniformă; copacii sînt prea 
transparenți, iar efectele luminoase produse de ei prea variate, pentru ca să dea o impresie de forță şi 
masivitate. Unitatea este mai accentuată la distanţe mari, cînd vârfurile copacilor strălucesc în culori 
verzi-aurii pe fondul colinelor care se pierd în albastrul depărtării sau cînd diferitele specii de foioase 
scăldate de soare se conturează pe fondul întunecat al brazilor înalți. O pădure îndepărtată de pe un şes 
poate fi comparată cu un şir de coline; umbra sa nu este mai puțin întunecată, culoarea sa devine, din 
cauza difuziei în atmosferă, de un albastru ceţos încîntător, iar datorită perspectivei aeriene, ea se 
descompune în şiruri separate ($ 104). 

În interiorul pădurii, priveliştea este deosebit de caracteristică. Aici nu există nici orizont,.nici 
forme definite. Primăvara vedem peste tot deasupra capului culoarea galbenă-verde a frunzelor scăldate 
în lumină. Vara, după strălucirea obositoare a cerului alb la care e atît de greu să priveşti, ochii noştri se 
odihnesc aici în voie. 

Pădurea este cel mai bine iluminată la amiază, cînd Soarele este sus şi razele pătrund prin 
vîrfurile copacilor. Jocul de lumină şi umbră este diferit în fiecare plan; farmecul său dispare îndată ce 
ațintim privirea la o anumită distanță, însă apare din nou, cînd lăsăm privirea să fugă liberă în jur. În 
dimineţile de toamnă, razele solare se strecoară printre copaci şi drumul lor poate fi urmărit în aerul 
puţin ceţos, în special dacă privim în direcția apropiată de cea a Soarelui ($206); în aceste clipe se 
simte în mod deosebit vraja perspectivei aeriene. 


3. Florile 

În Olanda, iarba-neagră este singura plantă care acoperă suprafeţe întinse. În august, cînd ea 
este în plină floare, domneşte o deplină armonie de culori; pămîntul este purpuriu, iar cerul albastru- 
închis. Unora nu le place, altora în schimb această bogăţie de lumină în natură le produce o impresie 
foarte puternică. Norii cenuşii care acoperă cerul îndulcesc armonia culorilor şi micşorează în acelaşi 
timp contrastele de lumină şi umbră. 

Primăvara, farmecul pomilor înfloriți se datoreşte, în mare măsură, slabei dezvoltări a 
frunzelor. Albul sau rozul-pal al florilor sînt deosebit de frumoase în lumina Soarelui, pe fondul 
albastru al cerului sau atunci cînd le privim de pe vîrful unei coline pe verdele livezilor. 

Culori deosebit de frumoase şi strălucitoare au primăvara pajiştile olandeze cu flori, împărțite 
în pătrate şi dreptunghiuri geometrice regulate. 


4. Pajiştile 
O suprafață orizontală monocoloră creează o impresie de linişte şi spaţiu deschis şi, în acelaşi 
timp, mulțimea de amănunte destul de variate îi dă un aer de bună dispoziţie şi optimism. De ce însă 


suprafeţele acoperite cu nisip creează o impresie cu totul diferită? 
Văzut de la distanţă, verdele devine albastru-închis, iar şi mai departe, el se apropie din ce în 
ce mai mult de albastrul cerului. 


249. Umbrele şi petele întunecate 


Căutaţi în jurul vostru pete întunecate. Le veți găsi: 

1) în păduri şi tufişuri, în intervalele dintre trunchiuri şi crengi; 

2) la oraş: ferestrele deschise văzute din depărtare. 

Ambele cazuri sînt un exemplu foarte bun de „corp negru", cum îl numesc fizicienii: acesta 
este un spațiu în care poți să priveşti numai printr-un mic orificiu; razele de lumină care cad în interior 
pot ieşi afară numai după ce suferă un număr mare de reflexii, fiind mult slăbite după fiecare reflexie. 
Un astfel de corp absoarbe aproape toate razele; o pădure întunecată reflectă numai 4% din lumina 
incidenţa. Pe de altă parte, trebuie să avem în vedere că întunecimea pădurii este numai relativă. Dacă 
ne apropiem, ochiul se adaptează la lumină şi vom vedea că toate obiectele din pădure sînt iluminate şi 
îşi au culoarea lor. Tot astfel, aflîndu-ne într-o cameră, putem deosebi în ea toate detaliile, însă aceeaşi 
cameră, privită de afară prin fereastra deschisă, pare foarte întunecată. 

Obiectele subțiri care se conturează pe fondul cerului strălucitor par de obicei negre, însă 
aceasta se datoreşte numai contrastului ($ 253). 

Într-un peisaj deschis, umbrele nu sînt niciodată de un negru dens, pentru că pe ele cade 
lumina cerului; strălucirea lor este de cel puţin 20% din strălucirea peisajului iluminat de Soare. 

Cercetaţi sistematic culoarea umbrelor! 

„Chiar şi umbra cea mai obişnuită este totdeauna colorată într-un fel, ea nu este niciodată 
neagră... În realitate, umbrele sînt tot atât de intens colorate ca şi părţile iluminate", scrie Ruskin. 

Acolo unde Soarele luminează, razele sale galbene strălucitoare predomină asupra luminii 
iradiate de cer; în umbră ajunge însă numai lumina cerului albastru sau cenuşiu. De aceea, umbrele sînt 
în general mai „albastre" decît mediul înconjurător. Această diferenţă este şi mai mult accentuată de 
contrast. 


„De la fereastra mea văd umbrele oamenilor care se plimbă pe mal. 

Nisipul în sine este violet, dar Soarele îl face auriu, umbrele 

acestor oameni sînt atît de violete, încît pămîntul pare galben". 
(Delacroix) 


Alegeţi-vă un loc neîngrădit şi aşezaţi o foaie de hîrtie albă, puţin înclinată faţă de orizont, 
astfel încît lumina Soarelui aproape să lunece de-a lungul ei. Dacă veţi ţine un creion în poziție 
orizontală la | cm deasupra hîrtiei, veţi vedea două umbre: o umbră albastră netă şi o umbră galbenă 
difuză; prima este iluminată numai de cer, a doua numai de Soarele aflat aproape de orizont. O bucată 
de carton, sprijinită de un ecran sub un anumit unghi, aruncă umbre şi penumbre de diferite nuanțe, 
care par mai pronunţate din cauza contrastului. Norii luminoşi îşi schimbă umbrele şi culorile, iar 
strălucirea şi nuanţa umbrelor sînt determinate de distribuţia generală a luminozității. 

Cînd Soarele este pe jumătate acoperit de nori, umbrele devin difuze; cînd el dispare de tot, 
umbrele dispar şi ele, însă se pot vedea ca şi înainte părți mai luminoase şi mai întunecate. 

„Priviţi străzile în amurg, pe o zi înnorată: cîtă frumuseţe şi căldură domneşte pe feţele 
bărbaţilor şi femeilor" (Leonardo dă Vinci) 

Această observaţie m-a împăcat cu zilele mohorîte şi cenușii! 

Noaptea, lumina unei lămpi cu arc (adică a unei surse mai mult sau mai puțin punctiforme), 
care predomină toate celelalte surse din apropiere, aruncă umbre foarte nete, scoțînd în evidență 
zbîrciturile de pe feţele oamenilor şi făcîndu-i să apară mai bătrîni. 

Există toate gradele de tranziţie între umbrele nete, datorite Soarelui, şi cele ale luminii difuze 
a cerului înnorat. De exemplu, în luminişul unei păduri iluminate de o porţiune limitată de cer, aspectul 
umbrelor depinde de mărimea porțiunii de cer deasupra luminişului. 

Pe o cîmpie netedă sau acoperită de mici movile, umbrele conturează relieful numai dacă 
Soarele este aproape de orizont. În acest caz, razele sale par că alunecă pe suprafaţa pămîntului, 
producînd combinaţii de lumină şi umbră cu totul neaşteptate. Acelasi lucru poate fi observat în mic, 
deşi sub o formă exagerată, pe o suprafață netedă de nisip în timpul apusului de Soare: fiecare 
pietricică, fiecare neuniformitate aruncă o umbră lungă, amintind de fotografia unui peisaj lunar şi 
creînd o impresie de ireal. 


250. Iluminarea peisajului în direcţia Soarelui şi în direcția opusă 


În general, culoarea şi arhitectura fiecărui peisaj se deosebesc în mod apreciabil, în funcţie de 
faptul dacă privim în direcția Soarelui sau în direcția opusă; se schimbă toată impresia pe care ne-o 
produce peisajul. Folosiţi o oglindă pentru a face observaţii simultan în ambele direcţii. 

1. Un lan de grîu tînăr, o pajişte, un cîmp cu varză au înspre Soare o culoare galbenă-verde, în 
timp ce în direcția opusă, ele sînt albăstrii. Pentru a stabili cauza acestui fapt, să cercetăm 
„microscopic" fiecare frunză. S-o rupem de pe tulpină şi să ne uităm la ea, mai întîi stînd cu faţa spre 
Soare, apoi întorcîndu-ne în direcţia contrară. În primul caz, vom vedea în cea mai mare parte lumina 
care trece prin frunză, în al doilea caz, lumina reflectată de suprafața acesteia ($ 248). Culoarea şi 
iluminarea depind uneori de direcția vîntului. 

2. Undele de pe un cîmp de secară coaptă sînt legate în special de forma schimbătoare a 
spicelor. Să presupunem că vîntul bate înspre Soare; cu faţa la Soare, vedem practic numai undele 
luminoase strălucitoare; ele apar atunci cînd spicele sînt înclinate față de Soare, astfel încît lumina 
solară se reflectă înspre ochiul nostru; privind dinspre Soare, vedem cîteva unde strălucitoare, dar mult 
mai multe unde întunecate. Acestea din urmă apar atunci cînd, aplecîndu-se sub bătaia vîntului, spicele 
aruncă umbre asupra spicelor vecine. 

Acest fenomen variază în funcţie de direcția vîntului, direcţia privirii, înălțimea Soarelui. 

3. O cîmpie pe care lucrează o maşină de cosit pare mult mai luminoasă atunci cînd cositoarea 
se îndepărtează de noi decît atunci cînd vine spre noi. În primul caz, vedem mult mai multă lumină 
reflectată (fotografia XXIV; vezi $ 248). Deosebit de puternic este contrastul pe o mirişte: aici şirurile 
consecutive par alternativ luminoase şi întunecate în funcție de mişcarea maşinii. Dacă va întoarceți cu 
180°, bandele luminoase şi întunecate îşi schimbă locul între ele. Pămîntul proaspăt arat luceşte dacă 
privim perpendicular la direcţia brazdelor încă umede. 

4. Într-un iaz, lintiţa se comportă altfel decît iarba. Înspre Soare, ea este de un cenuşiu-verde 
spălăcit, în direcția opusă ea este galbenă-verde. Studiul „microscopic" arată că în primul caz, reflexia 
neregulată pe suprafață este mult mai intensă. Noi nu vedem lumina care trece prin frunzele acestei 
plante. 

5. Cînd iarba s-a veştejit, un loc viran pare mai întunecat spre Soare, iar în direcția opusă este 
mai strălucitor, bătînd în argintiu sau brun-cenuşiu deschis, datorită, desigur, reflexiei (fotografia 
XXV). 

6. Pomii fructiferi înfloriți par albi numai atunci cînd îi privim dinspre Soare, înspre Soare, pe 
fondul cerului, ei par negri (§ 246, 249). 

7. Tot astfel, ramurile şi crengile copacilor par cenuşii-brune dinspre Soare şi negre, fără nici 
un fel de detalii, înspre Soare. 

8. O şosea pavată este brună-roşcată înspre Soare şi albă-cenuşie dinspre Soare. 

9. Un drum acoperit cu pietriş este alb-cenuşiu înspre Soare şi brun-cenuşiu în direcție opusă. 

10. Spuma mării dinspre Soare pare albă-strălucitoare, iar în direcția Soarelui, ea este mult 
mai întunecată decît miriadele de reflexii ale apei unduite. 

11. Un drum neuniform, acoperit de zăpada, atunci cînd îl privim înspre Soare, pare, în 
ansamblu, mai întunecat decît zăpada netedă din jur; lucrurile stau invers cînd privim dinspre Soare. 

12. Dacă privim valurile unui lac, stînd cu spatele la Soare, cînd vîntul bate înspre Soare, apa 
pare albastră închisă, cu o mulțime de dungi negre-albăstrii care diverg din punctul de observație 
(corespunzător cu porțiunile albastre ale cerului); fiecare din valuri iese separat în evidență. Dacă 
privim în direcția Soarelui, totul pare de un albastru strălucitor plin, iar valurile se pot distinge numai la 
distanță. 

13. Convingeţi-vă că atunci cînd priviți spre Soare, toate obiectele ale căror umbre sînt 
îndreptate spre voi par întunecate, însă au margini luminoase frumoase. În aceasta rezidă farmecul 
fotografiilor luate contra luminii. 

Aceste exemple, ca şi multe altele, oferă, în ansamblu, posibilități nelimitate de observaţii. 
Explicaţia trebuie căutată totdeauna observînd întîi imaginea în întregime, apoi fiecare obiect în parte. 


251. Cum influențează umiditatea asupra culorilor 


„Este adevărat că amurgul ascunde toate obiectele”, însă tot atît de 
adevărat este că Natura, care niciodată nu lasă ochiul omenesc fără un prilej de 
desfătare, a prevăzut o recompensă bogată. Culorile se şterg din cauza întunericului, 
dar devin mai strălucitoare din cauza umidității. Un obiect umed, oricare ar fi 
culoarea sa, este de două ori mai strălucitor decît unul uscat şi atunci, cînd 
depărtările sînt învăluite în ceaţă şi dispar culorile strălucitoare de pe cer şi ultimele 
raze ale Soarelui de pe pămînt, în prim plan apar nuanțele cele mai frumoase, iarba 
şi frunzele reînvie în culoarea verde cea mai desăvîrşită, şi fiecare stîncă iluminată 
de Soare străluceşte ca un agat". 

(Ruskin, Modern Painters) 


Umiditatea singură nu poate explica o astfel de înviorare a luminii. Trebuie avut în vedere că 
îndată ce obiectele sînt acoperite cu un strat subțire de apă, suprafaţa lor devine mai netedă, ele nu mai 
difuzează lumina albă în toate direcţiile şi începe să predomine culoarea lor proprie, mai saturată. 


252. Peisajul după ploaie 


După ploaie, întregul peisaj se schimbă radical. Norii grei şi întunecaţi produc un contrast 
impresionant cu luminişurile dintre ei; tot ce ne înconjoară sclipeşte în mii de forme şi chipuri. 
Frunzele umede, coroanele stejarilor, sălciile deasupra rîului, toate împrăştie în jur pete luminoase, însă 
toată această strălucire poate fi observată numai dinspre partea de unde luminează Soarele şi numai 
dacă razele sale cad sub un unghi relativ mic. Dacă privim în direcție opusă, putem observa numai cum 
strălucesc, ici-colo, picături izolate ale ploii care abia a încetat. 

Atenţia noastră este atrasă îndeosebi de strălucirea frunzelor umede căzute, împrăştiate pe 
iarbă, dacă le privim dinspre Soare. Acest efect ne convinge de utilitatea metodei folosite de arheologi 
în căutarea uneltelor de cremene ale omului preistoric. Arheologii au ajuns la concluzia că pentru a 
observa urme de unelte trebuie să mergi cu Soarele în spate, deoarece în această direcție strălucirea lor 
poate fi văzută de departe. Această metodă ține seama de specificul reflexiei luminii pe o suprafață de 
cremene; spre deosebire de nisip, care difuzează în toate direcţiile, cremenea reflectă razele de lumină 
într-o anumită direcţie. 

Ploaia schimbă complet culorile peisajului. O piatră de pavaj reflectă cu atît mai intens, cu cât 
ea este mai departe de noi şi cu cît mai înclinat cade pe ea privirea noastră. Este surprinzător cît de bine 
reflectă sub unghiuri mari nu numai asfaltul, dar şi o stradă pavată care nu este netedă. Culorile 
drumurilor de nisip, pămînt şi pietriş devin mai întunecate şi mai calde, primele picături de ploaie apar 
pe ele ca nişte pete întunecate. De ce? Apa pătrunde în cele mai mici interstiții dintre firele de nisip. Pe 
suprafaţa nisip-apă, lumina se reflectă mai slab decît pe suprafaţa nisip-aer. O rază de lumină care s-ar 
difuza în straturile superioare poate pătrunde acum mult mai adînc înainte de a fi trimisă înapoi spre 
ochiul nostru şi pe acest drum lung ea va fi aproape cu totul absorbită. 

Culori foarte frumoase prezintă ochiurile de apă care se formează pe şoselele de asfalt: 

a) albastrul cerului, reflectat de suprafaţa de apă; 

b) o margine neagră, acolo unde pămîntul mai este umed ; 

c) fondul cenușiu din jur. 

Plantele acvatice într-un iaz formează o masă fibroasă verde-întunecată; partea care iese din 
apă pare mai palidă, din cauza aerului dintre fire. Însă dacă scufundăm sub apă această parte mai 
palidă, o scuturăm şi o presăm astfel ca să iasă din ea băşicile de aer, ea devine mai întunecată. 


253. Siluetele 


Numim siluetă fenomenul în care obiectele pe un fond luminos par întunecate şi se conturează 
ca nişte figuri plane. Un astfel de efect poate fi obţinut prin metode diferite, dintre care vom descrie aici 
numai cîteva. 

1) Efectul poate fi observat cînd casele şi copacii se conturează pe fondul amurgului, în timp 
ce în partea cealaltă, de unde privim, obiectele sînt iluminate slab de cerul deja întunecat. 

Cauza principală constă aici în caracterul unilateral al iluminării în aceste ore ale zilei. 
Siluetele pot fi observate şi în mijlocul zilei, cînd întregul cer este acoperit de nori denşi, cu excepția 
unei fîşii înguste la orizont, scăldată într-o lumină caldă, portocalie. 

2) Siluetele pot fi observate noaptea cînd felinarele iluminează puternic caldarîmul şi între noi 
şi felinare apare brusc figura unui trecător. O barcă cu pînze ne pare uneori uimitor de neagră pe fondul 
mării, cînd aceasta este astfel iluminată de Soare sau de Lună încît începe să strălucească ca un jet 
compact de lumină. 

3) În timp de ceață sau cînd ploua mărunt, toate contrastele mici par să se şteargă şi se pot 
distinge numai detaliile mari ale peisajului, ale cărui trăsături sînt, în general, destul de clare. În aceste 
momente, copacii, turnurile, casele devin cenuşii-întunecate şi se conturează clar pe fondul cenuşiu- 
deschis. 

4) Noaptea, pe fondul cerului înstelat, masivii uriași ai peisajului devin şi mai întunecați. 


254. Figurile omeneşti în peisaj 


„De la fereastra mea văd un om gol pînă la brîu, lucrînd la pardoseala coridorului. Cînd 
compar culoarea pielii sale cu culoarea peretelui exterior, observ cît de bogat în semitonuri este corpul 


în raport cu materia neînsufleţită. Acelasi lucru l-am observat ieri în piaţa Sf. Sulpice privind un băieţaş 
căţărat pe una din statuile fîntînii iluminată de Soare. Trupul său era portocaliu-închis, gradațiile de 
umbre — violete, iar reflexiile în partea umbrită îndreptată spre Pămînt — aurii. Portocaliul şi violetul 
alternau sau se întrepătrundeau. Culoarea aurie avea şi o uşoară umbră de verde. Culoarea adevărată a 
corpului poate fi văzută numai la Soare, în aer liber. Cînd un om îşi scoate afară capul pe fereastră, 
culoarea capului său pare cu totul diferită decît cea din cameră. Aceasta demonstrează absurditatea 
lucrului în studio, unde fiecare se străduieşte să reproducă o culoare neadevărată” (Delacroix, 
Journal"). 


XIII. Plante, animale şi pietre care luminează 


255. Licuricii 


„Povesteşte-i lui B., că am străbătut Alpii şi Apeninii, că am vizitat 
„Jardin des Plantes", muzeul întemeiat de Buffon, Louvre-ul cu tezaurul său de 
sculpturi şi picturi, Luxembourgul cu pînzele lui Rubens, şi că am văzut un 
licurici!!!" 

(Dintr-o scrisoare a lui Faraday către mama sa, Life and Letters, 1814). 


Licuricii fac parte din ordinul coleopterelor. Femela n-are aripi aşa că se tîrăşte, iar masculul 
zboară. În Olanda se întîlnesc două tipuri de licurici: licuriciul mic (Lampyris splendidula): femela are 
9 mm lungime, masculul 8 mm, şi licuriciul mare (Lampyris noctiluca): femela 11 mm, masculul 16 
mm. În U.R.S.S., în latitudinile centrale este răspîndit licuriciul mare; femela sa nearipată este numită 
de obicei „viermuşorul lui Ivan". În sud se găseşte licuriciul mic, iar în Caucaz, pe ţărmul Mării Negre, 
licuriciul de sud (Luciola supuralis) la care numai masculul care zboară este luminescent. 

Organele luminescente ocupă ultimele două segmente ale abdomenului şi conţin o substanță 
care luminează prin chemiluminescenţă în cursul oxidării. Razele emise aparţin domeniului spectral în 
care ochiul este cel mai sensibil. Radiația infraroşie lipseşte. Acest licurici ar putea fi o sursă ideală de 
lumină, dacă ar lumina ceva mai tare! 


256. Luminescenţa mării 


În emisfera noastră, luminescența mării se datoreşte mai ales milioanelor de animale marine 
microscopice din specia Noctiluca miliaris care sînt răspîndite de obicei pe întreaga suprafață a mării, 
dar care, în anumite împrejurări, determinate de vreme, se concentrează în cîteva locuri. Aceste 
organisme simple aparțin de clasa flagelatelor şi au o mărime de circa 0,2 mm, astfel că ochiul liber le 
vede ca nişte mici puncte. Ele emit lumină numai atunci cînd în apă este dizolvat oxigen, de exemplu, 
cînd marea este agitată. Oxigenul oxidează o anumită substanță, fără s-o încălzească sensibil. Lumina 
ei are o compoziţie spectrală care nu seamănă de loc cu lumina unui corp incandescent; aceasta nu este 
o radiație termică, ci chemiluminescenţă. În această radiaţie nu există nici raze ultraviolete, nici raze 
infraroşii; ea conține numai raze la care ochiul nostru este foarte sensibil, în particular galbene şi verzi. 
Introducînd degetele în mare, veţi simți o uşoară înțepătură dacă în apă se găseşte un număr mare de 
organisme luminescente. În felul acesta puteţi prevedea încă din timpul zilei dacă noaptea se va observa 
luminescenţa. 

Luminescenţa mării este splendidă în nopțile de vară înainte de furtună, după o zi foarte caldă. 
Lumina lămpilor de-a lungul țărmului şi de la ferestre va poate produce o oarecare îndoială asupra 
faptului dacă se observă, în realitate, luminescența mării sau spuma albă pe crestele valurilor; din 
această cauză, fenomenul se dezvăluie în toată frumuseţea sa numai în nopțile complet întunecate. Dacă 
însă condiţiile de observaţie nu sînt atît de ideale, cel mai bine este să ne descălțăm, să intrăm în apă şi 
sa ne agităm mîinile în ea. 

Atunci cînd luminescenţa nu este prea intensă, se pot vedea pe timp de valuri o mulțime de 
scîntei rătăcitoare, l care se aprind pentru o clipă ici-colo şi dispar din nou. Umpleţi o mică căldare cu 
apă de mare şi aşezaţi-o într-un loc complet întunecat. Chiar şi în zilele mai puţin favorabile veți putea 
observa luminescenţa, agitînd apa sau excitînd microorganismele prin introducerea în apă de alcool, 
formol sau un acid oarecare. Turnaţi apa luminescenţa într-un pahar şi substanţele luminescente se vor 
concentra la suprafaţă. Ciocăniţi paharul, zguduitura va face apa să lumineze. 

Dacă veți repeta aceasta de cîteva ori, lumina va deveni din ce în ce mai slabă. 

Uneori, în timpul luminescenţei apei mării nu sîntem în stare să distingem scînteierile izolate, 
vedem numai o radiație generală. În acest caz, luminescenţa este legată de prezența unor bacterii 
luminescente (Micrococcus phosphoreus). 

Întocmiţi-vă o scală pentru evaluarea luminescenţei mării! Alegeţi o seară rece, cînd 
luminescenţa lipseşte cu siguranță şi urmăriți apariţia crestelor de spumă. În serile favorabile pentru 
luminescenţa veţi putea observa deosebirea. 

Dacă călătoriţi pe mare, în special la tropice, staţi într-o 'noapte întunecată la pupă sau la 
proră, astfel încît să nu cadă lumina asupra voastră. Veţi vedea un curent aproape continuu de scîntei 
trecînd în zbor pe lîngă vapor; el constă din cele mai diferite animale marine luminescente. 

În Oceanul Indian, uneori toată marea pare luminescență; aveţi impresia că un întreg sistem de 
virtejuri luminescente se roteşte pe suprafaţa apei ca spiţele unei roți; acestea sînt valurile ridicate de 
vînt şi de prora vasului, care antrenează apa într-o mişcare turbulentă şi o fac astfel să lumineze. 


257. Copacii luminescenţi, frunzele luminescente 


Uneori, în nopţile de vară întunecate, într-o pădure umedă, se poate vedea o lumină slabă 
emisă de copacii putrezi. Această luminescenţa este produsă de hifele ciupercii ghebe (Armillaria 
mellea). 

Încercaţi să găsiţi primăvara sau vara o buturugă de pe care se poate scoate uşor coaja cu fibre 
întunecate distincte. Puneţi o bucată din acest lemn în muşchi umed şi luaţi-o acasă. Ţineţi-o într-un loc 
întunecos sub un capac de sticlă. După câteva zile, hifele ciupercii care acoperă lemnul încep să 
lumineze. Uneori luminează şi ramurile putrede, dar luminescenţa lor este produsă de bacterii. 

Frunzele uscate de mesteacăn şi stejar, depuse în straturi groase, emit o lumină uşor vizibilă 
care se datoreşte procesului de descompunere, încercaţi să găsiţi un strat de 10—30 cm grosime; nu 
interesează frunzele care sînt la suprafață, ci cele presate mai compact, cu pete galbene-albe. Aduceţi 
un pumn din aceste frunze într-o cameră complet întunecată. Veţi vedea o luminescenţa care se atribuie 
hifelor unei ciuperci a cărei specie încă nu a fost stabilită. 


258. Ochii de pisica noaptea 


Tuturor le este cunoscută lumina puternică care pare sa fie emisă de ochii pisicilor. În 
realitate, aceasta este o lumină reflectată, mai precis o lumină reflectată orientată, asemănătoare cu 
lumina farului unei biciclete sau cu nimbul pe iarba acoperită de rouă ($ 185). Razele care pătrund prin 
cornee formează în ochi o imagine clară. Această imagine reflectă lumina astfel, încît fasciculul de raze 
se întoarce practic pe acelaşi drum pe care a ajuns în ochi. Pentru ca fenomenul să fie mai bine 
observat, ochiul pisicii şi ochiul observatorului trebuie să fie în linie dreaptă. Aceasta se poate realiza 
ținînd o lampă electrică la nivelul ochilor noştri; luminescenţa ochilor de pisică poate fi văzută în acest 
caz de la o distanţă de 80 m. 

Lumina reflectată de ochii unui cîine devine roşiatică. Ochii oilor, iepurilor de casă şi cailor 
luminează şi ei. Ochii omului nu au această proprietate. 


259. Reflexia luminii pe muşchi 


E o dimineaţă frumoasă şi senină. Iarba este acoperită peste tot de rouă. În colţurile întunecate 
şi umede cresc mănunchiuri bogate de muşchi din genul Mnium. Pe micile şi gingaşele sale tulpiniţe se 
găsesc două rînduri de frunze stropite parcă cu mici stele luminoase. Ele radiază o lumină aurie-verde, 
mult mai constantă decît cea emisă de picăturile scînteietoare de rouă. La o privire mai atentă, 
descoperim ca peste tot sub frunze există mici picături şi ajungem la concluzia că lumina Soarelui 
pătrunde prin marginile frunzelor, suferă o reflexie totală în picături şi iese în exterior după ce a mai 
trecut o dată prin frunză; în acest proces apare culoarea aurie-verde. Schistostega osmundacea, 
renumitul muşchi luminos din grotele şi cavernele din Fichtel-gebirge în Bavaria, prezintă reflexii şi 
mai frumoase. La acest muşchi, înseşi celulele sale sferice joacă rolul de picături reflectante. 


260. Fluorescenta sevei plantelor 


Tăiaţi primăvara cîteva bucăţi de scoarță sau frunze de castan sălbatic şi puneţi-le într-un 
pahar cu apă. Seva plantei se va amesteca cu apa şi aceasta va începe să prezinte o luminescență 
albastra deosebită, care poate fi observată şi mai bine dacă, cu ajutorul unei lentile convexe (de ochelari 
sau de lupă), lăsaţi să treacă prin lichid un fascicul de raze solare. Acest fenomen se explică prin aceea 
că lichidul absoarbe razele violete şi ultraviolete ale Soarelui (invizibile pentru noi), emițînd la rîndul 
său o lumină albastră. Această transformare de lumină se numeşte fluorescență. 

Se spune că scoarța frasinului alb (Fraxinus ornus), care se cultivă pe scară întinsă, are şi ea 
această proprietate; de obicei ea poate fi observată numai primăvara, dar la puieții tineri se vede în tot 
cursul anului. 


261. Luminescenţa gheții şi zăpezii 


O veche legendă spune că unele cîmpii de gheață, după ce sînt iluminate timp îndelungat de 
Soare, emit noaptea o lumină slabă. Se mai spune că zăpada luminează şi ea la cîteva grade sub zero 
dacă, după ce a fost iluminată de Soare, este adusă într-o cameră întunecată. Boabele de grindină, în 
special acelea care au căzut primele, prezintă un fel de electroluminescenţă. Este foarte probabil ca 
toate aceste exemple să nu reprezinte decît o eroare şi ar trebui să fie verificate prin experienţe. 


262. Scintilaţia pietrelor 


De multe ori, caii în galop lovesc cu atîta putere pietrele de pe stradă încît sar scîntei. 

Căutaţi la marginea drumului cîteva bucăţi de cremene sau de cuarțit (adică pietriş obişnuit). 
Aceste pietre brune, puţin transparente la margini, sînt de obicei rotunde, fără o structură cristalină. 
Dacă ciocnim una de cealaltă două pietre de cuarțit într-un loc cît mai întunecat, vor apare scîntei şi un 
miros specific. Aceasta se observă şi la alte pietre. Scînteile sînt produse de particulele care sar din 
piatră şi care au fost încălzite prin ciocnire pînă la incandescență, iar mirosul este determinat de 
anumite gaze care sînt eliberate în timpul ciocnirii. 


263. Focurile rătăcitoare 


În popor se povesteşte despre focurile rătăcitoare care dansează deasupra cimitirelor sau care 
ademenesc pe călători în mlaştini. Existenţa lor nu constituie un element de basm! Ele au fost văzute şi 
descrise de renumitul astronom Bessel şi de alți observatori excelenți; dificultatea interpretării lor 
constă în aceea că fenomenul are o mulțime de forme diferite. 

Focurile rătăcitoare apar deasupra mlaştinilor, în locurile unde se extrage turbă, şi de-a lungul 
şanţurilor; uneori ele apar atunci cînd se bătătoreşte pămîntul umed, proaspăt îngrăşat al pepinierelor, 
sau cînd se agită apa murdară a canalelor. Ele apar mai des în timpul verii sau în zilele ploioase şi calde 
de toamnă decît în anotimpurile reci şi arată ca nişte flăcări de 1 pînă la 12 cm înălțime şi de cel mult 4 
cm lăţime. Uneori ele apar chiar pe pămînt, alteori plutesc la circa 10 cm deasupra pămîntului. 
Afirmația că „dansează" pare, după toate probabilitățile, să nu fie adevărată. În realitate, ele dispar şi în 
acelaşi timp, alături, apare o altă flacără; probabil că această apariție şi dispariţie a lor creează impresia 
de mişcare rapidă. Uneori ele sînt duse de vînt cîteva zeci de centimetri înainte de a se stinge. S-au 
observat multe cazuri cînd flăcările rătăcitoare au ars fără întrerupere timp de o oră sau o noapte 
întreagă, uneori chiar şi în timpul zilei. În momentul cînd apare o flacără nouă se aude cîteodată 
trosnitura unei mici explozii. Culoarea flăcărilor este uneori galbenă, alteori roşie sau albastră. În multe 
cazuri, flacăra nu emite nici un fel de căldură. Un baston cu vârf de cupru ţinut în flacără un sfert de oră 
avea aceeaşi temperatură ca înainte, iar ramurile uscate de trestie nu se aprindeau. În alte cazuri, flacăra 
aprindea hîrtia şi resturi de bumbac. De obicei flacăra nu este însoțită de miros şi numai foarte rar se 
simte un iz de sulf. 

Care este oare natura acestor flăcări misterioase? Nimeni n-a reuşit încă să colecteze gazul 
care arde. S-a presupus că este vorba de hidrogen fosforos care poate să se aprindă spontan în aer. Se 
pare că ipoteza unui amestec de PH; şi H2S, care se aprinde fără fum şi miros, explică cel mai bine 
fenomenul amintit. Astfel de gaze pot apare prin descompunerea unor substanțe în putrefacție. Flacăra 
reprezintă o formă de chemiluminescenţă şi temperatura sa joasă este o proprietate care caracterizează 
deseori reacţiile de acest gen. 

Ar fi de dorit să se efectueze mai des observaţii asupra focurilor rătăcitoare în regiunile 
mlăştinoase de şes. 

Încă în 1910, dr. Garjani a reuşit să observe o mulţime de focuri rătăcitoare în mlaştinile din 
apropiere de Nijkerk. Flăcările de mărimea unor pietricele luminau prin ierburi şi muşchi. După cîteva 
nopți însă, în urma unei ploi torențiale, totul a dispărut. 

Un cititor mi-a povestit despre focurile rătăcitoare pe care le-a observat deasupra mlaştinilor 
de la Winterswijk. În faţa sa mergea cineva şi deodată el observă mici flăcări care ieşeau din pămînt în 
locurile unde păşise înainte persoana care mergea în față. Focurile aveau circa 5 cm înălțime, se 
aprindeau cu o lumină albăstruie şi se stingeau imediat. 


Anexă 


264. Cîteva sugestii în legătură cu fotografierea fenomenelor naturii 


În legătură cu fenomenele optice descrise în această carte pe pune problema dacă este posibilă 
fotografierea lor. Este uimitor cît de multe se pot face în această direcţie şi cît de puţin s-a realizat pînă 
în prezent! Un aparat fotografic obişnuit este de obicei suficient. Dacă se foloseşte un stativ, el trebuie 
să fie prevăzut cu un cap articulat care să permită înclinarea aparatului în orice direcţie. Fenomene ca 
haloul , şi curcubeul necesită un obiectiv cu deschidere mare. Pentru fotografierea aureolelor şi a 
deformaţiilor Soarelui din timpul apusului sînt necesare aparate de fotografiat cu distanța focală de cel 
puţin 30 cm. 

Folosiţi totdeauna plăci sau filme antihalo, de preferință orto- sau pancromatice. Peisaje cu 
zăpadă, brumă, pomi înfloriţi, nori, orizonturi îndepărtate vor fi fotografiate cu un filtru galben pe plăci 
orto- sau pancromatice. Feriţi obiectivul de razele Soarelui, aşezînd în faţa sa un cilindru. 

Peisajele se fotografiază cel mai bine cînd Soarele nu este în înaltul cerului, încercaţi să 
distingeți efectele de iluminare cînd lumina cade din față, din spate, de sus (vezi $ 250). 

Timpurile de expunere variază de la 1/100 s pentru fotografiile luate din avion, la o oră pentru 
fotografiile făcute la lumina Lunii. 

Developaţi cu un revelator de metol-hidrochinonă. 


265. Cum se măsoară unghiurile 


Fig. 176. Mijloace simple pentru aprecierea unghiurilor. 

1. Încercaţi să apreciaţi fără vreun mijloc ajutător înălţimea stelelor. În acest scop încercați sa 
fixaţi în primul rînd poziţia zenitului, apoi întdarceţi-vă şi verificați dacă îl mai găsiți în acelaşi loc. 
După aceasta, încercaţi să determinaţi altitudinea de 45°, apoi de 22,5* şi 67,5%. Veţi constata că aveți 
tendinţa de a nu apleca suficient capul pe spate (vezi $ 125). Eroarea făcută de un observator bun nu 
depăşeşte niciodată 3°. 

2. Fixaţi 3 ace de gămălie, A, B şi C, pe o placă de lemn sau o carte poştală, astfel ca unghiul 
de măsurat să fie cuprins exact între direcțiile de privire BA şi BC. Placa de lemn trebuie să stea 
nemişcată, fie culcată pe o masă, fie fixată de trunchiul unui copac. Trasaţi apoi liniile BA şi BC şi 
determinaţi mărimea unghiului cu ajutorul unui raportor (fig. 119). 

3. Fixaţi de mijlocul unei șipci, în care sînt bătute cuie sau ace de gămălie la distanţe egale 
între ele, capătul unei alte șipci de 1 m lungime, astfel încît şipcile să fie perpendiculare (fig. 176, a). 
„Grebla" astfel obţinută ţineţi-o cu capătul ei B presat de umărul obrazului. Cînd cuiele A şi C coincid 
cu punctele care ne interesează, AC va fi unghiul căutat exprimat în radiani (| radian = 57°). Dacă avem 
de exemplu AC = 7 cm, AC/BA= 0,07 rad = 4°. Pentru unghiuri mai mari de 20°, precizia 


determinărilor scade. 

4. Întindeţi mîna drept înainte şi răsfiraţi degetele cît se poate de mult. Unghiul subîntins de 
virfurile degetului mare şi degetului mic este de circa 20°. Puteţi proceda şi altfel. Ţineţi cu mîna 
întinsă o şipcă scurtă, perpendicular la direcţia în care priviți şi măsurați în centimetri distanța aparentă 
a între cele două puncte observate. Unghiul va fi de aproximativ a grade. Această metodă poate fi 
făcută mai precisă măsurînd exact distanța de la şipcă la ochi. 

5. Există un dispozitiv simplu care permite măsurarea înălțimilor deasupra orizontului cu o 
precizie pînă la 0,5*. Luaţi o bucată de carton dreptunghiulară, găurită în C, şi atîrnați pe un fir CM, 
fixat în C, o greutate, care ne va servi drept fir de plumb (fig. 176, b). Observatorul priveşte de-a lungul 
lui AS vârful unui copac, de exemplu, a cărui înălțime vrea s-o măsoare, înclină cartonul puţin, 
scoțîndu-l din planul vertical astfel, încît firul să atîrne liber şi apoi îl readuce încet în poziția inițială, 
astfel ca firul să fie lipit de carton. Se trasează pe carton liniile CD, perpendiculară la A B, şi DT, 
paralelă la AB. Unghiul DC M este egal atunci cu unghiul între A B şi planul orizontal. El poate fi 
măsurat cu ajutorul unui raportor sau poate fi calculat din tangenta TD/CD. 

Pentru unghiuri mici, TD/CD este egal cu unghiul în radiani. 

Dacă CD = 10 cm, unghiul în radiani va fi TD (cm)/10 


CUPRINS 


Prefață 


I Lumina Soarelui şi umbrele 

1. Imaginile Soarelui 

2. Umbrele 

3. Imaginile Soarelui şi umbrele din timpul eclipselor şi al apusului de Soare 
4. Umbrele duble 


II Reflexia luminii 

5. Legea reflexiei 

6. Reflexia pe fire de sîrmă 

7. Deosebirea dintre obiect şi imaginea sa reflectată 
8. Razele de lumină reflectate în canale şi rîuri 

9. Reflexii neobişnuite 

10. Tirul în imagini reflectate 

11. Heliotropul lui Gauss 

12. Reflexia într-un glob de grădină 

13. Reflexia în baloanele de săpun 

14. Neuniformităţi pe suprafața apei 

15. Sticla de geam şi de oglindă 

16. Oglinda de stradă 

17. Reflexia neregulată pe o apă uşor unduită 

18. Studiul detaliat al coloanelor de lumină 

19. Reflexia pe o fişie de apă uşor unduită 

20. Reflexia pe o suprafaţă mare de apă, acoperită cu unde 
21. Vizibilitatea valurilor foarte mici 

22. Petele de lumină de pe suprafaţa unei ape murdare 
23. Petele de lumină pe zăpadă 

24. Petele de lumină pe străzi 

25. Reflexiile în băltoace în timpul ploii 

26. Cercurile luminoase pe crengile copacilor 


III Refracţia luminii 

27. Refracţia luminii la trecerea din aer în apă 

28. Refracţia pe o suprafață de apă concavă 

29. Refracţia în geamuri care nu sînt perfect plane 

30. Reflexii duble pe un geam de oglindă 

31. Imagini multiple într-un geam de oglindă în lumina transmisă 

32. Reflexia coroanei unui copac în sticla geamului 

33. Urmele ştergătorului de parbriz 

34. Picăturile de apă ca lentile 

35. Culorile curcubeului în picăturile de rouă şi în cristalele de brumă 


IV Curbarea razelor de lumină în atmosferă 

36. Curbarea razelor în regiunea Pămîntului 

37. Curbarea anomală a razelor fără reflexie 

38. Mirajul în miniatură 

39. Mirajele mari deasupra suprafeţelor foarte calde („mirajele inferioare”) 
40. Mirajele deasupra unei ape reci („„mirajele superioare”) 

41. Castelele în aer 

42. Deformarea Soarelui şi a Lunii în timpul răsăritului şi apusului 
43. Imaginile multiple ale Soarelui şi Lunii 

44. Raza verde 

45. Valul verde 

46. Raza roşie 

47. Pîlpîirea surselor de lumină terestre 

48. Licărirea stelelor 

49. Cum se măsoară licărirea stelelor? 


50. 
51. 
52. 


Cînd licăresc stelele cel mai intens? 
Licărirea planetelor 
Umbrele zburătoare 


V Intensitatea şi strălucirea luminii 


53. 
54. 
55. 
56. 
57. 
58. 
59. 
60. 
6l. 
62. 
63. 
64. 


Stelele ca izvoare de lumină de intensitate cunoscută 
Slăbirea luminii în atmosferă 
Compararea unei stele cu o luminare 
Compararea a două felinare de stradă 
Compararea Lunii cu un felinar de stradă 
Strălucirea discului lunar 

Cîteva relații de strălucire în peisaj 
Puterea de reflexie 

Transparenţa unei rețele de fire 

Gradul de nctransparență al pădurilor 
Dîre de lumină într-un gard dublu 
Fotometria fotografică 


VI Ochiul 


65. 
66. 
67. 
68. 
69. 
70. 
71. 
72. 
73. 
74. 
75. 
76. 
77. 
78. 
79. 
80. 
81. 
82. 
83. 
84. 


Vederea sub apă 

Cum se poate face vizibil interiorul ochiului 
Pata oarbă . 

Miopia de noapte 

Imaginile imperfecte create de ochi 
Fascicule de raze care par să pornească de la surse strălucitoare de lumină 
Fenomene produse de ochelari 

Agerimea vederii 

Sensibilitatea privirii directe şi laterale 
Experiența lui Fechner 

Peisajul la lumina Lunii 

Peisajul la lumina strălucitoare a Soarelui 
Valoarea de prag a rapoartelor de strălucire 
Obiectele albe noaptea 

Acțiunea voalului 

Geamurile colorate 

Stelele în amurg şi la lumina Lunii 
Vizibilitatea stelelor ziua 

Iradiaţia 

Acţiunea orbitoare a luminii 


VII Culorile 


85. 
86. 
87. 
88. 
89. 
90. 
91. 
92. 


Amestecul de culori 

Reflexiile şi jocul de culori 

Culorile soluțiilor coloidale ale metalelor. Geamurile violete 

Culoarea tuburilor cu descărcare luminescentă; absorbţia luminii în gaze 
Efectul lui Purkinje. Conurile şi bastonasele 

Culoarea unor surse de lumină foarte strălucitoare se apropie de alb 
Impresia produsă de un peisaj privit prin sticle colorate 

Observarea culorii cu capul aplecat 


VIII Imaginile consecutive şi fenomenele de contrast 


93. 
94. 
95. 
9%. 
97. 
98. 
99. 


Durata senzaţiilor luminoase 

Fenomenul de „gard" 

Sursele de lumină care pîlpîie 

Frecvența limită a pîlpîirilor pentru cîmpurile vizuale central şi periferic 
Roata de bicicletă „imobilă" 

Roata de automobil „imobilă" 

Elicea „imobilă" a avionului . 


100. Observaţii asupra unei roți de bicicletă care se învirteşte 
101. Imaginile consecutive 


102. Fenomenul Elisabetei Linne 

103. Modificarea culorii în imaginile consecutive 

104. Contrastul obţinut la „compararea simultană" 

105. Marginea de contrast la limita de separare a diferitelor străluciri . < 
106. Marginea de contrast de-a lungul contururilor umbrei 
107. Zăpada neagră 

108. Zăpada albă şi cerul cenuşiu 

109. Contrastul de culori 

110. Umbrele colorate 

111. Umbrele de culoare care apar de la reflexii colorate 
112. Triunghiul de contrast 


IX Despre formă şi mişcare 

113. Iluziile optice legate de determinarea poziţiei şi direcţiei 

114. Cum vedem mişcarea 

115. Stelele mişcătoare 

116. Rotirea peisajului. Luna ne urmăreşte 

117. Iluzii legate de repaus şi de mişcare 

118. Stelele duble „oscilante" 

119. Iluzii optice care se referă la direcţia de rotație 

120. Fenomene stereoscopice 

121. Iluziile de distanță şi mărime 

122. „Omuleţul" de pe Lună 

123. Curbarea razei reflectorului. Şirurile de nori 

124. Turtirea aparentă a bolţii cereşti 

125. Suprăprecierea înălțimii unghiulare 

126. Creşterea aparentă a dimensiunilor Soarelui şi Lunii aproape de orizont 

127. Legătura dintre creşterea aparentă a dimensiunilor corpurilor cereşti situate aproape de orizont şi 
forma bolţii cereşti 

128. Pămîntul concav 

129. Teoria „subaprecierii" 

130. Teoria gauss iană a direcțiilor vizuale 

131. Cum influenţează obiectele terestre aprecierea distanțelor pînă la bolta cerească 
132. Dimensiunile aparente ale Soarelui şi Lunii în centimetri. Metoda imaginilor consecutive 
133. Peisajul în pictură 


X Curcubeul, haloul şi fenomenele de coroană 
Curcubeul 

134. Fenomenele de interferență în picăturile de ploaie 

135. Cum se formează curcubeul 

136. Descrierea curcubeului 

137. Curcubeiele apropiate de ochi 

138. Teoria carteziană a curcubeului 

139. Teoria curcubeului pe baza fenomenului de difracție 
140. Cerul în apropierea curcubeului 

141. Polarizarea luminii în curcubeu 

142. Acţiunea fulgerului asupra curcubeului 

143. Curcubeul roşu 

144. Curcubeul ceţos sau alb 

145. Curcubeul pe rouă sau curcubeul orizontal 

146. Curcubeul reflectat şi curcubeul de la Soarele reflectat 
147. Reflexia curcubeului orizontal 

148. Fenomenele de curcubeu neobişnuite 

149. Curcubeul lunar 

Haloul 

150. Descrierea generală a fenomenului de halo 

151. Cercul mic 

152. Parheliile sau sorii falşi în haloul mic 

153. Arcurile tangente orizontale la haloul mic. Haloul circumscris 
154. Arcurile tangente înclinate ale haloului mic sau „arcurile înclinate ale lui Lowitz" 


155. Arcul lui Parry 

156. Cercul mare sau haloul de 46° 

157. Sorii falşi ai haloului mare 

158. Arcurile tangente inferioare ale haloului mare 
159. Arcul tangent superior al haloului mare 

160. Arcul circumzenital 

161. Cercul orizontal sau parhelic 

162. Coloanele solare 

163. Crucile luminoase 

164. Sub-soarele 

165. Soarele dublu 

166. Fenomene de halo foarte rare şi incerte 

167. Fenomene de halo oblice şi deformate 

168. Gradul de dezvoltare al fenomenelor de halo 
169. Haloul în norii care se formează în urmă unui avion 
170. Fenomenele de halo care apar aproape de ochi 
171. Fenomene de halo pe suprafaţa Pămîntului 
Coroanele 

172. Culorile de interferenţă în petele de ulei 
173. Culorile pe un geam îngheţat 

174. Culorile de interferenţă în apa cu rugină 
175. Difracţia luminii 

176. Difracţia luminii pe zgârieturi mici 

177. „Coroanele" 

178. Explicaţia coroanelor 

179. Coroanele pe geamul ferestrelor 

180. Coroanele luminoase care apar în ochi 

181. Soarele verde şi albastru 

182. Gloria 

183. Norii irizariți 

184. Norii sidefii 

Nimburile 

185. Nimburile pe iarba cu rouă 

186. Nimburile pe suprafeţe fără rouă 

187. Nimbul în jurul umbrei unui balon 


XI Lumina şi culoarea cerului 

188. Difuzia luminii de către fum 

189. Cerul albastru 

190. Perspectiva aeriană 

191. Lumina şi culoarea în regiunile de munte. Peisajul văzut din avion 
192. De ce protejăm ochii cu mîna. Observarea culorilor printr-un tub 
193. Experienţe efectuate cu nigrometrul 

194. Cianometrul (aparat pentru măsurarea albăstrimii cerului) 

195. Distribuţia strălucirii pe cer 

196. Variabilitatea culorii cerului albastru 

197. Cînd este culoarea cerului îndepărtat portocalie şi cînd este ea verde? 
198. Culoarea cerului în timpul eclipsei de Soare 

199. Polarizarea luminii cerului albastru 

200. Periile (petele) lui Haidinger 

201. Difuzia luminii pe ceață 

202. Difuzia luminii în nori 

203. Vizibilitatea picăturilor de apă 

204. Difuzia luminii pe iarba acoperită de rouă 

205. Difuzia luminii pe un geam aburit 

206. Vizibilitatea particulelor care plutesc în aer 

207. Lumina reflectorului 

208. Vizibilitatea 

209. Cum „bea apă" Soarele 

210. Culorile crepusculului 


211. Măsurarea fenomenelor de crepuscul 

212. Razele crepusculare 

213. Explicarea fenomenelor de crepuscul 

214. Există deosebiri între zori şi amurg? 

215. Variația iluminării în timpul amurgului 

216. „Întunericul este cel mai adînc înainte de zori" 

217. Lumina roşie din zori şi din amurg ca semn al vremii 
218. Perturbaţii în evoluţia normală a luminii crepusculare 
219. Aureola în jurul Soarelui 

220. Norii cirrus de crepuscul sau ultracirrus . 

221. Norii argintii 

222. Fenomenele luminoase de noapte 

223. Lumina zodiacală 

224. Eclipsele de Lună 

225. Lumina cenuşie 

226. „Farfuriile zburătoare" 


XII Lumina şi culoarea în peisaj 

227. Culoarea Soarelui, Lunii şi a stelelor 

228. Culoarea norilor 

229. Culoarea norilor la răsăritul şi apusul Soarelui 

230. Iluminarea norilor de către surse de lumină de pe Pămînt 
231. Factorii care determină culoarea apei 

232. Culoarea băltoacelor de la marginea drumurilor 

233. Culoarea rîurilor şi canalelor 

234. Culoarea mării 

235. Lumina şi culoarea în Marea Nordului 

236. Culoarea mării observată de pe vapor 

237. Culoarea lacurilor 

238. Observarea culorii apei cu ajutorul meciului 

239. Scări pentru evaluarea culorii apei 

240. Umbrele pe apă . 

241. Aureola luminoasă în jurul umbrei noastre pe apă 

242. Linia de plutire a navelor 

243. Culorile cascadelor 

244. Culoarea corpurilor solide 

245. Difuzia luminii de către crengile copacilor acoperite de brumă 
246. Culoarea frunzelor verzi 

247. Influenţa directă a luminii asupra culorii frunzelor verzi 
248. Vegetaţia în peisaj 

249. Umbrele şi petele întunecate 

250. Iluminarea peisajului în direcția Soarelui şi în direcția opusă 
251. Cum influenţează umiditatea asupra culorilor 

252. Peisajul după ploaie 

253. Siluetele 

254. Figurile omeneşti în peisaj 


XIII Plante, animale şi pietre care luminează 
255. Licuricii 

256. Luminescenţa mării 

257. Copacii luminescenţi, frunzele luminescente 
258. Ochii de pisică noaptea 

259. Reflexia luminii pe muşchi 

260. Fluorescenta sevei plantelor 

261. Luminescenţa gheții şi zăpezii 

262. Scintilaţia pietrelor 

263. Focurile rătăcitoare 


Anexa 
264. Cîteva sugestii în legătură cu fotografierea fenomenelor naturii 


265. Cum se măsoară unghiurile 


XIV. Curcubeu principal intens colorat, curcubeu secundar slab 
colorat. Se văd bine contrastele de lumină între curcubeie şi în 
afara lor, precum și arcurile suplimentare sub primul curcubeu. 


XV. Halo în jurul Lunii cu luni false, arc tangent superior şi cruce 
luminoasă (după o acuarelă de L. Wenckebach). 


II. Fenomene de contrast observate pe un teren deluros. Iluzia dis- 
e dacă acoperim o parte din peisaj indicată de liniile punctate, 


XIII. Soarele aruncă umbra unui nor cumulus greu pe aerul ceţos de 
sub el. Toate razele par să pornească dintr-un singur punct, deşi 
în realitate ele sint paralele. 

X. Dire de lumină între scinduri pe pereţii opuşi ai unui şopron. 


XI. Marginea de contrast, vizibilă seara deasupra acoperișurilor,. 

IX. Soarele apunînd, deformat de curbarea terestră a razelor. Rîndul de sus 13 septembrie 
1933, cel din mijloc 25 august jos 24 august 1933. (Fotografiile au fost 
făcute cu o lentilă cu diametrul distanța focală de 1,50 m pe un film pan- 
cromatic de portret. Expunerea 1 5s. („Publ. Astr. Soc. Pacif."; 45, 281, 1933 


VII. Miraj pe un zid lung iluminat de Soare. Se 
poate vedea imaginea reflectată a băiatului 
(care se afla la 160 m de observator) şi înce- 
putul unei reflexii secundare anormale ; tem- 
peratura zidului era cu 4,5*C mai mare decit 
cea a aerului. („Phys. Zs.“, 14, 718, 1913). 


VIII. Miraj interior în Valea Morţii, California, S.U.A. 


V. Visla pare frîntă și fundul rîului ridicat. (Din The Universe of 
| Light de W. Bragg). i 


VI. Lumina solară reflectată de o apă joasă uşor ondulată se con- 
centrează pe fund în dire de lumină. 


IIT. Dacă privim seara un felinar de stradă prin coroana unui copac, 
putem observa că ramurile iluminate formează inele în jurul 
sursei de lumină (Fotografie făcută de A. Staring). 


IV. Acelaşi copac ca pe fotografia III, însă ziua. Fiecare inel luminos 
poate fi urmărit după ramuri şi crengi. (Fotografie făcută di 
A. Staring). 


I. Suprafața încreţită a canalului reflectă lumina solară pe arcul 
podului sub forma unor pete fantastice. 


II. Reflexia Soarelui în mare formează o diră de lumină a cărei lăr- 
gime depinde de înălțimea Soarelui și de gradul de agitaţie al 
apei. Remarcaţi că malul îndepărtat nu se reflectă în apă. Dira 
de lumină are strălucirea maximă lîngă orizont („deplasarea 
reflexiilor“, vezi $ 20). („J. Optic Soc. Amer“., 24, 35, 1934) 


XXIV. Urmele unei mașini de cosit pe o pajiște. Benzile lum 
noase şi întunecate dispar dacă le privim sub un unghi drep 


XXV. Un cîmp de buruieni văzut cu Soarele în spate şi, reflecta 
într-o oglindă, cu Soarele în faţă. 


XXIII. Umbra cade pe suprafaţa în- 
creţită a unui iaz. Din cap diverg o 


XXII. Ondulaţiile pe apă sint vizibile infinitate de raze luminoase şi întu- 
numai la marginea dintre reflexiile întu- necate. Aparatul fotografic a fost ţinut 
necate şi luminoase. chiar în fața ochiului. 


XXI. Nori argintii („Vidensk. Akad. Oslo Avh.“, 1, nr.2, 1933). 


XIX. Zenitul se reflectă într-o oglindă mare înclinată. Cînd cerul 
este albastru, el este mai întunecat la zenit decit la orizont. 


XX. Aceeași experiență cînd cerul este acoperit uniform cu nori. 
Zenitul este acum mai strălucitor decit orizontul. 


XVIII. Nimb pe o pajiște acoperită cu rouă. 


XVII. Nori irizanţi. Soarele era în spatele clădirii, 
norii din dreapta erau încreţiţi, irizaţia era deo- 
sebit de intensă (Eder's Jahrb., 14, 317, 1900). 

